
Užasan prizor! — poviče ona izlazeći iz menažerije gospodina Martina. 

Maločas je promatrala toga odvažnog špekulanta kako radi s hijenom, 
kako se to kaže u oglasima. 

— Kakav je u njega dar — nastavi — da je u toj mjeri pripitomio životinje 
te se tako pouzdaje u njihovu privrženost... 

— Ta činjenica koja za vas predstavlja zagonetku — odgovorih prekinuvši 
je — ipak je prirodna stvar. 

— Oh! — poviče ona dok joj se na licu ocrtavao smiješak nevjerice. 

— Smatrate li da životinje nemaju nikakvih strasti? — upitam je. — 
Znajte da se od nas mogu naučiti svim porocima koje nam je donijela 
civilizacija. 

Pogleda me začuđeno. 

— Ali — nastavih — moram priznati da je i meni izmakao usklik 
udivljenja, kao i vama, kad sam prvi puta vidio gospodina Martina. Nalazio 
sam se tada pored nekoga isluženoga vojnika bez desne noge koji je sa 
mnom ušao. Upalo mi je u oči njegovo lice. Bio je to neustrašivi lik na koji je 
rat udario svoj pečat a Napoleonove bitke ostavile na njemu svoj trag. Na 
licu toga starog vojnika čitao se osobito izraz iskrenosti i veselja, a to me 
uvijek osvoji. Bijaše to bez sumnje jedan od onih vojnika koji se ničemu ne 
čude, a mogu se smijati drugu na samrti, veselo ga pokopaju ili opljačkaju, 
samosvjesno dobacuju dosjetke topovskom tanetu, donose brze odluke i 
pobratili bi se i s dđavolom. Pošto je vrlo pažljivopromatrao vlasnika 
menažerije baš kad je izlazio iz svoje sobice, moj drug značajno napući 
usnice da izrazi podrugljiv prezir. Takvu kretnju dopuštaju sebi natprosječni 
ljudi kako bi se razlikovali od budala. Stoga, kad sam uzviknuo diveći se 
hrabrosti gospodina Martina, moj se vojnik nasmiješi i rekne mi s visoka, 
klimajući glavom: 

— Stara stvar! 

— Kako, stara stvar? — odgovorih. — Bit ću vam vrlo zahvalan ako mi 
protumačite tu tajnu. 

Nekoliko trenutaka kasnije, pošto smo se upoznali, pođosmo na večeru u 
prvi restoran koji smo ugledali. Kod kolača taj čudni vojnik osvježi mnoga 
sjećanja uz bobu šampanjca. Ispriča mi sve i vidjeh da je imao pravo kad je 
povikao: Stara stvar! 

Kad se vratila kući, stane me toliko zadirkivati, toliko mi obećavati, te ja 
napokon pristadoh da joj napišem ono što mi vojnik bijaše povjerio. 
Sutradan, dakle, ona je primila isječak epopeje kojoj bismo mogli dati 
naslov: Francuzi u Egiptu. 

Kad je general Desait pošao u ratni pohod u Gornji Egipat, Mograbinci, 
pripadnici jednoga arapskog plemena, zarobe nekoga vojnika rodom iz 
Provanse i odvedu ga u pustinju koja se nalazila preko Nilovih katarakta. Da 
bi odmakli od francuske vojske toliko da ih ne može napasti, Mograbinci 
krenu ubrzanim hodom i zaustave se tek kad je pala noć. Postave logor oko 
nekog zdenca, sakriveni među palmama kraj kojih su prethodno bili 
zakopali nešto namirnica. Kako nisu pretpostavljali da bi zarobljenik mogao 


doći na pomisao da bježi, vezaše mu samo ruke i pozaspaše pošto su pojeli 
nešto datulja i dali konjima ječma. 

Kad smioni Francuz vidje da ga neprijatelji ne mogu nadgledati, zubima 
dohvati krivi turski mač, koljenima učvrsti oštricu, prereze uže koje mu je 
sputavalo ruke i oslobodi se. Odmah zgrabi karabinku i bodež, uzme zalihu 
suhih datulja, vrećicu ječma, zajaši konja i živo jurnu u pravcu gdje je mislio 
da se nalazi francuska vojska. 

Želeći da što prije ugleda logor, toliko je tjerao konja da jadna životinja, 
već i onako izmorena, izdahne proderanih slabina, i Francuz ostade sam 
usred pustinje. 

Pošto je neko vrijeme hodao po pijesku hrabro poput robijaša u bijegu, 
vojnik morade da se zaustavi jer je počela padati noć. Premda je istočno 
nebo noću vrlo lijepo, nije imao snage da nastavi put. Na sreću uzmogne se 
popeti na neku uzvisinu gdje su rasle vitke palme čije je lišće, koje je već 
prije bio opazio, pobuđivalo u njegovu srcu najljepše nade. Bijaše toliko 
umoran da legne na granitni kamen koji je priroda ćudljivo oblikovala poput 
vojničkog kreveta, i tu zaspe ne poduzevši nikakve mjere da se zaštiti dok 
bude spavao. Pomiri se s mišlju da će poginuti. Najzad se u njemu javi čak i 
žaljenje. Već se pokajao što je napustio Mograbince, čiji mu se nomadski 
život počeo sviđati sad kad je bio daleko od njih i bespomoćan. 

Probude ga žarke sunčeve zrake koje su padale ravno na granit i bile 
nepodnošljivo vruće. Provansalac je nespretno legao smjestivši se u 
protivnom smjeru od sjene kojlu je bacalo zeleno i veličajno lišće palmi... 
Pogleda ta samotna stabla i zadrhta: podsjetila su ga na elegantne arapske 
stupove s kapitelom od dugih listova i katedrali u Arlesu. Ali kad se razgleda 
oko sebe, pošto je poforojio palme, obuze ga strahovit očaj. Pred njim se 
prostirao beskrajni ocean. Tamni pustinjski pijesak pružao se u nedogleđ na 
sve strane i svjetlucao kao čelična oštrica, obasjana živom svjetlošću. Nije 
znao je li to ledeno more ili pak spojena jezera glatka poput ogledala. 
Nadolazeći u valovima, vatrena se para kovitlala nad pokretnim pijeskom. 
Nebo je imalo tako čist istočnjački odsjaj da je dovodilo do očajanja jer nije 
davalo maha mašti. Nebo i zemlja bili su u plamenu. Divlja i strahotna 
veličajnost tišine užasavala je. Beskraj, beskonačnost pritiskivaše dušu sa 
svih strana: na nebu ni oblačka, ni daška u zraku, ni najmanje uzvisine na 
namreškanom pijesku; napokon, horizont je završavao svijetlom crtom, 
oštrom i tankom poput sječiva sablje, kao na moru za lijepa vremena. 

Vojnik stegne deblo jedne od palmi kao da je tijelo prijatelja; zatim, 
sklonivši se u usku i ravnu palminu sjenu koja se ocrtavala na granitu, 
zaplače, sjedne i ostane tu tužno promatrajući nesmiljeni prizor koji mu se 
pružao pred očima. Poviče kao da je htio prkositi samoći. Glas mu se izgubi 
u udubljenjima brežuljaka, slabo se oglasi u daljini i ne odjekne; jeku osjeti 
vojnik u srcu. Bilo mu je dvadeset godina; nabije karabinku. 

— Bit će još uvijek vremena! — vikne odlažući pušku oslotooditeljicu. 

Gledajući naizmjence tamni i plavkasti prostor, vojnik stane sanjati o 
Francuskoj. Sa slašću se sjećao mirisa pariških uličnih kanala, sjećaše se 
gradova što ih je posjetio, slika svojih drugova i najsitnijih pojedinosti iz 
svog života. 

Napokon, južnjačka mu mašta doskora dočara šljunak drage Provanse 
koji je nazrijevao u lelujavom titranju vrućega isparivanja iznad koprene što 


se pružala nad pustinjom. Bojeći se svih opasnosti te grozne opsjene, siđe 
niz protivnu stranu obronka kojim se dan prije popeo na brežuljak. Vrlo se 
obradova kad je otkrio nekakvu špilju udubljenu u golemim granitnim 
stijenama na podnožju brežuljka. Po ostacima neke hasure zaključi da je 
netko već stanovao u tome skloništu. Zatim, nekoliko koraka dalje, opazi 
palme pune datulja. Tada mu se u srcu probudi nagon za životom. Ponada 
se da će poživjeti dok sretne kakva Mograbinca, ili će, možda, doskora začuti 
gruvanje topova, jer je tada Napoleon ratovao u Egiptu. 

Podstaknut tom mišlju, Francuz obori nekoliko grana sa zrelim 
plodovima. Činilo se da se palme savijaju pod svojim teretom; jedući tu 
neočekivanu manu, uvjeri se da je stanovnik špilje gajio palme; ukusne i 
svježe datulje odavale su doista da mu se pređšasmik o njima brinuo. Poslije 
strašnog očaja Francuz naglo osjeti u srcu gotovo luđačku radost. Ponovo se 
popeo na vrh brežuljka i čitav je dan sjekao jednu od neplodnih palma koje 
su mu dan ranije poslužile kao zaklonište. Nejasno se sjeti pustinjskih 
životinja i, očekujući da bi mogle doći da se napoje na izvoru koji se gubio u 
pijesku na dnu stijena, odluči da se zaštiti od njih i da postavi pregradu na 
ulazu svoje pustinjske nastanbe. Mada je revno radio, i premda mu je 
bojazan, da bi ga zvijeri u snu mogle proždrijeti davala snage, nije uspio toga 
dana rasjeći palmu na više dijelova, ali mu pođe za rukom da je obori. Kad 
se podvečer kraljica pustinje sruši, njen pad odjekne u daljini i u samoći 
nešto zastenje; vojnik zadrhta kao da je začuo glas koji mu pređskazuje 
nesreću. Ali kao što nasljednik ne oplakuje dugo smrt rođaka, tako i on 
odsječe s toga lijepog stabla široko zeleno lišće, pjesnički ukras palmin, i 
njime popravi hasuru koja će miu poslužiti kao ležaj. 

Kako se umorio od posla i vrućine zaspe pod crvenim svodom vlažne 
špilje. Usred noći čudan ga šum trgne iza sna. Brzosjedne i u dubokoj tišini 
špilje razazna naizmjenični ritam nečijeg disanja. Po njegovoj divljoj snazi 
osjeti da ne može potjecati od ljudskoga stvora. Srce mu se stegne od silna 
straha, još groznijeg zbog tame, tišine i tlapnje u času kad se probudio. Čak 
gotovo i ne osjeti kako mu se kosa diže kada, raskolačivši oči, opazi u tami 
dva slaba i žuta svjetla. Najprije pomisli da ta svjetla potječu od odsjeva 
njegovih zjenica. No kako je u živom odsjaju noći počeo postepeno 
razaznavati predmete u špilji, opazi golemu životinju kako leži na dva koraka 
od njega. Je li lav, tigar ili krokodil? Vojnik nije bio toliko obrazovan da bi 
znao u koju podvrstu spada njegov neprijatelj; no užasavao se to više što je 
zbog neznanja zamišljao sve moguće nesreće. Bio je u strašnoj muci dok je 
osluškivao njegovo disanje i zamjećivao i najmanji dah, te se nije usudio da 
se pokrene. Jak vonj kao zadah lisice, samo još oštriji i teži, ispunjavao je 
špilju. Kad ga vojnik osjeti, strahovito se prestraši jer je bio načisto da se 
kraj njega nalazi strašan drug čije mu je kraljevsko obitavalište služilo kao 
noćište. Doskora odsjaj mjeseca, koji je zapadao na obzorju i osvijetljivao 
brlog, malo pomalo obasja pjegavo krzno pantere. 

Taj je egipatski lav spavao smotan kao veliki mirni pas u raskošnoj kućici 
pred hotelskim vratima; otvorio je načas oči i zatvorio ih. Glavu je okrenuo 
prema Francuzu. 

Mnogo neodređenih misli preleti u pameti panterina zarobljenika; isprva 
htjede da je ubije hicem iz karabinke, ali se uvjeri da između njega i zvijeri 
nema toliko odstojanja da bi je mogao naciljati pa bi puščana cijev prelazila 


životinju. A ako se probudi?... Ukoči se od te pretpostavke. Kad u tišini 
začuje kucanje vlastitog srca, izazvano prejakim naviranjem krvi, prokune 
ga bojeći se da ne poremeti san životinje: dok ona spava, može smisliti način 
kako da se spasi. Dva puta posegne za sabljom da odsječe glavu svom 
neprijatelju, ali odustane od te smione namjere na pomisao da će biti teško 
presjeći kratko i tvrdo krzno životinje. 

— Ako je promašim, umrijet ću sigurno — pomisli. Više je volio okušati 
sreću u borbi te odluči da sačeka dan. I zora uskoro svane. Tada Francuz 
uzmogne ogledati životinju; gubica joj je bila krvava. 

— Dobro se najela!... — pomisli ne brinući se da li se pogostila ljudskim 
mesom; — neće biti gladna kad se probudi. — Bijaše to ženka. Krzno joj se 
na trbuhu i bedrima blistalo od bjeline. Više malih pjega, nalik na baršun, 
tvorilo je oko šapa lijepe kolute. Mišićav rep bio je također bijel, ali se 
završavao crnim kolobarima. Krzno na leđima — žuto kao neulašteno zlato 
— ali vrlo glatko i mekano, imalo je karakteristične pjege u obliku ruže, poi 
kojima se pantera razlikuje od ostalih vrsta porodice felis. Ta je mirna i 
strašna domaćica hrkala, dražesno skupljena poput mačke što leži na 
jastuku otomana. Pružila je krvave, nervozne šape s jakim pandžama i 
položila na njih glavu. Rijedak i krut brk, sličan srebrnim nitima, štrčio joj je 
na gubici. Da se nalazila u krleci, Francuz bi se zacijelo divio njenoj dražesti 
i snažnome kontrastu živih boja koje su joj krznu davale carski sjaj; ali sada 
ga je njen strašni izgled plašio. Premda je spavala, pantera je na nj djelovala 
kao i magnetske zmijine oči na slavuja. Pred tom pogibelji vojnika načas 
napusti hrabrost, dok bi se bez sumnje bio junački držao pred topovskim 
ždrijelom što riga vatru. Ipak, neustrašiva mu misao sine i hladni znoj, koji 
mu je oblij evao čelo, prestane da izbija. Postupivši kao čovjek koga je 
nesreća dovela do krajnosti te prkosi smrti i izlaže se njenim udarcima, 
nesvjesno osjeti u tome doživljaju tragediju i odluči da svoju ulogu odigra 
časno do posljednjeg prizora. 

— Prekjučer bi me Arapi možda bili ubili!... — kaza. 

Smatrajući da će poginuti, sačeka hrabro i s nemirnom znatiželjom da 
mu se neprijateljica probudi. Kad sunce zasja, pantera naglo otvori OČI; 
zatim jako protegne šape kao da hoće da oživi utrnule udove i rastjera 
grčeve. Naposljetku zijevne pokazlujući strahovite zube i račvasti jezik, oštar 
poput turpije. 

— Kao kaćiperka!... — pomisli Francuz vidjevši kako se vrlo ljupko i 
koketno valjuška. 

Ona poliže krv koja joj bijaše zacrvenjela šape i njušku i više se puta vrlo 
dražesna počeše po glavi. 

— Dobro!... dotjeraj se malo... — rekne u sebi Francuz koji se razveseli i 
ohrabri — zaželjet ćemo jedno. drugome dobar dan. 

I pograbi mali kratki bodež koji je oteo Mograbincima. 

U taj čas. pantera okrene glavu prema Franduzu uprijevši u nj oči, ali se 
ne pomakne. On zadrhta videći joj ukočene oči metalna sjaja i nepođnosivu 
im svjetlost, osobito kad se životinja uputi prema njemu; ali je on promotri 
umilno i zažmiri kao da hoće da je uspava te sačeka da dođe k njemu. Pošto 
ju je nježno i zaljubljeno pogladio. kao da miluje najljepšu ženu, pređe joj 
rukom preko čitava tijela od glave do repa, podražujući noktima gipke kralj 
ežnjake na žutim panterinim leđima. 


Životinja razbludno podigne rep i oči joj se ovlaže, a kad joj Francuz i 
treći piuta tako sebično polaska, stane presti kao mačka kad izražava 
zadovoljstvo. Ali glas joj je dolazio iz tako moćna ždrijela da je odjekivao u 
špilji poput najdubljih zvukova orgulja u crkvi. Shvativši koliko je važno da 
je miluje. Francuz nastavi kako bi smeo i zapanjio oholu milosnicu. Kad je 
bio siguran da je utišao okrutnost svoje mušičave družice, koja je na sreću 
dan ranije bila utažila glad, ustade i htjede izaći iz špilje. Pantera ga doduše 
pusti da ode, ali kad se uspeo na brežuljak, skokne lagano kao vrabac kad 
slijeće s grane na granu, stane se trljati o noge vojniku i zgrbi se kao mačka; 
zatim, uprijevši u nj oči koje nisu više tako neumoljivo sjale, ispusti divlji 
krik koji prirodoslovci uporeduju s reskim zvukom pile. 

— Mnogo traži! — poviče Francuz smiješeći se. 

Pokuša da je povuče za uši, da je pomiluje po trbuhu i da je oštro 
pogrebe po glavi; vidjevši da uspijeva, poškaklje je po glavi šiljkom bodeža 
iščekujući čas da je ubije, ali se bojao da neće u tome uspjeti jer su joj kosti 
tvrde. 

Pustinjskoj sultaniji svidje se dar njena roba te podigne glavu, pruži vrat 
te, zadržavši mir, pokaže da je ushićena. Iznenada Francuz pomisli da bi joj 
trebalo zariti bodež u vrat ako hoće da jednim mahom ubije divlju kneginju, 
kad mu pantera, koja je bez sumnje bila sita, dražesno legne pored nogu 
bacajući na nj od vremena do vremena pogled u kome se nejasno ocrtavala 
dobrostivost usprkos prirodnoj oštrini. Jadni Francuz pojede datulje 
naslonivši se na jednu od palmi, ali gledaše ispitljivo čas pustinju da 
pronađe kakva osloboditelja, čas strašnu družicu pazeći na njenu nestalnu 
blagost. Svaki put kad bi bacio košticu datulje pantera bi pogledala mjesto 
na koje je pala i tada bi se u njenim očima čitalo nevjerojatno nepovjerenje. 
Promatrala je Francuza nekako poslovnim oprezom, ali ispit ispadne 
povoljno za nj jer, kad je dovršio ručak, ona mu oštrim i jakim jezikom lizne 
cipele i sjajno očisti prašinu koja se bila slegla u ugibe. 

— Ali kad ogladni?...— pomisli Francuz. 

Premda je zadrhtao od te pomisli, vojnik stane ozbiljno mjeriti panterine 
razmjere, a bila je bez sumnje jedan od najljepših primjeraka svoje vrste jer 
je bila tri stope visoka, a četiri duga, bez repa. To moćno oružje, okruglo 
poput tojage, mjerilo je gotovo tri stope. Glava, velika kao u lavice, isticala se 
neobičnom otmjenošću; u izrazu je, doduše, prevladavala hladna okrutnost 
tigra, ali je podsjećala na lice lukave žene. Konačno na licu te samotne 
kraljice vidjelo se da je vesela kao Neroin kad bi bio pijan; napila se krvi i 
htjela se poigrati. 

Vojnik pokuša da hoda amo i tamo, a pantera mu ne učini ništa, tek ga 
je pratila pogledom i nalikovala je manje vjernu psu nego angorskoj mački 
koju uznemiruje sve, čak i kretnje njena gospodara. Kad se vojnik okrene, 
opazi ostatke svoga konja, jer je pantera dovukla njegovu strvinu. Proždrla je 
po prilici dvije trećine. To umiri Francuza. Bilo mu je jasno zašto nije našao 
pantere u logu i zašto ga nije dirala doik je spavao. 

Taj sretni početak potakne ga da iskuša budućnost. Ludo se ponada da 
mu pantera neće čitav dan učiniti ništa nažao ako pokuša sve da je 
pripitomi i predobije. Vrati se k njoj i osjeti neiskazanu sreću kad vidje kako 
gotovo neprimjetno maše repom. Tada sjedne bez straha pored nje, i oboje se 
stanu igrati. Dotakne joj šape, njušku, zavrnu joj uši, prevrne je na leđa i 


jako je počeše po snažnim i svilastim stegnima. Ona pusti da se igra, i kad 
vojnik pokuša da joj pogladi dlakiu na šapama, pantera brižno uvuče 
pandže, savijene poput demeškinje. 

Francuz je držao ruku na dršku bodeža i još je uvijek namjeravao da ga 
zarije u trbuh povjerljive pantere, ali se poboja da će ga u času zadaviti u 
posljednjem smrtnom trzaju. Osjeti u srcu nekakvu grižnju savjesti koja ga 
je opominjala da treba poštedjeti bezazleno stvorenje. Činilo mu se da je u 
beskrajnoj pustinji našao prijateljicu. I nehotice pomisli na svoju ljubavnicu 
koju bijaše ironički nazvao Dušicom, jer je bila tako strahovito ljubomorna 
da se bojao noža kojim mu je prijetila za sve vrijeme što je trajala njihova 
ljubav. Ova uspomena iz mladih dana navede ga da nadjene to ime panteri 
kojoj se sad divio s manje užasa zbog njene okretnosti, dražesti i 
razbludnosti. 

Pod kraj dana bio se privikao na opasan položaj u kome se nalazio, 
gotovo je volio strah što ga je ćutio. Konačno se njegova družica navikla da 
ga pogleda kad bi je sitnim glasom nazvao: ,Dušica. Za zalaza siunca Dušica 
ispusti u više navrata dubok i tužan krik. 

— Dobro je odgojena!... — pomisli veseli vojnik — moli se. 

Ali ta mu šaljiva misao padne na pamet tek kad vidje kako mu je družica 
i dalje pristojna i miroljubiva. 

— Pa dobro, plavojko moja, dopustit ću ti da legneš prva rekne joj 
pouzdavajući se u brzinu svojih nogu s nadom da će što brže može odmagliti 
kad životinja zaspe, da potraži drugi ležaj za noć. 

Vojnik je nestrpljivo očekivao čas kad će moći pobjeći, i kad taj trenutak 
dođe, uputi se brzo prema Nilu; ali tek što je po pijesku prevalio četvrt milje, 
začuje kako pantera za njim skače i povremeno cvili poput pile, a to je 
cviljenje bilo još strašnije nego teški odjek njenih skokova. 

— Gle, sprijateljila se sa mnom!... — rekne. — Mlada pantera nije možda 
još nikoga srela; milo mi je što sam njena prva ljubav! — Dok je o tome 
razmišljao, upadne u živi pijesak koji je strahovito opasan za putnika, jer se 
iz njega ne možeš izvući. Osjećajući da propada, krikne prestravljeno; a 
pantera ga zubima dohvati za ovratnik i, skočivši snažno natrag, izvuče ga 
kao nekom čarolijom iz te pogibelji. 

— Ah, Dušice — poviče vojnik .milujući je oduševljeno — sad smo 
povezani na život i smrt. 

I vrati se natrag. 

Od tada mu se pustinja učini napučenom. U njoj je živjelo biće s kojim je 
Francuz mogao govoriti, što je zbog njega postalo blaže, a da nije mogao 
shvatiti razlog tome nevjerovatnom prijateljstvu. Ma koliko je vojnik želio da 
i dalje ostane na nogama i da se čuva, ipak je zaspao. Kad se probudio, ne 
vidje više Dušice; popne se na brežuljak i opazi je u daljini kako se približava 
skačući, kao što čine te životinje jer ne mogu trčati zbog vanredne gipkosti 
kičme. Dušica stigne krvavih labrnja; dopusti da je drug miluje odavajiući 
čak dubokim predenjem koliko je zbog toga sretna, pogleda blago i jois 
nježnije nego prije Francuza koji je s njom razgovarao kao s domaćom 
životinjom. 

— Ah, gospođice, jer vi ste poštena djevojka, zar ne? pogledajte malo! — 
volimo se milovati? Zar se ne stidite? Jeste li proždrli kakva Mograbinca?... 
Dobro, ipak je to životinja kao i vi!.. ali nemojte barem da prožderete 


Francuza... ne bih vas više volio! 

Ona se poigra kao što se mlado pseto igra sa svojim gospodarom, 
dopuštajući mu da je naizmjence valja, tuče i miluje, a katkada bi izazivala 
vojnika pružajući na nj šape kao da ga podstiče na igru. 

Tato prođe nekoliko dana. 

U panterinu se društvu Francuz mogao diviti Uzvišenoj ljepoti pustinje. 
Otkad je u njoj proživljavao i strašne i mirne časove, nalazio hrane i imao 
stvorenje na koje je mislio, dušu su mu uzbuđivali kontrasti. Bio je to život 
pun opreka. Upoznao je sve tajne samoće koja ga je očarala. Za Izlaza i 
zalaza sunca uživao bi u neviđenim prizorima. Znao bi zadrhtati kad bi 
iznad glave začuo blagi šum krila kakve ptice — rijetkog prolaznika! i kad bi 
vidio kako se stapaju oblaci, ti nestabilni i raznobojni putnici. U noći bi 
promatrao odsjaj mjesečine na oceanu pijeska koji se talasao pod udarcima 
samuma i brzo mijenjao oblik. Saživljavaose s istočnjačkim svjetlom 
i divio se njegovu čudesnom sjaju. Pošto bi uživao u strašnom uraganu nad 
ravnicom, gdje pijesak, kojim vihor vitla, diže crvenu i suhu maglu i 
smrtonosne oblačine, često bi s užitkom dočekao noć jer bi tada osjećao 
njenu dobrostivu svježinu. 

Slušao bi imaginarnu glazbu nebeskog svoda. U samoći je naučio da 
uživa u maštanju. Čitave bi sate proveo sjećajući se sitnica i upoređujući 
prošli život sa sadašnjim. 

Konačno se zagrije za panteru jer je osjećao potrebu ljubavi. Bilo da je 
jakom voljom, kojom se nametnuo panteri, utjecao na ćud svoje družice, bilo 
da je ona nalazila obilno hrane jer su se tada u pustinji vodile borbe, ona 
poštedi život Francuzu koji se više nije nje plašio, vidjeći koliko se 
pripitomila. 

Veći bi dio dana prespavao, ali je morao bdjeti — kao pauk u mreži — da 
mu ne izmakne prilika da se oslobodi, ukoliko bi se netko pokazao na 
obzorju. Od košulje je napravio zastavu i izvisio je navrh jedne palme bez 
lišća. Nevolja ga je poučila da pronađe način kako će ta zastava stalno biti 
razvijena, te ju je napeo na šipke, jer se inače možda ne bi vijala na vjetru 
kad bi se očekivani putnik razgledavao po pustinji... 

Zabavljao bi se s panterom u dugim časovima kad bi ga napuštala nada. 
Upoznao joj je različite prelive glasa, izraz očiju, proučio sve mrlje na 
njenome zlatnom krznu. Dušica nije čak više ni režala kad bi je uhvatio za 
čuperak kojim joj je završavao strašni rep, da prebroji crne i bijele kolutove, 
dražestan ukras koji je izdaleka sjao na suncu poput dragog kamenja. Rado 
je promatrao nježne i fine crte njenih obrisa, bjelinu trbuha, dražest glave. 
Ali najradije bi je gledao kad bi zbijala nestašluke i uvijek bi bio zatečen 
njenom okretnošću i mladenačkim pokretima. Divio bi se njenoj gipkosti kad 
bi stala skakati, puziti, šuljati se, sakrivati, vješati se o što, valjati se, juriti i 
zalijetati se svakamo. 

Ma kako da se brzo zaletjela i ma koliko bio sklizak blok granita, 
zalustavila bi se namah na poziv: ,Dušica!" 

Jednoga dana, po žarkom suncu, proleti golema ptica. Francuz odvrati 
pogled od pantere da bi se divio novome gostu; ali pošto je časak počekala, 
napuštena sultanija muklo zareži. 

— Neka me đavo nosi ako nije ljubomorna I — poviče videći kako ga 
ukočeno promatra. — Sigurno se u njenome tijellu nastanila Virginijina 


duša!... 

Orao nestane u daljini dok se vojnik divio jedrim sapima pantere. 

Linije su joj bile tako dražesne i mlađahne. Bila je lijepa kao žena. Žuto 
joj se krzno slijevalo u nježnim prelivima s bjelinom bedara. Na raskošnoj 
sunčanoj svjetlosti sjajilo se to živo zlato i te smeđe mrlje tako da joj je krzno 
zadobilo neponjatnu privlačnost. Francuz i pantera pogledaše se s 
razumijevanjem; namiguša zadrhta kad osjeti kako je prijatelj češe poglavi. 
Oči joj zasjaše poput munje, zatim ih naglo zatvori. 


— Ima diušu! — rekne Francuz promatrajući mirnoću kraljice pustinje, 
zlatne kao pustinja, bijele poput nje i žarke kao ona... 

— Pa dobro — rekne mi ona — pročitala sam vaš obrambeni govor u 
korist životinja, ali kako su završila ta dva stvora koji su se tako dobro 
razumjevali? 

— Ah! eto!... — svršila su kao što završava svaka velika strast — 


nesporazumom. Uvijek jedno i drugo misli da je posrijedi izdaja i, kako su 
preponosni da se objasne, posvade se iz tvrdoglavosti. 

— A katkada i u najljepšim časovima — rekne ona — dostaje pogled; 
usklik... Dakle, nastavite priču. 

— To je strašno teško, ali razumjet ćete što mi je već bio povjerio stari 
vojnik kad je povikao ispivši čašu šampanjca. 

— Ne znam kakvo sam joj zlo učinio, ali ona se okrenula kao pobješnjela 
i zarila mi oštre zube u bedro, bez sumnje vrlo blago. A ja, misleći da me 
hoće rastrgati, zabodeni joj u vrat bodež. Otkotrljala se ispustivši krik od 
kojega mi se sledila krv, i vidjeh. kako se muči gledajući me bez srdžbe. Bio 
bih dao sve na svijetu, bio bih pregorio i odlikovanje o kome sam sanjao da 
sam je mogao oživiti. Bilo mi je kao da sam ubio čovjeka. I vojnici koji su 
vidjeli moju zastavu i koji su mi dotrčali u pomoć, našli su me svega u 
suzama... Gospodine — nastavio je poslije kratke šutnje — nakon toga borio 
sam se tu Njemačkoj, Španjolskoj, Rusiji i Francuskoj; svuda sam se skitao, 
ali nisam vidio ništa što bi naličilo pustinji. A to stoga što je vrlo lijepa! 

Upitah ga: — Što ste ondje osjećali? 

— 0 tom se ne govori, mladiću. Uostalom, ne žalim uvijek za palminim 
gajem i svojom panterom;... tek ako sam žalostan. Vidite, u pustinji ima 
svega i nema ničega. ... 

— Barem mi to protumačite... 

— Pa dobro — nastavi poprativši svoje riječi kretnjom koja je izražavala 
nestrpljenje — pustinja je Bog bez ljudi.... 


JEDAN DOGAĐAJ IZ VREMENA TERORA 
Preveo 
Miroslav M. Grujičić 


Oko osam sati uveče, 22. januara 1793. godine, silazila je jedna stara 
gospođa strmom padinom što se spušta sve do crkve Sv. Laurenta u 
pariškom predgrađu Saint-Martin. Cijeloga dana je žestoko padao snijeg te 
su se jedva čuli koraci. Ulice su bile puste. Sasvim razumljiv strah što ga je 
ulijevala tišina uvećavao se terorom od koga je drhtala Francuska: stara 
gospođa ni žive duše nije vidjela; uostalom zbog slabog vida nije ni mogla da 
u daljini vidi, pri svjetlosti ulične svjetiljke, nekoliko rijetkih prolaznika što 
su se kao sjenke nazirale u ogromnoj ulici predgrađa. Ona je hrabro išla 
sama sred ove tišine, kao da su njene godine amajlija koja će je sačuvati od 
svake nevolje. Kad je već bila prošla Ulicu mrtvih, učini joj se da čuje 
odsječne i teške korake nekog čovjeka što je za njom išao. Učinilo joj se da je 
još koji put čula taj topot: ona se prepade što je netko prati i pokuša ubrzati 
korake da bi stigla do jednog dosta dobro osvijetljenog dućana, nadajući se 
da će na svijetlosti moći provjeriti svoju sumnju. Čim se nađe na svjetlosti 
što se vodoravno rasprostirala iz tog. dućana, ona se naglo okrenu i u magli 
nazre jednu ljudsku priliku. Ta nejasna vizija bila je dovoljna za nju, za 
trenutak ona se zatetura, pod teretom užasa što je obuze, više nije sumnjala 
da je nepoznati prati otkako je izišla iz kuće, a želja da pobjegne od uhode 
uli joj snage. Ne razmišljajući ona udvoji korake kao da bi htjela izmaknuti 
čovjeku bržem od nje. Pošto je trčala nekoliko minuta, ona stiže do dućana 
jednoga slastičara, uđe unutra i više pade no što sjede na jednu stolicu 
ispred tezge. U trenutku kad ona zaklopara vratima, jedna mlada žena, 
zauzeta vezom, diže oči, prepozna kroz okna na vratima ogrtač od ljubičaste 
svile, antičkog oblika, koji je na sebi imala stara gospođa, i užurba se da 
otvori jednu ladicu kao da hoće iz nje izvući nešto što je trebalo da joj preda. 
Ne samo da je izraz lica i držanje mlade žene izražavalo želju da se brzo 
oslobodi nepoznate, kao kad bi to bila osoba što se nerado viđa, no se ona 
ljutnu našavši praznu ladicu. Ne pogledavši gospođu, ona brzo iziđe iza 
tezge, ode u dno dućana i pozva svoga muža, koji. se odjednom pojavi. 

— Pa gdje si ostavio...? — zapita ga ona tajanstveno, pokazavši migom na 
staru gospođu a ne dovršivši svoju rečenicu. 

Ma da je slastičar morao vidjeti samo ogromnu kapu od crne svile, svu 
obrubljenu čvorovima od ljubičastih pantljika, koju je nepoznata imala na 
glavi, on iščeze pogledavši svoju ženu pogledom koji kao da je govorio: 
, Misliš li da ću ja to ostaviti na tezgi?" Začuđena nepomičncešću i šutnjom 
stare gospođe, slastičarka joj priđe i osjeti prema njoj saučešće a možda i 
radoznalost. Premda je ova žena. 
bila blijeda po svojoj prirodi, kao osoba koja živi isposničkim životom, lako 
se poznavalo da je zbog nekog skorašnjeg uzbuđenja strahovito blijeda. Kapa 
joj je bila namještena da sakrije kosu, sigurno već sijedu; okovratnik njene 
haljine bio je čist, što je značilo da kosu ne posipa prahom. Taj nedostatak 
ukrašavanja davao je njenoj pojavi nečeg vjerski strogog. Crte lica su 
odavale ozbiljnu i gordu osobu. Nekada su ponašanje i običaji ljudi iz višeg 
društva bili toliko različiti od ponašanja i običaja ljudi što su pripadali 
drugim klasama društva da je bilo lako prepoznati otmjenu ličnost. Tako je i 


mlada žena bila uvjerena da pred sobom ima jednu od bivših i da je ova bila 
na dvoru. 

— Gospođo? — reče ona nehotice i s poštovanjem, zaboravivši da je ta 
titula zabranjena. 

Stara gospođa ne odgovori. Ona je ukočeno gledala u okna dućanskih 
vrata kao da se u njima nešto užasno ocrtavalo. 

— Šta ti je, građanko? — zapita slastičar koji se uskoro pojavi. 

Građanin slastičar trže gospođu iz njene zamišljenosti pruživši joj jednu 
malu kutiju od kartona pokrivenu plavim papirom. 

— Ništa, ništa, prijatelji — odgovori ona blagim glasom. 

Ona pogleda slastičara kao da bi da mu pogledom zahvali; ali, kad vidje 
na njegovoj glavi crvenu kapu, ote joj se uzvik: 

— Ah, vi ste me izdali! 

Mlada žena i muž joj zgranuše se na te riječi te nepoznata pocrvenje, 
možda iz zadovoljstva a možda i stoga što ih je sumnjičila. 

— Oprostite — reče ona s djetinjskom blagošću u glasu. 

Izvukavši jedan zlatnik iz svog džepa, ona ga pruži slastičarki: 

— Evo ugovorene sume — doda ona. 

Ima bijede koju samo siromasi mogu osjetiti. Slastičar i njegova žena se 
pogledaše i pokazaše jedno drugome staricu s istom mišlju na pameti. Ovaj 
zlatni lujdor bio je sigurno posljednji. Kad je pružala novac, ruke su joj 
drhtale i ona ga je promatrala bolno, ali ne s izrazom škrtosti, izgledalo je da 
je svijesna zamašaja žrtve. Na liciu joj se jasno vidjela bijeda i gladovanje a 
pored toga je i strah i asketski život utisnuo svoj žig u crte tog lica. Njena je 
odjeća podsjećala na negdašnji sjaj: bila je to pohabana svila, čist ogrtač, 
premda izišao iz mode, brižljivo iskrpljene čipke; tralje negdašnjeg 
blagostanja. Muž i žena, kolebajući se između sažaljenja i svojih interesa, 
počeše olakšavati svoju savjest riječima: 

— Pa ti, građanko, izgledaš vrlo slabo. 

— Bi li gospođa htjela đa se potkrijepi čime? — reče žena presjekavši 
muža u riječi. 

— Imamo vrlo dobre juhe — doda slastičar. 

— Tako je hladno! Gospođi može pozliti ako krene. Pa vi se možete malo 
odmoriti i ogrijati ovdje. 

— Nismo mi crni kao đavoli! — uzviknu slastičar. 

Ohrabrena blagonaklonim tonom milosrdnih slastičara, gospođa prizna 
da jiu je neki stranac pratio i da se ona boji vratiti se sama svojoj kući. 

— Dakle, u tome je stvar! — prihvati čovjek s crvenom kapom. — Pričekaj 
me, građanko. 

On dade lujdor svojoj ženi pa, potaknut onom vrstom zahvalnosti što je 
osjeti u duši trgovac kad za osrednju robu primi pretjeranu nagradu, ode da 
obuče svoju uniformu narodne garde, uze svoju kapu, pripasa sablju i pojavi 
se naoružan); ali je njegova žena imala vremena za razmišljanje. Kao što se to 
često događa, razmišljanje stade na put dobročinstvu. Uznemirena a bojeći 
se da joj se muž u štogod ne zaplete, slastičarka pokuša da muža povuče za 
skut da bi ga zaustavila; ali se poštenjačina, osjetivši u sebi potrebu da bude 
milostiv, odmah ponudi staroj gospođi da je prati. 

— Izgleda da čovjek koga se građanka boji luta još oko dućana — živahno 
primijeti mlada žena. 


— Ja ga se bojim — prihvati prostosrdačno gospođa. 

— Ako je to špijun?... Ako je to neka zavjera? Ne idi, nego joj oduzmi 
kutiju. 

Ove riječi što ih žena prošapta slastičaru slediše iznenadnu hrabrost koja 
ga bješe obuzela. 

— Ta, idem da mu kažem samo dvije riječi pa da vam ga skinem s vrata! 
— poviče slastičar otvorivši vrata i hitro se uputivši na ulicu. 

Stara gospođa, poslušna kao kakvo dijete i gotovo glupava, ponovo sjede 
na svoju stolicu. Dobričina slastičar se pojavi uskoro: njegovo lice, po priredi 
rumeno a obasjano još vatrom iz peći, bješe odjednom postalo blijedo; takav 
ga je užas obuzeo da su mu se noge tresle a oči bile kao u pijanice. 

— Hoćeš li da nam glave smaknu zbog tebe, prokleta plemkinjo — poviče 
on sav bijesan. — Gledaj da se što prije izgubiš, ne pojavljuj se nikad ovdje i 
ne računaj na nas da ti poslužimo za kakvu zavjeru. 

Izgovorivši ovo, slastičar pokuša da od stare gospođe uzme malu kutiju 
koju je ona bila stavila u svoj džep. Još se slastičar nije čestito ni dotakao 
njenog odijela kad nepoznata, radije gotova da se izloži opasnosti oslanjajući 
se jedino na božju pomoć nego da izgubi to što je baš bila kupila, dobi 
nekakvu mladenačku gipkost: ona jurnu vratima, naglo ih otvori i iščeze 
ostavivši preneražene i skamenjene muža i ženu. Čim se nepoznata nađe na 
ulici, ona pohita; uskoro je izđađe snaga, jer je čula kako pod teškim 
korakom špijuna, što ju je nemilosrdno uhodio, škripi snijeg, ona bi 
primorana da se zaustavi, on se zaustavi; nije se usudila ni da ga oslovi ni 
da ga pogleda, bilo što se još uvijek bojala ili što nije znala ništa kazati. Ona 
produži lagano; čovjek uspori svoj hod da bi ostao iza nje i pazio na nju. 
Ličio je na staričinu sjenku. Izbijalo je devet sati kad je šutljivi par prošao 
ispred crkve Svetog Laurenta. U prirodi je svih duhova, pa čak i bolesnih, da 
se smire poslije kakve bure, jer iako su osjećaji beskrajni, naši organi su 
ograničene moći... Tako je i nepoznata htjela da u svome goniocu vidi 
čovjeka spremna da joj pomogne, jer je taj tobožnji gonilac nikakva zla nije 
učinio; ona se sjeti sviju okolnosti što su pratile pojavu stranca kao da bi 
htjela pronaći u njima povoljne pobude za svoje mišljenje o njemu, najzad se 
njoj više dopade da mu pripiše dobre no rđave namjere. Zaboravivši da je, tu 
skoro, ovaj čovjek užasnuo slastičara, ona se uputi gornjem kraju predgrađa 
Saint-Martin, koračajući pouzdano. Nakon pola sata hoda ona stiže do jedne 
kuće što se nalazila blizu raskršća glavne ulice predgrađa i ulice što vodi 
prema mitnici kod Pantina. Ovo je i danas još najslabije naseljen kraj Pariza. 
Sjevernjak što je puhao preko brežuljaka Cliaumonta i Bellevillea zviždao je 
kroz pukotine kuća, bolje reći krovinjara, raštrkanih u ovoj gotovo 
nenaseljenoj dolini ograđenoj gradskim zidovima od zemlje i kostiju. Ovo 
pusto mjesto naličilo je na pravo sklonište bijede i očajanja. Čovjek koji je s 
takvom upornošću pratio bijednu staricu, premda dosta smion da noću 
prođe ovim pustim ulicama, bi zaprepašćen prizorom štose ukaza njegovim 
očima. On ostade zamišljen, zastavši i kao kolebajući se, jedan ulični fenjer 
ga je slabo osvjetljavao jer se svjetlost jedva probijala kroz maglu. Strah 
pooštri starici vid i njoj se učini da je nešto užasnosagledala u crtama lica 
toga nepoznatog čovjeka; ona primijeti da je ponovo obuzima užas pa 
iskoristi to kolebanje što je zaustavilo ovog čovjeka da. umakne kroz mrak 
prema vratima osamljene kuće; ona pokrenu jednu zasovnicu i iščeze 


avetinjskom brzinom. Nepoznati je stajao nepomičan i promatrao ovu kuću 
koja je bila ista kao i sve bijedne udžere ovoga predgrađa. Ova nakrivljena 
kućerina sazidana prilično davno bila je pokrivena slojem požutjela maltera, 
tako napuklog te se čovjek bojao da će pri najmanjem dahu vjetra otpasti. 
Krov od mrka crijepa, pokriven mahovinom, na više mjesta se ugibao te je 
izgledalo da će sad popustiti pod težinom snijega. Svaki je sprat imao tri 
prozora čiji su okviri, istrulili od vlage i ispucali od sunca, jasno kazivali da 
hladnoća sigurno prodire u odaje. Ta osamljena kuća bila je slična nekoj 
staroj kuli koju je vrijeme zaboravilo da uništi. Slaba svjetlost_je 
osvjetljavala, prozorska okna nepravilno razmještena na mansardi koja je 
završavala ovu jadnu zgradu, dok je ostalo sve bilo u potpunom mraku. 
Starica se s mukom uspe uz grube i nezgrapne stepenice, duž kojih se 
pružao jedan konopac umjesto ograde; ona tajanstveno kucnu na vrata 
stana koji se nalazio na mansardi i brzo sjede na jednu stolicu koju joj 
ponudi neki starac. 


— Sakrijte se, sakrijte se! — reče mu ona. — Premda vrlo rijetko izlazimo 
zna se za naše izlaske i uhode naš svaki korak... 
— Cega, dakle, ima novog? — zapita jedna druga starica što je sjedila 


pored vatre. 

— Čovjek što se od juče šunja oko kuće večeras me je pratio. 

Na ove se riječi tri stanovnika ovog sobička zgledaše a na licu im se ocrta 
beskrajni užas. Od svih troje starac je bio najmanje uzbuđen; možda stoga 
što je njemu prijetila najveća opasnost. Pod teretom kakve velike nesreće ili 
pod pritiskom progona, hrabar čovjek počinje se, tako reći, sam žrtvovati, 
svoje dane on smatra kao otete od sudbine. Pogledi dviju žena, uprti u 
starca, kazivali su da je on jedina i najveća njihova briga. 

— Zašto gubiti nadu u Boga, sestre moje? — reče on potmulim ali 
uvjerljivim glasom. — Slavili smo ga sred urlika ubica i vapaja samrtnika u 
karmelitskom samostanu. Kad je on htio da se spasim iz tog pokolja, 
sigurno je htio to stoga što mi je odredio sudbinu koju treba bez roptanja da 
primim. Bog štiti svoju djecu i može raspolagati njima po svojoj volji. O vama 
se treba pobrinuti, a ne o meni. 

— Ne — reče jedna od dviju starica — šta je naš život u poređenju sa 
životom jednog svećenika? 

— Kad sam jedanput izišla iz selske opatije, smatrala sam sebe za mrtvu 
— reče sestra što je bila ostala kod kuće. 

— Evo — prihvati ona što je stigla pruživši malu kutiju svećeniku — evo 
hostija. Ali ja čujem da se netko penje stepenicama — uzviknu ona. 

Svi troje počeše osluškivati. 

Lupa prestađe. 

— Ne plašite se ako netko pokušava da dopre do nas — reče svećenik. — 
Jedna osoba, na čiju privrženost možemo računati, treba da pokuša pod 
svaku cijenu prijeći granicu, pa da dođe da traži od mene pisma što sam ih 
pisao vojvodi de Langeais i markizu de Beauseant da bi bili obaviješteni šta 
da poduzmu kako bi vas spasili iz ove zemlje užasa, od smrti ili bijede što 
vas u njoj čekaju. 

— Vi nećete dakle poći s nama? — blago uzviknuše dvije časne sestre s 
očajanjem u glasu. 

— Moje je mjesto ondje gdje su žrtve — skromno reče svećenik. 


One ušutješe i s pobožnim divljenjem pogledaše svoga domaćina. 

— Sestro Marta — reče on obraćajući se sestri što je bila išla po hostije — 
taj izaslanik će na riječ ,,Hosana" odgovoriti sa ,Neka bude volja tvoja". 

— Netko je na stepenicama! — poviče druga sestra otvorivši jednu 
skrivnicu načinjenu ispod krova Ovoga puta su se jasno mogli čuti koraci 
nekoga čovjeka kako odjekuju, sred mukle tišine, na stepenicama 
pokrivanim otvrdlim blatom. Svećenik se s mukom uvuče u neku vrstu 
ormara a sestra baci na nj nekakve prnje. 

— Možete zatvoriti, sestro Agata — reče on prigušenim glasom. 

Tek što se svećenik sakrio, kad netko zalupa na vrata a dvije časne sestre 
zgledaše se i zadrhtaše ne usuđujući se ni riječi da proslove. Izgledalo je da 
obadvije imaju po šezdeset godina. Odvojene od svijeta četrdeset godina, one 
su bile kao biljke navikle na zrak staklenog vrta što venu kad se odatle 
izvade. Navikle na samostanski život, one nisu mogle ni zamisliti nekakav 
drugi. Kad je jednoga jutra njihova ograda bila porušena, one su zadrhtale 
od straha pred slobodom. Lako može čovjek sebi predstaviti u kakvu vrstu 
tupoumnosti su pretvorili događaji Revolucije duševno stanje ovih naivnih 
duša. Nesposobne da dovedu u sklad svoja samostanska shvaćanja sa 
životnim teškoćama i ne razumijevajući čak ni svoj položaj, one su bile slične 
djeci o kojoj se dotada vodila briga a koja izgubivši majčino staranje mole 
umjesto da viču. Tako i pred opasnošću, koju su predvidjele u ovom 
trenutku, one ostadoše nijeme i krotke, znajući samo za jednu obranu — 
kršćansko mirenje sa sudbinom. Čovjek što je htio da uđe protumači ovu 
tišinu na svoj način, otvori vrata i odjednom se pojavi. Dvije časne sestre 
pretrnuše poznavši lice što je, od nekog vremena, lutalo oko njihove kuće i 
prikupljalo podatke o njima; one ostadoše nepomične, promatrajući ga 
radoznalo ali uznemireno, kao divlja djeca kad gledaju stranca. Bio je to 
čovjek pun i visoka stasa, no ništa u njegovu ponašanju, vanjštini i izrazu 
lica nije odavalo zla čovjeka. I on, kao i sestre, osta nepomičan i lagano 
prijeđe pogledom po sobi u kojoj se nalazio. 

Dvije hasure prostrte po podu bile su postelje dvjema sestrama. Jedan 
jedini stol nalazio se u sredini sobe, na njemu je bio bakreni svijećnjak, 
nekoliko tanjira, tri noža i jedan okrugli kruh. U kaminu je gorjela 
sirotinjska vatra. Nešto malo drva, nabacano u jednom kutu, rječito je 
prikazivalo siromaštinu dviju isposnica. Zidovi, prevučeni slojem vrlo stare 
boje, odavali su da je krov u rđavom stanju a mrke žilice po njima 
pokazivahu prodiranje kišnice. Jedna relikvija, bez sumnje spašena od 
pljačke iz selske opatije, ukrašavala je nadstrešnicu kamina. Tri stolice, dva 
kovčega i jedan izanđao ormar dopunjavali su namještaj ove sobe. Vrata 
načinjena pored kamina kazivala su da postoji i druga soba. Osoba što se 
pod ovako kobnim okolnostima uvukla u ovo domaćinstvo brzo pregleda sve 
što je bilo u ovoj ćeliji. Izraz saučešća mu se ukaza na licu i on blagonaklono 
pogleda dvije časne sestre, zbunjen bar isto toliko koliko i one. Čudna tišina, 
što ih sve troje obuze, malo potraj a, jer stranac uvidje plašljivost i 
nesnalaženje dvaju jadnih stvorenja, pa im reče glasom koji pokušava da 
ublaži: 

— Ne dolazim, građanke, ovamo kao neprijatelj... — On zastade pa 
nastavi svoju misao: 

— Ako vam se, časne sestre, dogodi kakva nesreća, vjerujte da ja nisam 


tome kriv... Ja imam da vas molim za jednu milost. 

One su još uvijek šutjele. 

— Ako vam dosađujem, ako vam smetam, recite slobodno..., ja ću se 
povući; ali znajte da sam vam ja odan; ako vam treba kakva usluga, 
slobodno se obratite meni, ja sam, možda, iznad zakona, jer više nema 
kralja. 

Tolika iskrenost se osjećala u njegovim riječima da sestra Agata, jedna od 
dviju sestara što je bila iz porodice de Langeais i po čijem se ponašanju dalo 
naslutiti da je nekada znala za blijesak svetkovina i udisala dvorski zrak, 
pohita da pokaže na jednu od dviju stolica i zamoli gosta da sjedne. Na licu 
neznančevu ukaza se neka radost, pomiješana s tugom, kad je shvatio ovaj 
pokret, i pričeka da zauzme mjesto kad časne sestre sjednu. 

— Vi ste pružili utočište — produži on — jednom poštovanom svećeniku 
koji nije položio zakletvu, čovjeku koji je čudom izmakao pokolju u 
karmelitskom samostanu. 

— Hosana — reče sestra Agata prekiniuvši stranca i promatrajući ga 
uznemireno i radoznalo. 

— Mislim da se ne zove tako — odgovori on. 

— Ali, gospodine — živahno će sestra Marta — ovdje nema svećenika i... 

— Onda je trebalo biti pažljiviji i obazriviji — blago odgovori stranac 
pruživši ruku stolu i uzevši odande jedan molitvenik. — Ja ne vjerujem da vi 
znate latinski a... 

On ne produži, jer uzbuđenje što se ocrta na licu dviju jadnih sestara 
uplaši ga da je pretjerao, one su drhtale a oči im se napuniše suzama. 

— Umirite se — reče im on s iskrenošću u glasu. — Ja znam i vaša imena 
i ime vašega gosta, a prije tri dana sam saznao za vašu nevolju i vašu 
odanost poštovanom opatu... 

— Pst! — naivno će na to sestra Agata metnuvši prst na usne. 

— Vi vidite, časne sestre, da ako sam imao tu užasnu namjeru da vas 
izdam, mogao sam je već privesti u djelo toliko puta... 

Čuvši ove riječi, svećenik se izvuče iz svoje tamnice i pojavi u sobi. 

— Ne bih rekao, gospodine — reče on nepoznatome — da ste vi jedan od 
naših gonilaca, i ja vam se povjeravam. Šta ste htjeli od mene? 

Ubice bi razoružalo ovo sveto povjerenje svećenika i otmjenost što se u 
svakoj crti njegova lica ogledala. Tajanstvena osoba što je bila došla da oživi 
ovo mjesto bijede i tupe ravnodušnosti promatrala je neko vrijeme ovu grupu 
što su je sačinjavala tri bića; zatim mu glas dobi povjerljivi neki ton i on se 
ovim riječima obrati svećeniku: 

— Oče, ja dolazim da vas molim da odslužite jednu misu za pokoj duše... 
jednoga..., jedne svete osobe čije tijelo neće počivati u posvećenoj zemlji... 

Svećenik i protiv svoje volje zadrhta. Dvije sestre, još ne shvaćajući o 
kome je nepoznati htio govoriti, ostadoše ispružena vrata, lica okrenuta 
prema ovoj dvojici, u stavu iščekivanja i radoznalosti. 

Časni otac pogleda stranca: nesumnjivo se na njegovu licu vidjela 
uznemirenost a iz očiju mu se čitala žarka molba. 

— Pa dobro — odgovori svećenik — večeras, u ponoć, dođite opet i ja ću 
biti spreman da odslužim mrtvačku misu kojom se može okajati zločin o 
kome govorite... 

Nepoznati zadrhta, ali je izgledalo da je neko slatko zadovoljstvo savladalo 


tajni bol u njegovoj duši. Pošto je s poštovanjem pozdravio svećenika i dvije 
časne sestre, on iščeze iskazujući šutnjom zahvalnost koju su razumjele ove 
tri plemenite duše. Otprilike dva sata poslije ovog prizora neznanac se vrati, 
lagano zakuca na tavanskim vratima te ga gospođica Beauseant pusti i 
odvede u drugu sobu ovoga skromnog skloništa, gdje je sve bilo spremljeno 
za službu božju. Između dva dimnjaka sestre su bile namjestile stari ormar 
čije su se antičke linije gubile pod zastorima jednoga oltara čija se tkanina 
prelijevala na svijetlosti. Jedno veliko raspelo od ebanovine i slonove kosti, 
pričvršćeno na žutome zidu, isticalo je njegovu golotinju i privlačilo pogled. 
Četiri tanke svjećice, što su ih sestre uspjele učvrstiti na ovom, na brzu 
ruku načinjenom, oltaru pomoću pečatnog voska, svjetlucale siu jadno 
među ovim zidovima. Ova slaba svjetlost jedva je osvjetljavala sobu; ali, 
osvjetljavajući samo crkvene stvari, bila je slična zraci što pada s neba na 
ovaj neukrašeni oltar. Prozorsko je okno bilo zamagljeno. Krov što se s obiju 
strana odsječno spuštao, kao kod hambara, imao je pukotina kroz koje je 
puhao ledeni vjetar. Ništa nije bilo skromnije, pa ipak ništa, može biti, nije 
bilo svečanije od ove tužne svečanosti. Duboka tišina, sred koje bi se čuo i 
najmanji krik na udaljenom drumu,, davala je nekakvu mračnu uzvišenost 
ovom noćnom prizoru. Najzad je i sama veličanstvenost događaja bila toliko 
u neskladu sa siromaštvom stvari da je otuda proizlazilo neko osjećanje 
vjerskog užasa. S obje strane oltara dvije stare isposnice, klečeći na 
vlažnome podu od cigala a ne vodeći nimalo računa o ubistvenoj vlazi, molile 
su složno sa svećenikom koji je, obučen u svoje biskupsko ruho, namještao 
jedan zlatan kalež ukrašen dragim kamenjem, posvećenu posudu, bez 
sumnje spašenu od pljačke iz Selske opatije. Pored ovoga kaleža, spomenika 
kraljevskog sjaja, dvije čaše s vodom i vinom, potrebnim za bogosluženje, 
jedva su bile dostojne posljednje krčme. U nedostatku misala, svećenik je 
bio naslonio na jedan ugao oltara svoj molitvenik. Jedan običan tanjir bio je 
pripremljen za pranje ruku nevinih i čistih od krvi. Sve je bilo ogromno, pa 
ipak malo; jadno ali otmjeno; obično i sveto u isti mah. Nepoznati pobožno 
kleče između dviju časnih sestara. No kad opazi u jednom trenutku kalež i 
raspelo obavijeno crninom, jer svećenik bješe samoga Boga obavio crnim jer 
nije znao kome je namijenjena ova mrtvačka misa, nepoznatoga potrese 
neka užasna uspomena te mu kapi znoja izbiše po širokome čelu. Četiri 
šutljiva učesnika ovog prizora tad se zagledaše tajanstveno; njihove se duše, 
djelujući jedna na drugu i osjećajući isto, u taj mah spojiše u jedan jedini 
pobožni zanos: izgledalo je da su dočarali sebi mučenika čije je smrtne 
ostatke izgrizao kreč i da je pred njima njegova sjenka u svoj svojoj 
kraljevskoj veličanstvenosti. Oni su držali pomen bez tijela pokojnikova. Pod 
ovim crijepom i raspuklim letvama, četiri kršćanina molili su se Bogu za 
jednoga francuskoga kralja i sahranjivali su ga bez lijesa. Bila je to najčistija 
odanost, divan izraz vjernosti iskazan bez ijedne zadnje misli. Bila je to, bez 
sumnje, u očima božjim ona čaša vode data siromahu kojom, se iskupljuju 
grijesi. Sva monarhija bila je tu, u molitvama jednoga svećenika i dvije jadne 
časne sestre; ali je možda i Revoluciju predstavljao ovaj čovjek na čijem se 
licu ogledalo toliko grižnje savjesti i za koga se moglo pomisliti da vrši veliko 
pokajanje. Umjesto latinskih riječi: Introibo ad altare Dei, itd., svećenik, 
nadahnut božanskim duhom, pogleda troje prisutnih što su predstavljali 
kršćansku Francusku i reče im, da bi umanjio bijedu ovog sobička: 


— Sad ćemo ući u svetilište božje! 

Na ove riječi, iskazane silnom uvjerljivošću, pobožni strah obuze 
prisutnoga i dvije časne sestre. Bog se ne bi pokazao s više sjaja pod 
svodovima Svetoga Petra u Rimu no sada u ovom skloništu bijede u očima 
ovih kršćana: zaista je tačno da između njega i čovjeka svaki posrednik 
izgleda izlišan, kao i to da je njegova veličina u njemu samom. Vjersko 
osjećanje nepoznatoga bilo je iskreno. Tako je i osjećanje s kojim siu molile 
ove četiri sluge Boga i kralja bilojednodušno. Svete riječi su odjekivale sred. 
tišine kao nebeska muzika. U jednom trenutku se nepoznati zaplaka, bilo je 
to kad se čitao Očenaš. Svećenik mu doda ovu latinsku molitvu: 

— Et remitte scelus regicidis sicut Ludovicus eis remisit semetipse! (I 
oprosti kraljoubicama kao što im je i sam Luj XVI oprostio!) 

Časne sestre vidješe kako se dvije krupne suze skotrljaše niz obraze 
nepoznatoga i padoše na pod. Izmoljene su molitve za pokoj duše. Domine 
salvum fac regem,!! otpjevano pritajenim glasom, raznježi ove vjerne kraljeve 
pristalice koji su u ovom trenutku mislili da se kraljevsko dijete, za koga su 
se oni molili Svemogućem, nalazi zarobljeno u rukama njegovih neprijatelja. 
Nepoznati zađrhta pomislivši da može biti umiješan u jedan novi zločin u 
kome bi sigurno morao učestvovati. Kad rekvijem bi završen, svećenik dade 
znak dvjema časnim sestrama te se one povukoše. Čim se svećenik nađe 
nasamo s nepoznatim, on pođe njemu blaga i ožalošćena izraza lica, zatim 
progovori očinskim glasom: 

— Ako si, sine moj, zamočio svoje ruke u krv kralja mučenika, povjeri se 
meni. Nema grijeha koji Bog ne bi oprostio kad se netko kaje tako dirljivo i 
iskreno kao što izgleda da se vi kajete. 

Na prve riječi što ih svećenik izgovori, stranac se nesvjesno strese od 
užasa; ali se on umiri i pogleda s pouzdanjem iznenađenog svećenika: 

— Oče — reče mu on, očevidno izmijenjenim glasom — nitko nije manje 
od mene kriv za prolivenu krv... 

— Moram vam vjerovati — reče svećenik. 

On zastade pa ponovo pogleda svoga pokajnika. Još uvijek uvjeren da je 
to jedan od onih plašljivih konventovaca što su izdali jednu neprikosnovenu 
i pomazanu glavu da bi sačuvali svoju, on nastavi ozbiljnim glasom: 

— Znaj, sinko, da nije dovoljno; da bi čovjek bio razriješen grijeha zbog 
toga užasnog zločina, da se u njemu nije učestvovalo. Oni koji nisu izvukli 
svoj mač iz korica, iako su mogli braniti kralja, teško će se moći obraniti 
pred Kraljem nebeskim... Oh, da — doda stari svećenik zavrtivši uvjerljivo 
glavom — da, teško će se moći obraniti... jer ostavši skrštenih ruku, oni su 
postali nesvjesni saučesnici ovog strašnog zločina... 

— Vi ste uvjereni — zapita nepoznati sav zaprepašćen — da će i posredno 
učešće biti kažnjeno? Zar je kriv vojnik kome je naređeno da bude u špaliru? 

Svećenik nije znao šta da odgovori. Sretan zbog zabune u koju je doveo 
ovog dosljednog rojalistu, stavivši ga između dogme pasivne poslušnosti, 
koja, prema mišljenju monarhista, treba da prožme vojničke zakone, i 
dogme, isto tako važne, da se mora poštovati iznad svega kraljeva ličnost, 
stranac povjerova da je kolebanje svećenikovo povoljno s obzirom na sumnje 
koje su ga, izgleda, mučile. Da ne bi ostavio poštovanog janzenistu da duže 
razmišlja, on mu reče: 

— Stid bi me bilo da vam ponudim kakvu god bilo nagradu za misu 


zadušnicu što ste je sad odslužili za pokoj kraljeve duše, i za umirenje moje 
savjesti. Jedna stvar od neocjenjive važnosti može se platiti samo jednim isto 
toliko skupocjenim poklonom. Izvolite dakle, primite, gospodine, jednu svetu 
uspomenu što vam je dajem na dar... Doći će možda dan kad ćete uvidjeti 
njenu vrijednost. 

Izgovarajući posljednje riječi, stranac je pružao svećeniku jednu malu, 
nevjerojatno laku kutiju; svećenik je gotovo nesvjesno uze, jer svečane riječi 
ovoga čovjeka, njihov ton, poštovanje s kojim je on držao tu kutiju, sve ga je 
to bilo duboko iznenadilo. Oni tad uđoše u sobu gdje su ih dvije časne sestre 
čekale. 

— Vi ste — reče im nepoznati — u jednoj kući čiji je vlasnik, Mucius. 
Scaevola, ovaj majstor za gipsane radove što stanuje na prvom spratu, 
čuven u cijelom kraju po svome rodoljublju; ali je on tajna pristalica 
Burbona. Nekada je bio pisar gospodina kneza de Conti i sve svoje bogatstvo 
duguje njemu. Ako se ne mičete od njega, vi ste sigurniji no ma gdje u 
Francuskoj. Ostanite tu. Pobožne duše će se brinuti o vašim potrebama i vi 
možete bez opasnosti čekati bolja vremena. Za godinu dana, 21. januara... 
(izgovorivši ove posljednje riječi, on se nije mogao uzdržati da ne zadrhti), 
ako ovo jadno mjesto zadržite kao svoje sklonište, opet ću doći da odslužite 
misu za oproštaj grijeha... 

On ne dovrši. Pošto je pozdravio šutljive stanovnike tog sobička pod 
krovom, on posljednji put pogleda svu tu sirotinju i iščeze. 

Za dvije časne sestre ovakav je događaj imao svu draž jednoga romana; 
čim ih je poštovani opat obavijestio o tajanstvenom poklonu što ga je tako 
svečano predao ovaj čovjek!, one staviše kutiju na stol i tri uznemirena lica, 
slabo osvjetljena svijećom, pokazivala su neopisaniu radost. Gospođica de 
Langeais otvori kutiju, nađe u njoj jednu maramiču od vrlo fina batista, 
prljavu od znoja, a kad je razvi, oni vidješe na njoj mrlje. 

— To je od krvi?... — reče svećenik. 

— Kraljeva kruna je na njoj! — poviče druga sestra. 

Časne sestre, užasnute, ispustiše maramicu. Za ove dvije nevine duše 
tajanstvenost što je obavijala stranca posta neobjašnjiva; svećenik se nije ni 
trudio da odgonetne tu tajnu. 

Uskoro tri zatočenika opaziše, i pored Terora, da ih neka moćna ruka 
štiti. U početku dobiše drva i namirnice, zatim časne sestre poznadoše da se 
njihovu zaštitniku pridružila i neka žena, jer im poslaše rublja i odjeće te su 
mogle izlaziti i da ne padnu u oči svojom plemićkom odjećom, koju su 
morale nositi jer nisu imale drugo; najzad im Mucius Scaevola dade dvije 
građanske karte. Često su okolišnim putem obavještavali svećenika kako da 
se čuva; ta su obavještenja bila tako pouzdana da su mogla potjecati samo 
od kakve osobe upućene u državne tajne. I pored gladi što je u Parizu 
vladala, proskribovani su nalazili pred vratima svoga sobička obroke bijeloga 
kruha koji su ovamo donosile nevidljive ruke; ipak su oni mislili da je 
Mucius Sceavola taj dobrotvor, uvijek mudar i dovitljiv. Plemeniti stanovnici 
sobička pod krovom ni trenutka nisu posumnjali da je njihov zaštitnik lice 
koje je tražilo da se odsluže zadušnice u noći 22. januara 1793. god.; to lice 
postade idol koji su obožavala ova tri bića što su polagala u njega nadu i 
živjela od njegova staranja. Oni su se molili i za njega, jutrom i večerom, ove 
pobožne duše željele su mu sreću, napredak i spasenje duše, a molile su 


Boga da ga spasi svake nevolje, da ga sačuva od neprijatelja i da mu podari 
dug i miran život. Kako se njihova zahvalnost obnavljala, tako reći, svakoga 
dana, pojavi se kod njih čuvstvo radoznalosti koje se iz dana u dan 
povećavalo. Okolnosti pod kojima se nepoznati pojavio bile su predmet 
njihova razgovora, hiljadu nagađanja je bilo o njegovoj ličnosti, i to bavljenje 
njegovom ličnošću bilo je dobročinstvo naročite vrste za njih. Zaricali su se 
da će neizostavno sklopiti prijateljstvo s nepoznatim, kad dođe, kako je 
obećao, prilikom godišnjice smrti Luja XVI. Najzad dođe i ta tako nestrpljivo 
očekivana noć. U ponoć se začuše teški koraci nepoznatoga na starim 
drvenim stepenicama; soba je bila ukrašena za prijem, oltar je bio 
namješten. Ovoga puta sestre otvoriše ranije vrata i obadvije se požuriše da 
osvijetle stepenice. Gospođica de Langeais čak i siđe niza stepenice da što 
prije vidi svoga dobrotvora. 

— Dođite — reče mu ona uzbuđenim i prijateljskim glasom — dođite..., 
čekaju vas. 

Čovjek diže glavu, mrko pogleda časnu sestru i ne odgovori; njoj se učini 
kao da je na nju pala kakva ledena odjeća, pa zašuti; kad se on pojavio, kod 
sviju iščeze zahvalnost i radoznalost. Možda je on bio pristupačniji, 
razgovorniji i manje strašan nego što je to izgledalo ovim ljudima 
oduševljenim za prijateljstvo. Tri jadna zatočenika shvatiše da ovaj čovjek 
hoće da ostane nepoznat za njih i pokoriše se njegovoj želji. Svećeniku se 
učini da je na usnama nepoznatoga zalebdio osmijeh, koga brzo nestade kad 
spazi da su se spremali za njegov doček. On sasluša službu božju i usrdno 
se molio; ali on iščeze, pošto je učtivo odbio poziv gospođice de Langeais da s 
njima podijeli pripremljenu zakusku. 

Poslije 9. thermidora časne sestre i opat de Marolles mogli su se bez 
ikakve opasnosti kretati po Parizu. Prvi put je stari svećenik izišao do jedne 
prodavnice parfema kod Kraljice cvijeća, što su je držali građanin i građanka 
Ragon, bivši dvorski prodavači parfema, koji su ostali vjerni kraljevskoj 
porodici i preko kojih su s.e Vandejci sporazumijevali s plemićima i 
rojalističkim odborom u Parizu. Opat je stajao, obučen po tadašnjoj modi, 
na vratima ovog dućana koji se nalazio između Saint-Roeha i ulice 
Frondeurs, kad ga jedna gomila, koja napuni ulicu Sant-Honore, spriječi da 
iziđe. 

— Šta je to? — zapita on gospođu Ragon. 

— Ništa — odgovori ona — to kola na smrt osuđenih i krvnik odlaze na 
trg Luja XV. Ah, vrlo često smo ih gledali prošle godine; ali danas, četiri 
dana nakon godišnjice od 21. januara, čovjek može bez žaljenja promatrati 
tu užasnu povorku. 

— Zašto? — reče svećenik — to što vi kažete nije kršćanski. 

— Ta to je pogubljenje Robespierreovih saučesnika; oni su se branili 
koliko god su mogli, ali je sad na njih došao red da odu onamo kamo su 
toliko nevinih poslali. 

Gomila prohuja kao talas. Opat de Marolles, postavši iznenada radoznao, 
vidje iznad glava kako stoji na kolima onaj što je prije tri dana slušao 
njegovu misu. 

— Tko je to — reče om — onaj što...? 

— To je krvnik — odgovori gospodin Ragom, nazvavši izvršioca smrtne 
kazne njegovim imenom iz vremena monarhije. 


— Prijatelju, prijatelju — poviče gospođa Ragon — gospodin opat umire! 

Stara gospođa uze bočicu s octom da povrati staroga svećenika iz 
nesvjestice. 

— Sigurno mi je dao — reče on — maramicu kojom je kralj brisao čelo 
odlazeći na gubilište... Jadni čovjek!... Čelična je oštrica imala srca kad je 
cijela Francuska bila nemilosrdna!... 

Prodavači parfema povjerovale da je nesretni svećenik u bunilu. 


MRAČNA AFERA 
Prevela 
Zora Sepić-Panić 


II 
JUDA 


Jesen godine 1803. bijaše među najljepšima u prvom razdoblju toga stoljeća 
koje zovemo Carstvom. U listopadu je nekoliko kiša osvježilo pašnjake pa je 
drveće bilo zeleno i lisnato još sredinom mjeseca studenog. Narod uze, stoga, 
držati da je Napoleon, tada proglašen doživotnim konzulom, s nebom sklopio 
sporazum kojemu je dijelom dugovao svoj ugled, i, čudno! onoga dana, 
1812. godine, kad mu je ponestalo sunca, ponestade i njegovih uspjeha. 

Petnaestoga studenog te godine, oko četiri sata popodne, sunce je kao 
crvenom izmaglicom prekrilo stoljetne vrhove brijestova, poredanih u četiri 
reda u dugom vlastelinskom drvoredu; pijesak i čuperci trave svjetlucali su 
pod sunčanim zrakama na golemoj kružnoj raskrsnici kakvih se može naći 
jedino na selu, gdje je zemlja nekoć imala tako nisku cijenu da su je mogli 
žrtvovati i za ukras. Zrak bijaše čist i atmosfera toliko prijatna da je jedna 
porodica izišla na svježi zrak kao da je ljeto. 

Muškarac, odjeven u lovački haljetak od zelena cviliha sa zelenim 
dugmetima, i u kratke hlače od iste tkanine, obuven u cipele s tankim 
potplatima, i kome su dokoljenice od cviliha dosizale do koljena, čistio je 
pušku s pažnjom koju ulažu u taj posao jedino vješti lovci u svojim 
slobodnim časovima. Taj čovjek nije imao ni torbice za divljač ni lovačke 
torbe, ukratko, nikakva pribora kojim se očituje bilo polazak, bilo povratak 
iz lova, a dvije žene, koje su sjedile pored njega, promatrale su ga i, po 
svemu sudeći, teškom mukom prikrivale užas koji ih je prožimao. 

Ma tko da je, sakriven u grmlju, mogao posmatrati taj prizor, bio bi 
jamačno zadrhtao, kao što su drhtale punica i žena toga čovjeka. Očito, 
lovac ne poduzima, do u tančine, takve mjere opreza kad ide ubijati divljač, 
niti upotrebljava, u oblasti Aube, tešku graviranu pušku. 

— Namjeravaš li ubijati srndaće, Michu? — reče mu njegova žena trudeći 
se da lice podesi na smiješak. 

Prije nego je odgovorio, Michu je pažljivo promotrio svoga psa koji je, 
ležeći na suncu u ljupkom stavu lovačkog psa, s ispruženim šapama i na 
njih položenom gubicom, netom bio podigao glavu pa pred sobom njušio u 
pravcu četvrt milje dugoga drvoreda i prečaca koji je slijeva izbijao na 
kružnu raskrsnicu. 

— Ne — odgovori Michu, — već jedno čudovište koje ne želim promašiti, 
krvopiju jednu. 

Pas, divan prepeličar bijele dlake išarane smeđim pjegama, zareži. 

— Pa da — reče Michu govoreći sam sebi — špijuni! Kraj vrvi njima. 

Gospođa Michu upravi bolno pogled prema nebu. Činilo se da je teška i 
gorka tuga razdirala lijepu plavušu plavih očiju, građenu poput antičkog 
kipa, zamišljenu i povučenu u sebe. 

Užas dviju žena mogao se, do izvjesne mjere, objasniti muževijim 
izgledom. Zakoni su fizionomije egzaktni, ne samo zato što odaju karakter 
čovjeka nego su još više u vezi sa životnim udesom. Ima proročanskih lica. 
Da je moguće imati tačan pregled onih koji ginu na stratištu, i da ta živa 
statistika društvu nešto znači, nepobitno bi se Lavaterovom i Gallovom!2? 
naukom dokazalo da ima čudnih znakova na glavi svih tih ljudi, pa čak i 
nevinih. Doista, kob stavlja svoj znak na lica ljudi koji moraju umrijeti bilo 


kojom vrsti nasilne smrti. Dakle, taj pečat, vidljiv okiu dobroga promatrača, 
bijaše utisnut na izražajno lice čovjeka s puškom. 

Malen i debeo, nagao i hitar poput majmuna, iako mirne ćudi, Michu je 
imao blijedo lice, pocrvenjelo od navale krvi, zbijeno kao u Kalmuka, a 
kovrčava mu je riđa kosa davala zlokoban izgled. Njegove žućkaste i jasne 
oči izražavale su, kao u tigra, unutrašnju dubinu u kojoj se, ne našavši ni 
života ni topline, gubio pogled promatrača. Nepomične, sjajne i tvrde, te oči 
su na kraju užasavale. Uvijek ista suprotnost .nepomičnih očiju i živahnog 
tijela još je više pojačavala ledeni utisak koji je Michu ostavljao već na prvi 
pogled. Taj čovjek mora da je, bez kolebanja, slijedio i izvršavao jednu jedinu 
misao, jednako kao što i životinje svoj život, bez razmišljanja, podređuju 
nagonu. 

Od 1793. godine podrezivao je on svoju riđu bradu u obliku lepeze. Čak i 
da za Terora nije bio predsjednik jakobinskog kluba, ta bi mu pojedinost 
njegova obličja, sama po sebi, davala strašan izgled. Nad tim sokratskim 
licem tupasta nosa bilo je veoma lijepo čelo, ali toliko izbočeno te se činilo da 
se nadnijelo nad obraze. Uši, koje su jako stršile od glave, bile su gibljive kao 
u životinja, koje su uvijek na oprezu. U ustima, koja je držao poluotvorena 
kao što je to čest običaj u seljaka, nazirali su se njegovi zubi, jaki i bijeli kao 
biseri, ali loše poredani. Gusti i sjajni zalisci uokvirivali su mu bijelo lice s 
mjestimičnim ljubičastim mrljama. Kosa, sprijeda ošišana do kože, duga sa 
strane i pozadi, savršeno je svojom plamenom bojom isticala sve onošto je ta 
fizionomija čudno i kobno imala u sebi. Kratak i tust vrat naprosto je mamio 
sječivo giljotine. U taj je čas sunce, padajući iskosa na ovu skupinu, 
obasjavalo te tri glave koje je pas kadikad pogledavao. 

Taj se prizor, uostalom, odigravao na veličanstvenoj pozornici. Kružna 
raskrsnica nalazi se na kraju perivoja koji pripada Gondrevilleu, jednom od 
najbogatijih posjeda u Francuskoj i, zacijelo, najljepšem u oblasti Aufoe: 
prekrasni drvoredi brijestova, dvorac sagrađen po Mansardovim nacrtima, 
perivoj od hiljadu i pet stotina jutara ograđen zidovima, devet velikih 
majiura, jedna šuma, mlinovi i pašnjaci. Taj gotovo kraljevski posjed bio je, 
prije Revolucije, vlasništvo obitelji de Simeuse. Ximeuse je lensko dobro u 
Loreni. Ime se izgovaralo Simeuse, i konačno su ga pisali kao što se 
izgovaralo. 

Veliko bogatstvo Simeuseovih, plemića odanih porodici de Bourgogne, 
potječe iz vremena kad je porodica de Guise ugrožavala vladalačku kuću 
Valois. Prvo Richelieu, a onda Louis XIV, sjetiše se da su Simeuseovi bili 
privrženi buntovničkoj lorenskoj kući, te ih zato zapostave. Tadašnji markiz 
de Simeuse, stari pristalica porodica de Bourgogne i de Guise, Lige i Fronde 
(on bijaše naslijedio te četiri mržnje koje je plemstvo gajilo protiv 
kraljevstva), nastani se u Cing-Cygneu. Taj dvorjanik, otjeran iz Louvrea, 
bijaše se oženio udovicom grofa de Cing-Cygne, iz mlađeg ogranka čuvene 
porodice de Chargeboeuf, jedne od najslavnijih u staroj grofoviji Champagne, 
ali koja je postala isto tako glasovita i bogatija još od starije loze. Umjesto da 
se upropasti na dvoru, markiz, jedan od najbogatijih ljudi toga vremena, 
sagradi Gomdreville, uredi posjede, pridoda im neke zemlje, samo da sebi 
uredi lijepo lovište. Isto tako sagradi i palaču Simeuse u Troyesu, nedaleko 
od palače Cing-Cygne. Te dvije stare kuće i biskupija bile su začudo, u 
Troyesu, jedine kuće iz kamena. Markiz je prodao dobro Simeuse terenskom 


vojvodi. Njegov je sin, pod Louisom XIV, spiskao ušteđevinu i ostatak velikog 
bogatstva, ali je taj sin postao zapovjednikom eskadre, potom viceadmiral, 
pa je sjajnom vojničkom službom ispravio ludosti svoje mladosti. Markiz de 
Simeuse, sin toga mornara, poginuo je na stratištu, u Troyesu, i ostavio dva 
blizanca koji su emigrirali i u tom se času nalazili u inozemstvu slijedeći 
udes porodice de Conde. 

Ta je kružna raskrsnica bila nekoć lovačko sastajalište Velikog Markiza. 
Tako su, u obitelji, zvali toga Simeusea koji je podigao Gomdreville. 

Od 1789. godine Michu je stanovao u tom malom lovačkom dvorcu, 
smještenom unutar perivoja, sagrađenom u doba Louisa XIV, a koga su zvali 
paviljonom Cing-Cygne. Selo Cing-Cygne nalazi se na rubu šume Nođesme 
(iskrivljeno od Notre-Dame), prema kojoj se pruža drvored od četiri reda 
brijestova, gdje je Couraut njušio uhode. Ovaj je paviljon bio potpuno 
zapušten poslije smrti velikod markiza. Viceadmiral je više boravio na moru i 
na dvoru nego u oblasti Champagne, te njegov sin dade taj oronuli paviljon 
Michujlu da u njemu stanuje. 

Ta otmjena zgrada sagrađena je od opeke i na uglovima, vratima i 
prozorima ukrašena kamenom vijugavih šara. Sa svake se strane pruža 
rešetkasta ograda, lijep bravarski rad, ali rđom izjeden. Iza ograde proteže se 
širok i dubok jarak iz kojega se izdiže bujno drveće, a grudobrani su mu 
načičkani čeličnim arabeskama koje svojim bezbrojnim bodljama vrebaju 
lopove. 

Zidovi perivoja počinju tek izvan obodnice kružne raskrsnice. Spolja, 
zaravni zasađene brijestovima tvore veličanstven polumjesec kome po ljepoti 
odgovara i onaj u perivoju koji sačinjavaju skupine egzotičnog drveća. Tako 
paviljon zauzima sredinu kružne raskrsnice obilježene tim dvjema konjskim 
potkovama. 

U nekadašnjim dvoranama prizemlja Michu je uredio konjušnicu, staju, 
kuhinju i drvarnicu. Kao jedini trag starog sjaja ostalo je predsoblje, 
popločeno crnim i bijelim mramorom, u koje se ulazi iz perivoja kroz jedna 
od onih staklenih prozor-vrata, zastakljenih malim oknima kakvih je bilo u 
Versaillesu prije nego je Louis-Philippe učinio od njega zaklonište francuske 
slave. Iznutra dijeli paviljon staro ali vrlo originalno stubište od crvotočna 
drva, koje vodi na prvi kat gdje se nalazi pet soba s ponešto preniskim 
stropovima. Iznad tih soba proteže se golem tavan. 

Ova stara zgrada pokrivena je velikim četveroplošnim krovom s briđnim 
ukrasom od dviju olovnih kruna i s četiri prozora koje je Mansard s pravom 
osobito volio; u Francuskoj su naime polukatovi pod krovom i ravni 
talijanski krovovi prava besmislica kojoj se i samo podneblje protivi. Michu 
je tu spremao svoju stočnu hranu. 

Čitav dio perivoja, koji okružuje taj stari paviljon, uređen je na engleski 
način. Na sto koraka, jedno bivše jezero, a sada bogato poribljen ribnjak, 
odaje svoje postojanje koliko lakom izmaglicom iznad drveća toliko grajom 
hiljadu žaba, baburača i drugih vodozemaca brbljavih u vrijeme zalaza 
sunca. 

Trošnost stvari, duboki mir šuma, perspektivni izgled drvoreda, šuma u 
daljini, hiljadu detalja, željezo izjedeno rđom, gomile kamenja baršunasto 
meke od mahovine — sve to pjesnički izražava ljepotu ove građevine koja još 
postoji. 


U času kada ova pripovijest počinje, Michu je bio naslonjen O 
mahovinom, obrasli grudobran na kojem se nalazio njegov rog za barut, 
njegova kapa, njegov rupčić, odvijač za šarafe, nekakve krpe, ukratko, sav 
pribor potreban njegovoj sumnjivoj raboti. Stolica njegove žene bijaše 
prislonjena uz vanjska vrata paviljona iznad kojih još postoji, bogato izrađen 
skulpturama, grb obitelji de Simeuse sa svojim lijepim geslom: Ovdje 
umirem! Majka, odjevena po seljačku, bijaše postavila svoju stolicu pred 
gospođu Michu da bi ona metnula noge na prečanicu i zaštitila ih od vlage. 

— Jeli mališan tu? — upita Michu svoju ženu. 

— Lunja oko ribnjaka, poludio je za žabama i kukcima — odvrati majka. 

Michu zazviždi da se sve orilo. 

Brzina kojom je njegov sin dotrčao svjedočila je o despotizmu upravitelja 
gonđrevilskog imanja. Od 1789, a naročito od 1793. godine, Michu je bio 
gotovo gospodar te zemlje. Strah koji je ulijevao svojoj ženi, malom sluzi 
imenom Gaucher i služavci koja se zvala Marijana, osjećali su i ljudi deset 
milja uokolo. 

Možda bi već trebalo objasniti uzroke toga osjećaja, što će, uostalom, 
upotpuniti Michujev moralni portret. 

Stari markiz de Simeuse otarasio se svojih dobara 1790. godine, ali, 
zatečen događajima, nije mogao predati u pouzdane ruke svoje lijepo imanje 
Gonđreville. Budući da je bio optužen da se dopisuje s vojvodom od 
Brunswicka i knezom Koburgom, markiz de Simeuse i njegova žena bijahu 
zatvoreni, a osudio ih je na smrt revolucionarni sud u Troyesu kojemu je 
Martin otac bio predsjednikom. To je lijepo imanje bilo, dakle, prodano u 
ime naroda. 

Za vrijeme smaknuća markiza i markize ljudi su, s izvjesnim gnušanjem, 
primijetili glavnog lovočuvara posjeda Gondreville, koji je, postavši 
predsjednikom arsiskog jakobinskog kluba, došao u Troyes da prisustvuje 
pogubljenju. Zanesenjaci su Michuja smatrali Bratom, jer je markiza njega, 
sina skromnoga seljaka, uz to siroče, bila obasuta dobročinstvima i postavila 
za glavnog lovočuvara pošto ga je u dvorcu dala odgojiti, no poslije toga 
nezahvalnog čina, svijet ga je, u čitavom kraju, prestao posjećivati. Kupac je 
bio neki čovjek iz Arcisa, imenom Marion, unuk jednog nadstojnika kuće de 
Simeuse. Taj se čovjek, odvjetnik prije i poslije Revolucije, bojao lovočuvara, 
stoga ga je imenovao svojim upraviteljem i dao mu plaću od tri hiljade livara 
i udio u prodajama. 

Michu, koji je prema općem mišljenju imao desetak hiljada franaka, oženi 
se — koristeći svoj glas dobroga rodoljuba — kćerju nekoga kožara iz 
Troyesa, apostola Revolucije u tom gradu u kojem je predsjedavao 
revolucionarnom sudu. Taj kožar, uvjereni revolucionar, koji je po karakteru 
ličio na Saint-Justa, bio je kasnije umiješan u Babeufovu zavjeru pa se sam 
ubio da bi izbjegao osudi. Marta bijaše najljepša djevojka u Troyesu. Zato ju 
je, usprkos njezinoj dirljivoj čednosti, njezin strašni otac prisilio da 
predstavlja božicu slobode prilikom neke republikanske svečanosti. Kupac 
nije došao u Gondreville ni tri puta u sedam godina. Budući da je njegov 
djed bio nadstojnik Simeuseovih, čitav Arcis je tada povjerovao da građanin 
Marion zastupa gospodu de Simeuse. 

Dok je trajao Teror, gondrevilski upravitelj, odani rodoljub i zet 
predsjednika revolucionarnog suda u Troyesu koga je mazio čak Malin (iz 


oblasti Aube), jedan od zastupnika oblasti, primjećivao je da ga, na izvjestan 
način, poštuju. Ali, kad su ,gorštaci" bili pobijeđeni, a njegov se tast ubio, 
Michu posta ispaštalac tuđe krivnje; svi se požuriše da mu natovare, kao i 
njegovu tastu, djela u koja se. što se njega tiče, nije uopće miješao. Na tu 
nepravdu svjetine upravitelj se upriječi; posta krut i poprimi neprijateljsko 
držanje. On se poče smiono izražavati. 

Uza sve to, od 18. brumairea, on je šutio kao zaliven, što je znak 
mudrosti jakih ljudi; više se nije borio protiv javnog mnjenja, već se 
zadovoljavao radom; zbog toga mudrog ponašanja smatrali su ga 
podmuklicom, jer mu je bogatstvo u zemljištu iznosilo oko sto hiljada 
franaka. Prvo, on nije ništa trošio; zatim, on je do tog bogatstva došao koliko 
nasljedstvom od svoga tasta toliko godišnjim iznosom od šest hiljada 
franaka koje mu je njegovo mjesto donosilo u profitima i plaćama. Iako je 
već dvanaest godina bio upravitelj, i mada je svatko mogao izračunati 
njegove uštede, svi počeše optuživati nekadašnjeg ,gorštaka" kad je, u 
početku Konzulata, kupio jedan majur od pedeset hiljada franaka. Ljudi iz 
Arcisa su mu podmetali da gomilanjem bogatstva namjerava ponovo steći 
poštovanje. Po nesreći, u času kad su ga svi počeli zaboravljati, neka afera 
— zatrovana seoskim ogovaranjima — oživi opće uvjerenje o okrutnosti 
njegova karaktera. 

Jedne večeri, kad je izlazio iz Troyesa u društvu nekolicine seljaka među 
kojima se nalazio i zakupnik Cing-Cygnea, Michuju ispade neki papirić na 
glavnoj cesti. Zakupnik, koji je koračao posljednji, saže se i podiže ga. Michu 
se okrene, spazi papirić u rukama tog čovjeka, trgne odmah pištolj iza 
pojasa, zape ga i zaprijeti zakupniku, koji je znao čitati, da će mu prosvirati 
glavu razmota li samo papirić. Michu je to učinio tako naglo, tako silovito, 
zvuk njegova glasa bijaše tako strašan, a oči su mu tako sijevale, da je sve 
prisutne zazeblo u srcu. Zakupnik Cing-Cygnea bijaše, naravnoMichujev 
neprijatelj. 

Gospođica de Cing-Cygne, sestrična Simeuseovih, posjedovala je, kao 
jedino bogatstvo, jedan majur i stanovala u svom dvorcu Cing-Cygne. Živjela 
je samo za svoje bratučede, blizance s kojima se igrala u svom djetinjstvu u 
Troyesu i u Gondrevilleu. Njezin jedini brat, Jules de Cing-Cygne, koji je 
emigrirao prije Simeuseovih, poginuo je prilikom opsade Mainza; no, 
zahvaljujući jednoj dosta rijetkoj povlastici, o kojoj će još biti govora, ime 
Cing-Cygne nije se ugasilo zbog pomanjkanja muških članova. 

Ta afera između Michuja i zakupnika Cing-Cygnea uzvitlala je silnu 
prašinu u okrugu i zgusnula još više tajanstveni veo kojim je Michiu bio 
ovijen; ali nije ga jedim) ta okolnost učinila strašnim. 

Nekoliko mjeseci iza toga događaja dođe u Gondreville građanin Marion 
zajedno s građaninom Malinom. Prenijela se bila vijest da je Marion nakanio 
prodati zemlju tom čovjeku koji se uvelike umio okoristiti događajima i koga 
je Prvi konzul postavio u državni savjet da bi ga nagradio za njegove usluge 
povodom 18. briumairea. Tad su političari maloga grada Arcisa prozreli da je 
Marion bio kupio imanje u ime građanina Malina umjesto za gospodu de 
Simeuse. Svemoćni državni savjetnik bijaše najveća ličnost u Arcisu. On je 
jednoga svog političkog prijatelja smjestio lu prefekturu u Troyes, oslobodio 
vojne službe sina jednog od gondrevilskih zakupnika, čije ime bijaše 
Beauvisage; svima je činio usluge. Ta stvar nije, dakle, morala naići na bilo 


kakav prigovor u kraju u kojem je Malin vladao i još vlada. Bilo je to u osvit 
Carstva. 

Ljudi koji danas čitaju historiju francuske revolucije nikad neće saznati 
kakvo je golemo rastojanje javno mnjenje unosilo među pojedine događaje 
toga doba, tako blize među sobom. Opća potreba za mirom i spokojstvom, 
kojiu je svatko osjećao nakon minulih uzbuđenja, bila je uzrokom da su se i 
najteža prijašnja djela potpuno zaboravljala. Historija je brzo starjela 
neprekidno sazrijevajući kroz nove i žestoke interese. Nitko dakle, osim 
Michuja, nije kopkao po prošlosti u vezi s tom stvari, svi su je smatrali posve 
prirodnom. Marion, koji je, ranije, bio kupio Gondreville za šest stotina 
hiljada u asignatima, prodao ga je za milijun u škudama, ali je Malin isplatio 
jedino pravo registriranja. Grevin, Malinov drug iz vremena kad su bili 
odvjetnički pripravnici, potpomogao je, naravno, da ova podvala uspije, a 
državni savjetnik ga nagradi za tu uslugu davši ga imenovati za javnog 
bilježnika u Aroisu. Kad su za tu novost saznali u paviljonu — a donio ju je 
zakupnik Grouagea, majura između šume i perivoja, nalijevo od lijepoga 
drvoreda — Michiu je poblijedio i izišao iz kuće: pošao je uhoditi Mariona i 
na kraju susreo ga sama u jednoj aleji perivoja. 

— Gospodin prodaje Gondreville? 

— Da, Michu, da. Imat ćete moćnog čovjeka za gospodara. Državni 
savjetnik je prijatelj Prvog konzula; pozvan je veoma prisno sa svim 
ministrima, on će vas štititi. 

— Viste, dakle, čuvali zemlju za njega? 

— Ne kažem to — odvrati Marion. — U ono doba nisam znao kako da 
uložim svoj novac pa sam ga, radi vlastite sigurnosti, uložio u narodna 
dobra; no ne priliči mi da zadržim zemlju koja je pripadala kući u kojoj je 


moj otac... 

— ..bio kućni nadstojnik! — žestoko će Michu. — Ipak ga vi nećete 
prodati; ja ga hoću, i mogu vam ga platiti... 

— Ti? 


— Da, ja, najozbiljnije, i u dobru zlatu, osam stotina hiljada franaka... 

— Osam stotina hiljada franaka? Gdje si ih uzeo? — reče Marion. 

— To vas se ne tiče — odvrati Michu. 

Potom, umekšavši se, doda posve tiho: 

— Mojje tast spasio mnogo ljudi! 

— Prekasno dolaziš, Michu; stvar je gatova. 

— Vi ćete to razvrći, gospodine! — poviče upravitelj primivši svoga 
gospodara za ruku i stežući je kao da je u škripu. — Mene mrze, ja želim 
postati bogat i moćan; trebam Gondreville! Znajte i to, ja ne držim do života, 
i vi ćete mi prodati zemlju, ili ću vam prosvirati glavu... 

— No, u najmanju ruku, treba mi vremena da se nađem s Malinom koji 
nije baš ugodan čovjek... 

— Dajem vam dvadeset i četiri sata. Ako samo jednu riječ kažete o 
ovome, moja će biti briga, da vam skinem glavu kao što se repa siječe... 

Marion i Malin napustile dvorac noću. Marion se plašio pa je obavijestio 
državnog savjetnika o tom susretu, rekavši mu da upravitelja drži na oku. 
Marion nije nikako mogao izbjeći obavezu davanja zemlje onome koji ju je 
stvarno platio, a Michu nije izgledao kao čovjek koji će shvatiti niti priznati 
takav razlog. 


Uostalom, ta usluga koju je Marion učinio trebalo je da bude, a i bila je, 
početak njegova i bratova političkog uspjeha. Malin je, 1806. godine, dao 
odvjetnika Mariona imenovati prvim predsjednikom jednoga carskog suda, a 
čim su bila osnovana mjesta glavnih zakupnika poreza, on je odvjetnikovu 
bratu priskrbio glavno zakupništvo poreza u oblasti Aube. Državni savjetnik 
reče Marionu da pođe stanovati u Pariz, a sam upozori ministra policije te 
ovaj stavi upravitelja pod pasku. Ipak, da ga ne bi tjerao u krajnost, a možda 
i da bi ga bolje nadzirao,, Malin zadrži Michuja kao upravitelja, pod strogom 
paskom javnog bilježnika u Arcisu. Od toga je vremena Michu, koji je 
postajao sve šutljiviji i zamišljeniji, stekao glas čovjeka koji je kadar da 
počini kakvo nevaljalo djelo. Malin, po položaju državni savjetnik, koju je 
funkciju u to vrijeme Prvi konzul izjednačio s ministarskom, i jedan od 
sastavljača Zakonika, igrao je veliku ulogu u Parizu gdje je kupio jednu od 
najljepših palača u predgrađu Saint-Germain, pošto se oženio jednom kćeri 
dosta ozloglašenog bogatog nabavljača Sibuellea koga pridruži Marionu kao 
sudruga u glavnom zakupu poreza u oblasti Aube. On nije, stoga, došao 
nego jedanput u Gondreville; osim toga oslanjao se na Grevina u svemu što 
se ticalo njegovih interesa. Konačno, što se imao bojati on, nekadašnji 
zastupnik oblasti Aube, jednoga bivšeg predsjednika jakobinskog kluba 
grada Arcisa? 

Međutim, buržoazija je, naravno, imala jednako nepovoljno mišljenje o 
Michuju kao i niži društveni slojevi; a Marion, Grevin i Malin upozoriše na 
nj, a da se nisu objašnjavali niti krnjili svoga ugleda, kao na izuzetno 
opasnog čovjeka. Vlasti nisu pobile to mišljenje, jer je ministar glavne 
policije naredio da nadziru upravitelja. Napokon su se ljudi, u cijelom kraju, 
čudili što je Michu ostao na svom mjestu, ali su to popuštanje shvatili kao 
posljedicu straha koji je on ulijevao. Tko ne bi sada razumio duboku sjetu 
koju je Michujeva žena pokazivala? 

Prvo, majka je Martu pobožno odgojila. Obje su bile dobre katolikinje i 
trpjele su zbog kožareva mišljenja i vladanja, i Marta se nikad nije sjetila, a 
da nije pocrvenjela, da su je kroz grad Troyes proveli odjevenu kao božicu. 
Otac ju je natjerao da se uda za Michuja koga je sve više bio zao glas, a ona 
ga se suviše bojala da bi ga ikada mogla osuditi. Uza sve to, ta se žena 
osjećala voljenom, i, u dubini svoga srca, ona je osjećala najiskreniju ljubav 
prema tome strašnome čovjeku; vidjela je da je uvijek činio samo ono što je 
pravedno, nikad nije govorio surove riječi, barem ne njoj; konačno, trudio se 
da pogodi svaku njezinu želju. Taj jadni parija, koji je mislio da je svojoj ženi 
neprijatan, ostajao je gotovo uvijek van kuće. Marta i Michu, koji se nisu 
pouzdavali jedno u drugo, živjeli su — kako se to danas naziva — u 
,naoružanom miru". Marta, koja se nije viđala ni s kime, živo je osjećala i 
prijekor koji je, već sedam godina, podnosila kao glavosječina kći i osudu 
koja je njezina muža pogađala kao izdajicu. Više nego jednom čula je ljude s 
majura zvanog Bellache, koji se nalazio u ravnici, nadesmo od drvoreda, a 
držao ga je Beauvisage, čovjek privržen obitelji de Simeuse, kako kažu 
prolazeći ispred paviljona: 

— Evo Judine kuće! 

Čudna sličnost upraviteljeve glave s glavom trinaestog apostola — a činilo 
se da je tu sličnost on sam želio pojačati — pribavila mu je u čitavom kraju 
taj uistinu mrski nadimak. Tako je zbog te nedaće i nejasnih, neprekidnih 


strahovanja za budućnost Marta postala zamišljena i sve se više povlačila u 
sebe. Ništa teže ne osuđuje od nezaslužena poniženja iz kojega se čovjek ne 
može izdići. Zar neki slikar ne bi bio mogao napraviti lijepu sliku ove obitelji 
parija u srcu jednog od najljepših predjela Champagne, gdje je krajolik 
općenito tužan? 

— Francois! — poviče upravitelj da bi još više požurio svoga sina. 

Frangois Michu, dječak od deset godina, uživao je u perivoju i šumi i 
majstorski ostvarivao svoja sitna prava; jeo je voće, lovio, nije imao ni briga 
ni muka; bio je jedino sretno biće u toj porodici, osamljenoj zbog svog 
položaja između perivoja i šume, kao što je to bila i moralno zbog sveopće 
odbojnosti. 

— Pokupi sve što se tamo nalazi — kaza otac svom sinu pokazujući mu 
grudobran — i zategni čvrsto. Pogledaj me! voliš li, zar ne, svog oca i svoju 
majku? 

Dijete jume prema ocu da ga zagrli; no Michu se pokrenu da pomjeri 
pušku i odgurnu ga. 

— Pa dobro! Ti si ponekad brbljao o onom što se ovdje čini — reče on 
gledajući ga čvrsto svojim očima strašnim kao u divlje mačke. — Zapamti 
dobro ovo: otkriješ li Gaucheru, ljudima iz Grouagea ili Bellachea, pa čak i 
Marijani koja nas voli, i najbeznačajniju stvar koja se ovdje desi, to bi bilo 
isto što i ubiti tvoga oca. Neka ti se to više ne dogodi, a ja ti opraštam tvoju 
jučerašnju brbljivost. 

Dijete poče plakati. 

— Ne plači, ma kakvo ti pitanje postavili, ti odgovori kao seljaci: ,,Ne 
znam..." Ima ljudi koji se šunjaju po našem kraju i koji mi nisu po volji. Idi! 
— Jeste li čule vas dvije? — kaže Michu ženama — šutite i vi kao zalivene. 

— Dragi prijatelju, što to kaniš uraditi? 

Michu, koji je pažljivo mjerio puščani prah i 
nabijao ga u cijev svoje puške, položi oružje na grudobran i reče Marti: 

— Niko ne zna da imam ovu pušku — stani pred nju! 

Couraut, uspravivši se na sve četiri noge, zalaja. bijesno. 

— Lijepa i pametna životinja! — poviče Michu — siguran sam da su to 
uhode... 

Znaju da ih uhode. Couraut i Michu, koji su, činilo se, bili kao jedna 
duša, živjeli su združeni kao Arapin i njegov konj u pustinji. Upravitelj je 
poznavao sve preljeve Courautova glasa, a i misli koje su oni izražavali, baš 
kao što je pas čitao misli svoga gospodara iz njegovih očiju i osjećao ih po 
mirisu iz njegova tijela. 

— Što veliš na to? — reče Michu posve tiho pokazujući svojoj ženi dvije 
zloslutne osobe koje su se pojavile u usporednom drvoredu i upravile prema 
kružnoj raskrsnici. 

— Što se to događa u našem kraju? Pa to su Parižani! — reče starica. 

— Pa što onda! — poviče Michu. — No, sakrij moju pušku! — reče on 
svojoj ženi na uho — oni dolaze k nama. 


II 
MICHU SNUJE ZLOČIN 


Dva Parižanina, koji su prešli raskrsnicu, bijahu likovi koji bi za slikara, 


jamačno, bili tipični. 

Jedan od njih koji je, po svemu sudeći, bio niži po rangu nosio je čizme s 
parmakom koji je padao nešto ponisko, pa su se vidjeli kržljavi listovi i 
šarene svilene čarape sumnjive čistoće. Kratke hlače od rebrasta sukna 
kajsijine boje, s metalnim dugmetima, bile su malo preširoke; tijelo se u 
njima osjećalo lagodno, a izlizani su nabori svojim rasporedom ođavali 
kancelarijskog čovjeka. Prsluk od piketa, pretrpan izbočenim vezivom, 
otvoren i zakopčan jednim jedinim dugmetom posred trbuha, davao je toj 
osobi utoliko neuredniji izgled što mu je crna kosa, uvijena u spiralne 
kovrčice, sakrivala čelo i padala postrance niz obraze. Dva čelična lanca za 
sat visjela su na kratkim hlačama. Košulja bijaše ukrašena pribadačom s 
bijeloplavom kamejom. 

Frak cimetove boje preporučivao se sam. karikaturisti svojim dugim 
skutovima koji su, gledani odostrag, toliko ličili na bakalarov rep da su mu 
to ime i dali. Moda frakova u obliku bakalarova repa trajala je deset godina, 
gotovo koliko i Napoleonovo carstvo. 

Olabavijena kravata, s mnogobrojnim naborima, omogućavala je toj osobi 
da u nju zagnjuri svoje lice sve do nosa. Njegovo bubuljičavo lice, njegov 
debeli i dugi nos simeđecrvene boje, njegove rumene jagodice, njegova 
krezuba, ali prijeteća i proždrljiva usta, njegove uši ukrašene velikim zlatnim 
naušnicama, njegovo nisko čelo — sve su te pojedinosti, smiješne same po 
sebi, postajale strašnim zbog dva mala oka, sujetna i poput svinjskih 
urezana, koja su izražavala nemilosrdnu gramjžljivost, podrugljivu i gotovo 
veselu okrutnost. Ova su se dva ispitivačka i pronicljiva oka, hladnoledene 
plave boje, mogla uzeti za model onog čuvenog oka, strašnog policijskog 
amblema, koji je bio iznađen u doba Revolucije. Imao je crne rukavice i 
štapić u ruci. Mora da je to bilo neko službeno lice, jer je u njegovu držanju i 
načinu kako je uzimao duhan i trpao ga u nos, bilo birokratske važnosti 
čovjeka drugoga reda, ali koja se vidljivo uznosi i trenutačno osjeća najvišom 
vlašću kad primi kakav nalog odozgo. 

Drugi čovjek vilo je otmjeno nosio odijelo istoga ukusa, samo elegantno i 
brižljivo izrađeno do u najmanju sitnicu, i njegove čizme a la Suvorov, 
navučene preko tijesnih hlača, škripale su u hodu; povrh odijela imao je 
zlatna mladež, no ta je moda nadživjela Klišijce i zlatnu mladež. 

U to doba bilo je moda koje su trajale duže od stranaka — znak nereda 
kakve smo vidjeli već tokom 1830. godine. Tom je savršenom gizdelinu, čini 
se, bilo trideset godina. Po njegovu se ponašanju vidjelo da je iz dobroga 
društva; nosio je dragulje od vrijednosti. Okovratnik njegove košulje dosizao 
mu je do ušiju. Nadut i gotovo drzak izgled odavao je neku vrst sakrivene 
nadmoćnosti; činilo se da njegovo lice olovne boje nema ni kapi krvi, njegov 
plosnat i fin nos imao je sarđonski izgled nosa mrtvačke glave, njegove 
zelene oči bile su neprobojne: njihov pogled bijaše isto toliko oprezan kao što 
su imala biti i njegova tanka i čvrsto stisnula usta. 

Reklo bi se da je prvi čovjek dobar momčić u poređenju s ovim suhim i 
mršavim mladićem koji je po zraku udarao štapom od trske s jabukom od 
zlata što se presijavala na suncu. Prvi je lično mogao nekome odrubiti glavu, 
ali je drugi bio u stanju da u mreže klevete i spletke uvuče nevinost, ljepotu i 
krepost, pa da ih udavi ili hladnokrvno otruje. 


Rumeni bi čovjek utješio svoju žrtvu dosjetkama, drugi se ne bi čak ni 
osmjehnuo. 

Prvome je bilo četrdeset godina i mora da je volio dobru hranu i žene. Ova 
vrsta ljudi ima sve strasti zbog kojih postaju robovima svoga zanata. 
Međutim, mladić je bio bez strasti i bez poroka. Ako je bio uhoda, pripadao 
je diplomaciji i radio za čistu umjetnost. On je smišljao, drugi je izvršavao, 
on je bio ideja, drugi je bio oblik. 

— Mora da smo u Gondrevilleu, dobra ženo? — reče mladić. 

— Ovdje se ne kaže ,dobra ženo" — odvrati Michu. — Mi smo još toliko 
prostodušni da jedno drugom kažemo ,građanko" i ,građanine"! 

— Ah! — reče mladić na najprirodniji način, ne pokazavši da je imalo 
uvrijeđen. 

Igrači su, u društvu, često osjetili, naročito prilikom igre na kartama, 
nešto kao unutarnju zabunu primjećujući da, u času njihove najbolje sreće, 
sjeda prema njima za stol neki igrač čije im ponašanje, pogled i način 
miješanja karata predskazuje poraz. 

Pred mladim čovjekom Michu osjeti takovu proročansku nemoć. Njega 
prožme predosjećaj smrti, i on, nejasno nazre stratište; neki mu unutarnji 
glas reče. da će mu taj gizdelin biti sudbonosan, iako omi još ništa nemaju 
zajedničko. Izražavao se stoga surovo, hteo je biti, i bio je grub. 

— Ne pripadate li vi državnom savjetniku Malinu? — upita drugi 
Parižanin. 

— Ja sam svoj gazda — odvrati Michu. 

— Konačno, gospode — reče mladić ponašajući se najljubaznije — jesmo 
li u Goindrevilleu? Gospodin Malin nas tu čeka. 

— Evo perivoja — kaže Michu pokazujući otvorena rešetkasta vrata. 

— A zašto vi skrivate tu pušku, lijepo dijete? — reče veseli mladićev drug 
koji, prolazeći kroz vrata, opazi cijev puške. 

— Ti ,radiš" uvijek, čak i na selu! — poviče mladić smiješeći se. 

Obojica se vratiše, obuzeti sumnjom koju upravitelj pročita na njihovim 
licima mada ta lica bijahu hladna i neprobojna. Dok je Couraut lajao, Marta 
im dade da pogledaju pušku, jer je bila uvjerena da Michu smišlja nekakvo 
nedjelo pa ju je pronicavost neznanaca gotovo obradovala. 

Michu uputi svojoj ženi pogled od koga ona zadrhta; tad uze pušku i 
spremi se da u nju utjera kuglu, pomirujući se sa sudbonosnim, 
posljedicama ovog otkrića i susreta; činilo se da ne drži više do života, i 
njegova žena tad dobro shvati njegovu nesretnu odluku. 

— Zar ovdje ima Mukova — reče mladić Michuju. 

— Uvijek ima vukova ondje gdje ima jaganjaca. Vi ste u Champangi, i tu 
je šuma; ali ima u nas i divljih veprova, krupne i sitne zvjeradi, imamo mi 
svega pomalo — reče Michu podrugljivo. 

— Kladim se, Corentin — reče stariji od njih, pošto je izmijenio pogled s 
onim drugim — da je taj čovjek moj Michu... 

— Mi nismo zajedno čuvali svinje — odbrusi upravitelj. 

— Ne, ali smo zajedno predsjedali jakobincima, građanine — odvrati stari 
cinik — vi u Arci su. ja drugdje. Ti si sačuvao način ophođenja iz vremena 
karmanjolke, ali ona nije više u modi, mali mni. 

— Čini mi se da je perivoj vrlo velik, mogli bismo zalutati u njemu; ako ste 
vi upravitelj, odvedite nas u dvorac — reče Corentin odlučnim glasom. 


Michu pozva sina zviždukom i nastavi da utjeruje kuglu u cijev. 

Corentin je ravnodušno promatrao Martu, dok je njegov drug izgledao 
očaran; ali je on na njoj primijetio tragove tjeskobe što je izmaklo starom 
razvratniku kojega je zbunila puška. Ove dvije naravi ogledale su se cijele 
cjelcate u toj maloj, a tako značajnoj stvari. 

— Imam sastanak s one strane šume — reče upravitelj; — ne mogu vam 
lično učiniti ovu uslugu, ali će vas moj sin povesti do dvorca. Ama, kojim ste 
putem došli u Gondreville? Da niste došli preko Cing-Cygnea? 

— Mi imamo., kao i vi, posla u šumi — reče Corentin bez ikakve vidljive 


ironije. 
— Frangois — poviče Michu, — povedi ovu gospodu po stazama u dvorac, 
da ih ne primijete, jer oni ne idu utrtim putovima... Dođi prvo ovamo! — reče 


kad je vidio da su im oba stranca okrenula leđa i hodala govoreći tiho. 
međusobno. 

Michu obuhvati svoje dijete, zagrli, ga gotovo pobožno i s takvim 
izražajem koji je samo potvrdio strahovanja njegove žene; zazebe je do srži 
kostiju i ona pogleda svoju majku suha oka, jer nije mogla plakati. 

— Hajde — kaza Michu svome sinu. 

I on ga je gledao sve dok ga nije potpuno izgubio. iz vida. 

Couraut zalaja u pravcu majura Grouage. 

— Oh! to je Violette — nastavi on. — To on treći put prolazi od jutros.. Ta 
što se to događa?... Dosta, Couraut. 

Nekoliko časa,ka potom začuše oni lagani kas jednog konja. 

Jašući na jednom od onih konjića, kakve upotrebljavaju zakupnici u 
okolici Pariza, Violette se pokaza, smeđa i jako naborana lica koje se, pod 
okruglim šeširom široka oboda, činilo još tamnijim. Njegove sive OČI, 
pakosne i sjajne, pritvorno su krile njegov izdajnički karakter. Njegove suhe 
noge, u dokoljenicama od bijela platna koje su mu dosizale do koljena, vis 
jele su nepoduprte o stremen pa je izgledalo da mu ih podržavaju teške 
potkovane cipele. Povrh svoga haljetka od modra sukna nosio je bijelo i crno 
ispruganu opakliju. Sijeda kosa spuštala mu se u uvojcima iza glave. Sve to 
— odijelo, sivi konjić malih kratkih nogu, način na koji je Violette sjedio na 
njemu izbečena trbuha i zabačena gornjeg dijela tijela, pa krupna ispucana 
ruka zemljane boje kojom je pridržavao lošu, oglodanu i razderanu uzdu, 
odavalo je škrta i častoljubiva seljaka koji je gladan zemlje pa je kupuje pod 
svaku cijenu. Njegova usta, modrikastih usana, bijahu prerezana kao da ih 
je kirurg skalpelom otvorio, zbog bezbrojnih bora na licu i čelu karakterne 
crte nisu dolazile do izražaja u igri grimasa već su bile izražene jedino 
konturama. Činilo se da te tvrde i odlučne crte prijete usprkos poniznu 
izgledu kakav svom licu podaju gotovo svi ljudi sa sela, a kojim sakrivaju 
svoje osjećaje i račune, kao što ih istočnjaci i divljaci obavijaju 
nepokolebljivom ozbiljnošću. 

Od prostoga seljaka-nadničara postao je zakupnikom Grouagea putem 
sistema sve veće i veće pakosti i nastavljao je tim putem i onda kad je 
osvojio položaj koji je nadilazio njegove prve želje. On je smišljao zlo 
bližnjemu i žarko mu ga želio. Kad je mogao pridonijeti nečijoj nesreći, činio 
je to strastveno. Violette bijaše naprosto zavidljivac; no, u svojoj zlobi ostajao 
je u granicama zakonitosti, ni više ni manje od parlamentarne opozicije. 
Mislio je da njegovo bogatstvo ovisi od propasti drugih, i sve one koji su bili 


nešto više od njega smatrao je neprijateljma prema kojima su sva sredstva 
dopuštena. Na takav se karakter nailazi vrlo često u seljaka. U to vrijeme 
veoma se brinuo kako bi postigao da mu Malin produži zakup njegova 
majura koji je dospijevao za šest godina. Ljubomoran na upraviteljeve 
bogatstvo, pomno ga je nadzirao; ljudi cijelog kraja nagađali su se s njim 
zbog njegovih veza s Michujem, no, nadajući se da će uspjeti produžiti svoj 
zakup za još dvanaest godina, lukavi je zakupnik vrebao priliku da učini 
neku uslugu vladi ili Malinu, koji nije imao povjerenja u Michuja. 

Violette je uz pomoć posebnog gondrevilskog čuvara i poljara i nekolicine 
izrađivača snopova granja obavješćivao policijskog komesara u Arcisu o 
najsitnijm Michujevim postupcima. Taj je službenik uzalud pokušavao 
predobiti Michujevu služavku Marijanu da radi u korist vlade; no, Violette i 
njegovi pouzdanici uspijevali su saznati od Gauchera, maloga sluge, na čiju 
je vjernost Michu računao, a koji ga je izdavao za trice — za prsluke, kopče, 
pamučne čarape, poslastice. Taj dječak nije, uostalom, imao pojma od 
kolikog su značenja njegove brbljarije. Violette je ocrnjivao svaki Michujev 
čin, prikazivao ga kažnjivim zbog najbesmislenijih pretpostavki, naravno, 
prikrivajući to pred upraviteljem, no njemu je ipak bila poznata prljava 
zakupnikova uloga u njegovu domu, ali je on uživao da ga obmanjuje. 

Vi imate, dakle, mnogo poslova u Bellacheu kad ste iznova ovdje? — reče 
Michu. 

— Iznova! ta riječ zvuči kao prijekor, gospodine Michu... Ne mislite li 
fućkati vrapcima s takvim klarinetom? Nisam znao da imate ovu pušku... 

— Iznikla je u jednom od mojih polja koje rodi puškama — odvrati Michu. 

Upravitelj nanišami na trideset metara udaljenu bjeloušku i glatko je 
presiječe. 

— Držite li to razbojničko oružje radi zaštite svoga gospodara? Bit će da 
vam ga je, možda, on poklonio... 

— Došao je ravno iz Pariza samo da mi ga donese — odgovori Michu. 

— Stvarno se, u cijelom kraju, minogo priča o njegovu putu; neki govore 
da je pao u nemilost i da se povlači iz poslova; drugi opet vele da želi ovdje 
nešto izvesti na čistac... U stvari, zašto on dolazi bez upozorenja, sasvim kao 
Prvi konzul? Jeste li znali da on dolazi? 

— Nisam mu toliko blizak da bi mi se povjeravao. 

— Niste ga, zar, još vidjeli? 

— Saznao sam za njegov dolazak tek kad sam se vratio s obilaska po šumi 
odvrati Michu puneći iznova pušku. 

— Poslao je po gospodina Grevina u Arcis; oni će nešto "tribunirati%".. 

Malin je nekoć bio tribun. 

— Ako idete prema Cing-Cygneiu — reče upravitelj Violetteu — povedite 
me sa sobom, i ja idem tamo. 

Violette se suviše plašio da iza sebe, na sapima, ima čovjeka Michujeve 
snage, pa oštro podbode konja. 

Juda zabaci pušku o rame i odjuri u drvored. 

— Ama na koga se Michu ljuti? — reče Marta svojoj majci. 

— Otkako je saznao da se gospodin Malin vratio, postao je veoma mračan 
— odvrati ona. — Nego, vlažno je, uđimo u kuću. 

Kad obje žene sjedoše pod nadstrešnicu kamina, začuše Courautov lavež. 

— Eto moga muža! — poviče Marta. 


Doista, Michu se uspinjao stepenicama; nemirna, njegova ga žena sustiže 
u njihovoj sobi. 
— Pogledaj da nije netko ovdje! — reče on ganutim glasom Marti. 


— Nikoga nema — odgovori ona — Marijana je u polju s kravom, a 
Gaucher... 

— Gdje je Gaucher? — upita on. 

— Ne znam. 


— Nemam povjerenja u toga malog obješenjaka; popni se na tavan, 
pretresi tavan i traži ga u svakom, pa i najmanjem, kutiću paviljona. 

Marta iziđe i ode. Kad se vratila, nađe Michuja kako kleči na koljenima i 
moli se. 

— Što je tebi? — reče ona, uplašena. 

Upravitelj obuhvati svoju ženu oko struka, privuče je k sebi, -poljubi u 
čelo i odgovori joj ganutim glasom: 

— Ako se više ne vidimo, znaj, jadna moja ženo, da sam te jako volio. 
Upravljaj se, tačku po tačku, po uputama napisanima u pismu koje je 
zakopano na podnožju ariša u ovoj šumici — zastavši malo, reče joj 
označujući jedno stablo; — pismo je u valjku od bijelog lima. Otvori ga samo 
iza moje smrti. Ukratko, ma što da mi se dogodi, misli na to da je moja ruka, 
usprkos ljudskoj nepravdi, služila božjoj pravdi. 

Marta, koja je postepeno gubila boju, problijedi kao krpa; ona pogleda 
muža očima koje su bile ukočene i uvećane od straha; htjela je govoriti, ali 
joj je grlo bilo suho. Michu išeeze poput sjene; o nogu svoga kreveta bijaše 
privezao Courauta koji sada stade zavijati kao psi kad su obuzeti očajem. 


III 
PAKOSNI MALIN 


Michu je imao ozbiljnih razloga da se ljuti na gospodina Mariona, no on 
se još više ljutio na čovjeka koji je, po njegovu mišljenju, bio veći zlikovac, 
na Malina čije je tajne upravitelj otkrio, jer je više nego itko drugi bio u 
stanju da ocijeni ponašanje državnog savjetnika. Michujev tast je, u 
političkom smislu, bio osoba u koju je Malin imao povjerenja kad je, 
Grevinovom pomoći, bio imenovan zastupnikom oblasti Aube u Konventu. 

Ne bi, možda, bilo nekorisno prikazati okolnosti koje su porodice de 
Simeuse i de Cing-Cygne dovele u vezu s Malinom i koje su utjecale na 
sudbinu obaju blizanaca i gospođice de Cing-Cygne, a još više na Martin i 
Michujev udes. U Troyesu se palača Cing-Cygne nalazila nasuprot palači 
Simeuse. Kad je svjetina, raspaljena koliko znalačkom toliko i opreznom 
rukom, opljačkala palaču Simeuseovih, otkrila markiza i markizu, optužene 
da se dopisuju s neprijateljem, i predala ih narodnoj gardi koja ih je odvela u 
zatvor, mnoštvo je, dosljedno, vikalo: ,Na Cing-Cygneove!" Svjetina nije 
shvaćala da CingCygneovi nisu imali nikakva udjela u nedjelima 
Simeuseovih. 

Da bi spasio svoja dva osamnaestogodišnja sina, koji bi se zbog svoje 
hrabrosti mogli izložiti pogibelji, časni i srčani .markiz de Simeuse posla ih 
tajno njihovoj tetki, grofici de Cing-Cygne, nekoliko trenutaka prije pobune. 

Dvoje slugu, odanih obitelji de Simeuse, držalo je mladiće zatvorene. 
Starac, koji nije želio da se njegovo ime ugasi, preporuči da se, u slučaju 


najveće nesreće, sve prešuti mladićima. Oba brata voljela su jednako svoju 
sestričnu kojoj je tad bilo dvanaest godina, a i ona je voljela njih. 

Kao mnogi drugi blizanci, oba brata Simeuse toliko su ličili jedan na 
drugoga da ih je njihova majka dugo oblačila u odijela različite boje da bi ih 
razlikovala. Prvorođeni, stariji, zavo se Paul-Marie, a drugi Marie-Paul. 
Laurence de Cing-Cygne,. koja je bili upućena u tajnu same situacije, 
odigrala je vrlo dobro svoju ulogu žene; ona je preklinjala svoje bratiće, 
laskala im i čuvala ih do trenutka kad je svjetina opkolila palaču Cing- 
Cygne. Tada su oba brata istovremeno shvatila opasnost i istovetnim je 
pogledom izrazili jedan drugome. Odmah su stvorili odluku, naoružali 
dvojicu svojih slugu, kao i poslugu grofice de Cing-Cygne, zabarikadirali 
vrata i, pošto su zatvorili kapke, postavili se kraj prozora zajedno s 
petoricom slugu i opatom d'Hauteserreom, rođakom Cing-Cygneovih. 
Osmoro hrabrih branilaca otvori strašnu vatru na svjetinu. Svaki je hitac 
ubijao ili ranjavao po jednog napadača. Umjesto da očajava, Laurence je 
neobično hladnokrvno punila puške, dodavala metke i puščani prah onima 
kojima bi ponestali. Grofica de Cing-Cygne bijaše se srušila na koljena. 

— Što to činite, majko? — reče joj Laurence. 

— Molim — odvrati ona — i za njih i za vas! 

Bijahu to uzvišene riječi koje je izustila i majka kneza de la Paix,!P u 
španjolskoj, u sličnoj prilici. 

U jednom trenu bilo je jedanaest osoba ubijeno i na tlu pomiješano s 
ranjenicima. Ovakvi događaji ohlade ili raspale svjetinu, ona se razdražuje 
svojim djelom ili ga prekida. Oni koji su bili posve sprijeda povukoše se, 
uplašeni, ali čitava gomila koja je došla ubijati i krasti, videći mrtve, stade 
vikati: 

— Ubij! Umori! 

Razboriti ljudi odoše da potraže narodnog zastupnika. Oba brata, koji su 
sad bili obaviješteni o nesretnim događajima tog dana, posumnjali su da 
član Konventa želi njihovu propast i njihova slutnja je bila uskoro 
potvrđena. Oni se, potaknuti osvetom, postaviše u zasjedu u veži i zapeše 
svoje puške u namjeri da ubiju Malina u času kad se pojavi. Grofica je bila 
potpuno izgubila glavu, ona je već vidjela svoju kuću u prahu i pepelu a 
svoju kćer umorenu; kudila je svoje srodnike zbog junačke obrane o kojoj se 
u Francuskoj raspravljalo osam dana. kamence odškrinu vrata na Malinov 
poziv. Vidjevši je, zastupnik se pouzda u plašljivu narav i slabost te 
djevojčice te uđe. 

— Kako to, gospodine — odvrati ona na prvu riječ koju je izustio tražeći 
da mu se objasni uzrok tom otporu — vi želite dati Francuskoj slobodu, a ne 
zaštićujete ljude u njihovoj vlastitoj kući! Hoće da razore našu palaču, da 
nas umore, a mi da nemamo prava odgovoriti silom na silu?... 

Malin osta bez riječi. 

— Vi, unuk zidara koga je veliki markiz uposlio prilikom građenja svoga 
dvorca — reče mu Marie-Paul — vi ste, prihvativši klevetu, dopustili da 
našeg oca. odvuku u zatvor! 

— On će biti oslobođen — reče Malin koji se smatrao izgubljenim vidjevši 
da oba mladića grčevito trzaju svojim puškama. 

— Ovo vas obećanje spašava — reče Marie-Paul svečano — ali ako ga još 
večeras ne izvršite, mi ćemo vas znati pronaći! 


— A ako tu svjetinu koja urliče — reče Laurence — ne otjerate, prvi će 
metak pogoditi vas... Sada, gospodine Malin, iziđite! 

Član Konventa iziđe i dugo je besjedio mnoštvu govoreći o pravima 
domaćeg ognjišta, o engleskom zakonu ,,habeas corpus" i engleskom domu. 
On je rekao da su zakon i narod suvereni, da je zakon narod, da narod ne 
može raditi nego po zakonu i da će zakon raspolagati silom. Zakon nužde 
učinio ga je rječitim, i on rastjera skup. Međutim, nikada nije zaboravio ni 
preziran izraz obojice braće, ni ,Iziđite!" gospođice de Cing-Cygne. Zato, kad 
se radilo o tom da se u ime naroda proda imanje grofa de Cing-Cygnea, 
Laurencina brata, podjela je bila strogo izvršena. Kotarski činovnici ostavili 
su Laurenci samo dvorac, perivoj, vrtove i majur zvan Cing-Cygne. Prema 
Malinovim uputama, Laurence je imala pravo samo na svoj zakoniti dio 
nasljedstva, jer su na narod prešla prava emigranta, pogotovo kad se ovaj 
oružjem borio protiv Republike. 

Laurence je uveče, nakon tog žestokog meteža, toliko zaklinjala svoje 
bratučede da otputuju, plašeći se zastupnikovih izdajstava i zamki, te su oni 
uzjahali konje i dohvatili se predstraža pruske vojske. U času kad su se oba 
brata domogla gonđrevilske šume, palača Cing-Cygne je bila opkoljena; 
zastupnik je, s većim brojem ljudi, lično došao da uhapsi nasljednike kuće 
de Simeuse. On se nije usudio da uhvati groficu de Cing-Cygne, koja je tad 
bila u krevetu mučena užasnom živčanom groznicom, ni njenu kćer, 
djevojčicu od dvanaest godina. Plašeći se strogosti Republike, sluge bijahu 
iščezle. 

Sutradan ujutro, vijest o otporu obojice braće i o njihovu bijegu u 
Prusku, kako se govorkalo, proširi se u okolici; više od tri hiljade ljudi 
skupilo se pred palačom Cing-Cygne koju su razorili neobjašnjivom brzinom. 
Gospođa de Cing-Cygne, koju su prenijeli u palaču Simeuse, umre tu u 
nastupu pojačane groznice. Michu se pojavio na političkom poprištu tek 
nakon ovih događaja, jer su markiz i markiza ostali u zatvoru oko pet 
mjeseci. Za to vrijeme poslanik oblasti Aube imao je neku misiju. Ali, kad je 
gospodin Marion prodao Malinu Gondreville, kad je cio kraj već bio 
zaboravio posljedice narodne razdražljivosti, Michu je tad u cjelosti shvatio 
Malina; Michu je, barem, vjerovao da ga je razumio: jer Malin je, kao i 
Fouehe, bio jedna od onih ličnosti koje imaju mnogo lica, a svako od njih 
krije u sebi mnoge neđokučivosti, lica koja su nepronična u času dok igraju, 
a mogu se shvatiti tek dugo vremena nakon dovršene igre. 

U najvažnijim prilikama svoga života Malin nije nikad propuštao da pita 
za savjet svoga prijatelja Grevina, bilježnika iz Arcisa, koji je, na odstojanju, 
umio prosuditi stvari i ljude kratko, jasno i određeno. To je mudar običaj 
koji stvara snagu ljudi drugorazrednog značenja. 

No, u studenom 1803. nagađanja o državnom savjetniku bila su tako 
ozbiljne naravi da bi jedno pismo dostajalo da oba prijatelja izloži neprilici. 
Malin, koji je imao da bude imenovan senatorom, plašio se da se objasni u 
Parizu; on napusti svoju palaču i dođe u Gondreville rekavši Prvom konzulu 
samo jedan od razloga koji su ga vukli na imanje i koji mlu je pred 
Bonaparteom davao izgled revnosti u službi, dok se, umjesto o državnim 
poslovima, radilo samo o njegovim ličnim stvarima. Dok je Michu, poput 
divljaka, vrebao i pazio na pogodan trenutak za svoju osvetu, političar Malin 
je, naviknut da iz svakog događaja izvlači korist za svoj račun, odveo svoga 


prijatelja prema maloj livadi u engleskom perivoju, samotnom mjestu i 
pogodnom za tajanstveni dogovor. Tako su oba prijatelja, stojeći u sredini i 
tiho govoreći, bila suviše udaljena da bi ih čuli, u slučaju da se netko sakrio 
da ih sluša, i oni su mogli promijeniti razgovor ako bi se pojavila kakva 
indiskretna osoba. 

— Zašto nismo ostali u kojoj sobi dvorca? — reče Grevin. 

— Zar nisi vidio ona dva čovjeka koje mi šalje upravnik policije? 

Premda je Fouche bio, u aferi prilikom Pichegruove, Georgeove, 
Moreauove i Polignacove zavjere-, duša konzulskog kabineta, on nije 
upravljao ministarstvom policije, nego je tada bio jednostavno državni 
savjetnik kao i Malin. 

— Ta su dva čovjeka desna Foucheova ruka. Jedan od njih, onaj mladi 
gizdelin čije lice liči na bocu limunade, usta mu puna žuči a oči oporosti, 
okončao je u roku od petnaest dana ustanak na Zapadu u godini VII. Drugi 
je Lenoirova tvorevina!", on je i jedini koji nosi u sebi velike policijske 
tradicije. Tražio sam agenta bez većeg značenja kojega bi podržavalo neko 
službeno lice, a oni mi šalju ona dva lisca. Ah! Grevin, nikakve sumnje da 
Fouche želi da prozre moju igru. Evo zašto sam tu gospodu ostavio da 
objeduju u dvorcu; neka pretraže sve, oni u njemu neće naći ni Louisa XVIII 
ni ikakav, ma i najmanji znak. 

— Ah, tako li je to! — reče Grevin, — ali kakvu ti to, zapravo, igru igraš? 

— Pa dobro, prijatelju, dvostruka je igra vrlo opasna; no prema Foucheu 
je trostruka, i on je, možda, nanjušio da sam upućen u tajne kuće Bourbon. 

— Ti? 

— Da, ja — odvrati Malin. 

— Ama, zar se ne sjećaš Favrasa?!7 

Ta se riječ dojmi savjetnika. 

— A otkada to? — upita Grevin nakon stanke. 

— Otkad je Napoleon imenovan doživotnim konzulom. 

— Ali dokaza nema? 

— Ni toliko! — reče Malin kvrcnuvši noktom svoga palca o zub. 

S nekoliko riječi Malin je jasno ocrtao kritički položaj u koji je Bonaparte 
postavio Englesku, smrtno ugroženu bulonjskim vojnim logorom, i izložio 
Grevinu domašaj toga zamišljenog iskrcavanja, nepoznatog Francuskoj i 
Evropi, ali o kojem je Pitt slutio; zatim kritički položaj u koji je Engleska 
imala staviti Bonaparteu. Snažna koalicija — Pruska, Austrija i Rusija 
plaćene engleskim zlatom — trebalo je da naoružaju sedam stotina hiljada 
ljudi. U isto vrijeme je u samoj zemlji jaka zavjera proširila svoju mrežu i 
sjedinila gorštake, šuane, monarhiste i njihove kneževe. 

— Dok je Louis XVIII imao pred očima tri konzula, vjerovao je da se 
anarhija nastavlja i da će se pomoću bilo kakva pokreta osvetiti za 13. 
vendemiaire i 18. fructidor reče Malin; — no doživotni konzulat otkrio je 
Bonaparteove namjere: on će uskoro biti car. Taj nekadašnji potporučnik 
smišlja da osnuje dinastiju! No, ovoga puta, radi se o njegovom životu, a 
udar je pripremljen još vještije od udara u ulici Saint-Nicaise.!8 Uz 
zavjerenike stoje Pichegru, George, Moreau, vojvoda od Enghiena, Polignac i 
Riviere, dva prijatelja grofa d'Artods. 

— Kakva mješavina! — poviče Grevin. 

— Potajno su Francuskom ovladali, hoće da izvrše opći napad, zato 


upotrebljavaju svako sredstvo. Sto odabranih ljudi, pod Georgeovim 
zapovjedništvom, imaju da napadnu i da se uhvate u koštac s konzulskom 
stražom i konzulom. 

— No, pa potkaži ih! 

— Eto ima već dva mjeseca kako Konzul, njegov ministar policije, prefekt i 
Fouche imaju u rukama dm te goleme zavjereničke mreže, ali oni ne znaju 
svu njezinu veličinu, i u sadašnjem času oni ostavljaju na slobodi gotovo sve 
zavjerenike da bi sve saznali. 

— Bourbonci imaju — reče bilježnik — mnogo više prava da smisle, vode i 
izvrše nekakav pothvat protiv Bonapartea, nego ga je Bonaparte imao kad je 
18. brumairea skovao zavjeru protiv Republike koje je on dijete bio: on je 
mučki ubio svoju majku, a oni hoće da se vrate u svoju kuću. Ja shvaćam 
da su prinčevi spoznali kako je njihov povratak doveden u pitanje, da se ne 
kaže kako postaje upravo nemoguć, kad su vidjeli da je popis emigranata 
zaključen, brisanja umnogostručena, katolički kult iznova uspostavljen i 
nagomilane kontrarevolucionarne odluke. Bonaparte postaje jedina zapreka 
njihovu povratku, i oni hoće da tu zapreku uklone, ništa jednostavnije od 
toga. Pobijeđeni, oni će biti banditi: pobjedonosni, oni će postati herojima, i 
onda mi se tvoja neodlučnost čini prilično naravnom. 

— Radi se o tom, da Bonaparte dobaci Burboncima glavu vojvode od 
Enghiena, kao što je nekad Konvent bacao kraljevima glavu Louisa XVI, pa 
da tako revolucija proguta Konzula prije od nas; ili da se obori sadašnji idol 
francuskog naroda i njegov budući car kako bi se na njegovim ruševinama 
podigao pravi prijesto. Potpuno ovisim o jednom događaju, o sretnom hicu iz 
pištolja, o paklenom stroju iz ulice Saint-Nicaise koji bi na vrijeme 
eksplodirao. Nisu mi sve rekli. Predložili su mi da okupim državni savjet i 
kritičnom času, da upravljam zakonitom akcijom restauracije Burbonaca. 

— Pričekaj! — odgovori bilježnik. 

— Nemoguće je. Moram se odlučiti već u ovom trenutku. 

— Oba brata Simeuse kuju zavjeru, omi su već u ovom kraju; moram dati 
ili da ih slijede, pustiti ih da se kompromitiraju i tako ih se otarasiti; ili da ih 
potajno zaštićujem. Tražio sam niže činovnike, a oni mi šalju risove, i to 
birane, koji su prošli kroz Troyes da za sebe predđobiju žandarmeriju. 

— Imanje Gondreville predstavlja za te ,vrapca, u ruci", a zavjera ,goluba 

na krovu" — reče Grevin. 
— Ni tvoji sudionici Fouche i Talleyrand nisu za to: igraj s njima otvorenu 
igru. Sto! svi koji su prerezali vrat Louisu XVI sada su na vlasti. Francuska 
vrvi kupcima narodnih dobara, a ti bi htio dovesti ljude koji će tražiti da im 
vratiš Gondreville? Ako Burbonci nisu glupi, morat će sipužvom prijeći 
prekosvega što smo mi napravili. Obavijesti Bonapartea. 

— Čovjek moga položaja ne potkazuje — reče Malin živahno. 

— Tvoga položaja? — poviče Grevin smiješeći se. 

— Nude mi ministarstvo pravde. 

— Shvaćam tvoju pomutnju, i sad je na meni da jasno vidim u toj 
političkoj pomrčini i da nanjušim izlaz iz nje. Dakle, nemoguće je predvidjeti 
događaje koji mogu Burbonce dovesti na vlast kad jedan general Bonaparte 
ima osamdeset brodova i četiri stotine hiljada vojnika. Saznati pravo vrijeme 
kad će oboriti vlast koja je u opadanju, to je ono što je najteže kad se u 
politici iščekuje; ali, stari druže, Bonaparteova moć je u stadiju uspona... Da 


tonije bio Fouche koji te je dao provjeriti i iskušati kako bi proniknuo srž 
tvoje misli i da bi te se otarasio? 

— Ne, ja sam siguran u poslanika. Uostalom, Fouche mi ne bi poslao 
onakva dva majmuna koja ja predobro poznajem a da ne bih posumnjao. 

— Plašim ih se — kaza Grevin. — Ako ti Fouche vjeruje, ako te ne želi 
iskušati, zaštoli ih je poslao: Fouche ne pravi sličan potez ako nema razloga 
za to... 

— To me navodi da se odlučim — poviče Malin. 

— Ona dva brata Simeuse će me neprekidno uznemiravati; možda Fouche, 
kome je moj položaj poznat, ne želi da mu pobjegnem i vjeruje da će 
njihovom pomoću doći do Condeovih. 

— Pa, stari druže, jamačno da pod Bonaparteom nitko neće uznemiravati 
vlasnika Gonđrevillea. 

Podigavši oči, Malin je u lišću velike i guste lipe primijetio puščanu cijev. 

— Nisam se prevario, čuo sam reski zvuk puške koja se zapinje — reče on 
Grevinu pošto se sklonio iza velika debla kamo ga je slijedio bilježnik, 
uznemiren naglim pokretom svoga prijatelja. 

— To je Michu — kaza Grevin — vidim njegovu riđu bradu. 

— Nemojmo pokazati da se plašimo — nastavi Malin koji otiđe polako 
govoreći na prekide: 

— Šta hoće ovaj čovjek od kupaca ovog imanja? Zacijelo nije ciljao na 
tebe. Ako li nas je čuo, moram narediti da ga opomenu! Bolje bismo učinili 
da smo otišli na ravan. Koji bi đavo pomislio da se moraš i zraka bojati! 

— Čovjek uči dok je živ — reče bilježnik, — međutim, on je bio veoma 
daleko, a mi smo šapatom razgovarali. 

— Kazat ću Corentinu nekoliko riječi o tome — odvrati Malin. 


IV 
ODBAČENA MASKA 


Nekoliko trenutaka kasnije Michu se vrati kući, blijed i zgrčena lica. 

— Što ti je? — upita ga njegova žena, uplašena. 

— Ništa — odgovori on spazivši Violettea čija je prisutnost djelovala na 
njega kao grom iz vedra neba. 

Michu uzme stolicu, postavi se mimo ispred vatre i u nju baci jedno 
pismo, pošto ga je izvadio iz jednog od onakvih tuljaka od bijela lima kakve 
vojnici upotrebljavaju da spreme svoje isprave. Taj čin, koji je Marti 
omogućio da predahne kao osoba oslobođena golema tereta, zagolica 
Violettea. Upravitelj položi svoju pušku na nadstrešnicu kamina 
hladnokrvnošću dostojnom divljenja. Marijana i Martina majka prele su uz 
svjetlost svjetiljke. 

— Hajde, Francois — kaza otac — treba da legneš... Hoćeš li već poći 
spavati! 

On zgrabi surovo svoga sina oko pojasa i odnese ga. 

— Siđi u podrum — reče mu na uhokad je bio na stubištu — napuni, 
pošto izliješ trećinu iz njih, dvije boce makomskog vina, onom jakom rakijom 
koja se nalazi na daski za boce; potom u jednoj boci pomiješaj pola bijeloga 
vina i pola rakije. Učini to vješto i stavi sve tri boce na praznu bačvu koja se 
nalazi na ulazu u podrum. Kad otvorim prozor, iziđi iz podruma, osedlaj 


moga konja, zajaši ga i pođi me čekati kod Poteau-des-Gueux. — Mali 
obješen jak neće nikada da legne — kaza upravitelj vrativši se; — hoće sve 
kao odrasli, sve vidjeti, sve čuti, sve znati. Vi kvarite moju čeljad, čika 
Violette. 

— Bože! Bože moj! — poviče Violette — tko vam je to razvezao jezik? 
Toliko, reći niste još nikada izustili. 

— Mislite li da se ja dam uhađati a da to ne primijetim? Vi niste na pravoj 
strani, dragi čika Violette. Da ste uz mene, umjesto da radite za one koji me 
mrze, ja bih učinio za vas nešto bolje nego što je obnavljanje zakupa... 

— Što to? — reče pohlepni seljak pogledavši ga iznenađeno. 

— Prodao bih vam jeftino svoje imanje. 

— Ništa nije jeftino kad moraš platiti — kaza Violette poučno. 

— Hoću da napustim ovaj kraj pa ću vam dati svoj majur Mousseau — 
zgrade, usjeve, stoku — za pedeset hiljada franaka. 

— Doista? 

— Suglasni? 

— Vraga! to treba tek vidjeti. 

— Razgovarajmo o tom... Ali ja hoću jedan zalog. 

— Nemam ništa. 

— Samo jednu riječ. 

— Opet!... 

— Recite mi tko vas je poslao ovamo. 

— Vratiosam se odanle kamo sam maločas išao pa sam vam htio samo 
poželjeti đo-biro veće. 

— Da si se vratio bez svoga konja? Za kakva me glupaka ti držiš? Ti lažeš 
i nećeš do-biti moga majura. 

— Dobro, poslao me je gospodin Grevin, pa što! Rekao mi je: ,,Violette, 
potreban nam je Michu, idi po njega. Ako nije kod kuće, pričekaj ga..." 
Shvatio sam da treba da večeras ostanem ovdje... 

— Da li su oni pariški klipani bili još u dvorcu? 

— Pa ja baš i ne znam, ali je bilo gostiju u salonu. 

— Do-bit ćeš moj majur, dogovorimo se o pojedinostima. Ženo, idi po vino 
da zalijemo ugovor. Uzmi najbolje rosijonsko vino, vino bivšeg markiza.. . 
Nismo mi djeca. Naći ćeš dvije boce na praznoj bačvi, na ulazu, i još jednu 
bocfu bijeloga. 

— Dobro je! — reče Violette koji se nikada nije opijao — pijmo! 

— Vi imate pedeset hiljada franaka pod daskama poda u vašoj sobi, pod 
čitavim krevetom: vi ćete mi ih dati petnaest dana nakon zaključenja 
ugovora kod Grevina. 

Violette pogleda ukočeno Michuja i preblijedi kaokrpa. 

— Ah! ti dolaziš da uhodiš propala jakobinca koji je imao čast da 
predsjeda arsiskom klubu, i ti misliš da te on neće ukebati? Ja imam dobre 
oči, vidiosam tvoj pod svježe premazan i zaključio sam da ga nisi podizao da 
na njemu žito šiješ... Pijmo. 

Zbunjeni Violette ispije veliku čašu vina a da nije obratio pažnju na 
kakvoću, činilo se da mu je strah usijano gvožđe usadio u trbuh, i zato je 
probavio rakiju samo zbog škrtosti, bio bi dao mnogo da se mogao vratiti 
kući i premjestiti svoje blago. Sve tri žene su se smješkale. 

— Je li dobro tako? reče Michu Violettu puneći iznova njegovu čašu. 


— Tada. 

— Imat ćeš svoj dom, stari nitkove! 

Pola sata je trajala živahna diskusija o roku stupanja u posjed, dolazilo je 
do tisuću tričavih prepirki do kojih zna doći kad seljaci zaključuju kakav 
posao, uz svakojake tvrdnje, pražnjenje čaša, riječi punih obećanja, 


poricanja, izraze ,Zar ne. — Baš je tako! — Na moju poštenu riječ! — Kad ja 
to kažem! Neka mi vrat prerežu ako. .. — Neka se otrujem ovom čašom vina 
ako ne govorim pravu istinu!..."? Najzad Violette klonu glavom na stol, ne 


pripit nego pijan do besvesti, čim mu je Michu vidio zamućene oči, pohitao je 
da otvori prozor. 

— Gdje je onaj obješenjak Gaucher? — upita svoju ženu. 

— Legaojje. 

— Ti, Marijana — reče upravitelj svojoj vjernoj služavci stani pred njegova 
vrata i budno ga pazi. A vi, majko — reče on — ostanite dolje, pripazite na 
onog uhodu, vrebajte na sve strane i otvarajte samo kad začujete Francoisov 
glas. Radi se o životu ili smrti! — doda on dubokim glasom. — Što se tiče 
vas, koji ste pod. mojim krovom, ja noćas nisam napuštao kuće — ma 
morala i glava na panj, ali vi ćete to tvrditi. Hajde — kaza on svojoj ženi — 
hajde, mati, obuj cipele, stavi kapu i strugnimo! Nikakvih pitanja, ja te 
pratim. 

Već tri četvrt sata taj je čovjek imao u svojim kretnjama i pogledu neku 
neodoljivu despotsku vlast koju je crpao na zajedničkom i nepoznatom 
izvoru na kojem i veliki generali crpu svoju izvanrednu moć na bojnim 
poljima gdje raspaljuju mase, i veliki govornici koji zanose skupove, pa, 
kažimo također, i veliki zločinci u svojim smjelim pothvatima. Tad izgleda da 
njihova glava zrači, riječ ima neodoljivu moć i da gestom ubrizgaju svoju 
volju u drugoga. Sve su tri žene znale da se nalaze usred neke strašne krize; 
mada nisu bile obaviještene, one su je predosjećale po brzom djelovanju toga 
čovjeka čije je lice blistalo, čelo izražavalo svoje misli a oči sjale kao zvijezde; 
one su vidjele da mu se kosa ovlažila pri korijenu, a glas više puta zatreperio 
od nestrpljenja i bijesa. Zato je i Marta slijepo poslušala. Naoružan do zubi i 
s puškom o ramenu, Michu je odjurio u drvored u pratnji svoje žene, te oni 
ubrzo stigoše do raskršća gdje se Framcois sakrio u šipražju. 

— Mališan dobro shvaća — reče Michu kad ga je vidio. 

To je bila njegova prva riječ. Njegova žena i on bijahu trčali sve donle a da 
nisu izustili ni jedne 
riječi. ; 

— Vrati se u paviljon, sakrij se u najgušće stablo, promatraj polje i perivoj 
kaza on svome sinu. — Mi smo svi legli, mi nikome ne otvaramo. Tvoja baka 
bdije i pokrenut će se samo ako čuje tvoj glas. Upamti svaku moju riječ. 
Radi se o životu tvog oca i tvoje majke. Neka sudbena vlast nikada ne sazna 
da mi nismo spavali kod kuće! 

Pošto je ove riječi rekao tiho svome sinu koji se, kao jegulja po mulju, 
provuče kroz šumu, Michu kaza svojoj ženi: 

— Na konja! i moli Boga da bude uz nas. Pazi! trčanje može izmoriti 
životinju. 

Tek što je ove riječi izrekao, kad konj, kojeg je Michu dvaput udario 
nogom u trbuh i stegao svojim snažnim koljenima, poleti kao trkaći konj; 
činilo se da je životinja razumjela svoga gospodara: za četvrt sata prešli su 


šumu. Ne skrenuvši najkraćeg puta, Michu se nađe na jednoj strani šume 
odakle se činilo da mjesec obasjava najviše dijelove dvorca Cing-Cygne. On 
priveza svoga konja za stablo i stiže na brežuljak koji je ovladavao dolinom 
Cing-Cygne. 

Dvorac, koji su Marta i Michu časak zajedrio gledali, ocrtava se ljupko u 
krajoliku. Premda nema nikakve važnosti u pogledu svoje veličine i 
arhitekture, ipak nije bez izvjesne arheološke vrijednosti. 

Ova stara zgrada iz XVI vijeka koja je smještena na uzvisini i okružena 
dubokim jarcima, još punima vode, sagrađena je od šljunka i maltera, ali 
zidovi su joj debeli sedam stopa. Njezina jednostavnost izvrsno podsjeća na 
surov, ratnički život u feudalno doba. Ovaj zaista priprosti dvorac ima dvije 
velike crvenkaste kule odijeljene dugačkom zgradom s koje gledaju okna od 
kamena s prečkama u obliku križa, grubo isklesanih i nalik na izdanke 
vinove loze. Stubište mu je izvana, u sredini, a smješteno je u kuli u obliku 
petorokuta s malim gotskim vratima. Prizemlje, obnovljeno iznutra pod 
Louisom XIV, kao i prvi kat, pokriveno je golemim krovovima na kojima su 
srednje plohe tavanskih prozora ukrašene skulpturama. Pred dvorcem se 
nalazi prostrana tratina na kojoj su nedavno posjekli stabla. Sa svake strane 
ulaznog mosta smještene su dvije kućerine gdje stanuju vrtlari, a odijeljene 
su očitom novijom slabom i beznačajnom rešetkastom ogradom. Nadesno i 
nalijevo od tratine, razdijeljene u dva dijela popločanim putem, protežu se 
konjušnice, staje, suše, drvljanik, pekara, kokošinjci, sporedne zgrade koje 
bez sumnje upotrebljavaju u ostalim dijelovima dvaju krila, sličnih 
sadašnjem dvorcu. 

Mora da je to nekoć bio četvorouglati zamak, utvrđen na sva četiri ugla, 
koji je branila golema kula s nadsvođenim trijemom, na podnožju joj bijaše 
viseći most umjesto vrata s rešetkom. Dvije velike kule s čunjastim 
krovovima, koji još nisu bili porušeni, i tornjićem glavne kule davale slu selu 
svoje obilježje. Na nekoliko koraka odatle uzdizala se crkva, stara i ona, sa 
svojim šiljastim zvonikom koji se skladno uklapao u zdanje ovoga zamka. 
Mjesec je jasno obasjavao sve vrškove i čunjaste oblike krovova oko kojih je 
titrala i prštala svjetlost Michu je gledao na to velikaško zdanje skroz 
drukčije nego njegova žena, na njegovu licu koje bijaše? spokojnije mogla se 
pročitati nada i stanoviti ponos. Njegov je pogled s izvjesnim nepovjerenjem 
kružio obzorjem; osluškivao je šta se dešava naokolo. Mora da je tada bilo 
devet sati; mjesec je bacao svoju svjetlost na rub šume pa je naročito 
uzvisina bila jako osvijetljena. Glavnom čuvaru se taj položaj učini opasnim 
te on siđe bojeći se da su ga vidjeli. Međutim, nikakav sumnjiv šum nije 
narušavao mir te lijepe doline koju je s te strane opasivala šuma zvana 
Nodesme. 

Iznurena i drhtava, Marta se nadala bilo kakvom raspletu iz takve trke. 
Čemu je služila ta trka? dobrom djelu ili zločinu? U tom se času Michu 
primakne uhu svoje žene. 

— Ići ćeš k grofici de Cing-Cygne i zahtijevat ćeš da govoriš s njom; kad 
budeš s njom, zamolit ćeš je da dođe na stranu. Ako vas nitko ne bude 
mogao čuti, reći ćeš joj: ,Gospođice, život, obojica vaših bratića je u 
opasnosti, i osoba koja će vam objasniti što je i kako je, čeka vas." Ako li se 
ona plaši, ako je nepovjerljiva, ti dodaj: ,Oni sudjeluju, u zavjeri protiv Prvog 
konzula, a zavjera je otkrivena." Ne kazuj svog imena, jer su odviše 


nepovjerljivi prema nama. 

Marta podiže lice prema svom mužu i reče mu: 

— Tiim, dakle, pomažeš? 

— Pa što onda? kaza on namrštivši se, jer je mislio da ga ona prekoreva. 

— Ti me ne razumiješ! — poviče Marta i, pošto je uzela široku Michujevu 
ruku, pade pred njegove noge ljubeći mu ruku koja začas postade vlažnom 
od suza. 

— Trči! plakat ćeš kasnije — reče on zagrlivši je naglo i snažno. 

Kad nije više čuo koraka svoje žene, ovom su željeznom čovjeku granule 
suze na oci. On bijaše 
nepovjerljiv prema Marti zbog nazora njezina oca i sakrivao joj je tajne svoga 
života; sada mu se, međutim, iznenada ukazala jednostavna ljepota značaja 
njegove žene kao što je ona spoznala svu veličinu njegova karaktera. Marta 
je od duboka poniženja, prouzrokovana postepenim padom čovjeka čije ime 
nosi, prešla do ushićenosti koju pruža njegova slava; ona je to suviše naglo 
doživjela, pa kako da je ne obuzme časovita omaglica? Obuzeta najdubljim, 
nemirom, ona je, kako mu je kasnije rekla, gazila po krvi od paviljona do 
Cing-Cygnea, i tu je odjednom osjetila kao da su je izdigli na nebo među 
anđele. On, koji nije osjećao da ga cijene, koji je mislio da je tužno i sjetno 
ponašanje njegove žene znak pomanjkanja njezine ljubavi, koji ju je — živeći 
van kuće — prepuštao samoj sebi i svu svoju ljubav prenosio na sina, 
shvatio je u jednom trenutku sve ono što su značile suze te žene: ona je 
proklinjala ulogu koju joj je nametnula njezina ljepota i volja očeva. Njihova 
je sreća, usred oluje, kao munja naglo bljesnula svojim najljepšim 
plamenom. I oni su morali saznati istinu u ovakvu času! Svatko od njih, 
svatko za sebe, mislili su na deset godina nesporazuma i sami sebe 
optuživali zbog toga. Michu je stajao nepomičan, s laktom na svojoj puški, s 
bradom na laktu, utonuo u duboko sanjarenje. Zbog ovakva trenutka 
prihvaćaju se sve boli iz najžalosnije prošlosti. 

Uzbuđena hiljadama misli koje su bile slične muževljima, Marta tad osjeti 
potištenost u svom srcu zbog opasnosti koja je prijetila braći Simeuse, jer 
ona je sve shvatila, čak i likove obaju Parižana, ali pušku u muževim 
rukama nije mogla sebi objasniti. Ona poleti kao košuta i stiže do puta za 
dvorac; začudi se kad iza sebe začu korake nekog muškarca: ona kriknu, a 
široka joj Michujeva ruka. zatvori usta. 

— Sa brežuljka primijetio sam svjetlucanje srebrom obrubljenih šešira. 
Uđi kroz otvor na jarku koji se nalazi između gospođičine kule i konjušnica; 
psi neće na tebe lajati. Pođi u vrt, zovi mladu groficu kroz prozor, daj 
osedlati njezina konja i reci joj da ga vođi kroz jarak; ja ću onamo doći kad 
proučim plan Parižana i pronađem način da im se izmakne. 

Ta se velika opasnost približavala tutnjeći poput usova i trebalo ju je 
svakako otkloniti — to podstače Martu da poleti kao da je okrilatila. 


MM 
LAURENCE DE CINO-CYGNE 


Duineff je franačko ime, zajedničko porodicama de Cing-Cygne i de 
Chargeboeuf. Cing-Cygne!? posta ime mlađe loze porodice de Chargeboeuf 
nakon obrane zamka koji je, za očeva izbivanja, obranilo pet neobično 


bjeloputih kćeri iz te obitelji, što nitko od njih nije očekivao. 

Ovim lijepim imenom htio je jedan od prvih šampanjskih grofova sačuvati 
uspomenu na taj događaj dokle god ta obitelj bude živjela. Od vremena toga 
junačkog djela bijahu djevojke iz te obitelji ponosne, ali one nisu, možda, 
bile uvijek i bjelopute. Posljednja, Laurence, bijaše suprotno salijskom 
zakonu naisljednica imena, grba i lenskih dobara. Francuski je kralj 
potvrdio povelju šampanjskog grofa po kojoj je, u toj obitelji, žensko krilo 
prođužavalo plemeniti rod i nasljeđivalo. Laurence bijaše, dakle, grofica de 
Cing-Cygne, a njezin muž morao bi uzeti njezino ime i njezin grb, u kojem se 
kao geslo mogao pročitati uzvišen odgovor koji je najstarija od pet sestara 
dala kad su bile pozvane da predaju dvorac: , Pjevajući umrijeti!" 

Laurence, dostojna tih lijepih junakinja, imala je čudnom igrom slučaja 
veoma bijelu put. Najsitnije žilice njezinih plavih vena vidjele su se pod finim 
i gustim tkivom njezine pokožice. Kosa najljepše zlatne boje divno je 
pristajala njenim vrlo zagasitim plavim očima. Sve je u nje bilo ljupko. U 
krhkom joj je tijelu, usprkos tankom stasu i mlječnoj puti, prebivala duša 
kao u čovjeka najboljeg značaja, ali koju nitko, pa čak ni najbolji posmatrač, 
ne bi naslutio po njezinu blagom izgledu i ispupčenu licu kojega je profil 
nejasno ličio na ovčju glavu. Izgledalo je da ta izvanredna blagost, iako 
plemenita, prelazi čak u jagnjeću tupoglavost. — Izgledam kao ovca koja 
sanja!" znala bi ona katkad reći smiješeći se. Činilo se da Laurence, koja je 
malo govorila, nije bila sanjalica, već naprosto mlitava. Ako li bi, međutim, 
iskrsnuo kakav ozbiljan slučaj, pojavila bi se odmah skrivena Judita i 
postajala bi uzvišenom, a na nesreću nije joj takvih slučajeva nedostajalo. 

Nakon događaja koji su vam poznati, Laurence se sa svojih trinaest 
godina našla kao siroče kraj mjesta na kojem se pređašnjeg dana, u 
pogledu arhitekture  šesnaestoga stoljeća. Njezin rođak, gospodin 
d'Hauteserre, koji joj je postao skrbnik, odvede nasljednicu odmah na selo. 
Ovaj valjani provincijski plemić, kojega je zaplašila smrt njegova brata, 
velečasnog d'Hauteserrea, pogođenog lu času kad se pokušavao spasiti 
preodjeven u seljaka, nije bio u stanju da brani interese svoje štićenice: on je 
imao dva sina u kneževskoj vojsci, pa se svakoga dana, na najmanji šum, 
trzao misleći da stražari iz grada Arcisa dolaze po njega da ga uhapse. 
Ponosna što je izdržala opsadu i što joj koža ima historijsku bjelinu njenih 
predaka, Laurence je prezirala mudrlu kukavnost staroga čovjeka koji se 
prignuo pod naletom oluje — ona je mislila samo da se proslavi. Ona je 
stoga postavila smjelo u svoj siromašni salon u Cing-Cygne portret Charlotte 
Corday i ovjenčala ga isprepletenim hrastovim grančicama. Ona se po 
jednom skoroteči dopisivala s blizancima, bez obzira na zakon koji bi je za to 
bio kaznio smrću. Glasnik, kojemu je život također bio u opasnosti, donosio 
je ponovo odgovore. Poslije katastrofe u Troyesu Laurence je živjela samo za 
pobjedu kraljeve stvari. Pošto je pametno procijenila gospodina i gospođu 
d'Hauteserre i uvidjela da su to pošteni ljudi, ali bez energije, ona ih je 
naprosto isključila iz svoje djelatnosti. Laurence je bila suviše razumna i 
istinski blage ćudi a da bi ih mrzila radi njihova značaja; ljubezno se i 
srdačno ophodila prema njima, ali im nije odavala ni jedne svoje tajne. Ništa 
toliko ne ograđuje dušu koliko postojano pritvorstvo u krugu obitelji. 

Kad je postala punoljetnom, Laurence je pustila da dobričina 


d'Hauteserre obavlja njezine poslove kao što je to činio i prije. Njoj je samo 
bilo stalo da dobro timare njezinu omiljenu kobilu, da njezina služavka 
Katarina bude odjevena po njezinu ukusu i mali sluga Gothard da ima 
pristojno odijelo — za ostalo se malo brinula. Ona je svoje misli usmjerila 
suviše visokom cilju a da bi se mogla spustiti do poslova koji bi joj se, u 
drugo vrijeme, bez sumnje sviđali. Haljine su je malo privlačile. Jer, 
uostalom, njezini bratučeđi nisu bili tu. Laurence je za šetnju na konju 
imala jahaće odijelo tamnozelene boje, za šetnju pješice haljinu od obična 
sukna s prslučićem koji je bio ukrašen gajtanima, a kod kuće je nosila 
svilenu kućnu haljinu, Njezin mali konjušar Gothard, spretan i hrabar 
petnaestogodišnji dječak, pratio ju je, jer je gotovo uvijek bila vani i lovila po 
čitavom, gonđrevilskom imanju a da se ni zakupnici ni Michu nisu tome 
protivili. Divno je jahala, a njezina vještina u lovu bijaše upravo čudesna. U 
čitavom kraju, čak i za vrijeme Revolucije, zvali su je uvijek Gospođicom. 

Tko god je čitao lijepi roman ,Rob Roy", mora da se sjeti Diane Vernon, 
jednog od rijetkih ženskih karaktera u čijem je oblikovanju Walter Scott 
odstupio od svoje uobičajene hladnoće. Možda će vam sjećanje na Dianu 
pripomoći da shvatite Laurencin lik, ako osobinama škotske lovioe 
dometnete suzdržani zanos Charlote Corday, samo bez ljupke živosti koja 
Dianu čini toliko privlačnom. Mlada je grofica vidjela svoju majku kako 
umire, velečasnog d'Hauteserrea kako pada mrtav, markiza i markizu de 
Simeuse kako pogibaju na stratištu; njezin jedini brat bijaše umro od rana, 
a dva bratića, koji su služili u Condeovoj vojsci, mogli su svaki čas biti 
ubijeni; na kraju, Republika je, bez ikakve koristi za sebe, progutala veliko 
bogatstvo Simeuseovih i Cing-Cygneovih. Treba shvatiti njenu ozbiljnost 
koja se izmetnula u prividnu tupost. 

Uostalom, gospodin d'Hauteserre bijaše najčestitiji i najvještiji skrbnik. 
Pod njegovom upravom Cing-Cygne je zadobio izgled pravog majura. 
Poštenjačina, koji je mnogo više bio nalik na posjednika kojemu je stalo do 
uinosnosti zemlje nego na junaka, bijaše se okoristio parkom i vrtovima, 
odakle je, sa površine od oko dvjesta jutara, dobivao hranu za konje i ljude i 
drva za ogrev. Kad je postala punoljetnom, grofica je, uz najstrožu štednju, 
ponovo stekla dosta veliko bogatstvo ulaganjem novaca od prihoda sa zemlje 
u državnu blagajnu. 

Godine 1798. grofica je imala dvadeset hiljada državne rente, koja, 
doduše, nije bila redovno isplaćivana, i dvanaest hiljada franaka od majura 
Cing-Cygne kojemu je zakup bio produžen uz znatno povišenje. Gospodin i 
gospođa d'Hauteserre povukli su se na selo, jer su imali tek tri hiljade 
doživotne rente: s tim ostatkom njihova bogatstva mogli su živjeti samo u 
Cing-Cygne, pa im je Laurence zato dala na doživotno uživanje paviljon u 
kojemu su se nastanili. Bračni par d'Hauteserre škrtario je koliko radi svoje 
štićenice toliko radi sebe samih i svake su godine, hraneći slabo nasljednicu, 
nagomilavali na hiljade šfcuda za svoja dva sina. Sveukupni troškovi kuće 
Cing-Cygne nisu prelazili pet hiljada franaka godišnje. Ali Laurence, koja se 
nije upuštala ni u kakve pojedinosti, odobravala je sve. Skrbnik i njegova 
žena, na koje je neprimjetno utjecao i malo po malo ovladao njima ovaj jaki 
karakter koji se očitovao u svakoj i najmanjoj stvari, počeli su se na kraju, 
što je inače veoma rijetko, diviti djevojci koju su kao dijete poznavali. 
Laurence je, međutim, u svom držanju, u svom grlenom glasu i 


zapovjedničkom pogledu imala ono nešto, onu neobjašnjivu moć koja uvijek, 
čak i kad je tek prividna, ulijeva poštovanje i divljenje, jer, u glupaka, 
šiupljoglavost naliči na dubokaumnost. Prostom je puku dubokoumnost 
nerazumljiva. Otuda, možda, proizlazi divljenje puka prema svemu onom što 
ne razumije. 

Pod utiskom nedruštvenosti mlade grofice i potaknuti njezinom 
uobičajenom šutnjom, gospodin i gospođa d'Haureserre očekivali su svagda 
nešto veliko. Razborito čineći dobročinstva i ne dopuštajući da je prevare, 
Laurence je postigla da je seljaci veoma poštuju iako je bila aristokratkinja. 
Sto je bila žensko i plemenita roda, što je doživjela mnoge nesreće i živjela 
naročitim životom, sve je to uvelike pridonijelo da je Laurence postigla ugled 
kod stanovnika doline Cing-Cygne. Katkad bi, u Gothardovoj pratnji, 
otputovala na jedan ili dva dana; ali kad bi se vratila, nikad je ni gospodin ni 
gospođa d'Hauteserre nisu pitali zašto je bila odsutna. Laurence nije, 
obratite pažnju na to, imala ništa čudno u sebi. Muškobanja se, sudeći po 
izgledu, krila pod najženstvenijim i najnježnijim oblikom. Ona je bila 
izvanredno meka srca, ali je po pameti bila muški odlučna i stoički čvrsta. 
Njezine pronicave oči nisu znale za plač. Pri pogledu na njezin bijeli i nježni 
zglavak na ruci nitko ne bi ni pomislio da on vrijedi isto koliko i zglavak 
najotvrdnulijeg konjanika. Njezina ruka, po izgledu meka i slabačka, 
baratala je pištoljem i puškom vještinom iskusnog lovca. Vani je, kao žene 
kad idu na jahanje, nosila ljepušni šeširić od dabrovine sa spuštenom 
zelenom koprenom; stoga njezine šetnje na svježem zraku nisu nikad 
nanosile nikakve štete njezinu veoma nježnom licu ni bijelom vratu 
okokojega je vezivala crnu kravatu. Pod Direktorijem i na početku Konzulata 
Laurence se tako mogla vladati a da se nitko nije za nju zanimao; međutim, 
otkako, se vlada ozakonila, pokušavale su nove vlasti, prefekt oblasti Aube, 
Malinovi prijatelji, pa i sam Malin, da je omalovaže. 

Laurence je mislila samo na Bonaparteovo svrgnuće, čije su je ambicije i 
pobjede naprosto tjerale u bjesnilo, ali je taj bijes bio hladan i proračunan. 
Ona, opskurna i nepoznata neprijateljica tog čovjeka pokrivena slavom, nije 
prestajala da ga strahovitom upornošću omjerava iz dna svoje doline i svojih 
šuma. Već bi izvođenje ove namjere razjasnilo vježbanja i običaje njezina 
života, no ona je, nakon narušen ja Amjenskog mira, bila upućena u zavjeru 
ljudi koji su nastojali da 18. brumaire okrenu protiv Napoleona, pa je ona 
otad svu svoju snagu i mržnju podredila veoma opsežnom i dobro vođenom 
planu kojim se htjelo pogoditi Napoleona: izvana, širokom koalicijom Rusije, 
Austrije i Prusije, iznutra, koalicijom ljudi koji su međusobno bili u najvećoj 
opreci, ali ih je zajednička mržnja sjedinila, a od njih su mnogi, kao i 
Laurence, pripremali tom čovjeku smrt a da ih riječ ubojstvo nije užasavala. 

Ova veoma krhka mlada djevojka, koju su njezini dobri znanci znali kao 
jaku ličnost, bila je, dakle, siguran i vjeran vodič plemićima koji su iz 
Njemačke došli da učestvuju u tom ozbiljnom prepadu. Fouehe se oslanjao 
na suradnju p-rekorajnskih plemića da bi vojvodu od Enghiena upleou 
zavjeru. Vojvodino prisustvo na području Bađena, na maloj udaljenosti od 
Strasbourga, svakako da je opravdavalo slične pretpostavke. Veliko pitanje s 
tora da li je vojvoda doista zinao za poduhvat i da lijo morao da uđe u 
Francusku nakon sretnog ishoda, zavjere jedna je od tajni koje su, kao 
nekolicinu drugih, prinčevi burbomske kuće najdublje krili. Što više 


historija toga vremena bude starjela, to će nepristrasni historičari više biti u 
stanju da prosude da je vojvoda, u najmanju ruku, bio neoprezan što se 
približio granici u času kad je imala da izbije golema urota a u tu su tajnu, 
zacijelo, svi članovi kraljevske kuće bili upućeni. 

Mjere opreza, kojima se Malin okružio kad se pod vedrim nebom 
dogovarao s Grevinom primjenjivala je ova mlada djevojka na svoje 
najbeznačajnije veze. Ona je primala izaslanike i dogovarala se s njima bilo 
na različitim krajevima šume Nodesme, bilo s one strane doline Cing-Cygne, 
između Sezannea i Briennea. S Gothardom je često prevaljivala put do 
petnaest milja i vraćala se u Cing-Cygne a da se na njezinu svježem licu nije 
mogao primijetiti ni najmanji trag zamora ni brige. Isprva je ona u očima 
toga kravara, kome je bilodevet godina, zamijetila prostodušno divljenje koje 
djeca osjećaju prema svemu što je neobično; ona ga učini svojim 
konjušarom i nauči ga da timari konje brižno i pažljivo kao što to čine 
Englezi. Ustanovila je da mu je želja da dobro radi, da je inteligentan i 
savršeno neproračunan; iskušala je njegovu odanost i utvrdila da je ne samo 
razuman nego i plemenit: on nije ni pomišljao na neku nagradu za uzvrat; 
Laurence je usavršavala tu još tako mladu dušu. Bila mu je dobra, 
velikodušno dobra, on joj je bio privržen kao što je ona njemu bila sklona, 
izglađivala je njegov poludivlji značaj a da nijedirala u njegovu dječačku 
svježinu ni jednostavnost. Kad je dosta iskušala njegovu gotovo pasju 
vjernost, koju je ona podržavala, Gothard posta njezinim domišljatim i 
prostodušnim saučesnikom. 

Mali seljačić, na kojega nitko nije mogao ni posumnjati, išao je od Cing- 
Cygnea sve do Nancyja a da nitko nije znao da je uopće napuštao kraj. On je 
primjenjivao sva lukavstva kojima se služe špijuni. Krajnje nepovjerenje, 
koje miu je njegova gospodarica usadila, nije ni najmanje promijenilo 
njegovu narav. Gothard, koji je istovremeno bio lukav kao! žena, nevin kao 
dijete i vječito oprezan kao zavjerenik, prikrivao je ove sjajne osobine velikom 
neukošću i mlakošću ljudi sa sela. Činilo se da je taj momčić nedotupavan, 
nejak i nespretan; ali, jednom na poslu, postajao je okretan kao vidra i 
izmicao je kao jegulja; shvaćao je na pasji način, na pogled: nanjušio bi 
misao. Njegovo dobro puno lice, okruglo i rumeno, njegove pospane smeđe 
oči, kosa pođrezana na seljačku, njegovo odijelo i veoma usporeni rast sve 
mu je to davalo izgled desetogodišnjeg djeteta. 

Pod okriljem svoje bratučeđe koja je bdjela nad njima za njihova puta od 
Strasbourga do Bar-sur-Aube, gospoda d'Hauteserre i de Simeuse stigoše 
preko Alzasa, Lorene i Champagne, dok su se drugi zavjerenici, ništa manje 
hrabri, iskrcali na strmim normandijskim liticama. Braća d'Hauteserre i de 
Simeuse, odjeveni kao radnici, hodali su iz šume u šumu, a od mjesta do 
mjesta vodile su ih osobe koje je Laurence već tri mjeseca odabirala u svakoj 
oblasti među najodanijim i najmanje sumnjivim pristalicama Burbonaca. 
Emigranti su spavali danju, a putovali noću. Svatko od njih vodio je sa 
sobom dva odana vojnika od kojih je prvi išao naprijed na izviđanje, a drugi 
je ostajao straga da u slučaju nesreće štiti uzmak. Zahvaljujući mjerama 
sigurnosti, dragocjeni je odred stigao bez nezgode u šumu Nodesme u kojoj 
su ugovorili mjesto sastanka. 

Drugih dvadeset i sedam plemića ušlo je u Francusku također preko 
Švicarske i prešlo Bourgognu, a potom su ih jednako oprezno vodili prema 


Parizu. Gospodin de Riviere oslanjao se na pet stotina ljudi, među kojima je 
bilo sto mlađih plemića, oficira ovog posvećenog bataljona. Gospođa de 
Polignac i de Riviere, koji su se, kao vođe, vanredno ponijeli, očuvali su u 
potpunosti tajnu svih saučesnika koji nisu bili otkriveni. Zato se danas 
može reći, na osnovu otkrića za Restauracije, da Bonaparte nije poznavao 
svu veličinu opasnosti kojoj je tad bio izvrgnut više nego što je Engleska 
znala kakva joj je pogibelj prijetila od bulonjskog vojnog logora; međutim, ni 
u koje vrijeme policija nije imala oštroumnije ni vještije rukovodioce. 

U času kad ova pripovijest počinje, nekakva kukavica kakvih se uvijek 
nađe unutar zavjera koje nisu svedene na mali broj jednako jakih ljudi, neki 
urotnik kome siu zaprijetili smrću dao je podatke, na sreću nepotpune u 
pogledu rasprostranjenosti zavjere, ali dosta određene o samom cilju 
pothvata. Zato je policija pustila, kao što je Malin bio rekao Grevinu, da 
zavjerenici, pod prismotrom, djeluju na slobodi da bi zatim u potpunosti 
obuhvatila razgranatu urotu. Donekle je vladu ipak prisilio da djeluje George 
Cadoudal, veoma aktivan čovjek, koji nikoga nije pitao za savjet nego je 
radio po svojoj pameti i koji se u Parizu bio sakrio sa dvadeset i pet šuana, 
gotovih da napadnu Prvog konzula. 

Laurence je u svom srcu sjedinila mržnju i ljubav. Srušiti Bonapartea i 
ponovo dovesti Burbonce, nije li to značilo da će njezini bratići ponovo moći 
preuzeti Gondreville i obogatiti se? Ova dva osjećaja, u suprotnosti jedan s 
drugim, dostaju, pogotovo kad siu nekome dvadeset i tri godine, da razvije 
svu duševnu sposobnost i životnu snagu. Zato je, već dva mjeseca, Laurence 
izgledala stanovnicima Cing-Cygnea ljepša nego što je ikad bila. Njezini 
obrazi bijahu postali ružičasti, nada je njeno čelo načas gordošću ozari vala; 
ali, kad su čitali večernju ,Gazetu" i kad siu se konzervativne odluke Prvoga 
konzula nizale, ona je obarala oči da u njima ne bi zamijetili opasno 
saznanje o skorom padu toga neprijatelja Burbonaca. Nitko, dakle, nije u 
dvorcu ni sumnjao da je minule noći mlada grofica ponovo vidjela svoje 
bratučede. 

Oba sina gospodina i gospođe d'Haiuteserre bijahu proveli noć u grofici 
noj sobi, pod istim krovom pod kojim, su spavali njihovi roditelji, jer 
Laurence je otišla, da ne pobudi sumnju, između dva i tri sata izjutra na 
ugovoreno mjesto k svojim bratićima i odvela ih u dubinu šume gdje ih je 
sakrila u napuštenu kolibu nekog čuvara šume. 

Budući da je bila sigurna da će ih ponovo vidjeti, Laurence nije ni 
najmanjim znakom pokazala svoju radost niti je bilo čime odala da jiu je 
uzbudilo iščekivanje; ukratko, ona je bila hladnokrvna. Lijepa Katarina, kći 
njezine dojilje, i Gothard, oboje upućeni u tajnu, podesili su svoje ponašanje 
prema gospodaričinu. Katarini je bilo devetnaest godina. U toj je dobi, kao i 
Gotharđovoj, mlada djevojka fanatična i ona će prije dati da joj odsijeku 
glavu nego i jednu riječ reći. Gothard, pak, samo da osjeti parfem kojim je 
grofica običavala namirisati svoju kosu i haljine, pustio bi da ga stave na 
najveće muke a da ni riječi ne bi izustio. 


VI 
ŽIVOT KRALJEVIH PRISTALICA I NJIHOVE FIZIONOMIJE ZA 
KONZULATA 


U času kad se Marta, obaviještena o opasnosti koja je predstojala, šuljala 
brzo i neosjetno kao sjena prema breši koju joj je Michu označio, salon 
dvorca Cing-Cygne izgledao je najmiroljubivije na svijetu. Njegovi su 
stanovnici bili tako daleko od pomisli na oluju koja se upravo imala sručiti 
na njih, da bi njihovo držanje pobudilo samilost kod prvog čovjeka koji bi 
upoznao njihov položaj. 

U visokom kaminu, ukrašenom staklenom plohom po kojoj su plesale 
pastirice u širokim suknj ama plamsala je vatra kaikva se loži samo u 
dvorcima na rubu šume. Pokraj kamina se mlada grofica, u neku ruku, 
izvalila potpuno iscrpljena na veliki četvrtasti naslonjač iz pozlaćena drveta, 
obložen divnom kineskom svilom zelene boje. Budući da je došla na 
izviđanje ispred skupine plemića da bi ih sretno dovela do prenoćišta, 
njihove posljednje etape prije ulaska u Pariz, ona se vratila tek u šest sati sa 
samog kraja Briea i našla pri večeri gospodina i gospođu d'Hauteserre. 
Izgladnjela, ona je sjela za stol a da nije ni skinula svoje blatnjavo jahaće 
odijelo ni visoke cipele. Umjesto da se poslije večere skine, ona se oeutjela 
tako iscrpljenom od svih napora da je pustila da joj lijepa nepokrivena glava, 
s bezbroj plavih kovrčica, padne na naslon naslonjača, a noge je ispružila na 
okrugli podnožak. Vatra je sušila blato na njezinu jahaćem odijelu i 
cipelama. Njezine rukavice od jelenske kože, mali šešir od dabrovine, zelena 
koprena i korbač bili su još na konzoli, kamo ih je bila bacila. Čas bi 
pogledavala na starinski Boulleov sat, koji se nalazio na oplati kamina 
između dva velika svijećnjaka s cvjetovima, da bi ustanovila, prema satu, da 
li su četiri zavjerenika već legla, čas opet prema stolu za boston, smještenom 
ispred kamina, a za kojim su sjedili gospodin d'Hauteserre sa ženom i 
župnik iž Cing-Cygnea sa sestrom. 

Pa da ova lica čak i nisu bila upletena u ovu dramu, svojom bi ličnošću 
ipak zaslužila da prikažu kakvo je držanje zauzeo dio plemstva poslije svoga 
poraza od 1793. U tom smislu, opis salona kuće Cing-Cygne otkriva 
historiju u domaćem ruhu. 

Visok, suh, punokrvan i krepka zdravlja plemić, kome su bile pedeset i 
dvije godine, bio je važio za čovjeka sposobna za velika djela da nije bilo 
njegovih očiju boje plave fajanse koje su izražavale krajnju prostodušnost, 
Cijela njegova unutrašnjost odražavala se na njegovu licu koje se završavalo 
dugom i izvinutom bradom,, a razmak između nosa i usta, nerazmjeran u 
odnosu na zakone crtanja, davao mu je izgled podložnosti, što je bilo u 
savršenom skladu s. njegovim karakterom s kojim su se usklađivale 
najsitnije pojedinosti njegove fizionomije. 

Njegov šešir, koji je gotovo cio dan nosio, izvaljao mu je naprosto sijedu 
kosu te je izgledala kao pust i tako tvorila neku vrst kalote koja je njegovoj 
glavi davala kruškolik izgled. Njegovo čelo, veoma naborano zbog života na 
selu i neprekidnih briga, bite je nisko i bez izraza. Orlovski je nos davao 
nešto izražajnosti njegovu licu; jedini znak njegove snage bio mu je u gustim 
obrvama koje siu zadržale svoju crnu boju i u živoj obojenosti njegove kože; 
taj znak, međutim, nije varao, jer je plemić, iako jednostavan i blag, bio 
monarhist i katolik, i nikakvi obziri ne bi ga natjerali da prijeđe na drugu 
stranu. Taj bi dobričina pustio da ga uhapse, ni metka ne bi ispalio na 
gradske stražare, već bi posve tiho pošao na stratište. Tri hiljade doživotne 
rente, njegov jedini izvor prihoda, spriječili su ga da emigrira. On je, dakle, 


slušao stvarnu vladu, voleći i dalje kraljevsku obitelj i želeći njezin povratak 
na vlast; ali on bi ipak bio odbio da se izloži pogibelji učestvujući u kojem 
pokušaju u korist Burbonaca. Pripadao je onom dijelu rojalista koji su se 
vječito sjećali da su ih tukli i pljačkali; oni su, otada, bili nijemi, štedljivi, 
zlopamtila, bez energije, ali .nesposobni za bilo kakva odricanja ni žrtve; bili 
su potpuno spremni da pozdrave pobjedonosnu monarhiju, bili su prijatelji 
vjere i svećenika, ali riješeni da podnesu svako poniženje koje im je zao udes 
dodijelio). Tad to više ne znači imati neko mišljenje, to je obično jogunstvo. U 
političkim je strankama djelovanje bitno. 

Bez duha, ali lojalan, škrt kao seljak, a ipak plemenitih manira, smion u 
svojim željama, ali oprezan u govoru i djelima, koristeći se svim i svačim, 
spreman da pusti da ga imenuju načelnikom Cing-Cygnea, gospodin 
d'Hauteserre je izvrsno oličavao one časne plemiće kojima je Bog na čelo 
utisnuo riječ ,,crvić", koji su dopustili da preko njihovih dvoraca i glava 
prohuji oluja Revolucije, koji su se za Restauracije, ponosni na svoju 
opreznu privrženost, opet podigli obogaćeni svojim skrivenim uštedama i 
koji su se iznova vratili u svoja sela poslije 1830. Njegovo odijelo, izražajni 
omotač toga značaja, prikazivalo je čovjeka i njegovo vrijeme. Gospodin 
d'Hauteserre nosio je jedan od onih širokih ogrtača, lješnjakove boje i s 
malim ovratnikom, kakve je posljednji vojvoda orleanski bio uveo u .modu 
po svom povratku iz Engleske i koji su za Revolucije značili nekakvo 
poravnavanje između ružne pučke nošnje i elegantnih aristokratskih 
redengota. Ispod njegova baršunastog prsluka ukrašena svilenim prugama, 
koji je po kroju podsjećao na Robespierreove i Saint-Justove prsluke, vidio 
se na grudima gornji dio čipke, sitno naborane povrh košulje. On je još 
nosio kratke hlače, ali su te bile od prosta modra sukna, s potamnjelim 
čeličnim kopčama. Crne čarape od gruba konca lijepo su oblikovale njegove 
noge kao u jelena, obuvene u proste cipele koje su dokoljenice od crna 
sukna čvrsto pridržavale. Nosio je još uvijek muslinski ovratnik s bezbrojnim 
naborima, pričvršćen zlatnom kopčom pod grlom,. Jamačno da dobričina 
nije ni pomišljao na politički eklekticizam kad je usvojio ovaj način 
odijevanja, u isto vrijeme seljački, revolucionarni i aristokratski; on se 
potpuno bezazleno vladao prema prilikama. 

Gospođa  d'Hauteserre, žena od četrdeset godina, iscrpljena 
uzrujavanjima, bila je ocvala, a držala se uvijek kao da pozira pred slikarom; 
njezina čipkasta kapa, ukrašena vrpcama od bijela atlasa, uvelike je 
pridonosila njezinu tako svečanom izgledu. Ona je još uvijek prašila kosu 
iako je na sebi imala bijelu maramu i svilenu tamnosmeđu haljinu s ravnim 
rukavima i veoma širokom suknjom, kakvu je jadnu odjeću posljednji plut 
nosila kraljica Marija-Antoinette. Nos joj je bio suh, brada oštra, lice skoro 
trouglasto, oči uplakane, a malko crvenila, što ga je stavljala na lice, 
oživljavalo je njezine sive oči. Ona je šmrkala duhan i svaki put je to činila s 
onom ljupkom smctrenošću koju su kaćiperke nekad zloupotrebljavale, ali 
sve pojedinosti njezina šmrkanja svodile su se na ceremoniju koja se može 
objasniti jednom rečenicom: imala je lijepe ruke. 

Nekadašnji kućni učitelj braće de Simeuse i prijatelj velečasnog 
d'Hauteserrea, opat Male braće, imenom Goujet, bio se već dvije godine 
povukao u župu u Cing-Cygne iz prijateljstva prema obitelji d'Hauteserre i 
mladoj grofici. Njegova sestra, gospođica Goujet, posjedovala je mršavih 


sedam stotina franaka rente i dodavala je taj novac slabim prihodima župe i 
vodila bratu domaćinstvo. Ni crkva ni župni dvor nisu prodani, jer su malo 
vrijedili. 

Opat Goujet je stanovao posve blizu dvorca, jer je vrt župnog dvora na 
nekoliko mjesta imao zajednički zid s perivojem dvorca. Opat Goujet je, 
stoga, dvaput tjedno sa sestrom večerao u Cing-Cygneu kamo su, svake 
večeri, dolazili da kartaju sa supruzima d'Hauteserre. Laurence nije znala ni 
karte držati. Opat Goujet, starac srebrne kose i lica bijela kao u stare žene, 
ljubazna, osmijeha, blaga i umiljata glasa, imao je bezbojno i dosta lutkasto 
lice koje su njegovo inteligentno čelo i vrlo umne oči činile izražajnim. Bio je 
srednjega stasa, dobro građen, i još je uvijek nosio crni habit na francuski 
način, na kratkim su mu hlačama i cipelama bile srebrne kopče, a nosio je 
crne svilene čarape, crni prsluk s prebačenim posuvratkom, što mu je 
davalo otmjen izgled a nije krnjilo njegovo dostojanstvo. Taj je opat, koji je za 
Restauracije postao biskup u Troyesu, bio u svom ranijem životu naviknut 
da prosuđuje mlade ljude te je stoga prozreo velik Laurencin karakter; on je 
ocijenio njezinu punu vrijednost i od prvog je časa toj djevojci poklanjao 
pažnju punu poštovanja, što je uvelike pridonijelo ne samo njezinu 
neovisnom položaju u Cing-Cygneu nego i činjenici da je uspjela potciniti 
strogu staru damu i dobrog plemića koje bi ona, prema običajima, zacijelo 
bila dužna da sluša. 

Opat Goujet je već dva mjeseca posmatrao mladu groficu onom 
pronicavošću koja je svećenicima svojstvena; i mada nije znao da ova 
djevojka od dvadeset i tri godine, u časlu dok joj slabačke ruke razmrsuju 
odriješen_ gajtan_ jahaćeg odijela, snuje da sruši Bonapartea, ipak je 
pretpostavljao da je nekakav veliki plan uzbuđuje. 

Gospođica Goujet išla je u red onih djevojaka koje manje domišljati ljudi, 
opisavši ih s nekoliko riječi, predočuju sebi kao velike glupače. Ona je znala 
da je ružna, pa se prva podsmijevala svojoj rugobi pokazujući svoje duge 
zube žute kao i njezina koža i koščate ruke. Bila je u biti dobra i vesela. 
Nosila je staromodni haljetak iz starih vremena, veoma široku suknju s 
džepovima koji su uvijek bili puni ključeva, kapu s vrpcama i malu vlasulju. 
Vrlo rano je poprimila izgled žene od četrdeset godina, no ona je to, kako je 
govorila, nadoknađivala time što je takav izgled zadržala tokom dvadeset 
godina. Poštovala je plemstvo, ali odajući plemenitim osobama sve ono 
poštovanje i uvaženje koje njihov položaj zahtijeva, umjela je da očuva i 
vlastito dostojanstvo. 

Ovo je društvo došlo u veoma dobar čas gospođi d'Hauteserre koja se 
nije, kao njezin muž, bavila poljskim poslovima niti ju je, kao mladu groficu, 
okrepljivala mržnja u ovakvom teškom osamljeničkom životu. I stanje u 
zemlji se tokom prošlih šest godina bilo, u neku ruku, popravilo. Katolički 
kult je bio ponovo uspostavljen pa su ljudi mogli obavljati svoje vjerske 
dužnosti, a to je na selu odjeknulo jače nego igdje drugdje. Gospodin i 
gospođa d'Hauteserre mogli su se, ohrabreni konzervativnim odlukama 
Prvoga konzula, dopisivati sa svojim sinovima i primati njihove vijesti, nisu 
više morali strepiti za njih, već su ih molili neka traže da ih izbrišu sa spiska 
izbjeglica i da se vrate u Francusku. Državna blagajna bila je isplatila 
zaostatke rente i redovito ih plaćala svakog polugodišta. Supruzi 
d'Hauteserre imali su tada osim svoje doživotne rente, još hiljadu franaka 


godišnjeg dohotka. Starac je sam sebi čestitao na svojim mudrim 
predviđanjima; on bijaše, u isto vrijeme kad i njegova štićenica, uložio svu 
svoju ušteđevinu od dvadeset hiljada franaka prije 18. brumairea, kad su, 
kao što je poznato, državni papiri poskočili od dvanaest na osamnaest 
franaka. 

Cing-Cygne je dugo vremena bio ogoljen, prazan i opustošen. Oprezni 
skrbnik proračlunano nije htio da mu, u vrijeme revolucionarnog vrenja, 
mijenja izgled, ali po Amjenskom miru otputovao je u Troyes da iz jedne i 
druge palače donese preostale stvari koje je otkupio od staretinara. Salon je 
tad bio njegovom brigom namješten. Dvije lijepe zavjese od bijele kineske 
svile sa zelenim cvjetovima, iz nekadašnje palače Simeuseovih ukrašavale su 
svih šest prozora salona U kojem je sjedilo ovih šest osoba. Ta je golema 
prostorija potpuno obložena drvenim plohama koje su bile uokvirene 
biserom ukrašenim šipkama i na uglovima imale groteskne figurice obojene 
sivom bojom u dva tona. Četvora vrata bila su, na svom gornjem dijelu, 
oslikana motivima u sivoj boji kakvi su bili u modi za Louisa XV. Dobričina 
je bio u Troyesu pronašao pozlaćene konzole., komad pokućstvia obložen 
teškom zelenom svilom, kristalni luster, stol za igranje s: inkrustacijama — i 
sve što je moglo biti od koristi za obnovu Cing-Cygnea. Godine 1792. bilo je 
cjelokupno pokućstvo dvorca oduzeto, jer je pljačkanje palača navelo ljude u 
dolini na sličan postupak. Kad je starac išao u Troyes, svaki put se odanle 
vraćao s kojom relikvijom staroga sjaja — katkad je to bio lijep sag poput 
onoga kakvim je bio zastrt pod u salonu, katkad dio stolnog suda ili stari 
porculan iz Saxea ili Sevresa. On se već prije šest mjeseci bio usudio da 
iskopa srebrniniu kuće Cing-Cygne koju je kuhar bio zakopao u svojoj 
kućici smještenoj na kraju jednog od dugačkih predgrađa grada Troyesa. 

Taj vjerni sluga, imenom Durieu, i njegova žena nisu nikad napustili 
svoju gospodaricu. Durieu je bio faktotum u dvorcu u kojem je njegova žena 
vodila brigu o cijelom kućanstvu. Sluzi Durieuu je u kuhinji pomagala 
Katarinina sestra. On ju je Upućivaou svoje umijeće pa se razvijala u 
odličnu kuharicu. Stari vrtlar, njegova žena, njihov sin nadničar i kći 
kravarica upotpunjavali su poslugu u dvorcu. Već prije šest mjeseci 
Dirueuova je žena dala krišom napraviti livreje s bojama kuće Cing-Cygnea 
za vrtlarova sina i za Gotharda. Iako ju je plemić pošteno izgrdio zbog ove 
neopreznosti, ona je uživala kad je na dan svetog Lavre, Laurencina 
imendana, večera bila poslužena gotovo kao u prošlim vremenima. 

To mučno i sporo obnavljanje stvari veselilo je gospodina i gospođu 
d'Hauteserre kao i Durieuove. Laurence se smijala tim, kako ih je ona zvala, 
djetinjarijama. Međutim, dobričina d'Hauteserre mislio je jednakona stvari 
koje imaju trajnu vrijednost: popravljao je zgrade, nanovo podizao zidove, 
sadio posvuda gdje je držao da će kakvo drvo nići i nije puštao da ni pedalj 
zemlje ostane neiskorišten. On je, stoga, bio za cijelu dolinu autoritet što se 
tiče poljoprivrede. Umio je nanovo doći do sto jutara spornog zemljišta koje 
je ostalo neprodano, a općina ga je pomutnjom bila pridodala svojim 
zemljama; on je to zemljište pretvorio u vještačke livade na kojima je bilo 
dosta hrane za svu vlastelinsku stoku, a unaokolo je svuda zasadio topole 
koje su se, nakon šest godina, divno razrasle. Namjeravao je nanovo kupiti 
neke zemlje i iskoristiti sve vlastelinske zgrade kako bi uredio drugi majur, 
kojim je sam želioupravljati. 


Već je dvije godine, dakle, život u dvorcu tekao gotovo sretno. Gospodin 
d'Hauteserre odlazio je od kuće kad se sunce rađalo i nadzirao svoje 
radnike, jer je uvijek davao posla ljudima; zatim se vraćao na ručak, kasnije 
uzjahivao tovarnog konjića i kao čuvar obilazio imanje; potom, kad se vratio 
da večera, on je svoj radni dan završavao bostomom. Svaki stanovnik dvorca 
imaoje svoj posao, pa je život tekao, sređeno kao u samostanu. Taj je red 
remetila jedino Laurence svojim iznenadnim putovanjima, svojim 
izbivanjima, onim što je gospođa d'Hauteserre nazivala njezinim bježanjem. 
Uza sve to, u Cing-Cygneu je postojala dvovrsna politika i razlozi za 
nesuglasice. Prvo, Durieu i njegova žena bili su ljubomorni na Katarinu i 
Gotharda koji su bili prisniji od njih s njihovom mladom gospodaricom, 
idolom kuće. Osim toga, supruzi d'Hauteserre, koje su podržavali gospođica 
Goujet i njezin brat župnik, željeli su da se njihovi sinovi, kao. i blizanci de 
Simeuse, vrate i sudjeluju u tom mirnom i sretnom životu umjesto da se 
muče živeći u inozemstvu. Laurenci je mrsko bilo takvo pogađanje, i ona je 
bila predstavnik pravoga rojalizma, borbenog i neumoljivog. 

Četvoro starih ljudi, koji nisu željeli da upropaste svoj sretni život niti da 
izgube taj komadić zemlje otet divljim vodama revolucionarne bujice, 
pokušavali su da predobiju mladu djevojku za svoj način mišljenja, jer su 
predviđali da ona ima mnogo udjela u protivljenju njihovih sinova i braće de 
Simeuse da se vrate u Francusku. Oholi prezir koji je njihova štićenica 
pokazivala plašio je jadne ljude koji se nisu nipošto varali kad su mislili da 
bi ona mogla počiniti kakvu ludost. To neslaganje izbijalo je povodom 
eksplozije paklenog stroja u ulici SaintNicaise, prvog pokušaja kraljevih 
pristalica uperenog protiv pobjednika kod Marenga, nakon njegova odbijanja 
da pregovara s Burboncima. Hauteserreovi su smatrali srećom što je 
Bonaparte izbjegao toj opasnosti, jer su mislili da je taj atentat djelo 
republikanaca. Laurence je plakala od bijesa što se Prvi konzul spasio. 
Njezin je očaj nadvladaonjeno uobičajeno pritvoretvo: ona optuži Boga da je 
iznevjerio sinove svetog Louisa. 

— Ja bih bila uspjela, zacijelo! — poviče ona. — Zar da se ne mogu s 
punim pravom upotrijebiti sva moguća sredstva protiv uzurpiranja vlasti? — 
reče ona opatu Goujetu kad je na svim licima zamijetila duboko čuđenje 
izazvano njezinim riječima. 

— Drago dijete — odvrati opat Goujet — filozofi su mnogo napadali i 
kudili crkvu zbog njezina tvrđenja da se protiv uzurpatora može upotrijebiti 
ono oružje koje je i uzurpator upotrebljavao za svoje ciljeve; no, danas, crkva 
previše duguje gospodinu Prvom konzulu a da ga ne bi štitila i davala mu 
jamstvo protiv te maksime koju su, uostalom, jezuiti izmislili. 

— Crkva nas dakle napušta! — odvratila je ona natmureno. 

Od toga je dana mlada grofica uvijek napuštala salon kad bi četvoro 
starih počelo govoriti kako je potrebno da se čovjek pokori sudbini. 

Umjesto da raspravlja o principima, župnik je, spretnije nego skrbnik, od 
nekoga vremena počeo isticati prednost konzularne vlasti, ali nipošto u 
namjeri da predobije groficu, nego da bi u njezinim očima uhvatio neki izraz 
koji bi mu rasvijetlio njene planove. Gothardova izbivanja, učestale 
Laurencine šetnje, pa zabrinutost koja se posljednjih dana pojavila na 
njezinu licu, ukratko, mnoštvo sitnica koje u tihom i smirenom životu u 
Cing-Cygneu nisu mogle izbjeći uznemirenom pogledu Hauteserreovih, 


opata Goujeta i Durieuovih — sve je to pobudilo bojazan u srcu ovih 
podložnih rojalista. Međutim, kako se ništa nije događalo, a na političkom 
obzoru vladao je već nekoliko dana najpotpuniji mir, život je u dvorcu počeo 
iznova teći svojim uobičajenim tokom. Svatko je grofičine šetnje pripisivao 
njezinoj strasti za lovom. 

Čovjek može sebi da predoči duboki mir koji je vladao u perivoju, u 
dvorištima, napolju, u devet sati, u dvorcu Cing-Cygne gdje su u tom času 
stvari i ljudi izgledali tako skladni, gdje je najdublja tišina vladala, obilje 
nadolazilo a stari se i mudri plemić nadao da će sretnim razvojem stvari 
uspjeti da svoju štićenicu privede svojoj sistematskoj pokornosti. Rojalisti su 
nastavljali da igraju boston, igru kojom su se, jer je bila izmišljena u čast 
američkih ustanika, širile po cijeloj Francuskoj ideje o nezavisnosti u tom 
frivolnom obliku, a riječi su podsjećale na borbu ustanika koju je podupirao 
i Louis XVI. Sve onako igrajući se ,nezavisnosti" i ,bijede", oni su posmatrali 
mladu djevojku koja je, ubrzo svladana snom, zaspala s podrugljivim 
smiješkom na usnama: posljednja njezina misao bila je upravljena mirnoj 
slici toga stola, slici koja bi doista bila žestoko poremećena kad bi 
Hauteserreovi saznali da su njihovi sinovi prošle noći spavali pod njihovim 
krovom. Koja mlada djevojka od dvadeset i tri godine ne bi bila, kao i ona, 
gorda što je kovač svoje sudbine i ne bi, kao i ona, laganom kretnjom 
pokazala svoje sažaljenje prema onima za koje je mislila da joj ni izdaleka 
nisu ravni? 


— Spava — reče opat. — Nikad je nisam vidio tako umornu. 
— Durieu mi je rekao da je njezina kobila premorena — primijeti gospođa 
d'Hauteserre. — Puška nije upotrijebljena, jer joj je čanak čist, prema tome 


Laurence nije bila u lovu. 

— Vranića mu! — nastavi župnik — tu nešto nije u redu. 

— Koješta! — poviče gospođica Goujet — kad su meni bile dvadeset i tri 
godine i kad sam shvatila da ću ostati usidjelicom, jurila sam i malo se 
drukčije zamarala. Potpuno shvaćam što grofica šeće poljima a ne misli da 
ubija divljač. Eto! uskoro će se navršiti dvanaest godina otkako nije vidjela 
svoje bratiće, a ona ih voli; pa dobro, da sam ja na njezinu mjestu, i da sam 
mlada i lijepa kao ona, otišla bih trkom u Njemačku! Granica privlači jadnu 
dušicu možda baš zato. 


— Malo se nezgodno izražavate, gospođice Goujet — kaza župnik 
smiješeći se. 
— Ali ja vidim — nastavi ona — da vas uznemiruju odlasci i dolasci 


djevojke od dvadeset i tri godina, i ja vam ih objašnjavam. 

— Njezini će se bratići vratiti, ona će biti bogata pa će se konačno smiriti 
— kaza dobričina d'Hauteserre. 

— Dao Bog! — poviče stara dama uzevši zlatnu burmuticu koju je, od 
vremena doživotnog konzulata, nanovo izvukla na svjetlost dana. 

— Ima novosti u našem kraju — reče dobričina d'Hauteserre župniku. — 
Malin je od sinoć u Gondrevilleu. 

— Malin? — poviče Laurence koja se na zvuk toga imena probudila iako je 
čvrsto spavala. 

— Da — odvrati župnik — ali noćas ponovo odlazi, pa ljudi svašta govore 
povodom toga naglog putovanja. 

— Taj je čovjek — kaza Laurence — zao duh naših dviju kuća. 


Mlada je grofica upravo sanjala o svojim bratićima i o mladim 
Hauteserreovima i vidjela da im prijeti opasnost. Njezine se lijepe oči ukoče i 
potamne na pomisao kakvima se oni opasnostima izlažu u Parizu; ona se 
naglo podiže i pope bez riječi u svoju sobu. Stanovala je u sobi za goste, 
pokraj koje su još bile radna soba i soba za molitvu, smještene u kulici koja 
je gledala na šumu. Kad je izišla iz salona, začu se lavež pasa i lupanje na 
malim rešetkastim vratima, a Durieu, unezvijerena lica, upade u salon i 
izjavi: 

— Evo načelnika! Ima nešto novo! 

Taj je načelnik, nekadašnji nadglednik radova kod porodice de Simeuse, 
ponekad dolazio u dvorac gdje su mu Hauteserreovi, zbog političkih razloga, 
ukazivali pažnju kojoj je on pridavao najveću važnost. Taj čovjek, imenom 
Goulard, bio se oženio nekom bogatom trgovkinjom iz Troyesa koja je imala 
posjed u općini Cing-Cygne, a on ga je uvećao zemljama jedne bogate opatije 
izdavši za tu kupovinu svu svoju uštedu. Prostrana opatija Val-desPreux, 
udaljena samo četvrt milje od dvorca, bila je gotovo jednako sjajno 
obitavalište kao i Gondreville, a on i njegova žena su u njemu živjeli kao dva 
štakora u katedrali. 

— Goulard, ti si se dobro nagulio! — rekla mu je smijući se Laurence kad 
ga je prvi put vidjela u Cing-Cygneu. 

Premda je bio svom dušom uz Republiku, a grofica ga je hladno primila, 
osjećao je ipak poštovanje koje ga je vezivalo uz porodice Cing-Cygne i de 
Simeuse. Upravo zbog toga pravio se kao da ne vidi ništa cd onoga što se u 
dvorcu dešava. To je za njega značilo da se pravi kao da u dvorcu ne vidi 
portrete Louisa XVI, Marije-Antodnette, kraljeve djece, kraljeva mlađeg 
brata, grofa d'Artoisa, Cazalesa i Charlotrte Corday, koji su resili zidove 
salona; zatim da ne zamjerava što se u njegovu prisustvu priželjkuje propast 
Republike, ni da se ruga petorici direktora i svim tadašnjim kombinacijama. 

Položaj toga čovjeka koji je, poput mnogih skorojevića, obogativši se, 
nanovo počeo držati do starih porodica želeći se uz njih vezati, iskoristile su 
dvije osobe, zanimanje kojih je Michu u prvi mah pogodio, i koji su, prije 
svog polaska u Gondreville, bili pretražili čitav kraj. 


VII 
KUĆNA PREMETAČINA 


Čovjek lijepih tradicija stare policije i Corentin, taj feniks uhoda, bili su u 
tajnoj misiji. Malin se nije varao kad je mislio da ova dva umjetnika 
tragičnih lakrdija igraju dvostruku igru, zbog toga je možda potrebno, prije 
nego ih vidimo na djelu, da se osvrnemo malo na čovjeka čiji su oni bili 
izvršioci. Kad je postao Prvim konzulom, Bonaparte je zatekao Fouchea na 
čelu glavne policije. Revolucija je otvoreno i s pravom osnovala posebno 
ministarstvo policije. Međutim, po svom povratku iz Marenga, Bonaparte je 
osnovao policijsku prefekturu na čelo koje je postavio Duboisa, člana 
Konventa, koji je kasnije postao grof de Lapparent. Fouche je držao da je 
ministarstvo policije najvažniji resor u vladi koja ima dalekosežne planove i 
određenu politiku, pa je smatrao tu promjenu nesrećom ili, u najmanju 
ruku, nepovjerenjem prema njemu samom. Pošto je Napoleon, povodom 
afere s paklenim strojem i zavjere o kojoj je ovdje riječ, spoznao vanrednu 


nadmoćnost toga velikog državnika, vratio mu je ponovo ministarstvo 
policije. Kasnije, kad su ga zaplašile sposobnosti koje je Foućherazvio za 
njegova odsustva, povodom afere Walcheren,29? car dade ho ministarstvo 
vojvodi od Roviga, a vojvodu od Otranta pošalje da upravlja Ilirskim 
pokrajinama, što je za njega predstavljalo pravo izgnanstvo. 

Taj neobični duh, koji je donekle plašio Napoleotna, nije se u Foucheu 
odjednom razvio. Ovaj neugledni član Konvanta, jedan od najneobičnijih i 
najnepravednije osuđivanih ljudi svoga vremena, razvio je svoje sposobnosti 
za vrijeme velikih nemira. Pod Direktorijem se podigao do visine na kojoj 
mudri ljudi znaju da predvide budućnost sudeći po prošlosti; onda se, poput 
nekih osrednjih glumaca koji izvanredno zablistaju zahvaljujući iznenadnom 
blijesku, posebno istakao svojom umješnošću za kratke revolucije od 18. 
brumairea. 

Taj čovjek blijeda lica, odgojen u duhu samostanske dvoličnosti, znao je 
za tajne gorštaka kojima je i sam pripadao i rojalista kojima se najzad 
priklonio; proučavao je strpljivo i šutke ljude, stvari i interese na političkoj 
pozornici; prodro je u Bonaparteove tajne, dao mu korisne savjete i 
dragocjena obavještenja. Zadovoljan što je pokazao svoju umješnost i 
korisnost, Fouche se dobro čuvao da se sav otkrije, jer je želio da ostane na 
čelu afera; ali je upravo Napoleonova neodlučnost prema njemu bila 
uzrokom što je nanovo stekao svoju političku slobodu. Nezahvalnost, ili bolje 
rekavši Napoleonovo nepovjerenje nakon afere Walcheren, objašnjava lik 
toga čovjeka koji, na svoju nesreću, nije bio velikaš po rođenju pa se u svom 
ponašanju slijepo povodio za knezom Talleyrand.om. U ovom času ni njegovi 
prijašnji ni sadašnji kolege nisu ni naslućivali svu širinu njegova duha, čisto 
ministarskog i po suštini režimskog, tačna u svojim predviđanjima i 
nevjerojatno! pronicava. Svakako da danas svaki nepristrani historičar zna 
da je Napoleonovo pretjerano samoljublje bilo jedan od tisuća razloga 
njegova pada, a on je, uostalom, teško okajao svoje pogreške. Taj je 
nepovjerljivi vladar bio ljubomoran na svoju tek rođenu vlast, što je utjecalo 
na njegove čine baš kao i njegova potajna mržnja prema sposobnim ljudima, 
dragocjenoj ostavštini Republike, s kojima bi bio mogao sastaviti vladu i njoj 
prepustiti da njegove zamisli provodi u djelo. Talleyrand i Fouche nisu bili 
jedini prema kojima je bio sumnjičav. No, zla sreća uzurpatora je upravo u 
tome što su im neprijatelji ljudi koji su im pomogli do krune, kao i oni 
kojima s,u je oteli. Napoleon nije nikad uspio potpuno uvjeriti o svojem 
suverenitetu ljude koji su mu bili pretpostavljeni ili njemu ravni, kao ni one 
koji su držali do zakona; nitko, dakle, nije mislio da ga položena zakletva 
obavezuje prema njemu. Malin, čovjek osrednjih sposobnosti, nesposoban 
da ocijeni mračan Foucheov genij i da se čuva njegova pronicava pogleda, 
opržio se, kao leptir na svijeći, kad je pošao k njemu da ga u povjerenju 
zamoli neka mu pošalje agente u Gondreville gdje se nadao, kako je rekao, 
da će moći zavjeru rasvijetliti. Fouche se pitao, a da svoga prijatelja nije 
ispitivanjem plašio, zašto li Malin ide u Gondreville a ne daje mu odmah u 
Parizu obavještenja koja možda ima. Bivši oratorijanac, odgajan u duhu 
podvala i upućen u dvostruku igru mnogih članova Konventa, reče sam sebi: 

— Od koga je Malin mogao doznati nešto, kad ni mi još ne znamo mnogo? 

Fouche je zato zaključio da tu mora da postoji neko prikriveno 
saučesništvo od kojega Malin nešto očekuje, no on se dobro čuvao da o tom 


išta kaže Prvom konzulu. Više je volio da učini Malina svojim oruđem nego 
da ga upropasti. Fouche je na taj način sačuvao za sebe velik dio tajni koje 
je na prepad otkrivao i tako ovladao ljudima više nego Bonaparte. Upravo je 
ta dvoličnost bila jedna od stvari koje je Napoleon zamjerao svom ministru. 
Foiuehe je znao za nevaljalstvo kojim se Malin domogao gondrevilske zemlje 
a što ga je prisiljavalo da motri na gospodu de Simeuse. Braća de Simeuse 
služila su u Condeovoj vojsci, gospođica de Cing-Cygne bila je njihova 
sestrična, dakle, bilo je moguće da su oni u okolici i da učestvuju lu zavjeri; 
njihovo je učešće umiješalo u zavjeru i porodicu de Conde kojoj su bili 
privrženi. Gospodin de Talleyrand i Fouche nastojali su da rasvijetle tu vrlo 
mračnu stranu zavjere od 1803. godine. 

Fouche je cijelu stvar razmotrio brzo i lucidno. Međutim, između Malina, 
Talleyranda i njega postojale su spone koje su ga natjerale da. najpažljivije 
postupa, ali i da poželi da potpuno upozna unutrašnjost gondrevilskog 
dvorca. Corentin je bio potpuno odan Foucheu, kao što je gospodin de 
Besnardiere bio privržen knezu de NTalleyrandu, Gentz gospodinu 
Metternichu, Dundas Pittu, Duroc Napoleonu, kao Chavigny kardinalu 
Richelieuu. Corentin nije bio samo savjetnik ovog ministra nego njegov zao 
duh, ukratko, potajni Tristan ovog Louisa XI; zato ga je Fouche, prirodno, 
pustio da ostane u ministarstvu policije kako bi joj sačuvao čovjeka sigurna 
oka i čvrste ruke. Mora da je taj mladić, kako se pričalo, bio vrlo blizu 
Foucheu po onakvu srodstvu kakva se obično ne priznaju otvoreno, jer ga je 
on izdašno nagrađivao za svako njegovo djelo. Corentin se sprijateljio s 
Peyradeom, starim učenikom posljednjeg redarstvenog upravnika, a ipak 
bilo je tajni koje nije odavao Peyradeu. Fouche je naredio Corentinu da 
pretraži gondrevilski dvorac, njegov plan dobro upamti i izvidi sva, ma i 
najmanja, skrovišta. 

— Možda ćemo se morati tamo ponovo vratiti — kaza mu bivši ministar 
upravo onako kao što je Napoleon kazao svojim časnicima da tačno osmotre 
bojno polje kod Austerlitza, dokle je držao da će se povući. 

Corentin je još morao proučiti Malinovo ponašanje, ocijeniti njegov 
utjecaj u tom kraju i pripaziti na ljude koje on tu upotrebljava. Fouche je 
smatrao da su Simeuseovi već jamačno u tamošnjem kraju. Vješto luhodeći 
ta dva oficira koje je knez de Conde volio, Peyrade i Corentin mogli su dobiti 
dragocjene podatke o razgranatosti zavjere preko Rajne. U svakom slučaju 
Corentin je imao svote novca, naloge i agente koji su mu bili potrebni za 
opkoljavan je Cing-Cygnea i uhađanje područja od šume Nodesme do Pariza. 
Fouche je preporučio najveći oprez i nije dopustio da izvrše Kućnu 
premetačinu osim u slučaju da Malin dade sigurna obavještenja. Na kraju 
on obavijesti Cotrentina o neshvatljivoj Michujevoj ličnosti, o čovjeku kojega 
nadziru već tri godine. Corentin je pomislio kao i njegov šef: 

— Malin zna za zavjeru... No, tko zna da nije i Fouche umiješan? 

Corentin, koji je otputovao prije Malina, sporazumio se sa zapovjednikom 
žandarmerije i izabrao najbistrije ljude kojima je na čelo postavio nekog 
sposobnog kapetana. Corentin je kapetanu označio gondrevilski dvorac kao 
mjesto sastanka i rekao mu da pošalje noću, na četiri različite strane doline 
Cing-Cygne i u dosta velikoj udaljenosti da se ne podigne uzbuna, odred od 
dvanaest ljudi. Ta četiri odreda imala su da obrazuju četvorinu i da je 
stegnu oko dvorca Cing-Cygne. Budući da je Malin, za vrijeme svog 


savjetovanja s Grevinom, ostavio Corentina samoga u dvorcu, on je uspioda 
izvrši dio svoje misije. Kad se vratio iz perivoja, državni je savjetnik s takvom 
sigurnošću obavijestio Corentina o boravku Simeuseovih i Hauteserreovih u 
tamošnjem kraju da su oba agenta pospješila kapetana koji je, na veliku 
sreću plemića, prošao kroz šumu drvoredom dok je Micbu opijaonjegova 
špijuna Violettea. Državni je savjetnik bio počeo da tumači Peyradeu i 
Corentinu o zasjedi kojoj je upravo izbjegao. Oba Parižana mu tad ispričaju 
slučaj s puškom, pa je Grevin poslao Violettea u paviljon da sazna što se tu 
dešava. Corentin je kazao bilježniku da, radi veće sigurnosti, odvede svoga 
prijatelja, državnog savjetnika, svojoj kući u Arcis. U vrijeme kad je Michu 
odjurio u šumu i trčao prema Cing-Cygneu, Peyrađe i Corentin odoše, dakle, 
u Gondreville u neudobnom kabrioletu od vrbovine koji je vukao poštanski 
konj a njime upravljao brigadir iz Arcisa, jedan od najprepredenijih ljudi JU 
četi, čovjek koga im je zapovjednik iz Troyesa preporučio da ga uzmu sa 
sobom. 

— Najlakše ćemo sve ščepati ako ih unaprijed obavijestimo — reče 
Peyrade Corentinu. — U trenutku kad se prepadnu, kad ushtjednu spasiti 
svoje papire ili pobjeći, mi ćemo poput munje upasti među njih. 
Žandarmerijski kordon će ih, stežući se sve više oko dvorca, jednostavno 
pokupiti. Na taj način nitko neće uteći. 

— Možete im poslati načelnika — reče brigadir — on je uslužan, ne želi im 
zla, pa oni neće biti nepovjerljivi prema njemu. 

Upravo kad se Goulard spremao da legne, Corentin, koji je naredio da se 
kabriolet zaustavi u šumici, bijaše dakle došao k njemu da mu u povjerenju 
kaže kako će za nekoliko trenutaka vladin agent od njega zahtijevati da 
opkoli dvorac Cing-Cygne, da bi tu uhvatili gospodu d'Hauteserre i de 
Simeuse; i onda, ako bi oni uspjeli pobjeći, da policija namjerava utvrditi da 
li siu prošlu noć u njemu spavali te pretražiti papire gospođice de Cing- 
Cygne, a možda i pohapsiti u dvorcu služinčad i njihove gospodare. 

— Gospođica de Cing-Cygne — reče Corentin — ima, bez sumnje, moćne 
zaštitnike, jer imam potajni nalog da je obavijestim o toj premetačini i da sve 
učinim da je spasim a da sebe ne izložim sumnji. Kad jednom budem ondje, 
neću moći ništa učiniti, jer ja nisam sam, stoga otrčite u dvorac. 

Ova načelnikova posjeta sredinom večeri začudi to više igrače što je 
Goulard bio vidljivo uzrujan. 

— Gdje je grofica? — upita on. 

— Otišla je da legne — reče gospođa d'Hauteserre. 

Ne vjerujući, načelnik stade da osluškuje buku koja je dolazila s prvoga 
kata. 

— Što vam je danas, Goulard? — zapita ga gospođa d'Hauteserre. 

Goulard nije Edogao doći k sebi od čuđenja promatrajući ova lica prožeta 
nepomućenom bezazlenošću, koja može da se odražava na ljudskom licu u 
svako doba života. Pod pritiskom toga mira i nevine partije prekinuta bosto- 
na on naprosto nije shvaćao sumnje pariške policije. U ovom je času 
Laurence, klečeći u svojoj sobi za molitvu, žarko molila za uspjeh zavjere! 
Ona je molila Boga da pruži svaku pomoć Bonaparteovim ubojicama! Ona je 
strastvenozazivala Boga i preklinjala ga da uništi toga kobnog čovjeka! 
Fanatizam ljudi poput Harmodija, Judite, Jacpuesa elementa, Ankastroema, 
Charlotte Corday i Limoelana palioje ovu lijepu, djevičansku i čistu dušu. 


Katarina je raspremala krevet a Gothard zatvarao prozore, pa su lako mogli 
primijetiti Martu Michu koja je, stigavši pod Laurencine prozore, bacala u 
njih kamenčiće. 

— Gospođice, ima novosti — rekao je Gothard primijetivši neznanku. 

— Mir! — tiho će Marta — dođite da razgovaramo. 

Gothard se našao u vrtu za manje vremena nego bi ptici bilo potrebno da 
se sa drveta spusti na zemlju. 

— Za koji će časak žandarmerija opkoliti dvorac... TI — kazala je ona. 
Gothardu — osedlaj bez huke gospodaričina konja i provedi ga kroz prolaz 
na jarku koji je između ove kule i konjušnica. 

Marta je zadrhtala kad je u svojoj blizini ugledala groficu koja je pošla za 
Gotharđom. 

— Što se dogodilo? — reče Laurence jednostavno i bez vidljiva uzbuđenja. 

— Otkrivena je zavjera protiv Prvog konzula — reče Marta na uho mladoj 
grofici. — Moj muž, koji nastoji da spasi vaša dva bratića, šalje me da vam 
kažem da dođete k njemu radi dogovora. 

Laurence odstupi za tri koraka i pogleda Martu. 

— Tko ste vi? — upita ona. 

— Marta Michu. 

— Ne znam što hoćete od mene — odvratila je hladno gospođica de Cing- 
Cygne. 

— Ta. oni će zbog vas, nastradati! Dođite, u ime obitelji de Simeuse vas 
molim! — i Marta pade na koljena pruživši ruke prema Laurenci. — Da 
nema ovdje kakvih papira ili drugih stvari koje bi vas mogle izložiti 
opasnosti? S gornjeg dijela šume moj je muž malo prije opazio svjetlucanje 
žanđarskih ukrašenih šešira i pušaka. 

Gotharđ se bio već popeo, na tavan, odakle je izdaleka opazio gajtane 
žandara i kroz duboku tišinu polja začuo, topot njihovih konja; on kliznu u 
konjušnicu, osedla konja svoje gospodarice kojemu je Katarina, na jednu 
jedinu njegovu riječ, omotala kopita platnom. 

— Kamo treba da idem? — upita Laurence Martu koja je svojim neizrecivo 
iskrenim pogledom i glasom učinila veoma jak utisak na mladu groficu. 

— Kroz prolaz na jarku — kaza ona ođvodeći groficu sa sobom — ondje je 
moj plemeniti muž. Sada ćete saznati koliko jedan Juda vrijedi. 

Katarina uđe živo u salon, uze korbač, rukavice i šešir svoje gospodarice 
pa iziđe. Ovo iznenadno Katarinino ulaženje i odnošenje stvari takvom je 
rječitošću objašnjavalo naeelnikove riječi, da su gospođa d'Hauteserre i opat 
Goujet izmijenili pogled kojim su jedno drugom izrazili užasnu pomisao: 

— Došao je kraj našoj sreći! Laurence učestvuje u zavjeri, ona je 
upropastila svoje bratučede i braću d'Hauteserre... 

— Što želite reći? — upita gospodin d'Hauteserre Goularda. 

— Ta, dvorac je opkoljen i uskoro će doći da izvrše premetačinu. Ukratko, 
ako su vaši sinovi ovdje, pomozite im da se spase oni i gospoda de Simeuse. 

— Moji sinovi ovdje? — poviče zaprepašteno gospođa d'Hauteserre. 

— Mi nismo nikoga vidjeli — izjavio je gospodin d'Hauteserre. 

— To bolje! — rekao je Goulard. — Ja, međutim, suviše cijenim porodicu 
de Cing-Cygne i de Simeuse a da bih želio da im se dogodi kakva nesreća. 
Poslušajte me dobro: ako imate kakvih papira koji bi vas mogli izložiti 
neugodnostima. .. 


— Papira?... — povika plemić. 

— Jest, ako ih imate, spalite ih — nastavi načelnik — a ja sad idem da 
časak zadržim agente. 

Goulard, koji je želio da u dobrim odnosima živi s rojalistima i 
republikancima, iziđe i malo potom začu se bijesan lavež pasa. 

— Nemate više vremena, evo ih uskoro! — reče župnik. — Nego, tko li će 
obavijestiti groficu? Gdje je ona? 

— Zacijelo Katarina nije došla po njezin korbač, rukavice i šešir da ih 
negdje odloži kao relikvije — reče gospođica Goujet. 

Goulard je pokušavao da nekoliko trenutaka zadrži agente objašnjavajući 
im kako žitelji dvorca Cing-Cygne ne znaju baš ništa o zavjeri. 

— Vi ne poznajete ove ljude — rekao je Peyrade Goulardu smijući mu se u 
lice. 

Tad ova dva čovjeka, tako sladunjavo opaka, uđoše, a brigadir iz Arcisa i 
jedan žandar su ih slijedili. Pogled na pridošlice ispuni užasom četvoro 
mirnih igrača bostona koji su ostali na svojim mjestima zaplašeni jačinom 
policijskih snaga. S tratine je dopirala buka skupine od desetak žandara i 
njihovih konja koji su kopkali nogama. 

— Samo gospođica de Cing-Cygne nije ovdje — rekao je Corentin. 

— Pa ona, bez sumnje, spava u svojoj sobi — odvrati gospodin 
d'Hauteserre. 

— Dođite sa mnom, gospođe — reče Corentin jurnuvši u predsoblje i 
odatle na stubište, kamo su ga gospođica Goujet i gospođa d'Hauteserre 
slijedile. 

— Pouzdajte se u me! — nastavi Corentin šapćući staroj dami na uho — 
ja sam uz vas, ja sam vam maločas poslao načelnika. Nemojte vjerovati 
mojem kolegi, već se povjerite meni, ja ću sve vas spasiti! 

— Ama, o čemu se radi? — upitala je gospođica Goujet. 

— O životu ili o smrti! Zar to ne znate? — odvrati Corentin. 

Gospođa d'Hauteserre se obeznani. Veliko je bilo čuđenje gospođice 
Goujet, a još veće Corentinovo razočaranje kad su vidjeli da su Laureneime 
sobe prazne. Uvjeren da nitko iz perivoja ni iz dvorca nije mogao uteći u 
dolinu, gdje su dobro čuvali sve izlaze, Corentin pošalje žandara da pregleda 
sve sobe i naredi da se sve zgrade i konjušnice pretraže pa siđe u salon, 
kamo su već Durieu, njegova žena i sva služinčad dohrlili u najvećem 
uzbuđenju. Peyrade je svojim sitnim plavim očima proučavao lica svih 
prisutnih i ostao hladan i miran usred ove zbrke. Kad se Corentin pojavio 
sam, jer je gospođica Goujet ostala da se stara o gospođi d'Haiuteserre, 
začuše topot konja kroz koji se razabirao plač nekog djeteta. Konji su ušli 
kroz mala vrata na ogradi. Usred sveopćeg nespokojstva, u salon upade neki 
brigadir gurajući pred sobom Gotharđa, vezanih ruku, i Katarinu koje 
dovede pred agente. 


— Evo zarobljenika — reče on. — Ovaj mali obješenjak je bio uzjahao 
konja i htio uteći. 
— Glupane! — kaza Corentin na uho preneraženom brigadiru — zašto ih 


niste pustili da odu? Slijedeći ih, mi bismo bili neštosaznali. 

Gothard je idiotski briznuou plač, kako je bio unaprijed smislio. Katarina 
se držala tako nevino i bezazleno da je starog agenta natjerala na duboko 
razmišljanje. Pošto je Lenoirov učenik uporedio ovo dvoje djece jedno s 


drugim, pošto je proučio glupav izgled staroga plemića koga je držao 
prepredenim, te umnoga župnika koji se igrao žetonima, i zaprepaštenu 
služinčad, i preneražene Durieuove, on priđe Corentinu i reče mu posve 
tiho: 

— Mi nemamo posla s glupacima! 

Corentin odgovori najprije pogledom upravljenim na stol za igranje, a 
onda doda: 

— Igrali su bostonl pripremali su gospodaričin krevet, a ona je pobjegla; 
oni su zatečeni, i mi ćemo: ih stegnuti. 


VIII u 
TAJNI KUT U SUMI 


Svaka je breša nastala s nekog uzroka i potom korisno poslužila. Evo 
kako je i zašto nastala ona breša između kule, što je danas zovu 
Gospođičinom, i komjušnice. 

Odmah po svom dolasku u Ci:ng-Cygne dobričina d'Hauteserre je kroz 
dugu jarugu, kojom su vode iz šumskog pojasa otjecale u jarak,, napravio 
put između dva velika komada zemlje što su pripadala vlastelinskom 
zabranu, ali samo zato da bi tu posadio stotinjak oraha koje je u rasadniku 
pronašao. 

Ti su se orasi, za jedanaest godina,, bujno razrasli i gotovo, prekrili put: 
uvaljen između šest stopa visokih strmina kojim se išlo u nedavno kupljenu 
šumicu od, trideset jutara. Dok su još u dvorcu živjeli svi njegovi stanovnici, 
svatko, je više volio prolaziti kroz jarak do općinskog puta koji je išao oko 
zidova perivoja i vodio do majura nego da unaokolo ide kroz vrata na ogradi. 
Prolazeći tuda, nehotično su brešu proširivali na jednoj i drugoj strani, i tim 
su se manje ustezali od štete što, su jarci za otjecanje vode u XIX stoljeću 
potpuno beskorisni i što je skrbnik govorio često da će ih korisno, 
upotrijebiti. 

Tim se neprestanim rušenjem gomilala izmrvljena zemlja, pijesak i 
kamenje pa je sav taj materijal na kraju zatrpao dno jarka. Na takav način 
nasipan put zadržavao je vodu koja ga je plavila samo u vrijeme velikih kiša. 
Usprkos tim oštećenjima kojima je svatkomalo pridonio, pa čak i mlada 
grofica, prolaz kroz jarak je bio prilično strm pa je teško bilo tuda provesti 
konja, a pogotovo natjerati ga da se uspne na općinski put; no, čini se, da 
konji u opasnostima slijede vjerno misao svojih gospodara. Dok je mlada 
grofica oklijevala da slijedi Martu i tražila od nje objašnjenja, Michu je 
očajavao videći da nitkone dolazi, jer je sa svoga brdašca pratio pokrete 
žandara i shvatio plan uhoda. Odred žandara kretao se duž zida perivoja i 
rasporedio na širokopoput straža — između svakog čovjeka ostavili su takav 
razmak da su se mogli sporazumjeti riječima i pogledom, čuti najlakši šum i 
pripaziti na svaku sitnicu. Michu je ležao na trbuhu, s uhom priljubljenim 
uz zemlju, i poput Indijanaca po jačini zvuka procjenjivao vrijeme koje mu 
ostaje. 

— Stigao sam prekasno! — reče sam sebi. — Violette će mi to platiti! 
Koliko mu je samo vremena trebalo da se opije!... Sto da radim? 

Guo je da je odred, koji se spustio iz šume, prošao ispred vrata na ogradi 
i, manevrirajući jednako kao i odred koji je dolazio s općinskog puta, išao da 


se s njim sastane. 

— Ostaje mi još samo pet do šest minuta! — reče sam sebi. 

U tom se času pojavi grofica. Michu je zgrabi snažnom rukom i odgurnu 
na zaklonjen put. 

— Idite samo naprijed!... Vodi je — reče svojoj ženi — na mjesto gdje ise 
nalazi moj konj: i mislite na to da žandari dobro čuju. 

Kad je vidio Katarinu koja je nosila korbač, rukavice i šešir, i pogotovo 
kad je opazio kobilu i Gotharđa, taj čovjek — koji je u opasnosti umio vrlo 
brzo smišljati — odluči da izigra žandare kao što je upravo izigrao Violettea. 
Gothard je, kao čarolijom, prinudio kobilu da se uspne uz jarak. 

— Pa kobila ima platno na nogama!... Daj da te zagrlim! — reče upravitelj 
Gothardu stežući ga u zagrljaj. 

Michu pusti kobilu da ide kraj svoje gospodarice i uze rukavice, šešir i 
korbač. 

— Ti si pametan i shvatit ćeš me — nastavi on. — Natjeraj svoga konja da 
se i on uspne na ovaj put, uzjaši ga neosedlana, odvuci sobom žandare 
bježeći najvećom brzinom preko polja prema majuru i pokupi cio onaj odred 
koji se upravo raspoređuje — dovrši svoju .misao označujući kretnjom ruke 
put koji ima slijediti. — Čuj, kćeri moja — reče Katarini, — dolazi nam drugi 
odred žandara po putu koji iz Cing-Cygnea vodi u Gondreville; potrči u 
pravcu suprotnom od onoga kojim će Gothard krenuti i odvuci ih od dvorca 
prema šumi. Na kraju, učinite sve što možete kako nas na usječenu putu ne 
bi uznemirivali. 

Katarina i izvanredni dječak, koji je u toj aferi imao toliko puta da pokaže 
koliko je pametan, izvrše svoj manevar tako da su obje žandarske čete 
povjerovale da se njihova divljač spašava. 

Varava mjesečeva svjetlost nije davala da se jasno raspozna ni stas, ni 
odjeća, ni spol, ni broj onih koje su progonili. Jurili su za njima držeći se 
netačnog načela: ,Treba uloviti one koji bježe!" čiju je besmislenost u tajnoj 
policiji Corentin upravo izložio brigadiru onako energično. Michu, koji je 
računao na instinkt žandara, mogao se dohvatiti šume nekoliko trenutaka 
nakon što je otišla grofica, koju je Marta odvela na označeno mjesto. 

— Otrči u paviljon — rekao je Marti. — Mora da Parižani motre na šumu 
pa je opasno ovdje se zadržavati. Nama će, bez sumnje, biti potrebna puna 
naša sloboda. 


— Ne idem dalje — reče Laurence — ako mi ne dokažete s kojega se 
razloga zauzimate za me, jer, napokon, vi ste Michu... 
— Gospođice — odvrati on blago — objasnit ću vam svoju ulogu u 


nekoliko riječi. Ja sam čuvar imanja gospode de Simeuse a da to oni ne 
znaju. U tom sam pogledu dobio upute od njihova pokojnog oca i njihove 
drage majke, moje zaštitnice. Ja sam i bjesomučnog jakobinca glumio da bih 
bio od koristi svojim mladim gospodarima; po nesreći, ušao sam prekasno u 
igru i nisam mogao spasiti starce! 

Tu se Michujev glas promijeni. 

— Poslije bijega obojice mladića slao sam im novac koji im je bio potreban 
da bi mogli časno živjeti. 

— Preko firme Breintmayer iz Strasbourga? — upita ona. 

— Da, gospođice, oni su poslovni drugovi gospodina Girela iz Troyesa, 
rojalista koji je radi svog imutka izigravao, poput mene, jakobinca. Papir koji 


je neko veče vaš zakupac pokupio, kod izlaska iz Trovesa, odnosio se na ovu 
aferlu i mogao nas je izvrći opasnosti: moj život ne pripada više meni, već 
njima, vi me razumijete, zar ne? Ja nisam mogao postati gospodarom 
Gondrevillea. U položaju u kojem sam se nalazio, bili bi mi prerezali vrat 
pitajući me odakle mi toliko zlato: Više sam volio da malo kasnije prekupim 
zemlju, ali onaj lopov Marion bio je u službi drugog lopova, Malina. 
Gondreville će ipak ponovo pripasti svojim starim gospodarima. To je moja 
stvar. Prije četiri sata Malin je bio na domet moje puške, oh! bio je gotov!... 
Odista, kad bude jednom mrtav, stavit će Gondreville na dražbu, prodat će 
ga, a vi ćete ga moći kupiti. Nego, onaj je razbojnik govorio svom ortaku 
Grevinu, drugoj ništariji, da gospoda de Simeuse snuju urotu protiv Prvog 
konzula i već su u našem kraju, pa je najbolje da ih izruče i tako ih se 
otarase — onda će biti mirni u Gondrevilleu. No, kako sam vidio da su dvije 
najbolje uhode došle, stavio sam pušku na sigurno mjesto i, ne gubeći 
vremena, dotrčao ovamo, jer sam držao da vi, zacijelo, znate gdje su mladići 
i kako ih treba obavijestiti... Eto, to je sve. 

— Zavrijeđili ste ime plemenita čovjeka — reče Laurence pružajući svoju 
ruku Michuju koji se htio baciti na koljena da joj poljubi ruku. 

Laurence zamijeti njegovu kretnju pa ga preduhitri i reče mu: 

— Ustanite, Michu! — i to s takvim glasom i izrazom u očima da je zbog 
toga bio sada toliko sretan koliko je nesretan bio tokom prošlih dvanaest 
godina. 

— Nagrađujete me kao da sam učinio sve ono što mi ostaje da uradim — 
rekao je. — Čujete li one krvnike? Hajdemo razgovarati na drugo mjesto. 

Michu uze kobilu za uzdu i postavi se s one strane na kojoj se grofica 
pojavila s leđa te joj reče: 

— Ne obraćajte pažnju ni na što, nego se dobro pazite, tjerajte svoju 
životinju i čuvajte svoje lice od granja koje će vas putem šibati. 

Potom je, jašući u propanj, vodio djevojku pola sata zaobilaznim 
putovima, ponovo se na njih vraćao, presijecao vlastiti put da bi zametnuo 
trag i doveo je do jednog mjesta na kojem se zaustavio. 

— Ne znam više gdje sam, ja koja poznajem šumu isto tako dobro kao i vi 
— rekla je grofica gledajući oko sebe. 

— U srcu šume smo — odvratio je on. — Iza nas su dva žandara, ali mi 
smo spašeni! 

Slikovito mjesto na koje je upravitelj doveo groficu imalo je biti toliko 
kobno po glavna lica ove drame, pa i po Michuja, da je historičar dužan da 
ga opiše. Taj je predio, kao što će se uostalom i vidjeti, postao slavan u 
sudskim analima Carstva. 

Šuma Nodesme pripadala je nekom samostanu, zvanom Notre-Dame. Taj 
je samostan bio zauzet, opljačkan i porušen pa je potpuno nestao zajedno sa 
svojim redovnicima i imutkom. Šuma, za kojom su mnogi žudjeli, pripala je 
grofovima de Champagne, a oni su je kasnije založili j prodali. Izvanredno 
bujno raslinje tako je dobro pokrilo ruševine tokom prošlih šest stoljeća da 
se postojanje nekada najljepšeg među samostanima moglo primijetiti samo 
po' dosta mršavoj uzvisini, zaklonjenoj sjenom lijepog drveća i okruženoj 
gustom neprohodnom šikarom, gdje je Michu, od 1794, na ogoljelim 
mjestima sadio bodljikavi bagrem kako bi šikara postala gušća. Na podnožju 
te uzvisine nalazila se bara, što je ukazivalo na presahlo vrelo, zbog kojega 


je, bez sumnje, samostan bio nekad na tom mjestu sagrađen. Jedino je 
imalac vlasničkih isprava šume Nodesme mogao ustanoviti etimologiju te 
riječi, stare osam stoljeća, i otkriti da je u sredini šuime nekad postojao 
samostan. Čim je buknula revolucija, markiz de Simeuse je radi nekog spora 
morao pregledati svoje stare isprave pa je na taj način slučajno saznao za tu 
pojedinost i, zbog sakrivene primisli koju je lako shvatiti, počeo je da traži 
mjesto na kojem se samostan nalazio. Lovočuvar je vrlo dobro poznavao 
šumu pa je, prirodno, pomagao svom gospodaru u tom poslu, i upravo mu je 
njegova šumarska pronicavost pomogla da ustanovi položaj samostana. 
Promatrajući smjer pet glavnih putova, koji su većim dijelom s vremenom 
nestali, on uoči da svi završavaju kod uzvisine i bare, kuda se nekad moralo 
dolaziti iz Troyesa, kao i iz dolina imenom Arcis, Cing-Cygne i Bar-sur-Aube. 
Markiz je namjeravao istražiti uzvisinu, ali je za taj posao mogao upotrijebiti 
samo ljude koji nisu bili iz tog kraja. Tadašnje prilike primorale su ga da 
napusti svoja istraživanja, ali je u Michujev duh utisnuo misao da se unutar 
uzvisine skriva ili kakvo blago ili samostanske zaklade. Michu nastavi taj 
arheološki posao; osjetio je da zemljište odjekuje već na samoj razini bare, 
između dva stabla, na podnožju jedine strmine na toj uzvisini. Jedne lijepe 
noći dođe on sa svojim pijukom te kopajući otkrije ulaz u podrum, kamo se 
silazilo kamenim stepenicama. U svom je najdubljem dijelu bara bila tri 
stope duboka i imala oblik lopatice čiji se držak, činilo se, pojavljivao iz 
uzvisine, pa se dobivao dojam da iz te umjetne stijene izbija vrelo koje 
presahnjuje zbog propusnog zemljišta u prostranoj šumi. U toj se baruštini, 
okruženoj močvarnim raslinjem, johama, vrbama i jasenima, sastaju staze, 
ostaci starih cesta i šumskih prilaza. Ova izvorska voda, stajaćica po svom 
izgledu, pokrivena je biljem širokih listova, potočarkama, i ima veliku, 
potpuno zelenu površinu s jedva zamjetljivim rubovima uz koje raste fina i 
gusta trava. Ona je suviše daleko od bilo kojeg naselja da bi se njome 
koristile druge životinje osim zvjeradi. Vlasteoski čuvari i lovci, čvrsto 
uvjereni da ispod te močvare nema ničega i obeshrabreni nepristupačnim 
kosinama brdašca, nikad nisu pogledali, pretražili ni ispitali ovaj šumski kut 
koji je spadao u najstarije sječine i koji je Michu, kad je na taj dio došao 
sječni red, ostavio da se pretvori u visoku šumu. U dnu podruma nalazi se 
nadsvođeni pođrumčić, čist i suh, sav od klesana kamena, kakve su nekad 
zvali ,in pace", ćelije mira, a bila je to zapravo samostanska tamnička ćelija. 
Da je taj pođrumčić bio zdrav, da je ostatak stepenica još postojao i očuvala 
se lelujava ljepota toga zelenog mjestašca, može se objasniti time što se tu 
nalazio izvor, pošteđen od rušitelja samostana, i zid od cigle i cementa kakve 
su gradili Rimljani, vjerojatno veoma debeo, koji je zadržavao površinske 
vode. Michu je velikim kamenjem zatvorio ulaz u to sklonište; zatim, da bi 
tajnu sačuvao samo za sebe i učinio je nedokučivom, nametnuo je sam sebi 
zakon da se uspinje uz šumovitu uzvisinu i silazi u podrum po strmini 
umjesto da mu priđe preko bare. Kad su oba bjegunca stigla, mjesec je 
lijepom srabrnastom svjetlošću obasjavao vrške stoljetnih stabala na 
brdašcu, podrhtavao po prekrasnim šibi jacima što su rasli na duguljastim, 
uskim šumskim površinama raznolika oblika, kakav su dobile križanjem 
prosječenih putova, pa su krajnje ivice jednih bile zaobljene, drugih šiljate, 
tu se završavale samo jednim stablom, tamo opet malim gajem. 

S toga je mjesta Ijudsto oko zaneseno bludjelo uokolo po krajoliku i 


zaustavljalo se čas na oblini neke staze, čas na divnim šumskim prilazima, 
čas na gotovo crnom zidu zelenila. Poneki djelić te mirne i neznane vode 
zasvjetlucao bi, između jasnih potoearki i lopoča, kao alem-kamen pod 
trakom svjetlosti što je prodirala kroz granje na raskršću. Kreket žaba 
remetio je s vremena na vrijeme duboki mir toga lijepog šumskog kuta čiji je 
opori miris budio: u duši slobodoljubive misli. 

— Jesmo li doista spašeni? — upitala je grofica Michuja. 

— Da, gospođice. No, mi imamo svaki svoj posao. Vi privežite naše konje 
za drveće na vrhu ovog brežuljka i svakome omotajte rupcem gubicu — reče 
on pružajući joj svoj vratni rubac — naši su konji pametni i znat će da 
moraju šutjeti. Kad svršite, siđite ravno na vodu po. ovoj strmini i nemojte 
da zapnete o što svojim jahaćim odijelom: mene ćete naći dolje. 

Dok je grofica skrivala konje, povezivala ih i omotala im gubice, Michu 
odmaknu kamenje što ga je tu nekad stavio i oslobodi ulaz u podrum. 
Grofica, koja je mislila da dobro poznaje svoju šumu, bila je do krajnje mjere 
iznenađena kad se našla u sjenici pod podrumskim svodom. Michu je 
ponovo presvodio ulaz u sklonište vješto kao zidar. Kad je dovršio, odjeknu u 
noćnoj tišini topot konja i glasovi žandara; ipak se Michu nije zbog toga 
uznemirio, već je mirno kresnuo svojim ognjilom, zapalio jelovu grančicu i 
odveo groficu u ,ćeliju mira", gdje se još nalazio komadić svijeće koji je tu 
bio ostavio da bi mogao poznati podrurnčić. Čuvar je popravio željezna vrata, 
gotovo palac debela, ali mjestimično rđom izjedena; ona su se izvana 
zatvarala polugama koje su se sa svake strane stavljale u rupe. Premorena 
grofica klonu na kamenu klupu iznad koje se još uvijek nalazio željezni 
prsten pričvršćen u zidu. 

— Imamo i salon za razgovor — reče Michu. — Sada se žandari mogu 
vrtjeti uokolo koliko im srce želi, u najgorem slučaju mogu nam oduzeti naše 
konje. 

— Oduzeti nam konje — reče Laurence — bilo bi isto što i ubiti moje 
bratučede i gospodu d'Hauteserre!... Da vidimo najprije, što vi sve znate! 

Michu joj ispriča mali dio razgovora između Malina i Grevina koje je 
prisluškivao. 

— Oni su na putu za Pariz kamo će stići jutros — rekla je grofica kad je 
on završio. 

— Izgubljeni su! — poviče Michu — Vi shvaćate da će na gradskim 
mitnicama paziti na sve one koji ulaze i izlaze. Malinu je, svakako, veoma 
stalo da se gospodari gondrevilskog imanja kompromitiraju pa da ih 
uzmogne ubiti. 

—A ja, međutim, nemam ni pojma o općem planu zavjere! — poviče 
Laurence. — Kako da obavijestim Georgesa, Rivierea i Moreaiua! Gdje li su 
oni? Napokon, mi treba da mislimo samo na moje bratučede i na braću 
d'Hauteserre: dostignite ih pod svaku cijenu. 

— Brzojav je brži od najbržega konja — rekao je Michu — a vaše će 
bratučede progoniti više negoli i jednog plemića umiješanog u tu zavjeru. 
Ako ih pronađem, smjestit ćemo ih ovamo i zadržati do kraja afere. Možda je 
njihov jadni otac nešto predosjećao kad me je uputio da tragam za ovim, 
skloništem; predosjetio je da će se njegovi sinovi baš ovdje spasiti! 

— Moja je kobila iz konjušnice grofa d'Artoisa, potječe od njegova 
najboljeg engleskog konja; ona je, međutim, prevalila trideset i šest milja pa 


bi uginula prije nego bi vas do cilja donijela — reče ona. 

— Moj je konj dobar — kazao je Miehu — pa, ako ste vi prevalili trideset i 
šest milja, mogu i ja osamnaest, zar ne? 

— Dvadeset i tri — reče ona — jer oni idu već pet sati! Naći ćete ih blizu 
Lagnyja, u Coupvraiu, odakle treba da ranom zorom krenu prerušeni u 
mornare; namjeravaju da se čamcima prebace u Pariz. Evo — nastavi ona 
skidajući sa svoga prsta polovicu vjenčanog prstena svoje majke — 
jedinestvari kojoj će oni povjerovati, Jer sam njima dala drugu polovicu. 
Čuvar iz Coupvraia, otac jednoga od njihovih momaka, skriva ih noćas u 
nekakvoj napuštenoj ugljenarsikoj kolibi usred šume. Ima ih osmoro u 
svemu. S mojim su bratićima gospoda d'Hauteserre i još četiri čovjeka. 

— Gospođice, nitko neće progoniti vojnike, brinimo se samo za gospodu 
de Simeuse, a ostali neka se snađu kako znaju. Zar nije dosta kaže li im se: 
,Bježite glavom bez obzira!" 

— Da napustimo braću d'Hauteserre? Nikada! — poviče ona. — Oni će 
poginuti ili se spasiti svi zajedno! 

— Pa oni pripadaju nižem plemstvu — prigovori Miehu. 

— Zaista, oni su tek vitezovi — odvrati ona — ja to znam, ali su se orodili 
s porodicama de Cing-Cygne i de Simeuse. Dovedite, dakle, moje bratučede i 
braću d'Hauteserre, pošto se posavjetujete s njima kako da najsigurnije 
stignete do ove šume, 

— Žandari sir ovdje! čujete li ih? oni se dogovaraju. 

— Najzad, vi ste večeras imali već dvaput sreće pa idite i dovedite ih, 
sakrijte ih u ovom podrumu gdje će biti zaštićeni od svake potrage! Ja vam 
lično ne mogu pomoći — reče ona bijesno — jer bih bila svjetionik koji bi 
vodio neprijatelja. Videći da sam mirna, policija neće ni pomisliti da bi se 
moji rođaci mogli vratiti u ovu šumu. U stvari, radi se o tom da se pronađe 
pet konja s kojima će se za šest sati stići u našu šumu — pet konja koje 
potom treba ostaviti uginule u kakvom guštiku. 

— A novac? — upita Miehu koji je duboko razmišljao slušajući mladu 
groficu. 

— Noćas sam dala sto zlatnika svojim bratučedima. 

— Jamčim za njih — povika Miehu. — Nego, kad ih jednom sakrijemo, vi 
ih nećete smjeti, viđati; moja žena ili moj mališan nosit će im jelo dvaput 
tjedno. Međutim, kako ja ne jamčim sam za sebe, znajte, gospođice, u 
slučaju nesreće, da je glavna tavanska greda mojeg paviljona bila probušena 
burgijom. U rupi, debelim klinom zapušenoj, nalazi se plan jednog dijela 
šume. Stabla, na planu označena crvenom tačkom, imaju na terenu crnu 
oznaku pri dnu. Treći stari hrast, s lijeve strane svakog označenog stabla, 
prikriva, na dvije stope ispred debla, valjke od bijela lima, zakopane sedam 
stopa duboko, a u svakom ima po sto hiljada franaka u zlatu. Tih jedanaest 
stabala, ima ih samo jedanaest, sada je, pošto su im oduzeli Gondrevilie, sav 
imutak braće de Simeuse. 

— Plemstvu će biti potrebno sto godina da se oporavi od zadanih udaraca! 
— rekla je polako gospođica de Cing-Cygne. 

— Ima li kakva lozinka? — upita Michu. 

— , Francuska i Charles? za vojnike; ,Laurenee i Louis!" za gospodu 
d'Hauteserre i de Simeuse. Bože dragi! jučer sam ih nakon jedanaest godina 
prvi put vidjela, a danas su već u smrtnoj opasnosti, i to još kakovoj!... 


Michu — rekla je sjetna lica — budite isto tako oprezni za tih petnaest sati 
kao što ste bili veliki i vjerni za proteklih jedanaest godina. Kad bi moje 
bratučede zadesila kakva nesreća, ja bih umrla... Ne — nastavi ona — živjela 
bih dosta dugo da bih mogla ubiti Bonapartea. 

— Nećete biti sami, bit ćemo u tom poslu dvoje dođe li dan da sve bude 
izgubljeno. 

Laurence uze grubu Michujevu ruku i stisnu je čvrsto, na engleski način. 
Michu izvuče svoj sat: bila je ponoć. 

— Iziđimo pod svaku cijenu — rekao je. — Neka se pričuva svaki žandar 
koji mi prepriječi put... A vi, ne budi vam zapovijeđeno, gospođo grofice, 
vratite se najvećom brzinom u Cing-Cygne, oni će biti ondje — zabavite ih. 

Kad je uklonio kamenje s izlaza, Michu nije ništa više čuo; baci se na tlo, 
uha priljubljena uz zemlju, i onda se naglo podiže. 

— Oni su na rubu šume, prema Troyesu — reče — već ću ih ja 
nadmudriti! 

On pomaže grofici da iziđe i ponovo stavi kamenje na staro mjesto. Kad je 
završio, začuo je da ga Laurence zove blagim glasom, jer je željela da ga vidi 
na konju prije nego je uzjahala. Grubi je čovjek imao suze u očima kad je 
posljednji put izmijenio pogled sa svojom mladom gospodaricom kojoj su oči 
bile suhe. 

— Zabavimo ih, ima on pravo! — kazala je sama sebi kad više nije čula 
ništa. 

I ona odjaha najvećom brzinom prema Cing-Cygneu. 


IX 
JADI TAJNE POLICIJE 


Gospođa d'Hauteserre nije vjerovala da je revolucija završena i poznavala 
je brzi postupak tadašnjih sudova, pa znajući da njezinim sinovima prijeti 
smrt, ona se osvijesti i oporavi uslijed žestine samog bola koji je i 
prouzrokovao njezinu nesvjesticu i slabost. Strahovita radoznalost nagna je 
da siđe u salon čiji je izgled u tom času bio doista vrijedan nekog slikara 
prizora iz domaćeg života. Župnik je još uvijek sjedio za stolom za kartanje i 
nesvjesno se igrao žetonima kradomice promatrajući Peyradea i Corentina 
koji su stajali pokraj kamina i tiho razgovarali. Više puta se lukav 
Corentinov pogled ukrštavao s ništa manje lukavim župnikovim pogledom, 
ali bi odmah obojica odvraćala poglede i gledala drugamo poput dvaju 
protivnika svjesnih svojih podjednakih snaga koji se dobro čuvaju nakon 
prvog okršaja. 

Dobričina d'Hauteserre stajao je kao čaplja na svojim dugim nogama 
pokraj krupnog, visokog, škrtog Goularda u stavu čovjeka koji se ukipio od 
zaprepaštenja. Mada je bio odjeven kao građanin, načelnik je još uvijek imao 
izgled sluge. Obojica su glupavo gledala žandare između kojih je još plakao 
Gothard čije su ruke bile tako čvrsto vezane da su pomodrele i nabuhle. 
Katarina nije promijenila svoje držanje — sasvim jednostavno i naivno, ali 
nedokučivo. Brigadir, koji je prema Corentinovim riječima netom učinio 
veliku glupost ulovivši ovo dvoje, nije znao da li treba da ode ili da ostane. 
Držeći ruku na balčaku svoje sablje i promatrajući oba Parižanima, stajao je 
usred salona zaokupljen svojim mislima. Durieuovi, muž i žena, bili su 


preneraženi, a sva je dvorska posluga tvorila neobičnu skupinu punu 
nespokojstva. Da nije bilo grčevita Gothardova plača, bio bi se čuo let muha. 

Kad je majka, uplašena i blijeda, otvorila vrata i pojavila se s gospođicom 
Goujet koja ju je, očiju crvenih od plača, gotovo vukla za sobom, sve se glave 
okrenuše prema dvjema ženama. Oba su se agenta nadala, koliko su se 
stanovnici dvorca toga plašili, da će vidjeti mladu groficu gdje ulazi. Kao da 
je jedan od onih mehanizama što pokreću drvene figurice te one izvode 
jednu jedinu kretnju ili trepću očima, pokrenuo sluge i njihove gospodare da 
spontano okrenu glave. 

Sa tri velika i brza koraka gospođa d'Hauteserre se približi Corentinu i 
reče mu isprekidanim, ali jakim glasom:: 

— Smilujte se, gospodine, i recite mi zbog čega su moji sinovi optuženi? I 
vi, dakle, zaista mislite da su oni došli ovamo? 

Župnik koji je, činilo se, sam sebi rekao: ,Sad će ona izvaliti neku 
glupost!" kad ju jevidio gdje ulazi, obori oči nakon njenih riječi. : 

— Ne mogu da vam išta kažem jer mi to ne dopušta moje poštovanje 
prema vama ni zadatak koji mi je povjeren — odvrati joj Corentin ljubazno i 
podrugljivo u isti mah. 

Ovo uskraćivanje bilo kakva obavještenja, što je zvučilo još nemilosrdnije 
zbog odvratne gizdelinove uglađenosti, skameni staru majku te se ona sruši 
na naslonjač pokraj opata Goujeta, sklopi ruke i učini u sebi zavjet. 

— Gdje ste uhvatili ovog plačljivka? — upita Corentin brigadira 
pokazujući na malog Laurencina konjušara. 

— Duž zidova perivoja, na putu za majur; obješenjak je upravo 
namjeravao da skrene u šumu zvanu Closeaux. 

— A djevojku? 

— Nju je Oliver ulovio. 

— Kamo je išla? 

— Prema Gondrevilleu. 

— Jesu li išli u suprotnim pravcima? 

— Jesu — odvrati žandar. 

— Nije li ovaj dječak mali sluga, a djevojka sobarica građanke Cing- 
Cygne? — upita Corentin načelnika. 

— Da —odgovori Goulard. 

Pošto je vrlo tiho izmijenio nekoliko riječi s Corentinom, Peyrade iziđe 
brzo odvodeći brigadira sa sobom. 

U taj čas uđe brigadir iz Arcisa, priđe Corentinu i reče mu tihim glasom: 

— Poznajem ovdje svako mjesto, pretražio sam kutak po kutak u 
sporednim zgradama; nigdje nikoga nema, osim ako nisu momke sakrili 
negdje pod zemlju. Čak smo kundacima udarali u podove i o zidove ne bi li 
otkrili kakvu šupljinu. 

Peyrade se vrati, dade Corentinu znak da pođe za njim i odvede ga da vidi 
prolaz preko jarka, gdje mu pokaza usječeni put što se nađovezivao na sam 
prolaz. 

— Prozreli smo manevar — rekao je Peyrade. 

— A ja ću vam reći u čemu se sastojao — odvrati Corentin. — Oni su se 
glupi žandari dali zavesti od malog obješenjaka i djevojke koji su bjeguncima 
osigurali izlazak. 

— Tek u zoru saznat ćemo pravu istinu. — prihvati Peyrade. — Ovaj je 


put vlažan pa sam ga zatvorio s gornje i donje strane stavivši dva žandara da 
ga čuvaju; čim se razdani, moći ćemo sve jasno razgledati, prema otiscima 
nogu, koja su to stvorenja tuda prošla. 

— Evo traga konjskog kopita — reče Corentin. — Hajdemo do konjušnica. 


— Koliko konja ima vlastelinstvo? — upita Peyrade gospodina 
d'Hauteserrea i Goularda kad se ponovo vratio u salon. 
— No, gospodine načelnice, vi to znate dobro, odgovorite! — viknu 


Corentin na načelnika vidjevši da se ustručava reći istinu. 

— Pa... grofica ima kobilu, a Gothard i gospodin d'Hauteserre konje. 

— U konj usnici smo vidjeli samo jednog konja — reče Peyrade. 

— Gospođica je izjahala u šetnju — primijeti Durieu. 

— Običava li se vaša štićenica često šetati tako po noći? — upita 
gospodina d'Hauteserrea raskalašeni Peyrade. 

— Vrlo često — odvrati dobričina prostodušno. — Gospodin načelnik vam 
to može potvrditi. 

— Svi znaju da je ona veoma hirovita — doda Katarina. — Prije nego je 
legla, promatrala je nebo; mislim da je, zacijelo, postala znatiželjna zbog 
vaših bajuneta koje su se u daljini svjetlucale. Htjela je znati, kako mi je 
rekla izlazeći, da nije možda buknula kakva nova revolucija. 

— Kad je izišla? — upita Peyrade. 

— Kad je vidjela vaše puške. 

— Kojim je putem otišla? 


— Ne znam. 
— A gdje je drugi konj? 
— Žaa... žaaan... da... ri... su mi ga oduzeli! — promuca Gothard kroz 


plač. 

— Pa kamo si ti onda išao? — upita ga jedan od žandara. 

— Slijed... dio... sam... go.. gospoda,., ricu na,., ma... JUr. 

Žandar pogleda Corentina očekujući zapovijed, ali su dječakove riječi 
zvučale toliko, lažno i istinito u isti mah i bile toliko istinski bezazlene i tako 
prepredene da su se oba Parižanina pogledala kaoda žele potvrditi 
Peyradeove riječi: ,Nisu oni glupači!" 

Činilo se da plemić nije bio dosta pametan, da bi shvatio kakvu duhovitu 
primjedbu. Načelnik je bio glup. Majka, koju je materinstvo otupilo, 
postavljala je agentima bezazleno glupa pitanja. Zaista je sav taj svijet bio 
zatečen na spavanju. 

Pošto je uočio te manje činjenice i prosudio različite karaktere ljudi koji 
su bili u dvorcu, Corentin shvati odmah da je gospođica de Cing-Cygne 
njegov jedini protivnik. Ma kako da je vješta, policija ima nebrojene 
nedostatke. Ne samo da je prisiljena da zna sve što i zavjerenik nego mora 
pretpostavljati svašta prije nego otkrije pravu istinu. Zavjerenik misli 
neprestano na sebe, dok policija živne samo u izvjesnom trenutku. Bilo bi 
veoma lako kovati urote kad ne bi bilo izdaje. Jedan jedini zavjerenik ima 
više pameti nego sva policija sa svojim golemim sredstvima za rad. 

Corentin i Peyrade osjetili su da su moralno onemogućeni kao što bi to 
bili fizički kad bi se našli pred zatvorenim vratima, a nadali su se da će biti 
otvorena, obijena, da će za njima naći ljude što se šutke dosađuju; agenti su 
vidjeli da ih je netko prozreo i izigrao, a nisu znali tko je to bio. 

— Ako su braća de Simeuse i d'Hauteserre provela noć ovdje — reče tiho 


brigadir iz Arcisa približivši im se — tvrdim da su ih polegli u očev, majčin, 
gospođičin i služavkin krevet kao u krevete ostale služinčadi, ili su noć 
proveli šećući se po perivoju, jer nigdje nema ni najmanjeg traga njihovu 
boravku ovdje. 

— Ama, tko li ih je mogao upozoriti? — upita Corentin Peyradea. — Samo 
Prvi konzul, Fouche, ministri, prefekt policije i Malin znaju nešto o ovoj 
stvari. 

— Ostavit ćemo ovdje uhode — šapnu Peyrađe Corentinu. 

— Uradit ćete to bolje što su oni po svoj prilici već u Champagni — odvrati 
župnik koji nije mogao a da se ne nasmiješi kad je čuo riječ ,uhoda", jer je 
po toj jedinoj riječi sve shvatio. 

— Bože moj! — pomisli Corentin koji je župniku uzvratio smiješak, — 
ovdje ima samo jedan pametan čovjek pa se jedino s njim mogu 
sporazumjeti; idem da zapodjenem s njim razgovor. 

— Gospodo... — obrati se načelnik agentima hoteći dokazati da je ipak 
odan konzulu. 

— Recite ,građani", republika još postoji — odvrati mu Corentin gledajući 
podrugljivo župnika. 

— Građani — nastavi načelnik — kad sam ušao u ovaj salon i prije nego 
sam progovorio, Katarina je žurno došla ovamo da odnese korbač, rukavice i 
šešir svoje gospodarice. 

Svima se prisutnima, izuzevši Gotharda, ote potmulo, užasnuto gunđanje 
iz dubine grudi. Svi su, osim žandara i agenata, gledali prijeteći i sijevajući 
očima Goularda, potkazivača. 

—U redu, građanine načelnice — kaza mu Peyrade. — Sad nam je sve 
jasno. Netko je na vrijeme upozorio građanku Cing-Cygne — doda zatim 
gledajući Conentina s vidljivim nepovjerenjem. 

— Brigadiru, stavite lisičine ovom momčiću — reče Corentin žandaru — 
pa ga odvedite u neku zasebnu sobu. Zatvorite i ovu djevojku — doda 
pokazujući na Katarinu. — A ti ćeš upravljati pretragom spisa — nastavi 
obraćajući se Peyradeu kojem je potom nešto tiho šaputao. — Pretraži sve, 
ne štedi ništa!... Gospodine opate — obrati se on povjerljivo župniku — 
imam da vam nešto važno saopćim. 

I odvede ga u vrt. 

— Slušajte, gospodine opate, čini se da ste umni poput biskupa, i (nitko 
nas ne čuje) vi ćete me razumjeti; vjerujem da samo vi možete spasiti dvije 
porodice koje će glupo dopustiti da ih strovale u provaliju iz koje nema 
povratka. Gospodu de Simeuse i d'Hauteserre izdao je jedan od onih 
besramnih špijuna koje vlade ubacuju u svaku zavjeru kako bi upoznale 
njihove ciljeve, sredstva i ličnosti. Nemojte misliti da sam nešto poput onog 
bijednika koji me prati: on pripada policiji; ja, međutim, vrlo časno služim u 
konzulskom kabinetu i, na kraju, moja riječ važi. Nitko ne želi da gospoda 
de Simeuse propadnu; ako hi Malin htio da ih strijeljaju, Prvi konzul želi — 
ukoliko su ovdje i nemaju rđavih namjera — da ih zaustavi na rubu ponora, 
jer voli dobre vojnike. Agent koji me prati ima svu vlast, dok ja prividno ne 
značim ništa, ali znam gdje se potajno spletkari. Agent poznaje Malinovu 
tajnu; Malin mu je, bez sumnje, obećao svoju zaštitu, kakvo dobro mjesto i 
možda novaca ako pronađe braću de Simeuse i izruči ih. Prvi konzul je 
zaista velik čovjek pa nipošto ne podupire ljude gramžljivih primisli. Ne želim 


nipošto znati da li su oba mladića ovdje — reče brzo primijetivši župnikov 
pokret ruke — ali se oni mogu spasiti samo na jedan način. Vi poznajete 
zakon od 6. floreala X. godine, kojim su srvi emigranti u inozemstvu 
amnestirani, ali pod uvjetom da se vrate u zemlju prije 1. vendemiadrea XI. 
godine, to jest u rujnu prošle godine; kako su, međutim, gospoda de 
Simeuse i. d'Hauteserre bili na. zapovjedničkim mjestima u Condeovoj 
vojsci, oni nisu obuhvaćani tim zakonom pa je njihovo prisustvo u 
Francuskoj zločin i, u sadašnjim prilikama, dostaje da ih proglase 
sudionicima užasne urote. Prvi. konzul je osjetio nedostatak ove zakonom 
predviđene iznimke koja njegovoj vladi stvara nepomirljive neprijatelje; htio 
bi da gospoda de Simeuse saznaju da ih nitko neće progoniti ako mu pošalju 
molbu u kojoj će označiti da se vraćaju u Francusku s namjerom da se 
podlože zakonima i da obećaju da će priseći na Ustav. Vi shvaćate da Konzul 
treba da ima tu molbu u svojim rukama prije njihova hapšenja i datiranu 
nekoliko dana ranije: ja je mogu odnijeti... Ne tražim da mi kažete gdje su 
mladići — rekao je kad je vidio da je župnik ponovo odmahnuo niječno 
rukom. — Na nesreću, mi smo uvjereni da ćemo ih pronaći: policija motri na 
šumu i nadzire gradske mitnice i granicu. Poslušajte me dobro! ako su 
gospoda o kojima govorimo između one šume i Pariza, njih će uhvatiti; vrate 
li se, nesretnike će uhapsiti. Prvi konzul osjeća naklonost prema plemićima i 
ne voli republikance, a to je posve razumljivo: hoće li prijesto, mora ugušiti 
slobodu. Neka ova tajna ostane među nama! Eto, tako je to! Čekat ću do 
sutra, bit ću gluh i slijep na sve, ali čuvajte se agenta; taj prokleti 
Provansalac je đavolji sluga, on je upućen u sve Foueheove tajne, kao. što 
sam ja u Konzulove. 

— Ako su gospoda de Simeuse ovdje — kaza župnik — žrtvovat ću deset 
litara svoje krvi i jednu ruku da ih spasim; ako li je gospođica de Cing- 
Cygne njihova pouzđanica, ona nije ništa odala niti sam imao čast da me 
pita za bilo kakav savjet, kunem vam se svojim vječnim spasenjem. Sad sam 
veoma zadovoljan da nam nije ništa pričala, ukoliko se uopće radi o kakvoj 
tajni. Sinoć smo igrali bostona, kao i svake večeri, sve do deset i po, i nismo 
ništa vidjeli ni čuli. Ni jedno dijete ne može proći po ovoj samotnoj dolini a 
da ga svi ne vide i ne znaju za nj, pa, već petnaest dana, nikakav stranac 
nije ovuda prolazio. Ipak, gospoda d'Hauteserre i de Sirneuse sačinjavaju 
skupinu od četiri čovjeka. Dobričina i njegova žena poštuju vlast, a osim 
toga učinili su sve što je bilo u njihovoj moći da nagovore sinove da se vrate 
k njima; pisali su im i prekjučer. Kunem vam se svime što mi je sveto da ste 
vi morali doći ovamo kako bi svojim riječima pokolebali moje čvrsto 
uvjerenje da su oni još u Njemačkoj. Među nama rečeno, samo mlada grofica 
ne odaje ovdje priznanje izvanrednim osobinama gospodina Prvog konzula. 

— Lisac! — pomisli Corentin. — Ako mladiće strijeljaju, vi ste to htjeli — 
odgovori potom glasno — ja nisam ni za što kriv. 

Corentin je u razgovoru doveo opata Goujeta do mjesta koje je mjesec 
jasno osvjetljavao pa ga je naglo pogledao izgovarajući te zlokobne riječi. 
Župnik je bio veoma ožalošćen, ali je davao dojam iznenađena i potpuno 
neupućena čovjeka. 

— Ta, shvatite, gospodine opate — nastavi Corentin — da su oni zbog 
svog prava na gondrevillesko imanje dvostruko krivi u očima ljudi nižega 
reda! Napokon, moja je želja da oni pregovaraju s Konzulom, a nikako s 


ljudima koji su mu podređeni. 

— Zar ima kakva zavjera? — upita prostodušno župnik. 

— Ima, i to tako niska, odurna i podla, toliko protivna plemenitom duhu 
našeg naroda — odvrati Corentin — da će je svi osuditi. 

— No, gospođica de Cing-Cygne je nesposobna da učini bilo kakvu 
podlost! — poviče župnik. 

— Gospodine opate — nastavi Corentin — pazite, (to opet medu nama 
rečeno) mi imamo očite dokaze o njezinoj sukrivnji, ali ipak nemamo ih 
toliko da bismojoj mogli suditi. Pobjegla je kad smo se približavali... A ja sam 
ipak poslao načelnika. 

— Tako je, ali, s obzirom na to da vam je toliko staloda ih spasite, vi ste 
nešto prebrzopošli za načelnikom — reče opat. 

Na ove se riječi oba čovjeka pogledaju, i sve je bilo rečeno među njima; 
obojica su pripadala onim velikim anatomima ljudske misli kojima dostaje 
jedva zamjetljiva modulacija glasa, jedan pogled ili riječ pa da prozru neku 
dušu, baš kao što divljak prepoznaje svoje neprijatelje po znakovima koji su 
nevidljivi Evropejčevu oku. 

— Mislio sam da ću nešto izvući iz njega, a kad tamo samo sam se odao! 
— pomisli Corentin. 

— Gle obješen jaka! — reče u sebi župnik. 

Na crkvi je stari sat odbijaoponoć kad su se Corentin i župnik vratili u 
salon. Kućom je odzvanjalolupanje sobnih vrata i ormara koje su otvarali i 
zatvarali. Žandari su rastavljali krevete. Peyrade je, na spretan i brz 
špijunski način, sve ispitivao i pretraživao. U dušama vjernih slugu, koji su 
još uvijek nepomično stajali, budilo je takvorasipanje istodobna užas i 
negodovanje. Gospodin dHauteserre izmjenjivao je sa svojom ženom i 
gospođicom Goujet sažalne poglede. Zbog strahovite radoznalosti nikom nije 
dolazio san na oči. Peyrade siđe i uđe u salon noseći u ruci izrezbaren 
kovčežić iz sandalovine koji mora da je admiral de Simeuse donio nekoć iz 
Kine. Ta je lijepa kutija bila plitka i velika poput knjige in-kvarto. 

Peyrađe dade znak Corentinu i odvede ga u udubinu prozora. 

— Pogodio sam — reče mu. — Bit će da je Michu, koji je Marionu mogao 
platiti osam stotina hiljada franaka u zlatu za Gondreville i htio maločas 
ubiti Malina, u službi de Simeusovih; mora da je zbog istog razloga prijetio 
Marionu i nišanio na Malina. Činilo mi se da je u stanju da ima neke svoje 
ideje, a u stvari ima samo jednu: on je upućen u aferu i po svoj je prilici 
došao ovamo da ih upozori. 

— Mora da je Malin brbljao o zavjeri sa svojim prijateljem bilježnikom — 
kaza Corentin upotpunjujući zaključke svog kolege — pa je Michu, stojeći u 
zasjedi, bez sumnje čuo govoriti o Simeuseovima. Zaista, on je mogao 
odgoditi svoj hitac samo zato da bi upozorio na nesreću koja je, po njegovu 
mišljenju, ibila veća od gubitka Gondrevillea. 


—I on je odmah pogodio tko smo — rekao je Peyrade. — Baš zato mi se 
odmah činilo da pronicavost tog seljaka graniči s čudom. 
— To samo dokazuje da je bio oprezan — odgovori Corentin. — Napokon, 


stari druže, ne varajmo se: izdaja smrdi uvelike pa je priprosti ljudi osjećaju 
izdaleka. 

— Zbog toga smo samo jači — rekao je Provansalac. 

— Dovedite brigadira iz Aircisa — poviče Corentin jednom od žandara. — 


Pošaljimo ga u Michujev paviljon — reče Peyradeu. 

— Tamo je Violette, naš doušnik — odvrati Peyrade. 

— Otišli smo a da nismo primili nikakvih vijesti od njega — kaza 
Corentin. — Mi bismo bili morali povesti Sabatiera sa sobom. Premalo nas 
je, samo dvojica. Brigadiru — reče kad je žandar došao i stao između njega i 
Peyradea — ne dajte da vas nadmudre kao malo prije brigadira iz Troyesa. 
Čini nam se da je Michu upleten u aferu; pođite u njegov paviljon, pažljivo 
pregledajte sve i potom nas izvijestite. 

— Jedan od mojih ljudi čuo je konjski topot u šumi upravo kad su hvatali 
slugu i služavku pa sam poslao četiri odvažna momka da slijede one koji bi 
se ondje htjeli sakriti — odgovori žandar. 

On iziđe; topot njegova konja koji je odjeknuo po popločanom putu 
travnjaka uskoro se nije više čuo. 

— No! bjegunci idu prema Parizu ili su na putu za Njemačku — reče u 
sebi Corentin. 

On sjede, izvuče iz džepa svog kratkog kaputića malu bilježnicu, napisa 
olovkom dva naređenja, zapečati ih i pozove k sebi jednog žandara: 

— Odjašite najvećom brzinom u Troyes, probudite prefekta i recite mu da 
ranom zorom pošalje telegrame. 

Žandar odjaha najvećom brzinom. Svim se ukućanima steglo srce jer su 
shvatili što je u stvari značio žanđarov odlazak i kakva je bila Corentinova 
namjera; ova nova briga samo je, u neku ruku, pojačavala njihovu patnju jer 
su u tom trenutku napeto motrili dragocjeni kovčežić. Razgovarajući među 
sobom, oba su agenta budno! pratila svaki mig tih užarenih očiju. Nekakva 
hladna strast ispunjavala je srca ove dvojice ljudi koji su se naslađivali 
općim strahom i trepetom. Policajac nalazi u svom poslu jednaka uzbuđenja 
kao i lovac u svome, ali, dok lovac razvija sve svoje tjelesne i duševne snage 
da bi ubio zeca, jarebicu ili srndaća, policajac to čini da bi branio državu ili 
vladara i dobio bogatu nagradu. S toga gledišta lov na čovjeka nadvisuje 
onaj drugi lov toliko koliko ima razlike između čovjeka i životinje. U stvari, 
uhoda treba da podesi svoju ulogu prema veličini i značaju ciljeva kojima se 
posvetio. Ne uplićući se u taj posao, svatko može, dakle, shvatiti da ga 
policajac obavlja jednakom strašću kao i lovac koji progoni divljač. Stoga su 
se ta dva čovjeka to više uzbuđivala što su bila bliže istini, ali je njihovo 
držanje i pogled ostajao i dalje miran i hladan, a njihove sumnje, misli i 
planove nije nitko mogao pronići. Svatko bi bio zadrhtao da je mogao pratiti 
sve što su ta dva psa tragača bila u stanju uraditi zahvaljujući svojoj 
prirodnoj pronicavosti čim bi se našla na tragu nepoznatih i skrivenih 
činjenica; čovjek bi imao i radi čega drhtati kad bi opazio kako ta dva 
policajca poput hitrih pasa umiju nanjušiti istinu do koje su dolazili kratkim 
pretresan jem vjerojatnih dokaza. Kako i zašto su ti daroviti ljudi tako nisko 
pali, kad su bili sposobni za velika djela? Kakav ih je nedostatak, porok ili 
strast tako nagrdio? Postaje li čovjek policajac zato što ne može raditi ništa 
osim da uhodi, kao što postaje mislilac, pisac, državnik, slikar i general jer 
zna samo da govori, piše, upravlja, slika ili se bori? Dvorski su ljudi imali 
istu žarku želju: ,Zar grom neće pogoditi ove bestidnike?" Oni su žuđjeli za 
osvetom. Zacijelo bi se bili pobunili da nije bilo žandarma. 

— Zar nitko nema ključ od kovčežića?)? — upita bezočni Peyrade 
sakupljene ljude micanjem svog velikog crvenog nosa i riječima u isto 


vrijeme. 

Provansalac primijeti, s izvjesnim strahom, da u. sobi nema više žandara. 
Corentin i on bijahu sami. Corentin izvadi iz džepa mali bodež i dade se na 
posao zabadajući ga u prorez kutije. Tada se začu, najprije na putu pa zatim 
na putiću kroz travnjak, strahovit topot očajno gonjena konja; svi su se, 
međutim, još više prestrašili kad su čuli da je pao i muklo zarzao konj koji 
se srušio na sve četiri podno središnje kulice. Svi su se uzbunili kao da je 
munja udarila među njih kad su primijetili mladu groficu čiji je dolazak 
navijestio šuštanje njezina jahaćeg odijela; njezini su se ljudi brzo postavili u 
špalir da joj otvore prolaz. 

Uprkos svom brzom jahanju, grofica je osjećala bol koju mora da joj je 
zadala provala zavjere: sve su njezine nade propale! Jahala je najvećom 
brzinom misleći u svom očaju da će se morati pokoriti konzulskoj vlasti. 
Zacijelo bi se bila onesvijestila i pala da nije znala u kakvoj su opasnosti 
četiri plemića — i to joj je saznanje davalo snage da pobijedi svoj umor i 
očaj. Umalo da nije ubila svoju kobilu samo da na vrijeme stigne i ispriječi 
se između smrti i svojih bratučeda. 

Videći tu junačku djevojku, blijeda i umorna lica, s nakrivljenom 
koprenom i korbačem u ruci, kako s praga užarenim očima promatra cio 
prizor i odmah mu dokučuje smisao, svatko je po jedva zamjetljivoj promjeni 
Corentinova kisela i uznemirena lica shvatio da su se dva stvarna protivnika 
našla okom u oko. 

Strahovit dvoboj imao je da otpočne. 


X 
LAURENCE I CORENTIN 


Kad je mlada grofica primijetila kovčežić u Corentinovim rukama, ona 
podiže korbač, hitro mu priskoči i tako ga snažno udari po rukama da je 
kovčežić pao na tlo; tad ga zgrabi, baci u vatru i postavi se prijeteći ispred 
kamina prije nego su oba agenta uspjela doći k sebi od iznenađenja. Duboki 
prezir koji je izbijao iz Laurencinih očiju, njezino blijedo lice i prezirno 
skupljene usne vrijeđale su agente više od drska postupka prema Corentinu 
s kojim je postupila kao s otrovnom životinjom. Dobričina d'Hauteserre se 
osjeti vitezom, lice mu se zacrveni od navale krvi i on zažali što nema mača 
uza se. Isprva posluga zadrhta od radosti. Osveta za kojom su žeđali upravo 
je stigla jednog od tih ljudi. Kasnije je užasan strah potisnuo njihovu radost 
duboko u dušu: još uvijek čuli su žandare kako se neprestano kreću tamo- 
amo po tavanima. 

Uhoda je krepka riječ u kojoj se stapaju sve one fine razlike što obilježuju 
policajce, jer ljudi nisu nikad htjeli da u jeziku posebno označe različne 
osobine pojedinaca koji vrše taj naročit posao, neophodan svim vladama; 
uhoda, dakle, ima izvanredno i čudno svojstvo da se nikad ne ljuti on 
jekršćanski ponizan kao svećenik, oci su mu ispunjene prezirom kojim se, 
sa svoje strane, ograđuje od budalastih ljudi što ga ne shvaćaju, ne obazire 
se na pogrde i ide prema svom cilju kao životinja čiji čvrsti oklop može samo 
top probiti, ali on, kao i životinja, to više podivlja kad vidi da imi je probijen 
oklop koji je dotle smatrao neprobojnim. 

Udarac korbačem po prstima značio je za Corentina, ako se izuzme 


pričinjena bol, topovski hitac što probija oklop; ta odvratna kretnja fine i 
plemenite djevojke ponizi ga ne samo u očima prisutnih neukih ljudi nego 
još više u vlastitim. Peyrade, Provansalac, pojuri prema kaminu gdje ga 
Laurence udari nogom, ali je on uhvati za nju, podignu joj je u zrak i tako je 
prisili da se, od stida, svali na naslonjač na kojem je nešto ranije bila 
spavala. To je bila šaljiva strana ove užasne scene — česti kontrast do kojeg 
dolazi u ljudskim odnosima. Peyrade je opržio svoju ruku prilikom vađenja 
kutije iz vatre, ali ju je izvukao, stavio je na tle i sjeo na nju. 

Sve se to dogodilo veoma brzo, bez ijedne riječi. Corentin se oporavio od 
boli koju mu je zadao udarac korbača pa je sad čvrsto držao gospođicu de 
Cing-Cygne uzevši je za ruke. 

— Nemojte me primorati, lijepa građanko, da upotrijebim silu protiv vas 
— reče Corentin na svoj bezočno uglađen način. 

Zbog Pevradeova postupka prekinu se dovod zraka pa se vatra ugasila. 


— Žandari, ovamo, k nama! — poviče on ostajući i dalje u svom 
neobičnom položaju. 

— Obećavate li da ćete biti odsad pametni? — upita Corentin drsko 
djevojku podižući svoj bodež, ali ne učinivši tu pogrešku da joj se njime 
zaprijeti. 

— Tajna ovog sandučića ne odnosi se ni u kom slučaju na vladu — 
odvrati ona s primjesom sjete u svom držanju i glasu. — Kad pročitate 
pisma koja se nalaze u kovčežiću, stidjet ćete se, usprkos vašoj besramnosti, 
što ste ih čitali... Ta stidite li se vi uopće? — doda ona nakon nekoliko 
časaka. 


Župnik pogleda mladu groficu kao da joj tim pogledom želi reći: 

, Zaboga, smirite se!" 

Peyrade se podiže. Ćilim je na mjestu na kojem je kovčežić stajao bio 
osmuđen, jer je dno kutije gotovo sasvim izgorjelo na žeravici. Gornji dio 
kovčežića bio je već pougljenio pa su stranice popustile. Taj smiješni 
Scevola, koji je netom bogu policije i straha žrtvovao stražnji dio svojih 
kratkih hlača kgjsijine boje, otvori obje stranice kutije kaoda otvara knjigu 
pa spusti tri pisma i dva uvojka kose na zastirač stola za igranje. Htio se 
nasmijati pogledavši Corentina, kadli zamijeti da su uvojci sijedi i različite 
boje. Corentin ostavi gospođicu de Cing-Cygne da bi mogao pročitati pismo 
iz kojeg su ispali uvojci kose. 

Laurence se također podiže i stane pokraj uhoda rekavši: 

— O! čitajte samo glasno, bit će to vaša kazna. 

Pošto su policajci samo prelet jeli očima pismo, ona ga sama pročita 
naglas: 

,Draga Laurence, 

Onog tužnog dana kad smo, moj muž ija, bili uhapšeni spoznali smo 
koliko je bilo plemenito vaše držanje. Znamo da vi istinski volite naše drage 
blizance, da ih volite koliko i mi sami, pa vam stoga predajemo ove 
uspomene, i dragocjene i tužne za njih. 

Gospodin krvnik nam je upravo odrezao kosu, jer ćemo umrijeti za 
nekoliko minuta; obećao nam je da će vam poslati ove dvije jedine uspomene 
koje možemo ostaviti našoj ljubljenoj siročadi. Čuvajte, dakle, to što je ostalo 
od nas i predajte im kad dođu bolja vremena. Stavili smo na uvojke, zajedno 
s našim blagoslovom, svoj posljednji poljubac za njih. Posljednju svoju 


misao uputit ćemo prvo našim sinovima, onda vama i napokon Bogu! Volite 
ih svim svojim srcem. 
Berthe de Cing-Cygne, Jean de Simeuse." 

Za čitanja tog pisma svim su se prisutnima napunile oči suzama. 

Laurence pogleda oštro oba agenta i reče im čvrstim glasom: 

— Gospodin krvnik je bio milosrdniji od vas! 

Corentin stavi mirno uvojke kose u pismo koje položi postrance na stol, 
zatim metne na pismo košaricu punu žetona da ne odleti. Agentova 
hladnokrvnost usred općeg uzbuđenja djelovala je strašno. Peyrade je 
otvorio druga dva pisma. 

— Oh, ova su pisma, po prilici, slična prijašnjjma — reče Laurence. — 
Čuli ste oporuku, a sada da čujete kako je ona izvršena. Odsada moje srce 
nema više tajni ni za koga, to je, eto, sve. 

1794, Andernach, prije bitke. 

,Moja. draga Laurence, 

Moja ljubav prema vama trajat će do groba pa želim da to znate, ali, u 
slučaju da umrem, znajte da vas moj brat Paul-Marie voli koliko i ja. 

Kad budem umirao, tješit će me jedino misao da ćete jednog dana postati 
žena moga dragog brata, a ja neću morati da ginem od ljubomore, što bi se 
jamačno desilo da, poživimo li obojica, izaberete njega. Čini mi se, uostalom, 
da bi bilo posve prirodno da izaberete njega, jer je on, možda, bolji od 
mene... itd. 

Marie-Paul" 

— Evo drugog pisma — nastavi Laurence crveneći dražesno: 

,Draga moja Laurence, 

Nešto sam tužan u duši; Marie-Paul je, međutim, odviše vesele naravi a 
da vam se ne bi svidio više od mene. Jednoga dana morat ćete izabrati 
jednoga od nas: pa dobro, iako vas strasno ljubim..." 

— Vi se dopisujete s emigrantima! — poviče Peyrade prekidajući djevojku i 
stavljajući, iz opreza, pismo između sebe i svjetlosti kako bi utvrdio da li je 
između redaka napisano nešto kemijskim crnilom. 

— Da — rekla je Laurence koja je savila dragocjena pisma požutjelih 
listova. — No recite mi, na osnovu kojeg prava vi sad povređujete na ovakav 
način moj dom, moju ličnu slobodu i obiteljsku čast? 

— O! zbilja! — uskliknu Peyrade. — Na osnovu kojeg prava? — sad ću 
vam ja to reći, lijepa plemkinjo — nastavi on vadeći iz svog džepa nalog koji 
je izdao ministar pravde a potpisao ministar unutrašnjih poslova. — Pazite, 
građanko, ministri su bili oni koji su to izmislili... 

— Mogli bismo mi vas pitati — šapnu joj Corentin na uho — na osnovu 
kojeg prava ste vi sklonili kod sebe ubojice Prvog konzula? Vi ste me 
korbačem udarili po prstima, a to mi daje za pravo da jednog dana 
pomognem poslati na drugi svijet gospodu vaše bratučede, jer ste udarili 
mene koji sam došao da ih spasim... 

Po samom micanju Laurencinih usana i po pogledu koji je uputila 
Corentinu, župnik je shvatio što je taj veliki nepoznati umjetnik govorio, pa 
dade Laurenei znak da mu ne vjeruje, znak koji je vidio samo Gothard. 
Peyrade je kratkim udarcima šake ispitivao doljnju stranu kutije da utvrdi 
ima li dvostruko dno. 

— Oh! blagi Bože! — poviče Laurence Peyradeu oduzevši mu gornju 


stranu kutije — nemojte je razbiti..., evo vam, gledajte! 

I ona uze pribadaou, odgurnu glavu neke figurice: obje daščice, 
pokrenute nekom oprugom razmaknuše se, a u udubljenju se ukazaše dvije 
minijature koje su prikazivale gospodu de Simeuse u uniformi Condeove 
vojske, dva portreta izrađena na bjelokosti u Njemačkoj. Pošto je pred sobom 
imao protivnika koji ga je sasvim razgnjevio, Corentin pozove kretnjom 
Peyradea i odvede ga u kut gdje s njim povede povjerljiv razgovor. 

— To ste vi bili u stanju baciti u vatru! — kaza opat Goujet Laurenci 
pokazujući joj pogledom markizino pismo i uvojke kose. 

Umjesto odgovora djevojka slegnu značajno ramenima. Župnik je shvatko 
da ona sve žrtvuje samo da bi zabavila uhode i dobila na vremenu, pa stoga 
zadivljeno pogleda prema nebu. 

—Ama gdje su to uhvatili Gotharda čiji plač čujem? — reče Laurence 
dosta glasno kako bi je čuli. 

— Ne znam — odvrati župnik. 

— Je li išao na majur? 

— Na majur...! — reče Peyrađe Corentinu. — Pošaljimo onamo nekoga od 
naših ljudi. 

— Ne — otpovrnu Corentin — jer ta djevojka ne bi povjerila spas svojih 
bratučeda jednom zakupniku. Ona nas zavarava... Uradite što vam kažem 
da barem nešto saznamo, kad smo već pogriješili što smo ovamo došli. 

Corentin se uputi prema kaminu gdje se stade grijati podigavši dugačke i 
šiljate skutove svog kaputa; potom poprimi držanje, govor i manire čovjeka 
koji se nalazi u posjetima: 

— Moje gospođe, možete poći na spavanje, a i vaši ljudi također. 
Gospodine načelniče, vaše su nam usluge sada izlišne. Zbog strogih 
naređenja, koja smo dobili, ne možemo postupiti drukčije nego što smo 
upravo postupili, ali mi ćemo otići tek kad svi zidovi, koji nam izgledaju 
dosta debeli, budu pretraženi. 

Načelnik pozdravi sve prisutne i iziđe. 

Ni župnik ni gospođica Goujet se ne pomakoše. Posluga bijaše previše 
uzbuđena a da ne bi ostala uz svoju mladu gospodaricu. Otkako je Laurence 
stigla, gospođa d'Hauteserre ju je promatrala brižnošću očajne majke, pa se 
sad podiže, uze je za ruku, odvede je u kut i tu je tiho upita: 

— Jeste li ih vidjeli? 

— Kako bih pustila da vaša djeca dođu u našu kuću a da za to vi ne 
znate? — odvrati Laurence. 

— Durieu — reče ona — pogledajte da li je moguće spasiti Stellu koja još 
diše. 

— Je li prešla dug put? — upita Corentin. 

— Petnaest milja za tri sata — odgovori ona okrenuta župniku koji ju je 
začuđeno promatrao. 

— Izišla sam sinoć u devet i po sati a vratila se poslije jedan u noći. 

Ona pogleda na zidni sat koji je pokazivao dva i po sata. 


— Prema tome — nastavi Corentin — vi ne poričete da ste prevalili 
petnaest milja? 
— Nikako — reče ona. — Priznajem da su moji bratići i gospoda de 


Simeuse, potpuno uvjereni u svoju nevinost, namjeravali zatražiti da ih ne 
izuzmu od amnestije pa su se vraćali u Cing-Cygne. Stoga, kad sam se 


uvjerila da ih je gospodin Malin htio uplesti u nekakvo izdajstvo, otišla sam 
ih obavijestiti neka se vrate u Njemačku, kamo će stići prije nego što 
telegramom iz Troyesa upozore na njih na granici. Ako sam počinila zločin, 
kaznit će me za to. 

Laurence je prije duboko razmišljala o ovom odgovoru koji je u cijelosti 
bio vjerojatan, pa je Corentina, kojeg je Laurence kriomice promatrala, 
pokolebao u njegovu uvjerenju o toku događaja. U tom presudnom času, 
kad su svi svom diušom pratili izražaje tih dvaju lica i njihovi pogledi lutali 
od Corentina do Laurence i od Laurence do Corentina, začuje se na putu, a 
potom na popločenom dijelu travnjaka, brz topot konja koji je dolazio iz 
šume. Užasna tjeskoba pojavi se na svim licima. 

Peyrade uđe očiju sjajnih od radosti, priđe žurno svom kolegi i reče mu 
dosta glasno da bi ga grofica mogla čuti: 

— Uhvatili smo Michuja! 

Laurencini obrazi koji su bili postali ružičasti zbog strepnje, umora i 
naprezanja svih duševnih snaga, poprimiće sad ponovo svoju blijedu boju, 
ona se sruši na naslonjač gotovo onesviještena i kao gromom ošinuta. 
Durieuova žena, gospođica Goujet i gospođa d'Hauteserre pohitaše k njoj jer 
se gušila, kretnjom ruke pokaza im ona da presijeku gajtane njezina jahaćeg 
odijela. 

— Nasjela je... plemići idu prema Parizu! — kaza Corentin Peyradeu. — 
Izmijenimo naređenja. 

Oni iziđoše ostavivši jednog žandara na vratima salona. Ta su dva 
pakleno vješta čovjeka zadobila strahovitu prednost u ovom dvoboju s 
groficom koja je nasjela jednoj od njihovih uobičajenih lukavih zamki. 

Oba se agenta vratiše ranom zorom, u šest sati izjutra. 

Pošto su istražili usječeni put, uvjerili su se da su konji tuda krenuli u 
šumu. Očekivali su izvještaj žandarmerijskog kapetana kome su naredili da 
izviđi cio kraj. Pošto su dali naređenje jednom brigadiru da čuva opkoljeni 
dvorac, pošli su na doručak sensinjskom krčmaru, ali su ipak prije naredili 
da oslobode Gotharda koji nije prestajao da potokom suza odgovara na sva 
pitanja; oslobodili su i Katarinu koja je bila i jednako tiha i nepomična. 

Katarina i Gothard su pošli u salon i poljubili u ruku mladu groficu koja 
se bila ispružila na naslonjaču. Durieu je došao javiti da Stella neće uginuti, 
ali će je morati mnogo njegovati. 

Načelnik, nemiran i radoznao, susrete Peyradea i Corentina u selu. On 
odvede svojoj kući. Opatija se nalazila četvrt milje odatle. Putem je Peyrade 
primijetio da arsiski brigadir nije javio ništa o Michuju ni o Violetteu. 

— Imamo posla s otmjenim ljudima — reče Corentin — oni su jači od nas. 
Nema sumnje da i župnik igra tu neku ulogu. 

Baš kad je gospođa Goulard uvodila oba činovnika u prostranu i hladnu 
blagovaonicu, pojavi se žandarmerijski poručnik dosta uplašena izgleda. 

— Našli srno u šumi konja arsiskog brigadira, ali bez njegova gospodara 
— reče on Peyradeu. 

— Poručniče — poviče Coremtin — otrčite u Michujev paviljon i saznajte 
šta se ondje događa! Bit će da su ubili brigadira. 

Ta je vijest pokvarila načelnikov doručak. Parižani su progutali sve brzo 
poput lovaca koji jedu na svom zastanku i vratili se u dvorac u svom 


kabrioletu iz vrbovine u koji je bio upregnut poštanski konj, kako bi se brzo 
mogli prebaciti na svako mjesto gdje su oni lično bili potrebni. Kad su se oba 
čovjeka ponovo pojavila u salonu, u kojem su bili posijali toliko nemira, 
straha, jada i najokrutnijih muka, vidjeli su groficu u kućnoj haljini, plemića 
i njegovu ženu, opata Goujeta i njegovu sestru kako sjede pokraj kamina, 
prividno mirne. 

— Da su uhvatili Michuja — rekla je Laurence u sebi — bili bi ga doveli. 
Žao mi je što nisam vladala sama sobom i tako pomogla ovim bestidnicima 
da donekle raščiste svoje sumnje, ali sve se dade popraviti... — Hoćemo li 
biti još dugo vaši zarobljenici? — upita ona agente podrugljivo i neprisiljeno. 

— Kako može ona znati nešto o tom da smo uznemireni zbog Michuja? 


Izvana nije nitko dolazio u dvorac. Ona nam se pođruguje! — rekoše uhode 
pogledom jedan drugome. 
— Nećemo vas više dugo smetati — odgovorio je Corentin. — Za tri sata 


zamolit ćemo vas da nam oprostite što smo vas uznemirili u vašoj samoći. 

Nitko ne odgovori ni riječi. Taj je prezimi muk udvostručio unutrašnji 
bijes Corentinov; njega su, naime, prozreli Laurence i župnik, jedine dvije 
bistre glave u ovom svijetu malih ljudi. Gothard i Katarina prostrli su pokraj 
vatre stol za doručak kojem se pridružiše župnik i njegova sestra. Gospodari 
nisu obratili nikakvu pažnju na uhode koji su se šetali po vrtu, dvorištu, 
putu i navraćali s vremena na vrijeme u salon. 

U dva i po sata pojavi se poručnik. 

— Našao sam brigadira — reče on Corentinu — bio je ispružen na putu 
koji iz paviljona, zvanog Cing-Cygne, vodi na majur Bellache; nije ranjen, ali 
ima, vjerojatno zbog pada, užasno natučenu glavu. Rekao mi je da je bio 
tako brzo skinut sa svoga konja i bačen tako žestoko unatrag da nikako ne 
može objasniti kako se to desilo; izvukao je noge iz stremena, inače bi bio 
mrtav, jer bi ga njegov preplašeni konj bio vukao kroz polja. Odveli smo ga k 
Michuju i Violetteu da ga čuvaju... 

— Što! Michu je u svom paviljonu? — upita Corentin promatrajući mladu 
groficu. Laurence se lukavo osmjehivala, poput žene koja se osvetila. 

— Baš sam ga vidio kako s Violetteom dovršava pogađanje o nekoj 
kupovini o kojoj su počeli još sinoć raspravljati — odgovori poručnik. — 
Violette i Michu bili su, kako mi se činilo, pijani; no, to nije nikakvo čudo jer 
su pili cijelu noć i još se nisu složili. 

— Violette vam je to kazao? — poviče Corentin. 

— Tako je — odvrati poručnik. 

—O! čovjek bi morao sve sam uraditi! — poviče Peyrade gledajući 
Corentina koji se, kao i Peyrade, nije baš pouzdavao u poručnikovu pamet. 

Mladić odgovori starcu znakom glave. 

— U koliko ste sati stigli u Michujev paviljon? — upita Corentin opazivši 
da je gospođica de Cing-Cygne pogledala na sat na kaminu. 

— Oko dva sata — odvrati poručnik. 

Laurence obuhvati jednim istim pogledom gospodina i gospođu 
d'Hauteserre, opata Goujeta i njegovu sestru kojima se učini da se modro 
nebo nadvilo nad njih; njezine su se oči radosno iskrile zbog pobjede, ona 
pommeni i suze joj potekoše niz lice. Ta je djevojka, jaka u najvećim 
nesrećama, mogla plakati samo od radosti. 

U tom je trenutku bila divno uzvišena, pa se župnik, koji se gotovo 


žalostio zbog Laurencina muževna značaja, sad osobito radovao tom izljevu 
vanredne ženske nježnosti, samo što je ta osjećajnost počivala u njoj duboko 
poput blaga što je sakriveno ležalo pod vanredno debelom granitnom 
stijenom. 

Uto se pojavi neki žandar i upita da li smije uvesti u salu Michujeva sina 
koji je gospodi iz Pariza donio poruku svog oca. Corentin dade znak da ga 
uvedu. Francois Michu, mali lukavac koji se uvrgao u oca, nalazio se u 
dvorištu gdje je oslobođeni Gothard, pred očima žandara, mogao časak s 
njim porazgovarati. Mali Michu izvršio je neki nalog tutnuvši nešto u 
Gothardovu ruku a da to žandar nije primijetio. Gothard se iza Francoisa 
uvuče u salon, priđe gospođici de Cing-Cygne i nedužno joj preda čitavu 
njezinu burmu koju ona vatreno poljubi, jer je shvatila da joj Michu na taj 
način poručuje da su četvorica plemića na sigurnom mjestu. 

— Moj tata pita kamo treba smjestiti brigadira koji se baš nimalo ne 
osjeća dobro. 

— Na što se tuži? — upita Peyrade. 

— Na glavu, ipak je gadno bubnuo o zemlju. On je žandar ne? a ja mislim 
žandari znadu jahati i ja mislim da je imao smolu, ne? Bit će da se 
spotaknuo, tako ja mislim. Na glavi, pozadi, ima rupu, oh! veliku kao šaka. I 
tako, ja mislim da je zlosretnik pao na nekakav zločesti kamen. Jadan 
čovjek! makar je žandar, om ipak toliko pati da se čovjeku smili, ne? 

Žandarmerijski kapetan iz Trovesa uđe u dvorište, sjaši i dade znak 
Corentinu koji, prepoznavši ga, pojuri prema prozoru, i otvori ga da ne gubi 
vrijeme. 

— Što ima novo? 

— Izigrali su nas kao budale! Pronašli smo, usred velikog šumskog 
prilaza, pet konja uginulih od umora i dlake zalijepljene znojem; dao sam da 
ih čuvaju kako bismo saznali odakle su i tko ih je nabavio. Opkolili smo 
šumu, pa nitko tko je unutra neće moći iz nje izići. 

— Što mislite, u koliko su sati oni konjanici ušli u šumu? 

— U dvanaest i po. 

— Ni zeca ne pustite iz te šume prije nego ga pogledate! — šapnu mu 
Corentin u uho. 

— Ovdje vam ostavljam Pevradea a ja idem posjetiti jadnog brigadira. 
Ostaj kod načelnika, ja ću ti poslati nekog sposobnog čovjeka da te zamijeni 
— reče on na uho Provansalcu. — Morat ćemo se koristiti ovdašnjim ljudima 
pa ih ti dobro pogledaj. 

Tad še okrene prema prisutnima i reče strašnim glasom: 

— Do viđenja! 

Nitko ne pozdravi agente kad izidđoše. 

— Što će reći Fouche kad sazna za ovu bezuspješnu kućnu premetačinu? 
— poviče Peyrađe pomažući Corentinu da se popne u kabriolet iz vrbovine. 

— O! nije još sve svršeno — odvrati Corentin šapućući Peyradeu. — Mora 
da su plemići još ui šumi. 

On pokaza na groficu koja ih je promatrala kroz mala okna velikih 
prozora salona: 

— Šatro sam jednu koja joj je bila ravna kad me je odviše najedila! Ako mi 
opet padne u Puke, platit će mi svoj udarac korbačem. 

— Ona je bila drolja, a ova je u drugom položaju... 


— Za mene su sve jednake! Sve štoje u moru riba je! — kazao je Corentin 
dajući znak žandaru koji ga je vodio da osine poštanskog konja. 

Deset minuta iza toga dvorac Cing-Cygne bio je u potpunosti ispražnjen 
od stranaca. 

— Na koji ste se način otresli brigadira? — upita Laurence Francoisa 
Michuja kojeg je posjela kraj sebe i dala mu jesti. 

— Otac i majka su mi rekli da se radi o životu i smrti i da nitko ne smije 
ući u našu kuću. Dakle, po kretanju konja u šumi shvatio sam da imam 
posla s onim prokletim žandarima, pa sam ih htio spriječiti da uđu u našu 
kuću. Uzeo sam jake konopce koje držimo na tavanu i vezao ih za jedno od 
stabala koja se nalaze na kraju svakog puta. Tada sam podigao konopac u 
visinu jahačevih prsa, i na prilazu, odakle se čuo topot konja koji se 
približavao, stegao ga oko stabla preko puta. Put je bio zatvoren. Upalilo je. 
Više nije bilo mjesečine, pa se moj brigadir pružiopozorniji, ali se nije ubio. 
Što se može! žandari su žilavi! Napokon, čovjek učini koliko može. 

— Spasiosi nas! — rekla je Laurence zagrlivši Francoisa Michuja kojeg je 
otpratila sve do vrata na ogradi. 

Kad je vidjela da nema nikoga, šapnula mu je na uho: 

— Imaju li oni hrane? 

— Baš sam im odnio 12 funti kruha i 4 boce vina. Bit ćemo na miru 6 
dana. 

Kad se vratila u sobu, djevojka primijeti da je upitno gledaju gospodin i 
gospođa d'Hauteserre, opat Goujet i njegova sestra koji su joj se toliko divili 
koliko su se i bojali za nju. 

— Zar ste ih, dakle, vidjeli! — poviče gospođa d'Hauteserre. 

Smiješeći se, grofica stavi prst na usta i popne se u svoju sobu da legne, 
jer se sad, kad je izvojevala pobjedu, osjećala skršenom od preživjelih 
uzbuđenja. 


XI 
POLICIJA VRAĆA MILO ZA DRAGO 


Najbrže se do Michujeva paviljona dolazilo putem koji je od sela Cind- 
Cygne vodio do majura Bellache i završavao na kružnoj raskrsnici gdje je 
dan ranije Michu ugledao uhode. Žandar je, zato, vozio Corentina tom 
cestom kojom je bio pošao i brigadir iz Arcisa. Putem se agent trudio da se 
domisli na kakav je način brigadir mogao biti izbačen iz sedla. Sam je sebe 
krivio što je na tako važno mjesto uputio jednog jedinog čovjeka pa je tu 
grešku iskoristio da iz nje izvuče osnovno načelo za policijski zbornik 
propisa koji je izrađivao za sebe. 

— Ako su se riješili žandara — mislio je — bit će da su se i Violettea 
otresli. Očito je da su četvorica urotnika i Michu upotrijebili pet, sada 
uginulih, konja za svoj dolazak iz okolice Pariza u šumu. 

— Ima li Michu konja? — upita žandara koji je pripadao arsiskoj brigadi. 

—O! Ima on slatko konjče — odgovori žandar — rasnog konja iz 
konjušnice prijašnjeg markiza de Simeuse. Mada mu je punih 15 godina, 
zbog toga je samo još bolji: Michu jaši na njemu 20 milja, a dlaka je na 
životinji suha kao moj šešir. O! brine se on još kako o njemu; nije ga htio 
prodati ni za kakav novac. 


— Kakav mu je konj? 

— Kao arapski konj: smeđa mu dlaka prelazi u crno, bijele pjege iznad 
kopita, mršav, sam živac. 

— Zar si ti vidio arapske konje? 

— Prije godinu dana vratio sam se iz Egipta, a ondje sam jahao 
mamelučke konje. Služio sam 11 godina u konjici: bio sam na Rajni S 
generalom Steingelom, odakle sam krenuo u Italiju, a s Prvim konzulom 
sam pošao u Egipat. Zbog toga će me uskoro proizvesti u čin brigadira. 

— Kad budem u Michujevu paviljonu, ti ćeš poći u konjušnicu, pa, ako si 
stvarno 11 godina živio među konjima, znat ćeš bez sumnje da li je konj 
jurio. 

— Pazite, tu je naš brigadir bio izbačen na zemlju — reče žandar 
pokazujući na mjesto gdje je put izbijao na kružnu raskrsnicu. 

— Reći ćeš kapetanu da dođe pomene u ovaj paviljon pa ćemo zajedno 
otići u Troyes. 

Corentin siđe na zemlju i osta nekoliko trenutaka da razgleda okolinu. 
Pregledao je dva brijesta što su rasli jedan nasuprot drugome, prvi uza zid 
perivoja a drugi uz padinu kružne raskrsnice koju je presijecao seoski put; 
potom je vidio ono što nitko drugi nije znao vidjeti — dugme uniforme u 
prašini na putu, i on ga dignu. Ušavši u paviljon, opazio je Violettea i 
Michuja kako sjede za kuhinjskim stolom i još se uvijek prepiru. Violette 
ustade, pozdravi Corentina i ponudi ga pićem. 

— Hvala... htio bih vidjeti brigadira — kazao je mladić kojem je jedan 
jedini pogled dostajao da shvati kako je Violette bio pijan više od 12 sati. 

— Moja žena ga gore čuva — kaza Michu. 

— No, brigadiru, kako ste? — zapita Corentin koji je jurnuo na stepenice i 
našao brigadira kako zamotane glave leži na krevetu gospođe Michu. 

Na stolici su bili njegov šešir, sablja i vojnička oprema. Suosjećajna kao 
prava žena i, uostalom, ne znajući za podvig svog sina, Marta je čuvala 
brigadira u društvu svoje majke. 


— Cekako gospodina Varleta, liječnika iz Arcisa — rekla je gospođa 
Michu; — Gaucher je išao po nj. 
— Ostavite nas trenutak same — kaza Corentin prilično iznenađen tim 


prizorom koji je ukazivao na to da su obje žene nevine. 

— Gdje su vas udarili? — upita Corentin gledajući uniformu. 

— U grudi — odvrati brigadir. 

— Da vidimo vojnu opremu! — reče Corentin. 

Novi zakon bio je do najsitnijih pojedinosti 
odredio kakove će uniforme nositi žandarmerija, zvana narodna; na 
propisanoj žutoj traci, bijelo obrubljenoj, nalazila se pločica, dosta nalik na 
sadašnje poljarske pločice na koje je zakon odredio da se urežu ove neobične 
riječi: Poštovanje ljudima i vlasništvu! Uzica se bezuslovno nosila povrh 
vojničke opreme i jako ju je oštetila. Corentin uze kaput i pogleda mjesto 
gdje je nedostajalo dugme što ga je našao na putu. 

— U koliko su vas sati našli? — upita Corentin. 

— Pa, u zoru. 

— Da li su vas odmah donijeli ovamo? — upita Corentin vidjevši da krevet 
nije još bio raspremljen. 

— Jest. 


— Tko vas je donio gore? 

— Obje žene i mladi Michu koji me je našao onesviještena. 

—Gle! nisu uopće išli spavati — kazao je Corentin sam sebi. — Na 
brigadira nisu pucali niti ga udarili batinom, jer bi se njegov protivnik, da ga 
može udariti, bio morao staviti u njegovu visinu i biti na konju, pa su ga 
mogli onesposobiti samo kakovom preprekom postavljenom na put kojim je 
prolazio. Da li je to bio komad drva? nemoguće. Željezni lanac? bio bi ostavio 
tragove. 

— Što ste, zapravo, osjetili? — reknu posve glasno brigadiru došavši da ga 
pregleda. 

— Tako su me naglosrušili... 

— Koža vam je pod bradom oguljena. 

— Čini mi se — odgovori brigadir — da mi je konopac izgrebao lice... 

— Pogodio sam — kaza Corentin. — Napeli su uže od stabla dostabla pa 
zatvorili prolaz... 

— Toje sasvim moguće — reče brigadir. 

Corentin siđe i uđe u sobu. 

— Pa dobro, stara lopužo, da svršimo s tim! — govorio je Michu Violetteu 
gledajući uhodu. 

— Sto hiljada franaka za sve, i vi ste gospodar moje zemlje. Ja ću živjeti 
od rente. 

— Imam, jedinog mi Boga, samo 60 hiljada. 

— Ali ja vam nudim ostatak na poček! Ipak smo ovdje od sinoć, a ne 
možemo sklopiti taj posao... Pa moje su zemlje najbolje vrste! 

— Dobre su zaista — odgovori Violette. 

— Donesi vina, ženo! — povika Michu. 

— Ama, zar niste već dosta pili? — poviče Martina majka. — To je već 
četrnaesta boca od 9 sati sinoć... 

— Vi ste tu od jutros, od 9 sati? — upita Corentin Violettea. 

— Ne, oprostite. Cd sinoć se nisam digao sa svog mjesta i ništa nisam 
postigao: što m-e više tjera da pijem, to više diže cijenu svojem imanju. 

— Tko se opija dok sklapa poslove, taj sam diže cijenu — reče Corentin. 

Tucet praznih boca, poredanih na kraju stola, bijaše dokaz da starica 
govori istinu. Tada žandar, koji je bio napolju, dade znak Corentinu i na uho 
m-u šapnu na vratima: 

— Nema konja u konjučšnici. 

— Vi ste poslali svog mališana u grad na vašem konju — kazao je 
Corentin vraćajući se u sobu, — jamačno će se brzo vratiti. 

— Ne, gospodine — rekla je Marta — otišao je pješice. 

— Pa gdje je onda vaš konj? 

— Posudio sam ga — odvrati suho Michu. 

— Pođite sa mnom, lažni svece — reče Corentin upravitelju — moram vam 
nekoliko riječi šapnuti na uho. 

Corentin i Michu iziđoše. 

— Namjeravali ste ubiti državnog savjetnika, puškom koju ste nabijali 
jučer u 4 sata; bilježnik Crevin vas. je vidio, ali vas radi toga ne možemo 
uhapsiti: pokazali ste i previše dobre volje za taj čin, ali je bilo malo 
svjedoka. Ne znam kako, ali. vi ste uspavali Violettea, onda ste vi, vaša žena 
i vaš mališan proveli noć van kako bi obavijestili gospođicu de Cing-Cygne o 


našem dolasku i spasili njezine bratiće, koje ste potom doveli ovamo, samo 
ne znam još tačno kamo. Vaš sin ili vaša žena bacili su brigadira dosta 
duhovito na zemlju. Ukratko, vi ste nas potukli. Ali još nije sve gotovo, 
nećemo da naša bude posljednja. Hoćete li da se pogodimo? To će samo 
koristiti vašim gospodarima. 

— Pođite za mnom, moći ćemo razgovarati da nas nitko ne čuje — kazao 
je Michu vodeći uhodu perivojem do ribnjaka. 

Kad je Corentin opazio ribnjak, upre čvrst pogled u Michuja koji je, bez 
sumnje, mislio da će svojim snažnim rukama moći Corentina baciti u sedam 
stopa duboki mulj, pritisnut vodom u visini od tri stope. Michu mu odvrati 
jednako upornim pogledom. To je bilo upravo kao da mlohav i hladan udav 
izaziva riđeg i divljeg braziliskog jaguara. 

— Nisam žedan — odgovori gizdelin koji, ostavši na rubu livade, zavuče 
ruku u džep sa strane: da bi izvadio svoj mali bodež. 

— Mi se ne možemo razumjeti — rekao je ljubazno Michu. 

— Budite pametni, dragi moj, jer vas sudbene vlasti stalno motre i imat će 
vas na oku. 

— Ako u ovoj stvari ne vide jasnije od vas, bit će to opasno za sve ljude — 
odgovorio je upravitelj. 

— Vi odbijate? — upita Corentin značajno naglašavajući riječi. 

— Volio bih više da mi stoput prerežu vrat, ako se jednom čovjeku može 
stoput rezati vrat, nego da se sporazumim s takvom rđom kao što si ti. 

Corentin se opet žurno popeo u kola pošto je dobro promjeno Michu ja, 
paviljon i Courauda koji je za njim lajao. 

Prolazeći kroz Troyes, izdao je nekoliko naloga i onda se vratio u Pariz. 
Sve su žandarmerijske brigade primile tajna uputstva i naređenja. 

U prosincu, siječnju i veljači žandari su neprekidno. živo tragali po 
najmanjim selima. Prisluškivali su po svim krčmama. Tako je Corentin 
saznao tri važne stvari: u okolici Lagnyja našli su uginula konja nalik na 
Michujeva. Zakupci i mlinari bili su prodali onih pet konja zakopanih u 
šumi Nodesme, po petsto franaka svakog, nekom čovjeku koji je, prema 
ličnom opisu, bio svakako Michu. 

Poslije zakona o Georgesovim jatacima i sukrivcima, Corentin je dao da 
se nadzire još samo šuma Nodesme. Potom, kad su Moreau, rojalisti i 
Pichegru bili pohvatani, nitko nije više vidio stranih lica u tom kraju. Tada je 
Michu izgubio svoje mjesto. Arsiski bilježnik donio mu je pismo kojim je 
državni savjetnik, sad već senator, molio Grevina da preuzme račune od 
upravitelja i da ga otpusti. U roku od tri dana Michu je dobio propisnu 
razrješnicu i bio slobodan. Na veliko čuđenje tamošnjih ljudi, nastanio se u 
Cing-Cygneu, gdje mu Laurence dade u zakup sve vlastelinske branjevine. 
Dan njegova dolaska u Cing-Cygne zlokobno se podudarao sa smaknućem 
vojvode de Enghiena. Gotovo se u cijeloj Francuskoj u isto vrijeme saznalo 
za vojvodino hapšenje, suđenje, presudu i smrt, što je predstavljalo 
strahovitu odmazdu uoči procesa protiv Polignaca, Rivierea i Moreaua. 

U očekivanju da mu bude sagrađena kuća na majuru, lažni Juda se 
nastani u sporednim zgradama, iznad konjušnica, u blizini poznate breše. 
Michu je odmah pribavio dva konja, za se i za sina, jer su se obojica 
pridružili Gothardu i pratili gospođicu de Cing-Cygne na svim njenim 
šetnjama kojima su se koristili da, kako se može i misliti, donesu hranu 


četvorici plemića i paze da im ništa ne uzmanjka. Francois i Gothard su, 
pomoću Courauda i grofičinih pasa, izviđali okolinu skrovišta i provjeravali 
da li ima koga u blizini. 

Laurence i Michu su odnosili hranu koju su, bez znanja služinčadi, 
pripremale Marta, njena majka i Katarina da bi se pokrila tajna, jer nitko od 
njih nije sumnjao u to da ima uhoda u selu. S toga razloga odlazili su u 
skrovište samo dvaput tjedno, iz opreza, uvijek u različne sate, jednom 
danju, drugi put noću. Tih su se mjera oprezno držali dok je trajao proces 
Riviereu, Polignaau i Moreauu. 

Kad je francuski narod imao da se izjasni da li prihvaća senatsku odluku 
kojom se obitelj Bonaparte poziva na vlast i Napoleon proglašava carem, 
gospodin d'Hauteserre se potpisao na spisku koji mu je donio Goulard. Na 
kraju, saznali su da ce sam papa krunisati Napoleona. Otad se gospođica de 
Cing-Cygne nije više protivila da gospoda d'Hauteserre i njeni bratići 
naprave molbu da ih izbrišu s liste emigranata i da ponovo dođu do svojih 
građanskih prava. Starac je odmah odjurio u Pariz i potražio markiza de 
Chargeboeufa koji je poznavao gospodina de Talleyranda. 

Taj ministar, tad u milosti, dostavio je molbu Jozefini, a ova ju je predala 
svom mužu kog su već zvali carem, veličanstvom, sirom, makar da još nisu 
znali za ishod narodnog glasovanja. Gospodin de Chargeboeuf, gospodin 
d'Hauteserre i opat Gcujet, koji je također došao u Pariz, uspjeli su da ih 
primi sam Talleyrand i da im, obeća svoju podršku. 

Napoleon je već bio pomilovao glavne učesnike rojalističke zavjere protiv 
njega; ali car je — iako su četiri plemića bila tek osumnjičena — poslije 
sjednice državnog savjeta pozvao u svoj kabinet senatore Malina, Fouchea, 
Talleyranda, Cambaceresa, Debruna i Duboisa, prefekta policije. 

— Gospodo — rekao je budući car koji je još uvijek nosio odoru Prvog 
konzula — primili smo od gospode de Simeuse i d'Hauteserre, oficira vojske 
kneza de Condea, molbu da im odobrimo povratak u Francusku. 

— Već su ovdje — reče Fouche. 

— Kao i hiljade ostalih što ih susrećem u Parizu — odgovori Talleyrand. 

— Mislim — odvrati Malin — da vi njih nipošto niste susreli, jer se 
skrivaju u šumi Nodesme i misle da su u svojoj kući. 

Dobro je pazio pritom da Prvom konzulu i Foucheu ne kaže riječi kojima 
je zapravodugovao život; ali, na osnovu Corentinova izvještaja, uvjerio je 
državni savjet o učešću četvorice plemića u uroti gospode de Rivierea i de 
Polignaca, označivši Michu ja kao njihova saučesnika. Prefekt policije 
potvrdio je senatorov iskaz. 

— Ipak, kako je taj upravitelj mogao znati da je zavjera otkrivena kad je za 
tu tajnu tada znao jedino car, njegov savjet i ja? — upita prefekt policije. 

Nitkonije obratio pažnju na Duboisovu primjedbu. 

— Ako su se sakrili u šumi i niste ih pronašli tokom sedam mjeseci — 
rekao je car Foucheu — oni su dobro okajali svoje zablude! 

— Pošto su to moji neprijatelji — reče Malin koji se uplašio prefektove 
pronicavosti — ne ostaje mi nego da se ugledam u Vaše Veličanstvo: tražim, 
dakle, da budu izbrisani i molim vas za to' u njihovo ime. 

— Bit će manje opasni ako se vrate nego ostanu li u emigraciji, jer će se 
zakleti, na ustav carstva i na zakone — reče Fcuche gledajući uporno 
Malina. 


— Kako to oni ugrožavaju gospodina senatora — upita Napoleon. 

Talleyrand je neko vrijeme tiho razgovarao s carem. Tad je izgledalo da su 
se složili da gospoda de Simeuse i d'Hauteserre budu izbrisani sa spiska, i 
da im se dopusti povratak u zemlju. 

— Šire — rekao je Fouche — po svoj ćete prilici imati prilike da još čujete 
o tim ljudima. 

Na traženje vojvode de Grandlieua, Talleyrand je u ime četiri plemića dao 
njihovu časnu plemićku riječ — a ta je riječ očaravala Napoleona — da neće 
ništa poduzimati protiv cara i da se predaju bez ikakove skrivene misli. 

— Iza posljednjih događaja gospoda d'Hauteserre i de Simeuse ne žele se 
više boriti protiv Francuske. Oni su slabo naklonjeni carskoj vlasti i spadaju 
u red onih ljudi koje Vaše Veličanstvo mora tek pridobiti, ali će biti 
zadovoljni da žive na francuskom tlu i da se pokoravaju zakonima — rekao 
je ministar. 

Te svoje osjećaje plemići su iznijeli u pismu koje su poslali Talleyrandu, i 
on ga je sad predao caru. 

— Što se tako otvoreno kaže, mora da je iskreno — reče car gledajući 
Lebruna i Cambaceresa. — Želite li još nešto primijetiti? — upitao je 
Fouchea. 

— U interesu Vašeg Veličanstva — odvrati budući ministar policije — 
molim da me zadužite da toj gospodi predam rješenje o njihovu brisanju sa 
spiska kad ono bude konačno odobreno — reče on glasno. 

— Neka bude — rekao je Napoleon videći brižno Horicheovo lice. 

To je kratko savjetovanje bilo završeno, a nije izgledalo da je afera 
okončana, ali je u Napoleonov duh unijelo tračak sumnje u četvoricu 
plemića. Gospodin d'Hauteserre je vjerovao u uspjeh pa je bio poslao pismo 
kojim je javljao tu dobru vijest. S toga razloga nisu stanovnici Cing-Cygnea 
bili iznenađeni kad je iza nekoliko dana došao Goulard kazati gospodi 
d'Haiuteserre i Laurenci da četvoricu plemića upute u Troyes, gdje će im 
prefekt predati rješenje kojim im se opet priznaju sva njihova prava, pošto 
polože zakletvu i obavežu se da će poštovati zakone Carstva. Laurence je 
odgovorila načelniku da će dati obavijestiti svoje bratučede i gospođu 
d'Hauteserre. 

— Zar nisiu ovdje? — upita Goulard. 

Gospođa d'Hauteserre gledala je nespokojno djevojku koja je pustila 
načelnika i otišla k Michuju da se s njim posavjetuje. Michu je mislio da 
neće biti nikakvih poteškoća ako se plemići odmah oslobode. Zbog toga su 
Laurence, Michu, njegov sin i Gothard odmah krenuli u Troyes, i uzeli sa 
sobom još jednog konja, jer je grofica morala otpratiti plemiće u Trovesi i 
vratiti se s njima. Kad su ljudi saznali za tu dobru vijest, sakupili su se na 
travnjaku da vide odlazak vesele konjaničke četice. 

Četvorica plemića iziđu iz svog skrovišta, uzjašU a da ih nitko nije vidio i 
upute u Troyes u društvu gospođice de Cing-Cygne. Michu je, pomoću svoga 
sina i Gotharda, zatvorio ulaz u podrum, i onda se sva trojica pješice vrate 
kući. Putem se Michu sjetio da je u podrumčiću ostavio jedaći pribor i 
srebrni pehar koji su upotrebljavali njegovi gospodari, pa se sam vrati tamo. 
Kad je stigao do bare, začuje neke glasove u podrumu, pa pođe kroz šipražje 
ravno prema ulazu. 

— Jamačno dolazite po svoju srebrninu? — reče mu Peyrade smiješeći se i 


pokazujući kroz lišće svoj krupni crveni nos. 

Michu nije sam znao zašto, jer konačno, mladići su bili spašeni, ali on je 
u tom času osjetio u svim svojim zglobovima podmuklu bol — tolikoje u 
njemu bila živa ona vrst nejasne i neodređene bojazni koja prethodi 
skorašnjoj nesreći; ipak je pošao naprijed i našao Corentina na stepenicama 
s koturom navoštena fitilja. 

— Mi nismo loši — kaza on Michuju — mogli smo vaše plemiće pohvatati 
već prije sedam, dana, ali smo znali da su ih izbrisali iz spiska emigranata... 
Vi ste prava ljudina! previše ste nam zadali muke da bismo propustili da bar 
udovoljimo svojoj radoznalosti. 


— Daobih štošta — poviče Michu — kad bih mogao saznati kako smo 
izdani i tko je to učinio! 
— Ako vas to mnogo muči, dragoviću — reče mu Peyrade smijući se — 


pogledajte potkove svojih konja pa ćete vidjeti da ste se sami izdali. 

— Nemojmo se svađati — reče Corentin davši znak da dođe s konjima. 

— Onaj bijedni pariški radnik koji je tako dobro potkivao konje na 
engleski način i otišao je iz Cing-Cygnea bijaše jedan od njihovih! — poviče 
Michu. — Dosta je bilo da neki od njihovih ljudi, prerušenih u vezače 
snopova pruća, razgleda tlo i da slijedi, kad je zemljište vlažno, potkove 
naših oštro potkovanih konja. Ne dugujemo ništa jedni drugima. 

Michu se uskoro utješio misleći da je otkriće ovog skrovišta sada bez 
važnosti, jer su plemići ponovno postali francuski građani i stekli slobodu. 
Ipak se nije prevario u svojim slutnjama. Policija i jezuiti imaju tu vrlinu da 
nikad ne napuštaju ni svoje neprijatelje ni svoje prijatelje. 


XII 
NEOBIČNA LJUBAV 


Kad se stari d'Hauteserre vratio iz Pariza, nemalo se začudio što nije prvi 
donio dobre vijesti. Durieu je spremao veoma svečanu slasnu večeru. 
Posluga je oblačila bolja odijela; svi su s nestrpljenjem čekali izgnanike koji 
su, oko četiri sata, stigli veseli i poniženi u isto vrijeme, jer su, za dvije 
godine, bili stavljeni pod nadzor tajne policije i morali se svakog mjeseca 
javljati prefekturi, a osim toga nisu se smjeli, tokom tih dviju godina, micati 
iz općine Cing-Cygne. 

— Poslat ću vam zapisnik da ga potpišete — bio im je rekao prefekt. — Iza 
toga, za nekoliko mjeseci, zatražit ćete da se ukinu svi uvjeti koji su, 
uostalom, nametnuti svim Pichegruovim saučesnicima. Ja ću poduprijeti 
vašu molbu. 

Ta ograničenja, uostalom dosta zaslužena, rastužila su malo mladiće. 
Laurence se stane smijati. 

— Francuski je car — rekla je — priličnoneodgojen čovjek koji još nije 
navikao da oprašta. 

Plemiće su kraj ulaznih vrata čekali svi ljudi iz dvorca, a i na putu je bilo 
mnogo seljaka željnih da vide te mladiće koji s'u se svojim avanturama 
proslavili u cijeloj oblasti. Gospođa d'Haiuteserre držala je, lica oblivena 
suzama, svoje sinove dugo u zagrljaju i bila je, većim dijelom večeri, 
potresena a sretna. Čim su se blizanci de Simeuse pojavili i sjašili, svi 
prisutni uzviknuše od iznenađenja zbog neobične njihove sličnosti: isti 


pogled, isti glas, isto ponašanje. Obojica su se na potpuno isti način uzdigla 
u svom sedlu, jednako prebacila noge preko konjskih sapi kad su sjahivali i 
sličnom kretnjom bacili uzde. Potpuno isti način odijevanja pridonosio je još 
više njihovu izgledu pravih Menehma. Nosili su tijesne čizme a la Suvorov, 
pripijene hlače od bijele kože, zelene lovačke kapute s metalnim dugmetima, 
crne kravate i rukavice od jelenske kože. 

Prema jednoj izjavi iz tog vremena, oba su brata, koji su tada navršili 
trideset i jednu godinu, bili divni mladići. Bijahu srednjeg stasa ali kršni, 
živih očiju osjenčenih dugim trepavicama i mekih kao u djece, crne kose, 
lijepih čela i svijetlih maslinastih lica. Govorili su blago kao žene, a riječi su 
im ljubazno tekle preko lijepih rumenih usana. Po njihovim se manirama, 
koje su bile elegantnije i uglađenije od manira drugih provincijskih plemića, 
moglo zaključiti da su upoznavanjem ljudi i stvari stekli drugi odgoj, vredniji 
od prijašnjeg, a koji usavršava čovjeka. Zahvaljujući Michuju, nikad za 
svoga progonstva nisu bili bez novaca, pa su mogli putovati i posjećivati 
strane dvorove gdje su ih lijepo primali. Stari plemić i opat smatrali su ih 
malo odveć gordima, ali je u njihovu položaju, možda, bila to posljedica 
lijepa značaja. Isticali su se svojim brižljivim odgojem i pokazivali veliku 
vještinu u svim tjelesnim vježbama. Mladi je brat očaravao svojom veselošću 
jednako kao i stariji svojom sjetom, ali se ta suprotnost, potpuno duševna, 
mogla zamijetiti tek nakon veće prisnosti. 

— Ah! reci, draga — šapne Michu Marti — kako da se čovjek ne žrtvuje za 
ovakova dva momka! 

Marta, koja se kao žena i kao majka divila blizancima, milo kimnu 
glavom mužu stisnuvši mu ruku. Posluzi je bilo dopušteno da zagrli svoje 
nove gospodare. 

Za vrijeme svog sedmomjesečnog ,dobrovoljnog za točenja četiri su se 
mladića nekoliko puta, od potrebe, nepromišljeno prošetala šumom gdje su 
ih, uostalom, tad čuvali Michu, njegov sin i Gothard. Povezujući njihov 
sadašnji život sa prošlim, Laurence je osjetila za tih šetnji po lijepim noćima 
da joj je nemoguće izabrati jedno ga od dva brata. U svom je srcu osjećala 
jednaku, čistu ljubav za blizance. Činilo joj se da ima dva srca. Sa svoje 
strane braća se nisu usudila da povedu razgovor o svojem suparništvu, koje 
je imalo uskoro da izbije. Možda su se njih troje već bili prepustili slučaju. 
Bez sumnje je na djevojku utjecalo njezino duševno stanje, jer je prilikom 
ulaska u salon, iza vidljivog kratkog oklijevanja, dala ruke obojici braće; 
slijedili su je gospodin i gospoda d'Hauteserre koji su držali i ispitivali svoje 
sinove. Tada svi povikaše: 

— Živjeli Cing-Cygneovi i Simeuseovi! 

Idući jednako među obojicom braće, Laurence se okrenu i dražesnom 
kretnjom zahvali. 

Kad je tih devetoro ljudi bilo prinuđeno da se međusobno promatraju, jer 
prilikom svakog skupa, čak i u samoj obitelji, dođe čas kad se, nakon duga 
izbivanja, svi promatraju, učinilo se gospođi d'Hauteserre i opatu Gouljetu, 
po prvom pogledu koji je Adrien d'Hauteserre uputio Laurenei, a oni su ga 
zapazili, da taj mladić ljubi grofidu. Mladi d'Hauteserre, Adrien, imao je 
nježnu i blagu dušu. Njegovo je srce ostalo mlado usprkos svim nedaćama 
koje je kao čovjek prošao. Nalik u tom na mnoge vojnike kojima su 
neprekidne opasnosti ostavile dušu netaknutom, Adrien je osjećao da ga 


muči njegova prirodna mladenačka stidijivost. Stoga se potpuno razlikovao 
od svoga brata koji je bio čovjek surova izgleda, strastven lovac, neustrašiv 
vojnik, veoma odlučan, ali gruba i spora shvaćanja, bez ikakove nježnosti u 
stvarima srca. 

Prvi je bio duša od čovjeka, drugi živa aktivnost — ipak su obojica bili 
toliko' časni koliko im je bilo potrebno u njihovu životu plemića. Adrien 
d'Hauteserre bio je smeđ, malen, mršav i suh, ali je, po svemu sudeći, bio 
veoma snažan, dok je njegov brat, niska stasa, blijed i plav, izgledao 
slabašan. Adrien, nervozan po prirodi, bijaše jak duhom; Robert, iako 
limfatičan, volio je da se iskaže jedino svojom tjelesnom snagom. 

U obiteljima se često nailazi na takve neobičnosti čiji bi uzroci mogli biti 
zanimljivi, ali je ovdje riječ o tom samo zato da bi se objasnilo zašto. Adrien 
nije u svom bratu naišao na suparnika. Robert je prema Laurenci osjećao 
rođačku naklonost i poštovanje plemića prema djevojci svog staleža. Stariji 
d'Hauteserre je, po svojim nazorima, pripadao onoj vrsti ljudi koji misle da je 
žena ovisna o muškarcu, da ima po svojoj prirodi pravo samo. na 
materinstvo, zahtijevajući da je u mnogo čemu savršena i ne cijeneći je zbog 
toga. Što se ženama dopušta da se bave društvenim, političkim i obiteljskim 
poslovima,, za njih to znači pravi društveni prevrat. 

Mi smo se danas toliko udaljili od starog nazora primitivnih naroda da će 
se zbog toga uvrijediti gotovo sve žene, čak i one kojima nije do zlokobne 
slobode što je modom neke nove sekte; Robert d'Hauteserre je, na nesreću, 
mislio tako.. Robert je pripadao srednjem vijeku, Adrien je bio čovjek 
sadašnjice. Ove su razlike, umjesto da im smetaju, zbližile oba brata u 
njihovoj međusobnoj ljubavi. Opat, gospodin Goujet i gospođa d'Haiuteserre 
primijetili su i ocijenili već prve večeri ove fine razlike, pa su, igrajući boston, 
već vidjeli da će doći do poteškoća u budućnosti. 

Poslije svojih samotničkih razmišljanja i strahovanja o promašenoj 
široko, zasnovanoj zavjeri, Laurence je u svojoj dvadeset i trećoj godini 
upravo postala žena i počela neizmjerno žeđati za ljubavlju; prostila, je sve 
bogatstvo svoga duha i bila naprosto divna. Svu nježnost svoga srca 
iskazivala je prostodušnošću petnaestogodišnjeg djeteta. Za posljednjih 
trinaest godina Laurenee je bila žena samo. po trpljenju, pa je sad htjela sve 
nadoknaditi; bila je, dakle, jednako nježna i koketna kao. što je prije bila 
velika i jaka. Starci, njih četvoro, koji su posljednji ostali u salonu bili su 
stoga prilično uznemireni sadašnjim ponašanjem ove dražesne djevojke. 

A kako ne bi bila snažna ljubav mlade djevojke takva značaja i 
plemenitosti! Oba su brata jednako voljela istu ženu i njihova je ljubav bila 
jednako snažna; koga će od njih dvojice Laurence izabrati? Imala je pravo na 
grofovski naslov pa je svom mužu donosila titulu i znatne povlastice, slavu 
stare loze; možda će se mankiz de Simeuse žrtvovati misleći na sve te 
prednosti i pustiti da se njegov brat, koji je po starim zakonima bio 
siromašan i bez titule, oženi mladom groficom. No, hoće li mlađi brat lišiti 
svog brata takove velike sreće da ima ženu kao što je Laurence? 

Dok su bili. daleko, nije u tom ljubavnom dvoboju bilo većih smetnji; 
uostalom, sve dok su oba brata živjela u opasnosti, mogao je kakav slučaj u 
toku borbi ukloniti tu poteškoću, ali što će se desiti sad kad su ponovo 
zajedno? Zar se među braćom neće pojaviti ljubomora čije posljedice mogu 
biti strašne, kad Marie-Paul i Paul-Marie koji su došli u doba u kojem strasti 


bijesne svom snagom budu morali dijeliti poglede, izražaje naklonosti, 
pažnju i riječi svoje bratučede? Što će biti od njihova lijepa, složna 
zajedničkog života blizanaca? 

Na ove predpostavke, što su ih igrači bostona izrazili jednu po jednu za 
vrijeme svoje posljednje igre, gospođa d'Hauteserre odgovori da, po njezinu 
mišljenju, Laurence neće poći ni za jednog od svojih bratučeda. Tokom 
večeri stara je dama imala jedan od onih neobjašnjivih predosjećaja koji 
predstavljaju tajnu između majke i Boga. U svojoj duši Laurence je bila isto 
tako uplašena kad se našla okom u oko sa svojim bratučedima. Nakon 
burne drame zavjere, nakon opasnosti što su ih oba brata prošla, nakon 
svih nevolja njihova prognaničkog' života eto sad nove drame o kojoj nije 
mislila. Plemenita se djevojka nije mogla prisiliti da pođe za jednog od 
blizanaca, jer je bila suviše poštena da bi se udala čuvajući u dnu svoga 
srca neodoljivu strast za drugoga. Više je nazrijevala mogućnost nego što je 
o njoj posebno razmišljala da se sad ne uda, već da svojom neodlučnošću 
zamori bratučede i onda pođe za onoga koji joj, usprkos njenim hirovima, 
ostane vjeran. Spremajući se da zaspi, reče sama sebi da je najpametnije 
ostaviti da slučaj riješi to pitanje. Žene se, u ljubavi, oslanjaju na slučaj. 

Sutradan ujutro Michu otputova u Pariz odakle se iza nekoliko dana 
vratio vodeći četiri krasna konja za svoje nove gospodare. Za šest tjedana 
imala je početi sezona lova, pa je mlada grofica pametno mislila da će joj ta 
životna razonoda pomoći da izbjegne da bude sama sa bratićima u dvorcu. 
Dogodilo se nešto nepredviđeno što je iznenadilo i ujedno zadivilo sve one 
koji su bili svjedoci te neobične ljubavi u troje. 

Braća su se natječaja, a da se o tome nisu prije sporazumjela, koji će biti 
pažljiviji i nježniji prema sestrični, i u tom su nalazili duševno zadovoljstvo 
što im je, činilo se, dostajalo. Sa sestričnom su živjeli u jednakim bratskim 
odnosima kakove su oni održavali među sobom. To je, uostalom, bilo posve 
prirodno. Iza duga izbivanja željeli su svoju sestričnu proučiti i dobro je 
upoznati, htjeli su joj omogućiti da i ona njih obojicu dobro upozna i potom 
izabere po svojoj volji; u toj im je kušnji pomagala njihova uzajamna ljubav 
koja je njihova dva života spajala u jedan jedini. 

Ljubav, jednako kao i materinski osjećaj, nije umjela razlikovati blizance. 
Laurence je morala davati braći različite kravate, starijem bijelu, mlađem 
crnu, da bi ih raspoznavala i ne bi pogriješila. Takova bi situacija bila 
upravo neshvatljiva da blizanci nisu bili savršeno slični i nisu sve činili na 
jednak način, zbog čega ih nitko nije uspijevao razlikovati. Možda ćemo tu 
činjenicu najbolje objasniti ako je ubrojimo u one slučajeve u koje vjerujemo 
jedino kad ih vidimo vlastitim očima; i onda kad smo ih vidjeli, shvatimo da 
bi nam lakše bilo da smo vjerovali nego što smo pokušavali da ih. sebi 
objasnimo. 

Ako je Laurence govorila, njezin je glas jednako zvučao u njihovim 
nježnim i vjernim srcima. Kad bi nešto duhovito, šaljivo ili lijepo rekla, 
primijetila bi zadovoljstvo u njihovim očima koje su pratile sve njene 
pokrete, shvaćale njene želje i smiješile joj se uvijek novim izražajem, 
veselim u jednog brata, nježno sjetnim u drugoga. 

Kad se radilo o njihovoj dragoj, oba su brata pokazivala spontano divne 
odlike srca koje su bile u skladu s njihovim djelima, što je, prema mišljenju 
opata Goujeta, graničilo s uzvišenim. 


Ako je bilo potrebno, na primjer, potražiti nešto ili se radilo o sitnoj pažnji 
kakve muškarci vole iskazivati voljenoj ženi, dešavalo se često da je stariji 
brat to prepuštao mlađem gledajući sestričnu u isto vrijeme dirljivo i 
ponosno. Mlađem bratu nije ponos dao da ne vrati takove dugove. Ovaj 
plemeniti dvoboj u ljubavi, koji čovjeka katkad baca u stanje divlje 
životinjske ljubomore, brkao je sve pojmove starih ljudi koji su ga 
promatrali. 

Ove su sitne pojedinosti bile uzrokom što su se grofičine oči često punile 
suzama. Samo nam jedno osjećanje, ako je možda neobično snažno u nekih 
posebnih bića, može pomoći da shvatimo Laurencino uzbuđenje; razumjet 
ćemo ga ako se sjetimo savršena sklada dvaju divnih glasova, kao u 
pjevačica Sontag i Malibran, u nekom od njihovih skladnih dueta; ili, 
potpune harmonije dvaju instrumenata u rukama genijalnih izvođača čiji se 
melodični zvuci uvlače u dušu kao uzdasi jednog jedinog strasnog bića. 

Kad bi ponekad gledao markiza de Simeuse kako, sjedeći u naslonjaču, 
baca dubok sjetan pogled na brata koji je razgovarao i smijao se s 
Laurenceom, župnik ga je smatrao sposobnim za veliku žrtvu, ali uskoro bi 
u njegovim očima zapazio blijesak nesavladive strasti. Kadgod je neki od 
blizanaca bio sam s Laurenceom, mogao je misliti da samo njega voli. 

— Tada mi se čini da postoji samo jedan — govorila je grofica opatu 
Goujetu koji ju je ispitivao o njezinu ljubavnom životu. 

Tad je svećenik uvidio da Laurence nije nimalo koketna. Laurence nije 
zaista mislila da je vole dva čovjeka. 

— No, drago dijete — reče joj jedne večeri gospođa d'Hauteserre čiji je sin 
tiho umirao od ljubavi za Laurenceom — treba da ipak jednom izaberete! 

— Dajte da budemo sretni — odvrati ona. — Bog će nas obraniti od nas 
samih. 

Adrien d'Hauteserre je, znajući kako za nj ima malo nade, skrivao u svom 
srcu ljubomoru koja ga je proždirala i čuvao u tajnosti svoje muke. Bio je 
sretan da vidi tu dražesnu djevojku koja je, za tih mjeseci borbe, blistala u 
svem svom sjaju. 

Tad je Laurence, postavši koketna, zaista mnogo pazila na svoj izgled i 
ljepotu kao što to čine žene kad su voljene. Pratila je modu i češće odlazila u 
Pariz kako bi bila ljepša u nekoj novoj haljini ili s nekom novom modnom 
novosti na sebi. Želeći da njezini bratići što potpunije uživaju u svom domu 
koji im je dugo nedostajao, Laurence je na kraju, usprkos bučnom tutorovu 
opiranju, uredila svoj dvorac tako lijepo i udobno da sličnog tada nije bilo u 
cijeloj Champagni. 

Robert d'Hauteserre nije uopće razumio ovu potajnu dramu. Nije zapazio 
ni ljubav svog brata za mladu groficu. Volio je zbijati šalu sa željom za 
dopadanjem, ali je on tako griješio u svakoj stvari koja se ticala osjećaja, 
ukusa ili visoke naobrazbe. S toga je razloga Laurence, čim bi se taj 
srednjovjekovni čovjek pojavio, pravila iz njega cirkusku budalu, ona je 
uveseljavala svoje bratiće raspravljajući s Roberitom i polako ga uvlačeći u 
sve zamršeniji razgovor koji je odavao njegovu glupost i neznanje; ona je bila 
nenadmašiva u takvu duhovitu podrugivanju koje, da bi potpuno uspjelo, 
mora podstaći žrtvu da ostane sretna. 

Ma kako da je Robert bio po svojoj naravi grub, ipak se, za sve ovo doba 
u kojem je troje mladih lijepih ljudi bilo jedino sretno, nije uplitao među 


Simeuseove i njihovu sestričnu ni jednom muškom riječi koja bi možda bila 
riješila njihovo pitanje. 

Bio je iznenađen iskrenošću obojice braće. Bez sumnje je Robert pogodio 
koliko se jedna žena morala plašiti da jednom od braće iskaže malo nježnosti 
koju i drugi ne bi osjetio ili bi se za to rastužio; shvatio je koliko se jedan 
brat raduje sreći drugoga i koliko zbog toga možda pati u svom srcu. 
Robertovo poštovanje veoma lijepo objašnjava čitav slučaj koji bi, zacijelo, 
polučio naročitu pažnju u prošlim vremenima kad se papa mogao umiješati i 
presjeći gordijski čvor u ovakovim iznimnim slučajevima koji graniče s 
najneprobojnijim tajnama. 
kriza bila još strasnija, jer veliki trenuci ovise o snazi karaktera. 

S toga razloga ni gospodin ni gospođa d'Hauteserre, ni župnik, ni njegova 
sestra nisu očekivali da blizanci i Laurence učine nešto svakidašnje. 

Obitelj je tajnu drame dobro čuvala u svom krugu i tiho je promatrala; 
đogođaji su se odvijali u isti mah brzo i sporo, iza trenutaka neočekivane 
radosti dolazili bi mali sukobi i razočaranja zbog nježnosti ukazane drugom 
bratu, gasile se nade, patilo se zbog svirepih iščekivanja i ponovnog 
odgađanja konačnog objašnjavanja, izmjenjivala su se tiha očitovanja, pa 
zbog svega toga stanovnici Cing-Cygnea nisu obratili nikakovu pažnju 
Napoleonovu krunisanju. Uostalom, tražili su snažna uzbuđenja u lovu da 
bi predahnuli od svojih strasti, jer lov prekomjerno umara tijelo i ne da duši 
da se gubi u beskrajnim i opasnim sanjarijama. Ni Laurence ni njezini 
bratići nisu mislili na poslove, jer su svi njihovi dani bili veoma uzbudljivi. 

— Ne znam, zaista, — reče gospođica Goujet jedne večeri — koji od ove 
troje ljubavnika najdublje osjeća. 

Adrien, koji je bio u salonu sam sa četvero igrača bostona, pogleda ih i 
problijedi. Već nekoliko dana održavala ga je u životu samo sreća što može 
gledati i služiti gospođicu de Cing-Cygne. 

— Mislim — rekao je župnik — da grofica, kao žena, voli mnogo 
neposredni je. 

Iza nekoliko trenutaka uđu u salon Laurence, oba brata i Robert. Novine 
su baš bile stigle. Vidjevši da su pokušaji zavjere u samoj Francuskoj 
propali, Engleska je naoružavala Evropu protiv Francuske. Porazom kod 
Trafalgara propao je jedan od najvećih planova koji je ljudski genij ikad 
izmislio, a Napoleon bi se uništenjem engleske sile bio odužio Francuskoj za 
svoj izbor za cara. U to vrijeme bulonjski logor bio je rasturen. Napoleon se 
sa svojim vojnicima koji su, kao i uvijek bili malobrojni j i, spremao da krene 
u rat protiv Evrope i da se bori na bojnim poljima na kojima još nikad nije 
bio. 

Ishod tog vojnog pohoda zadavao je brige čitavom svijetu. 

— Oh! ovog puta će zacijelo propasti — reče Robert dočitavši novine. 

— Hvata se u koštac s cjelokupnim snagama Austrije i Rusije — reče 
Marie-Paul. 

— Inikad još nije ratovao u Njemačkoj — doda Paul-Marie. 

— O kom to govorite? — upita Laurence. 

— O caru — odgovoriše tri plemića. 

Laurence pogleda prezrivo svoje ljubavnike što 
je njih ponikilo, a očaralo Adriena. Prezreni izrazi kretnjom svoje udivljenje, 


a u isti mah je njegov ponosni pogled dosta jasno kazivao da on misli samo 
na mladu djevojku. 

— Kao što vidite, zbog ljubavi je zaboravila na svoju mržnju — rekao je 
tiho opat Goujet. 

To bijaše prvi, posljednji i jedini put da ih je Laurence prekorila; no, u 
tom času nije njihova ljubav bila ravna Laurencinoj koja je — dva mjeseca 
kasnije — saznala za neobičnu pobjedu kod Austerlitza tek iz razgovora 
starog d'Hauteserrea i njegova dva sina. Starac je, tačno slijedeći svoj plan, 
želio da njegova djeca zatraže da ih prime u službu; bez sumnje bi im dali 
njihove činove i još bi se mogli visoko uspeti u vojsci. No prava je rojalistička 
stranka postala najjača u Cing-Cygneu. Četvorica plemića i Laurence su se 
narugali opreznom starcu koji je, činilo se, naslućivao buduće nesreće. 

Možda je oprez manje krepost a više osjetilo za zdrav razum, akose ove 
dvije riječi mogu spojiti; no doći će dan, bez sumnje, kad će fiziolozi i filozofi 
prihvatiti misao da su osjetila, u neku ruku, omotač svakog čina, velikog i 
dalekosežnog, koji se rađa u čovjekovu mozgu. 


XIII 
DOBAR SAVJET 


Po zaključenju mira između Francuske i Austrije, pri kraju mjeseca 
veljače 1806, dođe u Cing-Cygne markiz de Chargeboeuf, rođak 
Simeuseovih, koji se bio za njih zauzeo prilikom njihova brisanja sa spiska 
emigranata, a i kasnije im je bio veoma odan i svojim im je postupcima 
pokazao veliku privrženost. Sa svog imanja u oblasti Seine-et-Marne u Aubi 
došao je u Cing-Cygne u nekakvim kolima što su ih u onodoba porugljivo 
zvali karucama. Kad su bijedna kola krenula malenim popločenim putem, 
stanovnici sensinjskog dvorca, koji su upravo jeli, prasnu u smijeh, ali, 
prepoznavši ćelava star čiča što se ukazao između kožnatih zavjesa kočije, 
gospodin d'Hauteserre izusti njegovo ime i svi se digoše da pođu u susret 
glavaru kuće de Chargeboeuf. 

— Pogriješili smo što smo pustili da nas preteče — rekao je markiz de 
Simeuse bratu i obojici d'Hauteserreovih, — bila nam je dužnost da pođemo 
k njemu i da mu se zahvalimo. 

Na seljačku odjeveni sluga, koji je upravljao sa sjedišta na gornjem dijelu 
kočije, utakne kočijaški bič u cijev proste kože i Uputi se da pomogne 
markizu sići s kola, ali ga u tom pretekoše Adrien i mlađi de Simeuse, otvore 
vrata što su se zatvarala bakrenim jabukama pa izvuku starog čovjeka 
usprkos njegovu protivljenju. Markiz je uobražavao da su njegove žute 
karuce s kožnatim vratima odlična i udobna kola. Sluga je, uz Gothardovu 
pomoć, već rasprezao dva dobra krupna konja što su ih jamačno 
upotrebljavali za rad u polju i uprezanje u kočiju. 


— Došli ste usprkos hladnoći? Ta vi ste junak iz starih vremena! — reče 
Laurence svom starom rođaku uzevši ga pod ruku i vodeći ga u salon. 
— Nije na vama da posjećujete starca poput mene — izjavi on 


dvosmisleno prekoravajući na taj način svoje mlade rođake. 
— Radi čega li on dolazi? — pitao je sam sebe stari d'Hauteserre. 
Gospodin de Chargeboeuf bijaše starac od šezdeset i sedam godina, u 
izblijedjelim svijetlim kratkim hlačama i tankih nogu u šarenim čarapama, 


nosio je starinski šešir iz ranijih godina, napudranu periku s uvojcima koju 
su nazivali golubljim krilima. 

Njegov lovački kaput od zelena sukna, sa zlatnim piucetima, bijaše 
ukrašen zlatnim gajtanima. Bijeli mu se prsluk sav sjao od sitnog zlatnog 
veza. Taj suvišni sjaj, još uvijek u modi kod starih ljudi, dobro je pristajao 
njegovu licu koje je dosta ličilo na velikog Fridriha. Nikad nije nosio šešira, 
jer se bojao da pokvari dojam polumjeseca koji je na njegovoj lubanji bio 
ocrtan uvojcima napuđrane kose. Desnom se rukom oslanjao o štap sa 
savinutim drškom. Držeći u isti mah štap i šešir gestom dostojnom Luja XV, 
taj dični starac skine svoj svileni ogrtač i spusti se u naslonjač — 
zadržavajući šešir i štap među nogama — takvim načinom čiju je tajnu 
poznavalo samo razvratno društvo na dvoru Luja XV, pri čemu su ruke 
ostajale slobodne da bi se igrale tabakerom koja je obavezno bila veoma 
dragocjena. Zato markiz izvuče skupocjenu tabakeru iz džepa svog prsluka 
koji je bio bogato obrubljen zlatnim vezom. Uzimajući prstovet burmuta i 
nudeći ga ljupkom kretnjom, uz ljubazan pogled, svima uokolo, on zapazi da 
im je drago što je došao. Činilo se da je tada shvatio zbog čega su mladi 
emigranti propustili da ga posjete. Izgledalo je da sam sebi kaže: ,Zaljubljeni 
svijet nema vremena za posjete." 

— Nećete li neko vrijeme biti naš gost? — upita Laurence. 

— To je posve nemoguće — odvrati on. — Da se nismo zbog događaja 
toliko udaljili — jer vi ste napokon savladali veće udaljenosti od onih što nas 
u stvari dijele — vi biste, drago dijete, znali da ja imam kćeri, snahe, 
unučice i unučiće. Svi bi oni bili uznemireni kad me večeras ne bi vidjeli, a 
ja imam osamnaest milja da prevalim! 

— Vaši su konji veoma dobri — reče markiz de Simeuse. 

— Da, ali dolazim iz Troyesa gdje sam jučer imao posla. 

Iza konvencionalnih pitanja o porodici, o markizi de Chargeboeuf i o 
zaista ravnodušnim stvarima za koje se čovjek mora, zbog uljudnosti, živo 
zanimati, učini se gospodinu d'Hauteserre da je gospodin de Chargeboeuf 
došao da svojim mladim rođacima savjetuje neka ne učine išta što bi bilo 
nepromišljeno. Po mišljenju starog markiza, vremena su se mnogo 
promijenila, i nitko više ne može znati što će biti s carem. 

— O! — rekla je Laurence — postat će bog. 

Dobri je starac govorio da treba ipak popustiti. 

Kad je gospodin d'Hauteserre čuo da je markiz rekao kako je neophodno 
potrebno da se pokore, i to mnogo uvjerljivije i odlučnije nego što je njemu 
uspijevalo prilikom svih svojih uvjeravanja, on pogleda gotovo preklinjući 
svoje sinove. 

— Vi biste služili onom čovjeku? — upita markiz de Simeuse markiza de 
Chargeboeufa. 

— Naravno, ako bih to morao učiniti radi dobra svoje porodice. 

Na kraju im je starac dao da naslute, ali nejasno — neke buduće 
opasnosti; Laurence ga zamoli da im bolje objasni svoje riječi, nakon čega je 
on savjetovao četvorici plemića da ne idu više u lov već da ostanu mimo kod 
svoje kuće. 

— Vi još uvijek smatrate da je gondrevilsko imanje vaše — reče on 
gospodi de Simeuse — a time ponovo raspaljujete strašnu mržnju. Po vašem 
čuđenju zaključujem da ne znate kako vam ništa dobro ne žele u Troyesu 


gdje se još sjećaju vaše odvažnosti. Nitko se ne ustručava da priča kako ste 
umakli potjeri glavne policije Carstva, jedni vas pritom hvale, a drugi vide u 
vama careve neprijatelje. Neki se fanatici čude blagosti koju je Napoleon 
pokazao prema vama. Ali nije to sve, vi ste izigrali ljude koji su mislili da su 
lukaviji od vas, a ljudi nižih slojeva nikad ne opraštaju. Prije ili kasnije nas 
jest ćete sudbenim vlastima, koje u ovoj oblasti ovise o vašem neprijatelju 
senatoru Malinu, jer je on posvuda postavio svoje ljude, čak i javne 
činovnike, pa će, prema tome, njegovo sudstvo biti veoma zadovoljno ako mu 
se ukaže prilika da vas vidi upletene u kakvu lošu aferu. Neki će seljak 
nastojati da s vama zapodjene kavgu kad budete na njegovoj njivi: vaša će 
puška biti nabijena, a kako ste žestoki, doći će lako do nesreće. Vama bi, u 
vašem položaju, bilo potrebno da ste sto puta u pravu pa da ne budete krivi. 
Ne govorim vam ovako bez razloga: policija još uvijek nadzire vaš okrug i drži 
posebnog komesara u ovoj rupi u Arcisu, samo da bi senatora zaštitila od 
kakvog vašeg napadaja. On vas se plaši i govori to. 

— Pa on nas kleveće! — poviče mladi de Simeuse. 

— On vas kleveće! ja to vjerujem... Ali što misli javnost? Eto!, to je važno. 
Michu je nišanio na senatora, a on to nije zaboravio. Po vašem povratku 
grofica je uzela Michuja u službu. Prema tome, mnogi ljudi misle, zapravo 
najveći dio javnosti, da je Malin u pravu. Vi ne znate kako je škakljiv položaj 
emigranata prema onima koji sad drže njihova imanja. Jučer mi je prefekt, 
razuman neki čovjek, natuknuo o vama nekoliko riječi koje su me zabrinule. 
Ukratko, nije mi drago što vas vidim ovdje... 

Svi su bili upravo zaprepašteni njegovim odgovorom. Marie-Paul brzo 
zazvoni. 

— Gotharde — reče momčiću kad je ušao — potražite Michtuja. 

Nekadašnji gondervilski upravitelj ubrzo stiže. 

— Michu, prijatelju — reče markiz de Simeuse — je li tačno da si htio 
ubiti Malina? 

— Da, gospodine markiže, i kad se vrati, ponovo ću vrebati na nj... 
da su našu bratučedu, pošto te je primila k sebi kao zakupnika, optužili da 
je upletena u tvoj pokušaj ubistva? 


— O Bože! — poviče Michu — ta zar sam proklet? Zar vas nikad neću 
moći mirno osloboditi od Malina? 
— Zaista ne, momče — odvrati Paul-Marie. — Ali treba da napustiš ovaj 


kraj i našu službu: mi ćemo se brinuti za te i omogućiti ti da povećaš svoje 
bogatstvo. Prodaj sve što imaš ovdje, unovči svoja dobra, a mi ćemo te 
poslati u Trst k nekom prijatelju koji ima široki krug poznanstava, pa će te 
vrlo korisno uposliti dok nam svima ovdje ne osvanu bolja vremena. 

Michuju grunuše suze na oči i osta kao prikovan za mjesto na kojem je 
stajao. 

— Da li te je netko vidio kad si stao u zasjedu da pucaš na Malina? — 
upita markiz de Chargeboeuf. 

— Bilježnik Grevin je upravo razgovarao s njime, što me je i spriječilo da 
ga ubijem, i to je bila velika sreća! Gospođa grofica zna — reče Michu 
gledajući svoju gospodaricu. 

— Zna li samo taj Grevin za to? — upita gospodin de Chargeboeuf kome, 
kako se činilo, nije bilo po volji to preslušavanje, mada je to bilo u krugu 


obitelji. 

— Zna to i onaj uhoda koji je u ono vrijeme dolazio da izigra moje 
gospodare — odvrati Michu. 

Gospodin de Chargeboeuf se podiže kao da ga zanimaju vrtovi i reče: 

— No, pa jeste imali kakovih koristi od Cing-Cygnea?... 

Iza tih riječi om izađe, a slijedila su ga oba brata i Laurence koji su 
pogodili smisao tog pitanja. 

— Vi ste iskreni i plemeniti, ali ste. uvijek nepromišljeni — rekao im je 
starac. — Ništa prirodnije od toga što vas ja obavještavam o pronošenju 
glasina koje mora da su neistinite, klevetničke, ali, eto, vi svojim postupcima 
tjerate da u njih vjeruju slabi ljudi kao što su gospodin i gospođa 
d'Hauteserre i njihovi sinovi... O mladići! mladići!... Morali biste ostaviti 
Michuja ovdje, a otići vi, i nitko drugi! Međutim, ako ostanete ovdje, svakako 
pošaljite senatoru pisamce i napišite nekoliko riječi povodom Michuja, recite 
mu da ste od mene saznali za glasine koje se šire o vašem zakupniku pa ste 
ga zato otpustili. 

— Mi da pišemo Malinu — povikaše braća — da pišemo ubojici naših 
roditelja, drskom otimaču našeg bogatstva! 

— Sve je to istina, ali je on jedna od najvećih ličnosti na carskom dvoru i 
gospodar u oblasti Aube. 

— Čovjek koji je glasovao za smrt Louisa XVI, ukoliko bi Condeova vojska 
ušla u Francusku, a inače za doživotni zatvor! — reče grofica de CingCygne. 

— Čovjek koji je možda savjetovao da ubiju vojvodu od Enghiena! — 
poviče Paul-Marie. 

— Pa ako već želite ukratko ponoviti sve njegove zasluge — poviče markiz 
— čovjek koji je Ro"bespierrea povukao za sk'ut njegova redengota kad je 
primijetio da su u većini oni koji ga žele oboriti, čovjek koji bi bio dao 
strijeljati Bonapartea da 18. bnumairea nije uspio; čovjek koji bi doveo 
Burbonce da se Napoleon spotakne; čovjek koji uvijek najjačem pruža mač 
ili pištolj kad treba dokrajčiti protivnika koji postaje opasan!... Uostalom, još 
jedan razlog više da se pokorite! 

— Veoma nisko padamo! — rekla je Laurence. 

— Djeco — rekao je stari markiz de Chargeboeuf uzimajući ih za ruke i 
vodeći ih prema jednoj od tratina pokrivenih tankim slojem snijega — vi ćete 
planuti kad čujete što misli jedan mudar čovjek, ali je moja dužnost da vam 
kažem svoje mišljenje, pa eto što bih ja učinio: zamolio bih kakvog starog 
pošten jačinu — nešto slično meni — da bude posrednik: da zatraži milijun 
od Malina za potvrdu o prodaji Gondrevillea... O! pristat će on na to i još će 
čuvati tajnu. Vi biste imali, po sađanjem gruntovnom postotku, sto hiljada 
livara rente, pa biste mogli kupiti kakovo lijepo imanje negdje u Francuskoj, 
a Cing-Cygne ostaviti starom gospodinu d'Hauteserreu da upravlja njime, 
dok biste kockom odlučili koji će od vas oženiti lijepu nasljednicu. Na žalost, 
mladići drže do riječi starih ljudi koliko i starci do riječi mladića — to su 
riječi u vjetar. 

Stari markiz dade svojim mladim rođacima znak da ne želi da mu sad 
odgovore, pa pođe u salon kamo su, za njihova razgovora, bili stigli opat 
Goujet i njegova sestra. Braću de Simeuse je ozlojedio prijedlog da vuku 
kocku za ruku svoje sestrične, a Laurenci se smučilo od gorka načina koji je 
njezin rođak predlagao da se riješi njihovo pitanje. S toga razloga nije troje 


mladih ljudi bilo prema starcu prijazno kao ranije, iako su bili i dalje 
uljudni. Osjećaji su bili povrijeđeni. 

Gospodin de Chargeboeuf je, osjetivši njihovu neprijaznost, pogledavao 
više puta sva tri ljupka stvorenja očima punim samilosti. Mada je razgovor 
postao općenit, markiz poče ponovo govoriti o potrebi da se čovjek ravna 
prema događajima hvaleći gospodina d'Hauteserrea što je uporan u svom 
nastojanju da mu sinovi pođu u službu. 

— Bonaparte imenuje vojvode — govorio je on. 

— Stvorio je lenska dobra Carstva, pa će imenovati i nove grofove. Malin 
bi htio postati grof. Tom bi se idejom — doda on gledajući gospodu de 
Simeuse — vi mogli okoristiti. 

— Ili unesrećiti — reče Laurence. 

Čim su upregli konje, markiz iziđe, a pratili su ga svi do kola. Kad je bio 
u kočiji, dade Laurenci znak da priđe i ona lakoćom ptice stane na 
papučicu. 

— Vi niste obična žena pa biste me morali shvatiti — šapnu joj on na uho. 
— Malin vas neće ostaviti na miru, njega previše muči savjest pa će vam 
postaviti zamku. Dobro pazite na svaki svoj čin, pa i na najbeznačajniji! 
Jednom riječi, pogađajte se — to je, eto, posljednje što vam imam reći. 

Braća ostaše stajati nasred tratine, pokraj svoje sestrične, gledajući 
potpuno ukočeno kočiju koja je zakretala iza ograde i udaljavala se brzo po 
putu prema Troyesu, jer im je Laurence bila ponovila posljednje starčeve 
riječi. Iskustvo neće nikad biti u pravu ako se pojavi u bijednim karucama, 
šarenim čarapama i sa starinskim šeširom na potiljku. Nijedno od ovih 
mladih srca nije bilo u stanju da shvati promjenu koja je u Francuskoj bila 
u toku, jer je srdžba dražila njihove živce, a čast je bila uzrokom da njihova 
plemenita krv uzavri u njihovim žilama. 

— Glavar svih Chargeboeufa! — rekaoje mar 
kiz de Simeuse — čovjek koji ima za devizu najljepši ratni poklik: 

, Neka dođe jači!" (Adsit Fortior'!)... 
— Postaoje samo Boeuf (Vol) — kaza Laurence gorko. 
— Ne živimo više u doba svetog Levuisa — reče mlađi de Simeuse. 


— Umrijeti pjevajući! — poviče grofica — ovaj poklik pet djevojaka koje su 
osnovale našu kuću bit će i moj. 
— Nije li naš poklik: Ovdje umirem! Prema tome nema mislosti! — nastavi 


stariji de Simeuse — jer razmišljajući bolje, mogli bismo doći do toga da je 
naš rođak Boeuf vrlo dobro prožvakao ono što je došao da nam kaže. Da 
Gondreville postane ime jednog Malina! 

— I njegovo boravište! — poviče mlađi. 

— Mansard ga je planirao za plemstvo, pa da se sada u njem narod koti! 
— reče stariji. 

— Više volim vidjeti Gondreville u plamenu nego da se to dogodi! — poviče 
gospođica de Cing-Cygne. 

Neki seljanin, koji je upravo došaoda pogleda tele što ga je stari 
d'Hauteserre prodavao, čuo je tu rečenicu izlazeći iz staje. 

— Vratimo se, — rekla je Laurence smiješeći se — zamalo da nismo 
postupili nesmotreno dali pravo Boeufu povodom teleta... Jadni moj Michu 
— reče ona vrativši se u salon — bila sam zaboravila na tvoju budalaštinu, 
ali kako nas ovdje ne bije glas svetaca, nemoj nas stoga kompromitirati. 


Imaš li da se prekoriš radi još kakova sitna grijeha? 

— Kajem se što nisam utukao ubojicu svojih starih gospodara prije nego 
što sam uopće priskočio u pomoć njihovim sinovima. 

— Michu! — poviče župnik. 

— No, ja neću otići odavde — nastavio je on ne osvrćući se na župnikov 
povik — dok budem znao da vam išta prijeti. Vidim da ovuda lunjaju momci 
koji mi se nikako ne sviđaju. Kad smo posljednji put boravili u šumi, 
pristupio mi je onaj tip koji me je zamijenio u Gondrevilleu i pitao me da li 
mi to na svojem lovimo. ,O! momče!" rekao sam mu, ,čovjek se teško oduči 
za dva mjeseca da čini ono što je činioveć stoljećima!" 

— Nisi u pravu, Michu — reče markiz de Simeuse smiješeći se zadovoljno. 

— Što je on odgovorio? — upita gospodin d'Hauteserre. 


— Rekao je — nastavi Michu — da će obavijestiti senatora o našim 
izjavama. 
— Grof de Gomdreville! — poviče stariji d'Hauteserre! — Oh! divne li 


maškarađe! U stvari, Bonaparteu kažu Vaše Veličanstvo... 

— A ,Vaša Visosti" monsinjoru velikom vojvodi de Berg — rekao je župnik. 

— Tko je pa taj? — upita gospodin de Simeuse. 

— Murat, Napoleonov šurjak — odvrati stari d'Haiuteserre. 

— Gle! — nastavi gospođica de Cing-Cygne. — Da li i udovici markiza de 
Beauharrnais kažu ,VašeVeličanstvo"? 

— Da, gospođice — reče župnik. 

— Morali bismo ići u Pariz da sve to vidimo! — poviče Laurenee. 

— Na žalost, gospođice — rekao je Michu — bio sam ondje kad sam malog 
Michua vodio u gimnaziju, pa vam se mogu zakleti da ne dolazi u obzir 
nikakva, šala na račun onoga što se naziva carska garda. Ako je cijela vojska 
takova, stvar može potrajati duže od nas. 

— Govori se o plemićkim obiteljima koje ulazau službu — kaže gospodin 
d'Hauteserre. 

—I prema sadašnjim zakonima — nastavi župnik — vaša će djeca biti 
prisiljena da služe. Zakon ne poznaje više ni ranga ni imena. 

— Taj nam čovjek više škodi svojim dvorom nego revolucija svojom 
giljotinom! — poviče Laurence. 

— Crkva se moli za njega — reče župnik. 

Ove riječi, izrečene jedna za drugom, objašnjavale su, svaka za sebe, 
mudre riječi staroga mankiza de Chargeboeufa, ali su mladići držali previše 
do svog uvjerenja i časti da bi se upuštali u pogađanja. Oni su govorili sebi 
ono što su, u svako doba, govorile pobijeđene stranke: da će blagostanje 
pobjedničke stranke iščeznuti, da samo armija podržava cara, da će nasilja, 
prije ili kasnije, nestati pod nogom pravde, itd. Usprkos ovakvim 
mišljenjima, oni će upasti u iskopanu jamu koju bi bili izbjegli oprezni 
smjerni ljudi poput starog d'Hauteserrea. 

Da s'u mladići htjeli biti iskreni, bili bi priznali da nikad nisu upali u 
neko zlo a da unaprijed nisu bili obaviješteni otvoreno ili tajnim putem. 

Mnogo je ljudi shvatilo duboki smisao takvog obavještenja, tajnog i 
očevidnog, tek poslije nesreće. 

— U svakom slučaju, gospođa grofica zna da ne mogu otići odavde dok ne 
položim svoje račune, — rekao je Michu posve tiho gospođici de Cing-Cygne. 

Umjesto odgovora ona mu kimnu glavom da je sporazumna s njim te on 


iziđe. 


XIV 
OTMICA SENATORA MALINA 


Michu je prodao svoju zemlju Beauvisageu, zakupniku Bellachea, koji 
mu nije mogao isplatiti novac prije dvadesetak dana. Iza neslužbene posjete 
Laurence je bila obavijestila svoje bratiće o postojanju bogatstva pa im je, 
mjesec dana iza markizove posjete, predložila sredinom korizme da pođu u 
šumu izvaditi zakopani milion. Veliki snijeg koji je padao dotad spriječio je 
Michua da pođe po blago; ali je više volio da taj posao obavi u prisustvu 
svojih gospodara. Pošto se plašio sam sebe, Michu je svakako želio napustiti 
njihov kraj. 

— Malin je upravo stigao iznenada, a da nitko ne zna zašto — reče on 
svojoj gospodarici. — Bojim se, da se neću moći uzdržati da ne dadem, 
prodati Gondreville zbog smrti njegova vlasnika. Smatram se krivim što 
nisam učinio što sam bio namislio. 

— Što li ga je natjeralo da usred zime napusti Pariz? 

— U cijelom se Arcisu govori o tome — odvrati Michu. — Obitelj je ostavio 
u Parizu, a dopratio ga je samo njegov sobar. U dvorcu mu prave društvo 
gospodin Grevin, arsiski bilježnik, gospođa Maricn, žena glavnog zakupnika, 
poreza u Auibi i svastika onog Mariona koji je u Malinovo ime kupio, 
gondrevilsko imanje. 

Laurence je smatrala da je sredina korizme najpogodnije vrijeme za 
njihov podhvat jer su se tog dana lako mogli otarasiti posluge. Maskarade su 
privlačile seljake u grad i nitko nije išao u polje. No, baš je izbor tog dana bio 
zlokoban što se, uostalom, već dešavalo, u mnogim kriminalnim 
slučajevima. Slučaj je istom tačnošću, kao i gospođica Cing-Cygne, sve 
predvidio u svojim računima. Gospodin i gospođa d'Hauteserre bi se bili 
tako jako uzbudili da su znali kako se milion i sto hiljada franaka u zlatu 
nalazi u dvorcu na šumskoj ivici, da su čak braća d'Hauteserre, kad su ih 
pitali za savjet, smatrala da je bolje da im se ništa ne kaže. 

Samo su Gothard, Michu, četvorica plemića i Laurence znali za tajnu 
toga pohoda u šumu. Pošto su sve dobro proračunali, učini im se da će u 
dugačkoj vreći, prebačenoj preko konjskih sapi, moći ponijeti 48.000 
franaka. Tri putovanja dostajat će da se prenese sav novac. Dogovoriše se da 
zbog opreza pošalju svu poslugu — čija bi radoznalost mogla postati 
opasnom — u Troyes da ondje gleda veselje što se priređuje u četvrtak u 
sred korizme. Čuvat će dvorac Katarina, Marta i Durieu, na koje su se mogli 
osloniti. Posluga je vrlo rado prihvatila ponuđeni slobodni dan pa ode u grad 
još prije dana. Gothard je, uz Michujevu pomoć, natovario i osedlao konje 
već rano ujutro. Povorka je išla preko sensinjskih šuma i odatle su se 
gospodari i sluge dohvatili šume. Vrata perivoja bila su tako niska da su 
prešli park pješice, vodeći svatko svoga konja za uzdu, pa kad su uzjahati, 
ukaza se na putu stari Beauvisage, zakupnik Bellachea. 

— Pazite — poviče Gothard — netko ide. 

— O! ja sam to! — reče pošteni zakupac izašavši pred njih. — Zdravi bili, 
gospodo! Zar idete u lov usprkos rješenju prefekture? Ja se, zacijelo, neću 
žaliti, ali se pazite! Ako imate prijatelja, imate mnogo i neprijatelja... 


— Ah! — odgovori krupni d'Hauteserre smiješeći se. 

— Neka Bog dade da naš lov uspije, pa ćeš ponovo imati svoje gospodare. 

Laurence je strogo pogledala Roberta zbog tih riječi koje su zbog posebnih 
okolnosti dobile drugi smisao. Stariji de Simeu.se je mislio da će Malin 
vratiti gonđrevilsku zemlju ako dobije odštetu. Ta su djeca htjela činiti 
suprotno od onoga što im markiz de Chargeboeuf bijaše savjetovao. Robert, 
koji se nadao da će im se želje ostvariti, mislio je na to kad je izrekao te 
kobne riječi. 

— U svakom slučaju, nikom ni riječi, stari moj! reče Beauvisage Michuju 
koji je, uzevši ključ od vrata, otišao posljednji. 

Bijaše jedan od onih lijepih dana s kraja ožujka, kad je zrak suh, zemlja 
čista, zrak bistar a temperatura u opreci s ogoljelim drvećem. Vrijeme bijaše 
tako blago da su se tu i tamo po poljima mogle zamijetiti zelene površine. 

— Mi idemo po blago, dok. ste vi, sestrično, pravo blago naše kuće! — reče 
stariji de Simeuse smijući se. 

Laurence je bila na čelu skupine, a sa svake su joj strane jahali njezini 
bratići. Braća d'Hauteserre su je slijedili, a Michu je završavao povorku. 
Gothardđ je odjahao naprijed da izvidi put. 

— Pošto ćemo, bar djelomično doći do svog bogatstva, udajte se za moga 
brata — rekao je tiho mlađi brat. — On vas obožava, a bit ćete toliko bogati 
koliko to mora da bude sadašnje plemstvo. 

— Ne, vi mu prepustite čitavo bogatstvo, a ja ću se udati za vas, jer sam 
dosta bogata za dvoje 
— odvrati ona. 

— Pa dobro, neka bude tako! — poviče markiz de Simeuse. 

—Ja ću, međutim, otići da potražim ženu koja će vam biti dostojna 
sestra. 


— Zar me ne ljubite koliko sam ja to vjerovala? — upita Laurence 
gledajući ga nekako ljubomorno!. 
— Nije to; ljubim vas oboje više nego vi mene! — odvrati markiz. 


— Vi se, znači, žrtvujete? — upita Laurence starijeg brata uperivši u nj 
pogled kojim je iskazivala da joj je on trenutačno najmiliji. 

Markiz je šutio. 

—U tom slučaju ja bih mislila samo na vas, što bi mom mužu bilo 
nepodnošljivo — nastavi Laurence kojoj se zbog markiževe šutnje kidalo 
srce. 

—A kako bih ja živio bez tebe? — izreče mlađi brat gledajući svog brata. 

— Vi se ne možete, ipak, udati za obojicu — reče markiz. — A vrijeme je 
već — doda on naglo, glasom čovjeka kome se cijepa srce — da se donese 
neka odluka! 

On potjera konja naprijed da braća d'Hauteserre ne bi ništa čula. Konj 
njegova brata, a jednako, i Laurencin, povedoše še za njegovim jra'njem. Kad 
su se prilično udaljili od ostale trojice, Laurence htjede govoriti, ali joj riječi 
zapele zbog suza. 

— Ja ću poći u samostan — reče ona, napokon. 

— Ivi biste dopustili da se ugasi loza Cing-Cygneovih? — reče markiz de 
Simeuse. — Umjesto jednog nesretnog bića, koje pristaje da to bude, vi biste 
dvojicu učinili nesretnima! To nikako, već će se onaj od nas dvojice koji ima 
da bude santo brat pomiriti sa svojom sudbinom. Znajući da nismobaš bili 


siromašni, kao štosmo to ranije mislili, mi smo se objasnili — reče gledajući 
markiza. — Ako sam ja vaš izabranik, sve naše bogatstvo pripast će mom 
bratu. Nasuprot, ako ja nisam taj sretnik, on mi prepušta bogatstvo i sve 
titule Simeuseovih, jer će, ionako-, postati Cing-Cygne. U svakom slučaju, 
nesretnik će se bar okoristiti prilikom, da se zbrine. Na kraju, osjeti li da 
umire od tuge, otići će u vojsku da se dade ubiti, kako ne bi žalostio mlade 
supružnike: 

— Pravi smo vitezovi srednjeg vijeka i dostojni naših očeva! — poviče 
stariji brat. — Zašto ne govorite, Laurence? 

— Ne želim da ostane po starom — reče, mlađi. 

— Ne misli, Laurence, da požrtvovanost nemy svojih čari — reče stariji. 

— Ljubljeni moji — reče ona — nisam sposobna da se izjasnim. — Ljubim 
obojicu vas kao da ste jedno jedino biće; onakor kao što vas je voljela vaša 
majka. Bog će nam pomoći ja neću izabir rati. Prepustit ćemose slučaju uz 
jedan uvjet. 

— A to bi bio? 

— Da onaj koji postane moj brat ostane kod mene sve dok mu ja ne 
dozvolim da me napusti. Hoću da samo ja imam pravo da prosudim je li 
došlo vrijeme njegovu odlasku. 

— Pristajemo — rekoše braća a da nisu ni pokušavala da sebi objasne što 
zapravo misli njihova sestrična. 

— Moj će muž biti onaj kome večeras za stolom, poslije molitve, gospođa 
d'Hauteserre prvom uputi riječ. Ali ni jedan ni drugi ne smije podvaljivati 
niti navesti gospođu d'Hauteserre da mu postavi kakvo pitanje. 

— Bit ćemo u tom pošteni — izgovori mlađi. 

Oba brata poljube Laurencinu ruku. Braća su postala neobično vesela, 
sad kad su bili tako blizu raspleta od kog su, svaki za se, mogli očekivati 
povoljan ishod. 

— U svakom slučaju, draga Laurence, ti ćeš od jednoga od nas napraviti 
grofa de Cing-Cygne — reče stariji. 

—I kocka će nam pokazati koji se od nas više neće zvati Simeuse — reče 
mlađi brat, 

— Mislim da od ovog časa gospođa, grofica neće biti zadugo djevojkom — 
reče Michu iza braće d'Hauteserre. — Moji su gospodari veoma, radosni. Ako 
li je moja gospodarica izabrala, neću otputovati, jer želim vidjeti njihovu 
svadbu. 

Ni jedan od braće d'Hauteserre ne odgovori. Jedpa svraka proleti između 
d'Hauteserreovih i Michuja koji, sujevjeran kao i svi primitivni ljudi, pomisli 
da čuje posmrtna zvona na opijelu. Tako je veselo započeo dan za ljubavnike 
koji rijetko kad vide svrake kad su zajedno u šumi. Michu, sa svojim planom 
u ruci, prepozna mjesto s blagom; svaki je plemić imao svoj pijuk pa su 
uskoro pronašli novac. Dio šume u kojoj je novac bio sakriven bio je pust, 
daleko od svakog puta i naselja; na taj način nije povorka s, tovarom zlata 
naišla n,i na koga. To je bila nesreća za njih. Kad su se vraćali iz Cind- 
Cygnea po posljednjih dvjesta hiljada franaka, povorka je, ohrabrena, pošla 
kraćim putem nego za ranijih putovanja. Taj je put vodio preko nekog 
vrhunca odakle se vidio gondrevilski perivoj. 

— Vatra! — poviče Laurence vidjevši stup plavkastog dima. 

— To je nekakvi veseli vatromet — reče Michu. 


Laurence, koja je poznavala svaku šumsku 
stazu, napusti povorku, oštro podbođe konja i odjuri do paviljona Cing- 
Cygne, starog Michujeva stana. Iako je paviljon bio prazan i zatvoren, vrata 
su na ogradi bila otvorena, a Laurenci upadoše u oči tragovi što ih je pri 
prolazu ostavilo više konja. Stup dima dizao se s jedne livade engleskog 
perivoja gdje je mislila da su palili korov. 

— O! 1 vi ste tu, gospođice — poviče Violette koji je na svom konjiću 
velikom brzinom dojahao iz parka i zaustavio se ispred Laurence. 

— Ta to je karnevalska šala, zar ne? neće ga ubiti? 

— Tko to? 

— Vaši bratići ne žele njegovu smrt? 

— Ma čiju smrt? 

— Senatorovu. 

— Ti si lud, Violette! 

— Pa što vi, onda, činite tu? — upita on. 

Na pomisao da njenim bratićima možda prijeti opasnost, neustrašiva 
jahačica podbođe konja i stiže na mjesto gdje su tovarili vreće. 

— Na konje! Ne znam što se događa, ali vratimo se u Cing-Cygne. 

Dok su se plemići dali na posao da prevezu bogatstvo koje je stari markiz 
spasio, u gondrevilskom se dvorcu zbiva neobičan prizor. 

Senator i njegov prijatelj Grevin igrali su šah, u dva sata popodne, pred 
kaminom u velikom salonu prizemlja. Gospođa Grevin i gospođa Marion 
razgovarale su kraj kamina sjedeći na divanu. Sva je dvorska posluga bila 
otišla da vidi nekakvu zahimljivu maškaradu koju su već dugo bili 
najavljivali u arsiskom okrugu. Otišla je i obitelj novog čuvara koji je 
umjesto Michuja došao u sensinjski paviljon. Samo su senatorov sobar i 
Violette tada bili u dvorcu. Vratar i dva vrtlara sa svojim ženama ostali su na 
svojim mjestima, ali je njihov paviljon bio smješten na ulazu u dvorište, na 
kraju prilaza na strani Arcisa, pa se zbog udaljenosti između ove služinske 
zgrade i dvorca nije mogao čuti pucanj puške. Uostalom, posluga je stajala 
na kućnom pragu i gledala prema Arcisu, koji je udaljen oko pola milje, 
nadajući se da će vidjeti dolazak pokladne povorke. Violette je čekao u 
prostranom predsoblju da ga prime senator i Grevin pa da rasprave pitanje 
u vezi s produženjem njegova zakupa. U tom je času pet maskiranih ljudi, s 
navučenim rukavicama, a po glasu, držanju i hodu nalik na gospodu 
d'Hauteserre, de Simeuse i na Michuja, nasrnulo na sobara i Violettea; 
napadači siu im rupčićem začepili usta i vezali ih za stolice u smočnici. 
Usprkos brzini kojom su napadači obavili svoj posao, sobar i Violette su ipak 
uspjeli da kriknu. Taj su krik čuli u salonu. Obje su žene smatrale da je to 
zov na uzbunu. 

— Slušajte! — rekla je gospođa Grevin — eto lopova... 

— Koješta! to je nekakav pokladni povik — reče Grevin — zamalo će nam 
u dvorac doći krabulje. 

Ova je prepirka omogućila petorici neznanaca da zatvore vrata prema 
paradnom dvorištu i da zaključaju sobara i Violettea. Gospođa Grevin je bila 
dosta tvrdoglava žena pa je svakako htjela utvrditi uzrok buci, zato se digla i 
putem se sudarila s trojicom krabulja koje su s njom postupile kao i s 
Violetteom i sobarom; zatim su neznanci prodrli u salon gdje su dvojica 
najjačih zgrabila grofa de Gondrevillea, zapušila mu usta, ugrabila ga i s 


njim pobjegla kroz park, dok su ostala trojica vezala gospođu Mariom i 
bilježnika za njihove naslonjače i začepila im usta. Nije im bilo potrebno ni 
pola sata za izvršenje napadaja. 

Tri neznanca, kojima su se uskoro pridružila oma trojica što su odvela 
senatora, pretražiše dvorac od podruma do tavana. Otvorili su sve ormare a 
da nisu provalili ni jednu bravu; ispitali su zidove i bili napokon gospodari 
dvorca do pet sati uveče. Tada je sobar, napokon, uspio da zfubima raskine 
uže kojim su bile vezane Violetteove ruke. Violette stade zvati u pomoć čim je 
skinuo maramu s usta. Kad su neznanci začuli viku, potrče nanovo u vrt, 
skočiše na konje, nalik na sensinjske, i pobjegoše ne žureći se suviše, jer su 
Violetteu htjeli dati priliku da ih bolje osmotri. Pošto je odvezao sobara, koji 
je opet odvezao žene i bilježnika, Violette uzjaši svoga konjica i pojuri za 
zlotvorima. Stigavši u paviljon, Violette se začudio što je našao otvorena oba 
krila vrata kao i što je gospođicu de Cing-Cygne opazio na straži. 

Kad je mlada grofica iščezla, Violetteu se pridruži Grevin na konju, a 
pratio ga je poljar gondrevilske općine kome je vratar dao konja iz dvorskih 
staja. Vratarova je žena otišla u Arcis da obavijesti žandarmeriju. 


XV 
BRIMERSKI ZAKONIK IV GODINE 


Violette je odmah obavijestio Grevina o svom susretu s mladom groficom i 
o bijegu te smione djevojke čiji im je jak i odlučan karakter bio dobro poznat. 

— Ona jje bila na straži — reče Violette. 

— Je li moguće da su to uradili plemići, iz Cing-Cygnea? — poviče Grevin. 

— Što! — odvrati Vioiette — zar vi niste prepoznali onog krupnog 
Michuja? Upravo se on bacio na mene! Dobro sam osjetionjegovu šaku. 
Uostalom, svih pet konja je zacijelo bilo iz Cing-Cygnea. 

Videći u pijesku kružne raskrsnice i u parku trag konjskih potkova, 
bilježnik ostavi poljara na rešetkastim vratima da pazi na dragocjene otiske, 
a Violettea pošalje u Arcis po tamošnjeg mirovnog suca da dođe utvrditi 
činjenice. On se potom brzo vrati u gondrevilski dvorac, kamo su upravo bili 
stigli potporučnik carske žandarmerije u pratnji četiriju čovjeka i jednog 
brigadira. Taj poručnik nije bio nitko drugi nego onaj brigadir kojem je, prije 
dvije godine, Francois Michu bio probio glavu, a Corentin se potrudio da mu 
oda ime njegova vragolasta protivnika. Taj čovjek, imenom Giguet, čiji je brat 
služio u Vojsci i istakao se kao odličan artiljerijski pukovnik, bio je zbog 
svojih sposobnosti veoma cijenjen kao žandarmerijski oficir. Kasnije je 
zapovijedao eskadronom Aube. Potporučnik, imenom Welff, vodioje nekoć 
Corentina iz Cing-Cygnea u paviljon, a odatle u Troyes. Parižanim je putem 
dobro napunio glavu Egipćaninovu tobožnjom Laurencinom i Michujevom 
pokvarenošću. S tog razloga su oba oficira i imala da se pokažu, a i pokazala 
su se naročito revnima u svojim postupcima protiv stanovnika Cing- 
Cygnea. 

Malin i Grevin su, jedan u korist drugoga, zajedno radili na Zborniku 
zakona Konventa zvanog narodnog, na pravno političkom djelu zvanom 
Brimerski zakonik IV godine (Revolucije) koji je Direktorij obznanio. To je 
zakonodavstvo Grevin, dakle, temeljito poznavao pa je mogao u ovoj aferi 
djelovati strahovitom brzinom, ali uzimajući kao gotovu činjenicu 


pretpostavku o mogućoj krivnji Michuja, gospode d'Hauteserre i de 
Simeusea. 

Danas se nitiko, osim starih sudskih činovnika, ne sjeća više uređenja 
toga sudstva koje je baš tada bilo dokinuto stupanjem na snagu 
Napoleonova zakonika i osnivanjem magistrature koja i danasvrijedi u 
Francuskoj. 

Po Brimerskom zakoniku IV godine (Revolucije) bio je predsjednik 
oblasnog suda ovlašten da neposredno istraži i riješi prijestup izvršen u 
Gondrevilleu. Uzgred je vrijedno zapaziti da je Konvent iz svog sudskog 
jezika bio ispustio riječ zločin. Po Konventu postojali su samo prijestupi koji 
su za posljedice imali globe, zatvor, sramotne ili tjelesne kazne. Smrt se 
smatrala tjelesnom kaznom. Tjelesna kazna smrću je, ipak, imala da bude 
ukinuta poslije ugovora o miru i zamijenjena sa dvadeset i četiri godine 
robije. Konvent je, -dakle, đvadesetčetvorogodišnji prisilni rad smatrao 
ravnim smrtnoj kazni. Što da se kaže o Krivičnom zakoniku koji određuje 
kaznu doživotne robije? 

U novom sistemu sudstva, koji je tada pripremio Napoleonov državni 
savjet, bilo je dokinuto sudačko zvanje predsjednika oblasnog poratnog suda 
koje je, doista, sjedinjavalo u sebi prevelika ovlaštenja. Zbog stanovitih 
zaista pretjeranih ovlaštenja, u neku ruku predsjednik oblasnog suda bijaše 
što se tiče prestupnika i podizanja optužbe, istovremeno sudski 
redarstvenik, državni tužilac, istražni i glavni sudac. Jedino je komesar 
izvršne vlasti imao da službeno potvrdi pravilnost njegova sudskog postupka 
i podignute optužnice, a osam porotnika, kojima bi iznio činjenice utvrđene 
u svojoj istrazi, saslušavalo je svjedoke i optužene pa zatim donosilo prvu 
presudu zvaniu optužnicom. Svakako da je predsjednik vršio na porotnike, 
sakupljene u njegovu kabinetu, takav utjecaj da su oni mogli biti samo 
njegovi suradnici. Ti su porotnici sačinjavali optužim porotnički sud. Bilo je i 
drugih porotnika kojima je, pri sudištima za krivična djela, bila dužnost da 
sude optuženicima. Njih su, nasuprot porotnicima za izricanje takozvanih 
cptužnih presuda, žvali porotnicima za izricanje osuda, Tribunal za krivična 
djela, koji je Napoleon nazvao sudom za krivična djela, sačinjavali su 
predsjednik, četiri suca, javni tužilac i vladin komesar. Od 1799. "do. 1806. 
bilo je, međutim, sudova nazvanih specijalnima koji su, u izvjesnim 
oblastima, sudili bez porotnika prilikom nekih atentata; taj se slud sastojao 
od sudaca građanskog suda koji se, u takvim prilikama, pretvarao u 
specijalni sud. Između ova dva suda, specijalnog i građanskog, dolazilo je do 
pitanja nadležnosti koja je rješavao Kasacioni sud. Nema sumnje da bi se 
bilo sudilo obzirnije povodom atentata na carskog senatora da je oblast 
Aube imala svoj specijalni sud, ali ovaj miran kraj nije imao to iznimno 
pravo suđenja. Grevin je, dakle, hitnoposlaopotporučnika predsjedniku suda 
porote grada Troyesa. Egipćanin odjaši tamo najvećom brzinom i vrati se u 
pratnji tog gotovo suverenog sudskog činovnika koji je u Gonđreville stigao 
mijenjajući brze poštanske konje. 

Predsjednik porote grada Troyesa bijaše nekadašnji časnik kotarskog 
suda, bivši tajnik pri nekom odjelu Konventa i prijatelj senatora Malina, koji 
ga je i namjestio. Taj je sudski činovnik, imenom Lechesneau, bio iskusan 
kriminalistički stručnjak iz pre-drevolucionarnih vremena pa je kao i Grevin 
mnogo pomagao Malinu u njegovu pravnosudskom radu u Konventu. Malin 


ga je zato preporučio Cambaceresu, koji ga je imenovaovrhovnim tužiteljem 
za Italiju. Lechesneau je vlastitom krivnjom upropastio svoju karijeru, jer je 
bio stupio u vezu s nekakvom gospođom iz visokog torinskog društva pa ga 
je Napoleon morao odstraniti s tog položaja da ne bi došlo do parnice što ju 
je protiv njega podigao muž povodom otmice jednoga nezakonitog djeteta, 

Dugujući sve Malinu i shvaćajući značenje takva atentata, Lechesneau je 
doveo sa sobom žandarmerijskog kapetana i odred, od dvanaest ljudi. Prije 
nego je pošao, on se, prirodno, sporazumio s prefektom koji se nije mogao, 
kasno u noći, koristiti telegrafom. Poslali su u Pariz glasnika po kojem su p 
tom nečuvenom zločinu obavijestili ministra glavne policije, vrhovnog suca i 
cara. U gotndrevilskom dvorcu je Lechesneau zatekao gospođe Marion i 
Grevin, Violettea, senatorova sobara i mirovnog suca s njegovim pisarom. 
Već su bili izvršili premetačinu u dvorcu. Mirovni sudac je, s Grevinovom 
pomoću, brižljivo prikupljao prve osnovne podatke za istragu. 

Po izboru dana i sata za prepad bilo je lako zaključiti da je plan bio 
unaprijed temeljito smišljen, što je odmah u početku iznenadilo sudskog 
činovnika. Bilo je nemoguće, zbog kasnog sata, poći odmah istražiti indicije i 
dokaze. 

U to je godišnje doba, u pet i po sati, u vrijeme kad je Violette bio pošao u 
potjeru za zločincima, već gotovo potpun mrak, a u večernjoj se tami 
zlikovci, često, izgube nekažnjeni. Nije li to što sju zlikovci izabrali baš dan 
pučke svečanosti, kad je svatko išao u Arcis da pogleda maškaradiu, a 
senator ostao sam kod kuće, dokaz da su svjedoke htjeli ukloniti s puta? 

— Moramo odati priznanje agentima policijske prefekture što su bili 
pronicavi — oglasio se Lechesneau. — Oni su nam neprestano napominjali 
da se čuvamo sensinjskih plemića koji će, govorili su nam, prije ili kasnije 
počiniti nekakvu nevaljalštinju. 

Prefekt Aube poslao je u sve okolne oblasti glasnike s porukom da valja 
tražiti tragove petorice krabulja i otetog senatora; kako je Lechesneau bio 
uvjeren da će prefekt učiniti sve što bude potrebno u potrazi, dade se na 
izrađivanje osnovnog nacrta za svoju istragu. Taj je posao brzo odmicao Uz 
pomoć dviju pravničkih sila kao što su bili Grevin i mirovni sudac. Mirovni 
sudac Pigoult bijaše nekad prvi pisar u odvjetničkoj pisarni u Parizu u kojoj 
su Malin i Grevin učili kako se izigrava pravni postupak; tri mjeseca iza ovog 
događaja bio je imenovan predsjednikom arciskog suda. Lechesneau je, što 
se tiče Michuja, znao za njegove prijetnje gospodinu Marionu, a isto tako i za 
zasjedu kojoj je senator u svom parku izmakao. Mora da su te dvije 
činjenice, uzročno povezane među sobom, bile u stvari počeci sadašnjeg 
atentata, što je tim više služilo kao dokaz da je bivši lovočuvar bio glavešina 
zlikovaca; Grevin, njegova žena, Violette i gospođa Marion izjavili su, 
uostalom, da su među petoricom krabulja primijetili čovjeka potpuno slična 
Michuju. Njegovo prerušanje u krabulju bilo je gotovo besmisleno zbog boje 
kose i zalizaka i njegova dežmekasta stasa. Uostalom, tko bi drugi, osim 
Michuja, bio u stanju da ključem otvori vrata paviljona Cing-Cygnea? Kad 
su se čuvar i njegov sin vratili iz Arcisa, izjavili su, na preslušan ju, da su i 
jedna i druga vrata bili zaključali. Mirovni sudac je, u prisustvu poljara i 
svog pisara, ispitao oboja vrata i ustanovio da na njima nije bilo nikakova 
traga obijanju. 

— Bit će da je sačuvao druge ključeve dvorca kad smo ga ono bili otjerali 


— izjavio je Grevin. — No, mora da je smislio nekakvi očajnički čin jer je u 
roku od dvadeset dana prodao svoje imanje i prekjučer u mojem uredu 
primio za nj novac. 

— Sva je prilika da su oni čitavu stvar natovarili na njegova leđa! — 
poviče Lechesneau zapanjen ovom okolnošću. — Pokazao je da im je slijepo 
odan. 

Zar je itko bolje mogao poznavati prilike i ljude u dvorcu od gospode de 
Simeuse i d'Hauteserre? Ni jedan se napadač nije smeo prilikom svojih 
traganja po dvorcu, već su s,e svi kretali sasvim sigurno, po čemu se dalo 
zaključiti da su vrlo dobro znali što su htjeli, a pogotovo kamo su morali ići 
da uhvate senatora. Kako nisu obili ormare, imali su, znači, ključeve od njih 
i, čudna stvar, nisu priuštili sebi da bilo što odnesu! Nisu, dakle, došli radi 
pljačke. Na krajiu, Violette je prepoznao sensinjske konje i kasnije zatekao 
groficu na straži pred lovoeuvarevim paviljonom. 

Svaki bi sud, ma i najmanje unaprijed obaviješten, pretpostavio na 
osnovu svih tih činjenica i izlaganja da su gospoda de Simeuse, d'Hauteserre 
i Michu krivi; sudski činovnik, kakav bijaše predsjednik porotničkog suda, 
prihvaćao je takvu pretpostavku kao cijelu istinu. Sto li, sad, namjeravaju 
učiniti od budućeg grofa de Gondreville? Nije li im, cilj prisiliti ga da ustupi 
zemlju; Michu je, naime, još 1799. nagovijestio da ima novaca za kupnju 
imanja. To je mijenjalo čitavu stvar. 

Kriminalistički se znalac pitao koji je mogao biti cilj njihova marljivog 
traganja po dvorcu. Da su se zlikovci željeli osvetiti, mogli silu bez po muke 
ubiti Malina. A možda je senator već bio, mrtav i sahranjen! Nije li otmica 
ipak dokaz da je nakon pretrage u dvorcu bilo izvršeno protuzakonito 
hapšenje? 

Bilo je zacijelo ludo i pomisliti da će otmica carskog dostojanstvenika 
ostati u tajnosti! Glas o atentatorima će se posvuda tako brzo prenijeti da 
napadači neće imati koristi od njega. 

Pigoult je, na sve prigovore, odvratio da sud nikada ne može odgonetnuti 
sve motive zločinaca. U odnosu suca prema zločincu i zločinca prema sucu 
bilo je oduvijek u svim sudskim postupcima neodgonetnutih mjesta, savjest 
skriva navijek takve ponore koje je ljudski um mogao dokučiti jedino 
okrivljenikovom ispoviješću. 

Cirevin i Lechesneau kimnuše glavom u znak svog slaganja s njegovim 
riječima, zabavljeni i dalje mračnom tajnom koju su nastojali razjasniti. 

— Car ih je, na kraju krajeva, pomilovao — rekao je Pigoult Grevinu i 
gospodi Marion — dao ih je izbrisati sa spiska prognanika iako su 
sudjelovali u posljednjoj zavjeri protiv njega! 

Leohesneau je, bez ikakva odlaganja, uputio svu žandarmeriju u Šumu i 
dolinu Cing-Cygnea, odredivši da Gigueta prati mirovni sudac koji je tako, 
po odredbama Zakonika, postao njegov časnik pomoćne policije; predsjednik 
mu naloži da u sensinjskoj općini skupi podatke važne za istragu i da, ako 
treba, započne s preslušavanjima, potom, da bi požurio' stvar, brzo izdiktira 
i potpisa nalog da se pritvori Michu protiv koga su postojali, činilo se, očiti 
dokazi o krivnji. Iza odlaska žandara i mirovnog suca, Lechesneau je 
nastavio da priprema naloge o pritvoru plemića de Simeuse i d'Hauteserre. 
Ti su spisi, prema Zakoniku, morali sadržavati sve dokaze o krivnji koji 
prestupnike terete. Giguet i mirovni sudac su se tako brzo kretali prema 


Cing-Cygneu da su već putem sreli dvorsku poslugu koja se vraćala iz 
Troyesa. Zaustavili su ih i odveli k načelniku gdje su ih preslušali; svi su 
oni, ne znajući koliko je važan njihov iskaz, prostodušno izjavili da su 
prethodne večeri dobili dozvolu da pođu u Troyes i ondje provedu čitav dan. 
Svi su na upit mirovnog suca odgovorili da im je gospođica ponudila da se 
pođu razonoditi, na što oni prije nisu ni pomišljali. 

Mirovnom se sucu činilo da su iskazi svjedoka tako teški da je poslao 
Egipćanina u Gondreville s molbom predsjedniku poratnog suda da odmah 
krene u Cing-Cygne i tu uhapsi plemiće, kako bi istovremeno djelovali, jer je 
on polazio na Michujev majur da iznenada uhapsi tobožnjeg glavešinu 
zlikovaca. Ovi novi podaci izgledali su takox presudni da je Leehesmeau 
odmah krenuo u Cing-Cygne, preporučivši prije Grevinu da dobro pripazi na 
otiske kopita koje su u perivoju bili ostavili konji. Predsjednik porotničkog 
suda znao je dobro kakvo će zadovoljstvo priuštiti građanima Troyesa svojim 
postupkom protiv nekadašnjih plemića, narodnih neprijatelja koji su postali 
i carevi neprijatelji. U takvim prilikama sudski se činovnik ne Ustručava da 
proste pretpostavke uzme kao očite dokaze. 

Ipak, vozeći se iz Gondrevillea u Cimg-Cygne u senatorovim kolima, 
Lechesneau, koji bi svakako bio sudski činovnik da nije bilo one strasti zbog 
koje je pao u nemilost, jer je car postao razborit, smatrao je da je smioni čin 
plemića i Michuja prava ludost i malo u skladu s razboritom gospođicom de 
Cing-Cygne. U sebi je mislio da nisu oteli senatora da mu iznude vraćanje 
Gondrevillea, već da su imali kakve druge namjere. 

Svugdje, čak i u sudstvu, postoji i ono što treba nazvati savješću u poslu. 
Predsjednikova neodlučnost bila je posljedica te savjesti do koje je stalo 
svakom čovjeku koji voli svoj posao, a poštuju je učenjaci u nauci, umjetnici 
u umjetnosti i suci u pravosuđu. Možda optuženi nalaze baš stoga bolju 
zaštitu u sucima nego u porotnicima. Sudski činovnik se oslanja samo na 
zakone zdravog razuma, dok porotnik pušta da ga ponesu časoviti osjećaji. 
Predsjednik poratnog suda je postavio sam sebi više pitanja, namjeravajući 
da im potraži zadovoljavajuće rješenje u samom hapšenju zlikovaca. 

Iako je vijest o Malinovoj otmici već uzbudila cio grad Troyes, u osam sati 
nisu u Arcisu o tom ništa znali jer su svi baš večerali kad siu došli po 
žandare i mirovnog suca. Na kraju, to nitko nije znao u Cing-Cygneu, gdje je 
po drugi put bila opkoljena dolina i dvorac, ali ih je ovog puta okružila 
sudbena vlast a ne policija: čovjek se još može nagoditi sa sudom, ali je to s 
policijom često nemoguće. 


XVI 
HAPŠENJA 


Bilo je dosta da Laurence kaže Marti, Katarini i Durieuu da ostanu u 
dvorcu i ne izlaze iz njega niti gledaju bilo kamo pa da se oni tačno 
pridržavaju njenih riječi. Prilikom svakog putovanja konji su zastajali na 
usječenu putu, odakle su Robert i Miehiu, najjači u skupini, mogli vreće 
krišom prenositi u podrumčić ispod stubišta gospodaričine kule. Stigavši u 
dvorac oko pet i pol sati, četiri mladića i Michu počeše odmah zakapati zlato 
u pođrumčiću. Laurence i braća d'Hauteserre smatrali su da bi bilo 
razumno zazidati podrumčić. Michu uze na se da taj posao obavi uz 


Gothardovu pomoć; dječak otrča na majur da donese nekoliko vreća gipsa 
što su preostale prilikom građenja kuće, pa se Marta zato kriomice vrati kući 
da Gothardu dade vreće. Michu je sagradio kuću na uzvisini s koje nekoć 
bijaše primijetio žandare, a išlo se onamo usječenim putem. Kako je bio 
gladan, Michu je toliko požurio s poslom da ga je završio oko sedam i pol 
sati. Gothard bijaše otišao da donese još jednu vreću gipsa, jer je Michu 
mislio da će mu trebati, pa je sada brzim korakom žurio kući da vrati 
dječaka. Sensinjski poljar, mirovni sudac, njegov pisar i trojica žandara 
bijahu već opkolili Michujev majur i sakrili se; čuvši da dolazi, pustiše ga da 
priđe. 

Michu spazi Gotharda, s vrećom na ramenu, pa mu izdaleka povika: 

— Gotovo je, momčiću, odnesi vreću natrag i večeraj s nama. 

Michujevo čelo bijaše oznojeno a odjeća umrljana gipsom i prljavim 
sitnim kamenčićima koji su potjecali iz razvaljene breše; sav radostan ušao 
je u svoju kuhinju gdje su Marta i njezina majka, očekujući ga, pripremale 
juhu. 

Baš kad je Michu otvarao pipac česme da opere ruke, ukaza se mirovni 
sudac u pratnji svog pisara i poljara. 

— Sto želite, gospodine Pigoult? — upita Michu. 

— U ime cara i zakona, ja vas hapsim — reče mirovni sudac. 

U tom se trenutku pojave tri žandara vodeći Gotharda. Videći obrubljene 
žandarske kape, Marta izmijeni s majkom pogled pun strave. 

— Koješta! A zašto to? — upita Michu koji je sjeo za stol govoreći ženi: — 
Daj mi da jedem, umirem od gladi. 

— Znate vi to isto tako dobro kao i mi — odvrati mirovni sudac pa, pošto 
je zakupniku pokazao nalog o pritvoru, dade pisaru znak da počne pisati 
zapisnik. 

— Ta što se čudiš, Gothard! Hoćeš li večerati ili ne? Pusti ih da pišu svoje 
gluposti. 

— Vi priznajete, zar ne, da je vaša odjeća u ovakvom stanju? — reče 
mirovni sudac. — Vi se također ne odričete riječi koje ste rekli Gothardu u 
svom dvorištu, je li? 

Marta, koja je služila Michuja, bila je zaprepašćena njegovom 
hladnokrvnošću: jeo je pohlepno kao izgladnjeli čovjek i nije odgovarao na 
pitanja; usta su mu bila puna hrane a srce nedužno. Gothard nije mogao 
jesti od prevelikog straha. 

— Hajde da čujemo — reče poljar Michuju na uho — što ste uradili sa 
senatorom? Prema riječima ljudi sa suda mogli bi vas osuditi na smrt. 

— O Bože! — kriknu Marta začuvši te riječi i pade kao pokošena. 

— Sva je prilika da nam je Violette opet podvalio! — povika Michu sjetivši 
se Laurencinih riječi. 

— O! pa vi znate da vas je Violette vidio — reče mirovni sudac. 

Michu se ugrize za usne i odluči da više ne izusti ni riječi. Gothard 
poprimi isto držanje. Pošto je mirovni sudac uvidio da je jaiov njegov trud da 
ga navede na govor, a poznavajući, osim toga, Michujevu pokvarenost, kako 
su to u kraju govorili, on naredi da vežu ruke njemu i Gothardu i da ih 
odvedu u sensinjski dvorac kamo je i sam krenuo da se pridruži 
predsjedniku porotničkog suda. 

Plemići i Laurence nisu se pošli urediti poslije posla jer su bili odveć 


gladni pa ih je večera živo privlačila. Dođoše u salon ne presvukavši se: 
Laurence u svom jahaćem odijelu, mladići u hlačama od bijele kože, u 
jahaćim čizmama i haljetkn od zelena sukna; tamo su zatekli gospodina i 
gospođu d'Hauteserre koji su se bili zbog njih dosta uznemirili. Starac je bio 
primijetio kako su više puta dolazili i odlazili i, pogotovo, da su se 
nepovjerljivo odnosili prema njemu, jer Laurence nije mogla dozvoliti da 
služinčad sprečava njegovo kretanje. Stoga, kad je jedan od njegovih sinova 
pobjegao da mu ne mora odgovoriti, pošao je k svojoj ženi i rekao: 

— Bojim se da nam Laurence ponovo sprema nekakvu nevolju! 

— Što ste to danas lovili? — upitala je gospođa d'Hauteserre djevojku. 

— Oh! jednog ćete dana saznati u kakvom su zločinu učestvovali vaši 
sinovi — odvratila je ona smiješeći se. 

Mada je to bilo rečeno iz šale, stara gospođa zadrhta na ove riječi. 
Katarina najavi da je večera na stolu. Laurence pruži ruku gospodinu 
d'Hauteserreu i nasmiješi se što je ovom sitnom pakošću primorala jednog 
od svojih bratučeda da ponudi ruku staroj gospođi d'Hauteserre koju je, 
prema njihovu sporazumu, prometnula u proročište. 

Markiz de Simeuse odvede gospođu d'Hahteserre k stolu. 

Situacija je, po svršenoj molitvi, postala tako napela da su Laurence i 
njezini bratučedi oćutjeli kako im srce žestoko bije. Gđa d'Hauteserre je u 
toku posluživanja bila iznenađena tjeskobom što se ocrtavala na licima 
braće de Simeuse kao i izražajem nemira na problijedjelom ovčjem 
Laureneinu licu. 

— Ta. zar se dogodilo nešto neobično? — povikala je gledajući sve redom. 

— Kome vi to govorite? — upita Laurence. 

— Vama svima — odvrati stara gospođa. 

— Što se mene tiče, majko — reče Robert — ja sam samo gladan kao vuk. 

Još uvijek zbunjena, gospođa d'Hauteserre pruži markizu de Simeuseu 
tanjir koji je bila namijenila mlađem bratu. 

— Ja se, kao i vaša majka, uvijek varam usprkos vašim kravatama. 
Mislila sam poslužiti vašeg brata — reče ona. 

— Poslužujete ga bolje nego što mislite — reče mlađi brat blijedeći. — 
Sada je grof de Cing-Cygne. 

Taj jadni mladić, uvijek tako veseo, posta tužan zauvijek; ali je smogao 
toliko snage da sa smiješkom pogleda mladu groficu — i da potisne svoju 
smrtnu žalost. U jednom se trenutku ljubavnik prometne u brata. 

— Što! grofica je izabrala? — poviče stara gospođa. 

— Ne — reče Laurence — pustili smo da slučaj izabere umjesto nas, a vi 
ste bili posrednik. 

I ona ispriča kakav su ugovor sklopili toga jutra. Vidjevši da mu brat sve 
više blijedi, stariji de Simeuse se jedva uzdržavao da ne zaviče: , Uzmi je ti, ja 
ću poći u smrt!" 

Za vrijeme serviranja deserta začuše sensinjski žitelji nečije kucanje na 
prozor blagovaonice, sa strane vrta. Pošao je otvoriti stariji d'Hauteserre i 
propustio je župnika čije su se hlače poderale na ogradi od letava dok je 
preskakivao zidove perivoja. 

— Bježite... Dolaze da vas uhapse! 

—Zašto? 

— Ne znam još, ali vas sudski gone. 


Ove riječi izazvaše sveopći smijeh. 

— Pa mi smo nevini! — povikaše plemići. 

— Nevini ili krivi — rekao je župnik — skočite na konje i dočepajte se 
granice. Tako ćete imati prilike da dokažete svoju nevinost. Čovjek se može 
spasiti kad ga sude u odsutnosti, neće se spasiti kad mu izreknu sumnjivu 
osudu pod pritiskom raspaljenog naroda, osudu koja je unaprijed 
pripremljena. Sjetitei se riječi: predsjednika de Harlaya:,Kad bi me optužili 
da sam ukrao zvonike; Bogorodičine, crkve, ja bih se dao u bijeg." 

— Kad netko bježi, priznaje da je kriv, zar ne? — reče markiz de 
Simeuse. 

— Ne bježite!.. — povika Raurenco. 

— Samo su vam uzvišene ludosti na pameti — rekao je župnik u svom 
očaju. — Da sam moćan kao Bog; oteo bih vas. Ali nađu li me ovdje, i još u 
ovakvom stanju, upotrijebit će ovaj neobični posjet i protiv mene... bježim 
istim putem. Promislite dobro! Još imate vremena. Seoski organi nisu se 
sjetili da postoji središnji zid župnog dvora, a inače ste sa svih strana 
opkoljeni. 

Nekoliko časaka po odlasku jadnog župnika koji sa svojim savjetom nije 
prošao bolje od markiza de Chargeboeufa dvorište se ispuni odjekom koraka 
mnogih ljudi i zveckanjem žandarskih sablji, te buka dopre u blagovaonicu. 

— Čudovišan je naš zajednički život — sjetno reče mladi de Simeuse 
Laurenci — a ljubav koju osjećamo nakazna. Ta je nakaznost ovladala vašim 
srcem. Svi su blizanci čija nam je historija poznata bili nesretni možda zato 
što su, u njihovu slučaju, prirodni zakoni poremećeni. Sami sto vidjeli, što 
se nas tiče, s kakvom nas upornošću prati zao udes. I vi ste, eto, svoju 
odluku donijeli s kobnim zakašnjenjem; 

Laurence bijaše već otupjela i u ušima su joj zlokobno zazujale riječi što 
ih je izustio predsjednik porotnog suda:- 

— U ime cara i zakona, hapsim gospodu Paul-Marieai i Marie-Paula de 
Simeuse, Adriena i Roberta d'Haueserre. Ova gospođa — nastavi pokazujući 
svojim pratiocima; tragove blata na Odjeći okrivljenika — neće poreći da su 
dio dana provela jašeći na konju? 

— Zašto ih optužujete? — upita gordo gospođica de Cing-Cygne. 

— Nećete li uhapsiti gospođicu? — reče Giguet. 

— Ona se ostavlja uz jamstvo na slobodi dok ne budu temeljitije ispitani 
dokazi o njezinoj krivnji. 

Goulard ponudi grofici svoje jamstvo tražeći od nje jedino da mu zada 
časnu riječ da neće pobjeći. Laurence osinu oholim pogledom nekadašnjeg 
nadzornika kuće de Simeuse čime je sebi stvorila smrtnog neprijatelja; jedna 
suza kliznu joj iz oka, jedna od onih jarosnih suza koje navješćuju buru 
žestoke boli. Četvorica plemića izmijeniše strašan pogled i ostadoše 
nepomični. Kako su se plašili da su ih četiri mladića i Laurence prevarili, 
gospodin i gospođa d'Hauteserre bili su naprosto obezumljeni. Videći da im 
otimlju njihovu djecu koju su nakon toliko briga imali ponovo uza se, jadni 
su roditelji, prikovani u svojim naslonjačama gledali a da ništi ništa vidjeli; 
slušali a da ništa nisu čuli. 

— Zar je potrebno da zahtijevam od vas da jamčite za mene, gospođine 
d'Hauteserre? — poviče Laurence svom bivšem skrbniku koga potrese taj 
krik, za njega razgovjetan i bolan kao zvuk trublje posljednjeg suda. 


Starac obrisa suze koje mu navriješe na oči; sve je shvatio i rekao svojoj 
rođakinji slabim glasom: 

— Oprostite, grofice... vi znate da sam vaš dušom i tijelom. 

Isprva, je Lechesneau bio iznenađen spokojnim izgledom krivaca koji su 
večerali, ali mu njegove prijašnje misli o njihovoj krivici ponovo padoše na 
um kad je zamijetio zaprepaštenje roditelja i zamišljenu groficu koja je 
nastojala da pogodi kakovu su joj zamku postavili. 

— Vi ste, gospodo — reče on uljudno — i suviše dobro odgojeni a da bi se 
nekorisno opirali: slijedite me, sva četvorica, do konjušnice gdje će u vašem 
prisustvu skinuti potkove vašim konjima; one će biti važni dokazi na 
suđenju i možda će dokazati vašu nevinost ili krivnju. Dođite i vi, gospođice. 

Lechesneau je zahtijevao da semsinjski potkivač dođe sa svojim 
pomoćnikom u svojstvu vještaka. Dok su u konjušnicama obavljali posao, 
mirovni je sudac odveo Gotharda i Michuja. Sporo se odvijao posao skidanja 
potkova svakom pojedinom konju, a isto tako i svrstavanje i označivanje 
potkova radi raspoređivanja tragova koje su konji atentatora ostavili u 
perivoju. 

Ipak je Lechesneau, kad su ga obavijestili o dolasku Pigoulta, prepustio 
optuženike žandarima i pošao u blagovaonicu da izdiktira zapisnik; mirovni 
sudac mu tu ukaza na stanje u kakvu je bila Michujeva odjeća i uz put 
ispriča kako se odvijalo hapšenje. 

— Bit će da su ubili senatora i uzidali ga negdje u zid — dovrši Pigoult 
svoje izlaganje Lechesneauu. 

— Sada se i ja toga plašim — odvrati kotarski činovnik. — Kamo si nosio 
gips? — upita on Gotharda. 

Gothard stade plakati. 

— Dečko se boji suda — reče Michu sijevajući očima uokolo kao lav 
uhvaćen u mrežu. 

Uto stiže sva kućna služinčad koju je načelnik bio zadržao; oni zakrčiše 
predsoblje gdje su Katarina i Duriauovi plakali i tek od njih saznaše koliko 
su zapravo bili važni njihovi odgovori. Gothard je na sva pitanja koja su mu 
postavljali predsjednik i mirovni sudac odgovarao sve jednako plačući, on se 
prepustio nekakvu grčevitu napadaju koji je sve preplašio — te ga ostaviše 
sama. Vidjevši da više nije pod prismotrom, mali se obješenjak nasmiješi 
Michuju a ovaj mu pogledom odobri držanje. 

Lechesneau napusti mirovnog suca i ode da požuri vještake. 

— Gospodine — reče napokon gospođa d'Hauteserre obrativši se Pigoultu 
— biste li nam mogli objasniti zbog čega hapsite ove ljude? 

— Ova su gospoda optužena da su, s oružjem u ruci, otela senatora i 
protuzakonito ga uhapsila, jer ne pretpostavljamo da su ga ubili, mada se 
tako čini. 

—A kakova kazna predstoji počiniocima ovog zločina? — upita stari 
plemić. 

— Pa, kako ostaju na snazi zakoni koji nisu ukinuti sadanjim zakonikom, 
predstoji im smrtna kazna — odgovori mirovni sudac. 

— Smrtna kazna! — uzvikne gospođa d'Hauteserre i obeznani se. 

U tom se času pojavi župnik sa svojom sestrom, koja pozove Katarinu i 
Durieovu. 

— Ta mi nismo čak ni vidjeli vašeg prokletog senatora! — uzviknu Michu. 


— Gospođa Marion, gospođa Grevin, gospodin Grevin, senatorov sobar i 
Violetie ne mogu isto to kazati za vas — odgovori Pigoult kome je na usnama 
igrao jetki osmijeh sudskog činovnika koji je uvjeren da je pronašao krivca. 

— Nije mi baš ništa jasno u cijeloj toj priči! — reče Mic.hu, preneražen 
sučevim odgovorom; od toga časa počeo je vjerovati da su ga uvukli u 
nekakvu spletku zasnovanu protiv njih. Istovremeno se svi vratiše iz 
komjušnice. Laurence pritrči gospođi d'Hauteserre, koja se osvijestila da joj 
kaže: 

— Predstoji smrtna kazna! 

— Smrtna kazna!... — ponovi Laurence gledajući četiri plemića. 

Giguet, kao čovjek koga je Corentin uputio, iskoristi užas koji su te riječi 
izazvale. 

— Sve se još može urediti — reče on odvodeći markiza. de Simeuse u 
jedan kut blagovaonice; — možda je to bila samo šala? Do đavola! vi ste bili 
vojnici. A mi se vojnici razumijemo. Sto ste uradili sa senatorom? Ako ste ga 
ubili, nema što da se govori; no, ako ste ga protuzakonito uhapsili, predajte 
ga! Vama je posve jasno da niste uspjeli u svom naumu. Uvjeren sam da će 
predsjednik suda, suglasno sa senatorom, obustaviti progon. 

— Ne razumijem baš nimalo o čemu je riječ — reče markiz de Simeuse. 

— Kanite li tako postupati, otegnut će se čitava stvar — reče poručnik. 

— Draga bratučedo — reče markiz de Simeuse Laurenci — odlazimo u 
zatvor, ali nemojte se uzrujavati, vratit ćemo se za nekoliko dana. U ovoj 
aferi postoji nekakav nesporazum koji će uskoro biti objašnjen. 

— Želim to radi vas samih, gospodo — reče sudski činovnik davši znak 
Giguetu da odvede četvoricu plemića, Gotharda i Michuja. — Ne vodite ih u 
Troyes — reče poručnik — držite ih kod sebe u stanici; sutra zorom treba da 
prisustvuju upoređivanju otisaka potkova njihovih konja s otiscima 
nađenim u perivoju. 

Lechesneau i Pigoult odoše tek pošto su preslušali Katarinu, gospodina i 
gospođu d'Hauteserre i mladu groficu. Durieuovi, Katarina i Marta izjaviše 
da su svoje gospodare vidjeli samo o ručku; gospodin d'Hauteserre da ih je 
vidio u tri sata. Kad je Laurence o ponoći vidjela da. se nalazi između 
gospodina j gospođe d'Hauteserre, ispred opata Goujeta i njegove sestre, a 
bez četvorice mladića koji su, tokom, osamnaest mjeseci značili sve u tom 
dvorcu i bili njena ljubav i radost, ona je dugo sjedila bez riječi a da se nitko 
nije usudio da naruši tu tišinu. Nikad nije ičija tuga bila dublja ni potpunija. 
Na kraju začuše jedan uzdah i digoše glave. 

Marta zaboravljena u svom kutu, podiže se govoreći : 

— Smrt! Gospođo... I pored njihove nevinosti ubit će nam ih! 

— Sto ste to uradili? — upita župnik. Laurence iziđe ne izustivši ni riječi. 
Žudjela je za samoćom u kojoj će, usprkos, svoj toj neočekivanoj nesreći, 
ponovo naći svoju snagu. 


XVII BRANIOCI U NEDOUMICI 


Samo se starci nakon vremenite, distance od trideset i četiri godine, 
tokom kojih su se zbile tri revolucije, mogu danas sjetiti kakovu je solnu 
prašinu tada bila, uzvitlala otmica, senatora; francsukog Carstva. 

Nije bilo. procesa, osim onog trgovcu Trumeauu s trga Saint-Michael, pa 


udovici, Morin?22 za Capstva, ubojicama  Fualđosa?3 i Castaingu 24 za 
Restauracije, gospođi Lafarge?5 i Fieschiju?29 za sadašnje vlade, koji bi 
pobudio veće zanimanje i, znatiželju od suđenja mladićima optuženim za 
Malinovu otmicu. 

Takav atentat na člana njegova senala razbjesnio je cara koga su Oo 
hapšenju zločinaca obavijestili gotovo u isto vrijeme kad su mu javili i da je 
zločin izvršen i traganje bilo bez uspjeha. Ne naiđoše ni na najmanji znak o 
prolazu ili protuzakonitu hapšenju grofa de Gondreviliea u šumi pretresenoj 
s kraja na kraj a ni u Aubi ni u okolnim oblastima, koje su prešli, uzduž i 
poprijeko. Pošto je glavni sudac, kojeg je poslao Napoleon, dobio potrebna 
obavještenja od ministra policije, vrati se caru i objasni mu Malinov položaj 
u odnosu na braću de Simeuse. Car u to vrijeme zauzet važnim pitanjima, 
smatrao; je da rješenje, afere, leži u ranijim događajima. 

— Ti šu mladići, bezumni — reče on. — Zakonoznanac poput Malina 
mora odustati od akata koje je silom iznudio. Motrite na plemiće i da 
uzmognete saznati kako kane izvesti puštanje na slobodu grofa de 
Gondrevallea. 

On naredi da se što brže postupi u toj aferi koja je za njega značila 
napadajinat njegove institućije i koban primjer otpora protiv onoga što se 
Revolucijom ostvarilo; smatrao je: taj čin povredom velikog pitanja narodnih 
dobara kao; i zaprekom stapanja stranaka, za što se on u svojoj unutrašnjoj 
politici postojano brinuo. I na kraju, smatrao je da su ga izigrali ti mladići 
koji mu bijahu obećali da će živjeti u miru. 

— Foucheovo se predskazanje obistinilo! — povikne on sjetivši se riječi 
koje su prije dvije godine izbjegle njegovu sađanjem ministru policije, koji ih 
tad bijaše izustio pod utjecajem Corentinova izvještaja o Laurenci. 

U doba ustavne vlade, kad nikoga ne zanima nekakva slijepa i nijema, 
nezahvalna i ravnodušna država, čovjek ne može sebi predstaviti kakvu je 
revnost mogla podstaći jedna careva riječ kod ljudi njegova političkog i 
upravnog aparata. Činilo se da toj snažnoj volji jednako podliježu stvari i 
ljudi. Pošto je izrekao svoje mišljenje, Napoleon, zatečen koalicijom od 1806. 
godine, zaboravi čitavu aferu. Razmišljao je o novim bitkama koje su mu 
predstojale i brinuo se o grupiranju svojih regimenti namjeravajući snažno 
udariti po pruskoj monarhiji; ali je neizvjesnost u kojoj su se svi sudski 
činovnici Carstva sad nalazili u velikoj mjeri pridonijela da se ostvari Careva 
želja za brzim suđenjem krivcima. Cambaceres, kao natčuvar pečata, i 
glavni sudac Regnier ustanovljivali su u to vrijeme prvostepene carske 
sudove kao i kasacioni sud, pretresali su pitanje sudačke nošnje do koje je 
Napoleon, s jaka razloga, mnogo držao; provjeravali su osoblje i tragali za 
ostacima dokinutih visokih sudova. Po sebi se razumije da su sudski 
činovnici oblasti Aube pomislili da bi bilo više nego za preporuku kad bi u 
aferi oko otmice grofa de Gondrevillea pokazali što više gorljivosti. Dvorjanici 
i narodne mase prihvaćali su tada Napoleonove pretpostavke kao suštu 
istinu. 

Na kontinentu je još vladao mir, a svi su se Francuzi jednako divili caru, 
jer je podilazio interesima, taštinama, osobama, stvarima, svemu, pa čak se 
pažljivo odnosio i prema uspomenama. Svima se zato činilo da je takav 
pothvat značio napadaj na opće dobro. Tako je opća sramota pala na jadne i 
nevine plemiće. Malobrojni plemići, prognani na svoja imanja, sa žaljenjem 


su govorili među sobom o toj aferi, ali se inače nijedan nije usudio išta reći 
javno. I doista, kako se suprotstaviti neobuzdanom izljevu javnog mnjenja? 
U čitavoj su oblasti javno iznosili na vidjelo pogibiju jedanaestorice koji su 
1792. godine ubijeni kroz rebrenice palače Cing-Cygne i za njihovu smrt 
optuživali okrivljene mladiće. Ljudi su se plašili da će ohrabreni emigranti 
početi vršiti svakovrsna nasilja nad kupcima njihovih imanja u svrhu 
povrata u pređašnje stanje, posvjedujući tako protiv nepravedna otimanja. 
Te su plemenite ljude zato nazivali razbojnicima, lopovima, ubojicama, a 
Michujevo saučesništvo posta za njih naročito kobno. O tom su čovjeku, koji 
da je, on ili njegov tast, posjekao sve glave pale za Terora u oblasti, kolale 
nasmješnije priče. Ogorčenje bijaše utoliko jače što Malin bijaše namjestio 
gotovo sve funkcionare oblasti Aube. Nijedan se velikodušan glas nije 
podigao da bi se opro općem mišljenju. Na kraju, nesretnici nisu imali 
nikakva zakonita sredstva da se bore protiv preduvjerenja, jer, dajući 
porotnicima u ruke elemente optužbe i samo suđenje, Brimerski zakonik IV 
godine nije optuženima mogao zajamčiti pravo priziva zbog parnice sumnjive 
zakonitosti. Gospodari i služinčad iz dvorca Cing-Cygne bili su trećega dana 
iza hapšenja pozvani da se jave poratnom sudu. Pustili su zakupnika da 
čuva Cing-Cygne, a nadzirao ga je opat Goujet i njegova sestra koji se tu 
smjestiše. Gospođica de Cing-Cygne, gospodin i gospođa d'Hauteserre 
nastanili su se u kućici koju je Durieu posjedovao u jednom od onih 
dugačkih i prostranih pređgrađnja što se protežu oko grada Troyesa. 
Laurencino se srce steglo kad je ustanovila bijes narodnih masa, zlobu 
buržoazije i neprijateljstvo upravnog tijela što se očitovalo onakovim 
zgodicama kakove se uvijek, u provincijskim gradovima gdje dolazi do 
suđenja, dešavaju rođacima ljudi upletenih u kakvru krivičnu aferu.. 
Umjesto riječi hrabrenja punih sućuti izbijaju iz odgovora strašne osvetničke 
želje, iskazuju se znaci mržnje mjesto nužne uljudnosti, ili suzdržljivosti 
propisane pristojnošću... 

Laurenci se postepeno hrabrost povratila jer se uzdala da će nevinost 
okrivljenih izići na vidjelo, a odveć je prezirala gomilu da bi se uplašila 
šutnje pune negodovanja kojom su je dočekivali. Hrabrila je gospodina i 
gospođu d'Hauteserre sve misleći na sudski dvoboj koji se, prema žustrosti 
parbenog postupka, imao ubrzo održati pred sudom za krivična djela. No, 
očekivao ju je udarac kojem se nikako nije nadala, što je umanjilo njenu 
hrabrost. Odjednom se iz te užasne nesreće, usred općeg izljeva bijesa, kad 
se ova ojađena obitelj osjetila kao u pustinji, izdigao u Laurencinim očima 
jedan čovjek u svoj ljepoti svog značaja. Već drugog dana kad je optužnica, 
osnažena formulom ,Neka se uradi po zakonu" koju je pri dnu akta 
predsjednik porotnog suda napisao, bila upućena javnom tužiocu a nalog o 
stavljanju optuženih u pritvor zamijenjen rješenjem o, njihovu hapšenju 
markiz de Chargeboeuf je, u svojoj staroj kočiji, hrabro pritekao u pomoć 
mladoj rođakinji. Predviđajući prijeki sud, pohita glavar ove velike obitelji u 
Pariz odakle je doveo Bordina, jednog od najlukavijih i najpoštenijih 
pravozastupnika iz starih vremena koji je u toku deset godina bio, 
odvjetnikom plemstva i koga je naslijedio odvjetnik Derville. Za odvjetnika 
izabra odmah taj časni pravozastupnik unuka bivšeg predsjednika 
normandijskog parlamenta koji se bijaše opredijelio za sudsko zvanje a 
školovao se pod okriljem starog advokata. Pošto je upotrijebio neki ukinuti 


naziv što ga je car kanio ponovo uvesti u pravosuđe, mladi je odvjetnik, iza 
sadašnjeg procesa, bio imenovan zamjenikom državnog tužioca i postao 
kasnije jedan od naših najslavnijih sudaca. Gospodin de Granville prista da 
brani optužene smatrajući da mu se time pruža prilika da sjajno započne 
svoju karijeru. U to su vrijeme službeni branioci zamjenjivali odvjetnike. 
Pravo obrane nije na taj način biloograničeno, već je svaki građanin mogao 
pred sudom braniti pravednu stvar, no optuženici su usprkos tome uzimali 
ipak prijašnje odvjetnike da ih brane. Stari se markiz uplašio videći 
Laurencino lice opustošeno bolom pa se upravo divno ponio prema njoj, s 
obzirom i s puno pažnje. Nije je uopće podsjetio na svoje uzaludne savjete; 
za Bordina joj reče da je takav autoritet da treba njegovo mišljenje slušati 
bez pogovora, a mladog Granvillea predstavi kao branitelja u kojeg se čovjek 
može potpuno pouzdati. 

Laurence pruži ruku starom markizu i tako mu zahvalno steže desnicu 
da se starac obradovao. 

— Vi ste u pravu — reče mu ona. 

— Hoćete li sad slušati moje savjete? — upita on. 

Mlada grofica potvrdi glavom, a to urade i gospodin i gospođa 
d'Hauteserre. 

— Dobro, dakle! Prijeđite u moju kuću, ona se nalazi u centru grada blizu 
suda; vi i vaši odvjetnici osjećat ćete se u njoj bolje nego ovdje gdje ste 
stiješnjeni i predaleko od polja našeg djelovanja. Svaki dan biste morali 
prolaziti kroz grad. 

Laurence prihvati; starac odvede nju i gospođu d'Hauteserre svojoj kući; 
u njoj su branitelji i stanovnici Cing-Cygnea živjeli za sve vrijeme procesa. 
Iako je markiz već bio ispričao neke prethodne činjenice Bordinu i mladom 
branitelju za njihova putovanja od Pariza do Troyesa, Bordin je poslije 
večere, iza zatvorenih vrata, zamolio groficu da mu potanko ispriča sve 
pojedinosti afere i da ne ispusti ni jedne jedine sitnice. Držeći noge uz vatru, 
Bordin ju je slušao a da se ni najmanje nije pravio važnim. No vladin se 
odvjetnik nije mogao uzdržati da se istovremeno, dok je pratio izlaganje 
elemenata parnice, ne divi gospođici de Cing-Cygne. 

— Je li to zaista sve? — upita Bordin kad mu je 
Laurence ispričala sve pojedinosti drame, takve kakve su dosad prikazane u 
ovoj pripovijesti. 

— Sve — odgovori ona. 

Nekoliko trenutaka vladala je najveća tišina u salonu palače de 
Chargeboeuf gdje se odvijala ova scena — jedna od najzamašnijih koja se 
tokom vremena tu zbila, a i najrjeđih. Odvjetnici riješe svaki, spor prije 
sudaca, kao i što liječnici predvide bolesnikovu smrt, i to prije borbe koju će 
jedni morati podržati protiv prirode a drugi protiv pravde. Laurence, 
gospodin i gospođa d'Hauteserre i markiz promatrali su  napeto 
pravozastupnikovo staro i tamno lice, jako izbrazdano boginjama, i čekali da 
izusti riječi koje će značiti život ili smrt. Gospodin d'Hauteserre obrisa kaplje 
znoja sa svoga čela. Laurence pogleda mladog odvjetnika i zapazi njegovo 
rastuženo lice. 

— Sto velite, dakle, moj dragi Bordin? — upita markiz pružajući mu svoju 
tabakeru iz koje pravozastupnik zahvati nekako rastreseno. 

Bordin protrlja listove svojih nogu obučenih u proste čarape iz grube crne 


svile, jer je nosio kratke' hlače iz crna sukna i haljetak nalik, po svom 
obliku, na one koje su zvali haljecima na francusku; on dobaci svojim 
klijentima zajedljiv pogled s primjesom bojažljivosti što ih se neugodno 
dojmi. 

— Treba li da vam cijelu stvar raščlanim — upita on — i da vam govorim 
otvoreno? 


— Ta, nastavite samo, gospodine! — reče Laurence. 
— Sve ono što ste vi dobro uradili okreće se protiv vas i tereti vas — reče 
tada stari praktičar. — Ne mogu se spasiti vaši rođaci, moći će se pokušati 


samo da im se snizi kazna. Upravo to što ste Michuju naredili da proda svoje 
imanje uzet će kao najočitiji dokaz vaših zločinačkih namjera protiv 
senatora. Svoje ste ljude namjerno poslali u Troyes da uzmognete ostati 
sami, a to će tim više biti prihvatljivije što je to istina. Stariji sin 
d'Hauteserreovih rekao je Beauvisageu takve riječi koje će vas sve 
upropastiti. S druge strane, vi ste u svom dvorištu izrekli riječi kojima ste, 
mnogo vremena unaprijed, iskazali svoju nesklonost, prema Gondrevilleti. 
Osim toga, vi ste u času prepada lično vrebali na rešetkastoj ogradi, a što 
vas sudski ne progone, to je zato da se u aferu ne unese nekakav 
koristoljubiv elemenat. 

— Nije moguće dobiti parnicu! — reče gospodin de Granville. 

—Ito tim manje — nastavi Bordin — što se ni istina ne smije reći. Michu, 
gospoda de Simeuse i d'Hauteserre treba da se drže kao da su jednostavno 
otišli s vama u šumu tokom jednog dijela dana i da su došli objedovati u 
Cing-Cygne. No, uzmognemo li ustanoviti da ste vi ondje bili u tri sata, u 
vrijeme atentata, koji li su naši svjedoci? To je Marta, žena jednog 
optuženika; supruzi Durieu i Katarina, ljudi koji su u vašoj službi; gospodin 
i gospođa d'Haluteserre, otac i majka dvojice optuženih! Takvim se 
svjedocima ne pridaje nikakva važnost, zakon ih protiv vas ne prihvaća, a u 
vašu korist zdrav ih razum odbija. Ako pak, po nesreći, izjavite da ste pošli u 
šumu po milijun i sto hiljada franaka u zlatu, otpravili biste optuženike na 
robiju kao kradljivce. Javni tužilac, porotnici, suci, slušaoci i čitava 
Francuska povjerovali bi da ste ovo zlato uzeli u Gondrevilleu i lišili senatora 
slobode da bi izveli svoj udar. Prihvatimo li optužnicu kakva je u ovom 
trenutku, afera nije ipak jasna; no kad bismo rekli istinu, stvar bi postala 
jednostavna: porotnici bi sebi objasnili krađom svako njima nejasno mjesto 
u aferi, jer biti danas rojalist znači isto što i biti lupež. U naše vrijeme pravni 
slučaj postaje sredstvo osvete dopustive u političkim prilikama. Optuženima 
prijeti smrtna kazna, ali nije nečasna u očima svih; no, ako se stvar zamrsi 
krađom novca, koja se nikad neće pokazati kao zakonita, ostat ćete bez 
prednosti koju uživaju osuđenici na smrt kad se čini da je njihov zločin 
oprostiv. Još bi se svakako mogli izvući kad bi sudili nepristrani suci kojima 
biste pokazali svoja tajna skrovišta, nacrt šume, tuljke iz bijela lima i zlato u 
namjeri da dokažete sve što ste radili tokom dana, ali kako sada stvari stoje, 
bolje je šutjeti. Dao Bog da nijedan od šestorice optuženih nije pogoršao 
spor, a mi ćemo nastojati da njihova preslušavanja okrenemo u našu korist. 

Očajno kršeći ruke, Laurence neutješivo pogleda prema nebu, jer je tek 
sada shvatila svu dubinu ponora u kojem su se njezini bratučeđi našli. 
Markiz i mladi branilac potvrdiše strašne Bordinove riječi. Poštemjačina 
d'Hauteserre je plakao. 


— Zašto nismo poslušali opata Goujeta koji je pokušao da ih nagovori na 
bijeg? — povika očajno gospođa d'Hauteserre. 

— Oh! — poviče nekadašnji državni tužitelj — ako ste ih mogli spasiti, a 
to niste učinili, sami ćete biti uzročnici njihove smrti! Optuženik dobija na 
vremenu suđenjem u odsutnosti. S vremenom nevino optuženi mogu 
raščistiti sporove. Ova mi afera izgleda jedna od najzamršenijih koje sam 
imao prilike vidjeti u svom životu tokom kojeg sam ih, ipak, dosta razmrsio. 

— Nitko je ne može objasniti pa čak ni mi — reče gospodin de Granville. 
— Ako su optuženici nevini, druga su lica izvršila prepad. Ne padaju 
petorica ljudi kao čarolija na neko mjesto, ne nabavljaju sebi konje kakve 
posjeduju optužena lica, ne preuzimaju njihov lik niti ubacuju Malina u 
jamu samo da upropaste Michuja, gospodu d'Hauteserre i de Simeuse. 
Nepoznata lica, pravi krivci, imali su nekakav poseban interes da oponašaju 
ovih pet nevino optuženih; da ih pronađemo, potražimo njihove tragove, 
trebalo bi nam, kao i vlastima,, toliko agenata i uhoda koliko ima općinara u 
krugu od dvadeset milja... 

—To je nemoguće — reče Bordin. — Ne treba čak ni misliti o tome. 
Otkako je društvo iznašlo sudstvo, nikad nije našlo način da optuženoj 
nevinosti dade pravo ravno onome kojim protiv zločina raspolaže sudski 
činovnik. Nevino optuženi mogu se služiti jedino rasuđivanjem i 
dokazivanjem, što može djelovati na suce, ali često nema nikakova utjecaja 
na porotnike koji su već unaprijed oneraspoloženi prema njima. Čitav kraj je 
protiv vas. Osmorica porotnika, koji su odobrili optužnicu, ili su bili vlasnici 
ili činovnici državnih dobara. Na kraju krajeva, imat ćemo porotnički sud 
koji će biti uiz Malina. Stoga je potreban savršeni obrambeni sistem; ostajte 
pri svome, stradajte: pored svoje nevinosti! Bit ćete osuđeni. Obratit ćemo se 
Vrhovnom sudu i nastojati da se stvar zavuče. Ako, u međuvremenu, 
uspijem skupiti dokaze u vašu korist, imat ćete pravo uložiti molbu za 
pomilovanje. Eto, to bi bila anatomija ove afere i moje mišljenje. Ako 
pobijedimo (jer je sve mogućno u pravosuđu), bilo bi to pravo čudo; od svih 
odvjetnika koje poznajem vaš je najsposobniji da to čudo izvede, a ja ću mu 
u tome pomoći. 

— Mora da senator posjeduje ključ te zagonetke — izjavi tad gospodin de 
Granville — jer uvijek znamo tko nam želi zlo. Vidim ga kako pri kraju zime 
napušta Pariz, dolazi sam, bez pratnje, u Gondreville i tu se zatvara sa 
svojim bilježnikom, predajući se, tako reći, petorici ljudi koji ga hvataju. 

— Zacijelo je njegovo ponašanje — kaza Bordin — u najmanju ruku isto 
tako neobično kao i naše; ali kako da, pred licem cijelog kraja koji je protiv 
nas, od optuženih postanemo tužitelji! Bila bi nam potrebna naklonost i 
pomoć vlasti i tisuću puta više dokaza nego što bi ih trebalo u kakvoj 
običnoj prilici. Primjećujem da su naši nepoznati protivnici, koji su znali u 
kakvu su položaju u pogledu Malina bili Michu i gospoda de Simeuse, 
unaprijed smislili akciju, i to jednu od najprepredenijih. Nitko ne zna za 
zločin — niste krivi! mudro je to. Pod tim maskama vidim nešto posve drugo 
nego obične zlikovce... Ali dajte, molim vas, recite ove stvari porojnicima koje 
če nam odrediti! 

Takva oštroumnost u privatnim sporovima, koja neke odvjetnike i suce 
čini velikima, čudila je i zbunjivala mladu groficu; njezino srce. stezala je ta 
strašna logika. 


— Na sto krivičnih sporova — reče Bordin — ne dolazi ni deset slučajeva 
koje sud razmatra u svem njihovu domašaju, a u dobroj trećini sporova 
tajne ostaju neotkrivene. Vaš slučaj ide u red onih koje ne uspiju 
odgonetnuti ni optuženi, ni tužitelji, ni sud, ni javnost. Sto se tiče cara, ima 
on drugih briga nego da priskače u pomoć gospodi de Simeuse, pa čak kad 
oni i ne bi pokušavali da ga svrgnu, ali koji to đavo mrzi Malina? i što hoće 
od njega? 

Bordin i gospodin de Granville se pogledaše, činilo se da sumnjaju u 
istinitost Laurencinih riječi. Ta ju je sumnja zatekla više od svih tisuću boli 
koje joj je cio slučaj zadao, stoga je obojici branitelja dobacila takav pogled 
da je u njihovoj duši uništila svaku zlu sumnju. 

Sutradan su parnični spisi bili predani braniteljima koji su tad mogli 
razgovarati s optuženima. Bordin saopći obitelji da se šest optuženika poput 
čestitih ljudi dobro držalo, kako se to stručno kaže. 

— Gospodin de Granville će braniti Michuja — rekao je Bordin. 

— Zar Michuja? — poviče gospodin de Chargeboeuf koga iznenadi ta 
promjena. 

— U ovoj se aferi sve okreće oko njega, on je duša svega, i tu leži opasnost 
— otpovrnu stari pravozastupnik. 

— Ako je on najviše od svih na udaru, čini mi se da je to opravdano — 
poviče Laurence. 

— Otkrili smo da imamo nekih izgleda — reče gospodin de Granville i mi 
ćemo ih dobro proučiti. Ako ih uzmognemo spasiti, uspjet ćemo stoga što je 
gospodin d'Hauteserre rekao Michuju da popravi jedan od stupova ograde 
na usječenu putu te da su ljudi vidjeli vuka u šumi: jer sve ovisi o raspravi 
pred sudom za krivična djela, a raspravljat će se o tričarijama koje će, kako 
ćete vidjeti, porasti do golemih razmjera. 

Laurencinu dušu obuze mrtvilo koje duboko ponizuje energične i 
misaone osobe kad uvide da je svako njihovo djelovanje i razmišljanje 
beskorisno. Tu se više nije radilo o svrgavanju nekog čovjeka ili neke vlasti 
uz pomoć odanih ljudi, duševno srodnih fanatika umotanih u tamu 
misterija: Laurence je uvidjela da se cijelo društvo svrstalo protiv nje i njenih 
bratića. Čovjek ne može sam samcat napasti i zauzeti neki zatvor, niti 
osloboditi uznike iz sredine neprijateljski raspoloženog pučanstva, na očigled 
policije budne zbog navodne smjelosti optuženika. Zato, kad je mladi 
odvjetnik, uplašen tupošću te plemenite i velikodušne djevojke koja je zbog 
svoje fizionomije izgledala još gluplje, pokušao da je ohrabri, ona mu 
odgovori: 

— Ja šutim, trpim i čekam... 

Taj je odgovor — zbog naglaska, geste i pogleda kojima bijaše popraćen, 
bio u tolikoj mjeri uzvišen da mu je nedostojala samo neka prostranija 
pozornica pa da postane glasovit. Nešto kasnije, stari d'Hauteserre rekao je 
markizu de Chargeboeuf: 

— Koliko li sam se namučio za ovo dvoje moje nesretne djece! Već sam za 
njih obnovio oko osam hiljada livara državne rente. Da su htjeli služiti u 
vojsci, bili bi dobili više činove i danas bi se dobro oženili. Propadoše, eto, svi 
moji planovi. 

— Kako možete misliti o njihovim uspjesima i sreći — reče mu žena — 
kad se radi o njihovoj časti i o njihovim glavama! 


— Gospodin d'Hauteserre misli na sve — reče markiz. 


XVIII 
MARTA SE KOMPROMITIRALA 


Dok su stanovnici Cing-Cygnea čekali da započne rasprava pred sudom 
za krivična djela i uporno tražili, ali bez uspjeha, da im se dopusti da vide 
zatvorenike, u dvorcu se u najvećoj tajnosti odigrao veoma ozbiljan događaj. 
Marta se bijaše vratila u Cing-Cygne čim je dala svoju izjavu pred 
porotničkim sudom, a ta je bila toliko beznačajna da državni tužilac nije 
odredio da se pojavi pred sudom za krivična djela. Kao i sve neiskazano 
osjetljive osobe, Marta je ostala sjediti u salonu gdje je pravila društvo 
gospođici Goujet u stanju takve otupijenosti da je pobuđivala sažaljenje. Njoj 
se činilo, a tako i opatu, i uostalom svima koji nisu znali što su optuženici 
tokom dana radili, da je njihova nevinost sumnjiva. U izvjesnim trenucima 
Marta je čak vjerovala da su se Michu, njegovi gospodari i Laurence na neki 
način osvetili senatoru. Nesretna je žena dosta poznavala Michujevu odanost 
da bi shvatila kako je on, među svim optuženima, bio u najvećoj opasnosti 
bilo zbog ranijih događaja, bilo zbog svog učešća u izvođenju djela. 
Potaknuti tim mišljenjem, opat Goujet, njegova sestra i Marta gubili su se u 
mogućim pretpostavkama; no, od silnog razmišljanja o različitim 
mogućnostima, na kraju su pustili da njihov razum prigrli bilo koje 
značenje. Do potpune sumnje kakvu traži Descartes, ne može doći u 
čovjekovom mozgu, kao što ni do praznine u prirodi; i duhovna radnja kojom 
bi se do takve sumnje došlo dovela bi, kao djelovanjem sisaljke, do izuzetna i 
čudovišna stanja. O bilo kojoj stvari da radi, čovjek stekne vjeru u nešto. 
Dakle, Marta se toliko plašila da su optuženici krivi da je njezina bojazan 
bila ravna uvjerenju o njihovoj krivnji, i takvo je duševno stanje bilo za nju 
kobno. Pet dana nakon hapšenja plemića, upravo kad se spremala leći, oko 
deset sati uvečer, pozva je u dvorište njena mati koja je pješice došla s 
majura. 

— Neki radnik iz Troyesa, kojeg je uputio Michu, želi da razgovara s 
tobom, a čeka te na usječenu putu — reče ona Marti. 

Obje pođoše kroz brešu da skrate put. U tami noći i puta Marti je bilo 
nemoguće da raspozna išta osim crne mase neke osobe koja se nazirala u 
mraku. 

— Recite nešto, gospođo, da mogu znati da li ste zaista gospođa Michu — 
reče ta osoba dosta uznemirenim glasom. 

— Ja sam to doista — reče Marta. — Što želite od mene? 

— Dobro je — reče neznanac. — Pružite mi svoju ruku i ne bojte me se. 
Dolazim — nastavi on sagnuvši se do Martina uha da vam od Michujeve 
strane predam pismo. Ja sam jedan od zatvorskih namještenika, pa ako 
moji pretpostavljeni primijete da sam odsutan, mi smo svi izgubljeni. Imajte 
povjerenje u mene. U svoje vrijeme vaš me je čestiti otac ondje namjestio, 
zato se i Michu pouzdao u mene. 

On položi pismo u Martinu ruku i nestane u pravcu šume a da nije čekao 
odgovora. Nešto kao jeza prođe Martu kad pomisli da će, bez sumnje, 
saznati tajnu afere. Sa svojom majkom otrči na majur i zatvori se da pročita 
slijedeće pismo: 


, Moja draga Marta, možeš se osloniti na diskreciju čovjeka koji će ti 
donijeti ovo pismo, on ne zna ni čitati ni pisati — jedan je od najpostojanijih 
republikanaca Babeufove sekte; tvoj se otac često služio njime, a senatora 
smatra izdajicom. Dakle, moja draga ženo, mi smo senatora zatvorili u 
podrum u kojem smo ranije sakrivali naše gospodare. Bijednik ima hrane 
samo za pet dana, pa pošto je u našem interesu da živi, ponesi mu, čim 
primiš ovo pismo, hrane najmanje za pet dana. Mora da nadziru šumu, pa 
poduzmi sve mjere opreza kao što smo to činili za naše mlade gospodare. Ne 
reci ni riječi Malinu, ne razgovaraj nipošto s njim i stavi na lice masku koju 
ćeš naći na jednoj podrumskoj stepenici. Ako ne želiš naše glave izvrći 
pogibelji, šutjet ćeš najupornije o tajni koju moram da ti povjerim. Ne reci ni 
riječi gospođici de Cing-Cygne jer bi se ona mogla poplašiti. Ništa se ne boj 
za mene. Uvjereni smo da će ova afera dobro završiti i, kad to bude 
potrebno, Malin će biti naš spasilac. Na kraju, mislim da ti nije potrebno reći 
da spališ ovo pismo čim ga pročitaš, jer bi me ono stajalo glave da tko vidi 
jedan jedini njegov redak. Grli te mnogo Miehu." 

Nitko osim Marte, njezina sina, Michua, četvorice plemića i Laurence nije 
znao da ispod uzvisine, U sredini šume, postoji podzemna prostorija i 
trebalo je barem da tako misli Marta kojoj muž nije ništa rekao o svom 
susretu s Peyrađeom i Corentinom. Prema tome, samo je Miehu mogao 
poslati pismo koje je uostalom, kako joj se činilo, on napisao i potpisao. Da 
se Marta posavjetovala sa svojom gospodaricom i njezina dva savjetnika koji 
su znali da su optuženici nevini, zacijelo bi lukavi pravozastupnik bio 
donekle rasvijetlio podmukle kombinacije u koje su uvukli njegove klijente, 
ali Marta, sva još pod utiskom prvog uzbuđenja, kaošto to biva kod većine 
žena, i još uvjerena razlozima koji su joj boli oči, baci pismo u kamin. 

Ipak, kao da ju je nekakvo čudno nadahnuće potaklona oprez, ona izvuče 
iz vatre okrajak neispisana papira, otkine prve redove koji po svom smislu 
nisu mogli nikome naškoditi pa ih ušije u porub svoje haljine. Još te noći 
htjela je zatvoreniku odnijeti vina, kruha i mesa, jer se prilično uplašila stoje 
gladovao već dvadeset i četiri sata. Njezina radoznalost, a isto tako i 
čovječnost, nije joj dala da taj posaoostavi za sutradan. Zapali peć i napravi, 
uz majčinu pomoć, paštetu od zečjeg i pačjeg mesa, kolač od riže, ispeče dva 
pileta, uze dvije boce vina i sama umijesi i ispeče dva okrugla hljeba. Oko 
dva i pol sata izjutra uputi se Marta prema šumi, noseći sve u korpi, a pratio 
ju je Couraut koji je, za svih tih pohoda, divnim razumijevanjem obavljao 
službu izvidnika. Umio je nanjušiti strance na velike udaljenosti i, uvjerivši 
se u njihovo prisustvo, vraćao se svojoj gospodarici režeći posve tiho, 
pogledavajući je i okrećući svoju njušku prema opasnom mjestu. 

Oko tri sata ujutru Marta stiže do bare gdje ostavi Courauta na straži. 
vrata s prigušenom svjetiljkom u ruci, lica sakrivena maskom koju je doista 
našla na jednoj stepenici. Činilo se da su mnogo vremena unaprijed 
razmišljali o senatorovu zatočenju. Na gornjem dijelu željeznih podrumskih 
vrata bila je grubo napravljena rupa, četvornu stopu velika, koju Marta nije 
ranije vidjela; ali da Malin, služeći se vremenom i strpljenjem kojima 
zatvorenici raspolažu, ne bi uspio pokrenuti željeznu polugu za zatvaranje 
vrata, osigurali su je lokotom. Senator, koji se bijaše podigaosa svoga 
kreveta od mahovine, uzdahnu kad je o-pazio maskiranolice, jer je shvatio 


da još nije došlo vrijeme njegovu oslobođenju. Posmatrao je Martu, koliko 
mu je to dopuštalo neravnomjerno svjetloprigušene svjetiljke i prepoznaoju 
je po odjeći, po krupnoći i kretnjama; kad mu je ona kroz rupu pružila 
paštetu, on pusti da padne pašteta da joj ščepa ruke, pa pokuša, s 
izvanrednom spretnošću, da joj s prsta skine dva prstena, vjenčani prsten 
kao i mali prsten koji joj je bila poklonila gospođica de Cing-Cygne. 

— Ne možete poreći da ste to vi, draga gos-pođo Michu! — reče on. 

Čim je osjetila senatorove prste, Marta stegne šaku i snažno ga udari u 
prsa, zatim, bez riječi, pođe da ođsiječe dosta jak prutić i na njegovu mu 
vršku pruži ostatak hrane. 

— Što hoće od mene? — upita on. 

Marta pobježe bez odgovora. Vraćajući se kući, došla je oko pet sati na 
rub šume gdje ju je Couraut lajanjem obavijestio o prisustvu nekog 
neugodnog lica. Ona se brzo vrati natrag i uputi prema paviljonu U kojem je 
dugo stanovala; ali kad je izbila na prilaz, primijetio ju je izdaleka 
gondrevilski poljar; tad odluči da pođe ravno prema njemu. 

— Baš ste rano uranili, gospođo Michu! — reče joj on pristupivši joj. 

— Tako smo nesretni — odvrati ona — da sam prisiljena raditi posao 
kakve služavke; idem u Bellache po sjeme. 

— Vi baš ništa nemate sjemenja u Cing-Cygneu? — upita poljar. 

Marta ne odgovori. Nastavi svoj put i, stigavši u Bellache, zamoli 
Beauvisagea. da joj dade nešto sjemenja za sjetvu, rekavši mu da joj je 
gospodin d'Hauteserre bio preporučio da za obnovu njegovih vrsta pođe po 
sjemenje u Bellache. Kad je Marta otišla, dođe na majur godrevilski poljar da 
vidi što je Marta tu tražila. Šest dana kasnije Marta je, postavši opreznijom, 
pošla već u ponoć da odnese hranu kako ne bi susrela čuvare koji su očito 
nadzirali šumu. Pošto je i treći put odnijela senatoru hranu, obuze je 
nekakav užas kad je čula kako župnik čita zapisnik o preslušavanju 
optuženih, jer je rasprava tad već bila počela. Povede opata Goujeta u 
stranu, pa, pošto ga je natjerala da se zakune da će šutjeti o onom što će 
mu reći kao da je to ispovijedna tajna, pokaže mu odlomke pisma koje joj je 
Michu poslao; ispričavši mu sadržaj pisma, Marta ga uputi u tajnu skrovišta 
u kojem se nalazio senator. Župnik je odmah upita da li ima kakvo muževlje 
pismo da bi mogao, usporediti rukopis. Marta pođe kući na majur gdje je 
našla poziv na sud gdje se trebala pojaviti kao svjedok. Kad se vratila u 
dvorac, saznala je da su opat Goujet i njegova sestra također pozvani na sud 
na zahtjev optuženih. Bili su, dakle, prisiljeni da odmah pođu u Troyes. Na 
taj su se način sva lica ove drame, čak i ona koja su bila sporedna, našla 
sakupljena na pozornici na kojoj se tad odigrala sudbina dviju porodica. 


XIX 
RASPRAVA 


Ima u Francuskoj vrlo malo mjesta u kojima sudbene vlasti imaju tako 
svečano uređene prostorije kakve bi im, radi ugleda, trebalo pružiti. Nije li, 
iza religije i krajevske vlasti, sudstvo najveće društveno ustrojstvo? Posvuda, 
pa čak i u Parizu, ta golema sila ne dolazi do punog izražaja u svom 
djelovanju zbog bijednih lokala, slabog rasporeda prostorija i pomanjkanja 
dekora kod danas najtaštije i najteatralnije nacije što se tiče javnih zgrada. 


Uređenje prostorija je jednako u gotovo svim gradovima. U dnu kakve 
dugačke četvrtaste dvorane nalazi se na podiju pisaći stol, pokriven zelenom 
tkaninom, za kojim sjede suci u prostim naslonjačima. Slijeva je sjedište 
javnog tužioca, a pored njega, duž zidova, smještena je dugačka tribina na 
kojoj su poredane stolice za porotnike. Nasuprot porotnicima pruža se druga 
tribina gdje se nalazi klupa za optuženike i za žandare. Sudski pisar sjedi 
niže podija, blizu stola na koji se polaže dokazni materijal. Prije nego je bila 
ustanovljena carska sudska vlast, imali su vladin komesar i predsjednik 
porotnog suda pravo na sjedište i stol, jedan je sjedio s desne, a drugi s 
lijeve strane sudačkog stola. Dva podvornika ofolijeću po prostoru pred 
sudačkim stolom predviđenim za svjedoke koji dolaze na poziv. Branioci 
sjede niže tribine određene za optuženike. Drvena ograda spaja obje tribine s 
drugim krajem dvorane i ograđuje prostor u koji se smještaju klupe za 
preslušane svjedoke i povlašćene znatiželjnike. Zatim, nasuprot sudačkom 
stolu, a poviše ulaznih vrata, ima uvijek loša tribina namijenjena 
predstavnicima vlasti i ženama koje je predsjednik, sudskim stražarima 
pretpostavljen, izabrao unutar oblasti. 

Nepovlašćena publika stoji u prostoru koji ostaje slobodan između vrata i 
ograde. Takav običan izgled francuskih sudišta i sadašnjih porotnih sudova 
imao je sud za krivična djela grada Troyesa. 

U travnju 1806, nisu četiri suca ni predsjednik koji su sačinjavali sud, a 
tako ni javni tužilac, predsjednik poratnog suda, vladin komesar, vratari, 
branioci, niti itko drugi, osim žandara, imali na sebi svečanu odjeću ni bilo 
kakav znak koji bi uzdigao pustu sudnicu i prilično skroman izgled lica u 
dvorani. Nije biloni križa da svojim značenjem utječe na sud i optužene. Sve 
je bilo tako tužno i prosto. Možda bi svečana okolina, toliko potrebna u 
socijalnom pogledu, utješno djelovala na optuženika. Publika je pokazivala 
velik interes, a i ubuduće će to činiti u svim slučajevima takve vrste sve dok 
se običaji ne promijene, dok Francuska ne uvidi da puštanje publike na 
suđenje ima kao posljedicu javnost sudbenih rasprava, da javnost rasprava 
uzrokuje tako pretjeranu kaznu da je zakonodavac, kad bi to biomogao 
naslutiti, ne bi bioni primijenio. Često su običaji okrutniji od zakona. 
Običaje je stvorio narod, a zakon predstavlja razumnu misaojedne zemlje. 
Običaji, često bez opravdanog razloga, odnose pobjedu, nad zakonom. Narod 
se natiskao -oko sudbene palače. Kao prilikom svih čuvenih procesa, 
predsjednik je bio prisiljen da pošalje odred vojnika pred vrata. Slušači, koji 
su stajali iza ograde, tako su se tiskali da su se u tom prostoru gušili. 

Gospodin de Granville, koji je branio Michuja, pa Bordin, branilac 
gospode de Simause, i još jedan odvjetnik iz Troyesa, koji je zastupao 
gospodu d'Hauteserre i Gotharda, najmanje kompromitirane od. svih šest 
optuženika, zauzeli su svoja mjesta prije početka rasprave, a na njihovim se 
licima zrcalilo samopouzdanje. Kao što liječnik nastoji da pred bolesnikom 
sakri je svoje bojazni, tako se i odvjetnik obraća uvijek svom klijentu s licem 
punim nade. To je jedan od rijetkih slučajeva kad laž postaje krepošću. Kad 
su optuženici ušli, začu se blagonaklon žagor pri pojavi četvorice plemića 
kojima je boja lica, iza dvadeset dana provedenih u nespokojstvu. u zatvoru, 
postala nešto bljeđa. Savršena sličnost. blizanaca probudila je najjača 


propust sudbine prema njima. Njihovo plemenito ponašanje, jednostavno i 
ni najmanje sramežljivo, ali također bez prkosa, veoma je ganulo žene. 
Četvorica plemića i Gothard pojavili su se u odijelima koja su nosili prilikom 
hapšenja, dok je Michu, čija je odjeća služila kao dokazni materijal, bio 
obukao svoje najbolje odijelo, plavi redengot, prsluk od smeđeg baršuna a la 
Robespierre i bijelu kravatu. 

Jadni je čovjek platio ceh zbog svog lošeg izgleda. Kad je svojim žutim, 
jasnim i dubokim pogledom prešao po skupu i lagano se pokrenuo, odvrate 
mu iz sudnice užasnutim mrmljanjem. Slušaoci su mislili da vide prst božji 
u tom što se on pojavio na optuženičkoj klupi na koju je njegov tast dao 
toliko žrtava posjesti. Taj doista veliki čovjek pogleda svoje gospodare 
ugušivši podrugljiv osmijeh. Činilo se da im kaže: ,Škodim vam". Petorica 
optuženih izmijenile ljubazne poglede sa svojim braniocima. Gothard se još 
pravio ludim. 

Pošto su branioci, poručeni od strane markiza de Chargeboeufa koji je 
hrabro sjedio pokraj Bordina i gospodina de Granvillea, oštroumno otklonili 
svjedočenja, kad je poratni sud bio konstituiran i optužnica pročitana, 
razdvoje optuženike da bi pristupili njihovu preslušavanju. Svi su se njihovi 
odgovori izvanredno slagali. Pošto su ujutro bili pošli da projašu šumom, 
vratili su se u jedan sat na ručak u Cing-Cygne; poslije jela, od tri do pet i 
po sati, ponovo su se vratili u šumu. Takva je bila srž izjava svakog 
optuženika, dok su razlike potjecale od njihova posebnog položaja. Kad je 
predsjednik zamolio gospodu de Simeuse da objasne zbog kojih su razloga 
izašli ranom zorom, obojica su izjavila da su, po svom povratku, mislili 
ponovo kupiti Gondreville, pa su, u namjeri da pregovaraju s Malinom koji je 
dan ranije stigao, otišli sa svojom sestričnom i Michujem u šumu da je 
ispitaju i na osnovu toga dadu svoje ponude. Za to su vrijeme gospoda 
d'Hauteserre, njihova sestrična i Gothard lovili vuka koga seljaci bijahu 
zamijetili. Da je predsjednik porotnog suda pogledao tragove njihovih konja 
u šumi s istom pažnjom kao i tragove konja koji slu prešli gondervilski park, 
zacijelo bi se bio osvjedočio da su jahali po dijelovima šume veoma 
udaljenima od dvorca. 

Preslušanja gospode d'Hauteserre i de Simeuse poklapala su se i slagala 
s njihovim kazivanjem za vrijeme istrage. Pošto je bilo potrebno da se 
opravda njihova šetnja, optuženici dođoše na pomisao da je pripišu lovu. 
Prije nekoliko dana seljaci bijahu javili da se klatari po šumi jedan Vuk, pa 
se svaki optuženik poslužio tom izlikom. 

Međutim je javni tužilac ukazao na protivrječje koje je proizlazilo iz prvog 
preslušavanja, kad su gospoda d'Hauteserre izjavili da su svi zajedno lovili, i 
izjava na sudbenoj raspravi prema kojoj su gospoda d' Hauteserre i 
Laurence lovili, dok su gospoda de Simeuse procjenjivali šumu. 

Gospodin de Granville upozori na to da treba vjerovati svjedocima kad 
objašnjavaju na koji su način proveli prijepodne, jer je zločin učinjen tek 
između dva i pet i po sati popodne. 

Javni tužilac odgovori da je u interesu optuženih da prikrivaju pripreme 
za senatorovu otmicu,. 

Tada svima pade u oči vještina branilaca. Suci, porotnici i slušaoci 
shvatiše ubrzo da će se zapodjeti oštra borba za pobjedu. Činilo se da su 
Bordin i gospodin de Granville sve predvidjeli. Nevinost mora položiti jasan i 


prihvatljiv račun o svojim djelima. Dužnost obrane je, dakle, da svoju 
vjerojatnu priču suprotstavi nevjerojatnoj priči optužbe. Jer branilac, koji 
drži da je njegov klijent nevin, smatra optužbu bajkom. Javnim 
preslušavanjem četvorice plemića dovoljno, se utvrdilo da činjenice idu u 
njihov prilog. Dovde je sve isto kako treba.No Michujevo preslušavanje bijaše 
teže prirode, i razvila se borba. Tad je svatko shvatio zašto, je gospodin de 
Granville radije preuzeo, obranu sluge nego njegovih gospodara. 

Michu je priznao da je prijetio Marionu, ali je porekao da je upotrijebio 
nasilje kao što su mu htjeli nametnuti. Sto se tiče zasjede koju je postavio 
Malinu, rekao je da se prosto šetao po parku; senator i Grevin mogli su se 
uplašiti videći otvor cijevi njegove puške i pretpostaviti da je drži tako s 
nekom neprijateljskom nakanom, dok je, u stvari, cijela stvar bila bezazlena. 
Svratio je pažnju na to da, uveče, može čovjek, nenavikao na lov, 
pretpostaviti da je puška uperena na njega dok se ona nalazi na ramenu. Da 
bi opravdao stanje u kojem je bila njegova odjeća u vrijeme hapšenja, izjavio 
je da je upao u jarak na kanalu kad se vraćao kući. 

— Kako više nisam vidio jasno, da bih se mogao uspeti, ja sam se, u 
neku ruku — reče on — uhvatio za kamenje koje se odronilo poda mnom 
kada sam pokušao, da se, držeći se za nj, uspnem na usječeni put. 

Što se tiče gipsa koji mu je nosio Gothard, odvratio je, kao i prilikom svih 
svojih preslušavanja, da mu je služio da njime učvrsti jedan od stupova 
ograde na Usječenu putu. 

Javni tužilac i predsjednik upitaše ga da im objasni kako je bilo moguće 
da se istodobno nalazi u jarku blizu dvorca i na gornjem dijelu usječena 
puta kako bi ondje učvrstio neki stup ograde, pogotovo kad su mirovni 
sudac, žandari i poljar izjavili da su čuli kako dolazi s donje strane. Michu 
otpovrnu da mu je gospodin d'Hauteserre prigovorio što još nije izvršio taj 
mali opravak do kojeg mu je bilo mnogo stalo zbog poteškoća koje je taj put 
mogao prouzrokovati kod općinskih vlasti; on mu je, dakle, išao' javiti da je 
popravio ogradu. 

Gospodin d'Hauteserre je bio stvarno dao postaviti ogradu na gornjem 
dijelu usječena puta kako bi spriječio da mu ga općina ne prisvoji. Viđeći 
kakvu važnost pridaju stanju njegove odjeće i gipsu, čiju upotrebu nije 
mogao zanijekati, Michu je pribjegao toj smicalici. Ako, na sudu, istina često 
liči na bajku, i bajka je mnogo nalik na istinu. Branilac i tužilac pridali su, 
jedan i drugi, veliku važnost toj okolnosti koja je, naporima branilaca i 
sumnjičenjima tužitelja, postala od bitnog značaja. 

Prilikom rasprave Gothard je, bez sumnje po uputstvu gospodina de 
Granvillea, priznao da ga je Michu zamolio da mu donese vreće gipsa; dotad 
je uvijek počinjao plakati kad, su ga ispitivali. 

— Zašto niste, vi ili Gothard, odmah poveli mirovnog suca i poljara do te 
ograde? — upita javni tužilac. 

— Nisam nikad vjerovao da se moglo raditi o optužbi koja zahtijeva 
smrtnu kaznu — reče Michu. 

Zatim dađoše izvesti sve optuženike osim Gotharda. Kad je Gotihard 
ostao sam, predsjednik ga zakle da kaže istinu, u svom interesu, 
napomenuvši mu uz put da je gotovo s njegovom tobožnjom slaboumnosti. 
Nijedan od porotnika nije vjerovao da je on glup. Šuteći pred sudom, mogao 
se izložiti teškoj kazni, dok će ga, ako bude govorio istinu, po svoj prilici 


riješiti krivnje. Gothard je plakao, kolebao se, dok na kraju nije rekao da ga 
je Michu zamolio 

neka mu donese više vreća gipsa; no svaki put susreo ga je ispred majura. 
Pitali su ga koliko je vreća donio. 

— Tri — otpovrnu on. 

Došlo je do prepirke između Gotharda i Michuja da bi se ustanovilo, da li 
se u te tri vreće ima uračunati i ona koju je donosio' u času hapšenja, što bi 
značilo da su bile dvije vreće, ili su bile tri, ako se pritaji posljednja! Prepirka 
se završi u Michujevu korist. Porotnici su držali da su bile samo dvije vreće 
upotrijebljene: činilo se; međutim, da su već imali svoja mišljenja o tom; 
Bordin i gospodin de Granville smatrali su da ih treba toliko zasititi pitanjem 
gipsa i tako ih zamoriti, da na kraju nisu više ništa razumjeli. Gospodin de 
Granville zaključi spor predlažući da se imenuju vještaci koji će ispitati u 
kakvu je stanju ograda. 

— Predsjednik porotnog suda — reče branitelj — otišao je da pogleda to 
mjesto više zbog toga što su ga zanimale Michujeve smicalice nego radi 
strogo stručnjačkog pregleda ograde; prema našem mišljenju, on nije 
ispunio svoju dužnost i mi ćemo se okoristiti njegovim propustom. 

Sud je, doista, postavio stručnjake da ustanove je li koji od stupova 
ograde bio nedavno učvršćivan gipsom. Javni je tužilac, što se njega tiče; 
želio pobijediti prije stručnjačkog pregleda. 

— Bit će — reče on Michuju — da ste izabrali vrijeme kad se ne vidi baš 
tako dobro, od pet i pol do šest i pol sati da sami zagipsate ogradu? 

— Gospodin d'Hauteserre me je bio grdio: 

— Međutim — reče javni tužilac — ako ste gips upotrijebili za ogradu, vi 
ste se poslužili zidarskim koritom i žlicom. Dakle, ako ste tako hitro došli 
gospodinu d'Hauteserreu da mu kažete kako ste njegov nalog izvršili, 
nemoguće vam je da objasnite kako to da vam je Gothard još donosio gipsa. 
Morali ste proći ispod svog majura, ondje odložiti svoj alat i obavijestiti 
Gotharda. 

Ovi porazni argumenti prouzrokovati su strahovit tajac u sudnici. 

— Hajde, priznajte — nastavi tužilac — ono što ste vi ukopali u zemlju 
nije bio stup... 

— Zar vi mislite da je to bio senator? — odvrati Michu s izrazom duboke 
ironije. 

Gospodin de Granville pozva strogo javnog tužioca da se izjasni po tom 
predmetu. Michuja su optužili zbog otmice, protuzakonitog lišavan ja 
slobode, ali nikako zbog ubojstva. Ova je interpelacija bila neobično ozbiljna. 
Brimerski zakonik IV godine zabranjivao je javnom tužiocu da išta novo 
uvodi u raspravu: morao se, pod prijetnjom poništenja, pridržavati riječi 
navedenih u optužnici. 

Tužilac je odgovorio da je Michu, glavni izvršitelj atentata, koji je, u 
interesu svojih gospodara, svu odgovornost uzeo na sebe, možda morao 
zazidati ulaz u još nepoznato mjesto gdje čami senator. 

Izmučen pitanjima, izmoren raspravom s Gothardom, u kontradikciji sam 
sa sobom, Michu lupi snažno pesnicom po optuženičkoj klupi i reče: 

— Nemam nikakve veze sa senatorovom otmicom; što više, mislim da su 
ga njegovi neprijatelji prosto zatvorili, no, ako se on pojavi, uvidjet ćete da 
gips, u toj stvari, nije mogao ničemu poslužiti. 


— Vrlo dobro! — rekao je odvjetnik obraćajući se javnom tužiocu — vi ste 
više učinili u obranu mog klijenta nego što sam ja svojim riječima mogao 
postići. 

Tom smionom tvrdnjom, koja je iznenadila porotnike i dovela u prednost 
obranu, završio je prvi dio rasprave. Gradski odvjetnici i Bordin su stoga 
oduševljeno čestitali mladom braniocu. Uznemiren tem tvrdnjom, javni 
tužilac povjerova da je upao u nekakvu zamku; i doista je pao u klopku koju 
su mu branioci vrlo vješto postavili, a Gothard je pomogao svojom sjajno 
odigranom ulogom. Gradski šaljivci su izjavili da je afera iznova zagipsana, 
da je javni tužilac pokvario svoju poziciju, dok su braća 
de Sirmeuse ostali bez morije, bijeli kao gips. U Francuskoj se sve dopušta 
na području šale, ona prevlađuje posvuda: ljudi se šale na stratištu, na 
prijelazu preko Berezine, na barikadama, i neki Francuz će se, bez sumnje, 
podrugnuti prilikom posljednjeg velikog suda. 

Sutradan su saslušali svjedoke optužbe: gospođu Marion, gospođu 
Grevin, bilježnika Grevina, senatoreva sofoara, Violettea, čije je izlaganje bilo 
lako shvatiti prema događajima. Svi su poznali petoricu optuženih; ponešto 
su oklijevali kad se radilo o četvorici plemića, ali su sasvim sigurno 
svjedočili u pogledu Michuja. Beauvisage je ponovio riječi koje su izmakle 
Robertu d'Hauteserre. Seljak koji je došao da kupi tele iznese riječi koje je 
izrekla gospođica de Cing-Cygne. Vještaci, saslušani, potvrdiše svoje 
izvještaje o upoređivanju nađenih otisaka potkova i konja četvorice plemića, 
i ti su otisci, prema navođenju optužbe, bili potpuno jednaki. 

O toj su okolnosti, naravno., žestoko, raspravljali gospodin de Granville i 
javni tužilac. Branilac napade sensinjskog potkivača i uspije utvrditi na 
raspravi da je slične potkove prije nekoliko dana prodao licima nepoznatima 
u kraju. Osim toga, potkivač je izjavio da ne potkiva na taj način samo konje 
koji pripadaju dvorcu Cing-Cygne već i mnoge druge u oblasti. Na kraju, 
konj kojeg je obično Michu jahao bio je, čudnim slučajem, potkovan u 
Troyesu, a otisaka tih potkova nisu našli među ostalima u parku. 

— Michujev dvojnik nije znao za tu okolnost — reče gospodin de Granville 
gledajući porotnike — a optužba nije utvrdila da smo se služili nekim 
konjem iz dvorca. 

On je, uostalom, obezvrijedio Violetteov iskaz o sličnosti konja koje je 
vidio tek izdaleka, odostrag. Usprkos nevjerojatnim braniteljevim naporima, 
velika količina stvarnih svjedočanstava šatre Miehluja. Kao što je bila 
predviđala obrana, svi su osjetili, tužilac, slušaoci, sud i porotnici, da će 
gospodari biti proglašeni krivima ako se sluzi dokaže njegova krivnja. Bordin 
je bio dobro shvatio čvorište procesa kad je Michuju dao za branioca 
gospodina de Granvillea, ali je time obrana odala svoju tajnu. Zbog toga je 
sve što se ticalo bivšeg gondervilskog upravitelja pobuđivalo najživlji interes. 
Michujevo držanje bilo je, uostalom, sjajno. Na raspravi je razvio svu 
oštroumnost kojom ga je priroda obdarila; publika je, promatrajući ga 
stalno, uvidjela njegovu nađmoćnost; no čudna stvar! taj je čovjek zbog toga 
izvjesnije izgledao kao izvršitelj atentata. Svjedoci optuženih, boji su u očima 
porotnika i zakona bili manje važni od svjedoka optužbe, nastojali su da 
izvrše svoju dužnost, i sud ih je saslušao više da umiri svoju savjest. 
Najprije ni Marta, ni gospodin i gospođa d'Haiuteserre nisu položili zakletvu; 
potom se, pošto su bili u službi optuženih, ponovila ista stvar s Katarinom, i 


supruzima Durieu. Gospodin d'Hauteserre je rekao da je doista daoMichuju 
nalog da namjesti srušeni stup. Svojom su izjavom vještaci, koji su u taj čas 
pročitali svoj izvještaj, potvrdili iskaz starog plemića, ali su dali za pravo i 
predsjedniku porotnog suda izjavivši da im je bilo nemoguće tačno odrediti 
kad je taj posao bio izvršen: moglo je to biti prije više tjedana kao i prije 
dvadeset dana. Najveće zanimanje pobudila je svojom pojavom gospođica de 
Cing-Cygne, no kad je, dvadeset i tri dana od njihova rastanka, iznova 
vidjela svoje bratučede na optuženičkoj klupi, tako se žestoko uzbudila da je 
izgledala kao krivac. Osjetila je silnu želju da bude uz bok svojih bratića pa 
je morala, kako je kasnije rekla, upotrijebiti svu svoju snagu da uguši svoj 
bijes koji ju je tjeraoda ubije javnog tužioca samo da bi, u očima svijeta, bila 
zajedno s njima krivac. Naivno je ispričala da je, vraćajući se u Cing-Cygne i 
videći dim u parku, pomislila da je to bio požar. Dugo je mislila da je dim 
dolazio od zapaljena korova. 

— Međutim — reče ona — kasnije sam se sjetila jedne pojedinosti na 
koju želim da sud obrati pažnju. Na gajtanima svog jahaćeg odijela i u 
naborima svoga širokog ovratnika od čipke našla sam ostatke koji su bili 
nalik na izgorjele papire što ih je nosio vjetar. 

— Jeli dim bio dosta jak? — upita Bordin. 

— Jest — otpovrnu gospođica de Cing-Cygne — mislila sam čak da je to 
bio požar. 

— To može da izmijeni proces — reče Bordin. 

— Zahtijevam da sud odredi da se odmah pretraži mjesto na kojem je 
došlo do požara, 

Predsjednik naredi da se povede istraga. 

Grevin, koga su ponovo pozvali na zahtjev branilaca i pitali što zna o toj 
okolnosti, izjavi da mu nije ništa poznato po tom predmetu. No Bordin i 
Grevin izmijenjaše među sobom poglede koji su odavali da su jedan i drugi 
shvatili kako stvari stoje. 

— U tom grmu leži zec — reče sam sebi stari pravozastupnik. 

— Shvatili su — pomisli Grevin. 

Međutim, oba su prepreden jaka, svaki sa svoje strane, shvaćali da je 
svaka istraga beskorisna. Bordin pomisli u sebi da će Grevin šutjeti kao 
grob, a Grevin čestita sam sebi što je dao da se odstrani svaki trag od vatre. 
Da bi se riješilo to pitanje — nebitno za samu raspravu i djetinjasto, kako je 
izgledalo, ali presudno za opravdanje koje historija duguje tim mladićima — 
vještaci i Pigoult, određeni da pretraže park, izjavili su da nisu pronašli 
nijedno mjesto na kojem bi bilo tragova od vatre. Bordin pozva na sud dva 
radnika koji su izjavili da su, po čuvarevu nalogu, prekapali jednu stranu 
travnjaka na kojem je trava bila spaljena, ali nisu obratili pažnju na to od 
kakve je materije mogao nastati pepeo. Branioci su na sud pozvali čuvara 
koji je rekao da mu je, kad. je prolazio kroz dvorac u namjeri da pođe 
pogledati arcisku maskaradu, senator naložio da prekopa onaj dio travnjaka 
koji bijaše zamijetio šećući se ujutro. 

— Jesu li ondje palili travu ili papire? 

— Nisam opazio ništa što bi me navelo na pomisao da su palili papire. 

— Na kraju krajeva — rekoše branioci — ako su ondje palili travu, netko 
j'u je morao donijeti i zapaliti. 

Povoljan utisak na sve učinili su svojim iskazom sensinjski župnik i 


gospođica Goujet. Kad s.u se vraćali s večernje i šetali se u pravcu šume, 
vidjeli su plemiće i Micfauja da su ižjahali iz dvorca i krenuli, put šume. 
Riječi opata Goiujeta su, zbog njegova položaja i ćudođernosti, učinile jak 
utisak na slušaoce. 

Govor javnog tužioca, koji je bio uvjeren da će uspjeti da optuženi budu 
osuđeni, bijaše takav kakvi već znaju biti govori puni optužbe državnih 
odvjetnika. Optuženici su bili nepopravljivi neprijatelji Francuske, institucije 
i zakona. Oni su žeđali za neredima. Premda su bili umiješani u atentate, 
uperene protiv careva života, i bili u Condeovoj vojsci, velikodušni vladar ih 
je dao izbrisati sa spiska emigranata. Eto kako su mu platili njegovu 
blagost! Napokon, bile su to sve one govorničke deklamacije koje su se u ime 
Burbonaca ponavljale protiv bonapartista, a danas se, u ime mlađe loze, 
ponavljaju protiv republikanaca i legitimista. Te otrcane fraze, koje bi još 
imale nekakav smisao za stalnih vlada, izgledat će, ako ništa drugo, 
smiješne kad historija jednom ustanovi da zvuče jednako u ustima državnih 
tužilaca svih epoha. Povodom toga može se primijeniti uzrečica iz starih 
vremena: ..Cimer je izmijenjen, ali je vino ostalo uvijek jednako!" Javni 
tužilac, koji je, uostalom, bio među najznačajnijim vrhovnim tužiteljima 
Carstva, pripisao je zločin namisli povratnika koji su na taj način odlučili da 
protestiraju protiv oduzimanja njihovih dobara. Uspio je svojim govorom 
natjerati slušaoce da ponovo zastrepe nad senatiorovom sudbinom. Tad sa 
žaromt, potaknutim izgledom na izvjesnu nagradu za svoju revnost u službi, 
nagomila dokaze, poludokaze i pretpostavke te mirno, sjede u očekivanju da 
ga branioci obaspu svojom vatrom. 

Gospodinu de Granvilleu bijaše to prva krivična parnica koju je zastupao, 
ali je s njom došao na glas. U prvom redu, umio je u svoj govor unijeti takvu 
poletnu rječitost kakvoj se danas možemo diviti u Berryeru. On je, zatim, bio 
uvjeren da su optuženici nevini, što je jedan od najmoćnijih pokretača 
uspjela govora. Evo nekoliko glavnih tačaka njegove obrane koju su, u 
cijelosti, donijele tadašnje novine. Najprije je u pravom svijetlu prikazao 
Michujev život. To je bila lijepa pripovijest u kojoj su došli do izražaja 
najuzvišeniji osjećaji, što je pobudilo mnogo simpatija u sudnici. Videći da je 
tako uvjerljivo rehabilitiran, Michu se nije mogao suzdržati da mu suze ne 
navru u njegove žute oči i poteku niz strašno lice. Pokazao se tada kakav je 
uistinu bio kao dijete jednostavan i lukav čovjek, ali koji je živio, samo za 
jednu ideju. Iznenada se objasnilo kakav je u stvari bio, a njegov se plač 
pogotovo, jako. dojmio porotnog suda. Vješti je branilac iskoristio taj 
trenutak zanimanja za njegova klijenta da bi se upustio u diskusiju o 
dokazima o krivnji: 

— Gdje je predmet koji dokazuje zločin? Gdje je senator? — upita on. — 
Vi nas optužujete da smo ga zatvorili, čak zazidali kamenjem i zagipsali! 
Prema tome, samo mi znamo gdje se on nalazi, a kako nas držite zatvorene 
već dvadeset i tri dana, on je umro zbog pomanjkanja hrane. Mi smo 
ubojice, a vi nas niste optužili zbog ubojstva... No, ako on živi, mi imamo 
saučesnike i senator još živi, s kojega razloga da ga ne oslobodimo? Zar 
bismo beskorisno otežavali svoj položaj ako su propale namjere koje nam 
pripisujete? Mogli bismo uspjeti da nam, zbog našeg pokajanja, oprostite 
jednu promašenu osvetu; pa zar da mi tvrdoglavo držimo u zatvoru čovjeka 
od kojega ne možemo imati nikakve koristi! Nije li to besmisleno? Odnesite 


svoj gips, on nema više nikakva značaja — reče on javnom tužiocu — jer mi 
smo ili glupi zločinci, što vi ne vjerujete, ili nevini ljudi, žrtve okolnosti 
neobjašnjivih i nama i vama! Bolje biste uradili da potražite hrpu papira 
koja je spaljena u senatorovu parku, što pokazuje da postoje jači razlozi 
nego što su vaši i njima biste zacijelo objasnili uzrok njegove otmice... 

On se čudovitom spretnošću upustio u sve hipoteze. Naglasio je 
ćudorednost svjedoka optuženih, ljudi veoma religioznih koji vjeruju u 
budućnost i vječne kazne. Bio je uzvišen u tom dijelu svog govora i umio je 
duboko ganuti slušaoce. 

— Pa šta! — reče on — ti zločinci ručaju mirno saznavši od sestrične za 
senatorovu otmicu. Kad ih žandarmerijski oficir upućuje kako da 
najzgodnije okončaju stvar, oni uskraćuju da vrate senatora, jer ne znaju što 
žele od njih! 

Tad on nagovijesti da se radi o tajanstvenoj aferi koju će samo vrijeme 
razjasniti i tad će se pokazati kako je ta optužba bila nepravedna. Kad je već 
o tom govorio, pade mu na um smjela oštroumna misao da se prikaže u 
ulozi porotnika; ispriča sve o dogovaranju sa svojim kolegama i predoči im 
kako bi se osjećao neizrecivo nesretnim kad bi bio uzrokom da optuženici 
budu surovo kažnjeni, a kasnije se ispostavi njihova nevinost; tako je dobro 
ocrtao svoje pokajanje i ponovo govorio, s takvom uvjerljivosti, o sumnjama 
koje će ga progoniti tokom obranbenog govora, da je u porotnike unio 
strahovitu tjeskobu. 

Porotnici ne bijahu još otupjeli govorima takve vrste, takve su riječi imale 
čar nečeg novog, pa se porotni sud pokolebao. Iza toplog obrambenog govora 
gospodina de Granvillea porotnici su još morali saslušati lukavog i uglednog 
pravobranitelja koji nagomila svoja razmatranja, istaknu sve mračne strane 
procesa i prikaza ga neobjašnjivim. Govorio je s namjerom da djeluje na duh 
i um, kao što je gospodin de Granville djelovao na srce i maštu. Napokon je 
umio zavesti porotnike svojim toliko ozbiljnim uvjerenjem, te se javnom 
tužiocu činilo da se stratište, koje je namijenio optuženima, raspada u prah i 
pepeo. To je bilo tako očito da je odvjetnik gospode d'Hauteserre i Gotharda 
prepustio svoje klijente razboritom sudu porotnika, jer je smatrao da je 
rješenje spora u njihovim rukama. Tužilac zatraži da se njegov odgovor 
prenese na sutrašnji dan. Bordin je po očima porotnika razumio da će 
optuženici biti oslobođeni od optužbe ako budu sad vijećali pod utiskom 
obrambenih govora, pa se usprotivio po pravu i činjeničnom stanju da 
njegovi klijenti provedu još jednu tjeskobnu noć u zatvoru, ali je sud donio 
svoju odluku. 

— Čini mi se da interesi zajednice i optuženih uživaju jednaka prava — 
reče predsjednik. — Sud bi se ogriješio o osnovne pojmove pravičnosti kad bi 
obrani odbio sličnu molbu, stoga je mora uvažiti i optužbi. 

— Sve ovisi o tom kakve ste sreće — reče Bordin gledajući svoje klijente. 
— Jednako kao što nas večeras mogu riješiti krivnje, sutra nas mogu 
osuditi. 

— U svakom slučaju — reče stariji de Simeuse — mi vam se možemo 
samo diviti. 

Gospođici de Cing-Cygne bijahu oči pune suza. Poslije sumnje koje su 
izrazili branitelji, ona nije vjerovala u sličan uspjeh. Svi su joj čestitali i 
uvjeravali je da će njezini bratučedi biti riješeni krivnje. No trebalo je da u 


toj aferi dođe do najbučnijeg, naj zlosretnijeg i najneočekivanijeg preokreta 
koji je ikad izmijenio neku krivičnu parnicu. 


XX 
STRAŠAN PREOKRET 


Sutradan po obrambenom govoru gospodina de Granvillea našli su 
senatora, u pet sati ujutro, na velikoj cesti za Troyes; nepoznati oslobodioci 
izbavili su ga iz zatočeništva dok je spavao i sad je išao u Troyes ne znajući o 
procesu niti o odjeku koji je njegovo ime proizvelo u Evropi; bio je sretan što 
udiše slobodan zrak. čovjek oko koga se sve okretalo u toj drami bio je 
jednako začuđen onim što je saznao kao što su bili iznenađeni ljudi koji su 
ga susreli. Dadoše mu kola nekog zakupnika i on ubrzo stiže k prefektu u 
Troyes. Prefekt je obavijestio predsjednika porotniokog suda, vladina 
komesara i javnog tužioca. Ovi su na temelju iskiaza grofa de Gondrevillea 
odmah poslali po Martu, i dali je izvući iz kreveta u kući Durieuovih, dok je 
predsjednik porotnog suda sastavio obrazloženje i dao nalog za njeno 
hapšenje. 

Gospođicu de Cing-Cygne, koja. je bila samo uvjetno na slobodi, trgli su 
iz sna koji joj je rijetko dolazio u ovim danima trajne patnje i predveli je u 
prefekturu na saslušanje. Direktoru zatvora bio je izdan nalog da optuženici 
ne smiju ni s kim biti u vezi, pa čak ni s advokatima. U deset sati rekli su 
sakupljenoj svjetini da je proces odgođen na jedan sat popodne. 

Sve ove promjene i vijesti: da je senator oslobođen, da je uhapšena Marta 
i gospođica de Cing-Cygne i da je zabranjena veza sa zatvorenicima, sve je to 
unijelo užas u palaču Chargeboeufovih. I čitav grad, i znatiželjni svijet koji je 
došao u Troyes da prisustvuje procesu, i predstavnici štampe, i narod, svi su 
bili uzbuđeni, što je lako razumljivo. U deset sati stigao je opat Goujet da 
vidi gospodina i gospođu d'Hauteserre i branioce. U podne su jeli oni koji su 
uopće bili sposobni da jedu u sličnim okolnostima. Župnik pozove u stranu 
Borcima i gospodina de Granvillea, priopći im Martinu tajnu i pokaže 
odlomak pisma koje je primila. Oba branitelja su se pogledala, a zatim 
Bordin reče župniku: 

— Ni riječi više o tom! čini nam se da je sve izgubljeno pa se barem 
držimo kako treba. 

Predsjednik suda i javni tužilac zajednički su ispitivali Martu i ona im 
nije ništa mogla sakriti. Uostalom, protiv nje je bilo i suviše dokaza. Prema 
senatorovima uputama Lechesneau je naredio da se pronađe donja kora 
posljednjeg kruha koji mu je donijela Marta, kao i prazne boce i još neke 
stvari što ih je senator bio ostavka u podrumu. U dugim časovima svoga 
zatočeništva Malin je mnogo razmišljao o svom položaju i o tome kako bi 
mogao ući u trag svojim neprijateljima; sva svoja zapažanja iznio je pred 
sudom. Nedavna sagrađeni Michujev majur svakako je morao imati i peć za 
kruh. Crepovi i cigle u peći na koje se polaže kruh imaju određen crtež 
svojih spojeva pa njihov otisak ostaje na kruhu. Ako se otisak na donjoj kori 
kruha slaže s crtežom podloge peći, mogao bi to biti dokaz da se na tom 
mjestu za senatora pekao kruh. Prema tome i boce, pečaćene zelenim 
voskom, bile su bez sumnje liste kao i boce u Michujevu podrumu. Na 
temelju ovih oštrih zapažanja mirovni je sudac izvršio pretragu u Martimoj 


prisutnosti i nalazi su se poklapali s onim što je senator predviđao. 
Lechesneau, javni tužilac i vladin izaslanik prividno su prijateljski nastupali 
prema Marti i predočili joj da bi samo potpunim priznanjem mogla spasiti 
život svom mužu. Pritisnuta očevidnim dokazima Marta je priznala da su za 
Sikrovište, gdje je senator bio zatočen, znali samo Michu, gospoda de 
Simeuse i dHauteserre, te da je ona u tri navrata, i to noću, donosila hranu 
senatoru. Kad su mladu groficu ispitivali o skrovištu, bila je primorana 
priznati da je Michu otkrio to skrovište i pokazao joj ga prije afere da bi se 
plemići mogli tu skloniti i izbjeći policiji. 

Čim je ispitivanje bilo završeno, obavijestili su sud i advokate da se 
suđenje nastavlja. U tri sata predsjednik je otvorio sjednicu i najavio da će 
se rasprava odvijati u svjetlu novih činjenica. Predsjednik je pokazao 
Michuju tri boce za vino i upitao ga da li priznaje da su boce njegove; pri 
tom ga je upozorio da su dvije prazne boce i jedna puna pečaćene istim 
voskom; punu bocu je toga prijepodneva mirovni sudac uzeo iz njegove kuće 
u prisustvu njegove žene. Michu je odbio da prizna da su boce njegove; 
međutim, suci su uvažili ove nove dokaze jer im je predsjednik objasnio da 
su prazne boce nađene upravo' na mjestu gdje je senator bio zatočen. Svaki 
optuženik bio je posebno saslušan u vezi s podrumom koji se nalazi u 
ruševinama samostana. Tokom rasprave utvrđeno je, nakon ponovnog 
ispitivanja svih svjedoka, da su za ovo skrovište, koje je Michu otkrio, znali 
osim njega još samo Laurence i četvorica plemića. Svi su bili neobično 
uzbuđeni, i publika i porotnici, kad je javni tužilac iznio da je ovaj podrum, 
za koji su znali samo četiri optuženika i dva svjedoka, poslužio kao 
senatorov zatvor. Uveli su Martu. Njena pojava snažno je djelovala i na 
gledaoce i na optužene. Gospodin de Granville je ustao i usprotivio se da se 
saslušava žena koja treba svjedočiti protiv svog muža. Javni tužilac je 
upozorio da je Marta, prema vlastitom priznanju, bila suučesnik u ovom 
nedjelu; ona se neće ni zaklinjati ni svjedočiti, nju treba samo saslušati u 
interesu istine. 

— Uostalom, dosta je da pročitamo njen iskaz koji je dala predsjedniku 
porotnog suda — reče predsjednik i naloži zapisničaru da pročita 
prijepodnevni iskaz. 

— Ostajete li kod svojeg priznanja? — zapita predsjednik. Michu pogleda 
svoju ženu, a Marta, koja je uvidjela svoju zabludu, sruši se kao ošinuta na 
zemlju. Možemo bez pretjerivanja kazati da je to djelovalo kao grom iz vedra 
neba na optuženike i na njihove branitelje. 

— Nikada nisam pisao svojoj ženi iz zatvora i ne poznam nikoga od 
službenika — reče Michu. 

Bordin mu pruži odlomke pisma i Michu ju je bilo dosta da ih letimično 
pregleda. 

— Krivotvorili su moj rukopis! — uzvikne. 

— Poticanje je vaše posljednje uporište — izjavi javni tužilac. 

Zatim uvedu senatora uz ceremonijal kakav je propisan za njegovo 
primanje. Ulazak mu je bio vrlo teatralan. Malin, koga su suci zvali grofom 
de Gondreville, bez ikakva obzira prema bivšim vlasnicima ovog krasnog 
imanja, pogleda na predsjednikov poziv vrlo pomno i vrlo dugo optužene. On 
ustanovi da je odijelo njegovih otmičara posve jednako kao' što je bilo odijelo 
plemića; ali on izjavi da zbog živčane napetosti u trenutku otmice nije u 


stanju da prepozna jesu li optuženici pravi krivci. 

— Šta više — doda — ja sam uvjeren da ova četvorica nemaju s time 
nikakve veze. Ruke koje su mi vezale oči bile su vrlo grube. Zatim — doda 
Malin promatrajući Michuja — ja bih prije vjerovao da je to bio posao moga 
bivšeg upravitelja, ali molim gospodu porotnike da dobro prosude moj iskaz. 
Moja je sumnja u tom pogledu vrlo labava, i ja sam posve nesiguran. Evo 
zašto. Ona dvojica što su me zgrabila podigla su me na konja, na sapi iza 
čovjeka koji mi je bio vezao oči i čija je kosa bila riđa kao i u optuženoga 
Michuja. Ma kako čudno izgledalo moje opažanje, moram da o tom govorim 
jer se osniva na uvjerenju u prilog optuženome, koga molim da se stoga ne 
čudi. Privezan uz leđa nepoznatog čovjeka, morao sam unatoč brzini kasanja 
osjetiti njegov miris. Međutim, takav naročiti miris nisam prepoznao na 
Michuju. Što se tiče osobe koja mi je u tri navrata donijela jelo, siguran sam 
da je to bila Marta, Michujeva žena. Prvi puta sam je prepoznao po prstenu 
što joj ga je poklonila gospođica de Cing-Cygne, a nije se sjetila da ga skine. 
Ostaje na sudu i gospodi porotnicima da ocijene protivrječnosti u tim 
činjenicama a. koje nisu još ni meni jasne. 

Malinov iskaz izazvao je jednodušno odobravanje. Bor din zatraži dozvolu 
suda da postavi nekoliko pitanja tako važnom svjedoku. 

— Gospodine senatore, zar vi držite da vaša otmica ima druge uzroke, a 
ne ome za koje optužba tereti optužene? 


— Svakako!... — odgovori senator; — ali meni su ti razlozi nepoznati i 
izjavljujem da za dvadeset dana svog zatočenja nisam vidio nikoga. 
— Držite li — nastavi zatim javni tužilac — da se u vašem dvorcu 


Gondreville mogu nalaziti stanovite informacije, dokumenta Ili vrijednosni 
papiri koji bi potakli gospodu de Simeuse da izvrše pretres? 

— Ja to ne držim — odgovori Malin. — Vjerujem da ova gospoda nisu 
sposobna da u takvu slučaju prisvoje nešto silom, ta oni su mogli 
jednostavno' tražiti od mene i dobili bi. 

— Niste li vi, gospodine senatore, dali spaliti neke dokumente u svom 
parku? — upita iznenada de Granville. 

Senator pogleda Grevina. Pošto je izmijenio brz pogled s notarom, a to je 
Bordin opazio, odgovori da nije uopće spaljivao nikakve dokumente. Kad ga 
je javni tužilac upitao o zasjedi u parku, kada malo da nije stradao, i nije li 
se prevario o položaju puške, senator odgovori da je Michu tada vrebao s 
jednoga stabla. Ovaj je odgovor, koji se slagao s Grevinovim iskazom, 
napravio na sve dubok utisak. Plemići su bili ravnodušni za vrijeme iskaza 
svoga protivnika koji ih je obasipao pažnjom. Laurencu je hvatala teška 
mučnina tako da ju je markiz de Chargeboeuf svakog časa podupirao 
rukom. Grof de Gondreville se povuče, pozdravivši plemiće, ali mu oni ne 
uzvrate pozdrav. Ova je sitnica naljutila porotnike. 

— Oni su izgubljeni! — Bordin šapne markizu na uho. 

— Na žalost; i sve zbog njihova ponosa — odgovori de Chargeboeuf. 

— Naš je zadatak sada postao vrlo lak, gospodo — izjavi javni tužilac 
pošto je ustao i pogledao porotnike. 

On objasni kako su upotrijebili dvije vreće gipsa da bi učvrstili željezo 
potrebno za lokot pa da se željeznom prečkom mogu dobro zatvoriti 
podrumska vrata, o čemu je dao Pigoult jutros iskaz u zapisnik. On je lako 
dokazao da su jedino optuženi znali za taj podrum. On je otkrio laži obrane, 


oborio je sve njene argumente pomoću novih dokaza što su kao nekakvo 
čudo uskrsnuli. Ljudi su se 1806. godine još previše sjećali proslave Najvišeg 
bića iz 1793. godine a da bi mogli govoriti o božanskom posredovanju: on 
stoga poštedi porotnike od tog nebeskog učešća. Na kraju reče da će sud 
budno paziti na one nepoznate suučesnike koji su oslobodili senatora i 
zatim sjedne da bi s povjerenjem sačekao presudu. 

Porotnici su mislili da se tu radi o nekakvoj tajni; no svi su bili uvjereni 
da konce tajne drže optuženici i neće da je otkriju zbog vrlo važnih privatnih 
razloga. 

De Granville, kome je ta spletka postala jasna, ustane; no izgledao je 
iznuren jer ga je više mučilo uvjerenje koje su tu očitovali porotnici negoli 
nova svjedočenja. On je možda čak i nadmašio svoju jučerašnju obranu: 
današnja bijaše svakako i logičnija i snažnija nego ona jučerašnja. Ali je 
osjetio kako hladno držanje porote slabi njegov žar: govorio je uzalud i on je 
to uvidio! Strahovito ledena situacija. Dokazivao je kako senatorove 
oslobođenje, izvršeno kao nekim čudom i sigurno bez pomoći bilo koga od 
optuženih, pa ni Marte, ide u prilog njegovim prvobitnim zaključcima. 
Svakako, jučer su optuženi mogli očekivati oslobođenje. I da su oni mogli 
odlučivati, kako je to optužba podržavala, da zadrže ili da oslobode senatora, 
oni bi ga bili pustili na slobodu tek nakon presude. On je pokušao da dokaže 
da su to mogli izvršiti samo neki tajni neprijatelji. 

Čudnovata stvar! De Granville je uznemirio jedino savjest javnog tužioca i 
sudaca, jer su ga porotnici slušali samo po dužnosti. Auditorij, koji je inače 
tako sklon optuženima, bio je sada uvjeren o njihovoj krivnji. Postoji naime 
izvjesna atmosfera misli. Događa se da u sudnici stav mase utječe na suce i 
na porotu, i obratno. Kad je vidio ovakvo raspoloženje duhova, koji se može 
lako prepoznati ili osjetiti, branilac je u svojim završnim riječima 
grozničavim zanosom vatreno zastupaosvoje uvjerenje. 

— Ja vam unaprijed opraštam u ime optuženih kobnu zabludu koju neće 
ništa više moći ispraviti. Svi smo mi igračka u rukama neke nepoznate 
makijavelističke sile. Marta Michu je žrtva odvratne spletke, a to će se 
uvidjeti tek onda kad se nesreća neće više moći popraviti... 

Bordin zatraži oslobođenje plemića na osnovu senatorova iskaza. 

Na koncu predsjednik zaključi raspravu potpuno nepristrano, to više što 
su se porotnici već i onako bili opredijelili. Šta više, on se čak priklanjao u 
korist optuženih, oslanjajući se na senatorov iskaz. Ova velikodušnost nije 
nikako bacala loše svjetlo na uspjeh optužbe. U jedanaest sati, na temelju 
različitih odgovora predsjednika porote, sud je osudio Michuja na kaznu 
smrti, plemiće de Simeuse na dvadeset i četiri godine, a dvojicu d'Hauteserre 
na deset godina prisilnog rada; Gotharđ je oslobođen od optužbe. Cijela je 
dvorana htjela da vidi kako će se držati petorica krivaca u onom posljednjem 
trenutku kad budu slušali, pošto su slobodni dovedeni pred sud, svoju 
osudu. Četvorica plemića gledala su mladu djevojku koja im dobaci 
paćenički pogled, ali bez suza. 

— Ona bi plakala da smo oslobođeni! — reče mladi de Simeuse svome 
bratu. 

Nikada nisu optuženi vedrijeg čela, nikada dostojanstvenije saslušali 
nepravednu osudu nego ovih pet žrtava strašne spletke. 

— Naš branilac vam je oprostio — izjavi stariji de Simeuse, obraćajući se 


sudu. 

Gospođa d'Hauteserre se razboli i ostane tri mjeseca u krevetu u kući 
Chargeboeufa. Stari d'Hauteserre vrati se mirno u Cing-Cygne; ali jer ga je 
grizla neka staračka boljka zbog nestašice mladenačke razonode, pokatkad 
bio je odsutan duhom, po čemu je župnik mogao zaključiti da ovaj jadni otac 
neprestano misli na kobnu presudu. Lijepu Martu nije trebalo da osude jer 
je umrla u zatvoru dvadeset dana nakon što je njen muž osuđen na smrt, 
preporučivši svoga sina Laurenci, u čijem je naručju izdahnula. Značajni i 
važni politički događaji potisnuli su sjećanje na taj proces i o njemu nije više 
bilo ni riječi. Društvo ljudsko je kao ocean koji se poslije oluje stiša i slegne 
pod pritiskom neutaživih interesa. 

I Laurence bi bila podlegla da nije bila jaka duha i da nije vjerovala u 
nedužnost svojih rođaka; no ona je pružila nov dokaz o veličini svoga 
karaktera tako da su joj se de Granville i Bordin divili zbog njene prividne 
vedrine kojom velike nesreće obilježavaju plemenite duše. Njegovala je 
gospođu d'Hauteserre i svakog je dana po dva sata provela u zatvoru. Ona 
izjavi da će se udati za jednoga od svojih rođaka kad pođu na robiju. 


— Kakvu robiju! — uzvikne Bordin. — Ali, gospođice, moramo misliti 
samo na to da kođ cara isposlujemo pomilovanje. 
— Zar moliti pomilovanje, i još k tome Bonapartea? — vikne Laiurence 


zgražajući se. 

Starom i časnom državnom tužiocu padoše nacčari s nosa, ali ih uhvati u 
zraku prije nego su pali na zemlju. On pogleda ovo. mlado biće koja je sada 
izgledalo kao prava žena; shvatio je sad svu veličinu ovog karaktera, primio 
je markiza de Chargeboeuf a za ruku i kazao: 

— Gospodine markiže, požurimo u Pariz da ih spasimo i bez nje. 


XXI 
U CAREVU OKOLU 


Utok koji su uložili Simeusei, d'Hauteserrei i Michu bio je prva rasprava 
po redu koju je morao rješavati kasacioni sud. No na sreću rješenje se 
zategnuto zbog ceremonije kod instalacije suda. 

Na kraju mjeseca rujna, nakon tri sjednice, na kojima su govorili branioci 
i sam vrhovni državni tužilac Merlin,?7 utok je odbijen. U Parizu je osnovan 
carski sud, de Gran.villea postave za zamjenika vrhovnog državnog tužioca, 
a kako' je oblast Aube bila pod jurisdikcijom toga suda, on je mogao po 
službenoj dužnosti poduzeti korake u korist optuženih; zadao je posla svome 
zaštitniku Cambaceresu; sjutradan poslije odluke kasacije, Bordin i 
Chargeboeuf upute se u njegovu palaču u Maraisu gdje je provodio svoj 
medeni mjesec, jer se u međuvremenu bio oženio. Unatoč svim događajima 
koji su se desili u životu njegova bivšega advokata, de Chargeboeuf je dobro 
vidio po žalosnom licu novog zamjenika da je ostao vjeran svojim klijentima. 
Ima advokata koji su pravi umjetnici u svom zvanju i koji se upravo zaljube 
u svoje parnice. No takav slučaj je rijedak i nemojte se osloniti na nj. Čim su 
njegovi bivši klijenti i on ostali sami u njegovu kabinetu, de Granville reče 
markizu: 

— Nisam očekivao vaš posjet, ja sam već čak utrošio sav svoj kredit. 
Nemojte ni pokušavati da spasite Michua jer tada nećete postići pomilovanje 


plemića de Simeuse. Potrebna je žrtva. 

— Dobri Bože! — klikne Bordin, pružajući mladom sucu tri molbe za 
milost — mogu li uzeti na sebe odgovornost da poništim molbu vašeg bivšeg 
klijenta? Ako bacim ovaj papir u vatru, kao da sam mu odrubio glavu. 

On mu pruži Michujevu molbu koju de Granville primi i pogleda. 

— Mi je ne možemo poništiti, ali, znajte, ako zahtijevate sve, nećete dobiti 
ništa. 

— Imamo li još vremena da se dogovorimo s Michujem? — zapita Bordin. 

— Da. Nalog za smaknuće izdaje Vrhovno državno tužioštvo, i mi vam 
možemo dati još nekoliko dana. Ljude ubijamo — doda s nekom gorčinom — 
ali se držimo, forme, osobito, u Parizu. 

De Chargeboeuf je dobio već kod vrhovnog suca neke obavijesti tako da 
su. one strahovito jako istaknule ove tužne riječi de Granvilleove. 

— Michu je nevin, ja to znam i ja to izjavljujem — nastavi sudac — ali što 
može čovjek sam protiv svih? I zrnajte da je moja uloga danas da šutim. 
Moram podići stratište na kome će mome bivšem klijentu odrubiti glavu. 

De Chargeboeuf je dovoljno poznavao mladu groficu tako. da je znao da 
ona neće nikada pristati da spasi svoje rođake na štetu Michuja. Markiz 
pokuša dakle još posljednji put. On zatraži prijem kod ministra za inostrane 
poslove ne bi li saznao da li postoji kakav način spasa pomoću visoke 
diplomacije. Uze sa sobom Bordina koji je poznavao ministra i kome je ranije 
učinio, stanovite usluge. Dva starca nađu Talleyranda kaiko. promatra vatru 
u kaminu, sjedio je ispruženih nogu, podbočen laktom na stolu, novine su 
ležale na zemlji. Ministar je malo prije pročitao odluku kasacije. 

— Izvolite sjesti, gospodine markiže — reče ministar. — A vi, Bordine — 
doda, pokazujući mu mjesto za stolom ispred sebe — pišite: 

,Vaše Veličanstvo! 

Vaš je Kasacioni sud potvrdio osudu porote koja je proglasila krivima 
četvoricu nevinih plemića. 

Samo Vaše Carsko Veličanstvo može im pružiti milost. Ova četvorica mole 
Vašu uzvišenu blagost da im se smiluje samo zato da bi mogli umrijeti, 
boreći se u Vašim, redovima, i ostaju Vašem Carskom i Kraljevskom 
Veličanstvu pokorno odani..." Itd. 

— Samo prinčevi mogu da tako obavežu čovjeka — reče markiz de 
Chargeboeuf, uzimajući iz Bordinovih ruku ovu dragocjenu molbu da je 
odnese na potpis četvorici plemića s nadom da će dobiti uzvišenu 
preporuku. 

— Život vaših rođaka, gospodine markiže — reče ministar, — zavisi od 
ishoda bitaka: potrudite se da dođete sutradan poslije pobjede, i oni će biti 
spaseni! 

Uze pero i napiše lično caru povjerljivo pismo, još jedno drugo, od 
desetak redaka, maršalu Durocu; zatim pozvoni i naloži svome sekretaru da 
mu donese jedan diplomatski pasoš, a onda se obrati starom državnom 
tužiocu: 

— Kažite mi ozbiljno što vi mislite o ovom procesu. 

— Zar ne znate, visosti, tko nas je tako fino povukao za nos? 

— Ja to pretpostavljam, ali imam razloga da tražim istinu — odgovori 
princ, — Vratite se u Troyes, dovedite mi sutra u ovaj isti sat groficu de 
Cing-Cygne, ali tajno; najavite se kod gospođe de Talleyrand koju ću ja 


prethodno obavijestiti o vašem posjetu. Gospođicu de Cing-Cygne postavit 
ćemo tako da će moći vidjeti čovjeka, koji bude stajao preda mnom, i ako 
ona u njemu prepozna onog koji je bio došao k njoj za vrijeme zavjere 
Polignaca i Rivierea, i ma šta ja kazao, ma šta on odgovorio, ona ne smije 
ništa kazati niti učiniti kakav pokret! Uostalom, neka vam je na pameti 
samo kako ćete spasiti Simeuse i Hauteserre, s onim nesretnim lugarom 
nemojte se petljati. 

— To je vanredan čovjek, vaša visosti! — uzvikne Bordin. 

— Zar smo to izrekli sa zanosom? I to vi, dragi moj Bordin! E, mora taj 
čovjek da zaista nešto vrijedi... Naš vladar ima vanredno mnogo samoljublja, 
gospodine markiže — reče, s,krećući razgovor — on će me otpustiti kako bi 
mogao slobodno da radi svakojake ludorije i da mu nitko ne protuslovi. To je 
velik vojnik koji je u stanju da mijenja zakone vremena i prostora; ali ne 
može promijeniti ljude koje bi htio istesati za svoju potrebu. Međutim, 
nemojte zaboraviti da pomilovanje vaših rođaka ovisi samo o jednoj jedinoj 
osobi... o grofici de Cing-Cygne. 

Markiz otputuje sam u Troyes i ispriča Laurenci kako stoje stvari. 
Laurence dobije dozvolu od carskog tužioca da posjeti Michuja, i markiz je 
otprati do vrata zatvora gdje ju je pričekao. Kad se vratila, oči su joj bile 
oročene suzama. 

— Jadnik, htio je da klekne preda me, moleći me da se ne brinem više za 
nj, zaboravio je da ima lisice na nogama! Oh, markiže, ja ću se zauzeti za nj 
pa makar morala poljubiti i čizmu njihova cara. A ato ne uspijem, onda će 
taj čovjek vječno živjeti u najsvetijoj uspomeni moje obitelji. Predajte njegovu 
molbu za milost kako bismo dobili na vremenu, htjela bih imati njegov 
portret... Pođimo! 

Sutradan kad je ministar saznao po dogovorenu znaku da. je Laurence 
već na mjestu, pozvoni i, kad uđe sluga, on mu naredi da uvede Corentina. 

— Dragi moj — reče mu Talleyrand — vi ste vrlo okretan čovjek pa želim 
da vas namjestim. 

— Vaša visosti... 

— Slušajte. Dok služite Foucheu, imat ćete novaca, ali nikada ni 
poštovanja ni čestita položaja; ali ako služite meni, kao donedavna u 
Herlinu, svi će vas uvažavati. 

— Vaša visost je previše ljubazna... 

— Vi ste upravo genijalno postupali u onoj posijednjoj aferi, u 
Gondrevilleu... 

— O čemu to govori vaša visost? — upita Corentin, ali nije pokazivao ni 
preveliku hladnoću, ni preveliko iznenađenje. 


— Gospođine — odgovori hladno ministar — vi nećete uspjeti, vi se 
bojite... 

— Gega, vaša visosti? 

— Smrti! — odsječe ministar svojim lijepim i muklim dubokim glasom. 


Zbogom, dragi moj. 

— On je — uzvikne markiz de Chargeboeuf, ulazeći — ali gotovo smo ubili 
groficu, ona se guši! 

— On je jedini u stanju da skuha ovakvu poparu — odgovori ministar. — 
Gospodine — nastavi — prijeti vam opasnost da ne uspijete. Pođite u 
Strasbourg, poslat ću vam prazne dvostruke pasoše. Nađite dvojnike, 


mijenjajte vješto put a naročito kola. Ostavite svoje dvojnike u. Strasbourgu 
a vi otputujte preko Švicarske u Prusiju. Nikome ni riječi, i postupajte 
oprezno. Protiv vas je policija, a vi ne znate što policija znači!... 

Gospođica de Cing-Cygne ponudi priličnu svotu novaca Robertu 
Lefebvreu kako bi ga nagovorila da pođe u Troves i naslika Michujev portret, 
a Granville pruži ovom tada već slavnom slikaru sve moguće olakšice. De 
Chargeboeuf otputuje u svojim starim karucama s Laurenceom i jednim 
starim slugom koji je znao njemački u svojim starim karucama. Blizu 
Nancyja dostigne Gotharda i gospođicu Goujet koji su se uputili naprijed u 
dobroj kaleši; on presjedale u tu kalešu, a njima preda svoje karuce. 
Ministar je imao pravo. U Strasbourgu komesar policije odbije da im da vize 
na pasoše, pozivajući se na strogu zabranu. U to isto vrijeme markiz i 
Laurence prešli su francusku granicu kod Bezangona pomoću diplomatskih 
pasoša. Laurence je proputovala kroz Švicarsku u prvim danima listopada 
ne posvetivši nikakvu pažnju ovoj divnoj zemlji. Sjedila je na dnu svojih 
kola, ukočena kao krivac koji zna unaprijed čas svoga smaknuća. Onda joj 
se pričini kao da se cijela priroda zavila u nekakvu usijanu paru tako da su i 
najjednostavnije stvari poprimile upravo fantastičke oblike. Razmišljala je: 
, Ako: ne uspijem, oni će se ubiti", i ta joj je misao tako teško pala na dušu 
kao što su nekad kod mučenja na kotaču padale krvnikove prečke na 
mučenikove udove. Osjećala se sve više iznurena, u očekivanju užasnog 
odlučnog trenutka gubila je svu svoju energiju, bojeći se časa kad će se naći 
licem u lice s čovjekom od koga zavisi sudbina četvorice plemića. Odluči da 
se ne bori protiv klonulosti kako ne bi uzalud utrošila suviše energije. 
Markiz nije bio u stanju da shvati ovakvo držanje jakih karaktera koji se 
spolja pokazuju drukčiji nego što jesu, jer, u očekivanju onog najvišeg 
trenutka, jaki se duhovi prepuste neočekivanom veselju, stoga se markiz 
poboja da neće dovesti Laurenceu živu do tog susreta koji je svakako 
premašio granice svakidašnjeg života. Poniženje pred čovjekom koga je 
mrzila i prezirala bit će za Laurenceu kraj njezinih najplemenitijih osjećaja. 

— Poslije toga — reče ona — Laurence koja će to preživjeti neće biti slična 
onoj Laurenci koja će pri tom poginuti. 

Međutim, našim putnicima nije bilo teško da opaze velik pokret ljudi i 
materijala kad su Ušli u Prusiju. Bitka za Jenu bila je započela. Laurence i 
markiz vidjeli su veličanstvene divizije francuske armije kako se kreću 
paradnim maršem kao da su u Tuilerijama. U onom vojničkom sjaju koji bi 
se mogao opisati samo slikama i riječima uzetim iz Biblije čovjek koji je 
pokretao sve te goleme ljudske mase poprimio je u Laurencinim očima 
orijaške razmjere. Carska je vojska bila upravo požnjela dva važna uspjeha. 
Pruski je princ ubijen dva dana prije dolaska naših putnika u Saalfeld u 
potjeri za Napoleonom koji je jurio poput munje. Napokon, 13. listopada, a 
takav datum ne predskazuje ništa dobra, gospođica de Cing-Cygne vozila se 
uzduž jedne rijeke između četa Velike armije. Svuda je vladao velik metež, 
slali su je iz jednog sela u drugo, iz jedne divizije u drugu, preplašenu i 
samu. s jednim starcem, drmusala se u tom oceanu od stotinu i pedeset 
tisuća ljudi s jedne i dr'ugih stotinu i pedeset tisuća s druge strane rijeke. 
Kad se već zasitila da gleda vječno jednu te istu rijeku iznad živice ceste 
pune blata, zapita jednog vojnika kakva je to rijeka. 

— To je Saala — odgovori, pokazujući prusku vojsku što se u velikim 


masama nagomilala s, onu stranu rijeke. Noć se približavala, i Laurence je 
vidjela kako se pale vatre i kako oružje blista u svjetlu vatara. Stari markiz, 
pun viteške hrabrosti, tjerao je sam uz svog novog slugu par konja što ih je 
kupio dan ranije. Znao je da neće naći ni poštanske konje, ni kola kad se 
nađu na ratnom polju. Nenad.no dojuri jedan žandar na konju i zaustavi ova 
drska kola koja su se usudila zaći tako daleko na bojno polje, a kojima su se 
i vojnici vrlo čudili. ŽZandar dovikne markizu: 

— Tko ste? Kamo idete i što tražite? 

— Tražim cara — odgovori markiz de Chargeboeuf — imam važnu 
mdinistrovu poruku za velikog maršala Duroea. 

— Ali vi ne možete ostati ovdje — doda žandar. 

Gospođica de Cing-Cygne i markiz bili su baš 
primorani da ostanu ondje to više štose dan približavaokraju. 

— Gdje se to mi nalazimo? — upita gđica de Cang-Cygne dva oficira čija je 
uniforma bila pokrivena suknenim kabanicama. 

— Vi se nalazite ispred izvidnice francuske armije, gospođo — odgovori 
jedan od dvojice oficira. 

— Ne možete ni-kakoostati ovdje, jer ako se neprijatelj pomakne i ako 
artiljerija pripuca, naći ćete se između dvije vatre. 

— Ah! — odgovori ona ravnodušno. 

Na taj ,,ah!" onaj drugi oficir upita: 

— Kako je ova žena dospjela ovamo? 

— Čekamo — odgovori -ona — jednog žandara koji je pošaoobavijestiti 
gospodina Duroea koji će biti naš zagovornik kod cara da nas primi. 

— Da vas car primi!... — reče prvi oficir. — Kako vi to zamišljate? I to uoči 
odlučne bitke. 

— Imate pravo — odgovori mu ona, — bolje da govorim s njim tek 
prekosutra jer će ga pobjeda smekšati. 

Dvojica oficira udalje se za dvadesetak koraka i tu zaustave konje. Uto 
jedan cijeli eskadron generala, maršala i oficira, svi u sjajnim uniformama, 
opkoli kale-šu, no gledahu je s poštovanjem upravostoga štose tu zadesila. 

— Zaboga! — reče markiz gđici de Cing-Cygne — bojim se da smo govorili 
s carem. 

— Pitate za cara? — upita jedan general. — Eno vam ga ondje! 

Laurence o-pazi gdje nekoliko koraka naprijed stoji onaj oficir koji je bio 
uzviknuo: ,Kako je ova žena dospjela ovamo?" Jedan od te dvojice, dakle 
sam car lično, u svom poznatom redengotu preko zelene uniforme, sjedio je 
na svečano iskićenom bijelcu. Promatrao je dogledom prusku vojsku koja se 
nagomilala s onu stranu Saale. Laurence je napokon shvatila zašto je njena 
kočija tu i zašto ju je careva pratnja poštivala. Zahvati je duboko uzbuđenje, 
kucnuoje čas. Onda začu muklu graju ljudi i zvaku njihova oružja dok su se 
ubrzanim koracima razmještali po visoravni. Izgledalo je da i baterije govore 
svojim jezikom, kola za streljivo i vozovi provi janta su tutor jeli a topovi su 
sijevali. 

— Maršal Lannes zauzet će s cijelim svojim korpusom položaj naprijed, 
maršal Lefebvre i garda zadržat će ovaj vrh — reče onaj drugi oficir, načelnik 
generalštaba Berthier. 

Već kod prvog pokreta trupa car sjaha s konja, a njegov slavni sluga, 
mameluk Roustan, pritrča da mu pridrži konja. Laurence je bila zapanjena 


— nije očekivala toliku jednostavnost. 

— Noć ću provesti na ovoj visoravni — izjavi car. 

U tom trenutku veliki maršal Duroc, koga je žandar napokon našao, 
pristupi markizu de Chargeboeufu i upita ga za uzrok njegova dolaska; 
markiz mu odgovori da će mu jedno pismo ministra inostranih poslova 
objasniti hitnu potrebu da gospođica de Cing-Cygne bude primljena u 
carevu audijenciju. 

— Njegovo veličanstvo će sigurno večerati u svom okolu — reče Durok 
primajući pismo— pa kad ispitam o čemu se radi, obavijestit ću vas da li je 
to moguće. — Narednice — reče žandaru — odvedite ova kola do iza kolibe. 

Marki z Chargeboeuf pođe za žandarom i zaustavi kola iza jedne kukavne 
kolibe od. drva i zemlje, okružene s nekoliko voćaka, a koju su čuvali pješaci 
i konjanici. 

Moramo priznati da se veličanstvo rata pokazalo tu u. svoj svojoj veličini i 
sjaju. S toga vrha mogli su se vidjeti redovi dviju armija osvijetljeni 
mjesečinom. Nakon jednog sata čekanja, za koje vrijeme su glasnici i 
ađutanti neprestano dolazili i odlazili, Duroc dođe po gospođicu de Cing- 
Cygne i markiza de Chargeboeufa i uvede ih u kolibu. Pod u kolibi bijaše od 
nabijene zemlje kao na našim gumnima. Napoleon je sjedio za 
raspremljenim stolom na prostoj stolici, ispred, vatre od granja koja se 
dimila. Čizme su mu bile pokrite blatom, što je dokazivalo da je mnogo jahao 
na polju. Skinuo je svoj slavni redemgot tako da je ona njegova poznata 
zelena uniforma, s velikom crvenom trakom, bijelim hlačama od finog sukna 
i prslukom, još više isticala njegovo blijedo, strašno cezarsko lice. Jednu je 
ruku držao na planu razmotanu na koljenu. Pored njega stajao je Berthier u 
krasnoj uniformi carskog potkonetabla. Constant, carev sobar, pružao je ina 
podnosu caru kavu. 

— Što želite? — zapita hinjenom grubošću, dok mu je pogled bio uperen 
iznad Laurencine glave. — Vi se, dakle, ne bojite da razgovarate sa mnom 
već prije bitke?... O čemu se radi? 

— Veličanstvo — odgovori mu ona, gledajući ga ne manje oštro — ja sam 
grofica de Cing-Cygne. 


— Pa što onda? — upita ljutito, jer je držao da mu prkosi svojim 
pogledom. 

— Zar ne shvaćate? Ja sam grofica ge Cing-Cygne i molim vas za 
pomilovanje — reče, bacivši se na koljena, pruži mu molbu koju je bio 


sastavio Talleyrand, s preporukama carice, Cambaceresa i Malina. 

Car ljubazno pridigne moliteljicu, dobacivši joj prepreden pogled, pa će 
joj reći: 

— Jeste li napokon došli k pameti? Shvaćate li što mora postati francusko 
carstvo? 

— Ah! U ovom trenutku ne shvaćam nikoga nego samo cara — odgovori, 
svladana prijaznošću kojom je car kazao riječi pune dobre slutnje. 

— Jesu li nevini? — upita car. 

— Jesu svi! — odgovori ona s ushitom. 

— Baš svi? neće biti tako, lugar je opasan, čovjek koji je mogao ubiti 
senatora a da uopće ne zatraži vaše mišljenje. 

— Oh, veličanstvo — reče — da imate vjernoga prijatelja, da li biste ga 
napustili? Sigurno ne biste... 


— Vi ste žena — prekine je malko podrugljivo. 

— A vi ste čovjek od željeza! — odgovori mu ona odlučno, što se caru 
svidjelo. 

— Državni sud je osudio onoga čovjeka — nastavi on. 

— Ali on je nevin. 

— Dijete ste vi! — reče car. 

On uze gospođicu de Cing-Cygne za ruku i odvede je napolje na 
visoravan. 

— Gledajte — reče onom svojom rječitošću koja je pretvarala kukavice u 
junake — evo stotine tisuća ljudi koji su također nevini! Dakle, sutra će ih 
trideset tiduća umrijeti, past će za domovinu! Ima među Prusima, možda, 
jedan veliki mehaničar, jedan ideolog, jedan genij koji će biti pokošen. S 
naše strane i mi ćemo izgubiti velike, nepoznate ljude. Na kraju, možda ću 
vidjeti i svog najboljeg prijatelja gdje umire. Hoću li zato okriviti Boga? Neću. 
Šutjet ću. Znajte, gospođice, da čovjek mora umrijeti za zakone svoje zemlje, 
kao što ovdje umiru za slavu — doda vraćajući se u kolibu. — Pođite, vratite 
se u Francusku — reče pogledavši markiza — moje naređenje doći će za 
vama. 

Laurence povjerova u smanjenje kazne za Michuja i u zanosu svoje 
zahvalnosti sagne koljeno i poljubi cara u ruku. 

— Vi ste gospodin de Chargeboeuf? — reče tada Napoleon, obrativši se 
markizu. 

— Da, veličanstvo. 

— Imate li djece? 

— Imam mnogo. 

— Zašto mi ne pošaljete jednog svog unuka da mi bude paž? 

— Evo gdje kaplar viri iz njega — pomisli Laurence — već traži plaću za 
svoju milost. 

Markiz se pokloni bez riječi, no na sreću general Rapp upadne u kolibu. 

— Veličanstvo, gardijska konjica i veliki vojvoda Berg neće stići prije 
podneva. 

— Ne smeta — odgovori Napoleon okrenuvši se Berthieru — i za nas je 
kucnuo čas milosti, znajmo to iskoristiti. 

Na znak ruke markiz i Laurence se povuku i ponovo se popnu u kočiju; 
narednik ih dovede do ceste i otprati do sela gdje će prenoćiti. Sutradan se 
oboje udalje s bojnog polja uz tutnjavu osam stotina topova koji su grmjeli 
deset sati uzastopce; putem su saznali o sjajnoj pobjedi kod. Jene. Osam 
dana kasnije Uđoše u predgrađe Troyesa. Po naređenju vrhovnog suca, koje 
je stiglo carskom tužiocu kod prvostepenog suda u Troyes, plemići su 
pušteni uz jamstvo na slobodu da na slobodi dočekaju odluku cara i kralja; 
ali u isto je vrijeme stigao nalog za izvršenje smrtne kazne nad Michujem. 
Oba su naređenja stigla istog jutra. Laurence, još u putnoj haljini, uputi se 
u dva sata u zatvor. Dopustili su joj da ostane kod Michuja kome su 
spremali onu turobnu ceremoniju koju zovu toaleta. Dobri svećenik Goujet, 
koji je molio da ga smije otpratiti do stratišta, podijelio mu je oproštenje 
grijeha. Taj se čovjek izjedao što mora da umre a da ne zna za sudbinu 
svojih gospodara; stoga, kad je ugledao groficu, klikne od radosti. 

— Sada mogu umrijeti! — izjavi. 

— Oni su pomilovani, ne Znam uz koji uvjet — reče Laurence — ali ipak 


jesu; sve sam pokušala i za tebe, prijatelju, i unatoč drukčijim savjetima. 
Mislila sam već da sam te spasila, ali car me je prevario svojom vladarskom 
ljubaznošou. 

— Pisano je gore — reče Michu — da pas čuvar mora biti ubijen na ornom 
istom mjestu gdje su našli smrt njegovi stari gospodari! 

Posljednji je sat brzo minuo. Kad je odlazio, Michu se nije usudio zatražiti 
nikakve druge milosti nego da smije poljubiti ruku gđice de Cing-Cygne, no 
ona mu pruži svoje lice i dopusti da joj ova nevina žrtva dade jedan svetački 
cjelov. Michu odbije da se popne na kolica. 

— Nevini moraju ići pješke — izjavi. 

Nije dopustio da ga svećenik Goujet uzme pod ruku, stupao je ponosno i 
odlučno sve do stratišta. U trenutku kad je položio glavu na dasku, zamoli 
krvnika neka mu zavrne ovratnik redengota koji mu je previsoko sizao: 

— Moje odijelo bit će vaše, nastojte da ga ne oštetite. 

Četvorica plemića nisu gotovo ni imala vremena da vide gospođicu de 
Cing-Cygne: jedan ordonans divizijskog generala donio im je dekret kojim ih 
postavlja za poručnike u istom konjičkom puku, s naređenjem da se smjesta 
upute u Bayonne, u skladište svoga korpusa. Poslije vrlo bolnog rastanka, 
jer su svi slutili što ih čeka u budućnosti, gospođica de Cing-Cygne vrati se 
u svoj pusti dvorac. 

Dva su brata umrla skupa pred carevim očima u Sommo-Sierri,28 jedan 
braneći drugoga, obojica isu već bili postali zapovjednici eskadrona. Zadnja 
im je riječ bila: 

— Laurenoe, ovdje umirem! 

Stariji d'Hauteserre umrije kao pukovnik u jurišu na moskovske utvrde; 
njegov je brat zauzeo njegovo mjesto. 

Adrien, koji je postigao čin brigadnog generala u bici kod Dražđana, bude 
tu teško ranjen te se mogao vratiti u Cing-Cygne na liječenje. Da bi spasila 
ovaj ostatak četvorice plemića koji su je jednom okružava!:, grofica se u 
svojoj trideset drugoj godini uda za nj; ona mu pruži svoje uvelo srce a on ga 
primi. Zaljubljeni ljudi ili ne sumnjaju ni u šta, ili sumnjaju u sve. 

Laurence se nije obradovala restauraciji jer su Burborici došli za nju 
prekasno. Njezin suprug postade francuskim perom s titulom markiza de 
Cing-Cygne; postao je zatim general-poručnik 1816. i odlikovan je plavom 
vrpcom za vanredne zasluge. 

Michujev sin, za koga se Laurence brinula kao za vlastito dijete, postao je 
advokat 1827. Pošto je dvije godine vršio svoje zvanje, postavljen je za suca 
zamjenika na sudu u Alenconu te je odatle premješten za tužioca na sud u 
Arcis 1825. Laurence je upravljala Michujevim kapitalom i predala je 
mladiću obveznicu na rentu od dvanaest tisuća livara onog dana kada je 
postao punoljetan; kasnije ga je oženila s bogatom gospođicom Girel iz 
Troyesa. Markiz de Cing-Cygne umre 1929. u naručju Laurence, svojih 
roditelja i djece koja su ga obožavala. Sve do njegove smrti nitko još nije bio 
prodro u tajnu senatorove otmice. Luj XVIII je spremno nadoknadio štetu 
koja je nastala tom aferom, ali pred markizom de Cing-Cygne nije progovorio 
ni riječi o uzrocima katastrofe te ga je ona smatrala sukrivcem. 


XXII 
RAZOTKRIVENA TAJNA 


Pokojni markiz de Cing-Cygne, upotrijebio je svoju ušteđevinu, pa i onu 

svoga oca i majke, da kupi jednu krasnu palaču u ulici Faubourg-du-Roule i 
odredio priličnu svotu za uzdržavanje svoga visokog položaja. Time je 
objašnjena njegova odvratna škrtost kao i škrtost njegovih roditelja, koja je 
često mučila Laurenceu Tako je poslije te kupnje markiza, koja je živjela na 
svojem posjedu i štedjela za svoju djecu, to radije provodila zimu u Parizu 
što su njena kći Berta i sin Pavao dorasli do dobi kad im je bilo potrebno 
školovanje u Parizu. Gospođa de Cing-Cygne malo je izlazila u društvo. 
Njezin je suprug sigurno znao kakva se bol Ugnijezdila u srce njegove žene; 
no on je bio tako pažljiv prema njoj pa je do svoje smrti ljubio samo nju. Ovo 
je plemenito srce dugo vremena bilo nepriznato, ali mu je velikodušna kći 
obitelji de Cing-Cygne uzvratila isto toliko ljubavi koliko je od njega primala 
tako da je on na kraju bio sasvim sretan. Laurence je živjela samo za sreću 
svoje obitelji. Nijednru parišku ženu nisu njezini prijatelji više voljeli i 
poštivali. Smatrao se naročito počašćenim svatko tko ju je smio posjetiti. 
Blaga, milostiva, duhovita, nadasve jednostavna, ona se svidjela izabranim 
dušama, ona ih je privlačila, i unatoč svome vladanju na koje je bol utisnula 
svoj pečat. No svi kao da su htjeli da zaštite ovu tako jaku ženu, i ovaj 
osjećaj prikrivene zaštite objašnjavao je možda svu privlačnost njezina 
prijateljstva. Njen život, tako bolan u njenoj mladosti, postao je lijep i vedar 
prema koncu. Njezine su patnje bile poznate, no nitko nije nikada pitao tko 
je onaj čovjek na portretu Roberta Lefebvrea koji je poslije lugareve smrti 
postao glavni i žalosni ukras njena salona. Laurencina je fizionomija imala 
zrelost voća koje vrlo polako raste. Neka vrsta vjerskog zanosa krasi njeno 
izbrazdano čelo. U trenutku kad je markiza uredila svoju kuću njezin je 
imutak, povećan odštetom, dosegao dvije stotine tisuća livara rente, ne 
računajući plaću njezina muža. Laurence je naslijedila stotinu i deset tisuća 
franaka koje su joj ostavili braća Simeuse. Otada je trošila po stotinu tisuća 
franaka godišnje, a ostatak je metala na stranu za Bertin miraz. 
Berta je živa slika svoje majke, ali bez one borbene hrabrosti; ista uglađena 
majka, duhovita i ,ženskija", dodaje Laurence melankolično. Markiza nije 
htjela udati svoju kćerku prije nego ova navrši dvadeset godina. Porodične 
uštede, kojima je stari d'Hauteserre vješto upravljao položio ih u nekretnine 
kad su 1830. rente bile pale, sačinjavale su miraz od osamdeset tisuća 
godišnje rente za Bertu koja je 1833. godine navršila dvadeset godina. 

Nekako u to doba princeza de Cadignan, koja je namjeravala oženiti 
svoga sina vojvodu de Maufrigneuse, upoznala ga je prije nekoliko mjeseci, s 
markizom de Cing-Cygne. Georges de Maufrigneuse večerao je tri puta na 
tjedan kod markize, pratio je majku i kćerku u kazalište, skakutao je oko 
njihove kočije kad su se šetale u Boulonjskoj šumi. Tada je svima u 
predgrađu Saint-Germain bilo jasno da Georges ljubi Bertu. No nitkonije 
mogao znati da li gospođa de Cing-Cygne želi da joj kćerka postane 
vojvotkinja i da čeka dok ne postane princeza; ili da li princeza želi za svoga 
sina tako lijep miraz i da li se slavna Diana ulaguje ovom seoskom plemstvu, 
ili, da li se ovo seosko plemstvo plaši lošeg glasa gospođe Cadignan, njenih 
sklonosti i rastrošnog života. Da ne bi naškodila svome sinu, princeza 
sedade na pobožnost, svoj je intiman život opasala zidom a najljepše doba 
godine provodila u jednoj vili u Zenevi. 


Jedne su večeri bile u posjetu kod princeze de Cadignan markiza 
d'Espard i de Marsay, predsjednik vlade. Toga je večera ona vidjela svoga 
ljubavnika posljednji puta, jer je ovaj umro iduće godine. Tu su bili još i 
Rastignac, državni podsekretar u Marsayevu ministarstvu, dva ambasadora, 
dva slavna govornika koji su ostali u Gornjem domu, stari vojvode de 
Lenoncourt i de Navarreins, grof de Vandenesise sa svojom mladom ženom i 
d'Arthez. To je biodosta čudan krug ljudi, ali ćemo lako objasniti njegov 
sastav: radilo se na to-me da se kod ministra predsjednika izradi dozvola za 
povratak princa de Cadig-nana. De Marsay, koji nije htio da preuzme na 
sebe tu odgovornost, došao je da saopći grofici kako je stvar u dobrim 
rukama. Neki stari političar treba da im donese rješenje još u toku večeri. 
Uto najaviše markizu de Cing-Cygne i njenu kćer. Laiurence, koja se nije 
odrekla svojih principa, nije se iznenadila, već se usupnula kad je vidjela 
kako najistaknutiji predstavnici legitimista iz jednog i drugog doma 
razgovaraju i razgovaraju s ministrom onoga vladara koga ona nije drukčije 
zvala nego vojvodom od Orleansa. Marsay je bio kao. one svjetiljke koje jako 
svijetle prije nego će ugasnuti. On je tu rado. zaboravio svoje političke brige. 
Markiza de Cing-Cygne primila je de Marsaya onako kako se pričalo da je 
Austrija primila tada de SaintAulairea?2? u njemu je salonski čovjek premašio 
ministra. Međutim, kad je čula da su najavili grofa de Gonđrevillea, skoči 
kao da je sjela na žeravicu. 

— Zbogom, gospođo — pozdravi princezu kratko. 

Izađe s Bertom, nastojeći da ne sretne toga kobnog čovjeka. 

— Vi ste možda osujetili Georgesovu ženidbu — tiho će princeza de 
Marsayu. 

Bivši klerik rodom iz Arcisa, bivši predstavnik puka, bivši termiđorac, 
bivši tribun, bivši državni savjetnik i senator, bivši per Luja XVIII, novi per 
julske revolucije ponizno se pokloni princezi de Cadignan. 

— Ne dršćite, lijepa gospođo, ne ratujemo više s prinčevima — reče, 
posadivši se do nje. 

Malin je uživao povjerenje Luja XVIII kome je njegovo dugogodišnje 
iskustvo bilo od koristi. On je mnogo, pomogao, da obore Decazesovu99 
vladu i svom je silom podupro stvaranje Villeleova?! ministarstva. Kad ga je 
Charles X hladno primio., on u tom osjeti Talleyrandovu pizmiu. Bijaše tada 
u velikoj milosti pod dvanaestom vladom kojoj je imao sreću da služi od 
1789. i kojoj će, po svoj prilici, učiniti vrlo lošu uslugu; ali i prije petnaest 
mjeseci raskinuo je prijateljstvo koje ga je trideset i šest godina vezalo za 
našeg najslavnijeg diplomatu. Baš je te iste večeri, govoreći o tom velikom 
diplomati, kazao: 

— Znate li za razlog njegova velikog neprijateljstva protiv vojvode od 
Bordearuxa?... pretendent je premlad... 

— Vi time dajete neobičan savjet mladim ljudima — odgovori Rastignac. 

De Marsay se na princezinu primjedbu duboko zamislio pa nije shvatio 
kamo Rastignac nišani; križam je pogledavao Gondrevillea i očito čekao da 
starac, koji je rano lijegao, što prije ode kako bi mogao govoriti. Svi su 
prisutni, svjedoci naglog odlaska gospođe Cing-Cygne, a čiji su razlozi bili 
dobro poznati, šutjeli kao i de Marsay. Goindreville nije primijetio markizu i 
nije je prepoznao, stoga nije mogao shvatiti tu opću suzdržljivost; ali jer je 
bio vješt poslovima i političkim smicalicama, znao je kako treba da postupa; 


uostalom, bio je pametan čovjek: shvatko je da njegova prisutnost nekome 
smeta pa je stoga otišao. De Marsay je stajao kod kamina i duboko zamišljen 
promatrao toga starca od sedamdeset godina kako polako odlazi. 

— Krivo sam učinio, gospođo; što vas nisam učinio svojim posrednikom 
— reče napokon ministar predsjednik kad je čuo da se kočija udaljila. — Ali 
iskup.it ću svoju grešku, time što ću vam pomoći da se pomirite s obitelju 
Cing-Cygne. Ima evo više od trideset godina što se to zbilo, i to je već isto 
tako staro kao smrt Henrika IV, koja je svakako, budi među nama rečeno, 
unatoč poslovici, najmanje poznata od svih historijskih katastrofa. 
Uostalom, ja vam se kunem, kad se ova afera i nebi ticala markize, ne bi bila 
manje čudnovata. Na kraju, ona osvjetljava jedan slavni odsječak naših 
modernih anala, onaj hrda Svetog Bernarda. Gospoda ambasadori će u tome 
uvidjeti da su naši današnji političari u odnosu na pronicavost daleko od 
toga da budu Machiavelliji koje je narodna bujica 1793. 
uzdigla iznad oluja a od kojih su neki, kako se to romanticki kaže, našli 
svoju luku. Ako hoćeš da danas nešto u Francuskoj značiš, morao si se dati 
ljuljati olujnim talasima onoga doba. 

— Ali meni se čini — izjavi princeza smiješeći se — da u tom pogledu vi 
nemate više ništa da tražite. 

Na svim licima pojavi se učtiv smijeh, ipa ni sam d,e Marsay nije se 
mogao suzdržati da se ne nasmije. Izgleda da su ambasadori postali 
nestrpljivi, de Marsaya, napadne kašalj i svi zašute. 

— Jedne lipanjske noći 1800. godine — nastavi predsjednik vlade — oko 
tri sata ujutro, u trenutku kad je danje svjetlo pobijedilo svijeće, dva su 
čovjeka, siti od kartanja, ako nisu igrali samo zato da zabave ostale, 
napustili salon palače Ministarstva za vanjske poslove, koje se tada nalazilo 
u ulici Bac, i uputili se u jedan budoar. Ova su dvojica, od kojih je jedan 
umro a drugi je već jednom nogom u grobu, svaki na svoj način, podjednako 
čudnovati. Obojica su nekad bili svećenici i obojica su skinuli mantiju; 
obojica su se oženili. Jedan bijaše običan oratorijanac, drugi je već nosio 
biskupsku mitru. Prvi se zvaoFouche, a ime drugoga neću vam reći, ali 
obojica su bili jednostavni francuski građani, no ne i obični. Kad su ih vidjeli 
da se povlače u budoar, ljudi koji su se još tu nalazili pokazali su veliku 
radoznalost. Jedna treća ličnost pošla je za njima. Ovaj je posljednji smatrao 
sebe mnogo jačim od one prve dvojice a zvao se Sieyes. Vi svi dobro znate da 
je i on prije revolucije pripadao crkvi. Onaj koji je teško hodao bio je tada 
ministar vanjskih poslova, dok je Fouche bio ministar policije. Sieyes, je dao 
ostavku na čast konzula. Jedan čovjek niska rasta, hladan i strog, napusti 
svoje mjesto i pridruži se onoj trojici, izjavivši glasno pred jednom osobom 
koja mi je to sama kazala: ,Bojim se te popovske jazbine." On bijaše ministar 
rata. Ova Carnotova primjedba nije uopće uznemirila dvojicu konzula koji su 
se kockali u salonu. Cambaceres i Labrun zavisili su od milosti svojih 
ministara koji su bili mnogo jači od njih. Gotovo svi su ti državnici već mrtvi, 
nismo im ništa više dužni: oni pripadaju historiji, a historija one noći bijaše 
grozna; ja vam pričam o njoj jer je ja jedini poznajem, budući da Luj XVIII 
nije o njoj ništa kazao ubogoj gospođi de Cing-Cygne, a sada nj oj je vladi 
potpuno ravnodušno hoće li to ona saznati ili neće. Sva četvorica su sjela. 
Onaj šepavi morao je zatvoriti vrata prije nego su progovorili i jednu riječ, 
čak je, kažu, povukao zasun. Samo dobro odgojeni ljudi paze na takve 


sitnice. Trojica svećenika bijahu isto tako blijedi i ravnodušni kao što ste ih 
poznavali. Jedini je Carnot bio malko rumen. Onda je najprije progovorio 
vojnik. 

O čemu se radi? 

O Francuskoj — vjerojatno je kazao princ kome se ja divim kao jednom 
od najneobičnijih ljudi našeg vremena. 

O Republici — jamačno je dodao Fouche. 

O moći — valjda je izjavio Sieyes. 

Svi se prisutni pogledaju. 

Marsay je glasom, pogledom i pokretom divno ocrtao onu trojicu ljudi. 

— Trojica svećenika su se sjajno razumjela — nastavi. — Carnot je bez 
sumnje vrlo dostojno pogledao svoje kolege i bivšeg konzula. Držim da je u 
svojoj nutrinji bio presenećen. 

Vjerujete li u uspjeh? — zapita ga Sieyes. 

Od Bonapartea možemo sve očekivati — odgovori ministar rata — on je 
sretno prešao Alpe. 

U ovom trenutku — reče diplomata proračunanom sporošću on je sve 
metnuo na kocku. 

— Napokon, govorimo otvoreno — reče Fouche — što ćemo uraditi ako 
Prvi konzul bude pobijeđen? Da li bi bilo moguće uspostaviti novu armiju? 
Hoćemo li i dalje ostati njegovi smjerni sluge? 

— U ovom trenutku republika više ne postoji — primijeti Sieyes. — On je 
konzul na deset godina. 

'— On ima veću moć od Cromwella — doda biskup — a nije glasovao za 
kraljevu smrt. 

— Imamo gospodara — reče Fouche. — Hoćemo li ga zadržati ako izgubi 
bitku ili ćemo se vratiti čistoj republici? 

— Francuska će moći postojati — odvrati Carnot mudro — samo ako se 
vrati energiji Konventa. 


— Ija sam Carnotova mišljenja — reče Sieyes. — Ako se Bonaparte vrati 
potučen, moramo ga dotući; previše nam je toga kazao za ovih sedam 
mjeseci. 


— On ima vojsku! — doda Carnot zamišljeno.. 

— Mi ćemo imati narod! — klikne Fouche. 

v— Vi ste spremni, gospodine! — odvrati njegova visost onim ni niskim, ni 
visokim glasom koji mu je ostao iz vremena kad je bio oratorij anac. 

— Budimo iskreni — reče jedan bivši član Konventa, podigavši glavu — 
ako Bonaparte pobijedi, mi ćemo ga obožavati; ako bude pobijeđen, mi ćemo 
ga pokopati, 

— Vi ste tu bili, Malin — reče domaćin bez uzbuđenja — vi ćete biti s 
nama. 

I on mu dade znak da sjedne. I u toj je prilici cvaj čovjek, inače neki 
prilično opskuran član Konventa, morao biti ono isto što smo vidjeli da je još 
i sada. Malin je bio diskretan, i dva su mu ministra ostala vjerna; no on je 
bio također osovina toga stroja i duša cijele spletke. 

Taj čovjek nije još uopće pobijeđen! — klikne Carnot uvjerljivo — i on je 
nadmašio Hanibala. 

U slučaju nevolje, eto nam Direktorija — pronicavo upadne Sieves, dajući 
time do znanja da postoje njih petorica. 


Nama je svima stalo da se održi francuska revolucija — reče ministar 
vanjskih poslova — sva smo trojica svukli mantije; general je glasao za 
kraljevu smrt. Što se vas tiče, obrati se Malinu, vi ste prisvojili imetak 
emigranata. 

Svi mi imamo iste interese — reče Sieyes odlučno — a naši su interesi 
istovetni s interesima domovine. 

Kako je to neobična stvar! — reče diplomata, smiješeći se. 

Valja raditi — doda Fouche. — Bitka je započela, a. Melas ima ogromne 
snage. Genova se predala, no Massena je počinio pogrešku što se ukrcao za 
Antibes: stoga nije sigurno hoće li se moći pridružiti Bonaparteu koji će 
spasti samo na svoje vlastite snage. 

— Tko vam je donio tu vijest? — zapita Carnot. 

— Ona je pouzdana — odgovori Fouche. — Dobit ćete poštu za vrijeme 
poslovanja Burze. 

— Oni se nisu baš ustručavali — izjavi de Marsay, smiješeći se, kad je na 
trenutak prekinuo svoje pričanje. 

— No kad već jednom stigne vijest o porazu — nastavi Fouche — nećemo 
moći organizirati klubove, probuditi patriotizam i izmijeniti ustav. Naš 18. 
brumaire mora biti spreman. 

— Ostavimo to ministru policije — dometale diplomata — i čuvajmo se 
Luciena (Lucien Bonaparte bijaše tada ministar unutrašnjih poslova). 

Ja ću ga lako uhapsiti — reče Fouche. 

— Gospodo — klikne Sieyes — naš Direktorij neće više biti podložan 
anarhičkim promjenama. Organizirat ćemo oligarhijsku moć, senatori će biti 
postavljeni doživotno, a izborni dom bit će u našim rukama... učimo se na 
pogreškama prošlosti. 

— S ovakvim sistemom imat ću mir — reče biskup. 

— Nađite mi jednog sigurnog čovjeka koji će se staviti u vezu S 
Moreauom, jer će vojska koja se sada nalazi u Njemačkoj postati naša jedina 
podrška! — vikne Carnot koji se duboko zamislio. 

— Stvarno — nastavi de Marsay poslije male stanke — ovi su ljudi imali 
pravo, gospodo! Bili su veliki u toj krizi, i ja bih bio postupio kao i oni. Zatim 
nastavi: 

— Gospodo!... — uzvikne Sieyes ozbiljno i svečano. 

Ovu riječ ,gospodo" su svi tačno shvatili: svi su pogledi izrazili jedn.u te 
istu vjeru, isto obećanje, obećanje apsolutne šutnje, potpune solidarnosti u 
slučaju da se Bonaparte vrati kao pobjednik. 

— Svi znamo što nam je činiti — zaključi Fouche. 

Sieyes otvori tiho zasun jer ga je njegovo popovsko uho dobro služilo. Uđe 
Lucien. 

'— Nosim vam dobru vijest, gospodo! Glasnik je donio pismo Prvog 
konzula gospođi Bonaparte: započeo je pobjedom kod Montebella. 

Trojica ministara pogledaju jedan drugoga. 

Je li to bila neka opća bitka? — zapita Carnot. 

Ne, to je bio boj u kome se proslavio Lann.es. Borba bijaše krvava. 
Osamnaest tisuća vojnika napalo je njegovih deset tisuća. Spasila ga je 
jedna divizija koja mu je pritekla u pomoć. Ott se dao u bijeg. Na kraju je 
slomljena Melasova operaciona linija. 

Otkada traje bitka — upita Carnot. 


Od osmoga — odgovori Lucien. 

Danas je trinaesti — nastavi učeni ministar — dakle, znači, dok mi 
razgovaramo, kroji se sudbina Francuske. (Stvarno je bitka kod, Marenga 
počela u zoru 14. juna). 

Četiri dana smrtnog čekanja! — primijeti Lucien. 

Smrtnog? — upita ministar vanjskih poslova 
hladno. 

Četiri dana — reče Fouche. 

Jedan svjedok očevidno mi je jamčio da su dvojica konzula saznala ove 
pojedinosti tek kad se onih šest ličnosti vratilo u salon. Bila su tada četiri 
sata ujutro. Fouche je prvi otišao. Evo što je ovaj mračni genij poduzeo 
svojom paklenom aktivnošću, ovaj duboki, vanredni, slabo poznati veleum 
čija je genijalnost bila jednaka genijalnosti Filipa II, Tiberija i Borgije. Za 
vrijeme Walcherenove afere držao se kao savršen vojnik, kao velik političar i 
dalekovidan administrator. To je jedini ministar koga je Napoleon imao. 
Vama je poznato' da je tada zastrašio Napoleona. Fouche, Massena i princ 
su trojica najvećih ljudi, najjačih glava u pogledu diplomacije, rata i vladanja 
koje poznam; da ih je Napoleon iskreno ujedinio na svom djelu, ne bi više 
bilo Evrope, već samo prostrano francusko carstvo. Fouche se odvojio od 
Napoleona tek onda kad je vidio da su Sieyes i Talleyrand udaljeni. U toku 
dana Fouche je, skrivajući ruku kojom je poticao žeravicu ispod pepela, 
podržavao opću tjeskobu što je pritisla cijelu Francusku i oživjela republičku 
energiju iz 1793. godine. 

Budući da treba objasniti ovaj tamni dio naše povijesti, kazat ću vam da 
je taj pokret potekao od njega, a on je držao sve niti stare Montagne u svojim 
rukama, prouzrokovao republikanske zavjere koje su zaprijetile glavi Prvoga 
konzula poslije pobjede kod Marenga. Svijest o zlu što ga je prouzrokovao' 
dala mu je snage da upozori Bonapartea, unatoč njegovu suprotnom 
mišljenju, da su u te zavjere bili više umiješani republikanci nego rojalisti. 
Fouche je vanredno poznavao ljude; računao je na Sieyfesa zbog njegove 
neutažive ambicije; na Talleyranda jer bijaše velik gospodin, na Carnota 
zbog njegova savršenoga poštenja; ali bojao se ovog našeg večerašnjeg gosta 
i evo kako ga je umočio! On je u to vrijeme bio samo Malin i ništa više, 
Malin, pouzdanik Buja. XVIII. Njega je ministar policije prisilio da redigira 
proklamaciju revolucionarne vlade, zatim njene uredbe i odluke, na kraju da 
stavi izvan zakona buntovnike od 18 brumairea; i još više, taj čovjek, koji je 
postao njegov sukrivac protiv svoje volje, dao ih je štampati u potrebnom 
broju primjeraka i spremio ih je kod kuće u svežnjevima. Štampara su 
uhapsili zbog zavjere, izabrali su naime jednog revolucionarnog štampara, i 
policija ga oslobodi tek nakon dva mjeseca. Taj je čovjek umro 1816. 
vjerujući u nekakvu montagnardsku urotu. No svakako najzanimljivija 
epizoda što ju je inscenirala Foucheova policija bila je bez pogovora ona koju 
je prouzročila prva vijest koja je stigla najslavnijem bankaru onoga vremena, 
a koja je javljala da je bitka kod Marenga izgubljena. Napoleonova se sreća 
promijenila, kako se sjećate, istom oko sedam sati uvečer. Kad je agent, 
koga je tadanji financijski kralj poslao na bojno polje, vidio u podne 
francusku vojsku, bio je uvjeren da je poražena i on se požuri da pošalje 
skoroteču. Ministar policije pošalje po ljepitelje oglasa, kad uto večernji 
glasnik vanrednom brzinom raznese vijest o trijumfu od kojeg je stvarno 


cijela Francuska pomahnitala. Ova je vijest prouzrokovala na burzi velike 
gubitke. Međutim, ljepitelje oglasa i telale, koji su trebali raznijeli vijest o 
stavljanju van zakona i o Napoleonovoj političkoj smrti, držali su na okupu 
dok ne budu gotovi novi oglasi i proklamacije kojima se slavi pobjeda Prvoga 
konzula. Malin, na koga je mogla pasti odgovornost za ovu zavjeru, tako se 
uplašio da je natovario sve svežnjeve oglasa na kola i dao ih noću prenijeti u 
Goindreville gdje ih je vjerojatno zakopao u podrumima dvorca koji je kupio 
pod imenom jednoga čovjeka... dao ga je postaviti za predsjednika jednog 
carskog suda... njegovoje ime... Marion! Zatim se vrati u Pariz još na vrijeme 
da čestita Prvome konzulu. Napoleon je dojurio poslije bitke kod Marenga 
užasnom brzinom iz Italije u Francusku; međutim, onima koji poznaju u 
suštine tajnu povijest onoga vremena, poznato je da je Lucienova poruka 
požurila Napoleonov dolazak. Ministar unutrašnjih poslova je prozreo 
spletke montagnardske stranke i, iako nije znao odakle p-uše vjetar, on se 
preplašio oluje. Kako nije mogaoposumnjati u trojicu ministara, on je ovaj 
pokret pripisivao mržnji što ju je njegov brat izazvao 18. brumairea i čvrstoj 
vjeri onih ljudi iz 1793. da je poraz u Italiji neminovan. Poklici ,Smrt 
tiraninu,!" koji su se orili u Saint-Cloudu još su odjekivali u Luciemovim 
ušima. Bitka kod Marenga zadržala je Napoleona na bojnim poljima 
Lombardije do 25. juna, a već je 2. jula bio u Francuskoj. Možete zamisliti 
kako su izgledala lica petorice zavjerenika kad su Prvome konzulu čestitali u 
Tuilerijama na pobjedi. Fouche je u tom istom salonu kazao tribunu, jer je 
taj Malin bio malo i tribun, neka još malkopričeka, jer da još nije svemu 
kraj. U stvari, Napoleon nije Talleyrandu kao ni Foucheu izgledao' baš jako 
vezan uz revoluciju, kao štosu oni bili, zatomu postave, radi svoje vlastite 
sigurnosti, omču u aferi s vojvodom d'Enghiencum. Vojvodino smaknuće na 
osnovu pristupačnosti izvora, potječe od onoga što se skovalo u palači 
ministarstva vanjskih poslova za vrijeme bitke kod Marenga. Danas je 
jasnokao sunce svakome tko je upoznao dobro obaviještene ljude da su 
Talleyra,nd i Fouche izigrali Napoleona kao dijete da bi ga zauvijek zavadili s 
burbonskom dinastijom čiji su izaslanici poduzimali tada korake kod Prvoga 
konzula. 

— Kad je Talleyrand igrao svoju uobičajenu partiju whista kod gđe de 
Luvnes, pričao mi je jedan čovjek koji je to slušao, izvadio je u tri sata 
ujutru sat iz džepa, prekinuo igru i, bez ikakva prijelaza, lupitao iznenada 
svoje suigrače, da li princ Conde ima još djece osim vojvode d' Enghiena. 
Ovakvo neumjesno pitanje iz Talleyrandovih ustiju pobudilo je najveće 
iznenađenje. ,Zašto nas pitate ono što vi tako dobro znate!" odgovorili su 
mu. ,To je samo zato da vam kažem kako Condeova dinastija ovoga trenutka 
više ne postoji." Valja znati da je Talleyrand bio u Luynesovoj palači od 
početka večeri, tako da je sigurno znao da Bonaparte nije bio u stanju da ga 
pomiluje. 

— Ali ja ne vidim kakve veze ima gospođa de Cing-Cygne s cijelom tom 
aferom — dobaci Rastignac de Marsayu. 

— Ah, vi ste bili, dragi moj, tako mladi da ne smijem propustiti zaključak. 
Vama je poznata afera o otmici grofa Genđrevilica koja je prouzročila smrt 
dvojice Simeusea i starijeg brata onog Hauteserrea koji je ženidbom s 
gospođicom de Cing-Cygne postao grof a onda markiz de Cing-Cygne... 

Mnogi prisutni nisu poznavali cijelu tu pustolovinu i zamole de Marsaya 


da im ispriča sve pojedinosti o tom procesu. On odgovori da su ona 
nepoznata petorica bili plaćenici carske policije koji su morali uništiti 
svežnjeve proglasa što ih je grof de Gondreville baš bio spalio kad je mislio 
da se carstvo učvrstilo. 

— Ja podozrijevam da je Fouche naredio neka se ondje u isto vrijeme 
traže i dokazi o vezi Gondreviliea i Luja XVIII s kime se on neprekidno 
sporazumijevao, čak i za vrijeme Terora. No u toj je groznoj aferi glavni agent 
nastupio previše nasilno. Ovaj još živi, to je jedan od takvih potčinjenih 
službenika koji se nikada ne smjenjuju, a istakao se u vanredno teškim 
podvizima. Izgleda da ga je gospođica de Cing-Cygne uvrijedila kad je došao 
da uhapsi braću de Simeuse. 

I tako, gospodo, sad vam je poznata tajna te afere; možete je ispričati 
markizi de Cing-Cygne i objasniti joj zašto je Luj XVIII šutio. 


POSLANIK GRADA ARCISA 
Prevela Dragica Cuka 


PRVI DIO 
IZBORI 

Koncem mjeseca aprila 1839, oko deset sati ujutro, salon gospođe 
Marion, udovice bivšeg glavnog poreznika okruga Aube, imao je neobičan 
izgled. Od svega pokućstva bile su u njemu samo još zavjese na prozorima, 
garnitura na kaminu, luster i čakni stolić. Obisonski sag, skinut već 
petnaest dana ranije, iznijeli su na stepenice pred kućom, a parket, iako 
previše lašten, nije postao sjajniji. Sve to bijaše kao neko kućno znamenje za 
izbore koji su se pripremali u čitavoj Francuskoj. Često su stvari duhovite 
koliko i ljudi. To je dokaz u prilog okultnih znanosti. 

Stari sluga pukovnika Gigueta, brata gospođe Marion, završavao je s 
brisanjem prašine koja se uvukla u parkete tokom zime. Sobarica i kuharica 
koncem mjeseca travnja 1839, oko deset sati ujutro, salon gospođe Marion, 
udovice bivšega glavnog poreznika okruga Aube, imao je neobičan izgled. Od 
svega pokućstva bile su u njemu samo još zavjese na prozorima, garnitura 
na kaminu, luster i čajni stolić. Obisonski sag, skinut već petnaest dana 
ranije, iznijeli su na stepenice pred kućom, a parket, iako previše lašten, nije 
postao sjajniji. Sve to bijaše kao neko kućno znamenje za izbore koji 
donosile su stolice iz svih soba kuće i slagale ih u vrtu brzinom u kojoj se 
ogledalo oduševljenje jednako njihovoj odanosti. 

Treba da kažemo da su stabla već bila prelistala, a kroz lišće se 
nazrijevalo nebo bez oblačka. I staklena vrata i oba prozora ovog salona u 
obliku pačetvorine su otvorena, jer je već bilo proljeće i svibanjsko je sunce 
grijalo. 

Pokazujući dvjema ženama unutrašnjost salona, stara im gospođa naredi 
da razmjeste stolice u četiri reda i između njih ostave prolaz od oko tri stope. 
Doskora je u svakom redu bilo deset različitih stolica. Niz stolica pružio se 
duž prozora i staklenih vrata. Na drugom kraju salona gospođa Marion 
postavi tri naslonjača iza čajnog stolića, pokrivena zelenim sagom, i na nj 
metne zvonce. 

Stari pukovnik Giguet. stiže na to bojno polje baš kad je njegova sestra 
izmišljala kako da ispuni prazni prostor s obje strane kamina te je naredila 
da se iz predsoblja donesu dvije klupice, premda je njihova baršunasta 
presvlaka bila izlizana jer nije bila izmijenjena već dvadeset i četiri godine. 

— Ima mjesta za sedamdeset osoba — rekne ona pobjedonosno bratu. 

— Eh, kad bismo imali sedamdeset prijatelja! — odgovori pukovnik. 

— Ako sad, pošto smo kroz dvadeset i četiri godine primali svake večeri 
društvo grada Arcisa sur Aube, u ovoj prilici izostane samo jedan od naših 
stalnih posjetilaca!... — rekne stara gospođa prijeteći. 

— Ajde, ajde — odgovori pukovnik sliježući ramenima i prekidajući sestru, 
— nabrojit ću vam desetoricu koji ne mogu ili ne smiju doći. Najprije — 
rekne brojeći na prstima — Antonin Goulard, potprefekt, jedan! Državni 


tužilac Frederic Marest, dva Gospodin Olivier Vinet, njegov zamjenik, tri! 
Gospodin Martener, istražni sudac, četiri! Mirovni sudac. ... 

— Nisam toliko glupa — rekne stara gospođa prekidajući ga — da bih 
mislila kako će ljudi od položaja prisustvovati sastanku kome je cilj da dade 
jednog poslanika više opoziciji.... Uza sve to Antonin Goularđ, Simonov drug 
iz djetinjstva i škole, bit će vrlo zadovoljan ako Simon postane poslanikom 
jer... 
— Čujte, sestro, ostavite da taj posao obavimo mi muškarci.... Ali, gdje je 
Simon? 

— Oblači se — odgovori ona. — Dobro je učinio što nije doručkovao jer je 
vrlo nervozan, i premda je naš mladi odvjetnik navikao da govori na sudu, 
boji se ovog sastanka kao da će se tu naći pred neprijateljima. 

— Vjere mi! često sam morao stajati pod vatrom neprijateljskih baterija i 
tijelo bi mi zadrhtalo, ali U duši nisam nikad osjetio straha, no kad bih 
morao da stojim ovdje — rekne stari vojnik postavivši se uz čajni stolić — i 
da gledam tih četrdeset građana koji će sjedjeti preda mnom zinuvši od 
čuda, očiju uperenih u mene, očekujući zvučne i korektne riječi, oznojio bih 
se prije nego što bih izustio prvu riječ. 

— A ipak će trebati, dragi oče, da se potrudite zbog mene — rekne Simon 
Giguet ulazeći kroz mali salon — jer ako u našem okrugu postoji čovjek čija 
riječ vrijedi, to ste sigurno vi. 1815.... 

— 1815. — rekne divno očuvani starčić — nije trebalo da govorim, 
jednostavno sam sastavio proglas na koji se odazvalo dvije tisuće ljudi za 
dvadeset i četiri sata. Jedno je ako svojim imenom potpišeš proglas koji će 
čitati cijeli okrug, a sasvim drugo ako govoriš na skupštini. Na tom je poslu i 
sam Napoleon propao. Za vrijeme Osamnaestog brumaira govorio je same 
gluposti u Vijeću pet stotina. 

— Napokon, dragi moj oče — nastavi Simon — radi se o cijelome mom 
životu, o mome bogatstvu, o mojoj sreći.... Ta, gledajte samo jednu osobu i 
zamislite da govorite samo njoj.... izići ćete na kraj.... 

— Bože moj! ja sam tek stara žena — rekne gospođa Marion — ali u takvoj 
prilici i znajući o čem se radi, ta.... ja bih bila rječita! 

— Možda i suviše rječita! — rekne pukovnik. — A premašiti cilj ne znači i 
dostići ga. Pa, o čemu se, dakle, radi? — nastavi gledajući sina. — Već dva 
dana prid ajete toj kandidaturi neke primisli.... Ne bude li moj sin izabran, 
tim gore po Areis, to je sve. — Te riječi, dostojne oca, bile su u skladu s 
čitavim životom onoga koji ih je izrekao. Pukovnik Giguet, jedan od najviše 
cijenjenih oficira Velike armije bio je jedan od onih ljudi koji se odlikuju 
vanrednim poštenjem i velikom obzirnošću. Nikad se nije isticao, počasti su 
mu kasno stizale; tako je jedanaest godina bio običan artiljerijski kapetan u 
Gardi, bio je imenovan zapovjednikom bataljona tek 1813, a majorom 1814. 
Zbog svoje gotovo pretjerane privrženosti Napoleonu nije htio služiti 
Burbonima poslije prve abdikacije. Napokon, njegova vjernost 1815. bila je 
tolika te bi bio prognan da nije bilo grofa de Gondrevillea koji je dao izbrisati 
njegovo ime iz spiska i konačno uspio da mu izradi i penziju i čin 
pukovnika. 

Gospođa Marion, rođena Giguet, imala je i drugog brata, koji je postao 
žandarmerijskim pukovnikom u Troyesu, i ona je, tom prilikom, pošla s 
njime. Tu se udala za gospodina Mariona, glavnoga poreskog zakupnika 


Aube. 

Brat pokojnoga gospodina Mariona, poreskog zakupnika, bio je prvi 
predsjednik Carskog sudišta. Kao obični odvjetnik iz Arcisa on je za vrijeme 
Terora kupio pod svojim imenom posjed Gondreville za čuvenog Malina, 
narodnog poslanika okruga Aube. Stoga se Malim, postavši senatorom, i 
grofom, koristio svim svojim ugledom da se oduži obitelji Marion. 
Odvjetnikov brat je tako dobio mjesto glavnoga poreskog zakupnika u 
okrugu u doba kad je vlada, kako nije bilo kandidata, bila sretna što je 
našla nekoga tkoje bio spreman da se prihvati tako nezahvalne službe. 

Marion, glavni poreski zakupnik, naslijedio je imetak svoga brata 
predsjednika, a gospođa Marion postala baštinicom svoga brata, 
žandarmerijskog pukovnika. 1814. godine glavnoga poreskog zakupnika 
zadesila je nesreća. Umro je kad i Carstvo, ali je njegova udovica skupila 
petnaest tisuća rente od ostataka tih nagomilanih bogatstava. 
Žandarmerijski pukovnik Giguet ostavio je svoje imanje sestri kada je 
doznao za brak svoga brata artiljerca koji se, oko 1806., bio oženio jednom 
od kćeri nekoga bogatog bankara iz Hamburga. Zna se koliko se Evropa 
divila plemenitim vojnicima cara Napoleona! 

Budući da je bila gotovo propala, gospođa Marion se 1814. preseli u svoju 
postojbinu Arcis gdje kupi na Velikom trgu jednu od najljepših kuća u 
gradu. Njen položaj odaje da je to bila bivša sporedna zgrada dvorca. 
Naviknuta da. prima mnogo svijeta u Troyesu, gdje je gospodovao glavni 
poreski zakupnik, stade pozivati ugledne ličnosti liberalne stranke. Žena, 
naviknuta da vodi glavnu riječ u salonu, ne odriče se toga taiko lako. Od 
svih navika najteže se odričemo taštine. 

Pukovnik Giguet, koji bijaše najprijepristaša Napoleona, a zatim liberal, 
jer su se po nekakvoj čudnovatoj metamorfozi Napoleonovi vojnici gotovo svi 
oduševili za ustavni sistem, postade za Restauracije predsjednikom 
upravnog odbora Arcisa, Taj se odbor sastojaood bilježnika Grevina, njegova 
zeta Beauvisagea i Varleta mlađeg, prvog liječnika Arcisa, Grevinova šurjaka. 
O svima ovim ličnostima bit će govora u ovoj pripovijetki, koja je, na nesreću 
za našepolitičke prilike, isuviše istinita. 

— Ako naš dragi sin ne bude izabran — kaza gospođa Marion pošto 
pogleda u predsoblje i u vrt da vidi ne sluša li je tko — neće se oženiti s 
gospođicom Beauvisage. Brak s Cerilijom ovisi o njegovu uspjehu na 
izborima. 

— Cecilija? — kaza starac raskolačivši oči i pogledavši zapanjeno sestru. 

— Vi ste možda jedini u čitavom okrugu, dragi brate, koji ne mislite na 
miraz i baštinu gospođice Beauvisage. 


— Ona je najbogatija baštinica u cijelom okrugu — dometale Simon 
Giguet. 

— Ali, čini mi se da ne treba potcjenjivati ni moga sina — nastavi stari 
vojnik. — Vaš je baštinik, posjeduje imetak svoje majke, a i ja mu kanim 


ostaviti nešto više do samog imena. ... 

— To sve skupa ne iznosi ni trideset tisuća franaka rente; bilo je već više 
mladića s tolikim imetkom, a imali su i lijep položaj.... 

— Pa?... — upita pukovnik. 

— Odbili su ih! 

—A što hoće Beauvisage vi? — kaza pukovnik gledajući naizmjence 


sestru i sina. 

Može nam se činiti čudnim što pukovnik Giguet, brat gospođe Mariom, 
nije znao za takve događaje i činjenice kad se kod nje arcisko društvo 
sastajalo svakog dana kroz dvadeset i četiri godine i kad bi se u njezinu 
salonu saznale sve vijesti, sva ogovaranja i sve klevete okruga, a tu su 
možda i nastajale; ali njegova će neupućenost biti prirodna čim primijetimo 
da je ovaj plemeniti ostatak Napoleonovih falanga lijegao i ustajao s 
kokošima, kao svi starci koji hoće da što dulje požive. On nije, dakle, nikada 
prisustvovao intimnim razgovorima. U provinciji postoje dvije vrste 
razgovora: onaj koji se vođi službeno, kad se svi sakupe, igraju karata i 
ćeretaju, i onaj koji se potiho kuha kao pažljivo pripremljena juha, kad uz 
kamin ostaju samo tri do četiri povjerljiva prijatelja koji nikad ne ponavljaju 
ono što se priča, osim kod kuće kad se nađu s tri ili četiri druga pouzdana 
prijatelja. 

Pukovnik je živio gotovo izvan društva već devet godina, otkad su njegovi 
politički nazori odnijeli pobjedu. Ustajao bi uvijek u zoru, bavio se 
vrtlarstvori.. Obožavao je cvijeće, ali je gajio samo ruže. Huke su mu bile 
crne kao u vrtlara jer se u vrtu bavio oko: gredica. Gredice! ta ga je riječ 
podsjećala na čete šareno obučenih vojnika, poredanih na bojnom polju. 
Razgovarao bi uvijek s vrtlarskim pomoćnikom i zalazio malo u društvo koje 
je viđao tek povremeno, osobito za posljednje dvije godine. Jeo je samo 
jedanput na dan za zajedničkim stolom, i to uveče jer je ustajao suviše rano 
a da bi mogao doručkovati sa sinom i sestrom. Velikim trudom pukovnik je 
uspio odgojiti glasovitu ružu Giguet, koju dobro poznaju svi ljubitelji toga 
cvijeta. Starca, koji je postao domaći idol, pokazivali su, kao što možemo 
zamisliti, u svečanim prilikama. Neke obitelji imaju takvog poluboga i njime 
se diče kao nekom titulom. 

— Sve mi se čini — odgovori gospođa Mariotn bratu — da poslije Julske 
revolucije gospođa Beauvisage želi da živi u Parizu. Kako mora ostati ovdje 
dok joj je otac na životu, prenijela je svoje ambicije na budućeg zeta, i lijepa 
gospođa sanjari o sjaju političkog života. 

— Zar voliš Ceciliju? — upita pukovnik sina. 

— Da, dragi oče. 

— Sviđaš li joj se? 

— Mislim, dragi oče; ali radi se o tom da se svidim i majci i djedu. Premda 
stari Grevin hoće da = imele, moj izbor, ipak bi se gospođa Beauvisage 
odlučila za mene jer će se ponadati da će mnome moći vladati po svojoj volji 
i da će biti ministrom mjesto mene.... 

— Ah, zgodne li šale! — poviče gospođa Marion. — A za koga nas ona 
smatra? 

— Koga je odbila? — upita pukovnik sestru. 

— U posljednja tri mjeseca Antonin Goulard i carski tužilac, gospodin 
Frederic Marest, dobili su nejasan odgovor koji znači sve, samo ne: da! 

— Oh, Bože moj! — kaza starac podigavši ruke — u kakvim vremenima 
živimo! Ta Cecilija je tek kćerka trgovca pletenom robom i unuka zakupnika. 
Zar gospođa Beauvisage hoće da joj bude zetom jedan de Cing-Cygne. 

— Dragi brate, ne rugajte se Beauvisageo-vima. Cecilija je tako bogata da 
može birati muža svuda, čak i u krugu kome pripadaju Cing-Cygneovi. 
Čujem zvonce koje najavljuje dolazak birača, ostavljam vas i vrlo žalim što 


neću moći slušati što se bude govorilo.... 

Premda je 1839. godina, u političkom pogledu, vrlo daleka od 1847, još 
se i danas sjećamo izbora koji doveđoše do koalicije!3, kratkotrajnog 
pokušaja koji je poduzela Skupština da ostvari prijetnju i zavede 
parlamentarnu vladu. To je bila prijetnja a la Cromwell koja bi, bez čovjeka 
Cromwellova tipa, završila samo pobjedom današnjeg sistema, u kojem 
Skupština i ministri nalikuju drvenim lutkama što ih pomiče vlasnik 
kazališta Guignolet na veliko zadovoljstvo zapanjenih prolaznika. 

Okrug Arcis-sur-Aube nalazio se tada u čudnom raspoloženju; ljudi su 
mislili da mogu slobodno birati poslanika. Od 1816. do 1836. tu su uvijek 
birali na.ineotesanijega govornika ljevice, jednoga od sedamnaestorice onih 
koje je liberalna stranka nazivala velikim građanima, i napokon čuvanoga 
Franju Kellera od tvrtke ,Keller i braća", zeta grofa de Gondrevillea, 
Gondreville, jedan od najljepših posjeda Francuske, leži na četvrt milje od 
grada. Taj bankar, nedavno imenovan grofom i članom gornjeg doma, 
namislio je bez sumnje da sinu, kome je tada bilo trideset godina, prepusti 
izbornonasljedstvo kako bi i cn jednoga dana mogao postati per. 

Kad je Charles Keller, zapovjednik eskadrona u Glavnom štabu i jedan od 
ljubimaca kraljevskog princa, postao vikont, pripadao je dvorskoj stranci u 
koju su se uvukli novopečeni plemići. Vrlo bogati i hrabri mladić, zapažen 
zbog odanosti novoj dinastiji, unuk grofa de Gondrevillea i nećak maršalice 
de Carigliano, imao je sjajne izglede za buđućnost, ali je za taj izbor, toliko 
potreban zbog njegovih daljnih uspjeha, trebalo prebroditi velike teškoće. 

Otkad je stupila na vlast građanska, klasa, Arcis je osjećao nejasnu želju 
za nezavisnošću. Stoga je zadnje izbore Franje Kellera bila omela nekolicina 
republikanaca čije crvene kape i razbarušene brade nisu suviše prestrašile 
građane Arcisa. Koristeći se raspoloženjem okruga, radikalni kandidat uspio 
je sakupiti trideset do četrdeset glasova. Neki stanovnici, povrijeđeni što se 
njihov grad smatra stranačkom kulom opozicije, priključe se demokratima, 
premda su sami bili protivnici demokracije. U Francuskoj se kod brojenja 
izbornih glasovnica stvaraju neki političko-kemijski spojevi koji iskreću 
naglavce zakone afiniteta. Dakle, izbor mladoga zapovjednika Kellera godine 
1834, pošto su birali njegova oca kroz dvadeset godina, značio bi pravo 
izborno ropstvo protiv kojega se bunio, ponos nekolicine obogaćenih građana 
koji su smatrali da nisu manje vrijedni ni od gospodina Malina, grofa de 
Gondrevillea, ni od bankara, braće Keller, ni od Cing-Cygneovih, pa čak ni 
od kralja Francuza! Stoga su brojni pristaše staroga Gondrevillea, svemoćna 
čovjeka u okrugu Aube, očekivali nov dokaz njegove toliko puta iskušane 
spretnosti. Da ne ugrozi utjecaj svoje obitelji u okrugu, stari će državnik bez 
sumnje predložiti kao kandidata domaćeg čovjeka, koji će prepustiti svoje 
mjesto Charlesu Kelleru, prihvativši kakvu javnu službu; parlamentarni 
slučaj prema kome izabranik naroda može ponovo biti izabran. 

Kad je Simon Giguet nastojao da sazna što misli o izborima vjerni grofov 
prijatelj bivši javni bilježnik Grevin, starac mu odgovori da će, i ne 
poznavajući namjere grofa de Gondrevillea, biti za Charlesa Kellera i da će 
upotrijebiti sav svoj utjecaj da on bude izabran. Čim se u Arcisu saznalo, za 
odgovor staroga Grevina, pojavio se protiv njega otpor. Za trideset godina 
svoga bilježnikovanja, ovaj Aristid iz Chain pagne uživao je povjerenje 
građana i bio arsiskim načelnikom od 1304. do 1814. i za Sto dana; 


opozicija ga je bila prihvatila kao vođu do pobjede 1830, kada. je odbio 
načelničku čast navodeći kao razlog visoku starost; grad je bio izabrao za 
načelnika, da mu dokaže svoju naklonost, njegova zeta, gospodina 
Beauvisagea. Ipak se građani pobune protiv njega, a neki ga mladići čak 
Okrivljavahu da naklapa koješta. Pristaše Simoina Gigueta obratiše se 
Phileasu Beauvisageu i predobiše ga tim lakše što je pokazivao nezavisnost 
koja se izrodila u hladnoću, premda nije bio u lošim odnosima s tastom. To 
mu je dopuštao lukavi tast, videći u tome odličan način da utječe na grad. 

Gospodin načelnik, koga su prethodnog dana upitali o tome na javnome 
mjestu, izjavio je da bi radije izabrao prvog na spisku kandidata Arcisa nego 
da glasa za Charlesa Kellera, koga, uostalom, vrlo cijeni. 

— Arcis neće više biti stranačka kula! — reče — ili ja selim u Pariz. 

Polaskajte trenutačnim strastima i postat ćete svuda junakom, čak i u 
Arcisu. 

— Gospodin načelnik — govorilo se — pokazao je dokraja čvrstinu svoga 
značaja. 

Ništa se ne širi brže od zakonske pobune. Iste večeri gospođa Marion i 
njeni prijatelji organizirali su za slijedeći dan. sastanak nezavisnih birača, u 
korist Simona Gigueta, pukovnikova sina. Taj je dan upravo počinjao i unio 
u čitavu kuću veliki nered, jer su primali prijatelje na čiju su nezavisnost 
računali. 

Simon Giguet, predodređeni kandidat gradića koji je želio da imenuje 
jednoga od svojih sinova, odmah je, kako se vidi, iskoristio ovo uzbuđenje da 
postane predstavnikom potreba i interesa naroda Champagne. A ipak je grof 
de Gondreville pribavio obitelji Giguet sav ugled i bogatstvo. No, ima li 
osjećaja kad su izbori u pitanju? 

Ovaj je prizor zapisan za pouku onim nesretnim zemljama koje ne 
poznaju prednosti narodnog predstavništva i koje, prema tome, ne zmaju da 
pod cijenu građanskih ratova i žrtava a la Brutus neki gradić dobiva 
poslanika! Divan i prirodan prizor, s kojim se može uporediti samo porođaj; 
isti napori, ista prljavština, iste teške boli, ista. pobjeda! 

Netko će zapitati kako je jedinac s priličnim imetkom mogao postati, kao 
Simon Giguet, običan odvjetnik u gradiću kome su odvjetnici nepotrebni. 
Sada je potrebno da kažemo koju riječ o kandidatu. Pukovnikova je žena, 
koja je umrla 1814, rodila od 1806. do 1813. troje djece, od kojih je 
najstarije, Simon, nadživjelo mlađu braću. Jedan je od njih umro 1818. a 
drugi 1825. Dok Su mu braća živjela, Simona su odgajali kao čovjeka koji 
treba da ima unosno zvanje. Kad je ostao sam, zadesi ga nesreća. Gospođa 
Marion računala je da će njen nećak dobiti nasljedstvo svoga djeda, bankara 
iz Hamburga, ali taj Nijemac umre 1826. ostavivši svome unuku Giguetu 
samo dvije tisuće franaka rente. Vrlo plodni bankar ublažavao je svoje 
poslovne brige uživanjem u očinstvu; i tako je podupirao obitelji druge svoje 
djece, njih jedanaestero, obitelji koje su živjele kraj njega, koje su mu dale 
naslutiti, s priličnom vjerojatnošću uostalom, da će Simon Giguet biti bogat. 

Pukovniku je bilo stalo da njegov sin izabere samostalno zvanje. Evo 
zašto: za vrijeme Restauracije Giguetovi nisu mogli očekivati nikakve 
naklonosti od vlasti. Sve da Simon i nije bio sin žestokog bonapartiste, ipak 


de Cing-Cygne zbog uloge koju su Giguet, žanđarmerijski pukovnik, i 


Marionovi, uključujući i gospođu Marion, odigrali kao svjedoci koji su teretili 
optužene u čuvenom procesu protiv gospode de Simeuse. Ovi su bili osuđeni 
1805. kao krivci zbog otmice grofa de Gondrevillea, tada senatora, a u tome 
su bili potpuno nevini. Taj je predstavnik naroda bio oteo imetak obitelji de 
Simeuse, a nasljednike su smatrali krivima za taj zločin u vrijeme kad je 
prodaja narodnih dobara bila potpuno zakonita. (Vidi: Mračna afera.) 

Grevin ne bijaše samo jedan od najvažnijih svjedoka već i jedan od 
najvatrenijih kolovođa u ovoj aferi. Taj je kriminalni proces još uvijek 
razdvajao okrug u dvije stranke, od kojih je jedna smatrala da su Osuđeni 
nevini i prema tome bila uz obitelj de Cing-Cygne, a druga za Gondrevillea i 
njegove pristaše. 

Premda se za vrijeme Restauracije grofica de Cing-Cygne poslužila 
utjecajem koji je stekla povratkom Burbona na vlast, da vlada po svojoj volji 
u okrugu, grof de Gondreville znao je održati u ravnoteži prevlast Cing- 
Cygneovih svojim tajnim utjecajem na liberalce okruga preko Grevina, 
pukovnika Gigueta, svoga zeta Kellara, koga su uvijek birali za gradskog 
poslanika protiv volje Cing-Cygneovih, i napokon uplivom koji je zadržao u 
Krunskom vijeću do kraja života Lotosa XVIII. Tek po smrti ovoga kralja 
grofica de Cing-Cygne mogla je postići da Michu bude imenovan 
predsjednikom prvostepenog suda u Arcisu. Stalo joj je bilo da to mjesto 
ishodi sinu nadstojnika koji je poginuo na stratištu u Trovesu kao žrtva 
odanosti prema obitelji Simeuse i čiji je portret krasio njen salon i u Parizu i 
u Cing-Cygneu. Do 1823. grof de Gondreville mogao je da spriječi Michujevo 
imenovanje. Upravo na savjet grofa de Gondrevillea pukovnik Giguet 
poduzme sve da mu sin postane odvjetnikom. Simoin se to više isticao u 
okrugu što je bio jedini odvjetnik, jer su u tim malim mjestima opunomoćeni 
zastupnici sami branili optužene pred sudom,. Simon je imao nekoliko 
sjajnih uspjeha u vrhovnom sudu oblasti, ali su. mu se, usprkos tome, 
izrugivali Frederic Marest, kraljevski tiužilac, Olivier Vinet, njegov zamjenik 
u sudu, i predsjednik Michu, tri najjače glave u sudu. koji će biti važne 
ličnosti u izbornoj drami čiji se prvi čin spremao. 

Simon Giguet, kao uostalom gotovo svi ljudi, znao je često ispasti vrlo 
smiješan. Osluškivao bi sam sebe kako govori, uzimao bi riječ u svakoj 
prigodi, opširno bi i suho pričao, a to je visoka buržoazija u gradu smatrala 
rječitošću. Jadni je mladić bio od onih dosadnih ljudi koji hoće da tumače 
sve, pa čak i najjednostavnije stvari. Tumačio je kišu, tumačio je uzroke 
julske revolucije. Tumačio: je i neobjašnjive stvari: tumačio je Louis- 
Philippea, tumačio je gospodina Odilona Barrota, tumačio je gospodina 
Thiersa, tumačio je istočne sporove; tumačio je Champagnu, tumačio je 
godinu 1789, tumačio je carinsku tarifu i humanitarizam, magnetizam i 
uštede civilne liste. 

Taj mršavi mladić, nezdrave boje lica, visoka stasa, koji je svjedočio o 
njegovoj praznoj ništavosti jer rijetko kada visok čovjek ima velike 
sposobnosti, vrijeđao je puritanstvo pristaša krajnje ljevice, ionako suviše 
usiljenih poput licemjera koji moraju da prikrivaju svoje spletke. Nosio je 
uvijek crno odijelo i bijelu kravatu koja se spuštala niz prsa. Činilo se da mu 
je lice u tuljčiću od bijela papira, jer je još uvijek nosio košulju s visokim 
uškrobljenim ovratnikom, koji je moda na svu sreću odbacila. Činilo se da 
su mu uvijek hlače i odijela preširoka. Imao je ono nešto što se u provinciji 


naziva dostojanstvom, to jest držao se ukočeno i bio je dosadan. Antonin 
Goulard, njegov prijatelj, objeđivao ga je da oponaša gospodina Dupina. 
Doista, nosio je proste cipele i čarape od grube crne svile. Simon Giguet nije 
sumnjao u svoj izbor zbog ugleda svoga starog oca i tetkina utjecaja na 
gradić čiji su najugledniji stanovnici posjećivali njen salon već dvadeset i 
četiri godine, a i zbog toga što je imao rentu od oko deset tisuća franaka 
pored prihoda od svoje advokatske kancelarije i nade da će jednoga dana 
naslijediti tetkin imetak. 

Ipak prvi znak zvonca, koje je najavljivalo dolazak najutjecajnijih birača, 
odjekne u srcu častoljubiva čovjeka izazivajući u njemu neodređeni strah. 
Simon nije u sebi potcjenjivao ni sposobnosti ni golemu spretnost staroga 
Grevina, ni sav ugled koji će ministarstvo upotrijebiti da podupre 
kandidaturu mlada i hrabra oficira koji je tada bio u Africi, odana 
kraljevskom iprincu, sina jednoga od bivših velikih građana Francuske i 
nećaka jedne maršali ce. 

— Čini mi se — rekne ocu — da mi zavija u utrobi. Ispod želuca osjećam 
nekakvu otužnu toplinu koja me uznemiruje. 

— I najstariji vojnici — odgovori pukovnik — osjećali su slično uzbuđenje 
kad bi, na početku bitke, top počeo rikati. 

— Što će tek biti u Skupštini? — reče odvjetnik. 

— Grof de Gondreville bi nam pričao — odgovori stari vojnik — da se 
ponekom govorniku dešavaju ovakve neprilike koje su za nas, stare vojnike, 
značile početak bitke. To sve zbog ispraznih riječi. Napokon, kad hoćeš da 
budeš poslanik — reče starac slegnuvši ramenima — a ti budi! 

— Dragi oče, pobjeda je Cecilija! Cicili ja znači golemo bogatstvo! Danas 
veliko bogatstvo znači moć. 

— Ah, kako stu se vremena promijenila! Za Carstva si morao biti hrabar! 

— Svako se razdoblje dade izraziti jednom riječi! — rekne Simon ocu, 
ponavljajući primjedbu staroga grofa de Gondrevillea koja dobro ocrtava 
toga starca. Za Carstva, kad su htjeli ubiti nekog čovjeka, govorili bi: 
, Kukavica je!" Danas se kaže: ,Lupež je!" 

— Jadna Francuska! dokle su te doveli!... — poviče pukovnik. — Idem u 
vrt k ružama. 

— Oh, ostanite, dragi oče! Vi ste ovdje glavni! 

Načelnik, gospodin Phileas Beauvisage, dođe prvi u pratnji nasljednika 
svoga tasta, najzaposlenijega javnog bilježnika u cijelome gradili, Achillea 
Pigoulta, unuka nekog starca koji je bio mirovni sudac u Arcisu za vrijeme 
Revolucije, za Carstva i prvih dana Restauracije. 

Achille Pigoult, čovjek od oko trideset i dvije godine, bio je osamnaest 
godina pero voda kod staroga Grč vina i nije imao izgleda da će postati 
javnim bilježnikom. Njegov otac, sin gradskoga mirovnog suca, koji je 
navodno umro od srčane kapi, imao je neprilika u poslovanju. 

Grof de Gondreville, s kojim je stari Pigoult bio u prijateljstvu od 1793, 
uzajmio je novac od neke jamčevine i tako omogućio unuku mirovnog suca, 
koji je vodio prvu istragu u procesu Simeuse, da kupi Grevinovu pisarnicu. 
Achille se nastani na Crkvenom trgu, u kući grofa de Gondrevillea, koju mu 
je taj francuski per iznajmio za tako male pare da je bilo očito koliko je 
lukavome političaru bilo stalo da uvijek ima u šaci prvoga gradskog javnog 
bilježnika. 


Mladi Pigoult, nizak, mršav čovjek čije su oči, kako se činilo, prodorno 
gledale kroz zelene naočari što nisu nimalo ublažavale njegov zlobni pogled, 
poznavao je sve interese svoga kraja i stekao u poslovanju stanovitu lakoću 
izražavanja. Stoga su ga smatrali podrugljivcem, a on bi jednostavno (neke 
stvari izražavao duhoviti je nego domaći u svojim razgovorima. Javni 
bilježnik, još neženja, nadao se da će blagonaklonošću svoja dva zaštitnika 
sklopiti bogat brak. Stoga se odvjetnik Giguet hoćeš-nećeš začudio kad je 
opazio Achillea pored gospodina Phileasa Beauvisagea. Javni bilježnik, kome 
je lice bilo tako puno ožiljaka od malih boginja da se činilo kao prekriveno 
spletom bijelih mrežica, bio je savršen kontrast krupnome liku gospodina 
načelnika čije je lice naličilo na pun veseo mjesec. Glatko i rumeno lice još je 
više isticalo odraz dražesnog smiješka koji nije potjecao iz duševnog 
raspoloženja nego od naročito oblikovanih usana što daju licu izraz lutkico. 
Phileas Beauvisage bio je toliko zadovoljan sam sa sobom da se uvijek i u 
svakoj prilici svima smiješio. Njegove bi se usne smiješile i pri pogrebu. 
Živost koju su odavale njegove plave i djetinjaste oči nije se kosila s tim 
vječnim i nepodnosivim smiješkom. To su unutarnje zadovoljstvo ljudi 
smatrali dobroćudnošću i prijatnošću, to više što je Phileas stvorio poseban 
način izražavanja pretjeranom upotrebom uljudnih izraza. Uvijek se obraćao 
sa čast mi je; svakom pitanju o zdravlju koje se odnosilo na odsutne osobe 
pridodavao bi pridjeve: drag, dobar, odličan. Razmetao se izrazima saučešća 
ili čestitanja povodom kakve male nevolje ili sitne sreće u životu. Tako je 
mnoštvom  otrcanih fraza  prikrivao svoju nesposobnost, apsolutno 
pomanjkanje obrazovanosti, slabost karaktera, što se može izraziti tek malo 
zastarjelom riječi vjetrokaz. 

Umirite se! Ovom je vjetrokazu služila kao osovina lijepa gospođa 
Beauvisage, Severina Grevin, žena slavna u čitavu okrugu. Kad Severina 
doznade za ono što je bila nazvala nerazboritošću povodom izbora, rekne mu 
istoga dana: ,Niste loše učinili praveći se nezavisnim, ali na sastanak kcd 
Giguetovih ići ćete samo u pratnji Achillea Pigoulta, kome sam rekla da dođe 
po vas." Nije li time što je udesila da Pigoult otprati Beauvisagea k 
Gigeutovima našla načina da na sastanak uvede uhodu Gondrevilleove 
stranke? Stoga možemo zamisliti koliko se u tom času namršti puritansko 
Simonovo lice kad je morao da lijepo primi stalnog posjetioca tetkina salona, 
utjecajna birača u kome tada vidje neprijatelja. 


— Ah! — reče u sebi — krivo sam učimo što sam odbio da mu budem 
jamac kad je totražio! Stari Gondreville je pametniji od mene... 

— Dobar dan, Achille — reče neusiljeno — vi ćete mi zadati mnogo 
muke!... 


— Ne vjerujem da je vaš sastanak urota protiv nezavisnosti našega 
glasanja — odgovori javni bilježnik. — Ne igramo li otvoreno? 

— Otvoreno! — ponovi Beauvisage. I načelnik se stade bezizražajno 
smijati kao izvjesne osobe koje na taj način završavaju svaku rečenicu; to bi 
se moglo nazvati starom pjesmom konverzacije. Zatim gospodin načelnik 
zauzme svoj treći mačevalački obrambeni stav, uspravi se, okrene 
sugovorniku bok, ruke prekriži na leđima. Nosio je crni kaput i hlače i 
krasan prsluk, tako otkopčan da su se vidjela dva dijamantna puceta, 
vrijedna više tisuća franaka. — Borit ćemo se, a ipak ćemo biti dobri 
prijatelji — nastavi Phileas. — U tome i jest bit ustavnog vladanja! (He, he, 


he!) Tako ja zamišljam savez monarhije i slobode... (Ha, ha, ha!) 

Nato gospodin načelnik uzme za ruku Simona govoreći mu: — Kako ste, 
moj dobri prijatelju? Vaša draga tetka i naš poštovani pukovnik sigurno se 
osjećaju dobro kao i jučer... treba to barem pretpostaviti... (he, he, he!) — 
doda sa savršenim izrazom blaženstva na licu — možda su malo zabrinuti... 
Ah, doista, mladiću (sic: mladiću!), stupamo u politički život (ah, ah, ah!). To 
je vaš prvi korak... ne smijete uzmaknuti... velika je to odluka. Više volim da 
se u vrtlog skupštinskih strasti bacite vi nego ja (hi, hi, hi!), ma kako bilo 
ugodno osjećanje da čovjek oličuje u sebi četiristo pedeset treći dio suverene 
moći Francuske!... (hi, hi, hi!) 

Phileasov glas imao je ugodnu zvučnost i bio sasvim u skladu s oblim 
crtama njegova lica, svijetlo žute boje poput bundeve, s nezgrapnim leđima, 
sa širokim i izbečenim prsima. Taj glas, dubok po opsegu, postajao bi 
baršunast poput baritona, a kad bi se Phileas na kraju rečenice nasmijao, 
dobijao bi srebmast prizvuk. Da je Bog htio postaviti u zemaljski raj nekog 
provincijalca, kako bi popunio primjerke rase, ne bi bio mogao stvoriti ljepši 
i potpuniji uzorak od, Phileasa Beauvisagea. 

— Divim se požrtvovnosti ljudi koji mogu da se upuste u buran politički 
život... (he, he, he!), treba za to živaca, a ja ih nemam. Tko bi nam, bio rekao 
1812. ili 1813. da ćemo doći do toga... Ja lično mislim da je sve moguće u 
ova vremena kad asfalt, kaučuk, željeznioe i para mijenjaju izgled zemlje, 
mijenjaju kapute i razdaljine, (he, he, he!) 

Ove posljednje riječi Phileas je obilato popratio smijehom. Tako bi obično 
začinjao masne šale koje bi pričao na radost građana. Njegov smijeh ćemo 
obilježiti u zagradama. Popraćao je taj smijeh naročitom kretnjom: stisnuo bi 
desnu šaku i turao je u zaokruženi dlan lijeve ruke, tarući je radosno. Tu bi 
majstoriju izvodio smijući se u mnogim prilikama kad bi smatrao da je 
izrekao neku naročitu dosjetku. Možda je suvišno istaći da su Phileasa 
smatrali u gradu prijaznim i krasnim čovjekom. 

— Nastojat ću — odgovori Sirnon Giguet — da dostojno zastupam... 

— Šampanjske ovce — upadne živo Achille Pigoult prekidajući prijatelja. 

Kandidat proguta šutke podrugljivu primjedbu jer je morao otići u susret 
novim biračima. 

Jedan od njih bijaše gazda Muleta, najbolje gostionice u gradu, koja se 
nalazi na Velikom trgu, na uglu ulice Brienne. Taj poštovani gostioničar, 
imenom Poupart, oženio se sestrom sluge grofice de Cing-Cygne, čuvenog 
Gotharda, jednoga od učesnika kriminalnog procesa. U svoje vrijeme taj je 
Gothard bio riješen. Premda je Poupart bio vrlo odan obitelji Cing-Cygne, 
njega je već dva dana sluga pukovnika Gigueta tako uporno i spretno 
ispitivao da je gostioničar mislio kako će skuhati poparu neprijatelju Cing- 
Cygneovih ako upotrijebi svoj utjecaj da Simon Giguet pobijedi. Upravo je 
razgovarao u tom smislu s ljekarnikom, imenom Fromaget, koji je jedva 
čekao da spletkari protiv Kellerovih s razloga što nije bio dobavljač dvorca de 
Gonžđreville. 

Ta dva predstavnika sitne buržoazije mogla su, po svojim vezama, 
predobiti stanoviti broj neodlučnih birača jer su davali savjete mnogim 
ljudima kojima političko mišljenje kandidata nije bilo važno. Stoga se 
odvjetnik prihvati Pouparta i prepusti ljekarnika Fromageta svome ocu, koji 
je došao da pozdravi već pristigle birače. 


Podinženjer okruga, općinski tajnik, četiri ovrhovoditelja, tri zastupnika, 
sudski pisar i pisar mirovnog suda, porezni i matični blagajnik, dva 
liječnika, Varletovi takmaci, Grevinov šurjak, mlinar, dva Phileasova 
pomoćnika, gradski knjižar i dvanaestak građana uđu jedan za drugim i 
prošetaju vrtom u skupinama, očekujući da se nađe toliko ljudi da bi 
sastanak mogaozapočeti. Napokon, u podne, pedesetak ljudi, obučenih u 
svečano ruho, a od kojih je većina došla iz, znatiželje da vidi lijepe salone o 
kojima se toliko govorilo u cijelom okrugu, posjedaše na stolice što je za njih 
bila pripremila gospođa Marion. Prozori su bili otvoreni, i doskora zavlada 
tako duboka tišina da se moglo čuti kako šušti svilena haljina gospođe 
Marion, koja nije mogla odoljeti želji da siđe u vrt i da stane na mjesto 
odakle je mogla čuti birače. Kuharica, sobarica i sluga ostadoše u 
blagovaonici. Bili sd uzbuđeni koliko i njihovi gospodari. 

— Gospođo — rekne Simon Giguet — neki iz ovog skupa žele da mome 
ocu iskažu čast i da mu ponude da predsjeda ovome sastanku; ali pukovnik 
Giguet mi je naložio da vam zahvalim i izrazim njegovu harno-st ma toj želji 
u kojoj o-n gleda nagradu za svoje usluge domovini. Mi se nalazimo u domu 
moga oca, on smatra svojom dužnošću da otkloni ovu funkciju i predlaže 
vam časna trgovca kome ste svojim glasovima dali najveću čast u gradu, 
gospodina Phileasa Beauvisagea. 

— Bravo! bravo! 

— Mislim da smo svi sporazumni s time da na ovome sasvim 
prijateljskom... ali potpuno slobodnom sastanku, koji ni u čemu ne šteti 
velikom pripremnom skupu gdje ćete interpelirati kandidate, gdje ćete 
ocijeniti njihove zasluge... da se ugledamo, kažem, u... ustavne forme 
izborne skupštine. 

— Tako je! — poviču svi u jedan glas. 

— Prema tome — nastavi Simon — čast mi je da, prema želji ove 
skupštine, zamolim gospodina načelnika da zauzme predsjedničko mjesto. 
— Phileas ustade, prođe kroz salon osjećajući kako crveni poput maka. 
Zatim, kad se našao za stolom, nije vidio pred sobom pedeset pari očiju nego 
pedeset tisuća svijeća i osjeti, kako sam kaza, da mu se grlo sasušilo. 


— Zahvalite! — reče mu tiho Simon. 
— Gospodo... — Nastade takav tajac da Phileas osjeti kako ga steže u 
crevima. 


— Što treba da kažem, Simone? — nastavi sasvim tiho. 

— No? — dobaci Achille Pigoult. 

— Gospodo — reče odvjetnik, neugodno dirnut nesmiljenom upadicom 
javnog bilježnika — čast koju iskazujete svom načelniku zatekla ga je, ali ga 
nije iznenadila. 

— Tako je — dometale Beauvisage — i suviše me dira pažnja mojih 
sugrađana a da se ne bih osjetio vanredno polaskanim. 

— Bravo! — povikne samo javni bilježnik. 

— Neka me đavo nosi ako me još jednom natjeraju da držim govore — 
rekne u sebi Beauvisage. 

— Hoće li gospoda Fromaget i Marcellot pristati da prebrojavaju glasove? 
— kaza Simon Giguet. 

— Pravilnije bi bilo — rekne Achille Pigoult listajući — da ovaj zbor sam 
izabere oba člana kako bismo se i u ovoj prilici pridržavali parlamentarnog 


postupka. 

— Tako je doista bolje — doda ljudina Mollot, sudski pisar. — U 
protivnom slučaju bilo bi samo komedija, i ne bismo bili slobodni. Zašto ne 
bismo onda i dalje sve radili po volji gospodina Simona? 

Simon šapne nekoliko riječi Beauvisageu, a ovaj ustane i izvali na jedvite 
jade: ,Gospodo!..." Ova se riječ mogla smatrati vanredno zanimljivom.. 

— Oprostite, gospodine predsjedniče — kaza Achille Pigoult — ali vaše je 
predsjedavati a ne diskutirati. 

— Gospodo, ako se već moramo... pridržavati parlamentarnih običaja — 
rekne Beauvisage kome je Simon šaptao — molit ću... poštovanoga 
gospodina Pigoulta... da dođe za ovaj stol da govori... — Pigoult se uputi 
prema čajnom stoliću, tu stane naslonivši se lagano prstima o njegov rub i 
pokaza svoju smionost govoreći neusiljeno, po prilici kao slavni gospodin 
Thiers. 

— Gospodo, nisam ja predložio da se ravnamo po parlamentarnom 
poslovniku jer sam do danas smatrao Skupštinu uistinu nedostižnom; ipak, 
vrlo sam dobro shvatio da skup od šezdeset i nekoliko šampainjskih prvaka 
mora da ima predsjednika, jer nema stada bez pastira. Da smo glasali tajno, 
siguran sam da bi naš poštovani načelnik bio jednoglasno izabran. To, što se 
opirao kandidaturi koju podržava njegova obitelj, pokazuje da ima 
građanske hrabrosti u najvišem stupnju, jer zna da se oslobodi najjačih 
spona, obiteljskih! Pretpostaviti domovinu obitelji zahtijeva toliki napor te 
uvijek moramo misliti, da bismo to postigli, kako nas sa svoga sjedišta Brut 
promatra već dvije tisuće petsto i nekoliko godina. Meštru Giguetu, kome ide 
zasluga što je pogodio naše osjećaje u pogledu izbora predsjednika, čini se 
prirodnim da nas vodi i pri izboru prebrojača glasova; ali prihvaćajući moju 
primjedbu smatrali ste da je bilo dosta jedanput, i imali ste pravo. Činilo bi 
se da se naš zajednički prijatelj, Simon Giguet, koji treba da se predstavi 
kao kandidat, ponaša kao gospodar, i tada bi u našim očima mogao izgubiti 
preimućstvo čednog stava koji je zauzeo njegov poštovani otac. No, što sada 
radi naš vrijedni predsjednik prihvaćajući način vođenja zbora koji mu je 
predložio kandidat? Oduzima nam slobodu! Pitam vas je li umjesno da nam 
predsjednik, koga smo izabrali, kaže da sjedanjem i ustajanjem izaberemo 
dva prebrojača glasova? Ovo je, gospodo, već izbor. A bi li naš izbor bio 
zaista slobodan? Možemo li ostati sjedeći pored svog susjeda? Da netko 
predloži mene, svi bi, mislim, ustali iz pristojnosti, i kako bi svatko ustao za 
svakoga, ne bi bilo izbora jer bi svi nužno birali sve. 

— Ima pravo — rekne svih šezdeset slušalaca. 

— Dakle, neka svaki od nas napiše na ceduljicu dva imena, i oni koji 
zauzmu mjesta pokraj gospodina predsjednika, moći će se smatrati ponosom 
društva; imat će pravo da zajedno g, gospodinom predsjednikom odluče o 
većini, kad se budemo sjedanjem i ustajanjem izjašnjavali o odlukama koje 
treba donijeti. Mi smo ovdje, mislim, zato da obećamo kandidatu snage 
kojima svaki od nas raspolaže za pripremni zbor kome će prisustovati svi 
birači okruga. Izjavljujem da je ovaj čin ozbiljan. Ne radi li se o četiristotom 
dijelu vlasti, kako: je prije kratkog vremena tim povodom rekao gospodin 
načelnik, duhovit kao što on to zna i što mi uvijek cijenimo? 

Pukovnik Giguet rezao je na trake list papira, a Simon posla po pero i 
tintarnicu. Sastanak bude prekinut. Ova prethodna rasprava o formi već je 


bila duboko uzbudila Simona i pobudila pažnju šezdesetiorice sazvanih 
građana, Doskora stanu pisati ceduljice, a lukavi Pigoult uspije da progura 
gospodina Mollota, sudskog pisara, i gospodina Godiveta, blagajnika 
matičnog ureda. Izbor ove dvolice uznemiri nužno ljekarnika Framageta i 
zastupnika Marcellota. 

— Vi ste nam poslužili — rekne im Achille Pigoult — da pokažemo svoju 
nezavisnost; ponosite se više time što ste bili odbijeni nego da ste izabrani. 
— Svi se stanu smijati. Svi zašute kad Simon Giguet zatraži riječ od 
predsjednika koji se već oznojio. On skupi svu hrabrost da izusti: ,Riječ ima 
gospodin Simon Giguet." 

— Gospodo — kaza odvjetnik — dopustite mi da zahvalim gospodinu 
Achilleu Pigoultu koji, premda je naš sastanak sasvim prijateljski... 

— To je pripremni zbor velikoga pripremnog zbora — reče zastupnik 
Marcellot. 

— To sam baš htio da protumačim — odvrati Simon. — Zahvaljujem prije 
svega gospodinu Pigoultu što je na ovom sastanku uveo strogost 
parlamentarnih formi. Ovo je prvi put što će naš okrug upotrijebiti 
slobodno... 

— Slobodno? — dobaci Pigoult prekidajući govornika. 

— Slobodno! — poviče skup. 

— Slobodno — nastavi Simon Giguet — svoje pravo u velikoj izbornoj bici 
za Skupštinu; i kako ćemo za nekoliko dana imati sastanak kome će 
prisustvovati svi birači da ocijene zasluge kandidata, moramo se smatrati 
vrlo sretnima što se već ovdje, u manjem krugu, privikavamo kako se vode 
ovakve skupštine. Tako ćemo biti vještiji da odlučujemo o političkoj 
budućnosti grada, jer se danas radi o tom da nam grad bude važniji od 
obitelji, a cijeli kraj od pojedinca. 

Simon tada govoraše o izborima kroz posljednjih dvadeset godina. Iako je 
odobravao što su u prošlosti stalno birali Franju Kellera, kaza da je došlo 
vrijeme da se strese jaram obitelji Gondreville. Grad više ne smije biti ni feud 
liberalaca ni feud obitelji Cing-Cygne. U Francuskoj sada uzimaju maha 
napredne ideje koje Kellerov; ne zastupaju. Postavši vikont, Charles Keller 
pripada Dvoru i neće biti nezavisan; jer, predlažući ga ovdje kao kandidata, 
bilo je nekome mnogo više stalo da on naslijedi oca i časti pera nego. da 
bude nasljednik nekog poslanika itd., itd. Napokon, Simon izlazi pred svoje 
sugrađane obavezujući se da će zasjedati uz čuvenoga gospodina Odilon 
Barrota i da se neće nikad iznevjeriti slavnoj zastavi Progresa. 

Progres, riječ iza koje se tada skrivalo više lažnog slavoljublja nego ideja, 
jer je progres iza 1830. mogao biti zahtjev samo nekolicine izgladnjelih 
demokrata, dakle riječ ,progres" još je imala učinka u gradu i činila 
postojanima one koji su je uzimali kao lozinku. Tko je tvrdio da je napredan 
čovjek, proglasio se filozofom u svakoj stvari i puritancem u politici. Ljudi su 
se, dakle, izjavljivali pristalicama željeznice, nepromočive kabanice, 
kaznionica, drvene kaldrme, oslobođenja crnaca, štedionica, cipela bez šava, 
plinske rasvjete, asfaltnih pločnika, općeg prava glasa, smanjenja civilne 
liste, Napokon, to je značilo izjasniti se protiv ugovora od 1815., protiv 
starije grane kraljevske kuće, vjerolomnog Albiona, svih, dobrih ili loših, 
vladinih pothvata. Kao što se vidi, riječ progres može značiti i ne i da. To je 
značilo isticanje nove riječi liberalizam, nove parole za nove ambicije. 


— Ako sam dobro shvatio zašto smo ovamo došli — reče Jean Violette, 
tvorničar pletene robe koji je pred dvije godine kupio Beauvisageovu tvrtku 
— radi se o tom da se svi založimo svim svojim sposobnostima da gospodin 
Simon Giguet postane poslanikom mjesto grofa Franje Kellara. Ako svatko 
od nas namjerava da se u tom smislu udruži, treba da na to jednostavno 
kažemo samo da ili ne. 

— To znači prelaziti prebrzo na stvar! Politički poslovi ne vrše se tako, jer 
tada to više ne bi bila politika! — povika Pigoult, čiji osamdesetšestogodišnji 
otac uđe u dvoranu. — Moj predgovornik odlučuje o onome što bi, prema 
mome skromnom poznavanju stvari, moralo biti predmetom diskusije. 
Tražim riječ. 

— Riječ ima gospodin Achille Pigoult — kaza Beauvisage kojem napokon 
pođe za rukom da izrekne ovu frazu načelničkim i ustavnim dostojanstvom. 

— Gospodo, kad bi u građu postojala i jedna obitelj koja se ne bi smjela 
buniti protiv utjecaja grofa de Gondrevillea i Kellerovih, zar to ne bi morala 
biti ova?... Poštovani pukovnik Giguet je ovdje jedini koji nije osjetio 
posljedice senatorske vlasti jer sigurno nije ništa tražio od grofa de 
Gondrevillea. On ga je 1815. dao izbrisati iz spiska prognanika i pribavio mu 
penziju, koju uživa, a da se naš mnogopoštovani pukovnik, naša zajednička 
slava, nije ni maknuo... 

Svi poprate ovu primjedbu žamorom odobravanja. 

— Ali — nastavi govornik — grof je Marionove obasuo dobročinstvima. Da 
nije bilo njegova zagovora, pokojni pukovnik Giguet ne bi nikada bio 
zapovjednikom žandarmerije u Aubeu. Pokojni gospodin Marion ne bi 
nikada bio postao predsjednikom carskog sudišta da nije bilo podrške grofa, 
čijjim ču se dužnikom ja uvijek smatrati. Činit će vam se, dakle, prirodnim 
što sam na ovome skupu njegov branilac. Napokon, malo ima ljudi u našem 
okrugu kojima ta obitelj nije iskazala kakvo dobročinstvo... (Nastane buka.) 

— Kandidat dolazi ovamo da ga birači upoznaju — nastavi Achille žestoko 
— ija imam pravo da ispitujem njegov život prije nego mu dadem punomoć 
da me zastupa. Ali, neću da moj opunomoćenik bude nezahvalan, jer 
nezahvalnost je kao nesreća: jedna privlači drugu. Mi smo bili, kako kažete, 
odskočna daska Kellerovima, no ovo što sam čuo plaši me da ćemo postati 
odskočna daska Giguetovih. Živimo u vijeku pozitivnoga, zar ne? Pogledajmo 
kakve će biti posljedice izbora Simona Gigueta za naš okrug. Govore vam O 
neovisnosti? Simon, o kome loše govorim kao o kandidatu, moj je prijatelj, a 
i sviju vas koji me slušate, i lično će mi biti vrlo drago ako postane 
govornikom Ljevice i stane uz Garnier-Pagesa i Laffittea, ali kakve će koristi 
od toga imati naš okrug? Okrug će izgubiti podršku grofa de Gondrevillea i 
Keilerovih... I jedan i drugi su nam potrebni za idućih pet godina. Ako 
hoćemo da otpuste iz vojske nekoga momčinu koga su uzeli kod novačenja, 
odlazimo u posjetu maršalici de Carigliano. Koristimo se uplivom Kellerovih 
u mnogim stvarima u kojima se donose odluke na njihovu preporuku. Stari 
grof de Gondreville bio je uvijek spreman da nam učini kakvu uslugu. Čim je 
netko iz našega grada, može da uđe k njemu izravno, bez čekanja. Te tri 
obitelji poznaju sve obitelji iz grada... Gdje je bogatstvo obitelji Giguet i 
kakav će biti njezin utjecaj u ministarstvima?... Kakav ugled ima ona u 
privrednim krugovima Pariza? Ako bude trebalo mjesto našega dotrajalog 
drvenog mosta sagraditi kameni, hoće li oni dobiti od oblasti i države 


potreban novac?.... Ako izaberemo Charlesa Kellera, produžujemo saveznički 
i prijateljski ugovor od koga smo do danas imali samo koristi. Ako izaberemo 
moga dobrog i odličnog školskog druga, moga poštovanog, prijatelja Simona 
Gigueta, trpjat ćemo gubitke sve do časa dok on ne postane ministrom! 
Dovoljno poznajem njegovu skromnost te vjerujem da me neće opovrgnuti 
ako kažem kako sumnjam da će biti izabran!... (smijeh). Došao sam na ovaj 
zbor da se oprem činu koji smatram kobnim za naš okrug. Reći ćete mi da je 
Charles Keller pristaša dvorske stranke! Tim bolje! nećemo morati čekati dok 
se uputi u politička zbivanja, on poznaje probleme našega kraja i 
parlamentarne potrebe, spremniji je da postane državnikom negomoj 
prijatelj Simon koji ne uobražava sebi da je postao Pitt ili Talleyrand živeći u 
našem bijednom gradiću. 

— Danton se u njemu rodio!... — povikne pukovnik Giguet, bijesan na tu 
vrlo taonu dosjetku. 

— Bravo! — Ta je riječ značila odobravanje, šezdeset ljudi zapljeska. 

— Moj je otac vrlo duhovit — šapne Simon Beauvisageu. 

— Ne razumijem — rekne stari pukovnik koji se zajapuri i naglo ustade — 
da se povodom izbora izvlače veze koje nas spajaju s grofom de 
Gondrevilleom. Moj je sin dobio svoj imetak od majke, ništa nije tražio od 
grofa de Gondrevillea. Da grof i ne postoji, moj bi sin bio ono što jest: sin 
artiljerijskog pukovnika koji je postigao svoj čin hrabrošću i odvjetnik čije se 
uvjerenje nije promijenilo. Reći ću glasno i otvoreno grofu de Gondrevilleu: 
,Birali smo vašeg zeta kroz dvadeset godina; danas hoćemo da pokažemo 
kako smo postupali dobrovoljno kad smo ga birali, a sad predlažemo 
građanina našega grada da pokažemo kako stari duh od 1789, kome 
dugujete bogatstvo, živi uvijek u zavičaju Dantona, Malinovih, Grevinovih, 
Pigoultovih, Marinovih..." Eto! 

I starac sjedne. Tada nastane velika buka. Achille otvori usta da odgovori. 
Beauvisage, koji se ne bi bio osjećao predsjednikom da nije upotrijebio 
zvonce, pojača graju pozivajući na mir. Bila su tada dva sata. 

— Slobodan sam da primijetim poštovanom pukovniku Giguetu, čije 
osjećaje shvaćamo, da je samovoljno uzeo riječ, a to je protiv 
parlamentarnog običaja — rekne Achille Pigoult. 

— Smatram da nije potrebno da pozovem na red pukovnika — kaza 
Beauvisage — on je otac... — Nastane ponovo tišina. 

— Nismo došli ovamo da kažemo amen na sve što bi htjela gospoda 
Giguet, otac i sin — poviče Fromaget. 

— Ne, ne! — zaviče skup. 

— Stvar se loše razvija! — rekne gospođa Marion kuharici. 

— Gospodo — nastavi Achille — ograničujem se na to da kategorički 
upitam svoga prijatelja Simona što kani učiniti za naše interese!... 

— Tako je! Čujmo! 

— Otkada to ispravni građani, kao što ste vi, žele trgovati svetom misijom 
narodnog poslanika? — kaza Simon Giguet. 

Ne možemo zamisliti kako plemeniti osjećaji djeluju na ljude kad su u 
skupu. Ti isti ljudi povlađuju velikim načelima, a ipak glasaju za poniženje 
vlastite zemlje, kao što robijaš, gledajući predstavu, želi da Rnbert-Macaire 
bude kažnjen, a ipak je sam kadar da ubije čovjeka. 

— Bravo, čistokrvni Giguet! — povika nekoliko birača. 


— Ako me pošaljete u Skupštinu, poslat ćete me onamo da zastupam 
principe, principe 1789; da budem u opoziciji i da s njome glasam, da 
upućujem vladu, da navijestim rat zloupotrebama i da zahtijevam progres u 
svemu... 

— Što nazivate progresom? Što se nas tiče, progres bi bio u tome da u 
nerodnoj Champagni podignemo poljoprivredu — dobaci Fromaget. 


— Progres! protumačit ću vam kako ga ja zamišljam — zavikne Giguet, 
ogorčen prekidanjem. 
—To znači granice na Rajni za Francusku — rekne pukovnik — i 


poništenje mirovnih ugovora od 18151! 
— To znači da žito prodajemo uvijek skupo, a da kruh bude uvijek jeftin! 
— vikne podrugljivo Achille Pigoult koji je, misleći da je napravio zgodnu 
šalu, zapravo izrazio jednu od besmislica koje su se uvriježile u Francuskoj. 
— To znači sreću za sve koju ćemo izvojevati pobjedom humanitarnih 
načela. 


— Što sam vam govorio?... — upita prepredeni javni bilježnik svoje 
susjede. 
— Pst! mir! čujmo! — rekne nekoliko znatiželjnika. 


— Gospodo! — kaza debeli Mollot smiješeći se 
— raspravljanje postaje življe, slušajte pažljivo govornika, dopustite mu da se 
izjasni... 


— U svakom prelaznom razdoblju, gospodo — nastavi ozbiljno Simon 
Giguet — a mi živimo u takvom razdoblju... 
— Bee, bee!... — zableja neki prijatelj Achillea Pigo-ulta, trbuhozborac (što 


je divna osobina u pogledu izbora). Ludi opći smijeh ovlada čitavim skupom 
koji je bio prije svega šampanjski. Simon Giguet prekrsti ruke i počeka da 
se. bura smijeha slegne. 

— Ako je netko namjeravao da mi dade lekciju — nastavi — i da mi kaže 
da stupam sa stadom slavnih branilaca prava čovječanstva koji kliču i klicu; 
izdaju knjigu za knjigom, s besmrtnim svećenikom koji brani Poljsku na 
izdisaju, s hrabrim piscem pamfleta, s onim koji nadzire civilnu listu, s 
filozofima koji traže iskrenost u radu naših ustamova, zahvaljujem 
neznancu koji me je prekinuo! Po mome mišljenju progres je ostvarenje 
svega onoga što su nam obećali za julske revolucije, to je izborna reforma, to 
je... 

— Vi ste, dakle, demokrat! — kaza Achille Pigoult. 

— Ne — odvrati kandidat. — Znači li da je netko demokrat akotraži 
pravilan i zakonski razvoj naših ustanova! Po mome mišljenju, progres je 
obnovljeno bratstvo među članovima velike francuske obitelji, i ne možemo 
prikriti da mnoge nevolje... 

U tri sata Simon Giguet je još tumačioprogres, a neki su od prisutnih 
pravilnim hrkanjem odavali da su zapali u dubok san. Zlobni Achille Pigoult 
navede sve prisutne da pobožno slušaju govornika koji se gubio u frazama i 
opisima. 

U taj čas nekoliko je skupina građana — birača i nebirana — stajalo pred 
dvorcem čija je ograda na strani trga, a na njenom zavoju nalaze se vrata 
kuće Marionovih. 

Do tog trga vodi više cesta i ulica. Na njemu se nalazi natkrivena tržnica, 
zatim, nasuprot dvorcu s druge strane trga, koji nije ni popločan ni 


pošljunčen te na njemu kiša stvara male bujice, pruža se prekrasno šetalište 
nazvano Avenijom uzdaha. Da li u čast ili na pokudu gradskih žena? Ova je 
dvosmislenost bez sumnje izraz duhovitosti ovoga kraja. Dva lijepa sporedna 
drvoreda od starih, vrlo gustih lipa vode od trga do širokog kružnog 
šetališta, pusta kao što je to običaj u provinciji. Na njemu ima mnogo više 
smeća, koje nitko ne dira, nego živahnih šetača poput onih u Parizu. 

Usred najžešće diskusije koju je Achille Pigoult hladnokrvno i hrabro 
zaoštravao poput govornika u pravoj skupštini, četiri su se osobe šetale 
jedna uz drugu pod lipama jednoga od sporednih drvoreda Avenije uzdaha. 
Kad bi stigli do trga, zaustavljali bi se jednodušno i gledali građane koji su 
zujali pred dvorcem kao pčele kad se naveče vraćaju U košnicu. Ova su 
četiri šetača bili jedini vladini pristaše u gradu: potprefekt, kraljevski tužilac, 
njegov zamjenik i gospodin Martener, istražni sudac. Predsjednik suda je, 
kao što je već poznato, pristaša starije grane i odani sluga obitelji Cing- 
Cygne. 

— Ne, ne shvaćam vladu — ponovi potprefekt pokazujući skupine koje su 
sve više rasle. — U takvoj teškoj neizvjesnosti puštaju me bez uputa!... 

— Niste vi jedini! — odgovori Olivier Vinet smiješeći se. 

— Što imate da predbacite vladi? — upita kraljevski tužilac. 

— Ministarstvo je u velikoj neprilici — nastavi mladi Martener — ono zna 
da ovaj okrug pripada u neku ruku Kellerovima i dobro će paziti da ih ne 
ometa. Treba imati obzira prema jedinom čovjeku koji se može uporediti s 
Talleyrandom. Nije trebalo da šaljete policijskog komesara prefektu, već 
grofu de Goindrevilleu. 

— U međuvremenu — rekne Frederic Marest — opozicija diže glavu i 
vidite kolik je utjecaj pukovnika Gigueta. Naš načelnik, gospodin 
Beauvisage, predsjeda ovome pripremnom zboru... 

— Najzad — rekne licemjerno Olivier Vinet potprefektu — Simon Giguet je 
vaš prijatelj i školski drug, pripada,t će stranci gospodina Thiarsa, i ne 
izlažete se nikakvoj opasnosti podupirući njegov izbor. 

— Sadašnja vlada može me skinuti s vlasti prije nego što padne. Ako i 
znamo kad nas mogu svrgnuti, ne znamo nikada kad će nas ponovno 
postaviti — dometne Antonin Goulard. 

— Trgovac Coffinet!... evo, i šezdeset sedmi birač ušao je u kuću 
pukovnika Gigueta — rekne gospodin Martener koji je vršio ulogu istražnog 
suca, brojeći glasače. 

— Ako je Charles Keller vladin kandidat — nastavi Antonin Goulard — 
morali su mi to reći i ne dati vremena Simonu Giguetu da se nametne 
biračima. 

U laganom hodu te četiri osobe stignu do mjesta gdje svršava ulica i 
prelazi u javni trg. 

— Evo gospodina Grosliera! — kaza sudac opazivši čovjeka na konju. 

Taj konjanik bijaše policijski komesar; on opazi gradske vladinovce 
okupljene na javnome mjestu i uputi se prema njima. 

— No, gospodine Groslier! — rekne potprefekt pošavši da razgovara s 
komesarom, na nekoliko koračaj a od ostale trojice činovnika. 

— Gospodine — rekne policijski komesar tiho — gospodin prefekt mi je 
naredio da vam javim žalosnu vijest: gospodin vikont Charles Keller je umro. 
Vijest je stigla prekjučer brzojavno u Pariz, i oba gospodina Kellera, gospodin 


grof de Gondreville, maršalica de Cangliano i čitava obitelj nalaze se od jučer 
u Gonđrevilleu. Abd-el-Kader je nastavio ofenzivu u Africi j ondje se žestoko 
vodi rat. Jadni je mladić poginuo kao jedna od prvih žrtava borbe. Dobit ćete 
povjerljive upute za izbore, rekao mi je gospodin prefekt... 

— Od koga?... — upita potprefekt. 

— Da znam, ne bi više bilo povjerljjivo — odgovori komesar — ni sam 
gospodin predsjednik ne zna ništa. Neka to bude tajna između vas i 
ministra, rekao mi je. — I nastavi put pošto je vidio kako je sretni potprefekt 
metnuo prst na usta da mu preporuči neka šuti. 

— No, kakve vijesti iz prefekture? — upita kraljevski tužilac kad se 
Antonin Goulard vrati trojici činovnika. 

— Ništa ugodno — odgovori tajnovito Antonin koji se uputi hitro naprijed 
kao da hoće da napusti činovnike. 

Kako su išli prema sredini trga ne razgovarajući, jer su sva tri činovnika 
bila uvrijeđena zbog hitnje koju je hinio potprefekt, gospodin Martener opazi 
staru gospođu Beauvisage, Phileasovu majku, okruženu gotovo svim 
građanima što su bili na trgu i kojima je, činilo se, nešto pripovijedala. Neki 
zastupnik, po imenu Sinot, što je imao roajalističku klijentelu okruga i nije 
pošao Giguetu na sastanak, odvoji se od ostalih, potrči prema vratima 
Marionove kuće i snažno pozvoni. 

— Što je? — rekne Frederie Marest spustivši lornjon i obavještavajući 
potprefekta i suca o toj okolnosti. 

— Gospodo — odgovori Antonin Goulard — Charles Keller je poginuo u 
Africi i zbog toga Simon Giguet ima najbolje izglede u uspjeh. Poznajete naš 
grad, tu je vladin kandidat mogao biti samo Charles Keller. Svaki drugi imat 
će protiv sebe lokalni patriotizam... 

— Zar će izabrati takva glupana?... — upita Olivier Vinet smijući se. 

Zamjenik, koji je imao oko dvadeset i tri godine, najstariji sin jednoga od 
najčuvenijih vrhovnih državnih tužilaca, koji je došao na vlast za julske 
revolucije, ušao je, naravno, zbog očeva utjecaja u sudačko zvanje. Taj 
vrhovni državni tužilac, koga je uvijek birao grad Provins, jedan je od glavnih 
predstavnika centra u Skupštini. Stoga je njegov sin, kome je majka bila 
rođena de Chargeboeuf, pokazivao u službi kao i u svome držanju 
samopouzdanje koje je odavalo da ima uplivna oca. Izricao je prilično 
slobodno svoj sud o ljudima i stvarima; nadao se naime da neće dugo ostati 
u gradu, već da će prijeći u Versailles kao kraljevski tužilac, a to je sigurna 
odskočna daska za službu u Parizu. Neusiljeno držanje toga mladog Vineta, 
neka sudska uobraženost zbog sigurnosti da će uspjeti, sve je to smetalo 
Fredericu Marestu, to više što je njegov podređeni svoje zahtjeve isticao 
vanredno zajedljivo. Kraljevskom tužiocu, četrdesetogodišnjaku, trebalo je za 
Restauracije šest godina da postane prvi zamjenik, a za julske revolucije 
ostao je u sudu u Arcisu premda je imao osamnaest tisuća franaka rente. 
Neprestano se lomio između želje da stekne naklonost nekog glavnog 
državnog tužioca, koji bi mogao postati ministrom pravde kao toliki 
odvjetnici-poslamici, i potrebe da sačuva svoje dostojanstvo. 

Olivier Vinet bio je vitak i nježan, plav, dosadna lica na kome su se 
isticale zelene oči pune zlobe i spadao je među one podrugljive mladiće, 
sklone uživanju, što znadu zauzeti ukočen, bahat i sitničav stav činovnika 
kad zasjednu na neko mjesto. Veliki, krupni i ozbiljni kraljevski tužilac 


pronašao je pred nekoliko dama način pomoću kojega se izvlačio iz neprilike 
u ophođenju s nesnosnim Vinetom; postupao je s njim kao otac s 
razmaženim djetetom. 

— Olivier — odgovori on svome zamjeniku potreptavši ga po ramenu — 
čovjek dalekovidan poput vas treba da pomisli da bi meštar Giguet mogao 
postati poslanikom. Vi biste ove riječi bili izrekli i pred svijetom u gradu isto 
tako kao i među prijateljima. 

— Ima nešto protiv Gigueta — dometne tada gospodin Martener. Taj 
dobri, dosta neotesani, ali vrlo sposobni mladić, sin liječnika iz Provinsa, 
dobio je službu na zagovor glavnog državnog tužioca Vineta, koji je dugo bio 
odvjetnikom u Provinsu te je zagovaraoljude iz toga grada kao i grof de 
Gondreville one iz Arcisa. 

— Što? — upita Antonin. 

— Lokalni patriotizam se svim silama bori protiv čovjeka koga nameću 
biračima — nastavi sudac. — Ali kad se bude radilo o tome da gradske 
dobričine izaberu jednoga od svojih, ljubomora i zavist bit će jače od 
rodoljublja. 


— To je vrlo jednostavno, ali i vrlo istinito — kaza kraljevski tužilac. — 
Ako možete skupiti pedeset  činovničkih glasova, postat ćete 
vjerojatnogospodarom ovdašnjih izbora — doda gledajući Antonina 
Goularda. 


— Dosta jat će da se protiv Simo-na Gigueta istakne kandidat iste vrste — 
rekne Olivier Vinet. 

Na licu potprefekta nazre se izraz zadovoljstva koji nije mogao izbjeći ni 
jednom od trojice njegovih drugova, s kojima se, uostalom, vrlo dobroslagao. 
Sva četvorica bila su neoženjena, svi su bili dosta bogati i sklopili su bez 
pređomišljanja savez da izbjegnu provincijskoj dosadi. Ta tri činovnika već 
su primijetila kakvu je zavist Giguet pobuđivao u Goulardu, što ćemo 
objasniti napomenom o njihovu predživotu. Antonin Goulard, sin bivšeg 
lovačkog sluge kuće de Simeuse, koji se obogatio kupnjom narodnog imetka, 
rodio se u Arcisu kao i Simon Giguet. Po smrti svoje žene stari Goulard, 
njegov otac, napustio je opatiju Valpreux (iskrivljeno od Valdes-Preux), 
nastanio se u Arcisu i dao sina Antonina u Carski licej, kamo je već 
pukovnik Giguet bio poslao svoga sina Simona. Pošto su postali školski 
drugovi, ta su dva zemljaka zajedno studirala pravo u Parizu, i njihovo se 
prijateljstvo nastavi u mladenačkim zabavama. Obećaše jedan drugome da 
će se međusobno pomagati da uspiju, svaki u svojoj službi. No sudbina 
htjede da postanu suparnici. Premda je Antonin Goulard imao dosta 
pozitivnih uspjeha, mada je grof de Gondreville za njega izborio križ Legije 
časti, koji je nosio u zapučku, kad već nije mogao da mu izradi unapređenje, 
ipak su pristojno odbili njegovu bračnu ponudu kada je, šest mjeseci prije 
nego što počinje ova priča, sam potajno pohodio gospođu Beauvisage. 

Nijedan takav korak ne ostaje tajnom u provinciji. Kraljevskog tužioca 
Maresta, koji je bio isto tako bogat, nosio isto odlikovanje i imao isti položaj 
kao Antonin Goulard, odbili su prije tri godine, obrazloživši to razlikom u 
godinama. 

Stoga su se potprefekt i kraljevski tužilac odnosili prema obitelji 
Beauvisage u granicama stroge pristojnosti i rugali se njenim članovima u 
svome intimnom krugu. Na šetnji su u razgovoru obojica prozreli razlog zbog 


koga se Simon Giguet kandidira i saopćili to jedan drugome, jer im je već 
dan prije bilo jasno čemu se gospođa Marion nada. Budući da je i jednome i 
drugome bilo krivo što ne mogu dobiti Ceciliju za ženu, obojica su u sebi 
željeli da osujete odvjetnikovu ženidbu s bogatom nasljednicom koja je njih 
odbila. 

— Daj Bože da ja vodim izbore — nastavi potprefekt — i da mi grof de 
Gondreville isposluje da postanem prefekt, jer ne želim da dalje ostanem 
ovdje, baš kao ni vi, premda sam se tu rodio. 

— Imate zgodnu priliku da postanete poslanikom, dragi šefe — odvrati 
Olivier Vinet Marestu... — Pođite do mog oca koji će za nekoliko sati svakako 
stići u Provins, molit ćemo ga da poradi na tom da vas prihvate kao 
ministarskog kandidata. ... 

— Ostanite ovdje — nastavi Antonin — ministar stvo ima neke svoje 
planove za kandidaturu u našem gradu. 

— Koješta! Postoje dva ministarstva: ono koje misli da vodi izbore i ono 
koje smatra da će se njima okoristiti — kaza Vinet. 

— Nemojmo povećavati Antoninove neprilike — odgovori Frederic Marest 
namignuvši zamjeniku. 

Sva četiri činovnika, koji su bili već daleko od Avenije uzdaha, na samom 
trgu, pođoše pred gostionicu Mulet kad opaziše da Poupart izlazi iz kuće 
gospođe Marion. Šezdeset i sedam urotnika izlazilo je baš tada iz veže te 
kuće. 

— Zar ste bili kod njih! — rekne mu Antonin Goulard pokazujući zidove 
kojima je ograđen vrt Marionovih duž ulice Brieinne, preko puta konjušnica 
gostionice Mulet. 

— Neću se više tamoe navraćati, gospodine potprefekte — odgovori 
gostioničar — sin gospodina Kellera je umro, nemam što da ondje tražim. 
Bog se pobrinuo da poprište ostane slobodno... 

— No, Pigoult?... — upita Olivier Vinet viđeći da se približava sva opozicija 
sa zbora kod Marionovih. 

— No — odgovori javni bilježnik kome je čelo još bilo znojno od napora — 
Srnot nam je donio vijest koja ih je sve ujedinila! Osim pet otpadnika: 
Pouparta, mog djeda, Mollota, Sinota i mene, svi su prisegli, kao u Jeu-de 
Paume (1789) da će uložiti sve svoje sile za pobjedu Simoina Gigueta koji je 
postao moj smrtni neprijatelj. Oh! mnogo smo se uzrujavali! Uvijek sam 
navodio Giguetove da grme protiv Gondrevilleovih! Stoga će stari grof biti uz 
mene. Već će sutra saznati sve što su takozvani gradski rodoljubi govorili o 
njemu, o njegovoj pokvarenosti i sramoti, da bi se oslobodili njegova 
zagovora ili, kao što to oni kažu, njegova jarma. 

— Jednodušni su — rekne Olivier Vinet smiješeći se. 

— Danas! — odgovori gospodin Martener. 

— Oh! — povika Pigcult — opća je želja birača da izaberu čovjeka iz 
našega kraja. Koga možete suprotstaviti Simonu Giguetu, čovjeku koji dva 
sata tumači riječ Progres! 

— Posjetit ćemo staroga Grevina! — povika potprefekt! 

— On nema ambicija — odvrati Pigoult — ali prije svega treba da se 
savjetujemo s gospodinom grofom de Gondrevilleom. Pogledajte samo kako 
Simon pažljivo ispraća Beauvisagea, toga zvekana puna zlata — rekne 
pokazujući na odvjetnika koji je držao načelnika za ruku i šaptao mu nešto 


u uho. Beauvisage pozdravljaše desno i lijevo sve građane koji su ga gledali s 
poštovanjem što ga provincijalci iskazuju svome najbogatijem sugrađaninu. 

— Zna on kojem svecu treba noge da liže — odvrati Vinet, 

— Uzalud se vrti oko njega — odgovori Pigoult, shvativši na što Vinet cilja 
— Cecilijina udaja ne ovisi ni o ocu ni o majci. 

— O kome onda? 

—O mome bivšem poslodavcu. Sve da Simon i bude izabran, ne bi 
postigao što hoće... 

Ma šta potprefekt i Fređeric Marest govorili Pigoultu, on ne htjede da 
protumači taj uzvik, koji im se s pravom učini bremenit događajima, i odade 
da Achille poznaje izvjesne namjere obitelji Beauvisage. 

Čitav grad bijaše uzbuđen, ne samo zbog kobne vijesti koja je pogodila 
obitelj Gondreville već i zbog značajne odluke što su je donijeli kod. 
Giguetovih. Ondje su sada gospođa Marion i posluga dovodili u red salom 
kako bi naveče mogli primiti stalne goste koje će znatiželja privući u 
potpunom broju. 

Champagna je po izgledu siromašan kraj, i uistinu je jadna. Tužna je 
izgleda, a zemlja joj je plitka. Prolazeći selima, pa i gradovima, vidjet ćete 
samo loše kuće od drva ili nepečene cigle, najraskošnije su od opeke. U 
kamenu su građene samo javne zgrade. Tako su dvorac, gradska sudnica i 
crkva jedine kamene građevine. Ipak je obrt prilično dobro razvijen u 
Champagni, pa i u oblastima Aube, Marne i Haute-Marne gdje ima mnogo 
nadaleko čuvenih vinograda. Gotovo sve kape i čarape, važna trgovačka 
grana, proizvode se oko Troyeisa, a da i ne spominjemo radionice u Reimsu. 
Na deset milja uokrug u selima ima mnogo radnika čije razboje možete 
vidjeti kroz otvorena vrata kad prolazite selima. Ti su radnici u vezi s 
poslovođama, a ovi opet sa špekulantom, nazvanim tvorničarem. On 
ugovara s pariškim tvrtkama, često i s običnim kaparima u maloprodaji, a 
jedni i drugi imaju cimer na kome piše: Tvornica kapa i čarapa. Ni jedni ni 
drugi ne proizvode ni jedne čarape, nijedne kape. Ta roba dolazi velikim 
dijelom iz Champagne, jer u Parizu ima radnika koji se nadmeću s onima iz 
te pokrajine. Posrednici između proizvođača i potrošača ne nanose štete 
samo trgovini kapama i čarapama. Njihovo se djelovanje osjeća gotovo u 
svim trgovačkim odnosima i podiže cijene robi za svotu koju traži, kao čisti 
dobitak, onaj koji drži robu u skladištu. Obaranje ovih skupih pregrada koje 
nanose štetu prodaji proizvoda bio bi veličajan pothvat, po svojim 
posljedicama ravan političkom djelu. Doista, čitava bi industrija mnogo 
dobila jer bi u zemlji postigla niske cijene koje su potrebne u vanjskoj 
trgovini, kako bi mogla pobjedonosno izdržati industrijski rat s 
inozemstvom; a taj je isto toliko ubojit kao i rat na bojnom polju. 

Ali ukidanjem takve zloupotrebe modemi filantropi ne bi postigli slavu i 
uspjeh kao branitelji crnaca ili kaznenog sistema svojim polemikama; stoga 
će sumnjivo trgovanje tih robnih bankara i nadalje tištati i proizvodnju i 
potrošnju. Čini se da se u Francuskoj, toj toliko duhovitoj zemlji, 
pojednostavljenje stvari smatra uništavanjem. Ljudi se još plaše revolucije 
od 1789. 

Kad se u tom kraju, prema kome se priroda maćehinski odnosi, razvio 
toliki obrt, koliko bi tek poljoprivreda napredovala ako bi se kapitalisti 
združili i ulagali novac u obradu zemlje. U Škotskoj, gdje zemlja nije plodnija 


nego u Champagni, kapital je učinio čudesa. Stoga će se blagostanje u 
Champagni potrostručiti kad se poljoprivreda proširi i na neplodne dijelove 
te oblasti i industrija uloži nešto kapitala u obrađivanje te zemlje. Tu, doista, 
nema obilja, nastambe su bijedne, ali će prodrijeti engleski komfor, novac će 
brže kolati, što je već pola bogatstva. To se već očituje u mnogim predjelima 
u Francuskoj gdje su do tada ljudi bili nezainteresovani. 

Pisci, ljudi u upravi, crkva sa svojih propovjedaonica, štampa putem 
svojih članaka, svi oni koji, stjecajem prilika, mogu da utječu na mase, 
moraju neprestano ponavljati: gomilanje blaga je društveni zločin. 
Nerazumna štednja u provinciji koči razvoj industrije i smeta zdravlju 
naroda. 

Tako je gradić Arcis relativno bogat premda nema tranzita ni saobraćaja, 
a po izgledu niti ikakva društvenog života. No tu ima mnogo kapitala koji su 
neki građani polako zgrnuli lu kaparskoj industriji. 

Gospođin Phileas Beauvisage bijaše Aleksandar ili, ako hoćete, Atila ove 
stranke. Evo kako je taj poštovani industrijalac postao vodeća ličnost u 
trgovini pamukom. Kako su njegovim roditeljma — bivšim, zakupnicima 
prekrasnog majura Bellache koji je pripadao posjedu Goaidrevilleoivih — 
pomrla ostala djeca, potrudili su se bili 1811. godine da ga spase od 
novačenja, plativši drugog momka da mjesto njega odsluži vojni rok. Kasnije 
stara Beauvisageova, obudovjevši, ponovo ishodi na zagovor grofa de 
Gondrevillea — da joj jedinac ne stupi godine 1313. u Počasnu gardu. 1813. 
se Phileas, koji je tada imao dvadeset i jednu godinu, bavio već treću godinu 
miroljubivom trgovinom kapama i čarapama. Stara zakupnica ne htjede 
obnoviti zakupili ugovor za majur Bellache, koji je tada isticao. Smatrala je 
da joj je pod stare dane dosta ako se bude brinula samo o svojim imanjima. 
Da bude mirna u starosti, namisli da isplati i utjera dugove od nasljedstva 
svoga muža preko gospodina Grevina, gradskog javnog bilježnika, premda 
njen sin nije tražio nikakva računa; pokazalo se da mu duguje sto i pedeset 
tisuća franaka. Starica ne prodade svoje posjede, od kojih je većina prije 
pripadala nesretnom Michuju, bivšem upravitelju de Simeuseovih. Ona vrati 
sinu cijelu svotu u srebru savjetujući mu da pregovara o kupnji trgovačke 
kuće svoga gazde, sina bivšeg mirovnog suca, kome su poslovi išli tako loše 
da su ljudi sumnjali, kao što smo već naveli, da je dobrovoljno pošao u smrt. 
Kako je Phileas Beauvisage bio dobar i pun poštovanja prema majci, zaključi 
posao sa svojim gazdom, a budući da je od roditelja naslijedio kvrgu za koju 
frenologisti smatraju da označuje sposobnost stjecanja, svim se 
mladenačkim žarom baci na trgovinu pamukom, koja mu se vrlo svidi, i 
htjede je povećati špekulacijom. Ime Phileas, koje neobično zvuči, čudan je 
plod revolucije. Kako su Beauvisageovi bili odani obitelji Simeuse i prema 
tome dobri katolici, htjeli su dati krstiti dijete. Župnik Cing-Cygneovih, opat 
Goujet, kojemu su se zakupnici bili obratili za savjet, preporuči im da dadu 
sinu za zaštitnika sveca s grčkim imenom, jer se dijete rodilo u doba kad su 
djecu upisivali u matične knjige pod čudnim imenima republikanskog 
kalendara. 

1814. godine nestalne cijene pamuka utjecale su na trgovinu kapama i 
čarapama koja je u običnim vremenima malo nosila. Cijene pamuku ovisile 
su o pobjedi ili porazu Napoleona, čiji su protivnici, engleski generali, 
govorili u Španjolskoj: ,Grad je zauzet, naprijed s balama pamuka!" Pigoult, 


bivši gazda mladog Phileasa, snabdijevao je tom sirovinom svoje radnike na 
selu. Kad je Pigoult prodao svoju tvrtku mladome Beauvisageu, imao je 
veliku zalihu pamuka koju je kupio uz visoku cijenu, dok su se iz Lisabona 
uvozile u Carstvo velike količine po šest sua kilogram, na osnovu čuvenog 
Carskog dekreta. Otpor na koji je naišao uvoz tog pamuka u Francuskoj 
prouzroči smrt Achilleova oca, Pigoulta, i označi početak Phileasova 
bogatstva, On je, ne izgubivši glavu kao njegov gazda, postigao srednju 
cijenu kupujući u dvostrukim količinama jeftini pamuk. Ta jednostavna 
zamisao omogućila je Phileasu da potrostruči proizvodnju, da izigrava 
dobročinitelja radnika, da snabdijeva svojom robom Pariz i Francusku, i to 
uz dobitak, dok su i najsretniji prodavali uz cijenu koštanja. Početkom 
1814. godine Phileas je bio ispraznio svoje magazine. Kako se očekivalo da 
će doći do rata na njegovu području, koje će pri tom najviše stradati, 
postade oprezan; ne htjede ništa proizvoditi i spremi se za svaki slučaj 
pretvorivši svoj kapital u zlatnike. U to doba mnogo se krijumčarilo. 
Napoleon je trebao trideset tisuća carinika za borbe na terenu. Na svim 
francuskim tržištima krijumčari su prodavali pamuk što su ga unosili kroz 
hiljadu mjesta na granici kojih carinska straža nije nadgledala. Ne možemo 
zamisliti koliko su u to doba krijumčari pamuka bili prepredeni i okretni, ni 
kako su pohlepno Englezi zauzeli zemlju gdje su pamučne čarape stajale 
šest franaka a košulje od cica bile raskoš! Drugorazredni tvorničari, glavni 
radnici, računajući na Napoleonov genij kupovali su pamuk prokrijumčaren 
iz Španjolske. Tako su postupili u nadi da će kasnije nametnuti cijene 
pariškim trgovcima. Phileas je pratio tu pojavu. Zatim, kad je rat opustošio 
Champagnu, stalno je bio između francuske vojske i Pariza. Poslije svake 
izgubljene bitke dolazio bi k radnicima, koji su bili zakopali svoje proizvode 
sakrivši ih u bačve — prave silose kaparskih proizvoda — pa bi taj otimač, 
idući od sela do sela, kupovao tone robe i plaćao zlatom, ali ispod proizvodne 
cijene. Ta je roba svakog časa mogla da padne u ruke bosom i žednom 
neprijatelju. 

Phileas je u tim nesretnim prilikama razvio gotovo istu djelatnost kao i 
car. Taj kaparski general vodio je 1814. trgovački rat prikrivenom 
hrabrošću. Slijedio je cara milju po milju i na taj je način uspješno 
gomilaokape i pamučne čarape, dok je car na posuvratku kaputa redao 
besmrtne znakove pobjede. Oba su genija bila podjednaka, premda su se 
ispoljavala u različitom djelokrugu i mada se jedan brinuo da pokrije što više 
glava, a drugi da ih što više skine. Kako je morao da dođe do prevoznih 
sredstava da spasi tone kaparskih proizvoda koje je nagomilao u jednom 
pariškom predgrađu, Phileas bi često nasilno plijenio konje i teretna kola, 
kao da se radi o spasu Carstva. Ali zar uzvišenost trgovine nije bila ravna 
uzvišenosti Napoleona? Zar engleski trgovci, pošto su likvidirali Evropu, 
nisu pobijedili kolosa koji je ugrožavao njihovu trgovinu?... Kad je Car 
abdicirao u Fontainebleauu, sretni Phileas postade gospodarom te robe. 
Spretnim, je smicalicama podržavao pad cijene pamuka i podvostručio 
imetak dok su se i najsretniji proizvođači oslobodili robe uz pedeset posto 
gubitka. Vrati se u Arcis s tri stotine tisuća franaka te polovicu uloži uz 
šezdeset franaka kamata, a to mu donese petnaest tisuća livra rente. Sto 
tisuća franaka namijeni uvećanju svoga trgovačkog kapitala. S ostalim 
novcem sagradi, namjesti i ukrasi lijepu kuću na Mesnom trgu u gradu. 


Kad se ponosni kapar vratio, gospodin Grevin postade, naravno, njegovim 
pouzdanikom. Javni bilježnik imao je tada dvadesetgođišnju jedinicu za 
udaju. Još je bio na životu Grevinov tast koji je četrdeset godina vtšio 
liječničku službu u gradu. Grevin, koji je već tada bio udovac, znao je koliko 
je stara Beauvisage bogata. Vjerovao je u energiju i sposobnost mladića koji 
je imao smionosti da 1814. tato vodi poslove. Severina Grevin dobila je u 
miraz imetak svoje .majke: šezdeset tisuća franaka. Sto je stari Varlet 
.mogao ostaviti Severini? Najviše istu svotu. Grevin je tada imao pedeset 
godina; bojao se smrti; za Restauracije je jedva čekao čas da uda kćerku po 
svojoj volji, jer je kovao velike planove za njenu budućnost. U takvim 
okolnostima bio je toliko lukav te je naveo Phileasa da je zaprosi. Severinu 
Grevin, lijepu i dobro odgojenu djevojku, smatrali su tada u Arci.su dobrom 
partijom. Uostalom veza s najprisnijim prijateljem senatora, grofom de 
Gonđrevilleom, članom Gornje kuće, mogla je samo biti na čast sinu 
Gondrevilleova zakupnika; udovica Beauvisage bila bi se žrtvovala da 
postigne tu vezu, ali znajući da joj se sin obogatio; ne dade mu miraza, a isto 
tako suzdržijivo postupi i javni bilježnik. Na taj se način sin zakupnika, koji 
je nekada bio odan Simeuseovima, oženi s kćeri jednoga od njihovih 
najljućih neprijatelja. To je možda jedini slučaj primjene gesla Louisa XVIII: 
savez i zaborav. 

Stari liječnik, gospodin. Varlet, umre u sedamdeset šestoj godini za 
drugog povratila Burbona, ostavivši u podrumu dvije stotine tisuća franaka 
u zlatu i neka dobra procijenjena na istu svotu. Tako su Phileas i njegova 
žena imali već od 1816, osim prihoda od trgovine, trideset tisuća franaka 
rente, jer je Grevin uložio novac svoje kćeri u nekretnine, a Beauvisage se 
tome nije protivio. Svota koju je Severina Grevin dobila od ostavštine svoga 
djeda donosila je samo petnaest tisuća franaka rente, premda je stari Grevin 
nastojao da je dobro plasira. 

Dostajale su te prve dvije godine da gospoda Beaiuvisage i Grevin uvide 
koliko je Phileasglup. Trgovačka gramzljivost_ bila se starom javnom 
bilježniku pričinila kao plod nadmoćne sposobnosti, kao što je i njegovu 
mladost smatrao snagom a sreću genijalnošću u poslovima. Premda je 
Phileas znao čitati, pisati i dobro računati, nikada nije ništa pročitao. 
Njegovo je neznanje bilo veliko, nije bio kadar da sudjeluje ni u najobičnijem 
razgovoru i odgovarao je svom silom, ugodno izdeklamiranih otrcanih fraza. 
Međutim, kao zakupničkom sinu nije mu nedostajalo trgovačkog duha. U 
razgovoru s njime sugovornik se uvijek morao izražavati u jasnim, bistrim i 
razumljivim rečenicama, ali on nije nikada isto tako odgovarao. Dobri i čak 
nježni Phileas plakaobi na svaku i najmanju ganutljivu priču. Zbog te je 
dobro-te o-sobito štovao svoju ženu, čijoj se na-dmoćnosti duboko divio. 
Severina, žena puna ideja, po njegovom je sud-u znala sve. Ona je bila u sve 
upućena, jer se u svakoj stvari savjetovala s ocem. Bila je vrlo odlučna i zbog 
toga je postala apsolutnom gospodaricom u kući. Cim je to postigla, stari 
javni bilježnik manje je žalio videći da mu je kćerka sretna zbog toga 
gospodovanja koje uvijek ispunjava zadovoljstvom. žene takvog karaktera; 
ali ostajala je žena! Evo kako je to pitanje riješila ta žena, bar kako se priča. 

Za vrijeme reakcije 1815. postade potprefektom u Arcisu vikont de 
Chargeboeuf, od siromašne loze, koji ishodi topostavljenje na zagovor 
markize de Cing-Cygine, svoje rođakinje. Na tom položaju ostade pet godina. 


Kako se govorilo, lijepa gospođa Beauvisage zacijelo je bila uzrokom što se 
vikont zadržaou okrugu mnogo duže negošto je bilo potrebno da dobije 
promaknuće. Ipak treba reći da nije izbila nikakva sablazan koja bi 
opravdala te brbljarije, iako provincijski malograđanski argusi redovito 
doznavaju za takve ljubavi. Ako je Severina voljela vikonta de Chargeboeufa i 
on nju, sve je to bilo s poštenom namjerom, kako su govorili prijatelji Gre 
vinovih i Marionovih. Te dvije družbe nametnuše svoje mišljenje cijelom 
okrugu; ali ni Marionovi ni Grevinovi nisu imali nikakva utjecaja na 
roajaliste, i oni su smatrali da je potprefekt vrlo sretan. 

Čim markiza de Cing-Cygne doznade što se po dvorcima priča o njenom 
rođaku, pozove ga u Cing-Cygne; i toliko je bilo njeno gnušanje za sve one 
koji su bili u bližoj i daljoj vezi s učesnicima sudske drame, tako kobne po 
njenu porodicu, da je naložila vikontu da promijeni boravište. Izradila je da 
njen bratić postane potprefektom u Sancerreu i obećala mu mjesto prefekta. 
Neki su prepredeni promatrači tvrdili da je vikont hinio ljubav samo da 
postane prefektom, jer je znao koliko markiza mrzi ime Grevin. Drugi su 
primijetili vezu između dolazaka vikonta u Pariz i putovanja gospođe 
Beauvisage, koja je onamo odlazila uz najbeznačajnije izlike. 

Nepristrani historičar bio bi u velikoj neprilici da stvori sud o događajima 
što ih prikrivaju tajne privatnog života. Činilo se da jedna jedina okolnost 
potvrđuje ono što su iznosili zli jezici. Cecile-Renee Beauvisage rodila se 
1820. kad je gospodin de Chargeboeuf otišao iz grada, a sretni potprefekt 
nosi, između ostalih, i ime Rene. To je ime izabrao grof de Gondreville, 
Cecilijin kum. Da se majka usprotivila da kćerka dobije to ime, bila bi — u 
neku ruku — povrdila sumnje. Kako ljudi hoće uvijek da imaju pravo, 
smatralo se to pakošću staroga pera. Gospođa Keller, grofova kćerka, koja se 
zvala Cecilija, bila je kuma. Sličnost Cecile-Renee Beauvisage s vikontom 
bila je napadna. Mlada djevojka ne naliči ni ocu ni majci, i s vremenom 
postade slika i prilika vikonta, od koga je poprimila aristokratske manire. 
Građani Arcisa nisu mogli nikad zapaziti tu dvostruku sličnost, moralnu i 
fizičku, jer se vikont nije više vraćao u njihov grad. 

Severina je, uostalom, usrećila Beauvisagea na svoj način. On je volio da 
dobro jede i lagodno živi, i ona je za nj nabavljala najbolja vina, a hranu, 
koja se mogla iznijeti na biskupski stol, spremala je najbolja kuharica u 
oblasti; ali Severina nije isticala raskoš svog doma, već je zadržala u kući 
građanski način života. Arsiska poslovica glasi: treba večerati kod gospođe 
Beauvisage, a veće provesti kod gospođe Marion. 

Premoć koju je za Restauracije imala obitelj de Cing-Cygne u okrugu 
učvrstila je, naravno, veze među svim obiteljima koje su bile umiješane u 
kriminalni proces, zbog otmice Gondrevillea. Marionovi, Grevinovi, Giguetovi 
bili s.u tim složniji što je pobjeda njihova mišljenja, nazvanog ustavnim, 
ovisila o savršenoj slozi sviju njih. Severina je proračunato postupila kad je 
tražila da se Beauvisage i dalje bavi trgovinom, koje bi se svaki drugi — osim 
njega — mogao odreći; slala ga je poslovno u Pariz i u sela. Stoga je do 1830. 
Phileas, koji je tako. imao prilike da zadovoljava svoju želju za stjecanjem, 
zaradio svake godine svotu jednaku onoj koju je trošio; ne računajući tu 
kamate na kapital, a sve to bez po muke, štono se veli. Kamate od imutka 
gospodina i gospođe Beauvisage, koje su kroz petnaest godina uštedjeli 
Grevinovim nastojanjem, prestavljale su 1830. glavninu od pet stotina 


tisuća franaka. Tolik je doista i bio, u to vrijeme, Cecilijin miraz, koji je stari 
javni bilježnik uložio na tri posto kamate na pedeset franaka, a to je davalo 
tridešet tisuća. Uvara rente. Stoga se nitko, nije varao u procjeni imetka 
Beauvisageovih na osamdeset tisuća franaka rente. 1830. prodaše svoju 
trgovinu pletenom robom Jeanu Violetteu, svome poslovođi, unuku jednoga 
od glavnih svjedoka koji su teretili optužene u procesu Simeuse, i tada su 
imali kapital od oko tri stotine tisuća franaka; ali gospodin i gospođa 
Beauvisage su očekivali dva nasljedstva: od staroga Grevina i stare 
zakupnice Beauvisage, a svako je iznosilo između petnaest i dvadeset tisuća 
franaka rente. Velika provincijska bogatstva su posljedak vremena umnožen 
štednjom. Trideset godina života tu uvijek znače kapital. 

Gospođa i gospodin Beauvisage namijenili su Ceciliji-Renati za miraz 
rentu od pedeset tisuća franaka, a za sebe su zadržali oba nasljedstva, 
trideset tisuća livara rente i kuću u gradu. Po smrti markize de Cing-Cygne 
Cecilija će sigurno moći da se uda za mladoga markiza; ali je zdravstveno 
stanje te još uvijek jake i gotovo lijepe šezdeset gođišnje žene ubijalotu nadu, 
ukoliko su je Grevin i njegova kći uopće gajili, kako su smatrali neki, čudeći 
se što su odbijali tako pogodne ljude kao što su potprefekt i kraljevski javni 
tužilac. 

Kuća obitelji Beauvisage, jedna od najljepših u gradu, nalazi se na 
Mosnom trgu u pravcu ulice Vide-Bourse, na uglu Mosne ulice koja vodi 
doCrkvenog trga. Premda nema ni dvorišta ni vrta, poput mnogih 
provincijskih kuća, prilično se dobro doimlje usprkos neukusnim ukrasima. 
Dvokrilna ulazna vrata okrenuta su prema trgu. Prozori prizemlja gledaju 
pak sa strane ulice na gostionicu ,K pošti", a sa strane trga na slikoviti 
krajolik rijeke Aube koja postaje plovna s ove strane mosta. Prekomosta 
nalazi se drugi mali trg na kojem stanuje gospodin Grevin i gdje počinje 
ulica Sezanne. S ulice kao i s trga kuća Beauvisageovih čini se kao da je od 
kamena jer je lijepo, bijelo obojena. Viso-ki kapci i sadreni ukrasi na 
vanjskom rubu prozora či-ne je lijepom, takoda. se izdvaja od bijednih 
gradskih kuća koje su mahom građene od drva i tako ožbukane da izgledaju 
kao da su od čvrsta kamena. Ipak sve te kuće imaju nešto naivno u sebi, već 
po tom što se svaki graditelj i svaki građanin dovijao kako da riješi problem 
koji postavlja ovaj način zidanja. Usred zgrada na trgu, nalijevo od kuće 
Beauvisageovih, vidimo bijedni dućan crvenih zidova i zelenih vrata i izloga. 
Vlasnik mu je Jean Violette, unuk čuvenog zakupnika Grouagea, jednoga od 
glavnih svjedoka u aferi otmice senatora, kome je godine 1830. Beauvisage 
bio prepustio svoju trgovinu, poslovne prijatelje i — kako se pričalo — 
posuđivao novac. 

Gradski most je drven. Na sto metara od ovog mosta uzvodno uz Aube, 
rijeku zatvara drugi most na kome se diže visok mlin sa više kolesa. Prostor 
između javnog i privatnog mosta sačinjava veliki bazen na čijoj su se obali 
smjestile velike kuće. Kroz slobodan prostor između kuća i iznad krovova 
pruža se vidik na uzvisinu na kojoj se nalaze dvorac i vrtovi, park, zidna 
ograda, drveće koje nadvisuje gornji tok rijeke Aube i narodne livade na 
lijevoj obali. Šum Aube, što se čuje preko mlinskih nasipa iznad brane, lupa 
kolesa o koje voda udara i pada u bazen, čineći slapove, oživljuju Mosnu 
ulicu i u opreci su svrlo tihom rijekom koja teče nizvodno vijugajući između 
vrtova gospodina Grevina. Njegova se kuća nalazi na uglu mosta na lijevoj 


obali pokraj luke, gdje brodovi iskrcavaju robu pred prilično siromašnim, ali 
slikovitim, kućama na desnoj obali. Rijeka krivuda u daljini među razasutim 
ili gustim, malim ili velikim drvećem, raznolika lišća, prema ćudljivosti 
obalnih stanovnika. Kuće su tako raznolike da bi tu putnik našao 
primjeraka iz svake zemlje. Tako na sjeveru, na obali bazena po kome 
plivaju patke, nalazi se neka gotovo južnjačka kuća kojoj se krov savija pod 
teretom olučnih crepova, kakose običaje graditi u Italiji; i s obje strane nad 
ozidanom obalom diže se vrtić s lozom i dva-tri stabla. Ona podsjeća na neke 
kutiće u Rimu gdje postoje slične kuće na obali Tibra. Preko puta, na drugoj 
obali, nalazi se velika zgrada izbočena krova, s galerijama, koja naliči na 
švicarsku kuću. Da bi obmana bila potpuna, između ove zgrade i propusta 
za vođu vidi se široka livada s jablanima preko koje vođi mali pjeskoviti 
puteljak. Konačno, građevine dvorca, koji je, onako okružen bijednim 
kućama, još uznositiji, predstavljaju sjaj francuskog plemstva. 

Premda oba trga pokraj mosta presijeca sezanski put, strašna cesta u 
lošem stanju, i mada su ti trgovi najživlje mjesto u gradu, jer se mirovno 
sudište i gradska općina nalaze u ulici Vide-Bourse, Parižaninu bi se činilo 
da se nalazi u vanredno samotnom selu. Taj je predio toliko jednostavan da 
na Moanom trgu, preko puta gostionice ,,K pošti" možete vidjeti majursku 
pumpu. Slična se pumpa nalazila nekad i u divnom dvorištu Louvrea! 

Duboka tišina, u koju je utonuo taj gradić i koja vlada i na njegovu 
najživljem mjestu, glavna je oznaka provincijskog života. Lako je zamisliti 
koliko prisustvo nekog stranca — pa makar on proboravio tek pola dana u 
gradu — unosi nemira, kako na svakom prozoru pažljivo proviruju lica i 
promatraju ga i kako stanovnici žive uhodeći jedni druge. Život postaje tako 
samostanski strog da, osim m nedjelje i blagdane, stranac ne zastaje ni žive 
duše ni na šetalištima ni u Aveniji uzdaha, nigdje pa čak ni na ulicama. 
Sada možemo razumjeti zašto je prizemlje Beauvisageove kuće u istoj 
ravnini s ulicom i trgom. Trg je služio kao dvorište. Bivši je kapar mogao s 
prozora sagledati redom Crkveni trg, oba trga kod mosta i sezanski put. 
Viđao je glasnike i putnike kako stižu u gostionicu ,,K pošti". U dane 
primanja motrio je vrevu u mirovnom sudu i općini. Stoga Beauvisage ne bi 
bio promijenio svoju kuću ni za dvorac, uza sav njegov gospodski, izgled, 
klesano kamenje i prekrasan položaj. 

Ulazeći u kuću Beauvisageovih našao bi se u trijemu sa stubištem, 
Desno se ulazi u veliki salon, kome su oba prozora gledala na trg, a lijevo u 
lijepu blagovaonicu, čiji su prozori bili okrenuti na ulicu. Prvi je kat služio za 
stanovanje. 

Premda je obitelj Beauvisage bila bogata, držala je od posluge samo 
kuharicu i sobaricu, neku seljanku koja je prala, glačala i laštila parkete, a 
nije pomagala u oblačenju gospođi i gospođici. One su bile navikle da 
ispomažu jedna drugoj kako bi utukle vrijeme. Pošto je Phileas napustio 
trgovinu kapama, prodao je konja i jeđnoprežna kola koja je držao u 
gostionici ,,K pošti". 

Baš kad se Phileas vratio kući, njegova je žena, koja je saznala za odluku 
zbora kod Giguefovih, obula cipele i ogrnula se šalom spremajući se k ocu, 
jer je nagađala da će te večeri gospođa Maricu načeti pitanje Simonove 
ženidbe s Cecilijom. Pošto ženi saopći vijest o smrti Charlesa Kellera, naivno 
upita za njeno mišljenje: , Što veliš na to, draga ženo?" Potome se vidjelo da 


mu je stalo do Severinina mišljenja u svakoj stvari. Zatim sjedne u naslonjač 
očekujući odgovor. 

1839. godine gospođa Beauvisage, koja je tada imala četrdeset i četiri 
godine, tako se dobro držala da bi bila mogla zamijeniti gospođicu Mars. Ako 
se sjetimo najđražesnije Celimene koja je ikad nastupala u Tnheatre- 
Francais, steći ćemo tačnu sliku o Severini Grevin. Imala je iste bujne 
oblike, isto lijepo lice i čiste crte; ali je kaparova žena bila niska stasa, što je 
umanjivalo plemenitu dražest, koketeriju a la Sevigne, po kojima je velika 
glumica ostala u sjećanju onih koji su živjeli za vrijeme Carstva i 
Restauracije. 

Kako je živjela provincijskim načinom života i ponešto se zanemarila u 
odijevanju za posljednjih deset godina, njen profil i njene lijepe crte poprimili 
su nekakav prost izraz. Zbog gojaznosti tijelo joj nije više bilo tako krasno 
kao za prvih dvanaest godina braka. Ali Saverina je prikrivala te nedostatke 
sigurnim, oholim i neodoljivim pogledom i ponosnim držanjem glave. Njena 
još uvijek crna, duga i gusta kosa sakupljena u guste pletenice na tjemenu, 
činila ju je mladom. Grudi i ramena bijahu joj snježnobijela, ali je sve bilo 
jedro, puno, tako da joj je smetalo pri gibanju suviše kratkog vrata. Ručice 
su joj bile predebele. Toliko je zračila živahnošću i zdravljem da se iznad 
cipela stvarao kao neki jastučić kad bi ih stegnula. Naušnice u obliku 
prstena, svaka u vrijednosti od tisuću škuda, krasile su joj uši. Nosila je 
čipkanu kapicu s ružičastim vrpcama, haljinu od vunena muslina na 
ružičaste i sive pruge, oivičenu zelenim obrubom, koja se pri dnu otvarala i 
otkrivala donju suknju, ukrašenu finom čipkom. Ogrnula se zelenim 
kašmirskim šalom s utisnutim grančicama palme kome je kraj sezao do 
poda. Cipele od zagasite kože ponešto su je stezale. 

— Niste toliko gladni — reče bacivši pogled na Beauvisagea — da ne biste 
mogli čekati pola sata. Moj je otac ručao, a ja ne mogu mirno jesti dok ne 
doznam što misli i da li moramoići u Go-nđreville. 

— Idi, idi, draga, čekat ću te — reče kapar. 

— Dragi Bože, zar vas nikad neću odučiti od tog tikainja? — reče ona 
slegnuvši prilično značajno ramenima. 

— Nikad mi se to nije dogodilo pred ljudima, od 1817. — reče Phileas. 

— Ali stalno mi govorite ti pred poslugom i pred kćerkom. 

— Kako vam drago, Severina — reče tužno Beauvisage. 

— Osobito ne spominjite ništa Ceciliji o zaključku birača — doda gospođa 
Beauvisage gledajući se u ogledalo i namještajući šal. 

— Hoćešli da idem s tobom k ocu? — upita Phileas. 

— Ne, ostanite s Cecilijom. Uostalom, zar vam Jean Violette ne mora 
danas da plati ostatak svote? On će vam donijeti dvadeset tisuća franaka. 
Već tri puta odgađa isplatu na tri mjeseca; nemojte to više dopustiti; ako 
nije u mogućnosti da plati, odnesite njegovu mjenicu ovrhovoditelju, učinite 
sve što treba, urazumite se. Achille Pigoult će vam reći kako treba da 
postupite da biste došli do svoga novca. Ovaj je Violette uistinu dostojan 
unuk svoga djeda, mislim da je kadar da se obogati i stečajem: nema ni vjere 
ni savjesti. 

— Vrlo je inteligentan — rekne Beauvisage. 

— Za trideset tisuća franaka prepustili ste mu mušterije i tvornicu, što je 
zasigurno vrijedilo pedeset tisuća, a u osam godina vratio vam je tek deset 


tisuća franaka... 

— Nikad nisam nikoga progonio — odgovori Beauvisage — i više volim da 
izgubim novac nego da mučim jadnog čovjeka... 

— Čovjeka koji vam se ruga! 

Beauvisage zanijemi. Kako nije znao što da odgovori na tu nesmisljenu 
primjedbu, stade promatrati daščice parketa u salonu. Možda je zbog 
pretjeranog spavanja postepeno gubio inteligenciju i volju. Lijegao bi svake 
večeri u osam sati, ustajao u osam sati ujutro i odspavao dvanaest sati, a da 
se za posljednjih dvadeset godina nikad noću ne bi probudio. Ako bi se 
takav teški slučaj dogodio, smatrao je to nečim izvanrednim i o tome bi čitav 
dan govorio. Oblačio bi se oko jedan sat jer ga je žena bila naviknula da 
dođe na doručak uvijek obrijan, čist i obučen. Dok se još bavio trgovinom, 
odlazio bi poslije doručka za poslom i vraćao se tek na večeru. Od 1832, kad 
više nije radio, posjećivao bi tasta, ili šetao, ili išao u posjete po gradu. 
Uvijek je nosio čizme, hlače od plava sukna, bijeli prsluk i plavi kaput, kako 
je zahtijevala njegova žena. Rublje mu se isticalo bjelinom i finoćom te je još 
više padalo u oči jer ga je Severina primoravala da ga svakodnevno mijenja. I 
to što je bio tako dotjeran — a to je rijetkost u provinciji — pridonosilo je da 
su ga u gradu poštivali kao što u Parizu uvažavaju elegantna čovjeka. 

Tog su poštovanog i ozbiljnog trgovca kapama po njegovoj vanjštini 
smatrali ličnošću, jer njegova je žena bila toliko oštroumna da nije nikad ni 
pred kim u gradu izgovorila ni jedne riječi kojom bi odala svoje razočaranje i 
ništavost svoga muža koga su zbog njegova smiješka, suviše učtivog načina 
govora i bogataškog odijevanja, smatrali jednim od najuvaženijih ljudi. 
Govorilo se da Severina toliko pazi na to mišljenje o njemu da mu nije 
dopuštala da ide na večernje zabave; i tako mu je lice cvalo zahvaljujući 
dubokom i sretnom snu. Beauvisage je živio po svojoj volji, žena ga je 
mazila, posluga dobro posluživala, kćerka mu se umdjavala, i on se smatrao 
najsretnijim čovjekom u Arcisu, a to je doista i bio. Severinin osjećaj za toga 
beznačajnog čovjeka bio je protkan nekom pokroviteljskom samilošću majke 
prema djetetu. Šaljivim bi tonom prikrivala oštre riječi koje mu je morala 
govoriti. Nije bilo mirnijeg braka, a zbog odbojnosti koju je Phileas gajio 
prema društvu, u kome bi zaspao, gdje nije mogao kartati jer nije znao ni 
jedne igre, Severina je bila potpuno slobodna da provede kako hoće veće u 
društvu. 

Cecilijin dolazak prekine Phileasovu zbunjenost; on poviče; ,Kako si 
lijepa!" 

Gospođa Beauvisage se naglo okrene i pogleda prodorno kćerku, na što 
ova pocrvenje. 

— Ah, Cecilijo, tko vam je kazao da se tako obučete?... — upita majka. 

— Zar ne idemo večeras gospođi Marion? Obukla sam se da vidim kako 
mi pristaje nova haljina. 

— Cecilijo! Cecilijo! — reče Severina — zašto hoćete da prevarite majku?... 
To nije u redu, nisam zadovoljna s vama, vi mi skrivate neku misao... 

— Što je učinila? — upita Beauvisage očaran što mu je kćerka prekrasno 
odjevena. 

— Što je učinila? ja ću joj to reći!... — reče gospođa Beauvisage prijeteći 
prstom svojoj jedinici. 

Cecilija se baci na majku, poljubi je i pornazi, a to je kod jedinica način 


da postignu što hoće. 

Cecilija Beauvisage, devetnaestogodišnja djevojka, bila je netom obukla 
haljinu od sive svile, ukrašenu tamno sivim gajtanima, koja je sprijeda 
naličila na kaput. Kratka bluza, ukrašena pucetima, završavala je sprijeda u 
šiljak a vezivala se straga poput steznika. Taj lažni steznik savršeno je 
ocrtavao leđa, bokove i grudi. Suknja, ukrašena s tri reda resa, padala je u 
lijepim, naborima, a kroj i izrada odavali su da dolazi iz pariškog salona. 
Lijepa marama, ukrašena čipkom padala joj je niza struk. Baštinica je nosila 
oko vrata vrlo elegantno vezani mali ružičasti svileni rubac, a na glavi 
slamnati šešir ukrašen nježnom ružom. Na rukama je imala crne mrežaste 
rukavice bez prstiju. Obula je cipele na vez od tamne kože. Po svemu, osim 
po svečanom držanju, naličila je na sliku iz modnih žurnala, i njen otac i 
majka su bili ushićeni njome. Cecilija je, uostalom, bila dobro građena, 
srednjega stasa i savršenih proporcija, Smeđu je kosu češljala po modi 
1839. godine u dvije velike pletenice koje su se spuštale niz obraze i bile 
vezane na potiljku. Njeno zdravo lice, otmjena ovala, isticalo se nekakvim 
aristokratskim izrazom koji nije baštinila ni od oca ni od majke. U 
svjetflosmeđim očima nije bilo ni truna blagog, mirnog i gotovo 
melankoličnog izraza svojstvenog djevojkama. 

Narušavala je sav romantični čar svoga lica praktičnim buržujskim 
smislom i slobodnim ponašanjem koje je svojstveno razmaženoj djeci. Ipak 
bi muž koji bi bio kadar da ispravi posljedice njena kriva odgoja i da izbriše 
trag provincijskog života uspio da iz nje stvori dražesnu ženu. Doista 
Severina se ponosila svojom kćerkom, ali joj nije pretjerano iskazivala 
ljubav. Gospođa Beauvisage imala je smjelosti da dobro odgoji kćerku; u 
odnosu prema njoj uzimala je ton neke lažne strogosti kojom joj se 
nametnula i ugušivala ono malo zla što je bilo u kćerinu srcu. Majka i 
kćerka bile su uvijek zajedno i tako je Cecilija imala čiste misli, svježinu 
osjećaja i stvarnu naivnost, što se kod djevojaka nalazi mnogo rjeđe no što 
se misli. 

— Čudno mi je što ste se tako obukli — kaza gospođa Beauvisage. — Da 
vam nije Simon Giguet jučer rekao nešto što mi krijete? 

— Ali, — reče Phileas — čovjek koji će dobiti mandat svojih sugrađana... 

— Draga majko — šapne Cecilija u uho majci — on mi je dosadan, ali u 
našem gradu on je jedini koji bi mi mogao biti mužem. 

— Dobro si ga prosudila, ali počekaj da se tvoj djed o tome izjasni — 
odgovori gospođa Beauvisage poljubivši je. Po kćerkinu odgovoru vidjelo se 
da je vrlo razumna, ali da nije više tako bezazlena od kada misli na brak. 

Crevinova kuća, koja se nalazi na desnoj obali Aube, na uglu malog trga 
s one strane mosta, jedna je od najstarijih kuća u Arcisu. Stoga je 
sagrađena od drva i pukotine među laganim zidovima ispunjene su 
šljunkom; ali je pokrivena naslagom glatke žbuke obojene u sivo. Mada je 
tako lijepo oličena, ipak izgleda kao kuća od karata. 

Vrt, koji se pruža duž rijeke, okružen je terasastim zidom na kojem su 
lonci s cvijećem. U toj skromnoj kući, kojoj prozori imaju čvrste kapke 
obojene sivo kao i zidovi, pokućstvo je jednostavno kao i njen vanjski izgled. 
Na ulazu, u malom šljunkovitom dvorištu, vide se zelene rešetke od letvica 
koje služe kao=z vrtna ograda. U prizemlju, u bivšoj odvjetničkoj pisarni, koja 


je sada pretvorena u salon i čiji prozori gledaju na rijeku i na trg, nalazi se 


staro pokućstvo od zelenoga, suviše izblijedjelog utrehtskog baršuna. Bivša 
radna soba sada služi kao blagovaonica javnog bilježnika u mirovini. Po 
svemu se vidi da je to stan starca koji je duboki filozof, i sve odaje način 
života koji protječe kao seoski potok. Politički lakrdijali zaviđaju na takvom 
načinu života kada više ne vjeruju društvenim veličinama i kad se uvjere da 
je borba sa sudbinom čovječanstva besmislena. 

Dok Severina prelazi most da vidi da li je njen otac poveeerao, nije izlišno 
da bacimo pogled na ličnost, život i nazore toga starca koga su zbog njegova 
prijateljstva s grofom Malinom de Gondrevilleom u tom kraju svi poštivali. 

Evo jednostavnog i naivnog životnog toka toga javnog bilježnika koji je 
dugo vremena bio, da tako kažemo, jedini bilježnik u gradu. 

1787. dva mladića iz Arcisa upute se u Pariz, s preporukom na nekog 
odvjetnika imenom Dantona. Čuveni je rodoljub bio iz Arcisa. U gradu još 
postoji njegova kuća, još živi njegova rodbina. Zbog toga je revolucija izvršila 
utjecaj na ovaj kutak Champagine. Danton namjesti svoje zemljake kod. 
tužioca sudišta Chatelet, čuvena po procesu protiv grofa Mortona de 
Chabrillant koji se vodio zbog njegove lože na premijeri Figarova pira, i za 
koga se parlamenat založio smatrajući se uvrijeđenim u osobi svoga tužioca. 

Jedan se zvao Malin, drugi Grevin, obadvojica bijahu jedinci. Malinov 
otac bio je vlasnik kuće gdje sada stanuje Grevin. Obadvojica su osjećala 
pouzdanu uzajamnu sklonost. Prepredeni, dubokoumni, častohlepni mladi 
Malin bio je dobar govornik. Grevin — pošten radnik — bio je sklon da se 
divi Malinu. Vratiše se u svoj rodni kraj za Revolucije, i jedan postane 
odvjetnikom u Troyesu a drugi javni bilježnik u Arcisu. Grevin, Malinov 
ponizni sluga, isposluje mu imenovanje za zastupnika u Konventu. Malin 
pak dade Grevina imenovati stečajnim upraviteljem u Arcisu. Malin bijaše 
neugledni član Konventa do 9. thermidora; pristajao je uvijek uz jačega a 
gazio slabijega. Talljen mu dade naslutiti da treba srušiti Robespierrea. 
Malin se istakne u toj strašnoj parlamentarnoj bitki i tom se prilikom hrabro 
držao. Toga časa započela je njegova politička uloga jednog od junaka nižega 
kruga; napusti stranku termidorovaca, prijeđe u monarhističku stranku i 
tada ga imenuju članom Vijeća staraca. Sklopivši prijateljstvo s 
Talleyrandom i Foucheom i urotivši se s njima protiv Bonapartea, postade, 
kao i oni, jedan od najvatrenijih njegovih pristalica poslije pobjede kod 
Marenga. Kad bude imenovan tribunom, uđe među prvima u Državni savjet, 
postade jedan od redaktora Zakonika i dobije čast senatora i naslov grofa de 
Gondrevillea. To je politička strana njegova života; pogledajmo sad 
financijsku. 

U okrugu Arcis Grevin je najaktivnije i najspretnije pridonosio stvaranju 
bogatstva grofa de  Gondrevillea. Posjed = Gondreville pripadao je 
Simeuseovima, dobroj staroj provincijskoj plemićkoj porodici kojoj su mnogi 
članovi poginuli na stratištu. Njeni su nasljednici, dva mladića, služili u 
Condeovoj vojsci. Taj posjed, koji je bio na prodaju kao narodna imovina, 
kupi Grevin tobože za Mariona, ali zapravo za Malina. Grevin kupi za svog 
prijatelja najbolji dio crkvenih dobara koje je Republika prodala u okrugu 
Aube. Malin je slao Grevinu potreban novac za te kupovine i nije zaboravljao 
svoga agenta. Za Direktorija, u doba kad je Malin vodio glavnu riječ u 
Republičkim savjetima, prodaje su se vršile u njegovo ime. Grevin postade 
gradskim bilježnikom, a Malin državnim savjetnikom. Grevin postade 


gradskim načelnikom, a Malin senatorom i dobije naslov grofa de 
Gondrevillea. Oženi se kćerkom nekog nabavljača, milijunaša, a Grevin 
uzme jedinicu čiče Varleta, prvoga gradskog liječnika u Arcisu. Grof de 
Gondreville imao je tri stotine tisuća livara rente, palaču u Parizu, divni 
dvorac Gondreville; udao je jednu kćerku za Kellerova sina, pariškog 
bankara, a drugu za maršala vojvodu de Carigliano. 

Grevin pak ima rentu od petnaest tisuća livara i kuću u kojoj provodi 
stare dane u štednji. Njegov mu prijatelj proda tu kuću za šest hiljada 
franaka, premda mu je starac vodio poslove. 

Grofu de Gondrevilleu je osamdeset godina, a Grevinu sedamdeset i šest. 
Francuski per seta po svome parku, bivši javni bilježnik u vrtu Malinova 
oca. Obadđvojica gomilaju škude, zaogrnuti u flanel. Ni najmanji nesklad nije 
pomutio to šezdesetgodišnje prijateljstvo. Javni se bilježnik uvijek pokorava 
članu Konventa, državnom savjetniku, senatoru, francuskom peru. Poslije 
julske revolucije Malin, na prolasku kroz Arcis, rekne Grevinu: ,Hoćeš li 
odlikovanje?" ,Što bih s njime?" odgovori Grevin. Jedan nikad nije iznevjerio 
drugoga; uzajamno su se obavještavali i savjetovali; jedan, bez zavisti, a 
drugi bez nadutosti i uvredljive uobraženosti. Malin je uvijek morao voditi 
računa o Grevinu jer se om ponosio grofom de Gondrevilleom. Grevin je bio 
isto toliko grof de Gondreville koliko i grof de Gondreville lično. 

Međutim, od julske revolucije, kad je Grevin, osjećajući da stari, prestao 
da upravlja grofovim imanjima, a grof, iznemogao od starosti i sudjelovanja 
u političkim borbama, pomišljao da mirno pozivi, oba starca prestadoše da 
se viđaju budući da nisu više toliko trebali jedan dragoga. Polazeći na svoj 
posjed ili vraćajući se odande u Pariz, grof bi posjetio Grevina koji bi samo 
jednom ili dvaput došao u pohode grofu dok je boravio u Gondrevilleu. Među 
njihovom djecom nisu postojale nikakve veze. Ni gospođa Keller ni 
vojvotkinja de Carigliano nisu se nikada viđale s gospođicom Grevin, ni prije 
ni poslije njene udaje za kapara Beauvisagea. Severina se mnogo čudila 
ovom nehotičnom ili stvarnom preziru. 

Dok je Grevin bio gradski načelnik za Carstva, odnosio se prema 
svakome uslužno, poravnavao je i sprečavao mnoge sporove za vrijeme svoje. 
službe. U čitavu okrugu cijenili su ga i voljeli zbog njegove iskrenosti, 
dobroćudnosti i poštenja; svatko ga je poštivao kao čovjeka koji raspolaže 
zaštitom, moći i ugledom grofa de Gondrevillea. Ipak, otkada je prestala 
djelatnost javnog bilježnika i njegovo sudjelovanje u javnim i privatnim 
poslovima a to je bilo pred osam godina, uspomena na nj bila je gotow 
izblijedjela u gradu gdje su svi, iz dana u dan, očekivali njegovu smrt. Činilo 
se da Grevin, poput svog prijatelja Malina, više životari nego živi: on, naime, 
nije izlazio, obrađivao je vrt, cbrezivao stabla, promatrao povrće i pupove i 
kao svi starci privikavao se na misao o smrti. Život ovog 
sedamdesetgodišnjaka tekao je savršeno pravdno. Kao i njegov prijatelj 
pukovnik Giguet, ustajao je rano i lijegao prije devet sati, zadovoljavao se s 
malim kao svi škrci. Pio je malo vina, ali je to bilo izvrsno vino. Nije pio ni 
kave ni likera, a kretao se jedino koliko je zahtijevalo bavljenje vrtlarstvom. 
U svako doba nosio je istu odjeću: proste nauljene cipele, naborane čarape, 
sive flanelske hlače s kopčama, bez naramenica, veliki plavi prsluk s 
rožnatim pucetima i kaput od istog sivog flanela kao i hlače, pokrivao se 
malom okruglom kapom od vidrina krzna i kad je bio kod kuće. Ljeti bi je 


zamijenio kapicom od crna baršuna, a flanelski kaput kaputom željeznosive 
boje. Bio je visok pet stopa i četiri palca, gojazan kao što su obično zdravi 
starci, i zbog toga mu je hod, ionako već spor, bio težak kao u ljudi koji 
mnogo sjede. 

Taj se čiča oblačio u rano jutro, najbrižljivije se redeći; sam bi se brijao. 
zatim bi obišao vrt, promatrao kakvo će biti vrijeme, gledao barometar, 
otvorivši sam kapke salona. Potom bi prekopavao gredice, čisto stabla od. 
gusjenica, plijevio, uvijek bi imao posla do ručka. Iza ručka sjedio bi radi 
bolje probave do dva sata, misleći o koječemu. Unuka bi mu dolazila gotovo 
uvijek u pratnji služavke, a katkada i majke, da ga posjeti, između dva i pet 
sati. Taj ustaljeni način života prekidao se u određene dane: morao je primiti 
zakupninu i prihode u naravi koje bi odmah prodao. Ali ta bi se mala 
poremetnja dešavala samo u sajmene dane, jedanput mjesečno. Šta je radio 
s novcem? Nitko, čak ni Severina ni Cecilija, nije znao, Grevin je o tom šutio 
kao grob. Ipak je konačno sve svoje osjećaje usredotočio na kćerku i unuku; 
volio ih je više nego novac. 

Taj uredni sedamdesetgodišnjak, posve okrugla lica, ćelave glave, plavih 
očiju i sijede kose, po svome se karakteru znao nametnuti kao svi oni kojima 
se ni ljtudi ni stvari nisu odupirali. Njegova jedina veoma prikrivena mana — 
jer nije nikad imao prilike da je iskaže — bila je strašna, postojana mržnja i 
osjetljivost koju Malin nije nikad povrijedio. Grevin je uvijek služio grofu de 
Gondrevilleu i uvijek bi osjetio da mu je on zahvalan: nikad Malin nije ni 
ponizio ni povrijedio svog prijatelja koga je poznavao u dno duše. Oba 
prijatelja oslovljavala su se sa ti, kao u mladim danima, i srdačno su se pri 
susretu rukovali. Nikada senator nije dopustio da Grevin osjeti razliku 
njihova položaja; uvijek bi pretjecao želje svoga prijatelja iz djetinjstva 
nudeći mu uvijek sve, jer je znao da će se on zadovoljiti s malim. Grevin, 
obožavatelj klasične književnosti, čistunac, bijaše dobar upravnik, ozbiljno je 
i duboko poznavao zakonodavstvo; napisao je za Malina radove kojima se 
njegov prijatelj proslavio u Državnom savjetu kao redaktor Zakonika. 
Severina je jako voljela svoga oca. Ona i njena kćerka nisu nikome 
prepuštale brigu oto njegova rublja; plele bi mu čarape za zimu, iskazivale 
mu najbrižniju pažnju, i Grevin je znao da njihov osjećaj nije pomućen 
nikakvom koristoljubivom mišlju; niti očeva ostavština od po prilici milijun 
franaka ne bi ih utješila u njihovoj tuzi. Starci su vrlo osjetljivi na nesebičnu 
nježnost. Prije nego bi otišle od starca, gospoda Beauvisage i Cecilija svaki bi 
dan određivale šta će on sutradan večerati, slale su mu rano voće i povrće 
koje su nabavljale na trgu. 

Gospođa Beauvisage uvijek je željela da je otac predstavi u dvorcu de 
Gondreville i sprijatelji s grofovim kćerkama; ali joj je mudri starac više puta 
protumačio kako je teško podržavati trajne veze s vojvotkinjom de 
Carigliano, koja živi u Parizu i rijetko dolazi u Gondreville, ili s velikom 
damom kao što je gospođa Keller, kad imaju tvornicu kapa u Arcisu. 

— Tvoj je život završen — govorio bi Grevin svojoj kćerki — uživaj u 
Ceciliji koja će zacijelo biti dovoljno bogata da ti pruži sjajan život na koji 
imaš pravo kad napustiš trgovinu. Izaberi zeta koji ima ambicija i sredstava, 
pa ćeš moći da pođeš jednoga dana u Pariz i da ovdje ostaviš onu benu 
Beauvisagea. Ako doživim da vidim i tvoga zeta, vodit ću vas u političkim 
borbama kao što sam vodio Malina i dostići ćete društveni položaj ravan 


onome Kellerovih... 

Ovo malo riječi izrečenih prije revolucije od 1830, godinu dana nakon što 
se stari javni bilježnik povukao u svoju sadašnju kuću, objašnjava zašto je 
vodio takav život. Grevin je htio da poživi, htio je da njegova kćerka, unuka i 
praunučad uživaju visok položaj u društvu. Starac je imao ambicija do u 
treće koljeno. Kad bi tako govorio, starac je sanjario kako da Ceciliju uda za 
Charlesa Kellera; stoga je sad jadikovao nad uništenim nadama, nije znao 
šta da odluči. Kako nije imao poznanstva i kako je smatrao da je u okrugu 
jedini čovjek za koga bi se Cecilija mogla udati mladi markiz de Cing-Cygne, 
pitao se bi li zlatom mogao prebroditi sporove koje je julska revolucija 
izazvala među roajalistima koji su ostali vjerni svojim načelima i njihovim 
pobjednicima. Smatrao je da je sreća njegove unuke tako ugrožena ako je 
povjeri oholoj markizi de Cing-Cygne, da odluči da se povjeri prijatelju 
staraca — Vremenu. Nadao se da će umrijeti njegova smrtna neprijateljica, 
markiza de Cing-Cygne, i mislio je da će moći privući sina posredstvom 
djeda, staroga d'Hauteserrea koji je tada živio u Cing-Cygneu, jer je znao da 
je on raeundžija od škrtosti. Protumačit ćemo — kad tok događaja dovede do 
drame u dvorcu Cing-Cygne — zašto je djed mladoga markiza nosio drugo 
ime nego njegov unuk. 

Grevin je kanio da se posavjetuje s prijateljem Gondrevillkom — ako ne 
bude mogao drugačije — kad Cecilija Beauvisage navrši dvadeset i drugu 
godinu, da joj ovaj u Parizu izabere muža prema njenom srcu i težnjama, 
među vojvodama Carstva. 

Severina nađe oca kako pije kavu u dnu terase, na drvenoj klupi pod 
rascvjetalim jorgovanom , jer je bilo već pet sati. Po boli koja se odražavala na 
njegovu licu vidje dobro da je doznao žalosnu vijest. Doista, stari francuski 
per upravo je bio poslao komornika svom prijatelju moleći ga da ga posjeti. 
Do tada stari Grevin nije htio suviše podsticati težnje svoje kćeri, ali u taj 
čas, usred protuslovnih misli koje su se nametale njegovu tužnom 
razmatranju, oda i nehotice svoju tajnu. 

— Draga kćeri — reče joj — za tvoju sam budućnost kovao mnogo 
najljepših i najplemenitijih planova. Smrt ih je, eto, pomrsila. Cecilija bi bila 
postala vikontesa Keller, jer bih se bio pobrinuo da Charles bude imenovan 
poslanikom našega grada te bi jednoga dana naslijedio čast pera od svoga 
oca. Gonđreville ni njegova kći, gospođa Keller, ne bi odbili šezdeset tisuća 
franaka rente koje Cecilija dobiva u miraz, a osobito ne s obzirom na stotinu 
tisuća koje ćete i vi jednoga dana imati... Ti bi stanovala u Parizu s kćerkom 
i izigravala ulogu punice u visokim krugovima ljudi od vlasti (gospođa 
Beauvisage oda zadovoljstvo kretnjom). Ali pogodila nas je nesreća što je 
zadesila toga krasnog mladića koji je već bio stekao prijateljstvo kraljevskog 
princa... A taj je Simon Giguet, koji se gura na političku pozornicu. glupan, i 
to glupan najgore vrsti jer se smatra orlom... Vi ste suviše povezani S 
Giguetovima i s obitelji Marion i morate ga odbiti na vrlo pristojan način, jer 
ga treba odbiti... 

— Mi smo, kao i uvijek, vašeg mišljenja, dragi oče. 

— Sve me to primorava da posjetim starog Malina, u prvom redu da ga 
utješim, a zatim i da se s njime posavjetujem. Cecilija i ti bile biste nesretne 
u nekoj staroj obitelji iz četvrti Saint-Germain, na sve bi vam moguće načine 
predbacivali vaše porijeklo; moramo potražiti nekog propalog vojvodu 


skorojevića, poput onih Bonaparteovih; tako ćemo moći za Cerili ju dobiti 
lijep naslov i udat ćemo je tako da će ona ostati vlasnicom imetka koji 
donese u miraz. Možeš reći da sam ja već odredio Ceciliji muža, tako ćemo 
preduhitriti sve glupe prosce kao što je bio Antonin Goulard. I mali će je 
Vinet prositi, on bi mi bio miliji cd svih ženika koji budu njuškali oko njena 
miraza... = Talentiran je, zna  spletkariti. a po majci pripada 
Chargeboeufovima; ali je suviše čvrsta značaja a da ne bi zapovijedao svojoj 
ženi, a tako je mlad da bi ga ona mogla zavoljeti ti ćeš propasti boreći se 
među ta dva osjećaja, jer te znam u dušu, drago dijete! 

— Bit ću u velikoj neprilici večeras kod Marionovih — reče Severina. 

— Onda. drago dijete, pošalji gospođu Maricu k meni, ja ću s njom 
razgovarati! 

— Znala sam dobro, dragi oče, da mislite na našu budućnost, ali nisam ni 
slutila da će biti tako sjajna — reče gospođa Beauvisage ljubeći ruke svoga 
Oca. 

— Na to sam tako mnogo mislio — nastavi Grevin — da sam 18M kupio 


palaču Beauseant. — Gospođa Beauvisage se živo trgne od iznenađenja 
doznavši tajnu koui je starac tako dobro čuvao, ali ne prekine oca. — To će 
biti moj vjenčani dar — rekne on. — Godine 1832. iznajmio sam je na sedam 


godina nekim Englezima za dvadeset i četiri tisuće franaka godišnje; dobar 
posao, jer me je dvorac stajao samo trista dvadest i pet tisuća franaka, i evo; 
dobio sam natrag gotovo dvije stotine tisuća. Zakupni ugovor ističe 15. 
srpnja ove godine. — Severina poljubi oca u čelo i u oba obraza. Budućnost 
joj se, nakon ovog otkrića, učini tako sjajnom da ju je zabljesnula. — ,Otac 
će ostaviti palaču svojoj unučadi na moj savjet", mišljaše ona prelazeći preko 
mosta, ,ali uz uvjet da ja imam pravo uživanja; neću da me kći i zet otjeraju 
iz svoje kuće, nego će oni živjeti u mojoj kući!" 

Kod dezerta, kad su obe služavke sjedile za stolom u kuhinji i kad je 
gospođa Beauvisage bila sigurna da nitko ne prisluškuje, smatrala je 
potrebnim da Ceciliju malo pouči. 

— Draga kćeri, ponašajte se večeras kao dobro odgojena djevojka, držite 
se od danas ozbiljno, ne razgovarajte površno; ne šetajte sama s gospodinom 
Giguetom ni s gospodinom Oliverom Vinetorn, ni s potprefektom, ni S 
gospodinom Martenerom, ni s kim, pa čak ini s Achilleom Pigoultom. Nećete 
se udati ni za jednoga od ovih mladića iz grada ni iz okruga. Namijenjeno 
vam je da briljirate u Parizu. Stoga ćete svakoga dana imati krasne haljine, 
da se priviknete na eleganciju. Nastojat ćemo da odmamimo jednu od 
sobarica mlade vojvotkinje de Maufrigneuse; tako ćemo doznati gdje 
nabavljaju haljine princeza de Cadignan i markiza de Cing-Cygne!... Oh! 
neću da ni najmanje ličimo na malograđanke. Učit ćete klavir tri sata na 
dan; svaki će dan dolaziti gospodin Molse iz Troyesa, dok ne kažu kojeg 
učitelja da pozovem iz Pariza. Treba da usavršite sve svoje sposobnosti jer 
ćete još najviše godinu dana biti djevojkom. Upozorila sam vas, vidjet ću 
kako ćete se ponašati večeras. Treba da držite Simona vrlo daleko od sebe, a 
opet mu se ne smijete izrugivati. 


— Budite mirni, mama, počet ću obožavati nepoznatoga. — Treba 
protumačiti ovu riječ na koju se gospođa Beauvisage nasmiješila. 
— Ah, nisam ga još vidio — reče Phileas — ali svi o njemu govore. Kad 


budem htio saznati tko je, poslat ću oružničkog podoficira ili gospodina 


Grosliera da zatraže njegove putne isprave. 

Nema gradića u Francuskoj u kojem se stanovito ne odigrava drama ili 
komedija s neznancem. Cesto je neznanac neki probisvijet koji obmanjuje 
ljude i odlazi uništivši dobar glas kakve žene ili odnoseći novac kojoj obitelji. 
Češće je neznanac pravi stranac koji djeluje tako tajnovito da se gradić 
zanima za njegova djela. Nije bio jedini ozbiljni događaj to što će Simon 
Giguet možda doći na vlast. Već dva dana pažnja je građana bila usmjerena 
na ličnost koja je doputovala pred tri dana i koja je bila prvi neznanac 
sadašnje generacije. Stoga je neznanac sada bio predmetom razgovora u 
svim kućama. To je bila novost koja je uzbudila čitav gradić. 

Dojam koji je morao da izazove dolazak nekog stranca u Arcis može se 
objasniti položajem tog gradića. Na šest milja prije Troyesa, na glavnoj cesti 
prema Parizu, ispred majura Lijepa zvijezda, počinje okružni drum koji vodi 
u grad Arcis presijecajući široke ravnice. Kroz njih protječe Seina ocrtavajući 
usku zelenu dolinu, zasjenjenu jablanima, dolinu koja odskače od bjeline 
kredaste šampanjske zemlje. Put koji povezuje Arcis i Troyes dug je šest 
milja i čini tetivu luka na čijim se krajevima nalaze ta dva grada, tako da je 
najkraći put iz Pariza u Arcis ovaj okružni drum koji počinje kod Lijepe 
zvijezde. Rijeka je, kako smo već rekli, plovna samo od Arcisa do ušća. Tato 
je taj grad, šest milia daleko cd glavne ceste, odijeljen od Troyesa 
jednoličnim ravnicama, osamljen usred raznih posjeda te nema trgovine ni 
prijevoza robe bilo rijekom, bilo kopnenim putom. Doista, kroz Sezanne, što 
leži na nekoliko milja od Arcisa s druge strane rijeke, vodi velika cesta koja 
osjetljivo skraćuje put s obzirom na staru njemačku cestu kroz Troyes. Arcis 
je, dakle, potpuno osamljen grad, njime ne prolaze ni jedna kola te ga s 
Troyesom i Lijepom zvijezdom vezuju samo glasnici. Svi se stanovnici 
međusobno poznaju, a znaju čak i trgovačke putnike kc-ji dolaze zbog 
poslova pariških tvrtki; stoga stranac nužno postaje, kaou svim 
provincijskim gradićima koji se nalaze u sličnom položaju, predmet 
razgovora i uznemiri svačiju maštu ako ostane u gradiću duže od dva dana, 
a da nitko ne zna ni kako se zove ni zaštoje došao. 

Dakle, dok je još čitav gradić bio miran, tri dana prije onoga jutra kada, 
voljom stvaraoca tolikih priča, počinje i ova, svi vidješe kako cestom od 
Lijepe zvijezde dolazi neki stranac upravljajući lijepim, lakim otvorenim 
kolima, u koja je bio upregnut skupocjen ko-nj, a prati ga mali sluga na 
jahaćem konju. Glasnik, koji je saobraćao poštanskim kolima iz Troyesa, 
donio je iz Lijepe zvijezde tri kovčega poslana bez adrese iz Pariza za 
neznanca koji se nastanio kod Muleta. U gradiću je svatko te večeri mislio da 
ta osoba namjerava da kupi u Arcisu zemlju, i o njem se u mnogim 
obiteljima govorilo kao o budućem vlasniku dvorca. Činilo se da kola, konji, 
sluga, pripadaju čovjeku iz najviših društvenih krugova. Neznanac koji je, 
bez sumnje, bio umoran, nije se pokazivao; možda je proveo stanovito 
vrijeme dok se smjestio u sobama koje je izabrao, nagovijestivši da će se 
morati zadržati izvjesno vrijeme. Htio je da vidi mjesto gdje će m-u biti 
smješteni konji u staji i postavljao je velike zahtjeve; tražio je da ih odijele od 
gostioničarevih i od onih koji će možda doći. Po tim zahtjevima gazda 
gostionice Mulet zaključi da je njegov gost Englez. Već uvečer prvoga dana 
znatiželjnici su pokušali da nešto doznaju u Muletu; ali ne izvukoše ništa od 
malog sluge koji ne htjede da išta kaže o svome gospodaru, a pritom nije 


samo nijekao ili šutio nego je odgovarao porugama koje su se činile preoštre 
za njegovu dob i odavale veliku pokvarenost. 

Oko šest sati, pošto se brižno uredio i večerao, odjaši u pratnji svog 
sluge, izgubi se na cesti za Brienne i vrati se tek vrlo kasno. 

Pregledavajući kovčege i stvari neznanca, domaćin, njegova žena i 
sobarice ne doznadoše ništa što bi im moglo odati položaj, ime, porijeklo ili 
namjere toga tajanstvenog gosta. To ostavi na njih vrlo snažan dojam. Bilo je 
mnogo takvih komentara koji su iziskivali posredovanje kraljevskog tužioca. 

Kad se neznanac vrati, dođe k njemu gazdarica i pokaže mu knjigu u 
koju je morao, prema naredbama policije, upisati svoje ime, zvanje, cilj 
putovanja i mjesto odakle dolazi. 

— Ništa neću napisati — reče vlasnici gostionice. — Ako vam zbog toga 
budu dosađivali, recite da sam se tome opirao i pošaljite mi potprefekta jer 
nemam putnice. O meni će vas mnogo ispitivati, gospođo — nastavi — a vi 
odgovorite kako hoćete; neću da išta znate o meni, čak ako nešto i doznate 
protiv moje volje. Ako mi budete dosađivali, otići ću u hotel K pošti, na 
Mosnom trgu, a uzmite u obzir da namjeravam da ostanem ovdje bar 
petnaest dana... To bi mi bilo vrto neugodno, jer znam da ste sestra 
Gotharda, jednoga od glavnih ličnosti afere Simeuse. 

— Razumijem, gospodine! — odgovori sestra Gotharda, nadglednika Cing- 
Cygneovih. 

Nakon tog razgovora neznanac je zadržao gazdaricu hotela oko dva sata i 
izvukao iz nje sve što je znala o Arcisu, o bogatstvima, svim interesima i 
svim službenicima. Sutradan odjaši u pratnji sluge i vrati se tek u ponoć. 

Sad možemo shvatiti Cecilijinu šalu koju je gospođa Beauvisage smatrala 
neosnovanom. Beauvisage i Cecilija bili su iznenađeni i ushićeni dnevnim 
redom koji je iznijela Severina. Dok se njegova žena oblačila da ode gospođi 
Marion, otac začuje kćerku kako nešto: nagada, a to je toliko prirodno za 
djevojke u takvom slučaju. Zatim legne, umoran od rada tog dana, pošto su 
majka i kći bile otišle. 

Kako očito pogađaju oni koji poznaju Francusku ili Champagnu, a što 
nije isto, i male gradove ako hoćete, kod gospođe Marion bilo je te večeri vrlo 
mnogo svijeta. Trijumf mladog Gigueta smatrali su pobjedom nad grofom de 
Gondrevilleom i držali su da su zauvijek osigurali nezavisnost izbora. Smrt 
jadnog Charlesa Kellera svi su smatrali božjom odlukom i ona je ušutkala 
sva suparništva. Antonin Goulard, Fređeric Marest, Olivier Vinet, gospodin 
Martener, predstavnici vlasti koji su do tada posjećivali taj salon, mišljenje 
kojega nije bilo, kako im se činilo, protiv vlade izabrane narodnom voljom u 
srpnju 1830, dođoše po običaju ali puni znatiželje kakav će stav zauzeti 
obitelj Beauvisage. 

U salonu koji su ponovo doveli u red nije ostalo ni traga od sastanka koji 
je odlučio o sudbini meštra Simona, kako se činilo. U osam sati za svakim 
od četiri stola za kartanje po četiri su igrača kartala. Mali salon i 
blagovaonica bili su puni svijeta. Nikada, osim za velikih plesova ili 
blagdana, gospođa Marion nije vidjela skupine ljudi na ulazu u salon niti 
množinu gostiju koja se otegnula kao rep komete u blagovaonici. 

— Počinje da se osjeća vaš utjecaj — kaza joj Olivier, pokazujući vrevu 
koja raduje svaku domaćicu što voli da prima. 

— Ne znam što sve može postići Simon — odgovori gospođa Marion. — 


Živimo u doba kad uporni i osobito spretni ljudi mogu postići sve. — Ovaj se 
odgovor odnosio mnogo manje na Vineta nego na gospođu Beauvisage, koja 
je tada ulazila s kćerkom i došla da čestita svojoj prijateljici. Da bi izbjegla 
svako neizravno pitanje i izmakla svakom objašnjenju onoga što se 
govorkalo, Cecilijina majka sjedne za stoj gdje se igrao whist i zamisli se 
kako da dobije sto žetona. Sto žetona vrijedi pedeset sna!... Kad neki igrač 
izgubi tu svotu, u gradiću se o tome govori dva dana. 

Cecilija ode da razgovara s gospođicom Mollot, svojom dobrom 
prijateljicom, i pravila se kao da je još više voli. Gospođicu Mollot smatrali 
su ljepoticom Arcisa, a Ceciliju bogatom baštinicom. 

Gospodin Mollot, gradski sudbeni pisar, stanovao je na Velikom trgu u 
kući koja je imala isti položaj kao Beauvisageova na Mosnom trgu. Gospoda 
Mollot, sjedeći neprestance uz prozor salona u prizemlju, bolovala je zbog 
toga od jake, kronične znatiželje koja je s vremenom postala okorjelom. 
Gospođa Mollot bavila se uhođenjem kao nervozna žena svojim izmišljenim 
bolestima, sa samodopadnošću i strašću. Čim bi se neki seljak pomolio na 
trgu dolazeći za Brienne cestom, ona bi ga promatrala i nagađala zašto je 
došao u grad; ne bi se smirila dok ne bi to razjasnila. Provodila je život 
prosuđujući događaje, ljude, stvari i brakove u gradu. Ta visoka, mršava 
žena, kćerka suca iz Trovasa, donijela je gospodinu Mollotu, bivšem prvom 
pisaru Grevinovu, miraz kojim je mogao da kupi službu sudskog pisara. 
Poznato je da sudski pisar ima čin suca, kao što na kraljevskom sudu glavni 
pisar ima naslov savjetnika. Mollot je dobio tu službu na zagovor grofa de 
Gondrevillea koji je svojim utjecajem uredio u ministarstvu pravde pitanje 
prvoga Grevinova pisara. Svi članovi obitelji Mollot, otac, majka i kćerka, 
željeli su da se Ernestina Mollot, jedinica, uda za Antonina Goularda. Zbog 
toga su se Mollotovi još više zbližili s Beauvisageovima kad su doznali da su 
ovi odbili potprefektovu ženidbenu ponudu. 

— Gle, kako je netko nestrpljiv! — rekne Frnestina Ceciliji pokazujući joj 
Simona Gigueta. — Oh! on bi vrlo rado došao da s nama priča, ali svi koji 
ulaze smatraju da mu moraju čestitati i s njime popričati. Evo, već sam 
preko pedeset puta čula kako kaže: ,Mislim da su dobre želje mojih 
sugrađana bile upućene više mome ocu nego meni, ali ću se, u svakom 
slučaju, starati ne samo za naše opće interese već i za vaše lične." Gle, čitam 
te riječi po kretnjama njegovih usana, i svaki te put pogleda s mučeničkim 
izrazom u očima... 

— Ernestino — odgovori Cecilija — čitavo veče budi uza me, jer neću da 
slušam njegove prijedloge prikrivene rečenicama koje počinju sa: ,Jao" i 
njegove uzdisaje. 

— Zar ne bi htjela da postaneš ženom ministra pravde? 

— Zar mi još nisu pronašli nekoga uglednijega? — rekne Cecilija smijući 
se. 

— Uvjeravam te — nastavi Ernestina — da je maločas, prije nego si stigla, 
gospodin Miley, blagajnik registrature, oduševljeno tvrdio da će Simon, prije 
nego se navrše tri godine, postati ministrom pravde. 

— Računaju li kod toga na zagovor grofa de Gondrevillea? — upita 
potprefekt, koji sjedne pokraj djevojaka, pogađajući da se rugaju njegovu 
prijatelju Giguetu. 

— Ah! gospodine Antonin — rekne lijepa Ernestina Mollot — vi ste mojoj 


majci obećali da ćete otkriti tiko je lijepi neznanac, pa što znate novo o 
njemu? 

— Gospođice, današnji događaji su mnogo važniji! — reče Antonin 
sjeđnuvši pokraj Cecilije, kao diplomat koji je ushićen što je izbjegao općoj 
pažnji pošto se sklonio u društvo djevojaka. — Sva moja karijera potprefekta 
ili prefekta je u pitanju... 

— Kako! Zar nećete dopustiti da vašeg prijatelja Simona jednoglasno 
izaberu? 

— Simon je moj prijatelj, ali vlada je moj gospodar i ja namjeravam 
poduzeti sve da spriječim Simonc-v uspjeh. I gospođa Mollot mora mi 
pomoći, kao žena čovjeka koji je službom vezan uz vlast. 

— Mi i želimo da vam pomognemo — odgovori žena sudskog pisara. — 
Mollot mi je ispričao — rekne tiho — što su ovdje jutros zaključili. To je 
bijedno! Jedan je jedini čovjek pokazao da ima talenta, i to je Achille Pigouit; 
svi jednodušno kažu da bi on bio sjajan govornik u Skupštini. Premda on 
nema ništa, a moja je kći jedinica, i ima miraz od šezdeset tisuća franaka a 
baštinit će i sve naše, o čemu neću da govorim, a osim toga naslijedit će 
imetak Molotova strica, mlinara i moje tetke Lambert iz Troyesa, izjavljujem 
vam da bih mu je dala ako bi nam gospodin Achille Pigouit iskazao čast da 
misli na nju i da je zaprosi, naravno ako bi se svidio mojoj kćeri, ali mala 
ludica hoće da se uda samo po svojoj volji.... To joj gospođica Beauvisage 
puni glavu tim mislima... — Potprefekt primi ovu dvostruku paljbu kao 
čovjek svjestan da ima trideset tisuća livara rente i da ga očekuje mjesto 
prefekta. 

— Gospođica ima pravo — odgovori gledajući Ceciliju — ali ona je toliko 
bogata da može da se uda iz ljubavi... 

— Ne govorimo o udaji — kaza Ernestina. — Vi žalostite moju jadnu 
dragu Ceciliju koja mi je maločas priznala da bi željela, zato da je netko ne 
uzme zbog novaca već radi nje same, doživjeti pustolovinu s nekim 
neznancem koji ne zna ništa o Arcisu, ni o baštinama po kojima će ona 
postati bogata kao Krez. Željela bi doživjeti roman koji bi završio tako da je 
junak oženi i ljubi radi nje same... 

— To je vrlo lijepo. Znao sam već da je gospođica isto toliko duhovita 
koliko i bogata — poviče Olivier Vinet priključivši se skupini gospođica iz 
mržnje prema udvoricama Simona Gigueta koji je bio idol dana. 

— Gospodine Goulard, zar ćemo tako riječ po riječ načeti razgovor o 
neznancu? — rekne Cecilija smiješeći se. 

—I ona ga smatra junakom romana o kome sam pričala... — reče 
Ernestina. 

— Oh! — rekne gospođa Mollot — čovjeka pedesetih godina!... Pi! 

— Otkuda znate da mu je pedeset godina? — upita Olivier Vinet smiješeći 
se. 

— Bogme — reče gospođa Mollot — jutros sam bila tako radoznala da sam 
uzela dogled! 

— Bravo! — dobaci saobraćajni inženjer koji je udvarao majci da dobije 
kćer. 

— Dakle — nastavi gospođa Mollot — vidjela sam kako se neznanac brije 
vrlo elegantnom britvom! Držak joj je od zlata ili pozlaćena srebra. 

— Od zlata, od zlata! reče Vinet. — Kad neke stvari ne poznajemo, 


moramo zamišljati da su od najbolje vrste. Stoga vam izjavljujem da je taj 
gospodin grof, premda ga nisam vidio... — Na tu izjavu, koju prisutni 
shvatiše kao igru riječi, svi se usiljeno nasmijaše. Ta mala, vesela skupina 
pobudi zavist starih gospođa i pažnju nekolicine muškaraca u crnim 
odijelima koji su okruživali Simona Gigueta. On je bio očajan što ne može 
sve svoje bogatstvo i svoju karijeru položiti pred noge bogatoj Ceciliji. — Oh! 
dragi oče — pomisli zamjenik državnog tužioca videći da ga hvale zbog te 
nehotične dosjetke — na kakvom sudu nastupam! — Zar grof, kome ime 
počinje sa M, gospode i gospođice? — nastavi. — Čovjek koji se ističe i po 
rođenju i povladanju, po bogatstvu i kočijama, lav, elegantan čovjek... 

— Ima najljepša kola na svijetu, gospodine Olivier — odvrati Frnestina. 

— Antonin, nisi mi rekao da ima kola kad smo jutros razgovarali o tom 
urotniku, ali kola su olakšavajuča okolnost; sigurno nije republikanac... 

— Gospođice, učinit ću sve da budete zadovoljne... — dometne Antonin 
Goulard. — Doznat ćemo da li je to grof M., kako biste mogle nastaviti da 
nagađate da li grofovo ime počinje sa N. 

—Itako će to možda postati priča — kaza okružni inženjer. 

— Za potprefekte — reče Olivier Vinet. 

— Kako ćete to izvesti? — upita gospođa Mollot. 

— Oh! — odgovori potprefekt — pitajte gospođicu Beauvisage koga bi 
uzela za muža kad bi morala birati među prisutnima, ne bi vam nikada 
odgovorila!... Dopustite da vlast bude samodopadna. Budite mirne, 
gospođice, za deset minuta saznat ćete da li je neznanac grof ili trgovački 
putnik. 

Antonin Goulard napusti društvo gospođica jer je tu bila, osim gospođice 
Berton, poreznikove kćerke, beznačajne djevojke, koja se držala uz Ceciliju i 
Ernestinu, još i gospođica Herbelot, sestra drugog bilježnika Arcisa, 
tridesetgodišnja jetka i usiljena usidjelica, obučena poput svih starih 
djevojaka: na haljini od zelene tkanine imala je vezeni rubac čije je krajeve 
vezala sprijeda na struku po modi iz doba Terora. 

— Julien — reče potprefekt u predsoblju svome sluzi — ti si šest mjeseci 
služio u Gonđrevilleu, da li znaš kako izgleda grofovska kruna? 

— Ima bisere na svih devet vrškova. 

— No, zaviri u Uulet i pogledaj kola gospodina koji ondje stanuje; zatim 
dođi da mi kažeš što je na njima naslikano. Ukratko, obavi dobro taj posao, 
doznaj sve brbljarije... Ako susretneš slugu, pitaj ga u koji bi sat sutra 
gospodin grof mogao da primi potprefekta, ali to samo ako vidiš devet vrhova 
s biserima; ne pij, ne brbljaj, odmah se vrati, a kad se vratiš, pokaži se na 
vratima salona da te vidim. 

— Da, gospodine potprefekte. 

Kako smo već rekli, gostionica Mulet nalazi se na trgu, na suprotnom 
uglu ograde vrta kuće Marion, s druge strane ulice Brienne. Stoga je sluga 
mogao odmah riješiti to pitanje. Antonin Goulard opet zauzme mjesto pokraj 
gospođice Beauvisage. 

— Toliko smo ovdje jučer govorili o strancu — rekne tada gospođa Mollot 
— da sam cijelu noć o njemu sanjala... 

— Ah, ah? — reče Vinet — još sanjate o neznancima, lijepa gospođo? 

— Baš ste drski; da hoću, sanjali biste o meni! — odgovori ona. — Jutros, 
dakle, ustavši... — Potrebno je da primijetimo da, u gradu smatraju gospođu 


Mollot duhovitom ženom, tj. ona se tako lako izražava da se previše služi 
tom svojom prednošću. Parižanin koji bi zalutao u ovaj kraj, poput 
neznanca, smatrao bi je možda suviše brbljavom. — Oblačila sam se, kako je 
pravo, i gledala nesvjesno preda se... 

— Kroz prozor... — reče Antonin Goulard. 

— Pa da, moja toaletna soba gleda na trg. Pa znate da je Poupart dao 
neznancu sobu kojoj su prozori nasuprot mojima. .. 

— Sobu, mama? — reče Frnestina. — Grof ima tri sobe!... Mali sluga, 
obučen u crno,, ima prvu. Druga služi kao salon, a u trećoj spava neznanac. 

— Zauzeo je dakle polovinu svih soba u Muletu? — dometnu gospođica 
Herbelot, 

— Konačno, gospođice, što se to koga tiče? — odgovori jetko gospođa 
Mollot, ljuta što su je gospođice prekinule. — Sad govorimo o njemu. 

— Ne prekidajte govornika — rekne Olivier Vinet. 

— Kako sam, se prignula... 

— Sjela — reče Antonin Goulard. 

— Gospođa se držala kako ju je bila volja — nastavi Vinet — redila se i 
gledala u Mulet. — U provinciji se cijene ovakve šale, jer su svi već suviše 
odavna izrekli sve te pribjegavaju i glupostima kojima su se zabavljali naši 
očevi prije nego je u društvo prodrlo englesko licemjerje, roba protiv koje je 
carinska služba bespomoćna. 

— Ne prekidajte govornika — dobaci gospođica Beauvisage Vinetu 
smiješeći se. 

— Moj je pogled nehotice pao na prozor sobe gdje je neznanac legao dan 
prije, ne znam zbilja u koji sat jer sam zaspala tek kasno iza ponoći... Na 
nesreću udata sam za čovjeka koji hrče da se sve trese... Ako zaspim prva, 
oh! san mi je tako tvrd da ne čujem ništa; ali ako Mollot usne prvi, noć mi je 
propala... 

— Dogodi se i da zaspete zajedno! — dometne Achille Pigoult koji se 
priključi veseloj skupini. Vidim da se radi o vašem srnu... 

— Šutite, nevaljanče! — odgovori ljupko gospođa Mollot. 

— Razumiješ li? — šapne Cecilija Emestini. 

— Dakle, sat iza ponoći još se nije bio vratio! — rekne gospoda Mollot. 

— Prevario vas je. Vratiti se bez vašeg znanja! — kaza Achille Pigoult. 

— Ah! taj je čovjek vrlo prepreden, sve će na.s prevariti i prodati. 

— Kome? — upita Vinet. 

— Kakvom poslu! Kakvoj ideji! Kakvom sistemu! — odgovori javni 
bilježnik, našto mu se zamjenik javnog tužioca lukavo nasmiješi. 

— Zamislite koliko sam se iznenadila — nastavi gospođa Mollot — 
opazivši neku toliko raskošnu, lijepu i sjajnu tkaninu... Rekoh: Bez sumnje 
ima kućnu haljinu od one nove tkanine što smo je vidjeli na Izložbi 
industrijskih proizvoda. Tada potražim dogled, tačno promotrim... Ali, Bože 
moj, što vidim. Iznad, kućne haljine, ondje gdje bi morala biti glava, vidim 
golemu masu, nešto nalik na koljena... Ne,, ne mogu vam izreći koliko sam 
bila znatiželjna!... 

— Mogu zamisliti — dobaci Antonin. 

— Ne. ne možete zamisliti — rekne gospođa Mollot — jer to koljeno... 

— Ah, razumijem — kaza Olivier Vinet smijući se grohotom — i neznanac 
se redio i vidjeli ste mu oba koljena... 


Ali ne! — poviče gospođa Mollot. — Silite me da kažem neku 
nepristojnost. Neznanac je stajao i držao spužvu iznad goleme umivaonice, 
uzalud vaše neukusne šale, gospodine Olivier. Bila bih već prepoznala ono 
što mislite... 


Oh! prepoznali biste, gospođo, vi se kompromitujete... — rekne Antonin 
Goulard. 

— Rustite me da svršim — nastavi gospođa Mollot, — Bila je to glava! 
prao je glavu, a nema ni jedne jedine vlasi... 

— Nesmotrenjak! — reče Antonin Goulard. Sigurno nije ovamo došao s 


namjerom da se oženi. Ovdje, da bi se netko oženio, treba da ima kose... To 
se mnogo traži. 

— Imam, dakle, pravo da tvrdim da je neznancu 
oko pedeset godina. Muškarci počinju nositi periku tek u toj dobi. I doista 
neznanac je otvorio prozor pošto se uredio, vidjela sam ga, a ovaj put je imao 
krasnu crnu kosu i gledao me đogleđom kad sam stala na balkon. Stoga, 
draga moja Cecilijo, ovaj gospodin neće biti junak vašeg romana. 

— Zašto ne? Pedesetgodišnjaka ne treba odbaciti ako je grof — nastavi 
Ernestina. 

— Možda i ima kosu — dometne zlobno Olivier Vinet — tada bi bio vrlo 
poželjan za ženidbu. Trebalo bi znati da li se gospođi Mollot pokazao gole 
glave ili... 

— Šutite! — rekne gospođa Mollot. 

Antonin Goulard žurno pošalje slugu gospođe Marion u Mulet davši mu 
nekakav nalog za Juliena. 

— Bože moj! od kakve su važnosti godine muža? — upita gospođica 
Herbelot. 

— Samo kad bi ga bilo — doda zamjenik koga su se svi bojali zbog njegove 
hladne zlobe i ismjehivanja. 

— Da — odgovori usidjelica osjetivši žaoku — više bih voljela čovjeka 
pedesetih godina, blaga i dobra, pažljiva prema ženi nego mladića od 
dvadeset i nekoliko godina bez srca, koji bi bio zajedljiv prema svakome, čak 
i prema svojoj ženi. 

— To se tako zgodno kaže — odgovori Olivier Vinet jer da biste mogli više 
voljeti pedesetgodišnjaka nego mladića, trebak; bi da ih imate na izbor. 

— Oh! — rekne gospoda Mollot da završi tu borbu između usidjelice i 
mladoga Vineta koji je uvijek pretjerivao — kad žena ima životnog iskustva, 
zna da i muž pedesetih godina kao i onaj od dvadeset i pet znače apsolutno 
isto, samoako ga ona poštuje... Važno je da se u braku traži slaganje. Ako 
gospođica Beauvisage hoće da ide u Pariz, da se ondje istakne, a na njezinu 
mjestu i ja bih tako mislila, i da sam u njezinoj koži, ja se ne bih udavala u 
Arcisu... Da sam bila tako bogata kao što će biti ona, bila bih vrlo rado dala 
svoju ruku nekom grofu, čovjeku koji bi mi bio stvorio visok društveni 
položaj i ne bih tražila da mu vidim krsni list. 

— Bilo bi vam dosta da ga vidite kako se oblači — šapne Vinet gospođi 
Mollot. 


— Ali kralj imenuje grofove, gospođo! — đometne gospođa Marion koja je 
pred koji trenutak počela nadzirati ovo djevojačko društvo. 
— Oh, gospođo — odgovori Vinet — ima djevojaka koje vole gotove 


grofove... 


— No, gospodine Antonin — rekne tada Cecilija smijući se zajedanju 
Oliviera V ineta deset minuta je prošlo-, a mi ne znamo da li je neznanac 
grof. 

— Vlada je nepogrešiva! — kaza Olivier Vinet gledajući Antonina. 

— Održat ću obećanje — odgovori potiprefekt videći da je na vratima 
salona pomolio glavu njegov sluga. I ponovo napusti mjesto pored Cecilije. 

— Govorite li o neznancu? — upita gospođa Marion. — Zna li se išta o 
njemu? 

— Ne, gospođo odgovori Achille Pigoult; ali on je i ne znajući kao neki atlet 
u cirkusu, centar interesa za dvije tisuće stanovnika. Ja znam nešto — doda 
mali bilježnik. 

— Ah, recite, gospodine Achille — upita živahno Frnestina. 

— Njegovu je sluzi ime Raj. 

— Raj! — poviče gospođica Herbelot. 

— Raj! — brzo ponove svi u društvu. 

— Kako se netko može zvati Raj? — upita gospođa Herbelot sjednuvši kraj 
svoje šurjakinje. 

— To bi mogao biti dokaz — nastavi mali bilježnik — da je njegov 
gospodar anđeo; jer kad ga sluga slijedi... Razumijete... 

To je put u raj! On je vrlo lijep — reče gospođa Marion kojoj je bilo stalo 
da Achillea Pigoulta predobije za svoga nećaka. 

— Gospodine — govorio je u blagovaonici Antoninov sluga gospodaru — 
kola imaju grb... 

— Grb! 

—1I grb je vrlo čudan, gospodine! Ima na njemu kruna sa devet vršaka i s 
biserima... 

— Onjje grof! 

— Na grbu se vidi neka krilata neman koja trči kao da hoće sve da smlavi, 
baš kao poštanski sluga, koji je nešto izgubio! A evo šta piše na zastavici — 
rekne vadeći papir iz džepića na prsluku:. — Gospođica Anicette, sobarica 
princeze de Cadignan koja: je upravo bila donijela, naravno kolima (teretna 
kola Cing-Cygneovih su ispred Muleta), pismo za tog gospodina, to mi je 
prepisala... 

— Daj ovamo! — Potprefekt pročita: ,,OĐUO ME TRAHIT FORTUNA".3+ Iako 
nije tako dobro poznavao francuske grbove da bi prepoznao obitelj čije je to 
bilo geslo, Antonin pomisli da Cing-Cygneovi daju kola, a princeza de 
Cadignan šalje naročitog glasnika, samo osobi koja pripada najvišem 
plemstvu! — Ah! poznaješ sobaricu princeze de Cadignan!... Ti si sretnik... 
— kaza Antonin sluzi. 

Pošto je Julien, seljačko momče, služio šest mjeseci u Gondrevilleu, 
prešao je gospodinu potprefektu koji je htio da ima vješta slugu. 

— Ta, gospodine, Anicette je kumče moga oca. Tata, koji je želio dobro toj 
maloj kojoj je otac bio umro, poslao ju je u Pariz da ondje izuči za krojačicu 
jer je moja majka nije podnosila. 

— Je li lijepa? 

— Prilično, gospodine potprefekte. Zbog toga je u Parizu imala nezgoda, 
ali kako zna da šiva i da češlja, na zagovor gospodina Marina, prvog sobara 
gospodina vojvode de Maufrigneuse, stupila je u princezinu službu. ... 

— Što je rekla o Cing-Cygneu? Ima li ondje mnogo svijeta? 


— Mnogo, gospodine. Tamo; su princeza i gospodin d'Arthez, vojvoda i 
vojvotkinja de Maufrigneuse, mladi markiz... Ukratko dvorac je pun... 
Njegovu preuzvišenost, troaskog biskupa očekuju večeras... 

— Monsinjora Troiuberta? Ah, volio bih znati hoće li ondje ostati koje 
vrijeme... 

— Anicette misli da hoće i vjeruje da preuzvišeni dolazi radi grofa koji 
stanuje u Muletu. Očekuju još neke posjete. Kočijaš je rekao da su mnogo 
govorili o izborima... Gospodin predsjednik Michu će ondje provesti koji 
dan... 

— Nastoj domamiti tu sobaricu u grad; pod bilo kojom izlikom... Poznaješ 
li je dobro?... 

— Možda ona nešto zna, neću da tvrdim. Vrlo je prepredena. 

— Reci joj da te potraži u potprefekturi. 

— Da, gospodine, idem... 

— Ne govori joj o meni! Ne bi došla; predloži joj kakvo povoljno mjesto. ... 

— Gospodine... — služio sam u Gondrevilleu. 

— Ne znaš što znači ta poruka Cing-Cygnea u ovaj sat, jer je već devet i 
po... 

— Čini se da je nešto vrlo žurno jer grof, koji se vraćao iz Gondrevillea... 

— Zar je stranac bio otišao u Gondreville? 

— Ondje je i večerao, gospodine potprefekte. Čujte nešto smiješno. Mali 
sluga je, s oproštenjem, pijan kao ćuskija, popio je toliko šampanjca u sobi 
za služinčad da se jedva drži na nogama; bit će da su ga iz šale silili da pije. 

— A grof? 

— Grof, koji je ležao, ustao je pošto je pročitao pismo; sad se oblači. Dolje 
su uprezali kola. Grof će provesti večer u Cing-Cygneu. 

— Znači da je on velika ličnost? 

— Oh, da, gospodine, jer Gothard, nadglednik iz Cing-Cygnea, došao je 
jutros da posjeti svoga šurjaka Pouparta i preporučio mu najveću diskreciju 
u svemu što se tiče toga gospodina i rekao da ga kraljevski posluži... 

— Zar da Vinet ima pravo? — rekne u sebi potprefekt. — Sprema li se 
kakva zavjera?... 

— Vojvoda Georges de Maufrigneuse lično je poslao gospodina Gotharda u 
Mulet. Ako je Poupart jutros došao na taj sastanak, znači da je grof htio da 
dođe. Da taj gospodin kaže gospodinu Poupartu da ode večeras u Pariz, on 
bi otišao. Gothard je rekao šurjaku da sve učini radi toga gospodina i da se 
ne osvrće na znatiželjnike. 

— Ako dovedeš Anicettu, svakako me obavijesti!... — rekne Antonin. 

— Ta, mogu lako otići do nje u Cing-Cygne ako me gospodin pošalje svojoj 
kući u Valpreux. 

— To je dobra misao. Možeš otići kolima... Ali šta imaš reći o malom sluzi? 

— Drzak je taj dječak, gospodine potprefekte! Zamislite, gospodine, iako je 
pijan, upravo je odjašio na divnom engleskom konju svoga gospodara, 
rasnom konju koji pretrči sedam milja na sat, da odnese u Troyes jedno 
pismo kako bi sutra stiglo u Pariz... A tek mu je devet i po godina. Kakav će 
biti u dvadesetoj? 

Potprefekt je mehanički saslušao ovo najnovije administrativno 
klevetanje. I Julien je brbljao još nekoliko minuta. Antonin Goulard je 
slušao Juliena, a misli mu bijahu kod neznanca. 


— Čekaj — kaza potprefekt sluzi. 

— Koja zbrka!... — govorio je vraćajlući se polagano. — Čovjek koji večera 
s grofom de Gondrevilleom i provodi noć u Cing-Cygneu! To su tajne! 

— Dakle? — poviče cijelo društvo gospođice Beauvisage kad se on opet 
pojavi. 

— No,onjje grof, i to stare loze, jamčim vam! 

— Oh, kako bih ga rado vidjela! — poviče Cecilija. 

— Gospođice — odgovori Antonin smiješeći se i zlobno gledajući gospođu 
Mollot — visok je i dobro građen i ne nosi vlasulje!... Njegov mali sluga bio je 
pijan kao batina; opili su ga šampanjcem u sobi za služinčad u 
Gondrevilleu. Kad je Julien pitao toga devetogodišnjeg šmokljana za vlasulju 
njegova gospodara, on odgovori ponosno poput kakvoga starog lakeja: ,Moj 
gospodar da nosi vlasulju? Ostavio bih ga... Već je dosta što bojadiše kosu! 

— Vaš pogled jako povećava stvari — kaza Achille Pigoult gospođi Mollot 
koja se stane smijati. 

— Napokon, sluga lijepoga grofa, mada je bio pijan trkom je ođjašio u 
Troyes da odnese pismo i stigne za sat i četvrt, premda je bila noć. 

— Htio bih vidjeti toga slugu — rekne Vinet. 

— Ato je večerao u Gondrevilleu — rekne Cerili ja — doznat ćemo tto je taj 
grof, jer moj djedo ide sutra onamo. 

— Činit će vam se čudnim — nastavi Antonin Goulard — da su maločas iz 
Cing-Cygnea neznancu poslali Anicettu, sobaricu princeze de Cađignan, i da 
će on kod njih provesti večer... 

— No, čujte — klikne Olivier Vinet — to nije čovjek, to je đavao, feniks! 
Sve da i je prijatelj vlasnika oba dvorca, on bi pokulirao... 


— Cujte, gospodine — rekne gospoda Mollot — upotrebljavate neke 
izraze... 
— On bi pokulirao je sasvim latinski izraz, gospođo — nastavi ozbiljno 


zamjenik. — On bi poklulirao ujutro kod kralja Louis-Philippea, a navečer bi 
se častio u Holy-Roodiu kod Karla X. Samo je jedan razlog zbog kojega netko 
ide u dva tabora, Montechijevima i Capulettima! Ah, znam tko je taj 
neznanac. To je... 

— Tko? — zapitaše sa svih strana. 

— Direktor željeznica Pariz—Lyon ili Pariz— Dijon, ili Montereau — 
Troyes. 

— Istina — rekne Antonin — shvatili ste. Samo bankare, industrijalce ili 
špekulante svagdje rado primaju. 

— Da, današnji dan velika imena, stare obitelji, stari i mladi perovi ulaze 
na juriš u dionička društva! — kaza Achille Pigoult. 

— Franak privlači Franke — odgovori Olivier Vinet ozbiljno. 

— Niste maslinova grančica mira?" — reče gospođa Mollot smiješeći se. 

— Zar ne kvari ljude činjenica što vide da se imena Verneuillovih, 
Maufrigneusovih i d'Herouvilleovih spominju uz Tilletove i Nucingenove u 
špekulacijama koje kotiraju na Burzi? 

— Naš neznanac zaista mora da je neka željeznica u razvoju — rekne 
Olivier Vinet. 

— No, čitav će Arcis sutra biti uzbuđen — rekne Achille Pigoult. — Posjetit 
ću toga gospodina da odigram ulogu bilježnika u toj stvari! Morat ćemo 
napisati mnogo akata. 


— Naš roman postaje lokomotivom — kaza žalosno EFrnestina Ceciliji. 

— Grof koji posjeduje željeznice — nastavi Achille Pigoult — još je 
prikladniji za ženidbu. Ali, je li neoženjen? 

— Doznat ću to sutra od djeda — odgovori Cecilija vrlo zaneseno. 

— Oh, zgodne li šale! — poviče gospođa Marion smijući se usiljeno. — 
Cecilijo, draga mačkice, zar mislite na neznanca!... 

— Ali muž je uvijek neznanac — dometne živo Olivier Vinet dajući 
gospođici Beauvisage znak koji ona savršeno shvati. 

— Zašto da ne mislim na njega? — upita Cecilija. — Time se ne 
kompromitiram. Zatim, on je, kako kažu ova gospoda, ili neki veliki 
špekulant ili neki velikaš... Bogme i jedno i drugo mi odgovara. Volim Pariz! 
Hoću da imam kola, palaču, ložu u Talijanskom kazalištu itd. 

— Tako je! — klikne Olivier Vinet — kad već sanjarimo, zašto da sebi išta 
uskratimo. Uostalom, da ja imam čast da budem vaš brat, udao bih vas za 
mladog markiza de Cing-Cygne koji mi se čini momkom koji zna da barata 
škuđama i da ne vodi računa o mržnji svoje majke prema učesnicima velike 
drame u kojoj je otac našega predsjednika tako nesretno poginuo. 


— Lakše bi vam bilo postati ministrom predsjednikom — dometne 
gospođa Mariox — nikad neće doći do braka između Grevinove unuke i 
jednog Cing-Cygnea!... 

— Ipak Romeo umalo što nije oženio Juliju! — primijeti Achille Pigoult — 


a gospođica je ljepša... 

— Oh, ako počinjete da govorite o operi! — rekne naivno bilježnik Herbelot 
koji je upravo završio partiju whista. 

— Dragi kolega — dobaci Achille Pigoult — ne poznajete dobro 
srednjovjekovnu povijest... 

— Dođi, Malvina! — kaza debeli bilježnik ne odgovorivši mladome kolegi. 

— Recite, gospodine Antonin — upita Cecilija potprefekta — spominjali 
ste Anicettu, sobaricu princeze de Cadignan?... poznajete li je? 

— Ne, ali Julien je poznaje; ona je kumče njegova oca i dobro se slažu. 

— Oh, pokušajte da nam je đoveđete u službu preko Juliena, mama ne bi 
gledala na plaću... 

— Gospođice, čuti znači poslušati, kaže se despotima u Aziji — odvrati 
potprefekt. — Na službu, vidjet ćete kako ću postupiti. — On izađe da naredi 
Julienu neka stigne teretna kola koja su se vraćala u Cing-Cygne i neka pod 
svaku cijenu nagovori Anicettu. 

U taj čas Simon Giguet, koji je upravo priveo kraju svoj zadatak da se 
ulaguje svim utjecajnim ličnostima grada i bio siguran za svoj izbor, 
priključi se društvu oko Cecilije i gospođice Mollot. Večer je već bila 
poodmakla. Odbijalo je deset sati. Oni koji su toga dana došli gospođi 
Marioo samo iz političkih razloga i nisu bili navikli da se kreću u njenu 
otmjenom salonu odoše brzo — jer nisu nikad tako kasno lijegali — pošto 
smazaše silu kolača i popiše golemu količinu bademovače, punča, limunade 
i raznih sirupa. Ostade, dakle, samo uži krug Simon Giguet se ponada da će 
moći izmijeniti, poneku riječ s Cecilijom i pogleda je pobjednički. Njegov 
pogled povrijedi Ceciliju. 

— Dragi moj — rekne Antonin Simonu, viđeći kako se na prijateljevu licu 
ocrtava pobjednička, samosvijest — dolaziš u času kad su naši građani, na 
krivom putu... 


— Vrlo krivom — doda FPFrnestina koju Cecilija. gurne laktom. — Cecilija i 
ja ludujemo za neznancem; otimamo se o njega! 

— Prije svega, on više nije neznanac — reče Cecilija — on je grof! 

— Neki lakrdijaš! — odgovori prezrivo Simom Giguet. 

— Biste li to rekli, gospodine Simon — odgovori Cecilija uvrijeđeno — u 
lice čovjeku kome je princeza de Cadignan maločas poslala slugu, koji je 
večerao u Gondrevilleu i koji će biti na večerašnjem sijelu kod markize de 
Cing-Cygne? — To rekne tako živo i oštro da se Simon zbunio. 

— Ah, gospođice — kaza Olivier Vinet — kad bismo govorili u lice ono što 
svi kažemo jedni o drugima iza leđa, društvo ne bi više postojalo. Društvene 
zabave, pogotovo u provinciji, sastoje se u tome da ogovaramo jedni druge... 

— Gospodin Simon je ljubomoran što se oduševljavaš za nepoznatoga 
grofa — kaza EFrnestina. 

— Čini mi se — primijeti Cecilija — da gospodin Simon nema prava da 
bude ljubomoran ni na kakvu moju sklonost. — Cecilija ustane, rekavši to 
tonom koji porazi Simona; svi joj se maknu s puta i ona ode k majci koja je 
dovršavala račune kod whista. 

— Mala moja! — poviče gospođa Marion trčeći za nasljednicom — čini mi 
se da ste vrlo okrutni s mojim jadnim Simonom. 

— Sto je učinila ta draga mačkica? — upita gospođa Beauvisage. 

— Mama, gospodin Simon je uvrijedio mog neznanca rekavši da je 
lakrdijaš. 

Simon ode za tetkom i dođe do kartaškog stola. Sve četiri osobe koje su 
imale tako zamašne interese nađoše se tada na okupu usred salona, Cecilija 
i njena majka s jedne strane stola, gospođa Marion i njen nećak s druge. 

— Uistinu, gospođo — rekne Simon Giguet; — priznajte da gospođica 
namjerno traži đa mi pripiše neku krivicu kad se ljuti zbog onoga što sam 
rekao o gospodinu o kome govori čitav grad i što stanuje u Muletu.... 

— Smatrate li ga takmacem? — odgovori šaleći se gospođa Beauvisage. 

— Zacijelo bih se vrlo ljutio kad bi on bio uzrokom i najmanjeg 
nesporazuma između gospođice Cecilije i mene — rekne kandidat gledajući 
molećivo djevojku. 

— Vi ste, gospodine, upotrijebili oštar ton kad ste izrekli tu presudu koja 
dokazuje da ćete biti veliki despot, i imate pravo; ako hoćete da budete 
ministrom, treba da postupate energično... 

U taj čas gospođa Marion uzme gospođu Beauvisage za ruku i odvede je 
dokanapea. Kad vidje da je ostala sama, Cecilija se priključi društvu gdje je i 
prije sjedela, da ne čuje odgovor koji bi joj SiImoin mogao dati. Kandidat se 
zbuni i ostade pored stola te se nesvjesno igrao s ceduljama. 

— Ima utješnih ceduljica — kaza Olivier Vinet koji je pratio tu svađu. 
Cecilija je čula te riječi, premda ih je tiho izgovorio, i ne uzmogne se 
suzdržati a da im se ne nasmije. 


— Draga moja prijateljice — rekne posve tiho gospođa Marion gospođi 
Beauvisage — vidite da sada nema nikakve zapreke da moj nećak bude 
izabran. 


— Drago mi je za vas i za Skupštinu — odgovori Severina. 

— Draga moja, moj će nećak daleko dotjerati... Evo zašto: od svoga imetka 
i onoga što ćemo mu ostaviti otac i ja imat će oko trideset tisuća franaka 
rente. Kad je netko poslanik i toliko bogat čovjek, može tražiti sve. 


— Gospođo, mi mu se divimo i želimo mu sve najbolje u njegovoj političkoj 
karijeri, ali... 

— Ne tražim vaš odgovor! — dometne živo gospođa Marion prekidajući 
prijateljicu. — Molim vas samo da razmislite o ovom prijedlogu. Odgovaraju 
li naša djeca jedno drugome? Mogu li se uzeti? Mi ćemo stanovati u Parizu 
za sve vrijeme zasjedanja, i tkozna neće li se poslanik grada Arcisa ondje i 
nastaniti ako dobije dobar položaj u sudskom zvanju?... Vidite kako je uspio 
gospodin Vinet iz Provinsa, Kadili su gospođicu de Chargeboeuf što ga je 
uzela; a evo uskoro će biti ženom ministra pravde, i gospodin Vinet postat će 
francuskim perom, čim to ushtjedne. 

— Gospodo, nisam slobodna da udam kćer po svojoj volji. Ponajprije, njen 
otac i ja dajemo joj punu slobodu da bira. Kad bi htjela da se uda i za 
neznanca, mi bismo pristali, samo ako bi bio prikladan čovjek. Zatim, 
Cecilija potpuno ovisi o djedu koji će joj dati prigodom sklapanja bračnog 
ugovora palaču u Parizu, palaču Beauseant koju je za nas kupio pred deset 
godina i koja danas vrijedi osam stotina tisuća franaka. To je jedna od 
najljepših palača, u predgrađu; Saint-Germain. Osim toga, odvojio je dvije 
stotine tisuća franaka za troškove oko smještaja. Ne možemo mimoići djeda 
koji se tako brine i koji će nastojati da i moja svekrva nešto pridonese za 
Ceciliju ako ona sklopi podesan brak. 

— Svakako — odgovori gospođa Marion, zapanjena zbog tog povjerljivog 
saopćenja prema kojem je brak njenog nećaka s Cecilijom imao još manje 
izgleda. 

— Kad Cecilija i ne bi ništa očekivala od djeda Grevina — nastavi gospođa 
Beauvisage — ne bi se udala a da ga ne pita za savjet. Zet koga je moj otac 
izabrao upravo je umro; ne znam što sada namjerava. Ako imate nešto da 
predložite, posjetite mog oca. 

— Dobro, ići ću — odvrati gospođa Marion. 

Gospođa Beauvisage dade Ceciliji znak i obadvije izađu iz salona. 

Sutradan se Antonin i Fređeric Marest nađu, po običaju, poslije ručka s 
gospodinom Martenerom i Olivierom pod lipama Avenije uzdisaja, gdje su 
im šetnje mala zabava. 

Malo kasnije priključi im se Simon Giguet i povede svoga školskog druga 
Antonina na drugu stranu drvoreda, prema trgu, te rekne tajnovito: 

— Moraš ostati vjeran, starom drugu koji će ti izraditi orden Legije časti i 
mjesto prefekta. 

— Već počinješ svoju političku karijeru — odvrati Antonin smijući se — 
hoćeš li da me podmitiš, bijesni puritanče? 

— Hoćeš li mi ići na ruku? 

— Dragi moj, ti znaš da okrug Bar-sur-Aube dolazi ovamo da glasa. Tko 
može jamčiti većinu u takvim prilikama? Moj kolega iz Barsur-Aube žalio bi 
se na mene kad ne bih učinio sve, kao i on, da pobijedi vlada, a tvoje je 
obećanje uvjetno, dok je moje smjenjivanje sigurno. 

— Ta ja nemam takmaca. 

— Misliš — odgovori Antonin — ali... 

, Doći će, nemoj o tome sumnjati 

— Moja tetka zna da sam na iglama, a ne dolazi!... — poviče Giguet. — 

Oh, ova tri sata duga su kao tri godine! — I izmakne mu tajna. Prizna 


prijatelju da je gospođa Marion otišla starome Grevinu da u njegovo ime 
zaprosi Ceciliju. 

Oba prijatelja stigla su do uzvisine u ulici Brienne, prema hotelu Mulet. 
Dok je odvjetnik pogledavao u strmu ulicu kojom se njegova tetka morala 
vratiti od mosta, potprefekt je promatrao jaruge kojima je kiša izbrazdala 
trg. Gradske ulice nisu posute ni pješčenjakom ni šljunkom, jer u 
šampanjskim ravnicama nema materijala za gradnju, krupna šljunka za 
posipanje ulica tucanikom. Jedna ili dvije ulice i neka mjesta imaju kolnike; 
ali sve su druge manjkavo posute povaljanim šljunkom, te možemo da 
zamislimo kakve su u kišno doba. Potprefekt se držao kao da razmišlja o 
tom važnom pitanju, ali mu ne izmaknu unutarnje patnje koje se 
odražavahu na uznemirenom licu njegova druga. 

U tom se času neznanac vraćao iz dvorca Cing-Cygne, gdje je vjerojatno 
proveo noć. Goulard odluči da sam objasni neznančevu tajanstvenost. On je 
bio zaogrnut u mali kaput od debela sukna, nazvan paletot, kakav je tada 
bio u modi; drugi kaput, prebačen preko neznančevih nogu poput 
prekrivača, sakrivao mu je tijelo, a golemi šal od crvena kašmira dopirao mu 
je gotovo do očiju. Smiono nahereni šešir dobro mu je stajao. Nikad nikakva 
tajna nije bila tako tajnovito zamotana i uvijena. 

— Čuvaj! — povika sluga koji je jahao pred kolima. — Tata Poupart, 
otvorite! — poviče jetkim glasom. 

Tri sluge iz Muleta skupiše se i kola nestanu tako brzo da nitko nije uspio 
vidjeti ni jedne crte neznančeva lica. Potprefekt proslijedi za kolima i stigne 
na prag gostionice. 

— Gospođo Poupart — rekne Antonin — molim vas, pitajte toga 
gospodina... gospodina. ..! 

— Ne znam mu ime — odvrati Gothartova sestra. 

— Nemate pravo! Naređenje policije je jasno i gospodin Groslier se ne šali 
kao ni uopće policijski komesar kad nemaju drugoga posla. 

— U vrijeme izbora gostioničari nikad nemaju krivo — dometne neznančev 
sluga sjašivši. 

— Ponovit ću tu dosjetku Vinetu — rekne potprefekt sam sebi. — Idi pitaj 
svoga gospodara može li primiti potprefekta Arcisa. — I Antonin Goulard 
priđe svojim drugovima koji su se bili zaustavili pri dnu Avenije videći ga u 
razgovoru sa slugom koga su u gradu već poznavali po imenu i duhovitim 
odgovorima. 

Nekoliko časaka kasnije dođe Raj i kaza potprefektu: ,Gospodin moli 
gospodina potprefekta da dođe k njemu: bit će mu drago da ga primi." 

— Mali moj — rekne mu Olivier — koliko tvoj gospodar daje godišnje plaće 
tako duhovitom dječaku kao što si ti? 

— Dajte, gospodine?... Za koga me držite? Gospodin grof dopušta da ga 
varam... i ja sam zadovoljan. 

— Ovo je dijete u dobroj školi — doda Frederic Marest. 

— U visokoj školi, gospodine kraljevski tužioče! — odgovori Raj zadivivši 
to društvance drskim ponašanjem. 

— Kakav je to Figaro! — poviče Vinet. 

— Nemojte nas ponizavati — odgovori dijete. — Moj me gazda naziva 
malim Robert-Macaireom. Otkad pribavljamo sebi rentu, mi smo Figaro plus 
novac. 


— Na čiju štetu zarađuješ? 

— Na nekim trkama zaradim i do tisuću škuda... ne izdajući gospodara, 
gospodine... 

— Divno dijete! — usklikne Vinet. — Poznaje trke. 

— I sve gentlemen riders — odvrati dječak isplazivši Vinetu jezik. 

— Put Raja daleko vodi! — reče Frederic Marest. 

Pošto gazda Muleta uvede Antonina Gouiarda, ovaj nađe neznanca u sobi 
koja je bila uređena kao salon i osjeti da ga on promatra vrlo bezobrazno 
kroz lornjon koji je izazovno primakao očima. 

— Gospodine — počne Antonin Goulard nekako s visoka — doznao sam 
od gostioničarove žene da se nećete pokoriti policijskim naredbama, a kako 
ne sumnjam da ste otmjena osoba, došao sam lično... 

— Vi se zovete Goulard? — upita neznanac usiljeno. 

— Ja sam potprefekt, gospodine... — odgovori Antonin Goulard. 

— Zar vaš otac nije služio kod Simeuseovih? 

—A ja. gospodine, služim vladu — odgovori Antonin Goulard — vremena 
se mijenjaju. 

— Imate slugu koji se zove Julien i koji hoće da otme sobaricu princeze de 
Cadignan? 


— Gospodine, ne dopuštam nikome da tako sa mnom razgovara, — rekne 
Goulard — vi slabo poznajete moj karakter.... 
— A vi hoćete da upoznate moj! — brzo odgovori neznanac. — Evo da se 


predstavim: Bezobraznik... Dolazi iz Pariza... Zapitkivao... Sumnjivih godina... 
Putuje za svoju razonodu. U Francuskoj bi se svi jako veselili da vlada uvede 
engleski običaj i dopusti da ljudi dolaze i odlaze kako im se god sviđa, a da 
im nitko ne dosađuje i svaki čas traži neke papire... Nemam putnice, što ćete 
učiniti? 

— Gospodin kraljevski tužilac je dolje, pod lipama... — odgovori 
potprefekt. 

— Gospodin Marest!... pozdravit ćete ga s moje strane... 

— Ali, tko ste vi? 

— Što god hoćete, dragi gospodine Goulard — odvrati neznanac — jer vi 


ćete odlučiti u kojem svojstvu ću biti u ovom okrugu. Evo čitajte. — I 
neznanac pruži potprefektu pismo ovog sadržaja: 
PREFEKTURI AUBE. 

(Uredovno) 


Gospodine potprefekte, 

Dogovorite se s donosiocem ovog pisma o izborima u Arcisu i učinite sve 
što bude od vas tražio. Pozivam vas da zadržite najstrožiju diskreciju i da se 
prema njemu odnosite s obzirom koji mu pripada prema njegovu položaju. 

Ovo je pismo napisao i potpisao prefekt. 

— Pogodili ste kao ćorava koka zrno! — kaza neznanac uzimajući pismo 
natrag. 

Antonin Goulard zauzme stav pun poštovanja jer je već prije grof učinio 
na njega jak dojam plemićkom vanjštinom i vladanjem. 

— Kako to mislite, gospodine? — upita potprefekt. 

— Kad ste htjeli odmamiti od posla Anicettu... Ona nam je ispričala kako 
ju je pokušao podmititi Julien, koga biste mogli nazvati Julije Apostata jer 
ga je pobijedio mladi Raj, moj sluga, i napokon je priznao da ste željeli da 


Anicetta stupi u službu u najbogatiju kuću u Arcisu. No, kako su 
Beauvisageovi najbogatija obitelj u gradu, vjerujem da baš gospođica Cecilija 
hoće da ima taj biser. 

— Da, gospodine... 

— Dakle, Anicetta će danas stupiti u službu kod Beauvisageovih. — On 
zafućka. Raj dođe tako brzo da mu neznanac rekne: ,Prisluškivao si!" 

—I nehotice, gospodine grofe; pregrade su od papira. Ako gospodin grof 
želi, otići ću u jednu od gornjih soba... 

— Ne, možeš prisluškivati, to je tvoje pravo. Na meni je da govorim, tiho 
kad neću da saznaš za moje poslove. Vratit ćeš se u Cing-Cygne i predat ćeš 
ovaj zlatnik od dvadeset franaka maloj Anicetti u moje ime. Činit će se da ju 
je Julien odmamio na vaš nagovor. Ovaj zlatnik znači da može poslušati 
Juliena — dometne neznanac obrativši se Goulardu. — Anicetta će možda 
nešto pridonijeti uspjehu našeg kandidata. 

— Anicetta? 

— Gospodine potprefekte, sobarice mi čine usluge već trideset i dvije 
godine... S trinaest godina doživio sam prvu avanturu, baš kao Regent, 
šukundjed našega Kralja... Znate li koliko posjeduje ta gospođica 
Beauvisage? 

— Ne mogu znati, gospodine, jer jučer je kod gospođe Marion gospođa 
Severina rekla da će gospodin Grevin, Cecilijin djed, dati svojoj unuci palaču 
Beauseant i dvije stotine tisuća franaka kao vjenčani dar... 

Goulard ne primijeti ni traga iznenađenja u očima neznanca; činilo se đa 
to bogatstvo smatra vrlo osrednjim. 

— Poznajete li dobro Arcis? — zapita Goularda. 

— Ja sam potprefekt i rodio sam se ovdje. 

— Kako se ovde može izigrati znatiželja? 

— Tako da je zadovoljimo. Gospodin grof ima krsno ime, neka ga unese u 
registar i dopise svoju titulu. 

— Dobro grof Maxime... 

—A da se gospodin upiše kao upravitelj željeznice? Arcis će biti 
zadovoljan i time ga možemo zabavljati četrnaest dana. 

— Ne, više volim službu navodnjavanja, to je manje obično... Dolazim da 
iskorištavam champanjsku zemlju. Zbog toga, dragi gospodine Goulard, 
pozovite sutra na večeru mene i Beauvisageove... Stalo mi je da ih vidim, da 
ih proučim. 

—I suviše sam sretan što vas mogu primiti — odvrati potprefekt — ali 
molim vas da oprostite, moja je kuća skromna... 

— Ako kod izbora u Arcisu uspijem prema želji onih koji me šalju, bit ćete 
prefekt, dragi prijatelju — kaza neznanac. — Gle čitajte — rekne pružajući 
Antoninu druga dva pisma. 

— Dobro, gospodine grofe — odgovori Goulard vraćajući pisma. 

— Pregledajte sve glasove na koje vlada može da računa, a osobito ne 
odajmo da radimo sporazumno. Ja sam špekulant i ne marim za izbore... 

— Poslat ću k vama policijskog komesara da vas prisili da se upišete u 
Poupartovu knjigu. 

— Vrlo dobro. Zbogom gospodine. Kakav je to kraj! — rekne grof naglas, 
— Ne možeš napraviti ni koraka a da ne natovariš sebi na leđa sve, pa čak i 
potprefekta. 


— Imat ćete posla s policijskim komesarom, gospodine — reče Antonin. 
Dvadeset minuta iza toga razgovarali su kod gospođe Millot o nekoj prepirci 
Između potprefekta i neznanca. 

— No, kakav je to čovjek? — upita Olivier Vinet Goularda viđeći ga kako 
se vraća iz Muleta. 

— Neki grof Maxime koji dolazi da prouči geološki sastav Champagne u 
nadi đa će tu naći mineralne izvore — odgovori potprefekt neusiljeno. 

— Recite bogatstvo — odgovori Olivier. 

— Zar se nada da će skupiti kapital u našem kraju? — upita gospodin 
Martener. 

— Sumnjam da će naši roajalisti upasti u takav lagum — odgovori Olivier 
Vinet smiješeći se. 

— Što naslućujete prema držanju i krijetnjama gospođe Marion? — upita 
potprefekt, koji prekine razgovor pokazujući Simona i njegovu tetku koji su 
bili u razgovoru. 

Simon je izišao u susret tetki i razgovorao s njom na trgu. 

— Da su ga prihvatili, mislim da bi jedna riječ bila dovoljna da mu to kaže 
— odgovori zamjenik. 

— Dakle? — zapitaše u jedan glas oba činovnika Simona koji je dolazio k 
njima na Aveniju. 

— Dakle, moja tetka se nada. Gospođa Beauvisage i stari Grevin koji je 
odlazio u Gondreville nisu bili zatečeni prosidbom, govorili su o njihovu i 
našem imetku. Oni hoće đa Cecilija potpuno slobodno bira muža. Konačno, 
gospođa Beauvisage je rekla da, što se nje tiče, ne bi imala ništa protiv toga 
braka i da se smatra vrlo počašćenom, ali da će ipak dati odgovor tek kad 
budem izabran, a možda i kad nastupim u Skupštini. Stari je Grevin rekao 
da će se posavjetovati s grofom de Gondrevilleom, jer ne donosi nikad kakvu 
važnu odluku a da prije ne zatraži njegovo mišljenje. 

—I tako — rekne bez okolišenja Goulard — nećeš se oženiti s Cecilijom, 
dragi moj! 

— A zašto ne? — poviče ironično Giguet. 

— Dragi moj, gospođa Beauvisage dolazi s kćeri i s mužem na sijelo k 
tvojoj tetki četiri puta tjedno; tvoja tetka je najotmjenija žena u Arcisu i 
premda ima dvadeset godina razlike između nje i gospođe Beauvisage, ona 
joj zavidi; zar misliš da to odbijanje ne moraju izvesti obzirno? 

— Kad nisu rekli ni da ni ne nastavi Vinet — to je isto kao da su kazali 
ne, s obzirom na intiman odnos vaših obitelji. Ako i jest gospođa Beauvisage 
najbogatija žena u Arcisu, gospođa Marion je najuglednija; jer osim žene 
našega predsjednika, koja ne posjećuje nikoga, ona je jedina koja umije 
lijepo primati. Ona je arsiska kraljica. Čini se da gospođa Beauvisage hoće 
da te na pristojan način odbije, to je sve. 

— Čini mi se da se stari Grevin narugao vašoj tetki, moj dragi — kaza 
Frederic Marest. 

— Jučer ste napali grofa de Gondrevillea, povrijedili ste ga, duboko 
uvrijedili, jer Achille Pigoult ga je hrabro branio... a oni sad hoće da se s 
njime savjetuju o vašoj ženidbi s Cecilijom!... 

— Nema zlotanijeg čovjeka od staroga Grevina — reče Vinet. 

— Gospođa Beauvisage je ambiciozna — odgovori Goulard — i vrlo dobro 
zna da će joj kćerka dobiti dva milijuna u miraz: ona hoće da bude punicom 


ministra ili poslanika da bi se mogla šepuriti u Parizu. 

— A zašto ne? — reče Simon Giguet. 

— To ti želim — odgovori potprefekt pogledavši zamjenika i obojica se 
stanu smijati kad odmakoše nekoliko koraka. — On neće biti poslanik — 
rekne Olivieru ministarstvo ima svoje planove. Kod kuće ćete naći pismo 
svog oca koji vam nalaže da saznate stav što će ga zauzeti osoblje vašega 
nadleštva, koje mora da glasa za vladu. Radi se o vašem unapređenju i 
preporučam vam najveću diskreciju. 

— A za koga treba da glasaju naši pođvornici, odvjetnici, mirovni suci, 
javni bilježnici? upita zamjenik državnog tužioca. 

— Za kandidata koga vam naznačim... 

— Ali kako ste doznali da mi otac piše i šta mi piše? 

— Od neznanca... 

— Od rudara? 

— Dragi moj Vinet, pravimo se da ga ne poznajemo, postupajmo s njim 
kao da je stranac. Na prolazu je posjetio vašeg oca u Provinsu. Maločas mi je 
taj odličnik pokazao prefektovo pisamce u kojem mi kaže da se držim svih 
uputa koje mi dade grof Maxime za izbore u Arcisu. Morat ću započeti bitku, 
znao sam to dobro! Pođimo zajedno na večeru i spremimo se za borbu; radi 
se za vas o tom da postanete kraljevski tužilac u Mantesu, a za mene da 
budem imenovan prefektom. Ne smijemo pokazati da se miješamo u izbore 
jer se nalazimo između bata i nakovnja. Simon je kandidat stranke koja 
hoće da sruši sadašnju vladu, i ona može da uspije; ali za inteligentne ljude, 
kao što smo mi, ima samo jedan put.. 

— Koji? 

— Da služimo onima koji stvaraju i obaraju ministarstva. A pismo koje su 
mi pokazali potječe od jednog od onih ljudi koji kumuju nepromjenljivoj 
misli. 

Prije nego nastavimo, potrebno je da protumačimo tko je taj rudar i što je 
htio izvući iz Champagne. 

Oko dva mjeseca prije pobjede Simona Gigueta kao kandidata, u nekoj 
palači predgrađa Saint-Honore u jedanaest sati kad se služio čaj kod 
markize d'Espard, vitez d'Espard, njen šurjak, rekne odloživši šalicu čaja i 
gledajući društvo koje se skupilo oko kamina: 

— Ne nalazite li da je Maxime bio vrlo tužan večeras? 

— Ta odgovori Rastignac možemo lako protumačiti njegovu tugu njemu je 
četrdeset i osam godina; u toj se dobi ne stvaraju više nova prijateljstva a 
kad smo pokopali de Marsaya, Maxime je izgubio jedinog čovjeka kadra da 
ga shvati, da mu služi i da se njime služi... 

— Bez sumnje ima hitnih dugova, ne biste li mu mogli omogućiti da ih 
plati? — upita markiza Rastignaca. 

Tada je Rastignac bio po drugi puta ministar, upravo je dobio naslov 
grofa, gotovo protiv volje; njegov tast, barun de Nucingen, bio je imenovan 
perom; brat mu je bio biskup; grof de la RocheHugen, njegov šurjak, bio je 
poslanik i smatrali su da je prijeko potreban u svim budućim ministarskim 
kombinacijama. 

— Uvijek zaboravljate, draga markizo — odgovori Rastignac — da naša 
vlada zamjenjuje novac samo za zlato; ona se ništa ne razumije u ljude. 

— Je li Maxime čovjek koji je kadar da se ustrijeli? — upita du Tillet. 


—Ah ti bi to volio, pa bismo bili izravnani — odgovori bankaru grof 
Maxime de Trailles, za koga je svatko smatrao da je otišao. 

I girof ustane, kao prikaza iz naslonjača koji se nalazio iza onoga u kojem 
je sjedio vitez d Espard. Svi se stanu smijati. 

— Hoćete li šalicu čaja? rekne mu mlada grofica de Rastignac koju je 
markiza bila zamolila da umjesto nje vrši dužnost domaćice. 

— Rado — odgovori grof zauzimajući mjesto pred kaminom. 

Taj čovjek, vođa pariških lola, do toga se dana nalazio u nadmoćnom 
položaju koji su zauzimali dendiji tada nazvani Žute rukavice a kasnije 
Lavovi. Gotovo je suvišno da govorimo o njegovoj mladosti, punoj galantnih 
doživljaja i obilježenoj strašnim dramama u kojima je uvijek znao zadržati 
pristojnost. Za tog su čovjeka žene uvijek bile samo sredstvo, nije vjerovao ni 
njihovim patnjama ni njihovim užicima; smatrao ih je, kao pokojni de 
Marsay, nevaljalom djecom. Pošto je potrošio svoj imetak, uništio je i 
bogatstvo glasovite prostitutke nazvane Lijepom Holanđankom, majke 
poznate Esther Gobsek. Zatim je prouzročio nesreću gospođe de Restaud, 
sestre gospođe Delphine de Nucingen, majke mlade grofice de Rastignac. 

U pariškom društvu dešavaju se nezamislive nastranosti. Barunica de 
Nucingen nalazila se tada u salonu gospođe d'Espard, pred uzročnikom svih 
nesreća svoje sestre, pred ubojicom koji je uništio sreću jedne žene. Zato je, 
bez sumnje, i bio tu. Gospođa de Nucingen bila je na večeri kod markize sa 
svojom kćerkom, udatom već godinu dana za grofa de Rastignaca koji je 
započeo političku karijeru kao državni podsekretar u čuvenom ministarstvu 
pokojnoga de Marsaya, jedinoga velikog državnika koga je dala julska 
revolucija. 

Grof Maksim de Trailles znao je i sam koliko je nesreća prouzročio; ali se 
uvijek zaštićivao od negodovanja pokoravajući se zakonima muškaračkog 
društvenog kodeksa časti. Premda je u životu proharčio više novaca nego što 
su ih pokrali svi lopovi Francuske u isto vrijeme, Pravda ga je štedjela. 
Čuvao je svoju čast, savjesno je plaćao kartaške dugove. Sjajan igrač, kartao 
je s najvećim velikašima i poslanicima. Večerao je kod svih članova 
diplomatskog kora. Tukao se u dvobojima; ubio je u životu dva ili tri čovjeka, 
gotovo ih je sasjekao. jer je bio besprimjerno spretan i hladnokrvan. Nijedan 
mu mladić nije bio ravan ni po načinu odijevanja, ni po otmjenosti manira, 
ni po eleganciji izraza, ni po neusiljenosti, što su nekad nazivali otmjenošću. 
Kao carev paž uvježbavao se već od dvanaeste godine u jahačkoj vještini i 
smatrali su ga jednim od najsposobnijih jahača. Budući da je imao po pet 
konja u staji, slao bi ih na trke i uvijek je vladao rnodom. Napokon, nitko ne 
bi bolje od njega izdržao na momačkim večerima, pio je više od najokorjelijih 
među njima i bio do kraja svjež, spreman da započne iznova, kao da je 
razvrat sastavni dio njegova bića. Maxime je bio poput ovih prezrenih ljudi 
koji znaju da uguše prezir koji pobuđuju drskošću stava i strahom što ga 
izazivaju, uvijek je bio načisto sa svojim položajem. Odatle je crpio snagu. 
Jake ličnosti uvijek su samokritične. 

Za Restauracije prilično je iskoristio svoj položaj careva paža; zbog 
njegovih tobožnjih bonapartističkih nazora neka su ga ministarstva odbila 
kad je tražio da služi Burboncima; jer usprkos svojim vezama, porijeklu i 
opasnim sposobnostima ne mogaše ništa postići i tada se priključi potajnoj 
uroti za koje propade starija loza Burbonaca. Maxime postade članom nekog 


društva, osnovana u zabavne svrhe (vidi: Les Treize) i koje, naravno, skrene 
u politiku pet godina prije julske revolucije. Kad mlada loza, pred kojom je 
išao pariški puk. krene protiv starije loze i zasjedne na prijesto, Maxime 
ponovo iskoristi svoju privrženost Napoleonu, o kome je vodio računa kao o 
lanjskom snijegu. Tada učini velike usluge dinastiji, koje su mu vrlo teško 
priznavali jer je suviše često tražio da mu plate ljudi koji i te kako znaju 
računati. Kad su ga prvi puta odbili, Maxime zauzme neprijateljski stav, 
prijeteći da će izdati neke neugodne pojedinosti, jer nove dinastije imaju, 
kao i djeca, prljavo rublje. 

Za vrijeme svoga ministrovanja de Marsay ispravi greške onih koji su 
potcijenili korisnu ulogu te ličnosti; povjeri mu neke tajne misije koje može 
da izvrši tek čovjek potaknut velikom nevoljom, lukavac koji ne preza ni 
pred kakvim mjerama. bezočnik, hladnokrvan i drzovit čovjek, sigurna oka. 
Sve su to osobine velikih ljudi misli i visoke politike. Takve su osobe i rijetke 
i, u isti mah, potrebne. De Marsay proračunato uvede Maximea de Traillesa 
u najviše društvo; prikaže ga kao čovjeka koga su strasti učinile zrelim a 
iskustvo obrazovanim, poznavaocem ljudi i stvari, koji je putovanjem i 
stanovitom sposobnošću promatranja upoznao evropske interese, strane 
vlade i veze svih evropskih obitelji. De Marsay uvjeri Maxima o potrebi da 
stvori vlastiti pojam časti, objasni mu da diskrecija nije toliko krepost koliko 
špekulacija; dokaže mu da se vlast neće nikada odreći pouzdana i sigurna, 
elegantna i uglađena čovjeka. 

— U politici se može ucijeniti samo jedanput! — rekne mu koreći ga što je 
jednom zaprijetio. 

Maxime bijaše čovjek koji je znao ocijeniti dubinu te riječi. 

Po de Marsayevoj smrti Maxime de Trailles počne ponovno živjeti po 
starom. Svake godine putovao bi u toplice da karta, vraćao bi se u Pariz da 
provede zimu, ako bi i dobio poneku veću svotu koja bi pritjecala iz dubina 
kakve vanredno škrte blagajne, bijaše to tek neznatna plaća neustrašivu 
čovjeku čijjm su se uslugama mnogi mogli svakog časa koristiti _i 
pouzdaniku tajne kontrašpijunaže. Ta plaća nije dostajala ovome kralju 
dendija, tiraninu četiri ili pet pariških klubova za rasipan i sjajan način 
života. Stoga je grof Maxime često bio u škripcu zbog novaca. Budući da nije 
ništa posjedovao, nije nikad mogao učvrstiti svoj položaj ni ishoditi da ga 
imenuju poslanikom, a kako nije imao nikakve javne službe, nije mogao 
prisiliti koju vladu da ga imenuje francuskim perom. Osjećao je da stari jer 
su mu neuredan život i razne pustolovine načele zdravlje. Premda je po 
vanjštini bio još lijep, dobro je poznavao sama sebe i nije se mogao 
zavaravati; kanio je da sa svim tim svrši, da se oženi. 

Kao duhovit čovjek nije se zanosio svojim ugledom, znao je da je lažan. 
Nije, dakle, mogao potražiti ženu ni u visokom pariškom društvu ni u 
građanskim krugovima. Nametnuo se društvu samo zato što je bio vanredno 
zloban a prividno dobroćudan i što je mnogima učinio usluge; svi su 
priželjkivali njegovu propast i kakva nesreća mogla ga je doista upropastiti. 
Kad bi jednom bio zatvoren u tamnicu Clichy ili negdje u inostranstvu zbog 
neisplaćenih mjenica, sručio bi se u bezdan pun propalih političara koji nisu 
jedan drugome na utjehu. U to se vrijeme bojao da se ne sruši neki dio 
opasnog luka koji dugovi stvaraju iznad mnogih pariških glava. Na licu su 
mu se počele odražavati brige. Upravo je odbio da karta kod gospođe 


d'Espard, žene su u razgovoru s njim opažale da je rastresen i napokon je 
zanijemio i udubio se u misli u naslonjaču s koga se maločas digao kao 
Banonova sablast.36 Svi su gledali, izravno ili neizravno, grofa Maxima de 
Traillesa jer je stajao pred kaminom i na njega je padala ukrštena svjetlost 
dvaju svijećnjaka. Ono malo riječi što su ih o njemu izrekli prisile ga u neku 
ruku da zauzme ponosno držanje. Kako je bio duhovit, nije se držao 
drzovito, ali htjede da se izdigne iznad svake sumnje. 

Slikar ne bi bio mogao nikad izabrati pogodniji čas da naslika toga 
izvanrednog čovjeka. Zar takav čovjek ne mora da posjeduje rijetke 
sposobnosti da bi igrao, takvu ulogu, da bi kroz trideset godina stalno 
zavodio, žene. da bi se odlučio, da svoju darovitost upotrebljava samo u 
tajnom djelokrugu, podsitičući narod na bunu, otkrivajući tajne podmukle 
politike, pobjeđujući samo u budoarima ili u radnim sobama. Zar nema 
nešto veliko u tome da čovjek vodi najveće političke spletke i da 
hladnokrvno. ponovo propadne u ništavilo lakoumna života? Kakva kova 
mora da je čovjek koji može podnositi promjenljivu sreću u igri i politici, da 
bude na ratnoj nozi s otmjenim društvom, da pokrije velike izdatke koje traži 
udvornost, da pamti mnogo lukavština i laži i prikriva toliko različitih misli, 
toliko majstorija neprobojnom otmjenošću vladanja. Da mu je sudbina bila 
sklona, da su prilike slučajno bile u prilog Maximea, bio bi postao Mazarin, 
maršal Richelieu, Potemkin, ili možda tačnije Lauzun bez Pignerola?". 

Premda je grof bio prilično visoka stasa i po naravi mršav, malo se ugojio, 
ali je ostajao u granicama uzvišenoga, kako bi rekao Brillat-Savarin?%8. 
Odijela su mu bila tako dobra kroja da se njegov lik doimao mladenački, bio 
je lagan i vitak, zacijelo jer je stalno vježbao i bio navikao da se manije, da 
jaši i da ide u lov. Maxime je imao sav čar i fizičku otmjenost plemstva, što 
je još više dolazilo do izražaja zbog elegantnog načina odijevanja. Elegantno 
podrezana brada, i brižno nakovrčani zalisci crni poput ugljena, uokvirivali 
su mu dugo, burbonsko lice. Tu boju brade i bujne kose postizavao je nekim 
vrlo skupim indijskim kozmetičkim sredstvom koje se rabi u Perziji i koje je 
Maxime držao u velikoj tajnosti. Tako je skrivao i pred najprodornijim 
pogledima sjedine koje su mu već odavno zahvatile kosu. Ova boja, kojom se 
služe Perzijanci za bojenje brade, ima svojstvo da ne čini oštrima crte lica; 
može se ublažiti ili pojačati dodavanjem manje ili veće količine indiga, i tada 
se podudara s bojom kože. Gospođa Mollot ga je bez sumnje vidjela pri tome 
poslu; ali još uvijek na nekim sijelima zbijaju šale i pitaju što je gospođa 
Mollot vidjela. 

Maxime je imao prekrasno čelo, plave oči, grčki nos, prijatna usta i oštro 
ocrtanu bradu; ali su mu oko očiju bile urezane mnogobrojne tanke bore, 
kao da su zacrtane britvom, tako da se nisu primjećivale iz stanovite 
udaljenosti. Na slijepočicama imao je slične bore. I lice mu je bilo prilično 
izbrazdano. Oči, kao u svih kartaša koji su probdjeli bezbrojne noći, bile su 
mu pokrivene kao nekom ostaklicom, ali od toga mu je pogled, premda 
oslabljen, bio još strasniji — plašio je ljude. Osjećao se neki prikriveni žar, 
slabo ugašena lavina strasti. Usta, negda tako svježa i crvena, sad su mu 
bila blijeda, nisiu više bila ravna, savinula su se udesno. Činilo se da taj 
zavoj označava laž. Usne su mu bile iskrivljene od razvrata; ali zubi su mu 
još uvijek bili lijepi i bijeli. 

Skladni izgled njegova lika prikrivao je tu uvelost. Stas mu je bio još 


toliko privlačan da se ni jedan mladić nije mogao s njime takmičiti u jahanju 
u Bulonjskoj šumi; u tom je on bio mlađi i zgodniji i od najmlađega i 
najzgodnijega od njih. Nekoliko ljudi iz toga vremena imalo je ovakvo 
preimućstvo vječne mladosti. 

Grof je bio to opasniji što se činio uslužnim, nemarnim i što je prikrivao: 
strašno ustaljeno mišljenje o svakoj stvari. Ta užasna ravnodušnost, kojom 
je mogao pomagati istom spretnošću pučku bunu kao i dvorske intrige u 
cilju učvršćivanja vlasti kakvog princa, krila je u sebi stanovitu draž. Nikad 
se ne bojimo mira, jednostavnosti, osobito u Francuskoj, gdje smo vični na 
mnoga uzbuđenja i za najmanju stvar. 

Grof je nosio crni kaput, tamnoplavi prsluk od kašmira, izvezen 
svijetloplavim cvjetićima, crne hlače, sive svilene čarape i lakirane cipele po 
modi od 1839. godine. Sat koji je držao u džepu prsluka zakačio je 
elegantnim lancem o zapučak. 

— Rastignac — rekne prihvaćajući šalicu čaja koju mu je lijepa gospođa 
de Rastignac pružila — hoćete li doći sa mnom u austrijsku ambasadu? 

— Dragi moj, vrlo sam kratko vremena oženjen i htio bih se vratiti kući sa 
svojom ženom! 


— To znači da kasnije?... — upita mlada grofica okrenuvši se i pogledavši 
muža. 
— Kasnije znači smak svijeta — odgovori Maxime. — Ali, zar neću dobiti 


parnicu ako mi gospođa bude sucem? 

Dražesnom kretnjom grof privuče lijepu groficu k sebi; šapne joj nekoliko 
riječi, ona pogleda majku i kaza Rastignacu: ,Ako hoćete da idete s 
gospodinom de Trailles u ambasadu, moja će me majka otpratiti kući." 

Nekoliko časaka kasnije barunica de Nucingen i grofica de Rastignac 
izadoše zajedno. Maxime i Rastignac siđoše doskora i, kad su obadvojica 
sjedila u barunovoj kočiji, mladoženja rekne: ,Što hoćete od mene, Maxime? 
Što je to tako žurno da me hvatate za grlo? Što ste rekli mojoj ženi?" 

— Da moram govoriti s vama — odgovori gospodin de Trailles. — Sretni 
ste vi! Konačno ste se oženili jedinom nasljednicom milijuna obitelji 
Nucingen i zaradili ste... dvadeset godina prisilna rada! 

— Maxime! 

— Ali mene svi sumnjiče — kaza on produživši i ne vodeći računa O 
Rastignacovoj upadici. — Jedan bijednik, jedan du Tillet, pita imam li 
hrabrosti da se ubijem! Vrijeme je da se sredim. Hoće li da me se riješe ili 
ne? možete to saznati i saznat ćete — rekne Maxime, mahnuvši rukom da 
ušutka Rastignaca. Evo moga plana, čujte ga! Morate mi ići na ruku, jer 
sam vam već učinio neke usluge, a mogu vam još biti od koristi. Dosadio mi 
je život koji vodim i hoću da se povučem. Nastojte da mi pomognete da 
sklopim brak koji bi mi donio pola milijuna; kad budem oženjen, imenujte 
me za poslanika u bilo koju američku republiku. Na tome ću mjestu ostati 
tako dugo dok me ne budete mogli postaviti na isti položaj u Njemačkoj. Ako 
nešto vrijedim, izvući će me odatle: ako ne, otpustit će me. Možda ću imati i 
dijete, bit ću strog s njim; njegova će majka biti bogata, učinit ću od njega 
diplomata, moći će postati poslanikom. 

— Evo moga odgovora — rekne Rastignac. — Postoji žešća borba no što 
puk misli između vlasti koja tek nastaje i starije vlasti. Vlast u nastajanju je 
Skupština koja, budući da je ne suzdržavaju poslanici s nasljednim 


pravom... 

— Ah, ah — rekne Maxime — vi ste francuski per. 

— Zar to ne bih sada bio pod svakim režimom? — rekne novopečeni per. 
— Ali ne prekidajte me, u čitavoj ovoj zbrci radi se o vama. Skupština će 
neizbježno uzeti vlast u svoje ruke, kako nam je govorio de Marsay, jedini 
čovjek koji bi bio mogao spasti francusku vladu, jer narodi ne umiru, oni su 
ili robovi ili slobodni — to je sve. Nasljedna vlast je kraljevstvo, 
uspostavljenou kolovozu 1830. Sadašnje ministarstvo je podijeljeno, ono je 
raspustilo skupštinu da provede izbore, kako ih slijedeće ministarstvo ne bi 
provelo, ali ne vjeruje u pobjedu. Kad bi pobijedilo na izborima, dinastija bi 
bila u opasnosti; međutim, ako je ministarstvo pobijeđeno, kraljevska 
stranka moći će se uspješno boriti još dugo vremena. Pogreške skupštine 
izdignut će jaku ličnost koja je, na žalost, u politici sve. Kad netko ima svu 
vlast u ruci, kao Napoleon, dođe čas kad se moramo pitati: tko će ga 
zamijeniti? A za takvu veliku ličnost nije moguće naći zamjenika jer su svi 
jači ljudi uklonjeni. Zamjenik je ono što u Francuskoj nazivamo vladom, a u 
Francuskoj nema vlade, ima samo doživotna volja. U Francuskoj samo oni 
koji vladaju griješe, opozicija ne može da griješi, ona može izgubiti svaku 
bitku koju zapodjene, dostaje joj — kao i saveznicima 1814. godine — da 
pobijedi samo jednom. S tri slavna dana?? ona sve uništi. Ne vladati i čekati 
znači stoga smatrati se nasljednikom vlasti. Po svojim ličnim nazorima 
pripadam plemstvu, a po nazorima koje javno ispovijedam julskom 
kraljevstvu. Dinastija Orleans pomogla mi je da povratim bogatstvo svoje 
obitelji i ja sam joj zauvijek odan. 

— ,Zauvijek" gospodina de Talleyra,nđa, naravno — rekne Maxime. 

— Sada dakle ne mogu ništa učiniti za vas. nastavi Rastignac — nećemo 
doći na vlast prije šest mjeseci. Da, tih će šest mjeseci biti agonija, to sam 
znao, znali smo svoju sudbinu kad smo se udružili, mi smo privremeno 
ministarstvo. Ali ako se istaknete u izbornoj bici, koja će uskoro započeti, 
ako pridobijete jedan glas jednog poslanika odana dinastičkim interesima, 
ispunit ćemo vašu želju. Mogu govoriti o vašoj dobroj volji, mogu zaviriti u 
tajne dokumente, u povjerljive izvještaje i naći za vas kakav težak posao. 
Ako uspijete, mogu istaći vašu sposobnost i odanost i tražiti nagradu. Dragi 
moj, vi ćete naći ženu sarno u porodici nekog ambicioznog industrijalca u 
provinciji. U Parizu vas previše poznaju. Radi se dakle o tom cla nađete 
nekog milijunaša, skorojevića koji ima kćerku i želi da se koči U dvorcu 
Tuileries. 

— Neka mi vaš tast posudi dvadeset i pet tisuća franaka da bih mogao 
pričekati do tada; bit će mu stalo da me ne nagrade samo praznim dvorskim 
obećanjima pošto uspijem i nastojat će da dođe do braka. 

— Prepredeni ste, Maxime, nemate povjerenja u mene; ali volim duhovite 
ljude i uredit ću vašu stvar. 

Stigli su. U salonu barlun de Rastignac opazi ministra unutrašnjih 
poslova i ode u kut da razgovara s njim. Grof Maxime de Traillas se prividno 
zabavljao sa starom groficom de Listomere; ali je, u stvari, slijedio tok 
razgovora između oba francuska pera, vrebao na njihove pokrete, nastojao 
da im čita na licu i napokon je primijetio da ga je ministar blagonaklono 
pogledao. 

Maxime i de Rastignac izađoše zajedno u jedan sat u noći. Prije nego što 


su sjeli svaki u svoja kola, Rastignac rekne na stepenicama de Trailiesu: — 
Dođite k meni prije izbora. Do tada ću se raspitati u kojem kraju opozicija 
ima najslabije izglede i kako će se snaći dva čovjeka kao što smo mi. 

— Žuri mi se za onih dvadeset i pet tisuća franaka! — odgovori mu de 
Trailles. 

— Dakle, sakrijte se. 

Pedeset dana poslije toga, jednog jutra prije zore, grof de Trailles dođe 
tajnovito u unajmljenoj kočiji u ulicu Bourbon. Na vratima prekrasne 
palače, koju barun de Nucingen bijaše kupio za svoga zeta, otpusti kočiju, 
pogleda da ga tko ne slijedi, zatim počeka u malome salonu da Rastignac 
ustane. Nekoliko časaka kasnije sobar uvede Maximea u radnu sobu gdje se 
nalazio državnik. 

— Dragi moj — rekne mu ministar — mogu vam povjeriti tajnu koju će za 
dva dana razglasiti novine i koju možete iskoristiti. Jadni Charles Keller, koji 
je tako dobro plesao mazurku, poginuo je u Africi, a bio je naš kandidat u 
okruglu Arcis. Iza njegove smrti nastala je praznina. Evo vam prijepisa dvaju 
izvještaja, jedan je od potprefekta a drugi od policijskog komesara, kojima 
obavještavaju ministra da će s izborom našega jadnog prijatelja ići teško. U 
izvještaju policijskog komesara ima podataka o stanju u gradu koji će biti 
dovoljni čovjeku tvoga kova. Njegov je takmac htio da bude izabran zato što 
želi da oženi jednu bogatu baštinicu... Ali pametnoj su glavi i dvije riječi 
dosta. Cing-Cygneovi, princeza de Cadignan i Georges de Maufrigneuse 
stanuju na dva koraka od Arcisa; u slučaju potrebe znat ćeš predobiti 
legitimističke glasove... Stoga... 

— Ne troši riječi — odgovori Maxime. — Da li je policijski komesar još 
ondje? 

— Da. 

— Daj mi pisamce za njega. 

— Dragi moj — kaza Rastignac dajući Maximeu cijeli svežanj spisa — tu 
ćete naći dva pisma koja upućujem Gondrevilleu za vas. Bili ste paž, on je 
bio senator — sporazumjet ćete s:e. Gospođa Francois Keller je pobožna, evo 
za nju pisma maršalice de Carigliano. Maršalica je postala sklona dinastiji, 
ona vas toplo preporuča i uostalom pridružit će vam se. Dodat ću samo još 
jednu riječ: čuvajte se potprefekta, mislim da je kadar da toga Simona 
Gigueta iskoristi kako bi sebi osigurao pomoć bivšega ministra predsjednika. 
Ako budete trebali koje pismo, ovlaštenja, preporuke, pišite mi. 

— A dvadeset i pet tisuća franaka? — upita Maxime. 

— Potpišite tu mjenicu na donositelja du Tilleta, evo novca. 

— Uspjet ću — rekne grof — a vi možete obećati u dvorcu da će arsiski 
poslanik biti njihov dušom i tijelom. Ako ne uspijem, neka me se odreknu! 

Sat kasnije Maxime de Trailles bio je u kolima na putu za Troyes. 


1847. 

(Ovdje završava prvi dio romana ,POSLANIK GRADA ARCISAF. Jedino je taj dio sastavio i napisao 
Balzac. Poslije Balzacove smrti njegova udovica Eva de Balzac povjerila je Charlesu Radouu, feljtonisti 
danas zaboravljenom, da napiše nastavak. Radou je napisao zapravo svoj roman, u 13 svezaka, koji s 
Balzacovim djelom nema nikakve veze.) 


Z MARCAS 
Prevele 
Danka Selaković i Nada Mandić 


Nikad nisam nikoga vidio, podrazumijevajući. tu i značajne ljude 
sadašnjice, tko bi imao upadljiviji izgled od ovog čovjeka; ispitivanje njegove 
fizionomije izazivalo je najprije osjećanje tuge, i najzad bi se završavalo 
gotovo bolnim utiskom. Postojala je izvjesna harmonija između njegove 
ličnosti i imena. Ovo ,,Z2% što je prethodilo prezimenu Marcas, koje se 
nalazilo na adresama njegovih pisama i koje on nikad nije zaboravljao u 
svom potpisu, ovo posljednje slovo alfabeta ulijevalo je u dušu nešto, ne 
znam ni sam što, kobno. 

MARCASI! Ponovite li sami sebi ovo ime sastavljeno od dva sloga, zar ne 
nalazite tu nekakvo stravično značenje? Ne izgleda li vam da čovjek koji ga 
nosi treba da bude mučenik? Ma kako neobično ili nastrano, ono ime, 
međutim, ima pravo da pripada potomstvu; dobro je sastavljeno, lako se 
izgovara, ima kratkoću potrebnu za slavna imena. Nije li ono i prijatno kao 
što je i neobično? Zar vam se ne čini također da je i nezavršeno? Ja neću 
tvrditi da imena ne vrše nikakav utjecaj na sudbinu. Između zbivanja u 
životu i imena ljudi postoje tajne i neobjašnjive veze ili očigledna razilaženja 
koja iznenađuju; često se tu otkrivaju udaljeni ali djelotvorni odnosi. Naša 
zemlja je zbijena, sve su stvari na njoj povezane među sobom. Možda će ljudi 
jednoga dana ponovo pribjeći okultnim naukama. 

Ne vidite li vi u obliku slova ,,Z% jedno kretanje puno suprotnosti? Ne 
pokazuje li ono nekakvo neizvjesno i čudnovato krivudanje jednog 
uzburkanog života; kakav li je vjetar dunuo na ovo slovo s kojim u svakom 
jeziku gdje je ono prihvaćeno počinje jedva pedeset riječi: Marcas se zvao 
Zefirin. Sveti Zefirin je vrlo poštovan u Bretanji. Marcas je bio Bretonac. 

Promatrajte pažljivo još malo ovo ime: Z. Marcas! Čitav život ovog čovjeka 
je u neobičnom skupu ovih sedam slova. Sedam! najznačajniji od 
kabalističkih brojeva. Umro je u trideset i petoj godini, tako je njegov život 
trajao sedam takozvanih lustara, perioda po pet godina. Marcas! Nemate li vi 
utisak da je to neka dragocjena stvar koja se lomi uslijed pada, sa šumom ili 
nečujno. 

Godine 1836. završavao sam prava u Parizu. Stanovao sam tada u 
Corneilleovoj ulici, u jednom hotelu koji je cio bio namijenjen studentima, u 
jednom od onih hotela gdje stepenice skreću pozadi i dobijaju svjetlost 
najprije s ulice, zatim kroz prozor sa zabata i najzad od tavanskog okna. Bilo 
je tu četrdeset namještenih soba, kaošto se namještaju sobe namijenjene 
studentima. Šta je trebalo mladim ljudima više nego što se tu nalazilo: 
krevet, nekoliko stolica, ormar s ladicama, ogledalo i stol. Čim nebo postaje 
plavo, student otvara svoj prozor. Ali u ovoj ulici nema susjede kojoj bi se 
udvarao. Odeon, preko puta, zatvoren već odavno, suprotstavlja pogledu 
svoje zidove koji su počeli da crne, male prozore svojih loža i široki krov od 
škriljevca. Nisam bio dovoljno bogat da imam lijepu sobu, nisam čak mogao 
imati zasebniu sobu. Juste i ja dijelili smo jednu sobu s dva kreveta, 
smještenu na petom spratu. 


S ove strane stepenica bila je samo naša soba i još jedna manja u kojoj je 
stanovao Z. Marcas, naš susjed. Juste i ja skoro šest mjeseci nismo znali o 
tom susjedstvu. Jedna stara žena koja je vodila hotel bila nam je, istina, 
rekla da je ta mala soba zauzeta, ali je dodala da nećemo biti uznemiravani, 
jer je osoba koja u njoj stanuje i sluviše mirna. Zaista, čitavih šest mjeseci 
ne sretosmo nikad našeg susjeda i ne čusmo nikakav šum u njegovoj sobi, 
iako nas je od nje razdvajala samo tanka pregrada, jedna od onih pregrada 
napravljenih od letava premazanih gipsom, tako čestih u kućama Pariza. 

Naša soba, visoka sedam stopa, imala je na zidovima neprijatni plavi 
papir s nacrtanim buketima cvijeća. Obojeni pod nije znao za sjaj koji mu 
daje čišćenje. Pred našim krevetima bile su samo tanke prostirke. Dimnjak 
kamina, koji je izbijao odmah na krov, pušio se toliko da smo bili primorani 
da postavimo o našem trošku jednog pijetla. Naši kreveti bjehu napravljeni 
od obojenog drveta, slični onima u koledžima. Na kaminu nije bilo nikad više 
od dva svijećnjaka od bakra, sa svijećama ili bez njih, naše dvije lule, duhan 
prosut ili u kesi; zatim male gomilice pepela od cigara koje su pučšili naši 
gosti ili mi sami. Na prozoru, na gvozdenim šipkama visjele su dvije zavjese 
od pamučne tkanine, a s obje strane prozora nalazile su se dvije male police 
za knjige od trešnjeva drveta koje su bile poznate svima koji su lutali po 
Latinskom kvartu i u koje smo svi stavljali ono malo potrebnih knjiga za 
naše studije. Tinte bješe uvijek u tintarnici, kao zgusnute lave u krateru 
vulkana. Zar svaka tintarnica ne može, danas, postati jedan Vezuv? 
Raskrečena pera služila su nam za čišćenje lula. Suprotno zakonima 
kredita, papir kod nas bješe isto tako rijedak kao i novac. 

Kako čovjek može i pomisliti da će studenti ostati da rade u tako 
namještenim, hotelima? Zato studenti uče u kavanama, kazalištu, po 
alejama Luksemburškog parka, kod grizeta, svuda, čak i na Pravnom 
fakultetu, samo ne u praznoj sobi, groznoj čim se radi o učenju, divnoj kad 
se u njoj tereta i puši. Stavite stolnjak na taj stol, zamislite na njemu večeru 
koju je poslao najbolji gostioničar toga kvarta, četiri postavljena mjesta i 
dvije djevojke, naslikajte ovaj prizor, čak se ni bogomoljka ne bi mogla 
uzdržati a da se na ovo ne nasmiješi. 

Mi smo mislili samo na zabavu. Naša razuzdanost bila je posljedica 
tadanje zabrinjavajuće političke situacije. Juste i ja nismo vidjeli mogućnost 
da dobijemo bilo kakvo zaposlenje u strukama koje smo izabrali po 
nagovoru svojih roditelja. Za svako slobodno mjesto advokata ili liječnika 
bilo je po sto kandidata. Gomile su zakrčavale ova dva puta koja kao da siti 
vodila blagostanju; ovi putovi su bili dva poprišta: gdje se ubijalo, tuklo, ne 
hladnim i vatrenim oružjem već spletkom, klevetom, prljavim poslovima, 
ratovanjima na intelektualnom polju koja su bila isto tako ubilačka kao što 
bjehu za republikanske vojnike ratovanja u Italiji. Danas, kad je sve borba 
inteligencije, treba moći četrdeset i osam sati bez prekida sjediti za stolom, 
kao što general ostaje dva dana u sedlu na svom konju. Navala kandidata 
primorala je medicinu da se podijeli na kategorije: postoji liječnik koji piše, 
liječnik koji vrši praksu, liječnik političar i liječnik propagator; četiri razna 
načina da se bude liječnik, četiri sekcije već pune. U petoj grupi, koju čine 
doktori koji prodaju lijekove, postoji konkurencija i oni vode borbu preko 
nečasnih oglasa po zidovima Pariza. U svim sudovima ima toliko advokata 
koliko i parnica. Advokati slu se bacili na novinarstvo, na politiku, na 


književnost. Država na koju jurišaju, tražeći i najmanja mjesta u susedstvu, 
najzad je počela zahtijevati da molilac raspolaže izvjesnim prihodima. 
Kruškasta glava sina jednog bogatog trgovca imat će prvenstvo nad 
četvrtastom glavom jednog mladog talentiranog čovjeka bez novca. Trudeći 
se, razvijajući svu svoju energiju, jedan mlad čovjek koji polazi ni od čega, 
može se naći poslije deset godina ispod svoje tačke polaska. Danas talenat 
treba da ima onu sreću koja i nesposobnima omogušava uspjeh; šta više, 
ako ne ispuni bijedne uvjete koji osiguravaju uspjeh podloj osrednjosti, on 
nikad ništa neće postići. 

Ako smo dobro poznavali svoje doba, poznavali smo i sami sebe, i više 
smo voljeli dokolicu mislioca nego rad bez cilja, više nemarnost _i 
zadovoljstvo od beskorisnih radova koji bi zamorili našu hrabrost i istrošili 
oštrinu naše inteligencije. Mi smo analizirali društveno stanje smijući se, 
pušeći i šetajući se. Iako su tako postala naša zapažanja, naši razgovori nisu 
bili ni manje mudri ni manje produbljeni. 

Zapažajući ropski položaj na koji je osuđena naša omladina, mi smo bili 
začuđeni grubom ravnodušnošću vlasti za sve što se odnosi na inteligenciju, 
misao i poeziju, Kakve smo poglede Juste i ja često izmjenjivali čitajući 
novine, saznavajući politička zbivanja pregledajući pogledom debate u 
skupštini, diskutirajući o držanju jednog čija se namjerna neobaviještenost 
može uporediti samo s niskošću dvorana, s osrednjošću ljudi koji obrazuju 
živu ogradu oko novog prijestola, svi bez duha i sposobnosti, bez slave i 
znanja, bez utjecaja i veličine. Kakva je pohvala dvoflu Charlesa X ovaj 
sadašnji dvor, ukoliko je to uopće dvor! Kakva mržnja protiv same zemlje je 
davanje državljanstva običnim strancima bez talenta, ustoličenim u Domu 
perova! Kakva negacija pravde! Kakva uvreda mladim slavnim ljudima, 
ambicijama rođenim na rođenom tlu. Mi smo promatrali sve te stvari kao 
predstavu i jadikovali smo ne donoseći nikakvu ličnu odluku. 

Juste, koga nitko nije došao da traži i koji ne bi išao da traži nikoga, 
bioje, u dvadeset petoj godini, dubok političar, čovjek izvanredne 
sposobnosti da shvati daleke veze između sadanjih i budućih zbivanja. On 
mi je rekao 1831. godine šta će se dogoditi, i tako je i bilo: ubistva, zavjere, 
vlada Židova, sputani pokreti Francuske, nedostatak inteligencije u višim 
krugovima, obilje talenta u nižim slojevima gdje su se i najljepše hrabrosti 
gasile pod pepelom cigara. Biti liječnik nije li to značilo čekati dvadeset i pet 
godina na pacijente. Znate li šta je on postao? Ne. Čujte, on je liječnik; ali 
napustio je Francusku i nalazi se u Aziji. U ovom trenutku možda pada 
iscrpljen u kakvoj pustinji, možda gine od udaraca neke barbarske horde, ili 
je možda prvi ministar nekog indijskog princa. Moj poziv je akcija. Izašavši u 
dvadesetoj godini iz gimnazije nisam mogao postati vojno lice drukčije nego 
da postanem običan redov; dojadila mi je tužna perspektiva koju predstavlja 
položaj advokata, stekao sam potrebna znanja za jednog pomorca. Pošao 
sam tragom Justeovim, napustio sam Francusku, u kojoj se troše vrijeme i 
energija, potrebni za viša ostvarenja, da bi se dobilo mjesto. 

Ove odluke donijete su hladno u maloj sobi u hotelu u Corneilleovoj ulici, 
dok smo istovremeno posjećivali balove Miusarda, udvarajući se veselim 
djevojkama, i vodili jedan lud život, i bezbrižan na izgled. Naše odluke i naša 
razmišljanja dugo su se kolebala. Marcas, naš susjed, bio je u neku ruku 
naš vodič koji nas je odveo do ruba provalije ili bujice, koji nas je naučio da 


izmjerimo njihove dubine, koji nam je unaprijed pokazao kakva će biti naša 
sudbina ako dozvolimo da u njih padnemo. On nas je opomenuo da se ne 
navikavamo na oklijevanja koja se stječu u bijedi a pothranjuju nadom, 
prihvaćajući nesigurne položaje, odakle se borimo dozvoljavajući da nas 
ponese metež Pariza, grada, koji nas kao kurtizana uzima, i ostavlja, 
nasmiješi nam se i okrene leđa, jednakom lakoćom, koji troši najveće volje u 
varavim očekivanjima i gdje je Nesreća podržavana Slučajem. 

Naš prvi susret sa Marcasom kao da nas je opsjenio. Vraćajući se s 
fakulteta, prije ručka, uvijek smo se peli u svoju sobu gdje smo se zadržavali 
jedan trenutak, čekajući jedan drugoga da bismo vidjeli da li se nešto 
izmijenilo u našim planovima za sutra. Jedinoga dana u četiri sata Juste je 
vidio Marcasa na stubištu, a ja sam ga sreo na lulici. Bili smo tada u 
mjesecu novembru i Marcas nije imao kaputa; nosio je cipele s debelim 
donovima, hlače s kožnatim podvezicama, plavi redengot zakopčan do guše, 
s četvrtastim ovratnikom, što je njegovoj pojavi davalo vojnički izgled, to više 
što je nosio crnu kravatu. Ovo odijelo nije imalo ničeg naročitog, ali se dobro 
slagalo s držanjem ovog čovjeka i njegovom fizionomijom. Moj prvi utisak o 
njegovu izgledu nije bio ni iznenađenje, ni čuđenje, ni žalost, ni 
interesiranje, već radoznalost koja je potjecala iz svih ovih osjećanja. On je 
išao polako, korakom koji je odavao duboku melankoliju, glave nagnute 
unaprijed, a ne pognute kao u onih koji se osjećaju krivim. Njegova glava 
velika i snažna, koja je izgledala da sadrži bogatstva potrebna jednom 
slavoljubivom čovjeku prvog reda, bješe kao natovarena mislima; ona se 
saginjala pod teretom nekog duševnog bola, ali nije bilo ni najmanje znaka 
grižnje savjesti u tim crtama. Njegovo lice može biti objašnjeno jednom, 
riječju. Po nekom dosta popularnom sistemu, svako ljudsko lice liči na neku 
životinju. Marcasova životinja bila je lav. Njegova kosa ličila je na grivu, nos 
bješe kratak, splošten, širok s razrezom na vrhu kao u lava, i čelo mu bješe 
razdijeljeno jakom brazdom u dva snažna dijela kao u lava. Najzad, njegove 
jagodice maljave, koje su mršavi obrazi činili još ispupčenijima, ogromna 
usta i udubljeni obrazi bili su povezani oštrim brazdama i obojeni s puno 
žućkastih tonova. Ovn lice, gotovo strašno, kao da je bilo obasjano dvjema 
svetlostima, od dva crna oka, beskrajno blaga, mirna, duboka, puna misli. 
Ako je dozvoljeno da se tako izrazim, ove oči bjehu ponizne. Marcas se plašio 
da gleda, i to bijaše više zbog onih na kojima bi zadržavao svoj opčinjavajući 
pogled; posjedovao je nekakvu moć koju nije htio da, upotrebljava. Štedio je 
prolaznike, strepio je da bude zapažen. To nije bila skromnost već 
rezignacija, ne kršćanska rezignacija u kojoj ima milosrđa, već rezignacija 
nametnuta razumom koji je ukazivao na trenutnu izlišnost talenta, na 
nemogućnost da čovjek prodre i živi u sredini koja mu odgovara. Ovaj pogled 
mogao je u izvjesnim tretniucima da baca varnice. Iz ovih usta mogao je da 
prozbori glas sličan grmljavini, glas koji je uvelike podsjećao na Mirabeaua. 

— Sad sam na ulici vidiojednog neobičnog čovjeka — rekoh Justeu 
ulazeći. 

— Svakakoje to bio naš susjed — odgovori Juste, boji stvarno opisa 
čovjeka koga sam bio sreo. — Čovjek koji živi skriven kao buba mora da je 
takav — reče on završavajući. 

— Kakav pad i kakva veličina! 

— Jedno je posljedica drugog. 


— Koliko uništenih nadanja, koliko propalih planova! 

— Sedam milja ruševina! Obelisci, palače, kule i ruševine iz Palmine u 
pustinji — reče Juste smijući se. 

Nazvasmo našeg susjeda ruševinama iz Palmine. Kad pođosmo na večeru 
u bijedan restoran u ulici La Harpe, u kome smo bili pretplaćeni, zapitah 
smo za ime stanovnika sobe broj 37, i saznasmo tada za čudesno ime Z. 
Marcasa. Kaoprava djeca, što smo bili, ponavljali smoviše od sto puta, 
zgodan za naše igre. Juste je uspijevao da na momente slovo ,,Z% izbaci 
slično raketi kad polazi, i pošto bi sjajno izvio prvi slog imena, ocrtavao je 
pad muklom kratkoćom s kojom se izgovara posljednji slog, 

— Gle! ali gdje i kako on živi? 

Od ovog pitanja pa do nevinih uhođenja na koje nas je radoznalost tjerala 
postojao je samo vremenski razmak koji je bio potreban za izvršenje, našeg 
plana. Mjesto da lutamo, mi se vratimo snabdjeveni sa po jednim romanom. 
I čitasmo slušajući, čuli smo u apsolutnoj tišini naših mansardi 
ravnomjeran i blag šum koji je dolazio od disanja zaspalog čovjeka. 

— On spava — rekoh Justeu, primijetivši to prije njega. 

—U sedam sati — odgovori mi doktor. 

Tim imenom sam nazivao Justea, koji je mene zvao čuvarom pečata. 

— Treba biti vrlo nesretan da bi čovjek spavao tolike, koliko spava naš 
susjed — rekoh skočivši na naš ormar s ladicama s ogromnim nožem u 
čijem se dršku nalazio, i vadičep. Napravih u vrhu pregrade okruglu rupu, 
veliku kao novac od pet sua. Nisam ni mislio, da ondje nema svjetlosti i, kad 
sam priljubio oko na rupu, vidjeh samo mrak. Kad smo se oko jedan sat po 
ponoći, pošto. smo. završili s čitanjem romana, počeli svlačiti, čusmo šum 
kod našeg susjeda: on se diže, kresnu jednu fosfornu šibiclu i zapali lampu. 
Popeh se na ormar. Vidjeh tada Marcasa kako sjedi za svojim stolom i 
prepisuje sudska akta. Njegova soba bila je napola manja od naše, krevet se 
nalazio u jednom udubljenju pored vrata, jer se prostor kojim je išao. hodnik 
završavao, pred njegovim ćumezom i za toliko ga je povećavao; ali zemljište 
na kome je kuća građena izgleda da je bilo zasječeno, jer je srednji zid kod 
njega završavao u obliku trapeza. Nije imaokamina već jednu malu peć od 
bijele fajanse poprskanu zelenim mrljama, čija je cijev.izlazila na krov. 
Prozor koji je bio na trapezu imao je rđave mrkocrveme zavjese. Jedna 
fotelja, jedan stol i jedan bijedni noćni stočić sačinjavali su sav namještaj. 
Svoje rublje držao je u zidnom ormaru. Papir kojim je bila obložena soba 
bijaše odvratan. Očevidno da je tu do dolaska Marcasa stanovala samo 
posluga. 

— Šta ti je? — upita me doktor vidjevši da silazim. 

— Pogledaj samo! — odgovorih mu. 

Sutradan Ujutro u devet sati ležao je na krevetu. Bio je đoruekovao 
kobasice: vidjesmo na tanjuru pored mrvica kruha, ostatke tog jela koje nam 
je bilo dobro poznato. Marcas je spavao, Probudi se tek oko jedanaest sati. 
Poče ponovo prepisivati ono što je radio te noći i što je ležalo na stolu. Kad 
smo sišli, upitasmo za cijenu njegove sobe i saznasmo da stoji petnaest 
franaka mjesečno. Za nekoliko dana savršeno upoznasmo način života Z. 
Marcasa. On je radio prijepise, svakako prema pogodbi po komadu za jednu 
prepisivačku kancelariju smještenu u dvorištu suda Sainte-Chapelle; 


Marcas je radio pola noći; pošto bi odspavao šest do deset sati, on bi se 
digao i nastavio s pisanjem do tri sata; izlazio je tada da odnese svoje 
prijepise prije ručka i odlazio da jede obroke od devet sua u ulici Michel de 
Comte, kod Mizeraia, zatim se vraćao da legne u šest sati. Osvjedočili smo se 
da. Marcas ne progovori petnaest rečenica za mjesec dana; ni s kim nije 
razgovarao, ni za sebe nije progovorio nijedne riječi u svojoj strašnoj 
mansardi. 

— Zaista, ruševine iz Palmire su užasno šutljive! — uzviknu Juste. 

Ova šutnja kod čovjeka čija je vanjština bila tako upadljiva, sadržavala je 
u sebi nešto što je u sebi moralo imati dubokog smisla. Neki put, kad bismo 
se sreli s njim, izmijenili bismo poglede pune značaja i s jedne i s druge 
strane, ali dalje nismo išli s uetivostima. Ovaj je čovjek neosjetno postao 
predmet dubokog divljenja čije uzroke mi sami sebi nismo mogli objasniti. 
Da li nas je privlačio njegov način života tajanstveno jednostavan, oma 
samostanska urednost, ona oskudnost osamijenika, onaj tupavi posao koji 
je dozvoljavao misli da ostane po strani ili da se razvija, i koji je odavao 
očekivanje nekog sretnog događaja ili neku unaprijed utvrđenu odluku u 
pogledu života. Pošto smo se dugo šetali po ruševinama iz Palmire, 
zaboravismo ih, bili smo tako mladi! Zatim dođe karneval, pariški karneval 
koji će ubuduće potisnuti venecijanske karnevale i koji će za nekoliko godina 
privući Evropu u Pariz, ako se nesretni upravnici grada ovome ne usprotive. 
Trebalo bi dozvoliti kockanje za vrijeme karnevala. Ali glupavi moralisti koji 
su ukinuli kocku slabe su račundžije i ponovo će odobriti ovo nužno zlo tek 
kad se dokaže da Francuska ostavlja milione u Njemačkoj. 

Ovaj veseli karneval donese nama, kao i svim studentima, veliku 
neimaštinu. Bili smo se svega suvišnog otarasili; prodali smo svoja druga 
odijela, čizme, prsluke, sve što smo imali u duplikatu, osim prijatelja. Jeli 
smo kruh i kobasice, hodali smo oprezno, počeli smo raditi; dva mjeseca 
nismo' platili hotel, i sigurno je svaki od nas imaokod vratara račun od 
preko šezdeset do osamdeset redaka, čiji se zbir peo na četrdeset ili pedeset 
franaka. Nismo bili više bučni i radosni kad smo silazili preko četvrtastog 
odmorišta na donjem dijetu stepenica, prelazili smo ga često jednim 
korakom, skočivši s posljednje stepenice na ulicu. Jednog dana nismo imali 
duhana za lulu i opazismo da već nekoliko dana jedemo kruh bez ikakvog 
maslaca. Bili smo vrlo snuždeni. 

— Nemam više duhana! — reče doktor. 

— Nemam više kaputa! — reče čuvar pečata. 

— Vi ste se obukli kao postiljon iz Longjumeaua, palo vam je na u;m da se 
prerušite za karneval, da ručate i večerate kod Veruja, a nekad i u Roeher- 
de-Cancale, e pa sada na suh kruh, gospodo! Morali biste ležati pod 
krevetima — dodadoh jačim glasom — nedostojni ste da spavate na njima. 

— Da, čuvaru pečata, ali nemam više duhana! — reče Juste. 

— Vrijeme je da pišemo svojim tetkama, majkama, sestrama da nemamo 
više rublja, od silne jurnjave Parizu pohabao bi se i konac upređen od 
gvožđa. Riješit ćemo dobar kemijski problem mijenjajiući rublje u novac. 

— Da, ali treba živjeti do odgovora. 

— Dobro, ići ću da pozajmim novac kod onih prijatelja koji nisu iscrpli 
svoj kapital. 

— Misliš da ćeš nešto pronaći? 


— Bar deset franaka! — odgovoriti samouvjereno. 

Marcas je sve čuo; bilo je popodne, on je zakucao na naša vrata i rekao 
nam: — Gospodo, evo duhana, vratit ćete mi ga prvom prilikom. 

Bili smo zaprepašćeni, ne ponudom koja je bila prihvaćena već 
bogatstvom, dubinom i punoćom njegova glasa koji se mogao uporediti samo 
s četvrtom žicom Paganinijeve violine. Marcas iščeze ne čekajući naša 
zahvaljivanja. Juste i ja se pogledasmo u najvećoj tišini. Biti pomognut od 
nekog koji je očigledno siromašniji od nas! Juste se dade na pisanje cijeloj 
svojoj rodbini, a ja odoh u pregovore za pozajmicu. Nađoh dvadeset franaka 
kod jednog zemljaka. U tom nesretnom dobrom vremenu — kocka je još 
živjela, jaka kao jatovima iz Brazilije — mladi ljudi, riskirajući malo stvari, 
mogli su da zarade nekoliko zlatnika. Moj zemljak je imao turskog duhana 
koji je jedan mornar donio iz Carigrada, i dade mi baš toliko koliko smo mi 
dobili od Z. Marcasa. Donesoh bogat tovar u pristanište i vratismo 
pobjedonosno našem susjedu jednu primamljivu pregršt svilastog turskog 
duhana namjesto njegova prostog. 

— Vi niste htjeli da mi ostanete ništa dužni — reče om. — Vraćate mi zlato 
namjesto bakra, vi ste djeca... dobra djeca... 

Ove tri rečenice izgovorene raznim tonovima bjehu različito naglašene. 
Riječi nisu bile ništa, ali način na koji su one bile naglašene... Ah! taj 
naglasak nas je preobrazio; izgledalo je kao da smo već deset godina 
prijatelji. Marcas je sakriosvoje prijepise kad je čuo da dolazimo; mi 
shvatismo da bi bilo neuviđavno govoriti s njim o njegovim sredstvima za 
život i bijasmo postiđeni što smo ga ranije uhodili. Njegov ormar bijaše 
otvoren i vidjele su se samodvije košulje, jedna bijela kravata i jedna britva. 
Britva me natjerala da zadrhtim. Ogledalo koje je moglo da vrijedi 100 sua 
bješe okačeno kraj prozora. Jednostavni i rijetki pokreti ovog čovjeka imali 
su neku divlju veličanstvenost. Mi se pogledasmo, doktor i ja, ne znajući šta 
da odgovorimo. Juste, vidjevši da sam zanijemio, upita ljubazno Marcasa: 

— Gospodin se bavi literaturom? 

— Dobro sam se klonio toga! — odgovori Marcas — ne bih bio ni ovoliko 
bogat. 

— Mislio sam — rekoh mu — da danas samo poezija može tako rđavo da 
zbrine čovjeka. 

Moja primjedba nasmija Marcasa, i taj osmijeh učini privlačnim, njegovo 
žuto lice. 

— Slavoljublje nije ništa manje strogo ni prema onima koji ne uspijevaju 
— reče on. — Zatovi, koji započinjeteživot, idile po utrtim stazama! Nemojte 
težiti nečemu višem, jer ćete propasti! 

— Vi nas savjetujeteda ostanemoono što smo — reče s osmijehom doktor. 

Mladost ima u svojoj šali neku ljupkost tako zaraznu i tako djetinjastu da 
Justeova rečenica ponovo nasmija Marcasa.. 

— Šta je moglo da vam Ulije ovu strašnu filozofiju? — rekoh mu ja.. 

— Ponovo sam zaboravioda je slučaj rezultat jedne ogromne jednadžbe 
čije: sve korijene ne poznajemo. Kad se pođe od nule, da bi se došlo do 
jedinice, nebrojene su mogućnosti. Za ambiciozne ljude Pariz je jedan 
ogroman rulet i svi mladi ljudi vjeruju da će dobiti pobjednički umnoženi 
ulog. 

On nam ponudi duhan, koji sam mu ja donio, i tako nas je pozvao da 


pušimo s njim; doktor ode da donese naše lule, Marcas napuni svoju, zatim 
dođe da sjedne kod nas ponijevši duhan: kod njega je osim fotelje bila samo 
još jedna stolica. Lak kao vjeverica, Juste siđe i ponovo se pojavi s dečkom 
koji je nosio tri boce bordoškog vina, brijskog sira i kruha. 

— U redu, petnaest franaka — rekoh u sebi, ne varajući se ni za su. 

I zbilja, Juste stavi sto sua na kamin. 

Postoje neizmjerne razlike između društveog čovjeka i čovjeka koji živi 
sasvim blizu prirode. Toussaint Louverturef0 je umro u zatvoru ne 
izgovorivši ni riječ. Napoleon, kad se našao na otoku, brbljao je kao svraka; 
htio je da objasni svojepostupke. Z. Marcas napravi istu pogrešku, ali u 
našu korist. Šutnja i sva njena veličanstvenost sreće se samo kod divljaka. 
Ne postoji zločinac koji, kad vidi da će svoje tajne izgubiti zajedno s glavom, 
ne osjeća čisto društvenu potrebu da ih kaže nekom. Varam se. Vidjeli smo 
jednog Irotkeza iz predgrađa Saint-Marceau koji je uzdigao svoju parišku 
prirodu na visinu prirode divljaka: jedan čovjek, republikanac, zavjerenik, 
Francuz, starac, nadmašio je sve što nam je poznato o crnačkoj upornosti i 
sve što Cooper pridaje crvenokošcima u pogledu prezira i mirnoće usred 
najgoreg poraza. Morey", ovaj divljak revolucionarne stranke, zauzeoje 
nečuven stav u analima evropske pravde. Evo šta nam Marcas ispriča toga 
jutra, zalažući svoje pripovjedanje namazanim sirom i natapajući ga čašama 
vina. Sav duhan je bio popušen. Pokatkad se čula mukla tlutnjava fijakera 
koji su išli preko trga Odeon i omnibusa koji su tuda prolazili, kao da su 
htjeli da opomenu da je Pariz još uvijek tu. 

Njegova porodica je bila iz Vitrea, njegov otac i majka živjeli su od hiljadu 
i pet stotina franaka rente. Školovao se besplatno u jednoj bogosloviji, ali je 
odbio da postane svećenik: osjetio je u sebi ogromnu ambiciju i došao u 
dvadesetoj godini pješke u Pariz s dvjesta franaka u džepu. Završio je pravo, 
radeći istovremeno kod jednog advokata gdje je postao prvi pisar. Bio je 
doktor prava, poznavao je staro i novo zakonodavstvo i mogao je biti učitelj 
najslavnijjm advokatima. Poznavao je međunarodno javno pravo, sve 
evropske ugovore i međunarodne običaje. Proučavao je ljude i prilike u pet 
prijestolnica: Londonu, Berlinu, Beču, Petrogradu i Carigradu. Nitko od 
njega nije bolje znao što se dešavalo u Skupštini. Pet godina je pisao 
izvještaje sa Skupštine za jedan dnevni list. On je improvizovao, pričao je 
izvanredno i mogao dugo govoriti ljupkim dubokim glasom koji nas je bio 
dirnuo do dna duše. Kroz priču o svom životu pokazao je da je veliki 
govornik, sažet i ozbiljan i pri svem tom da ima prodornu rječitost: imao je 
od Berryera toplinu i živost, prijatne masama, od Thiersa finoću i vještinu; 
ali bi bio manje opširan, smjeliji u svojim zaključcima: računao je da će 
odmah doći na vlast te da se prethodno ne upušta u doktrine potrebne 
jednom čovjeku iz opozicije, u prvo vrijeme, a koje kasnije smetaju jednom 
državniku. 

Marcas je naučio sve što jedan pravi državnik treba da zna; zato je 
njegovo čuđenje bilo ogromno kad je dobio priliku da se uvjeri u veliko 
neznanje ljudi koji su se bavili politikom u Francuskoj. Dok je po zahtjevu 
svoga poziva mnogo učio, priroda se pokazala izdašna i obdarila ga svim 
onim što se ne može naučiti: živom prodornošću, vladanjem nad samim 
sobom, umješnošću duha, brzinom rasuđivanja, odlučnošću i obiljem 
prirodnih sposobnosti koje čine ove ljude genijalnim. 


Kad je smatrao da je dovoljno naoružan, Marcas je našao Francusku 
rastrganu unutrašnjim podjelama koje su proizišle iz pobjede orleanske 
grane nad starijom granom. Bilo je očigledno da je polje političkih borbi 
promijenjeno. Građanski rat ne može više da traje dugo, on se više neće 
voditi u provincijama. U Francuskoj će biti samo jedna kratkotrajna bitka u 
samom središtu vlasti, i ona će završiti moralni rat, koji je prije toga već 
vodila inteligencija. Ovo stanje trajat će dotle dok Francuska bude imala 
svoju upravu, koja ne liči ni na jednu upravu u drugim zemljama. Sličnost 
između naše i engleske uprave nije ništa veća od sličnosti ovih dviju zemalja. 
Mjesto Marcasovo bilo je dakle u političkoj štampi. Kako je bio siromašan, 
nije mogao biti biran, pa je morao odjednom da se istakne. Odluči se da 
žrtvuje ono što je najdragocjenije za jednog inteligentnog čovjeka, da se 
potčini bogatom i ambicioznom poslaniku za koga će raditi. Novi Bonaparte 
tražio je svog Barrasa; novi Celbert se nadao da će naći Mazarina. Činio je 
ogromne usluge; pri tome se nije razmetao, nije se pravio važan, nije se 
bunio protiv nezahvalnosti, radio je s nadom da će mu taj čovjek omogućiti 
da bude izabran za poslanika. Marcas. je želio samo jednu pozajmicu 
potrebnu za kupovinu jedne kuće u Parizu, da bi tako zadovoljio zahtjev 
zakona, Richard III je htio samo svog konja. 

Za tri godine Marcas je stvorio jednu od pedeset tobožnjih političkih 
veličina koje su u stvari samo rakete kojima dvije podmukle ruke vraćaju 
jedna drugoj ministarska mjesta, isto kao što onaj koji upravlja 
marionetskim lutkama sludara komesara i Polichinellea u svom kazalištu 
pod vedrim nebom, nadajući se uvijek da će i on zaraditi. Ovaj čovjek je 
postojao samo kroz Marcasa, ali je imao dosta duha da ocijeni vrijednost 
svoga ,modelara" i da zna da ako bi jednom Marcas došao na vlast da bi tu i 
ostao kao jedan od. neophodnih ljudi, dok bi on bio potisnut u sporedne 
odaje Luxembourga. On se prema tome odluči da stvori nepremostive 
prepreke napredovanju svoga upravljača i sakri ove misli pod izrazom 
apsolutne odanosti. Kao svi sitni ljudi, on je znao da se vješto pretvara; 
zatim je napredovao! još dalje u svojoj nezahvalnosti, jer je morao da ubije 
Mareasa da Marcas ne bi ubio njega. Državnik je ušao u jednu vladu dok 
Marcas ostade u opoziciji i na taj način ne samo da je štitio ministra, već mu 
je nečuvenom vještinom pridobio i naklonost opozicije. Da ne bi morao dati 
nagradu svome zastupniku, državnik primijeti da čovjek iz opozicije ne može 
dobiti odjednom mjesto. Marcas je međutim računao da će dobiti neko 
mjesto, oženiti se i na taj način steći toliko priželjkivano pravo da bude 
biran. Imao je trideset i dvije godine i predviđao je raspuštanje skupštine. 
Pošto se lično uvjerio u zionamjernost_ ministra, obori ga ili bar 
mnogopridonese njegovom padu, osramotivši ga. 

Svaki ministar koji padne, da bi se ponovo vratio na vlast, treba da 
postane opasan; ovaj čovjek koga je opila kraljevska rječitost, koji je smatrao 
da je postao ministar za dugo vrijeme, pošto je priznao svoje pogreške, učini 
manju novčanu uslugu Marcasu, koji se za vrijeme ove borbe zadužio. On 
podrža list u kome je Marcas radio izradi mu da postane njegov direktor. 
Iako je prezirao ovog čovjeka, Marcas, koji je na taj način primao prediujam, 
pristade da se udruži na izgled s ministrom koji je pao. Ne otkrivajući još sve 
baterije svoje nadmoćnosti, Marcas pođe dalje nego prvi put i pokaza 
polovinu svoje umješnosti; vlada je trajala sto osamdeset dana, a zatim bila 


zbačena. Marcas, stupivši u vezu s nekim poslanicima, uradio je s njima šta 
je htio, ostavivši kod svih visoko mišljenje o svome talentu. Njegova lutka 
uđe opet u jednu vladu i list postade vladin. Ministar spoji taj list s jednim 
drugim, samo zato da bi uništio Mareasa koji u ovome spajanju morade da 
ustupi mjesto jednom obijesnom i bogatom suparniku čije je ime bilo 
poznato i koji je već počeo praviti karijeru. Marcas ponovo pade u još veću 
neimaštinu, njegov oholi štićenik je znao dobro u kakav ga ponor gura. Kuda 
da se okrene? Vladini listovi, tajno obavještavani, nisu ga htjeli. Listovi 
opozicije gnušali su se da ga prime u svoje redove. Marcas nije mogao prijeći 
ni k republikancima ni k legitimistima, partijama čija bi pobjeda značila 
obaranje sadašnjeg stanja. 

— Ambiciozni ljudi vole da idu u korak s vremenom — reče on s 
osmijehom. 

Živio je od nekoliko pisanih članaka o trgovačkim poslovima. Radio je u 
jednoj od enciklopedija koju je želja za zaradom a ne naukom nagnala da 
izlazi. Najzad osnova se list koji će izlaziti samo dvije godine, ali koji ponovo 
zatraži uređivanje Marcasovo; on tada obnovi poznanstvo s neprijateljima 
vlade i uđe u partiju koja je htjela da obori vladu; i čim je dobio karte za 
igru, ministarstvo bi oboreno. 

List Marcasov već šest mjeseci nije izlazio, a on nigdje nije mogao naći 
mjesto. Smatran je za opasnog čovjeka, klevetali siu ga da je uništio jednu 
ogromnu financijsku i industrijsku operaciju pomoću nekoliko članaka i 
jednog pamfleta; držali su ga posrednikom jednog bankara, pričalo se da ga 
je ovaj bogato platio i da od njega očekuje nekakvu uslugu. Razočaran tu 
ljude i život, zamoren bitkom od pet godina, Marcas, smatran prije za kond 
otjera nego za pravog vojskovođu, prinuđen je da zarađuje kruh, a to ga je 
sprečavate da napreduje. Očajan zbog utjecaja novca na misao, izložen 
velikoj bijedi, povukao se u svoju mansarđiu, zarađujući trideset sua 
dnevno, sumu za svoje najnužnije potrebe. Povukao se u razmišljanje koje je 
stvbrilo oko njega pustinju. Čitao je novine da bi bio u toku događaja. Pozzo 
di Borgo je isto tako radio izvjesno vrijeme. Marcas je svakako smišljao plan 
ozbiljnog napada. Navikao se možda na pretvaranje i kažnjavao sam sebe za 
pogreške, pitagorejskom šutnjom. Nije nam objasnio zašto se tako držao. 
Nemoguće je da vam pričam scene iz te velike komedije sakrivene pod 
algebarskom sintezom života: izlišne straže držane u podnožju izobilja koje 
je nestajalo, dugi lov kroz pariško žbunje, trčanja zadihanog molioca, 
pokušaji poduzeti od glupaka, uzvišeni planovi koji su propadali zbog 
utjecaja neke nevjeste žene; raspravljanja sa sitničarima koji su htjeli da 
njihov kapital donese lože u kazalištu, plemstvo i velike kamate, nade koje 
su se uspinjale na vrhove i zatim padale na dno provalija; čuda stvorena 
udruži van j em različitih interesa, a koji se razdvajaju pošto su se tjedan 
dana slagali; negodovanja koja se hiljadu puta ponavljaju pri viđenju jednog 
glupaka odlikovanog legijom časti i ograničenog neznalice pretpostavljenog 
talentiranom čovjeku; i zatim ono što je Marcas nazivao majstorijom 
gluposti: utječe se na jednoga čovjeka, on se pravi da miu je sve jasno, klima 
glavom, i vi mislite da je sve uređeno; ali sutradan ova elastična guma, u 
jednom momentu pritisnuta, preto noći ponovo se vraća u staro stanje, čak 
se i nadula, i opet se mora iznova početi; vi radite ponovo dok ne uviđite da 
nemate posla s čovjekom već sa smolom koja se suši na suncu. 


Hiljadu ovih neuspjeha, ovi ogromni gubici ljudske snage bačene na 
neplodna mjesta, teškoća da se stvara dobro, nevjerojatna lakoća da se čini 
zlo; dvije velike partije odigrane, dva puta dobij ene i dva puta izgubljene, 
mržnja jednog državnika, drvene glave s naslikanom maskom i lažnom 
kosom, ali kojoj se vjerovalo: sve te male i velike stvari nisu obeshrabrile 
Mareasa, već ga za trenutak oborile. U dane kada je imao novaca njegove 
ruke ga nisu zadržavale, on je sebi pružao divno zadovoljstvo da sve pošalje 
svojoj porodici, svojim sestrama, braći i starome ocu. Sličan palome 
Napoleonu, zadovoljavao se sa trideset sua na dan, a svaki čovjek koji hoće 
da radi može tu Parizu uvijek zaraditi trideset sua na dan. 

Kad nam je Marcas završiopriču o svom životu, isprepletenu refleksijama, 
isprekidanu izrekama i primjedbama koje su odavale velikog političara, 
dovoljno nam je bilo da iz odgovora na nekoliko pitanja o toku stvari u 
Francuskoj i Evropi zaključimo da je Marcas pravi državnik. Ljudi se mogu 
brzo i lakoocijeniti čim pristanu da stupe na područje teškoća: postoje za 
superiorne ljude šiboletif!?, a mi smo pripadali plemenu modernih levita, 
samo još nismo bili u hramu. Kako sam već rekao naš lakomisleni život 
prikrivao je namjere, koje je Juste već ostvario, a koje ću i ja izvršiti. 

Pošto smo izmijenili misli, izidosmo sva trojica i odiosmo, očekujući 
vrijeme ručku, da se uprkos zimi šetamo po Luksemburškom parku. Za 
vrijeme šetnje, razgovor, stalno-ozbiljan, dodirivao se bolne tačke političke 
situacije. Svako od nas. reče svoju misao, svoju primjedbu, ili šalu. Nije se 
više govorilo isključivo o životu ogromnih razmjera koji nam je naslikao 
Marcas, politički borac. Tonije bio više strašan monolog postradalog 
pomorca koji se sklonio na mansardu hotela u ulici Corneille, već dijalog 
kojim su dva mlada obrazovana čovjeka, pošto s;u procijenili svoje doba, 
pokušavali da pod rukovodstvom jednog talentiranog čovjeka osvijetle svoju 
vlastitu budućnost. 

— Zašto niste — upita ga Juste — čekali strpljivo priliku, zašto se niste 
ugledali na jedinog čovjeka koji je znao da izbije na površinu poslije julske 
revolucije, održavajući se uvijek na talasima? 

— Ne rekoh li vam da ne poznajemo sve korijene slučaja? Carrel je bio u 
istom položaju kao ovaj govornik. Ovaj natmureni mladi čovjek, ovaj gorski 
duh, nosio je čitavu vladu u svojoj glavi, dok onaj o kome vi govorite zna 
samo da tapka iza događaja; od njih dvojice, Carrel je bio jak čovjek. Čujte! 
onaj je postao ministar, Carrel je ostao novinar, čovjek nepotpun ali vješt 
održao se, Carrel je umro. Napomenut ću vam da je ovaj čovjek petnaesl 
godina krčio sebi put i da je tek prevalio jedan dio puta; može mu se dogoditi 
da bude zahvaćen i smrvljen medu točkovima dvojih kola na velikom putu. 
On nema kuće, nema kao Metternich palaču milosti ili kao Villele zaštitu 
jedne čvrste većine. Ne vjerujem da će za deset godina postojati sadašnji 
oblici. Ali, akose i nadam toj tužnoj sreći, ja sam već zakasnio, jer da me ne 
bi odgurnuo pokret koji predviđam, trebalo bi da već imam kakav veći 
položaj. 

— Koji pokret? — upita Juste. 

— August 1830 — odgovori Marcas svečanim tonom pružajući ruke 
prema Parizu — august, ostvaren od mladih ljudi koji su vezali rukoveti, 
ostvaren od inteligencije koja je pridonijela da dozri žetva, taj august je 
zaboravio udio mladih ljudi i inteligencije. Mladost će prsnuti kao kotao 


parne mašine. Mladi ljudi nemaju izlaza u Francuskoj, oni tu sakupljaju 
bujicu nepriznatih sposobnosti, opravdanih i nespokojnih ambicija, oni se 
malo žene jer. porodice ne znaju šta da rade sa svojom djecom: kakav će biti 
bojni znak koji će uzdrmati ove mase, ne znam, ali one će jurnuti na 
sadašnje stanje stvari i ispreturat će ga. Postoje zakoni kretanja koji 
upravljaju generacijama i koje rimska imperija nije priznavala kada su 
barbari došli. Danas su barbari inteligencija. Zakoni viška djeluju u ovom 
trenutku sporo, muklo i usred nas. Vlada je veliki krivac, ona ne priznaje 
dvije snage kojima duguje sve, ona je sebi vezala riuke apsurdnostima 
ugovora, ona je potpuno pripremljena kao žrtva. Luj XIV, Napoleon, 
Engleska bili su i još su i danas željni inteligentne omladine. Francuska 
omladina je osuđena novom zakonitošću, rđavim uslovima izbornog 
principa, manama ministarskog ustava. Ispitujući sastav izborne skupštine, 
nećete u njoj naći poslanike od trideset godina: za mladost Richelieuovu i 
Mazarinovu, za mladost Turenneovu i Colbertoivu, Pittovu i Saint-Justovu, 
Napoleonovu i princa Metternieha ne bi tu bilo mjesta. Butike, Cheridan, 
Fox ne bi mogli tu da sjednu. Mogla se odrediti politička punoljetnost od 
dvadeset i jedne godine i osloboditi izbornost svakojakih uvjeta, kotarevi bi 
opet birali samo sadašnje poslanike, ljude bez političkog talenta, nesposobne 
da govore a da ne sakate gramatiku, a među kojima se za deset godina jedva 
pojavio jedan državnik. Nagađaju se uzroci koji će u budućnosti dovesti do 
određenih okolnosti, ali čovjek ne može predvidjeti samu tu okolnost. U 
ovome trenutku svi gurajiu omladinu da postane republikanska, zato što bi 
ona htjela da u republici vidi svoju emancipaciju. Ona će se sjećati mladih 
predstavnika naroda i mladih generala. Neobazrivost vlade može se uporediti 
samo s njenom škrtošću. 

Ovaj dan je imao odjeka u našem životlu; Marcas nas učvrsti u našim 
odlukama da napustimo Francusku, gdje su mladi superiorni ljudi, pluni 
aktivnosti, bili smrvljeni pritiskom pridošlih ljudi osrednjih sposobnosti, 
zavidnih i nanasitih. Ručali smo zajedno u ulici La Harpe. Mi smo mu 
ubuduće ukazivali pažnju poštovanja, on nam je sa svoje strane davao 
najaktivniju podršku u svijetu ideja. Ovaj je čovjek znao sve, sve je 
produbio. Za nas je proučio sve zemlje u političkom pogledu, ispitujući gdje 
su izgledi za uspjeh naših planova bili u isto vrijeme najmnogobrojniji i 
najpovoljniji. Obilježavao je tačke prema kojima treba da se usmjere naša 
učenja; on nas je tjerao da žurimo, objašnjavajući nam vrijednost vremena, 
dokazujući da će se iseljenje obaviti, da će njegova posljedica biti za 
Francusku gubitak najboljih snaga, njenih mladih duhova, i da će ova 
neminovno vješta inteligencija izabrati najbolja mjesta, i da zbog toga treba 
stići prvi. Mi smo otada često probdjeli pri svjetlosti lampe. Ovaj darežljivi 
učitelj napisao je nekoliko rasprava, dvije za Justea i tri za mene, koje su 
izvanredna pouka, upute koje samo iskustvo može da da, putokazi koje 
jedino genij može da pohode. U tim: stranicama koje mirišu na duhan puno 
je slova rđavog rukopisa, gotovo hijeroglifskog, uputstava o bogatstvu, 
tačnih predskazivanja. Tu se nalaze pretpostavke u vezi s izvjesnim 
pitanjima Amerike i Azije, koje su se ostvarile još prije nego što smo Juste i 
ja mogli da otputujemo. 

Marcas bješe, kao i mi uostalom, dospio u krajnju bijedu; zarađivao je za 
svoj svakodnevni život, ali nije imao rublja, ni odijela, ni obuće. On se nije 


pravio boljim nego što jest: maštao je o raskoši želeći vlast. Zato on nije ni 
priznavao da je on sada pravi Marcas. Prepustio je brigu o svome izgledu 
ćudima stvarnog života. Živio je dahom svoje ambicije, sanjao je o osveti i 
korio je sam, sebe što se predaje tako praznom osjećanju. Pravi državnik 
treba da bude ravnodušan prema niskim stvarima; on treba da se kao 
učenjak zanosi samo stvarima iz svoje nauke. U tim danima bijede Marcas, 
nam se učini velik, pa čak i strašan; bilo je nečeg zastrašujućeg u njegovu 
pogledu koji je mogao da obuhvati jedan viši svijet od ovog koji gledaju 
obični ljudi. On je bio za nas predmet proučavanja i divljenja, jer mladost 
osjeća živu potrebu da se divi; ona voli da se vezuje, ona je prirodno sklona 
da se podređuje ljudima za koje vjeruje da su superiorni, isto kao što se 
rado predaje velikim pothvatima. Naročito nas je čudila njegova 
ravnodušnost u pogledu osjećaja: žena nije nikada uznemirila njegov život. 
Kad smo govorili o tom vječitom predmetu razgovora kod Francuza, on nam 
jednostavno reče: 

— Haljine su preskupe! — Zatim, vidjevši kako smo se Juste i ja 
pogledali, nastavi: — Da, preskupe. Žena koju kupujete najmanje je skupa, 
hoće mnogo novaca,; ona koja se daje uzima sve naše vrijeme! žena ubija 
svaku aktivnost; Napoleon ju je postavio na pravo mjesto. U ovom pogledu 
bioje velik; on nije znao za rasipničke ludosti Luja XIV i Luja XV; ali je ipak 
potajno volio. 

Otkrismo da je sličan Pittu koji je oženio Englesku; Marcas je nosio 
Francusku u srcu; on ju je obožavao i nije bilo nijedne misli koju nije 
upućivao svojoj zemlji. Bez prestanka ga je mučio gnjev što je u rukama 
držao lijek protiv zla čija ga je težina ožalošćivala, a nije mogao da ga 
primijeni; ovaj gnjev povećavala je i podređenost Francuske Rusiji i 
Engleskoj. Francuska u trećem redu! Ovaj krik ponavljao se uvijek u 
njegovim razgovorima. Unutrašnja bolest zemlje prešla je na njega. On je 
smatrao borbe dvora sa skupštinom, kao piljaričke zadjevice, te borbe koje 
su izazivale toliko promjena, neprestanih potresa koji samo škode napretku 
zemlje. 

— Ostavljaju nas na miru a špekuliraju s budućnošću — govorio je. 

Jedno veće Juste i ja smo bili zauzeti radom i utonuli smo u duboku 
šutnju. Marcas se bio digao da radi svoje prijepise, jer je uprkos našim 
navaljivanjima odbio našu pomoć. Mi smo se, naime, ponudili da obavljamo 
na smjenu po jedan dio njegove dužnosti, tato da bi njemu ostala trećina 
toga dosadnog posla; pošto se naljutio, nismo više to ni spominjali. Čusmo 
bat čizama u našem hodniku i đigosmo glave pogledajući se. Netko pokuca 
na Marcasova vrata, na vrata čovjeka koji je uvijek držao ključ u bravi, 
Čusmo našeg velikog čovjeka kako reče: — Naprijed! — i zatim: — Vi ovdje, 
gospodine? 

— Ja lično — odgovori bivši ministar, Dioklecijan nepoznatog mučenika. 

Naš susjed i on razgovarali su neko vrijeme tihim glasom. Odjednom 
Marcas, čiji se glas rijetko čuo, kao što se događa na nekoj konferenciji na 
kojoj molilac počinje s izlaganjem činjenica, prasnu iznenada zbog nekog 
prijedloga koji nam je bio nepoznat. 

— Rugat ćete mi se ako vam povjerujem. Jezuiti su nestali, ali jezuitizam 
je vječit. Vi niste dobronamjerni ni u svom makijavelizmu ni u svojoj 
velikodušnosti. Vi znate svoje račune; ali drug ne zna može li da računa s 


vama... Vaš je dvor sastavljen od sova koje se plaše svjetlosti, od staraca koji 
drhte pred mladim ljudima ili ne misle na njih. Vlada se upravlja prema 
dvoru. Vi ste pokupili ostatke carstva, kao što je restauracija vrbovala 
strijelce Luja XIV. Dosada su uzmicanja od straha i kukavičluka smatrana 
čestim vrdanjima; ali opasnost će doći i omladina će izbiti kao 1790. godine. 
Ona je stvorila lijepe stvari onog vremena. U ovom trenutku, vi mijenjate 
ministre kao što bolesnik mijenja mjesto u svome krevetu. Ova kolebanja 
otkrivaju iznemoglost vaše vlade. Vi upotrebljavate sistem političkog 
kaišarenja koji će biti okrenut protiv vas, jer će se Francuska umoriti od 
ovih smicalica. Ona vam neće reći da joj je dosadilo, nikad se ne zna na koji 
će se način propasti, traženje uzroka je posao historičara; ali vi ćete propasti 
svakako zato što niste tražili od francuske omladine njene snage i njenu 
čvrstinu, njenu privrženost i njezin žar; zato što ste omrznuli sposobne 
ljude, zato što ih niste s ljubavlju odabrali iz ove lijepe generacije, zato što 
ste u svakoj stvari izabrali osrednjost, Vi dolazite da tražite moju podršku; 
ali vi pripadate onoj preživjeloj masi koju je interes napravio gadnom, koja 
drhti, koja se zgrčila i koja hoće da umanji Francusku zato što se sama ona 
smanjila. Moja snažna priroda, moje ideje bile bi za vas kao otrov; vi ste me 
izigrali dva puta, dva puta sam vas ja oborio, i vi to znate. Da se udružimo, 
po treći put, to bi moralo biti nešto ozbiljno. Ubio bih se ako bih dozvolio da 
me prevarite, jer bih posumnjao u samoga sebe: krivac ne biste bili vi nego 
ja. 

Cusmo tada najponiznije riječi, najvatrenija preklinjanja da ne treba lišiti 
zemlju superiornih talenata. Govorilo se o domovini, Marcas izusti jedno 
značajno uf! uf! podsmijevajući se svom vajnom zaštitniku. Državnik 
postade  rječitiji; priznađe intelektualnu  nadmoćnost svog bivšeg 
savjetodavca, obavezivao se da će mu omogućiti da dobije mjesto u 
administraciji, da postane poslanik; zatim mu predloži jedno istaknuto 
mjesto, rekavši mu da će se ubuduće on, ministar, potčiniti njemu kome je 
mogao biti samo pomoćnik. Bio je u novoj kombinaciji vlade, nije htio da 
dođe na vlast ako Marcas ne zauzme pristojno mjesto prema svojim 
zaslugama; on je već govorio o ovom uvjetu i Marcas je primljen kao 
nužnost. 

Marcas odbi. 

— Ja nikad nisam imao mogućnosti da ispunim svoja obećanja, ali evo 
najzad prilike da im ostanem vjeran, prilike koju vi propuštate. 

Marcas ne odgovori na ovu posljednju rečenicu. Bat čizama začu se u 
hodniku i upiuti se k stepenicama. 

— Marcas! Marcas! — povikasmo obojica poletjevši u njegovu sobu — 
zašto da odbijete? On je bio dobronamjeran. Ovi uvjeti su časni. Uostalom, 
vidjet ćete ministre. 

U tren oka rekosmo sto razloga Marcasu. Ton budućeg ministra bio je 
istinit: ne vidjevši ga, mi smo ocijenili da nije lagao. 

— Nemam svečanog odijela — odgovori nam Marcas. 

— Računajte na nas — reče Juste, pogledavši me. 

Marcas se odvaži da se osloni na nas, jedna mu 
iskra izbi iz očiju, on povuče ruku kroz kosu, otkri čelo pokretom koji je 
odavao vjerovanje u sreću i kad je, da tako kažem, skinuo veo sa svoga lica, 
opazimo čovjeka koji nam je savršeno nepoznat; Veličanstveni Marcas, 


Marcas na vlasti, duh u svome elementu, ptica vraćena zraku, riba vraćena 
u vodu, konj koji kasa u svojoj stepi. To je bilo prolazno; čelo mu se namršti, 
imao je priviđenje svoje sudbine. Hroma Sumnja pratila je u stopu Nadu s 
bijelim krilima. Mi ga ostavismo. 

— Čuj — rekoh doktoru — mi smo obećali, ali šta da radimo? 

—Mislimo na to spavajući, a sutra ćemo saopćiti jedan drugom svoje 
ideje. 

Sutra ujutro odasmo da prote: unio Luksemburškim parkom. 

Imali smo vremena da mislimo na sinoćni događaj, i bili smo iznenađeni 
i jedan i drugi kako je Marcas i suviše malo okretan u sitnim nevoljama 
života, on kome ništa nije smetalo da riješi najviše probleme u racionalnoj ili 
u materijalnoj politici. Ali ove uzvišene prirode u stanju su da se spotaknu o 
zrno pijeska, da propuste najbolje poslove jer im nedostaje hiljadu franaka. 
To je i slučaj Napoleonov koji nije otputovao u Indiju zato što su mu 
nedostajale čizme. 

— Šta si smislio? — upita me Juste. 

— Imam mogućnosti da uzmem na vjeresiju cijelo odijelo. 

— Kod koga? 

— Kod Humanna. 

— Kako? 

— Humann, dragi moj, ne ide nikad k svojim mušterijama, već .mušterije 
dolaze k njemu, tako da on ne zna da li sam ja bogat; zna samo da sam 
otmjeno obučen, da dobro nosim odijela koja mi pravi. Reći ću mu da mi je 
iznenada došao iz unutrašnjosti jedan ujak, čija mi ravnodušnost u pogledu 
oblačenja veoma škodi u boljem društvu gdje tražim priliku da se oženim: on 
ne bi bio Humann ako pošalje račun prije tri mjeseca. 

Doktor nađe da je ova ideja izvanredna za vodvilj, ali loša u životnoj 
stvarnosti i sumnja u uspjeh. Ali, ja vam se kunem da je Humann ipak 
odjenuo Marcasa, i vješt kakav je bio, napravi odijelo kako dolikuje jednom 
političaru. 

Juste ponudi Marcasu dvjesta franaka u zlatu, novac od dva sata 
kupljena na vjeresiju pa založena. Ništa ne rekoh o šest košulja, o svemu što 
je od rublja bilo potrebno, i što me je stajalo samo zadovoljstva da ih 
potražim od blagajnice u jednoj trgovini rublja s kojom sam se zabavljao za 
vrijeme karnevala. Marcas primi sve zahvaljujući se više nego što je trebalo. 
On se raspita samo o sredstvima pomoću kojih smo došli do ovih bogatstava 
i nasmijasmo ga posljednji put. Gledali smo našega Marcasa kao 
brodovlasnici svoj brod spreman da otplovi, brod za čiju opremu su potrošili 
sve svoje kredite i sve svoje prihode. 

Ovdje Charles zastade; izgledao je mučen uspomenama. 

— Dobro — povikasmo — šta se dogodilo? 

— Reći ću vam u dvije reći, jer to nije roman već istinita priča. Marcas je 
iščeznuo. Vlada je trajala tri mjeseca i pala je poslije zasjedanja Skupštine. 
Marcas nam se vratio bez groša, iscrpljen radom. Izmjerio je ponor vlasti; 
vratio se otuda s klicom nervne groznice. Bolest je brzo napredovala, i mi 
smo ga njegovali. Juste u početku dovede glavnog liječnika bolnice u kojoj je 
radio kao liječnički pomoćnik. Ja sam tada stanovao sam u sobi i postao 
sam najpažljiviji bolničar; ali i njege i nauka, sve je bilo uzalud. Januara 
1838. Marcas sam osjeti da mu ostaje još nekoliko dana života. Državnik 


kome je šest mjeseci bio duša nije došao da ga vidi, nije se čak ni raspitao za 
njega. Marcas nam izrazi najdublji prezir prema vladi; izgleda da je sumnjao 
u sudbinu Francuske i da je ova sumnja izazvala njegovu bolest. Učinilo mu 
se da vidi izdaju u srcu vlasti, ali ne opipljivu, uhvatljivu izdaju, koja 
proizlazi iz činjenice, već izdaju stvorenu sistemom, potčinjavanjem 
nacionalnih interesa egoizmu. Dovoljno je bilo njegovo vjerovanje u 
srozavanje zemlje pa da mu se bolest pogorša. Bio sam svjedok prijedloga 
koje mu je učinio jedan od šefova opozicije protiv koje se borio. Njegova 
mržnja prema onima koje je pokušao da služi bila je tako jaka da bi radosno 
pristao da uđe u savez koji je počeo da se obrazuje među ambicioznim 
ljudima koji su bar imali ideju da stresu jaram dvora. Ali Marcas odgovori 
pregovaraču riječima izgovorenim u Gradskoj vijećnici: 

,Prekasno!" 

Marcas nije iza sebe ostavio ni toliko da bi mogao biti sahranjen. Juste i 
ja smo imali dosta muka da ga poštedimo sramote sirotinjskih kola; nas 
dvoje išli smo sami za lijesom Z. Mar časa koji je bio bačen u zajedničku 
raku na groblju Mont-Parnasse. 

Mi se svi tužno pogledasmo saslušavši ovu priču, posljednju koju nam 
ispriča Charles Kabourdin u Havreu, uoči svog ukrcavanja na brod za 
Malajske otoke, jer smo poznavali više no jednog Marcasa, više no jednu 
žrtvu političke odanosti nagrađene izdajom i zaboravom. 


BILJEŠKE I OBJAŠNJENJA 

1: Kako se Engleska zove još i Grande Bretagne (Velika Britanija; Velika 
Bretanja, na francuskom), otuda skoro i istovjetnost njenog imena s imenom 
Bretanje. 

2 Le gars — momčina, đida, delija. 

s Le gargon — momak, mladić. 

+ Gorgonnette, gatce, garcette — cura, curica, ženska. 

s Druid — svećenik starih Gala. 

6 Chuin — u francuskom književnom jeziku le chat-huant (sovuljaga), 
odakle naziv les Chouans za buntovnike-rojaliste koji su se služili ovim 
krikom sove za sporazumijevanje. 

7. Pljenića (pljačkaša) — u francuskom jeziku ig ra riječi les 
gentilhommes. (plemići), les geins-pil lehommes (pljačkaši). 

8 18. brumairea — Tog je dana Napoleon izvršio državni udar proglasivši 
se konzulom. 

9 Merle — mala igra riječi u francuskom jeziku, jer ,,merle" znači ,,kos". 

11 Veni Creator... — Dođi duše presveti 

u Domine, salvum fac regem — Bože, štill kralja. 

12 Madrepora — vrsta koralja. 

13 Lanaterova i Gallova nauka — Lavater (1741 — 1301) i Gali (1758— 
1828) naučavali su da se premn obliku glave i lubanje može, najčešće, 
otkriti karakter pojedinca. 

Direktorija, isprva sastajali u parku Glichy. 

15Majka kneza de la Paix — Taj knez, ministar španjolskog kralja Karla 
IV, umalo da nije izgubio život prilikom pobune u Aranjuezu 1808. 

16 Drugi je Lenoirova tvorevina — Lenoir (1732 —1807) bio je 1776. na 
čelu pariške policije, pridonio je ukinuću torture i uređenju pariških ulica. 

17 Faoras markiz de Favras (1745—1790), kontrarevolucionar, pogubljen 
zbog učešća u jednoj zavjeri. 

18 Udar u ulici Saint-Nicaise — radi se o paklenoj mašini u toj pariškoj 
ulici, postavljenoj 1800. protiv Napoleona. 

19 Cing-Cygne — znači: pet labuda. 

20Povodom afere Walcheren — za Napoleonova izbivanja, koji je tad bio u 
Austriji (1809), Englezi se iskreaše na belgijskom otoku Walcheren; tom 
prilikom organizirao je Fouche, ministar unutrašnjih poslova, obranu i 
rekao da mu Napoleon nije potreban da otjera neprijatelja, zbog čega mu je 
Napoleon oduzeo portfelj ministra unutrašnjih poslova. 

Šatro sam jednu... — Corentin misli na Mariju u romanu ,,Šuani". 

Udovica Morin — bila je osuđena na prisilni rad zbog pokušaja ubijstva 
nekog plemića; spominje se i u ..Čiči Goriotu". 


23 Fualdes... — državni tužilac u vrijeme Napoleona; ubila ga dva njegova 
prijatelja da ne bi otkrio njihove zločine. 
24 Castaing... — liječnik koji je otrovao dva svoja prijatelja da bi prisvojio 


njihova dobra; osuđen na smrt zbog tog zločina. 
25. Marija Capelle Lafarge — optužena da je otrovala svoga muža zbog 
čega je bila osuđena na doživotni prisilni rad. 
26. Fieschi... — taj je Korzikanac bio osuđen na smrt zbog atentata na 
Louisa-Philippea. 


27 Vrhovni tužilac Merlin... Grof Merlin (1754 —1838) bio je vrhovni tužilac 
od 1801. do Restauracije kad je bio prognan i ostao u izgnanstvu do 1830. 

2s U Sommo-Siterri... — u tom je španjolskom selu Napoleon potukao 
Španjolce 1808. 

29 Gospodin de Sainte-Aulaire... bivši prefekt Carstva koji je kasnije bio 

ambasador u Rimu i Beču od 1833-1841. 

30 Vojvoda Decazes... — bio je, poslije Fouchea, ministar unutrašnjih 

poslova. 

31. Grof de  Villele (1773-1854).., pridonio je mnogo, za svoga 

ministrovanja, političkom, vojničkom i socijalnom  preuređenju 

Francuske. 

32 Drugi je već jednom, nogom u grobu... — misli se na kneza de 

Talleyranda koji je imao osakaćeno stopalo. 

33 Koalicija 1838. god. dinastička ljevica s Odilonom Barrotom na čelu, 
lijevi centar s Thiersom i doktrinari desnice centra sklope koaliciju, ali se 
koalicija nije mogla sporazumjeti o podjeli vlasti jer se sastojala od ličnosti s 
neujednačenim pogledom na stvari. 

34 Ouo me trahit fortuna! — Što dade sreća junačka! 


35 Niste maslinova grančica mira. — Igra riječi: Olivier — ime, olivier — 
maslina. 
36 Kao Banguova sablast. — Banguo je bio guverner za vrijeme škotskog 


kralja Duncana (11. st.). Bio je svjedokom jednoga ubojstva koje je izvršio 

Macbeht. Kasnije bude on optužen zbog toga i Macbeth ga zadavi, U 

Shakespeareovoj tragediji ,Macbeth" Banguo se javlja za vrijeme jedne 

gozbe kao sablast koju vidi samo Macbeth. Simbol grižnje savjesti. 

37 Pignerol — tvrđava u kojoj su bili zatvoreni Foiuguet i Lauzun. 

38 Brillat-Savarin — pisac djela: ,Filozofija okusa" i ,Razmišljanje o višoj 

gastronomiji". 

39 Tri slavna dana — trodnevna bitka u kojoj su Saveznici (Pruska, 
Engleska, Rusija i Švedska) potukle Napoleona. 

40 Louverture, — Vođa crnačkih pobunjenika u Napoleonovo doba. 

+ Morey. — Morey je bio upleten u zavjeru protiv kralja Louisa-Philippea; 
osuđen na smrt, nije htio ništa priznati. 

42. Sibolet. — Šibolet je starojevrejska riječ (znači klas i rijeka) po čijem su 

pogrešnom izgovoru ljudi plemena Gaiaad razaznavali ljude plemena 

Efryim koje su gonili i ubijali. 


IZGOVOR STRANIH RIJEČI 


Adhemar — Ademar Adrien — Adrijen Alengon — Alanson Alphonse — 
Alfonz Andernach — Andernah Andigue — Andige Anicette — Aniset Anjou — 
Anžu Antrain — Antren Arcis — Arsi Arcis-sur-Aube — Arsisir-Ob Arles — Ari 
Arthez — Artez Artois — Artua Aube — Ob Aura.y — Ore 

Babeuf — Babef Bac — Bak Banguo — Benkvou Barras — Bara Bar-sur- 
Aube — Bar-sirob 

Bauvan — Bovan Bayeux — Baje Beauharnais — Bbarne Beauseant — 
Bozean Beauvisage — Bovizaž 

Bellache — Belaš Belleville — Belvil B eraudiere — Berodjer Bernadotte — 
Bernadot Bernier — Bernje Berthier — Bertje Berryer — Berije Besangon — 
Bezanson Besnardiere — Beznardjer 

Billardiere — Bijardjer Bordin — Borden Borgia — Borđija Boulle — Bul 


Bourgogne — Burgonj Breintmayer — Brajntmajer Brie — Bri Brienne — 
Brijen Brigant — Brigan Brillat-Savarin — BrijaSavaren 
brumaire — brimer Brune — Brin Brunswick — Brunsvik Brutus — Biritis 


Bryond — Brion Burke — Berk 

Cadoudal — Kadudal Cadignan — Kađinjan Cambaceres — Kambaseres 
Capuletti — Kapuleti Carigliano — Kariljano Carnot — Karno Carrel — Karei 
Castaing — Kasten Cazales — Kazales Cecile-Renee — SesilRene 

Celimene — Selimen Champagne — Šampanj Chanteclaire — Santekler 
Charette — Saret Chargeboeuf — Saržbef Charles — Sari Charles Rabourdin 
— Sari Raburden Charlotte Corday — Šarlot Korđej Chasterie — Šasteri 
Chatillon — Šatijon Chaumont — Somon Chavigny — Savinji Cibot — Šibo 
Cing-Cygne — Sen-Sinj Clichy — Kliši Closeaux — Klozo Coblentz — Koblenc 
Coffinet — Kofine Coigny — Koanji Colbert — Kolber Ccemde — Konde Conti 
— Konti Cooper — Kuper Corentin — Koranten Cottereau — Kotro Cottin — 
Koten Coupiau — Kupio 

Coupvrai — Kuvre Couraut — Kuro Cromvoell — Kromvel 

Decazes — Dekaz Delphine — Delfin Derville — Dervil Desaix — Deze Dijon 
— Dižon Dubois — Dibua Duineff — Dinef Dundas — Dandes Dupin — Dipen 
Durieu — Dirje Duroc — Dirok 

Enghien — Angjen Esgrignon — Ezgrinjon Ernee — Erne EFenee — EFrne 
Favras — Favra Fieschi — Fjeski Florigny — Florinji F ontaine — Fon ten 
Fontainebleau — Fontenblo 

Fouche — Fuše Fougeres — Fužer Fox — Foks Frangois — Fransua Francois 
Pargoi — Fransua Parkua Fromaget — Fromaže Frondeurs — Fronder 
Fualdes — Fialđes 

garce — gars garcette — garset gargon — garson gargoneite — garsonet gars 
— ga Gaucher — Goše Gentz — Gene 

George — Žorž Gerard — Žerar Geronte — 2eront Gibarry — Žibari Giguet 
Simon — Žige Simon 

Girel — Žirel Gobseck — Gopsek Godivet — Gođive Goguelu — Gogeli 
Gondreville — Gondrevil Gothard — Gotar Goujet — Guže Goulard — Gular 
Grandlieu — Granlje Granville — Granvil Grevin — Greven Grouage — Gruaž 
Gua Saint-Cyr — Gia Sen-Sir 

Gudin — Giden Guenic — Genik Guise — Giz 

Harlay — Arle Haute-Marne — Ot-Marn Hauteserre — Otser Havre — Avr 
Hedouville — Eduvil Herbelot — Erblo Herouville — Eruvil Hulot — lio 
IJumann — Iman Hoche — OŠ 


Hyde de Neuuvttle — Id d Nevil 

llle-et-Vilaine — Il-e-Vilen 

Jacgues — Žak Jacgues Clement — Žak Kleman 

Jean Cochegru — Zan Košgri 

Jean Falcon — Žan Falkon 

Jemmapes — Žemap Jeu-de-Paume — 2e-dPom 

Joseph Brouest — Žozef Brue 

Joubert — Žuber Julien — Žiljen Juste — Žist Juvigny — Živinji 

Keller Charles — Keler Šari 

Labre — Labr L achanterie — Lašanteri Lacombe — Lakornb Laffitte — Lafit 
Lagny — Lanji La Harpe — La Arp Langeais — Lanže Lannes — Lan Laplace 
— Laplas Lapparent — Laparan Larose — Laroz Laurence — Lorans Laurent 
— Loran Lauzun — Lozen Lebrun — Lebren llechesneau — Lešno Lenoir — 
Lenuar Lenoncourt — Lenonkur Lescure — Leskir Les treize — Le trez Lions — 
Lijon L istomere — Listomer Longjumeau — Lon?,i mo 

Louvre — Luvr Lucien — Lisjen Luynes — Lin 

Macaire Robert — Maker Rotoer 

Machiavelli — Makijaveli 

Maine — Men Maine-et-Loire — Mene-Luar 

Mainz — Majne Malin — Malen Mansard — Mansar Marais — Mare Marcas 
— Marka Marceau — Marso Marcellot — Marslo Marest Frederic — Mare 
Frederik 

Marie hambreguin — Mari Lambreken Marie-Paul — Mari-Pol Marignay — 
Marinje Marion — Marjon Marne — Marn Marolles — Marol Marsay — Marse 
Martener — Marine Martin — Marten Massena — Masena Maufrigneuse — 
Mofrinjez 

Maxime de Trailles — Maksim d Traj Magence — Majans Magenne — Majen 
Mazarin — Mazaren Melas — Mela Melusine — Melizin Menil-Broust — 
MenilBru 

Mercier — Mersje Merle — Merl messidor — mesidor Metternich — Metemih 
Michel le Comte — Mišel 1 Kont Michu — Miši Milet-Mureau — MileMiro 

Miley — Mile Mirabeau, — Mirabo Moilot — Molo Mo niauran — Montoran 
Montecćhi — Monteki Montereau — Montro Morbihan — Morbian Morey — 
More Morin — Moren Mortagne — Mortanj Morton de Chabrillant — Morton dđ 
Šabrijan Mousseau — Muso Musard — Mizar 

Nangon — Nanson Nancy — Nansi Navarreins — Navaren. Nicolas Laferte — 
Nikola Laferte 

Nodesme — Nodezm Notre-Dame — NotrDam 

Nucingen — Nisenžan 

Orgemont — Oržmon Orleans — Orlean Orne — Orn 

Paix — Pe Pantin — Panten Papegaut — Papego Patrat — Patra Paul-Marie — 
Pol-Mari 

Pelerine — Pelrin Pegrade — Pejrad Phileas — Fileas 

Pichegru — Pišgri Pierre — Pjer Pignerol — Pinjerol Pigoult Achille — Pigu Ašil 
Pinaud — Pino Polichinelle — Polišinel Polignac — Polinjak Poteau-des-Gueux 
— Poto-de-Ge 

Poupart — Pupar Pozzo di Borgo — Poco di Borgo prairial — prerial Pree- 
Valaye — Pre-Vale Provins — Proven 

Ouiberon — Kibron 


R astignac — Rastinjak Regnier — Renje Reims — Rens Rennes — Ren 
Restaud — Resto R ichard — Ričard Richelieu — Rišlje Rifoel — Rifoel Rille — 
Rije Riviere — Rivjer 

Robert — Rober 

Robert Lefevbre — Rober Lefevr 

R obespierre — Robespjer Robinson Crusoe — Robinzon Kruzo Roche-Hugon 
— Rošlgon 

Rocher-de-Cancale — Rose d Kankal Roule — Rul Roustan — Rustan Sabatier 
— Sabatje 

Saint-Aulaire — SentoOler 

Saint-Cloud — Sen-Klu Sainte-Chapelle — SentSapel 

Saint-Georges — SenZorž 

Saint-Honore — Sent-Onore 

Saint-James — Sen-Žam Saint-Just — Sen-2ist Saint-Marseau — SenMarso 
Saint-Martin — Sen-Marten 

Saint-Nicaise — Sen-Nikez 

Saint-Roch — Sen-Rok Sanserre — Sanser Sarthe — Sart Savenag — Savne 
Scapin — Skapen Sevigne — Sevinje Sezanne — Sezan Sheridan — Seridan 
Sibuelle — Sibiel Sieges — Siejes Simeuse — Simez Sinot — Šino Stael — 
Stal Sully — Sili Sulpice — Silpis Sulpice Coupiau — Silpis Kupjo Suzannet 
— Sizane 

Tallegrand — Taleran Talien — Taljen Theđtre Frangais — Teatr Franse 
thermidor — termidor Thiers — Tjer Tillet — Tije 


Toussaint Louverture — Tusen Luvertir Trailles — Traj Troisville — Troavil 
Vroyes — Troa Trumeau — Trimo Tuileries — Tilri Turenne — Tiren Turgot — 
Tirgo 

Uxelles — Iksel 

Val-des-Preux — Val-đePre 

Valois — Valua Valognes — Valonj Valpreux — Valpre Vandenesse — 
Vandnes Vannier — Vanje Varlet — Varle 

vendemiaire — vandemjer 

Vendome — Vandom Verneuil — Vernej Versailles — Versaj Very — Veri 
Vide-Bourse — Vid-Burs Villele Vilel Vinet Olivier — Vine Olivje 

Violette Jean — Violet 2an 

Vissard — Visar Vitre — Vitre Vivetiere — Vivtjer Vouges — Vuž 

IVelff Velf 

Himeuse — Simez 


